
Kedves Uram! De szeretnék én még beszélgetni Magával! Úgy emlékszek azt mondta 
hogy író is. Volna nekem vagy három kötetre való témám, eltudom gondolni és 
mondani szépen, csak nem tudom hol kezdjem el írni és nem is szeretek írni, éntöllem 
sajnos soha meg nem lesz írva. De ha valakinek lediktálnám nagyon szép könyv lenne 
belőle. Úgyis számított még Tabra jönni, szánjon rá pár napot nem bánja meg! Az 
uram is szeretettel várja. Mi elég jól vagyunk bizony sokat rettegünk most a Tiszától, 
sokat ránk ijeszt és sok kárt tesz de azért mi csak szeretjük. Most pedig zárom levelem 
szeretettel búcsúzom a viszontlátásig. 

Muharos Bálintné. Tiszatab IÇJO. november 24. 


Régi Matvejek, Patonaiak 


Idesapám mesélte, ű meg a nagyapjátul hallotta. Hogy az 
ezerhétszázas évek derekán gyöttek ük Oroszországbul. Hogy ûnekik a 
nevek is orosz, , Matvej". A nagyapám nagyapjának az anyja egy grófi 
családnál vót szakácsnő, Oroszországba. Aztán oda járt egy nagyon 
híres magyar muzsikus. De hogy ki, azt nem tudta mán senki az én 
időmbe. Aztán azt a magyar muzsikust szerette a grófné. De az meg 
szerette az öregnagyanyánkat is! Három gyereke lett ennek a 
szakácsnőnek tűle. De mán a grófné annyira szekírozta üket, hogy el 
kellett gyönniök. Azt mondta a muzsikus, hogy gyöjjenek el ide 
Magyarországra, itt vesz nekik házat meg fődet, hogy itt íljenek. Meg 
pízt is adott nekik. Valami uraság vót itten, ismerős avval a 
muzsikussal, az  idehozatta üket. De mire  elővergődtek 
Oroszországbul, csak az egy fiú — nagyapámnak az apjae? vagy 
nagyapja? —, az maradt meg. Megvót a két jány is, de — elhülyűlt. 
Ollyan borzasztó hideg vót az úton, mikor gyöttek kocsin meg szánkón 
meg mindenhogyan, hogy a kezek, az ujjaik is lefagytak, a két kisján 
meg, mire ideírtek, elnyomorodott, megtébolyodott. Mer ollyan úttalan 
utakon gyöttek. 

Már ezerhétszáznemtomhánytul van itt bejegyezve a Matvej név. 
De hogy honnat gyöttek, az nincs az anyakönyvbe, nincsen semmi, 
csak így egy szájhagyomány szerint tudom hogy Oroszországbul. 
Sokáig ílt még az a két hülye nő, a kisjányok, akik az úton 
meghülyültek. Az anyjok egy orosz nő vót, az apjok meg valami nagy 
muzsikus, nem tudjuk a nevit, de magyar származás vót. Nagyon 
sajnáltam én azután, idcsapámnak is mondtam, hogy hogyan nem 
érdeklõdte meg, hogy hogy hittak az û öregnagyapjokni? Hát mindegy 
most mán. — No így kerültek a Matvejek Tabra. 

Idesapám nagyapjárul azt tudom csak, hogy mikor pici vót még, az 
eggyik hülye nagynénje kirántotta a bőcsöbül aszt valami ficamja lett, 
olyan nyomoríikan, bicegve ment. Pedig derík szíp emberek vótak ezek 
a rígi Matvejck. Van nekem eggy unokaöcsém, Matvcj Sanyi — csudára 
szeretem is, ha testvírcm vóna se szerethetném jobban —, nagy magos 
egyenes ember, no ûrá mondta mindig idesapám, hogy ollyan mint 


ezek a legelső Matvejek vótak. 

Én Matvej nagyapámat mán nem ismertem. Mán ű nem ílt mikor én 
megszülettem. Se nagyanyám, Matvej nagyanyám, már eggyik se ílt 
mikor én születtem, már én ennél a háznál születtem. Nem ípp ebbe a 
házba: az udvaron keresztül vót egy kis nádtetõs ház — nem is kicsi, 
rendes két szoba vót, vót ekkora hosszú, csak valamivel alacsonyabb 
vót, meg nádtetős ház vót, de szíp, elíg szíp nagy ablak vót rajta, mint 
ennek a mostaninak az alja — hát az akkor még nagy vót, hogyne, 
nagynak számított! Elíg rendes ház vót az. Mán akkor ük nem íltek. 
Nem tudom hogy mikor halhattak meg, nagyapám tán kilencszázhat 
körül halt meg, azt hiszem. 

Nagyanyám gazdag jány vót, de Matvej nagyapámék nem vótak 
gazdagok, vót egy kevés födjök, de nem sok vót, meg házok. Idesapám 
amikor a Matvejháztul elkerült, annyit hozott, hogy a házat vettík meg, 
mikor szíjjelment a vagyon, nagyapám meghalt. Nagy házat vittek 
pedig addig. Hát vót háromnígy fejős tehén, öt hízót, hatot is öltek, 
Miklós napra, Sára napra, Sándor napra, húsvítra, pünkösdre, mer csak 
összel, Miklós napra kettöt, a többit elosztva, csak eggyet, hogy 
mindig legyen friss húsok. Hát rengeteget kerestek a Társulatnál, a 
fuharozással. Úk napszámra nem is mentek. Meggazdagodhatott vóna 
Matvej nagyapám, de — szegíny nyugodjon! — û meg Honti jedzőnét 
szerette, oda hordta el a pízt. Bizon nem nagyon vettek födet, abbul a 
sok pízbül. Na, jól fírjheadta a jányait, úgy hogy mindnek annyi jutott 
a vagyonbul, hogy egyegy kis házat tudott venni magának. Meg tűpízt 
is adott, kistafírozta a jányait, gazdagon, bűsígesen. De hát sokat 
kerestek, rengeteget, hát három fogatot elő tudott állítani nagyapám, 
meg egy hátas lovat, az mindig vót. Árvízkor meg aztán — amennyit ki 
látott mondani, annyit keresett. Mer gyerek is vót elíg a kocsira, 
nagyapám meg megin külön elment őrnek, puskával járt, aszt ý is 
sokat kapott. 

Nagyanyám Lovas Sára vót, az û nagyapja vót nevezetes: Lovas 
György. Ezernyócszáz negyvenkettőbe ûneki adtak Tabon elősször 
födet az urak. Sok föődet, mer minden düllőnek harmadánál több a 
Lovas György nagyapóé vót. Valamennyit idesapám is jussolt még 
Lovasféle födet, másfél vagy két hódat, Kútvögyet meg a Nagynyíri 
Võgyet. De az mind ott vót a düllő szílin, mer a Lovasföd az első vót 
minden düllőbe. Nem is vót jó: Aki ment ki kapálni, mind ott haladt el 


mellettünk, sokat kellett köszönni, meg mind hozzászólt a dolgunkho 
— idesanyám ezt nem szerette. 

Három fia vót Matvej nagyapámnak, meg nígy jánya. Megvan még 
most is a rígi Matvejféle ház, csak az elejit vettík újra azúta. Két 
szobakonyha vót, mint a többi mind, , kétvígu ház", úgy mondták az 
ollyat, csak még a vígibe is vót egy szoba — az vót a fiúgyerekeké. Mer 
mán iskoláskortul nem hattá nagyanyám hogy a fiúk a jángyerekekkel 
háljanak, viszont ûvelök se hálhattak, kaptak akkor külön szobát — no 
hát ez nem nagyon vót még akkor másutt. Ahogy aszt idesapám nősült, 
kilencvenötbe, előgyött idesanyám, akkor ük kapták el a legínszobát. 
Sándor bátyám is megnősült hamarossan, ük is egy szobát kaptak, az 
öregek a jányokkal vótak a harmadikba, a legkissebb fiút meg kitettík 
az istállóba, Laci ott hált azután. 

Matvej nagyanyám, Lovas Sára hamar meghalt, ötvenkét éves 
korába. Nagyapám kikapós vót addig is mán, de amúgy eggy okos, 
jóhumorú ember, ha hívatták a Társulatho valamiér, mondta mindig: 

— Jaj, anyjuk, mellik zsebembe van mán egy kis hazugság? Jól van, 
ebbe is van, amabba is kicsi — maj helyrehozok akkor mindent! 

Kikapós vót azelőtt is nagyapám, de aszt ahogy özvegyen maradt, 
elrosszúlt nagyon aszt nem sok pízt hagyott maga után. Sándor bátyám 
vót vele mint házas, meg két nagyobbacska jánya még, Julcsa meg 
Teresa, üket aszt Nagy Eszter ángyom, Sándor bátyám felesíge adta 
fírjhe. Idesapámék akkorra elgyöttek ide lakni, kilencszáz hétbe már. 

Matvej Sándor bátyámat, a mostani Matvej Sanyi apját ismertem, 
szerettem is. Mikor idesanyám a Matvejházho került, még legínkedett 
û — idesanyám sokat mesélt rólla. Egyszer a kom jávai valahunnat az 
Alvígrül lopott egy pelenkát, száradt a kötílen aszt leakasztotta Sándor 
kapcának. Matvej nanám olyan szelíd szavú asszon vót, mondta a 
fiának: 

— Jajj jajj lelkem gyerekem, mir csináltál íllyet! Elhoztátok most 
avval a tejit annak az asszonnak! 

— Nem baj idesanyám, — aszondja Sándor — csak tejbe ne gyöjjek! 

Ott vicceltík aszt a legínyek, hogy na hátha maj tínleg tejbe gyön. 
Hát, egy pár nap múlva, csak lesik ám Sándor bátyámat: ott ücsörög, 
húzgálja a vállát, egyengeti magát — hát mi van evvel? 

— Mi lelt tíged fiam? Hát mir nem mígy dogodra, vagy a faluba 
vagy valami? 


— Jaj idcsanyám! — aszondja Sándor. — Rettenetes bajba vagyok. 
Nem akartam mondani, de mán szít szakadok! — Hát ollyan vót a két 
mejje, akar a dinnye! Teli vót tejjel! 

Ott rítt neki nanám, — Hát mit csináljunk neki gyerekem? Hát én 
nem tudom, hogy most ki kelle fejni, vagy borogatni vagy micsoda, — 
nahát elhítták akkor a bábaasszont. Szígyelte rettentő Sándor bátyám, 
mer csúfolták a legínyek is, a komjai, meg Erzsi néném is otthol vót, 
megtudták a jányok is aszt nevettík Sándort. Szígyelte, hát hogyne, 
legínyember, aszt tejre hozták, még meg közbe szenvedett is hozzá, hát 
még a hónalja is teli vót! Szaladt akkor nanám a zsidó bábaasszonyír, 
aszt az aszondta, fogja Sándor a kapcát, fejjen rá tejet, aszt vigyik oda 
vissza, ahunnat ellopták. Hát aszt hogy attule, vagy mástul, de 
csákugyan eloszlott a teje Sándor bátyámnak. 

Laci vót a harmadik fiú, û meghalt fiatalon. Valami gígebajba halt 
meg, daganat gyött a torkára. Hogy mi vót az a daganat — nem tudták. 
A bábaasszon se tudta, nem is gyógyította, de Soltész János bátyám, 
Orvos Soltész János se nyúlt hozzá, azt mondta ezt ki kék venni, Ű 
meg késsel nem gyógyít. Vigyík fel Pestre, ottan kivágják, 
meggyógyul még, de ki kék venni. Dehát — Óó, — aszondták 

— akkor nem lessz egísz ember, ha valami ríszit kiveszik! — Hát 
oszt inkább megfojtotta a daganat, mint hogy kivegyík. Csak állt Laci 
a tükör előtt aszt nízegette mindig, mind a két ódalt ilyen nagyra 
feldagadt, ott nízte magát a tükörbe, simogatta a nyakát, aszt mondta, 
hogy ûtet ez meg fogja fojtani. Meg is fojtotta. Nem diftéria lehetett, 
mer eggy év is kellett hozzá míg betegeskedett, azután meghalt. 
Huszonhárom éves, szíp derík gyerek vót. 

Sándor bátyám is meghalt eiíg fiatalon, azt mondták hogy 
megfázott a fuharba aszt hcktikás lett, abba meg is halt. Emlíkszek, 
csak így súgva mondták, a háta mcgett: — Hektikás ... — Most 
mindenki a betegsígit tárgyalja, kiterigeti még a bélit is a másiknak, 
egyébrül se tunnak má beszílgetni — no akkor nem így vót. Valósággal 
szígyeltík a betegsíget. Még a halálrul jobban lehetett hallani, ha így 
valakirül gondolták, meg is mondták neki: 

— Aa, maga nem soká íl mán! Öreg is, meg sovány nagyon! 
Meglássa, nem soká húzza! 

De hogy a betegsíget hangosan tárgyalták vóna — nem. Itt a sarkon 
lakott Forgács Péter bácsi, rákja vót, elíg soká ílt vele, kéthárom 


esztendőt is szenvedett — de ű azt soha nem említette, hogy beteg vóna. 
Csak úgy a háta megett sugdosták egymásnak, mint mikor megszólunk 
valakit: -Rákos, csúnyanyavalyája van! — De ű maga nem mondta. 
Annyit megtett, hogy nem ivott senkinél, ha úgy el is ment tanyázni 
valahova, nem ivott soha — hát erre az ezelőtteniek is ügyeltek, hogy 
ne fertõzzík egymást. 

Julcsa néném, idesapám húga is meghalt fiatalon. Aszondták tályog 
vót a hasába. Hogy aszt az miféle vót nem tudom, de gondolom vakbél 
lehetett az, mer aszt elfakadt a tályog aszt genny gyött el Julcsa 
nénémtül. Ezek a furcsa nevű betegsígek vótak ezelőtt, hektika, 
rossznyavaíya, tályog — mán átkeresztelðdtek azúta ezek mind. A 
tályogot sokat emlegettik, ha szidták is egymást: „A tályog öljön 
meg!" Ha kicsi gyerek halt meg — „megölte a kelevíny", níhány hetes, 
mondjuk még két hónapos, akkor mindre azt mondták. Nem tudott 
kitisztulni a bélé, bennmaradt az a szurkos bélsár amit még az anyjába 
magába szedett, aszt „megölte a kelevíny”. De mennyit! 

Teresa néném asszonkorába halt meg gyerekágyba. Azt mondták 
benne maradt a gyereknek a , mássá". A kicsinnyé is meghalt, meg û 
is, körülbellûl tizenhétbe, kicsit emlikszek rá, magos szöke asszon vót, 
más mint idesapám. Hozott nekem níha két deka savanyúcukrot. 

Erzsi néném Szűrszabó Ignácné lett, Eszter néném Korcsmáros 
Bálintné. Eszter vót a legkissebb Matvejjány, idesanyám nagyon 
szerette, kisján vót még mikor idesanyám a házho gyött. Kis húmcút 
eleven ján vót, elküdtík minden reggel negyed liter pájinkáír vagy 
felír, mikor mennyien vótak fröstökre — aszt hozta hazafele a pájinkát, 
benne a nyelve az üvegbe. 

— Micsinász te Eszter?! 

— Hát begyugtam, mer kilotyog! — de jó nagy híjjá vót má mindig! 

Eszter néném soká ílt, nígy éve halt csak meg. De 
megvilágtalanodott elsőbb, hályog lett a szemin aszt nem vetettík le 
neki. Pedig nagyon kérte a fiát, hogy vigyík orvosho — de nem vittik. 
Én is mondtam a menyinek is: 

— Vigyétek el, aszt ha nem akartok rákötteni, hát legalább mondja 
azt a doktor hogy gyógyíthatatlan! Úgy mégis belenyugszik! 

De nem bírtam rávenni űket. Ugy halt meg azután világtalanul 
Matvej Eszter néném. 

Hát ennyit lehet mondani a Matvejekrül. Ez nem mind, mer a 


mostaniakat nem is lehet elősorolni, elíg sokan vannak. De az 
ezelőtteniekbül is maradt ki — hát nem tudom mindet. Azt mondják, 
egy valamikori Matvej István egyszer kenyeret pirított, aszt görbe lett 
a kenyér; hogy visszaegyenesítse, rátérgyepelt a pirítósra. Meg úgy is 
hallottam ezt emlegetni, hogy nagy szél fútt mikor Matvej István 
frostokolt, aszt hogy el ne vigye, azér térgyepelt a pirítósra. 

Szólás is lett ez Tabon: , térgyepeli, mint Matvej a pirítóst". De mán 
hogy mellyik vót ez a nagy eszirül nevezetes öregapám, azt má nem 
lehet tudni. 

Idesanyám rokonsága, a Patonaiak, azok Derzsen laktak. 

Patonai nagyapámék tizenhatan vótak testvírek. Özvegy lett 
öregnagyapám, hat gyerekkel maradt el, aszt elvett egy özvegy 
asszont, annak is hat vót, az tizenkettő, na akkor még ugye ezt 
keveslettík, hát még kellett nígy, a magoké. Ebbül a tizenhatbul aztán 


vót Derzsen minden, píztárnok, jedző, kondás — a Patonaiakbul 
minden kitelt. 

De még egy betyár is vót köztök, nagyapám egy testvírje, Sándor 
bátyám. 


Otthon lakott egyszerre háromnígy nős fiú is, meg még az öregek, 
meg hozzá a fiatalok akik még nem házasodtak — no jó egy páran 
ugye. Ott lakott Sándor bátyám felesíge is, Sára néném a fiával, — 
nohát Sándor bátyám szegíny ű nem sokat vót otthon, betyárkodott, 
járt szanaszíjjel, ment egísz Gyöngyösig, Gyuláig, mindenüvé, csak a 
maga falujába nem — hát ott azér nem lopott soha, azt azér nem tette 
meg. Mikor idesanyám olyan nagyobbacska kisján vót, akkor járt níha 
haza Sándor bátyám, hordta a sok pízt. Mondta is neki az anyjok, 
nagyöreganyám: 

— Adja mán, — aszondja a fiának — te rossz teremtís, nekem is! Itt 
tartjuk a családodat, aszt nem adsz? 

— Ides, — aszondja Sándor bátyám — ebbül magának nem adok. Mer 
ehhe vir is ragadt! 

De a felesíginek hozott azér, rengeteg mindent. Ruhánakvalót 
vígszámra, gyönyörű csizsmát, meg adott pízt is, vett disznót, tehenet 
míg otthol vót — jószágot mindig az apja nevire, hogy el ne vegyik. 

Otthol vót egyszer Sándor bátyám két napig. Akkor gyöttek írté a 
pandúrok. Bezárta az ajtót, az ablakho állt, aszt úgy lövödözött rajok 
kifele! Azok meg kintrül lûttek be! A felesíge meg filtette, hogy golyó 


íri az urát, aszt odaugrott, odatartotta a két kézit — aszt ût írté. Szítlüttík 
a jobbkezit tisztára. Így megjárta szegín Sára ángyunk. 

Csak elvittík azután az urát is, elzárták tíz évre. 

Mikor idesanyámat kilencvenötbe idehozta idesapám, akkor gyött 
elő Sándor bátyám a börtönbül. Tudták hogy szabadul, csak nem 
tudták a napját, még úgy rettegtek hogy csak meglegyen az esküvő 
addig — no meg is lett. Mán itt vót idesanyám, akkor gyött ki Sándor 
bátyám. Gyött Szolnokbul érre fele, a Búszerző csárdának — híres 
betyárfíszek vót az is, lerombolták aszt a csendőrök —, aszt begyött 
Tabra. Kérdezgette itt a faluba, hogy ismerike Patonai Sárát. De nem 
ismerte senki, hát pár héttel előbb hozták elő idesanyámat, nem tudta 
még senki a nevit, û meg nem tudta idesapámét. így aztán ment tovább 
szegíny, Derzs fele. Hát januárba, gyalog — megfagyott aszt Abád alatt 
az Apasírnál, ott leltík meg holtan. Csak aztán hallotta meg idesanyám, 
hogy ûtet kereste eggy ember, hosszú fehír haja vót — rögtön tudta 
akkor hogy a Sándor bátyja vót. De mán az akkor messzi járt, vagy 
kuporgott a hó alatt csonttá megfagyva. 

Derzsen temettík el aszt idesanyám nagybátyját, Sándor bácsit. A 
felesígit, Sára nénit ismertem még, vót is egyszer itt nállunk a fiával. 
Nem emlíkszek mán a fia nevire, de nem Sándor vót, nem az apja 
nevire kereszteltík. 

Derzsi nagyanyám árva ján vót, de vót nagyon jó mostohája. Öt 
gyerek vót ott, egy meghalt, Róza, nígy lett azután, Klári a legöregebb 
— Kaláris, úgy mondták —, akkor gyött Eszter nagyanyám, meg még 
kettő: Zsófi, Bálint. Újra megnősült nagyapó a nígy gyerekkel, de 
kapott fáin asszont, hát jólkereső iparosember vót, asztalos. De nagyon 
szerette a jányait az új anyjok. 

Akkor még a lábbeli csizsma vót vagy papucs, visellőnek meg 
bocskor, ha jutott; úgy mentek nyáron is csizsmába templomba. Csak 
még az iparosjányok meg a gazdagabbak kezdtík akkor a cipőt, amit az 
urak hordtak — , topánka", úgy hittak. No meg is vette a cipőt mind a 
három jánnak a mostohájok, de nem merte mindjár megmondani az 
urának. Mán abba jártak ríg templomba nagyanyámék, csak az úton 
visszafele kifüztík, levettík aszt mezítláb írtek haza, mer öregnagyapót 
még csak akkor kezdte rávenni a felesíge: 

— Halljae kend! Ezeknek a jányoknak mán topán kék! 

— Nem uradzunk! — aszondja öregnagyapám. 


Nahát mit csináljanak akkor? Hordták haza tovább is a kendő alatt a 
cipőt a jányok. Egyszer aszt Kaláris — mán eladó ján vót — megunta: ű 
nem veti le! Rajtahatta, úgy gyött haza — csak ki kell egyszer úgyis 
tudódni! 

— Na, ha meglátta kend, — aszondta a mostohaanyjuk — tudja meg 
akkor: megvettem mán! Mer az én jányaim ne járjanak alábbvalóan 
mint a másik! Hát iparosember kend! Mit akar a pízivel?! 

De nem haragudott aszt öregapó, örült inkább hogy jó anyjok van a 
gyerekeinek. 

Nagyra vót az öreg Porkoláb a három szíp jányával. Kalárist a 
poroszlai bíró fia vette el, de úgy várták hogy nagyanyám még jobban 
megy firjhe, mer magossabb vót, elíg szíparcú is, szíp kerekarcú, 
feketeszemű, meg ollyan fekete haja vót, hogy még a födön is húzott 
belüle. Úgy vót mindig, hogy eggy ágat feltett kontyba, avval tele vót 
a feje. Két ágat meg visszakötött. Úgy hogy kétágba le vót vóna 
eresztve, de a vígit vissza felkötötte, aszt úgy írt le csípőig neki. Az 
valami csudálatos vót! Még hetven éves korába elgyött hozzánk 
gyalog Derzsrül szüretre az unokatestvíremmel — de a Zsuzsanna 
úgy elfáradt! Aszondta neki nagyanyám: 

— Ugyan kisjányom, mire hozzáfogtunk vóna gyönni, mán ide is 
írtunk! 

Meg a fogával törte a diót, itt a szüretelőknek. Kilenc gyereke vót! 

Úgy várták, majd jól megy fírjhe. Na aztán mi lett a szíp jánbul? 
Hát elvitték Poroszlóra is a bálba, sok udvarlója akadt, meg bámulója 
annak a gyönyörű hajának, meg magostermetű vót, oan nagy derík vót. 
Ászt ILLYEN kicsi emberhe ment hozzá! Ahun tizenhatan vótak 
testvírek! Hogy nem tudta öregnagyapám, hogy agyonüsse? vagy 
micsináljon vele?! De hogy Rózával, a legelső jányokkal úgy jártak 
mán, hogy elígette magát szerelembül, hát nem mert szólani. 
Hazament nagyapám a katonaságtul, mán akkor összel el is vette 
Esztert. De alig is udvarolt neki — hozzáment. Pedig ollyan jó partijai 
lettek vóna — aszt ehhe ment. Nagyon okos ember vót Patonai 
nagyapám, a Patonaiak mind nagyeszű emberek. De viszont akkor 
eggy alacsony, görbelábú, szöke göndörhajú fiatalember vót, az én 
szememnek szíparcú, de mán nagyanyám mellé nem illett egy cseppet 
se. 

Nagyapámat szerettem jobban, nagyanyám olyan mogorva vót. 


Nem vót kedves. Hát hiába szíp valaki ha nem kedves — én nem 
szerettem mint gyerek. Általába én a férfiakat jobban szerettem, így 
társalogni is vélek, azokat jobban rendes korlátok közzé tudtam 
szorítani, de a nők — hát azoknak a száj okkal nem bírtam aszt ezt nem 
szerettem. 

Nagyanyám húga, Zsófi néném aszt elíg jól ment fírjhe, bár özvegy 
emberhe, Szalókra, de szíp derík ember vót Koltai Laci meg gazdag is, 
egy kisjánnyal maradt özvegyen. Szíp öregembernek ismertem mán 
én, idősebb is vót jóvalmint Zsófi néném, de jó ember vót nagyon 
Koltai sógorom. Zsófi néném alacson termetű, de szíparcú, csinos vót, 
gesztenyeszín hajú — hanem elcsúnyult azután: himlős lett szegíny, 
aszt nagyon elpocsíkolódott az arca. Szerettem űket, sokat is jártunk 
hozzájok, mer útba estek ha Derzsre mentünk. Ugye míg busz nem 
vót, gyalog jártunk nagyapámékho, gyalog trappoltuk le nígy 
órahossza alatt a tagosi utat, aszt félúton megpihentünk mindig Zsófi 
nénémék Szalókon. 

A Patonaiak mind jóeszű emberek. Öt fiú van most is Patonai, de 
három doktorált belüle. Van egísz csapat unokatestvírem, meg a másod 
—, harmadunokatestvírek is — de mind olyan okossak azok! Patonai 
nagyapám mán a kilencvenes évekbe a gyerekeit mind iskolába járatta 
— mondjuk a jányokat nem, de a fiúkat mind. Hat osztály vót akkor 
meg két ismétlő, de a fiúk azt mind kijárták. Dani bátyám tanító lett, 
Balázs bátyámat is gimnáziomba adta nagyapám de az megszökött, 
Sándor bátyám, a legfiatalabb meg villanyszerellő lett, elsőbb kovács, 
aszt kilencszáz húszba kitanulta a villanyszerellíst — hát az nagy szó 
vót akkor! Meg mind olvastak is a Patonaiak, mind úgy szerettík a 
könyvet! Nagyapám nagyon — má derzsi nagyanyám nem annyira, az 
nem olvasgatott, û hímzett. Meg Karcagra tervezte a tányírokat, 
minden minta után kapott hat tányírt — hát most népmüvísz vóna derzsi 
nagyanyám biztos! 

Balázs bátyám se vót buta ember, amér otthatta a gimnáziumot, 
csak gyerekneklegínnek vót rossz nagyon. Avval nemigen bírt 
nagyapám, pedig û nagyon szigorú igazságos ember vót, ha jó is. 
Mulatós vót Balázs bátyám meg kikapós, meg a testvírjeit is örökké 
bosszantotta: Kirakta nekik nagyanyám egy tálba az ítélt, û meg 
beleköpött, hogy ne egyen a többi. Illyen pimaszságokat csinált 
mindig, hát nagy bűnei mondjuk nem vótak, de legínkorába bizony 


amihe hozzáfírt elvitte otthonrul, hogy legyen mibül múlatni. 

Kiment aszt Balázs bátyám Amerikába, kilencszáz tizenegybe. Ott 
dógozott sokáig, csak a tizennígyes háború után bírt hazagyönni, 
hozott akkor elíg sok dollárt. Egy ríszit mindjár beváltotta, adott 
nekünk is kõccsön egy tehénre valót, meg bevásárolt: eggyik nap vett 
egy lovat meg kocsit de másik lovat má nem írkezett venni a kocsiho, 
mer másnap lepecsételtík a pízt. De olyan hirtelen vót ez, mindenkinek 
vinni kellett a pízit, lepecsételtík aszt megfeleztík. No akkor az az 
ember követelte vissza a lovát, vagy még pízt. Aszondta, hogy Balázs 
bátyám biztosan tudta a pecsételíst, csak azér vette a lovat hogy a 
pízitül szabaduljon. Per lett belüle, el is bukta Balázs bátyám, pedig 
hát úgy tudta ű is a pecsételíst előre, mint a többi — hát ki tudta azt? No 
akkor fogta ami dollárja még vót, elindult Pestre hogy beváltsa. Ászt 
ahogy utazott a vonaton, hát elkezdi ám ott mesélgetni, hogy vót mint 
vót Amerika, hogy járt itthol a pecsételíssel, hogy bukta el a pert, meg 
hát hogy ű most megy fel egy Klájn nevű tabi zsidóho aki Pestre 
költözött, majd az űneki segít beváltani a többi dollárt. Megszóltál 
akkor ott mellette eggy ember: 

— Oo, — aszondja — a Klájn Izidorho megy? Hát az nekem 
testvírem! De nem ott lakik mán ahun maga mondja, elköltözött onnat 
is! No nem baj, — aszondja — majd én elvezetem magát Pesten ûhozzá! 

Megköszönte szípen Balázs bátyám, aszt ahogy beírt a vonat, 
elindultak eggyütt. Bementek egyszer egy kapualjba, akkor aszondta 
az idegen ember: 

— Na adja a dollárt, aszt itt várjon rám, felszaladok megnízem itte a 
testvírem, gyövök, de innét ne mozduljon! Vagy hogyha szóllok, 
gyöjjön! 

Odaadta a dollárt Balázs bácsi, aszt várt. Várt fél órát, meg várt 
estig, akkor arra gyött egy rendőr, annak szólt. A rendőr aszt 
megmutatta neki, hogy az eggy átjáróház. 

Szípen hazament Balázs bátyám Derzsre, aszt elállt cselédnek. 
Annyija maradt jóformán, hogy mink megadtuk a kõccsönt aszt vett 
egy tehenet. Még ami ruhafélít hozott is magának, abbul is kíntelen vót 
eladni, annyira píz nékül maradt. 

Pedighát világjárt vótí Node mit jelent az is? Annyit, hogy ugye 
kivitte Amerikába a hajó a többivel, ott elment egy munkahelyre, 
kalapált egy vasat kilenc esztendeig aszt hazahozta a hajó. Szóval nem 


mondhatni hogy attul ollyan nagyon megokosodott vóna! 

Dani bátyám tanító lett Igaron. Úgy nagyon sok dogom űvele nem 
vót, még kisján vótam, iskolás, akkor Tabra udvarolt, de aszt Igaron 
nősült, meg nem is sokára meghalt, harmincöt éves korába. Ángyom 
aszt Füredre kötözött a két árvával. Szerettem űket mer jó vót ángyom, 
rokonszerető, nem mutatta mifelénk hogy ű úriasszony, jártak is 
hozzánk, meg leveleztünk soká. A fiuk detektívnyomozó vót 
Kecskeméten a második háború alatt, utánna jól megvertík meg tíz 
évre elzárták. Nyóc év után mondták neki hogy adjon be egy kérvínt, 
akkor elengedik a többi időt. De azt felelte: Nagyon szípen 
megköszöni, de û eleget akar tenni a büntetísinek, û nem akar a 
demokráciának adóssá maradni. Kapott akkor szigorított börtönt a 
vígire is. Aszondta azután is, hogy isten látja lelkit, ü soha senkit nem 
bántott, ûneki nem is az vót a reszortja, ű kiadta az elfogató parancsot 
ha valakit elő kellett hozni, ez igaz, de aszondta a politikai bűnösöket a 
németek kivettík az ű kezibül, azokat û ha akarta vóna se bánthatta, 
mer még a kihallgatásukat se hallgathatta. Hát, én nem vótam ott. 

Dani bátyám  jánya hozzáment egy főhadnagyho, 
leventeparancsnokho. Emlikszek, száz pengőt adott idesanyám, hogy 
vegyek Gabinak stafírungot, nászajándíkot, hát abbul sokminden telt, 
szíp halóingek, törülközök, asztalnemű nagyon sok szíp minden. Most 
ípítészmírnök mán az ura, van má tíz éve is hogy írtam nekik 
Miskolctapolcára. „Özvegy Patonai Dánielné” — így írtam a borítíkra, 
aszt visszagyött Gabitul a válasz, hogy meghalt az anyja. Nagyon 
restelli hogy nem értesített, tudomisén mi mentsíget hoz hát erre ugye 
nem írtam má többet neki. Nagyon bántott, hogy így szerettük üket, 
aszt nem is értesített mikor meghalt az anyja. Most meg mán a címje 
sincs meg, az ura nevire se emlíkszek. 

Balázs bátyámnak két gyereke nyőtt fel. 

Eggyik vót Zsuzsanna — nahát űvele nagyon sokat vótam eggyütt 
íletembe, ûvele mindig, hát nagyon szerettük egymást. Velem egykorú 
Zsuzsanna, három héttel vagyok csak öregebb. Derzsen ha olyan 
helyre mentünk, ahun engem nem ismertek, úgy mutatott be hogy a 
nagynénje vagyok. Na, gondoltam, megállj Zsuzsanna, erre ráfizetsz! 
Megyünk megin, nagy társaság, Zsuzsanna mondja: 

— Muharosné, a nagynéném Tabrul! 

— Igen, — mondom — a nagynénje vagyok, három héttel öregebb 


nálla, de meg is látszik, mer én sokkal írettebbeszű vagyok mint û! 

Hú de haragudott! Kieggyeztünk akkor, hogy mind a ketten 
abbahagyjuk ezt a játíkot. 

Ide gyött Zsuzsanna Tabra fírjhe, aszondta azér hogy a közelembe 
legyen — hát valóba, szomszídok is vótunk soká, Tálas Andrásné lett, 
itt lakott egísz közel. De sok bolondságot megcsináltunk mink eggyütt, 
míg fiatalok vótunk! 

Fiatalasszonyok vótunk, hát örökké vidámak — na megyünk egy 
reggel a Tiszára vízír. Lakott itt nem messze egy kovácsmester, 
Forgács Flóri bácsi, tíz évig û vot a kovácsunk, de nem fizettünk neki 
pízt sose, hanem az uram lefuharozta, úgyhogy rendbe vót mindig a 
számlánk. Mondta aszt az uram, ahogy indultunk: 

— Hallode, — aszondja — vigyél mán el eggy ekevasat Flóri bácsiho, 
add be hogy élezze meg, aszt gyövet hozd is el mer kell! 

— Jó, — mondom — maj Zsuzsanna viszi a kannát, én meg az 
ekevasat. 

Elindultunk. No oszt, hallottam én mán emlegetni, hogy Flóri 
bácsiék az utcai szobát ki szokták adni így magános uraknak, meg azt 
is hallottam hogy most az új jedző lakik benne, dehát ugye nem vót 
vele semmi dogom, nem ismertem a jedzöt, nem vettem én figyelembe 
se. Odaírunk Zsuzsannával Forgácsék elé, mondom: 

— Én most ide bemegyek, beviszem az ekevasat, várjál meg! 

— No, — aszondja Zsuzsanna — nem tom nem a jedzöhö mígye! 

— Azám, — mondom — most jut csak eszembe! Hány óra is van? 
Hétre adtam randevút a jedzönek! El ne kíssek mán! 

Nyitok be a kiskapun — ott áll a jedző. Aszittem megdermedek! 
Nem láttuk a kaputul, ott állt, hallott minden szót! Félreáll, utat enged, 
aszondja: 

— No, háromnegyed hét, még van negyed óra idő. Visszamenjek 
addig? 

De én annyira mentem be, le is vertem a nagylábomujjárul a körmöt 
— hát mezítláb vótam —, majd elvittem a küszöböt, úgy mentem befele! 
Csupa vir lett a lábom, ott kötöztík be, Etelka néni, meg Flóri bácsi két 
öregján testvírje. 

Zsuzsanna meg elfutott! Úgy megijedt, hogy meglátta a jedzőt: 
elszaladt, be a falu fele. Ott gondolta megvár, megállt ahogy az üzletek 
vannak, elmálékodott — akkor utolírte a jedző. Meglátta Zsuzsanna, 


megint nekilódult, meg se állt a Tiszáig! Ott tanáltam aszt rá. 

Egyen meg a fene, — mondom — mit jár a szád! 

— Te is bolond vagy, — aszondja — hát te mondtad a randevút! 

Ott leültünk a parton, míg ki nem nevettük magunkat nem bírtuk a 
kannát se megmeríteni. 

Elig fáin fiatalember vót az új jedző, még nõtlen akkor. Kérdezte 
aszt Forgácsnétul, Etelka nénitül: 

— Miíillyen asszony az, aki reggel az ekevasat hozta? 

— Oo, az egy nagyon rendes, komoly asszony! — aszondja Etelka 
néni. 

— lígen? — aszondja a jedző. Mosolygott aszt, akárhánszor 
meglátott. De vót azér ollyan rendes, hogy nem juttatta eszembe mit 
beszíltem. 

Nohát Zsuzsannával mindig íllyen bolondságokat csináltunk. Az 
uram is de sokat viccelte — mer fílős is vót Zsuzsanna. Hittük egyszer, 
gyöjjön segítsen gyűteni. Mentünk aszt hárman Akolhátra, ott vót a 
színánk, gyönyörű nagy rít. De benn vót az az ártérbe, úgy kellett oda 
menni: át a Gónátlaposson — ha a Tisza kigyött, abba mindig megállt a 
víz. Az uram ideát kifogott, aszt neki a víznek, gyalog! Én tudtam má 
hogy mily, mer előttenap is ott gyűtöttünk, de hogy Zsuzsanna fílős 
vót, az uram elhitette vele hogy csak térgyigérő. 

— Jaj Bálint, hát itt víz van, — aszondja Zsuzsanna hát én nem 
megyek! 

— Nem baj az, hát térgyig se ír! Mit akarsz, hát ittmaradsz magad? 
Gyertek csak, majd én megyek elől! 

Hát, felfogtuk a ruhánkat, elsőbb csak térgyig, combig, de aszt 
mind feljebb, kötözködísig! Utoljára mán a hónunk alá vettük, hát írt a 
víz majd hónaljig, csak íppen hogy fel nem emelt! Zsuzsannán meg 
még bugyogó se vót! Sipított kegyetlen! Hátraníz Bálint, rákiált: 

Zsuzsanna! ! Nem szígyelled magad?! Hát ki van a segged! Ereszted 
le azonnal a ruhádat?! 

— Jaaj, ebadott, egyen meg a fene! Belecsaltál a nagy vízbe, hogy 
felfogódzkodjak! 

— Le ne engedd mán, — mondom Zsuzsannának — hát had beszíljen! 
Huncut kutya, hát csak incselkedik, le ne engedd azír! 

Óó, de vidámak is vótunk akkor még! 

De Zsuzsannát nagyon szeretem most is. Oan nagyon egyszerű, 


nagyon jó asszony. 

Balázs bátyám másik gyereke Balázs vót. 

Olyan jó kis ügyes gyerek vót Balázs, elállt kubikra napszámosnak, 
még kisgyerek korába, aszt ahogy keresett mán annyit, ültetett tyúkot, 
eladta a csirkét, addig-addig hogy lovat tudott venni. Akkor lóval is 
kubikolt, gyűtötte tovább a pízt, úgy hogy eggy év alatt két lovat 
összeszerzett! Télen avval fuharozott, addig dógozott a lelkem, hogy 
utoljára lett má nígy lova! De csuda szorgalom vót abba a gyerekbe! 

Node akkor gyött a front. Elvittík a németek munkaszolgálatra a 
lovakkal, aszt odalett Balázs. Hazaszöktek eggy este, itt vótak a 
Zsuzsanna urával. Ászt Tálas András sógorom aszondta, ű bizon nem 
megy vissza, nem bujkál, megvárja inkább míg hátramennek a 
németek, begyönnek az oroszok — mer itt vót majnem a Tiszánál mán 
akkor a front. De Balázs meg ollyan kötelessígtudó vót, û visszament 
hajnalba a Tiszán. Nem is tudta még szegíny, hogy itthonhatta a fiát, 
hogy teherbe hattá a felesígit. Kivittík mint munkaszolgálatost 
Németországba, ott aszt egy gránát elvágta a két lábát, elvírzett Balázs. 
Kilenc hónapra szíp kis fia született, de mán akkor ű nem ílt. Hozott 
valaki levelet Németországbul, úgyhogy Mariska feketíbe vót mán 
ahogy kereszteltük a kis Balázst. De még elsőbb majd ű is utánnahalt 
az urának, mer ahogy begyöttek az oroszok, az apósaik, Balázs 
bátyámék bedugták a kemencíbe; aszt ott kender száradt, annak a gőze 
majnem megölte, úgy húzták ki eszmíletlen Mariskát. 

Sándor bátyám vót még idcsanyám testvírje, aki villanyszerellő lett. 
De ű is ipp harmincöt éves vót — hirtelen meghalt. Maradt tûle öt fiú — 
na azok az én gyerekeim lettek azután. Én neveltem üket soká, de 
szíjjel szíledtek azok is, egy mírnök Pesten, egy meg nyomozó őrnagy 
most Szolnokon. 

No az uram családja, a Muharosok — ûk meg Torontál megyébül 
kerültek elő! Muharos István, az uram nagyapjának az apja agyonütött 
ott eggy embert. Cseresznyét enni felmászott az uraság fájára, a csösz 
meg odament; Muharos István lehajintott hozzá egy szölökarót, de úgy 
eltanálta hogy meghalt a csősz. Akkor aszt rögtön elszökött aszt idáig 
futott. Tizennyóc éves vót hogy előgyött, itt megnősült, lett is két fia, 
de egy verekedísbe agyonütöttík. Borbílyék vettíik aszt pártfogásba a 
két gyereket. 

Még akkor Borbí Géza úr nagyapja, Sándor úr vót. Kömívesnek 


taníttatta Sándor úr Istvánt, a nagyapánkat, János bátyám meg 
kertíszkedett, kísőbb meg megkapta a szeszfözdét, pájinkafðzð lett, ük 
lettek az Alvígesi Muharosok, Istvánék meg a Felvígesiek. De tartjuk 
most is nagyon a rokonságot. 

Nagyapánk aszt ípített. Rengeteg házat ű ípített a faluba, még van 
níhány most is azokbul. Olyan vallásos ember vót, az soha nem 
káromkodott, pedig az isten egyfolytába csak ût verte. Meghalt a 
felesíge, újranősült, nagy családja lett, sok gyerek, tönkrement, 
lábraállt, megin tönkrement — de ollyan türelmes ember vót, 
mindent kibírt. 

Vót itt egy mírnök a Társulatnál, Kulifai. Annak a felesíge egy 
papot szeretett. El is hellyeztette magát innét a pap, szabadulni akart 
mán az asszontul, hát maga restellte mán hogy az mindig megy utánna. 
De ahogy a pap elment, az asszony úgy megőrült, hogy felgyútotta a 
Polgári Kört, ahun laktak. A bizottság meg kimondta, hogy vót a 
kémínbe egy vas, attul tüzesedett át a gerenda, úgy gyúlt fel a ház. így 
aszt mivel nagyapánk ípítette a Polgári Kört, fizetni kellett. Akkor az 
Urikaszinóba kaptak hellyet Kulifaiék. Átkötöztek — felgyútotta azt is 
Kulifainé! Azt is nagyapánk ípítette! Megincsak ráfogták hogy ű az 
oka, ugyanúgy: rossz vót a kémíny — újra fizetett! 

No harmadszorra aszt felgyútotta Kulifainé a búzaasztagot a 
lógerbaíl:. Azt mán az ura nem bírta. Fellûtt az égbe, aszondta hogy 
lelövi az istent, mer ezt mán nem lehet kibírni! Fellütt, aszt 
összerogyott, ott halt meg Kulifai mírnök. 

Hlyen szerencsítlenül járt Muharos nagyapánk. De újra kezdte 
mindig! Mikor az urak elszegínyedtek, adósságra vett tőlük sok födet, 
Tólaposon, Tóparton, Gyendai Rétbe, hát nagyon szegínkedett 
nagyapánk hogy ki bírja fizetni, de ki bírta, roppant türelemmel. Még 
ípített is két házat a Tópartra, eggyet apóssomnak, eggyet meg a másik 
fiának, Bálint bátyámnak, úgy halt meg aszt. 

Szelíd csendes ember vót, istenfílő, presbiter is, meg mindenbe 
nagyon rendes magaviseletű ember vót nagyapánk. A káromkodást 
nem tűrte, ha valaki olyan galádul beszílt, még az úton is megszólította 
Muharos István. Ha ípített aszt napszámost fogadott, mindig 
megmondta az elejin, hogy ne káromkodjon, mer ű azt nem szereti. 
Egyszer aszt egy Sárándi ncvü ember azt felelte neki vissza: 

— Semmi közze hozzá, úgy beszílek ahogy akarok! — Ászt hozzá is 


fogott, ott cifrázta fenn az állványon. 

— Akkor fiam fogjad a cókmókodat, — azt mondta neki nagyapánk — 
de RÖGTÖN! Ászt mehetsz. Mer az én házamat nem ípítik 
káromkodással! 

De soha többé nem adott Sárándinak munkát! Úgyhogy íllyen 
nagyon rendes ember vót Muharos István, jó meg igazságos. De mind 
köztiszteletbe álló emberek vótak a Muharosok. Ennyit tudunk rólluk. 

Az uram szülei hamar meghaltak, elsőbb az apja, de nemsoká az 
anyja is, Bálint bátyám nevelte a két gyereket, nagybátyjuk. De engem 
az úgy bánt, hogy azokrul az öregekrül még egy fénkíp se maradt! 
Ahogy az uram testvírje, Miklós bátyám is meghalt, Bözsi ángyom 
minden iratot elígetett, befûtöttik, elpusztult minden. Azt se tudjuk, 
Bálint szülei mikor születtek, mikor haltak meg, Bálint még a 
nagyanyja nevit se tudja! Kérdeztem egyszer Bálint bátyámtul, meg 
kértem hogy mondja el a családot aszondta rá: 

— Óo, hát még ezt se tudjátok? Hogy lehet az? Hát ílylyenek 
vattok? No íllyen a fiatal, ugye nem törödik — 

Ászt vígeredmínbe nem mondta el, nem mondott semmit. Hát ugye 
hunnat tudhatnánk? Csak tûle! így aszt nem tudunk semmit. 

Mer én amit hallottam a rígiekrül, azér azt megjegyeztem, meg úgy 
megbecsültem mindig a rígi dogokat. Még amíg fiatal vótam tán nem 
annyira, de most hogy mán öregszek, nagyon. Ezelőtt úgy 
csudálkoztam még, hogy az apósomnak a húga úgy ragaszkodott vóna 
a rígi bútorokho. Mindig gyött ide ríva, hogy ûtet hogy bántja, hogy az 
anyja kaszlija Miklós bátyámík van, hogy az ût illetné! Úgy nevettem 
még magamba: — Óo, hát ennyire ragaszkodik! No most má jobban 
megértem út is. 

Abbul a bútorbul, amivel fírjhementem, nem sok maradt, azt elvitte 
a beadás. Azt még idesanyám kapta ahogy ű fírjhement, kilencvenötbe 
a nagyapja csinálta. Egy kanapé, meg az én ágyam van má csak 
azokbul. De a benti kis kaszli még öregebb, ezernyócszáz ötven körül 
kíszült, Lovas Mari nénémé, nagyanyám testvírié vót. Nincs benne az 
év, arrul tudom csak, hogy van egy Zsoltárom is, az is az üvé vót, 
ezernyócszáz ötvenkettőbe nyomtatták ki — na akkörülli lehet a kaszli 
is. Mer csak megcsináltatták a bútort jánkorába Mari nénémnek is, 
csak ű aszt soha nem ment fírjhe. Öreg kort írt, én is ismertem még, 
idesapámék viseltík gondját, úgy örököltík a pár bútort meg tán két 


hód Lovasféle födet. Tizenhétbe halt meg Mari néném, még arra 
nagyon emlíkszek, térgyepeltem az ágyán aszt lestem, hun gyön ki 
belüle a lílek. Nem vót benn senki, idesanyám kinn beszílgetett Katona 
Rozi nénémmel a ház előtt, akkor halt meg Mari néném. Mentem ki 
aszt jelentettem: 

— Idesanyám, nem lílekzik má Mari néném, de a lelkit nem láttam 
kimenni! 

Begyött akkor idesanyám — hát tínleg meg vót halva szegín kis 
öreg. 

Ászt most itt őrzöm a kaszli ját. 

De ahogy öregszek, valahogy fontossabb nekem is mán az a rossz 
öreg bútor is, meg a sok törtínet rólluk. 


Legfontosabb a Tisza 


Én úgy gondolom, hogy a mi falunkba tán legfontossabb a Tisza. A 
nevünkbe is elől a Tisza van — TISZAtab —, meg hát itt minden csak a 
Tisza között törtínhetett, úgy körűi vagyunk véve a nagy kanyartul. 
Ahogy Burátul gyön, elmegy Tab mellett, megy le egísz Súlyig; akkor 
ott hirtelen visszafordul, gyön újra Tab alá a Tisza, úgy megyén azután 
tovább. 

Még én emlikszek a tutajokra, a tizennígyes háború vígéig jártak 
még azok is erre. Gyöttek rajtok a szálasolájok, hozták a szíp 
fericskaalmát — így hittük, kis sárga alma vót az, feketepontos. Ha 
kötött ki tutaj, szaladt idesanyám, vitte a búzát víkába, aszt hozta a 
víka almát. Szíjjelkapkodták hamar, hát itt akkor még nem ollyan sok 
gyümöcsfa vót, nekünk vót a szölőbe, de íllyen finom fericskaalmánk 
nem vót, ezen a tájon ollyan nem termett. Hozták a sok gyönyörüszíp 
fát is a szálasok, rakták ki Nagyháton, onnat vette meg aki ípített. 

Vót sok haszna a Tiszának. Ezelőtt a vizet mind onnat hordtuk, de 
az ítellevet onnat hozzuk most is. Húslevest, bablevest nem is főzünk 
másba, ha lakodalomba szakácsasszon vótam is, mindig Tiszavizet 
hozattam fözni. De rígen azt is ittuk. Ha zavaros vót is, lehiggadt oszt 
megittuk. Tűzrevaló fánk is csak a Tiszárul vót, a kubikokba rengeteg 
termett. Kisújszálláson jártam iskolába, bizony ottan nem vót 
tűzrevaló, kijártunk a gyepre ganyét szedni aszt avval tüzeltünk — no 
Tabon íllyen nem vót, mink bűvibe vótunk a fának. 

Halász vót mindig háromnígy is Tabon, de még akkor azoknak 
vótak legínyeik. Bontáék vótak ezelőtt halászok, meg Kockás Gábor 
bácsiék, kisján vótam még akkor nagyon. De rengeteget fogtak! 
Fogtak itt olyan harcsát, hogy a farka a kocsirul lelógott! Szűrszabó 
Bálint bátyám is halász vót, az uramnak unokatestvírje, az anyja meg 
az anyósom egytestvírek vótak. Û gyerekkoraiul mindig csak halász 
meg vadász vót, még meg tavaly télen is ment vadászni a hetvennígy 
esztendejivel, gyalogolt egísz nap a fiatalokkal, aszondta nem fáradt. 
Szíp kis öregember most má beteg nagyon. 

Szórakozásra is a Tiszapart vót nekünk. Ott sétáltunk a Tiszagáton, 
nyócan-tízen egycsapatba cimborák, összefogtunk aszt mentünk, a fiúk 
meg gyöttek utánnunk, ük harmonikáztak, mink énekeltünk! Kétszer 


egy héten este vót térzene is, a Sebestó szílin vagy a gát tetejin húzták, 
mentünk akkor aszt hallgattuk. Híres jó bandák vótak itt, nígy is 
egyszerre, Cicis Jani bácsi, Morzsa Elemér, Mici Gyuri, nem is 
emlíkszek mindre, főkípp míg György grófnak megvót a birtoka sokat 
muzsikáltatta üket, hogy szórakozzon a falu. Meg vótak majálisok, 
mán mikor én még meg se vótam rendeztek majálist a parton, a gáton 
belől — még akkor jó sok hely vót, messzebb vót a gátho a víz. 

Még az én emlíkezetemre is a Tiszagáton belől vót a ríkunyhó,* ott 
laktak a rívíszek, akik Sülybe, Túlatiszára hordták a nípet ladikon. A 
ríkunyhó körûi meg nagy fícfás vót — most semmi sincs belüle, annyira 
elmosta a víz, a ríkunyhót a gáton kívül kellett hozni, mán a gátig 
leszakadozott a föd. Idesapám mondta, meg Katona Sándor bátyám is 
emlíkezett még rá, hogy az ű gyerekkorukba hogy vót: Most ahun a 
Tisza közepe van, ott vót egy csárda. De hát az már rígen, 
ezernyócszáz hetven körül megszűnt, elszaggatta azt is a víz. 

Most mán rí is csak egy van, lentebb, a Nagyri. Abba is mán alig 
van mozgás — de rígen nagy vót a forgalom, mer míg kövesút 
kevesebb vót, mindegy vót hogy merre mennek a fðdúton, mentek aszt 
a Nagyrinek, keltek ott át. Tartozott egy csárda is a Nagyríhez, kinn 
egísz a malomnál, a falu alatt, mégis nagyon jólmenő csárda vót az, 
jártak ki a legínyek is múlatni, meg akik ott átkeltek, piacozni, 
vásárokra — nagy forgalom vót ott ezelőtt! 

Vót Tabnak rígen túl a Tisztán is területje, úgy hittak: Akolhát. 
Nincsen meg mán, átadták Heves megyéhe Pélynek, ahová Töröcsik 
Mari való. Ahogy az urammal megesküdtünk, vettünk ott is egyköblös 
födet, egy nyilast, eggy illetmínt, ezerhatszáz kodrátot. Árterüllet vót, 
mentetlen az, de sokan mégis feltörtík, nem sokszor járta víz, védtük 
az árvíztül, sokszor meg is menekedett, csak ha falut veszílyeztetett, 
olyankor ráeresztették a Tiszát. Adósságra vettük az akolháti födet, no 
szidott is érte Bálint mindig, hogy én akartam. Û haragudott 
Akolhátra, mer az első esztendőkbe ha mentünk át, mindig megáztunk. 
Kaptunk ott ollyan essõket, hogy majd bele fúltunk, úgy mentünk 
vissza a ríhe mint az elázott ürge. Az uram nem szerette Akolhátat, de 
én meg nagyon. Jó föd is vót, szerettem benne dógozni, meg szerettem 
azt is hogy remek Tisza vót ott, meg is fürdhettünk kapálás közbe. 

No nem ollyan nagyon vót divat akkor még a fürdís. Bizony 
idesanyám még meg nem fürdött vóna, még felsőszoknyába se 


nagyon! Hát meghalt itt nagyon sok ember úgy, hogy egyszer se 
fürdött meg a Tiszába! Hacsak a lábát bele nem áztatta, de még oan is 
vót hogy annyit se tett meg. Úszni ugye nem tudtak — mondjuk a 
halászok igen, de más aszt nem —, hát nem szerették a vizet. Én meg 
szerettem mindig, most is pancsolok sokat — ha megírem veszek is 
még fürdőkádat. Mer bajos így a nagymosakodás egy liter vízbe, hát 
ha nyárba jó porossak vagyunk, galuskának lehet kiszaggatni utánnunk 
a vizet! De valahogy a fürdís mégse vót divat. Nahát azér meg külön is 
megszóltak hogy fürdöruhám vót, Akolháton abba kapáltam. 

— Hogy a fene a szemírmetlenjit, — aszondja — hogy ott leseti magát 
a férfiemberekkel! Ki van combja, mindene! Aa ... 

Mer jány, asszony ha fürdött is kevés ezelőtt, csak ingbe fürdött. 
Hát csukott bugyogója se vót még legtöbbnek, csak az ingünk alját 
tűztük össze, úgy mentünk a vízbe. No én aszt — fiatal ján vótam még 
— vettem fürdőruhát. Szerettem mindig a szípet, meg ami hellyes, jó — 
praktikus, most így mondjuk. 

Szerettem mindenkipp Akolhátat. Ha ott kapáltunk, kinn is háltunk. 
Vittünk ki vaslábat, azon föztünk, vagy serpenyőbe — de nem lehet 
itthol ollyan jót fözni, mint odaki Akolháton lehetett! Mán ollyankor, 
hogy így imittamott felhúzhattunk egy sárgarípát, karalábét, zödsíget 
nyárba, főztünk csudás lebbencslevest, de jó is vót melléülni! A 
Nagykaszállóba vót odaát a csöszkunyhó, Pap Miklós bácsi vót a 
csösz, főzött û is nekünk: 

— Na, ha ideadjátok a szalonnátokat, fözök nektek halat! Vótunk 
níha tízen, tizenöten is, összeadtuk a szalonnát, főzött Miklós bácsi, de 
remeket! 

Meg, hogy mindig ott vót a Tisza, az engemet úgy 
gyönyörködtetett! Csak nagy dísze, szépsíge vót Tabnak a Tisza, 
mindenkipp! 

Azt én csak idesapámtul hallottam, hogy ezernyócszáz-hetvenhatba 
vót itt nagy árvíz. Akkor begyött a faluig a Tisza, itt a társulati hivatal 
előtt fogták a halakat az úton, gyönyörű nagy halakat, akkor mindig 
halat ettek! Itt erre mindenütt vízbe vót akkor a falu, csak a Pattancs 
nem, a határbul meg a Verestanya maradt ki, meg a baltarátosi domb 
vót száraz. Ahogy megszűnt mán a folyás, oda ladikáztak ki az 
emberek, ott várták ki a vígit. 

Akkor, hetvenhatba törtínt, hogy Szapári gróf hítta Kunhegyest is, 


segítsen az árvizet fogni. Ászt azt üzente vissza Kunhegyes, igyák csak 
meg a tabiak, az övüké. De olyan mírges lett erre Szapári gróf, hogy 
Taskonynál átvágatta a gátat. Ászt szaladt a víz Kunhegyesnek! Úgy 
hogy ûk egy nappal hamarább vízbe vótak mint Tab. Lefutott a Mirhón 
Kunhegyesnek az árvíz, elment egísz Karcagig, Kisújszállásig, csak 
úgy fordult meg vissza Tabnak. Megüzente Szapári, hogy ezt meg 
nekik küdi, igyák csak, ez az ű porciójok. 

Hát ma mán ugye ezt nem tehetné meg eggy úr se. Rengeteg sokba 
lett ez a grófnak, mer nagyon sokat kártalanított azután. A maga 
cselídjeivel, írnokaival íratta fel, hogy kinek mennyi karja lett, aszt û 
adott nekik évi kenyeret, vagonszámra adta a búzát a 
szegínyembereknek, akiknek mindenöket elvitte a víz. Sokba került, 
de viszont megmutatta a gróf, hogy Kunhegyesnek is kötelessíge 
védeni a gátat. 

Nyócvannyócba vót a másik víz, akkor is megszaladta a falut. 
Akkor nállunk szakadt át a gát. Ennek még emlíke van máig: Ahun 
akkor a tötís kiszakadt, ott lett egy nagy forgó, egy mily gödör, de 
abbul a mai napig se szárad ki a víz. Kisján koromba még nem láttuk 
soha a fenekit, de azután száraz esztendők gyöttek, pár nagyon 
aszályos év, jól be is van rakódva mán, tele van kákasással nyðve — 
öthat éve láttam, mán csak kötísig író gödör vót. De ha egyéb nem, egy 
kis tocsogó most is van a hellyin. 

Ahogy a temető fele megyünk, ott is van egy nagy gödör, azt úgy 
híjuk hogy BalogTisza. Hogy mér BalogTisza — nem tudom, ezt 
valahogy sose kérdeztem kiskoromba, most meg mán nincs kitül. A 
rígi árvizekkor az is mindig megszaladt vízzel, de meg a Tiszával 
eggyütt nyő abba a víz, úgy látszik a Tiszának eggy erirül táplálkozik. 
Az se szárad ki soha égiszen, vót mán úgy hogy keresztül lehetett járni 
rajta nagyon sok ideig, de csak egy nyomot kellett ásni akkor is, aszt 
ott vót a víz. Most az árvízkor jól felgyött, most magos megint, a 
fenekit vígig víz lepi. 

Idesapám jól tudta ezeket a rígi dogokat, az árvizeket különössen, ű 
ugye hetvenkilencbe született, a  nyolcvannyócas árvizet má 
gyerekkorba átílte — hát a hetvenhatosrul ű is csak hallott, de û nagyon 
jól megjegyezte így a rígi dogokat, aszt elmesélgette nekem. Oo, még 
rígebben törtínteket is, mer a hatvanhármas nagy ínséget emlíkszek 
ahogy mesílte, hogy meleg tél vót, nem vót se fagy, se hó egy szem se, 


nem zsírozta a hó a fődet, aszt nyáron se lett egy csepp eső se, 
meghasadozott a föd, nem vót mező, kipusztultak a jószágbul is, 
szedték a ríten a gyíkintüvet, azt ették, de maj meghaltak íhen — így 
beszílte idesapám. De a Tiszárul különössen sokat tudott, mer 
legnevezetessebb is vót, meg ahogy az Armentesítő Társulatnál vót û 
fuharos, ott ugye mindig a Tiszárul folyt a szó, meg mindig be vótak 
ük fogva kíszenlítbe ha gyött a Tisza. 

Mesélte idesapám: Ezelőtt ha felgyött a Tisza, a túlatiszaiak mindig 
megkíséreltíik, hogy átvágják a gátunkat. Mer akkor ugye megmenekül 
az az ódal a víztül. Egyszer is éjjel három sülyi ember gyött át 
ladikon csákányokkal, hogy megbontják a tötíst. De örség vót ugye, 
nagyapámék kinn ícakáztak puskával, eggyik ör leste mán üket, várta 
mán hogy kikötnek. Ászt ahogy lípett ki az első, egycsapásra 
agyonvágta Mónus Kis Jakab, a másikat meg beletaszította a Tiszába, 
azt elvitte a víz. A harmadik tudott csak visszamenekülni. Az isten se 
fogta érte törvínbe Kis Jakabot, nem kérte számon senki se. Jakab 
bácsit ismertem is még kisján koromba — mutatta idesapám hogy na ű 
vót —, de nagyon öregnek mán. 

Hát mentek át ilyenkor ugyanígy Tabrul is, sûlyi ódáira gátat vágni. 
Vót mindig aki vállalta a faluér. Nem küdtik üket, vagy legalábbis nem 
hivatalossan, ha tudtak is róla úgy tettek mintha nem hallanák. Aki 
megnyeri, megnyeri — aki nem, azt agyonü.ik. Ennek nem vót 
törvínye. Egyszer karácsonkor gyött ránk a víz. Kisján vótam még, 
kilencszáz húszba, a templomba vótunk karácson másnapján, aszt 
elkezdtík féreverni a harangot istentisztelet közbe — gyött a Tisza. 
Előző évbe vótak benn a románok, aszt bunkerokat ástak a gát errülső 
ódaián; úgy maradtak a bunkerok, nem lettek eltömve, ott tört át a víz, 
de mint egy marhaderik, ollyan vastagon szakadt! Meglátta 
valamellyik ör a dohánbeváltónál, onnat szaladt, féreverette a harangot 
— hát nagy riadalom vót. Ha fél órát késnek, vagy nem figyel az őr, 
biztos hogy vígunk van, kitágul a lyuk aszt szítmegy az egísz gát. 
Szaladt ki mind a níp a templombul, vitték hamar a homokzsákokat, 
estek neki a lyuknak aszt tömtík el. 

Meg mégegyszer gyött a víz jánkoromba, huszonötbe, akkor meg 
húsvítba. Még akkor nem vót megmagosítva a gát. Abba az évbe nem 
vót locsolkodás, mer mind kinn vótak a legínyek a tõtísen. Mink is 
mentünk ki vizet nízni, mondták is: 


Na gyertek, gyertek, locsolunk, most van hozzá víz! 

De nem mertünk közel sc menni, csak ahun kövezett vót a gát, 
onnat níztük, hogy karózták le a rőzsét, hordták megé a födet. De mán 
akkor csapkodott a gát tetejin a víz! Ha egy kis szél gyön, vígunk! Ott 
rítt, imádkozott a falu, hogy csak amarra fújjon a szél, Sülyön 
szakadjon el a gát, odaát! — De nem lett nagy baj azután. 

Harminckettõre emlikszek még, akkor nagy veszíly vót. Itt is 
nállunk, de még inkább Taskonynál, ott majd elszakadt a gát. Az 
uramat is odavezínyelték kocsival, én meg ípp terhes vótam János 
fiammal. Két kis csikónk vót, hónapos meg hetes csikók, vinni kellett 
azokat is a kancákkal, a kissebbik bele is pusztult — hát mindig 
mentek, mindig csak mentek, nem vót kifogás majnem huszonnígy 
óráig aszt elpusztult a kis ártatlan. Hordták kocsikkal a födet, követ, 
aszt úgy álltak hogy mán a vígin ha felmentek a gátra, a lábokat 
csapdosta a víz, má sodorta valósággal ükct! A főmírnök, Berecki 
órjásinagy vaskarót üttetett a gátba, nagy erős láncot tettek rá, aszt a 
derekára kötötte, hosszúra eresztettík, úgy szaladt a fðmírnök a gáton 
errearra, mutatta hogy hová tcgyík a követ. De borzasztó örvínlett a 
víz, gyött a hullám, keresztülcsapott a gáton, utánna ahogy húzódott 
vissza, mindig utánnaszakadt egy darab a gátbul. Ollyan víkon maradt 
mán utoljára, hogy nem bírtak lovaskocsival se menni a tötísen. Mán 
úgy rimánkodtak Bereckinek, hogy mán most gyöjjön onnat, úgyis 
minden menthetetlen! De azt mondta hogy űneki addig ott kell lenni, 
míg csak egy kicsi remíny is van. 

Ügy megőrizte az isten azér űket, hogy egy nagyon szörnyű nap 
meg ícaka után lecsendesedett a szél, azután meg elkezdett apadni a 
víz. Akkor aszt már rohamosan csendesedett. 

Harminckettő május elejin vót ez. Össze vótam kíszülve, hogy ha 
elgyön az órám, szülnöm kell, elvisznek tiszteletes úrék Mezőtúrra — 
akkoriba ment oda fírjhe a jányok. Elvisznek, hogy majd ott meglessz 
a kicsi. De aszt megszületett itthol, május tizennegyedikén, szípen 
nyugodtan, május első hetibe megtért a víz. 

Vót akkor halhínk is rakva — szokás vót ez árvízkor, majnem 
minden háznál ípítettek halhít. Rözsébül csinálta az uram az udvaron, 
mielőtt elment, órjási nagy oszlopokat leásott, lccsömöszöltc, aszt 
rakta közíjök a rözsét, keresztbe is, mindenhogyan, magosra, vót vagy 
öt méter hosszú, beípítettík az eperfát is, meg körülfogták kötíllel. 


Annak a tetejibe pakoltunk fel azon az kakán. Mindig vót sütve előre 
egy kemence kenyér, három nagykenyér meg egy kis cipó, meg 
felvittünk ódalszalonnát, zsírt, sót, cukrot. Én még pakoltam el 
vetemínmagokat is bádogdobozokba, babot, uborkamagot, tökmagot, 
mindent, hogy ha az árvíz el is visz mindent, abba esetleg megmarad. 
A pízt meg zacskóba tettem, úgy viseltük a nyakunkba. 

Most, hetvenbe nem vót má halhí, nem csináltunk. Én nem tudom, 
csudát vártunk? Tán azér hogy több most mán a lehetősig, gépek, 
motorcsónakok, helikopter, ebbe bíztunk — hát még harminckettõbe 
nem sok íllyen remíny vót! Pedig most is nagyon nagy vót a veszíly. 
Még a gát magossága bírta vóna, még tíz centit, másutt húszat is bírt 
vóna, de úgy át vót ázva, hogy nem lehetett tudni, mikor hun mállik 
szíjjel. Tocsogó vízbe jártak a gát tövin az őrök, úgy szivárgott át a 
tötís. Két hónapig, majd háromig szípen vídekeztek, de mán a 
kimerüllísig. Még meg az vót a mentsígünk, hogy nem vót szél. Eső 
vót, de szél nem. Mer ha szél is fú, akkor menthetetlenül odavagyunk! 
Mer nagyon sokkal magosabban vót a víz mint a falu! 

Nahát aztán nem kellett annak árvíz se: sokat megölt a Tisza. 

Az öreg Dónáték mind a ketten belehaltak. Akolháton vót Donát 
bácsi csősz, aszt a felesíge ebídet vitt neki. Mikor hozta vóna 
visszafele a Tiszán által az öreg, borzasztó szél támadt aszt felborultak 
a ladikkal. Mind a kettő belehalt. Matvej Sándor bátyám kisgyerek vót 
meg, û látta a gátrul: 

— Jaj idesapám, nízze mán, ott meg beleesett valaki a Tiszába! 
Ahun van a nagy szoknyája! — mer az öregember lemerült hamarább, 
Panni nénit feltartotta még a bűszoknya. De mán akkor nem tudták 
kihúzni ût se. 

Kifogták Panni nénit hamarább a rívíszek, az urát csak pár nap 
múlva Süly alatt, jól lehozta mán a víz. Vártak még eggy ideig a 
temetíssel, de aszt hogy az öreg Donát nem lett meg, eltemettík Panni 
nénit — ű katolikus vót, hát katolikus temetőbe. Na akkor meglett az 
ura is. Az meg református vót. De nem engedte be Fülöp Imre 
tiszteletes urat a katolikus pap a katolikus temetőbe, a boncháznál 
prédikált tiszteletes úr, tovább nem ment, pap nélkül temették az öreg 
Donátot a felesígc mellé. 

Mónár István bácsi halt bele egy karácsonkor a Tiszába. Tuskókat 
szedett ki, aszt belerántotta egy tuskó a vízbe. Bizony ű soha nem is 


lett meg. Kerestik halászok is, meg cipót is úsztattak, de nem tanálták. 

Szokás vót az is: ha jány megesett, ment a Tiszának. Egy Zsíros-ján 
vót illyen, az is így vígezte. Meg Kalapos Margitot tudom, rólla nóta is 
VÓt: 

Szíp Kalapos Margit lement a Tiszára, Telemertté kannáját, letette a 
partra. Kiment a testvirje, nem gyôzte benn várni, — csak eddig tudom, 
nem emlíkszek tovább. A nővíre megvan most is Kalapos Margitnak, 
de restellem tűle megkérdeni, hogy van a vígé. Kalapos Margit nem 
megesett, ha mást szeretett, nem akihe szánták. Pattantyús István vót a 
völegínye, a szülei ezt pártolták, de û másikat szeretett. Nem mondta û 
azt István bátyámnak, hogy nem szereti, nem szólt egy szót se! Csak 
megölte magát a Tiszába. Szíp ján vót, aszondja István bátyám tetszett 
is neki, dehát nem vette vóna el ű erőszakkal, ha tudja ezt! De hát nem 
tudta, hogy az anyjáék kénszerítik. Szíp legín vót pedig Pattantyús 
István, szíp fekete szemű, fekete hajú, meg jó kiállású, de ugyanollyan 
szegínyember, mint a másik, akit Kalapos Margit szeretett — mégis a 
Tiszának ment a kisjány. 

Lcgínt is tudok aki így halt meg: Demeter Gyula. Ü meg azér, hogy 
roppant szekánt vót az apja. Komisz ember vót Demeter András, 
mindenkihe, az egísz családjáho, ütötte is a jányait meg a fiát. Kisján 
vótam még, tizenöt éves tán, aszt a gátrul níztük vígig a Demeter 
Gyula halálát. Tót Mari vót ott, meg a Gyula húga, Demeter Bözsi, 
Szûrszabó Eszti is, meg Bálint, az uram, akkor udvarolt — mentünk fel 
a gátra. Ászt ahogy felírtunk, Demeter Gyula ípp ereszkedett befele a 
ladikbul a vízbe. Bözsi ollyan vicces ján vót, aszondja: 

— Egy pillanat, aszt majom a víz alatt! 

— Mondhatom, Bözsi, — aszondja Bálint — mer Gyula bátyád ugrik 
ípp a Tiszába! 

Úgy emlíkszek, a kalap ahogy a fej in vót, szípen a víz tetejin 
maradt, úszott lefele. Gyula meg lemerült, mer követ kötött a lábára. 
Még előtte láttam ahogy kíszült, kötözte át a követ, kérdeztem is még: 

— Mit csinál, Gyula bátyám? 

— Semmit, — aszondja — ne kíváncsiskodj! El akarok utazni! 

A nagyapja, az öreg Korcsmáros rítt nagyon, siratta Demeter 
Gyulát, szidta nagyon a vejit, hogy az az oka, mert ollyan a családjáho 
hogy az bírhatatlan! Rítt nagyon az öreg, mer szerette az unokáját. 

Még egísz kisján koromba — begyött egyszer idesanyám, egy 


hajnalba, begyön aszt nagyon rí. Felébredtem rá, kérdezem, mér rí? 

— Kípzeld, — aszondja — Rózsa Zsuzsa nekiment a Tiszának! Ászt 
utánna ment a szeretője, Csákó Károly is! Ollyan hatodik éves 
lehettem akkor. 

Rózsa Zsuzsa lement a Tiszára, aszt beleugrott. Ki is fogták holtan, 
kifektettík a víz szélire, úgy szóltak aszt Csákó Károlynak. Csödörös 
vót az, nem idevaló, ide vót vezírelve mint huszár. Gyött haza a 
járatásbul, úgy mondták meg neki hogy Rózsa Zsuzsa meghalt. Ment 
aszt szaladva Károly a partra, nem szólt egy szót se, ott feküdt Zsuzsa 
a víz szélin letakarva, felhajtotta Csákó Károly a takarót, megnízte, 
letérgyepelt, ott csókolgatta — akkor aszt felkelt, elkezdett szalanni, 
hiába mentek mán utánna, ott a Hebri Járójánál belement ű is a 
Tiszába. 

Feltartották szegín Zsuzsát három napig, hogy majd egygyütt 
temetik el Károllyal, de Károlyt nem tanálták. Mondta akkor is valaki, 
hogy pinteken sült cipóval keressék, emlíkszek is ahogy úszott lefele a 
cipó, bele vót dugva egy szál gyertya, úgy vitte a víz, ott lesekedtem 
én is a többivel — de aszt nem írkeztünk kivárni hogy meglelje, mer 
harangoztak a Zsuzsa temetísire, mentünk oda. Temettík el Zsuzsát, 
nem engedte az orvos mán hogy várjanak. Hát tavasz vót, meleg mán. 
Ahogy aszt a Balog Tiszánál vittük Rózsa Zsuzsát a temető fele, akkor 
húzták a hírharangot, hogy megvan Csákó Károly. A Dohánbeváltón 
alól tanálta meg a cipó. Ott sendergett egyhelyben félóra hosszáig, úgy 
keresték meg a halászok: ott vót felakadva a gallyba. Kifogták ût is. 

Hírt adtak aszt Csákó Károly szüleinek, apja-anyja előgyött. 
Rettenetesen rítt az anyja, siratta — hát hogyne, egygyes gyerek vót 
Károly, szerették nagyon a Kokát. Nem tudták akkor még, hogy halt 
meg. Megmondták aszt nekik, hogy önkínt ment Károly, hogy a 
szeretője nekiment a Tiszának aszt ű meg utánnament. De mindjár nem 
rítt annyira az anyja! Nem vót mán olyan rosszul mint addig! 

— Hát ha ű ezt annyira szerette, hogy minket elhagyott írté, akkor 
nem is érdemli hogy sirassam! 

Így tudódott aszt ki, hogy hogyan is törtínt a dolog. Írt haza Csákó 
Károly hogy megnősül, elveszi Rózsa Zsuzsát. Vót neki menyasszonya 
otthol, de hát ezt jobban szerette. Gyönyörűszíp ján vót Zsuzsa, de 
nagy család, aszt roppant szegínyek! Visszaírt a Károly anyja, hogy ne 
tegyen addig Károly semmi ígéretet, míg ük azt a jánt nem látták, meg 


a családot meg nem nízték. Megmondta aszt Csákó Károly Rózsa 
Zsuzsának, hogy az anyjáék egyellőre nem eggyeznek bele a 
házasságba, de ne búsuljon mer azér ű csak elveszi. Mégis valahogy 
filhetett Zsuzsa, hogy nem veszi el Károly, aszt belement a Tiszába. 

Beszílték aszt, hogy gyereket várt vóna, suttogtak a faluba — de azt 
mondta Bodnár doktor, hogy tegyék csak nyugodtan a fejire a koszorút 
meg a fátyolt, mert ez a jány megérdemli. Hát ugye ű megvizsgálta. 
Úgy is temettík el aszt, koszorúba-fátyolba Rózsa Zsuzsát. Csákó 
Károlyt meg melléje. Most a tavaszon leltem meg ípp a sírjokat, 
víletlenül hogy arra mentem. „Csákó Károly — Rózsa Zsuzsanna” — 
eggyüvé temettík üket. 

Most a nyáron is halt bele valaki a Tiszába — a cigánprímás. Ráállt 
egy kûre, meg akart mosdani. Ott csak bokán fejül írt neki a víz, de 
hogy megmozdult alatta a kű, kifordult alóla, ott mindjár mily vót a 
Tisza, aszt vitte magával szerencsítlent. Nem is lett meg. A halászok 
meghaltak mán, akik meg vannak öregek, Porkoláb Sándor komám 
uram idős is, meg beteges nagyon, Fekete Lajos csak velem eggyidős 
de beteg vót ípp, nem mehetett, hát nem vöt aki keresse. Szűrszabó 
Bálint bátyám, az uram unokatestvírje ment ki, íppen szél írté, de fel 
tudott kelni mán, ût kivitték aszt û magyarázta ott hogy hogy keressík, 
de nem vót aki a hálót kivesse. Úgyhogy Kütelken fogták ki aszt a 
prímást, sokkal azután. 

Hát így szerepel, ennyit jelent a Tisza Tabnak. 

Én szeretem nagyon. Nagyon szerettem mindig a Tiszapartot, mer 
sok szíp vadvirág vót ott, tavasztul öszig mindig. Van egy kik fajta, azt 
íletembe sehun másutt nem tanáltam, csak a kubikba: olyan mint a 
harangvirág, csak sokkal nagyobb, de remek illata van! De szeretem 
télen is a Tiszát — általába: szeretem a telet, olyan jó fáradtságot érzek 
akkor magamba —, kimegyek aszt hallgatom mikor zajlik. Az van 
ollyan szíp! Pedig rémületes is, különössen mikor tele van a Tisza! 
Ahogy csattog, zúg, megy egymásnak a jég, gyűrödik egymás hátára! 
Ügy elgondolom, hogy ott is bizony a kissebb szenved meg, a nagyobb 
ott is uralkodik, lenyomja a másikat a víz alá. így ha zajlik télen, 
kimegyek most is még minden évbe, nízem sokszor eggy órahosszát, 
míg össze nem fagyok, meg hallgatom. 


Idesanyám története 


Szegíny jó idesanyám mondta sokszor, hogy írjam meg az ű 
történetit. Az ű szenvedísit. Mer sok szenvedís jutott idesanyámnak. 

Nemcsak ûnéki, mer soknak — rígen a szerelembül nagyon sok 
szenvedís lett. Most má máskípp van ez talán, de rígen sok tragédia vót 
a szeretetbül. 

Nagyanyám apjának a húga halt így meg, Porkoláb Rózának hittak. 
Nagyanyám mán olyan hároméves körüli kisján vót, mikor ez 
megtörtínt. Egy német óráslegíny járt az országba, aszt elvetődött 
ûhozzájuk is. Mer ezelőtt úgy vándoroltak a segédek. Azt mondta az 
óráslegíny, hogy û mindig iparoshelyen száll meg — idesanyám 
nagyapja meg nagyon híres jó asztalos mester vót. Aztán ott aludt a 
műhelybe Stefán, csináltak neki ott ágyat, ott aludt. Onnat járt be a 
kastílyokba órát rcperálni, meg újakat is csinált, nagyon szíp órát 
csinált az öregnagyapónak — dédapám? ükapám? nem is tudom mi vót 
—, annak is. Na Róza meg mán olyan tizenhét éves ján vót, az 
öregnagyapó húga. Nagyon szíp ján vót a Porkoláb Róza. Aztán — 
megszerettík egymást. Azt mondta ez a fiatalember, hogy û csak eggy 
év múlva tud írtegyönni, de pontossan eggy év múlva itt lesz. Legyen 
Róza nyugodtan, û elveszi. Három hónapig vót Derzsen, addig 
udvarolgatott Rózának, tanította németül, az meg hát tanította vóna 
magyarul, de nagyon nem kellett, mer Stefan elíg jól tudott mán 
magyarul, mer talán ez vót mán az utolsó stációja. Azt mondta hogy 
hazafele menet száll még meg egy pár helyen, ahun órákat javít, még 
pár órásmesterbe elmegy, de eggy év múlva itt lesz. Igen ám, de 
nagyon eltelt az idő, mer beteg lett Stefan. Valószínű hogy tífuszos lett, 
még itt Magyarországon, aztán nem tudott gyünni eggy évre. Közbe 
meg Rózának több kírője vót. De nem ment fírjhe. Ászt vígre egy 
ispán is megkírte. Hát jóállású ember vót ugye, a Szilasi uraságnál 
ispán, egy parasztjánho! — mer ű csak parasztján vót — hát a szülei 
szekírozták, hogy menjen hozzá. Mán eggy éve, mégse gyön Stefán — 
azt mondták Rózának, hogy egy hetet adnak még neki, ha nem gyön 
addig a fiatalember, akkor hozzá kell menni az ispánho. Mer íllyen 
partit nem szalajthat el, íllyen jó alkalmat. 

Nem gyött meg. Akkor mán elmúlt egy hónappal is az esztendő. 
Ászt egyszer eggy este, szalad be nanám, mint kisján még, aszt 
mondja, kiabálja: 

Öregmama! Róza meg magára dûtötte mindet aszt meggyútotta! 


Ahun íg ni! 

Hát leöntötte magát olajjal. Ászt felgyútotta, meggyútotta. Úgy 
ígett, az udvaron, mint a fáklya! Semmit se tudtak neki csinálni, ott 
ígett el szegíny a szemek láttára. 

Alig hogy ez vót, pár hétre rá gyött kocsin Stefán, apjaanyja gyött 
vele, hogy meg is esküdnek. De mán akkor el vót Róza temetve. 
Mondta Stefán, hogy ű három hónapig nagyon súlyos beteg vót, mikor 
gyönni akart. Aztán meg még sokáig lábbadozott, úgy hogy egy fél 
esztendő eltelt a betegsígivel, nem tudott gyönni, se írni nem tudott az 
utolsó időbe. Aztán most meg mán mikor jól vót, hogy most mán 
elgyöhet, akkor meg csak meg akarta üket lepni. Aztán ez lett a 
meglepetís. Hogy Róza el vót temetve. 

Sokat hallottam ezt a Rózát idesanyámtul, meg nagyanyáméul is 
hallottam még mesélni, dehát ugye íí se emlíkezett vóna rá ha nem 
emlíkeztetik, mert ollyan pici vót még akkor, azt se tudta megmondani 
hogy mivel öntötte le magát Róza. Csak mondta hogy , mindet 
rádůtötte aszt ahun íg ni!". Kiníztek az ablakon, hát úgy ígett, mint a 
fáklya. Idesanyámtul meg nagyanyámtul elhallgattam sokszor ezt a 
törtínetet, aztán mostanába meg mán kutattam is utánna, de senki nem 
emlíkezett rá. Eggy öreg nagybátyám vót még, nagyapámnak 
unokatestvírje, az mondta hogy ű emlíkszik, hallott róla, gyerekkorába 
meséltík a Rózát. De másoktul, így idősebbektül is hiába kérdeztem, 
nem tudtak mán róla, nem emlíkeztek rá. Se nóta nem vót Rózárul — 
mer még azt is kérdeztem. Pedig még egy óra is vót a Stefántul. 
Patonai Dani tanító lett, annak jutott ez az óra, amit Stefán csinált. De 
az hogy hova lett, mi lett a sorsa — nem tudom. Mer aszt mikor Dani 
bátyám meghalt, még én jártam azután náluk Füreden vagy kétszer, de 
mán az órát akkor nem láttam. 

Szegín Madarasi Sárit mán én is ismertem, mán én asszon vótam 
mikor az meghalt. Mikor menyasszon vótam is itt vót a lakodalmamba. 
Mer az egísz környíket összejárta. Oan hibbant vót. Azt mondta 
nagyanyám, hogy az is a szerelembe örült bele. A cselédjekbe vót 
szerelmes. A cselédjekbe lett szerelmes, nem adták hozzá aszt 
megörült. Ászt úgy járta itt erre a környíket. Nagyon járt nagyanyámho 
is Derzsre, meg ide is eljárt, idesanyámho. De ollyan jóindulatú vót, 
hogy idesanyám mondta este hogy 

Jaj, Sára néném, de jó vóna, ha elmenne Derzsre! Kukoricát törnék 


hónap, ha elgyönne iclesapám segíteni! 

Reggelre itt vót nagyapám kocsival. Odáig szaladt Sára néni! Nagy 
derík asszon vót, oan mily hangja vót. Azt mondták, hogy le kellett 
vóna kötözni. Akkor belehalt vóna, aszt nem öregkoráig járta vóna itt a 
világot, szegínke, mint az őrült. 

Mikor menyasszon vótam, akkor is Tabon vót. Elgyött hozzánk, 
idesanyám meg mondta neki hogy 

Na Sára néném, hónapután esküdik a jányom! 

— Ez a pici?! — aszondja. 

= EZ. 

— Hogy a fene egyen meg — aszondja — de hamar fírjhe mígy! Na 
majd elgyövök a lakodalomba! 

— Gyöjjön Sára néni, adok egy pár cipőt! — mer mindig mezítláb 
vót, télen is, ha adtak neki cipőt û eladta, aszt ment a hóba, fagyba, 
mindenbe, mezítláb. 

No osztan mikor gyöttünk az esküvõrül, itt állt a társulati saroknál. 
De a társulati urak is kigyöttek mind, engem megnízni. Nízte Sára néni 
is a menetet, aszt egyszer nagyot kiáltott: 

— Az háljon a menyasszonnyal, aki az urak közt a legmagosabb! 

Összeníztek — hát Török úr, a píztárnok vót az! Jaj istenem de 
resteltük a dogot! Én ugyan nem oan nagyon, mer nem is nagyon 
vettem figyelembe hogy mit mond Sára néni, de Bálint haragudott, 
meg is fenyegette. De ű meg visszafenyegette, aszondja: 

— Jó, otthol vagyok én Matvejék, ne fílj — aszondja — tíged onnat 
kidúrlak! 

De azután csak megszerette Bálintot. 

Na ez vót az eggyik ilyen eset, errül sokat nem is tudok csak annyit, 
hogy a cselédjüket szerette vóna, nem adták hozzá, ütöttík-vertík írté, 
aztán beleőrült. Mer a cseléd oszt megnősült. Hát látta hogy nem adják 
hozzá, hiába vár Sára nénire, aztán megnősült aszt ez meg 
belezavarodott. 

Idesanyám mondta el, hogy űneki egy kis barátnője meg hogy járt. 
A kisjánt Rozikának hittak, tizennígy éves vót, tizenkilencedik a nénje 
— idesanyám meg tizennyóc éves vót. Aztán csak elíg a hozzá hogy a 
kis Rozika szerelmes lett a nénje võlegényibe, Pozsgai Imrébe. De 
ollyan szígyellős szende kisján vót, nem merte ű áztat ki se mutatni, 
csak mikor megcsinálták a csigát, akkor vettík észre, hogy a kisján 


másnap jár a faluba, aszt hí mindenkit újra csigát csinálni. 2: 

— Hát mir? Hát megcsináltuk az este a csigát! 

— Azír mer Pozsgai Imre engem vesz el! Engem szeret. Nem igaz 
hogy Julcsánkat szereti, hanem engem! 

Ászt úgy elcsudálkozott rajta mind, hogy ollyan bátran beszíl, az a 
halkszavú kisján, meg hogy azt mondja hogy ûtet szereti. Hát 
meglepődött a völegíny is, hogy hát ű soha — mint kisjánnyal úgy néha 
incselkedett vele, meghúzgálta a haját, meg hogy — „ne süsd le a 
szemed mindig, ha legínnyel beszílsz!" — meg így beszílgetett hozzá 
de az soha eszibe se vót, hogy ű hitegesse. De mán annyira vót, 
annyira járta a falut, meg mondta mindenkinek, hogy , Julcsánkat 
úgyse veszi el, engem vesz el", hogy orvost hittak hozzá, Füredrül 
hoztak hozzá doktort. Az meg azt mondta, hogy ha nem akarják hogy 
úgy járjon mint Madarasi Sári, ha nem akarják hogy szaladós bolond 
legyen, akkor kötözzík le. De akkor egy fél év alatt meghal. 

Akkor azt mondta a võleginy meg, a menyasszonyának, hogy ne 
haragudjon, de ha Rozál jobban lessz, azt veszi el. Mán csak azér is, 
hogy kiípüljön. Hogy nem azér, hogy û abba szerelmesebb, hanem 
azér hogy íletbe tartsa. Hogy mihelyst azt a kort eléri, rögtön elveszi, 
ha a tizenhat évhö közel lessz, akkor elveszi. Ügy hogy szerencsítlen 
lett aszt mind. 

De bizon meghalt Rozika, egy fél év se kellett neki. De úgy kiabált, 
aszondja idesanyám, hogy roppant sajnálnivaló vót. Kihallott az útra, 
mindig hítta Imrét, mindig annak kiabált! Hát az sok idejit ott is 
tötötte, este különössen, meg ott hált ícaka, mer nagyon sajnálta azt a 
kisjánt, dehát — belehalt. Utóbb mán eggyáltalán nem bírták megetetni 
se. Mer úgy vergödött, hogy ne egyen. Ebbe belehalt. 

Ezek aztán még megesküdtek. Jó íletek lett, hogyne, jó, szíp, lett öt 
családjuk Pozsgai Imrééknek, igen. De el is kerültek azok aztán, 
messzire, csak nem otthon laktak. Nem tudtak otthon ük lakni. 
Elkerültek fiatal házas korukba, csak hallott róluk aztán idesanyám. De 
szíp jó íletek lett. Hát szerette ű azt a jánt, akit el akart venni, a Julcsát, 
dekát bizon Rózáikat meg sajnálta. Azt mondta hogy csak azt veszi el, 
ha kijavúl. Vagy ha vóna rá kilátás, aszt nem tizennígy éves vóna, 
rögtön elvenné. Hogy íletbe tarthassák. De nem. Azt mondta az orvos 
hogy nem lesz jobban, hanem ilyen szaladó bolond lesz. Ha 
megkötözik az ágyho, hogy ne tudjon menni, meghal, ha meg nem, ha 


sajnálják hogy ott kötíl közt vergődik, akkor ilyen futó bolond lesz. 
Hát lekötöttik inkább a szülei. 

A szerelem. Igen. 

De idesanyámat akartam mondani, meg idesapámat. 

Patonai nagyapám — Patonai Balázsnak hittak — az egy oilyan 
nagyon rendes, akkurátus ember vót, jólelkű, az úgy tudott bennünket 
szeretni! Vót kilenc gyereke. De mindet imádta, szerette! Idesanyám 
vót a legelső. Talán ûtet szerette legjobban. Mégis tönkretette az íletit. 

Mer neki az adott szava többet ért, mint az ílete! Azt mondta: Ü 
inkább meghal, de ű az adott szavát míg él, nem szegi meg. 

Úgy törtínt a dolog, hogy behítták nagyapámat ténleges szolgálatra. 
Aztán, észrevettík a katonák, hogy ű ollyan szelíd termíszetû. Másképp 
olyan kemínyen beszílt, de csak szelíd termíszetű vót, vallásos nagyon. 
Észrevettík a katonák: este imádkozott. Nahát aszt attul kezdve ollyan 
szekáláson ment keresztül, hogy mán azon vót: agyonlövi magát. Nem 
bírta a katonaságot. 

Matvej nagyapámat, Matvej Miklóst akkor hittak be, ilyen 
újonckiképzísre. Mint örmester szerelt û le még legínkorába, akkorára 
meg mán nős vót, úgy hogy mán idesapám is megvót, mán nyóc éves 
vót akkor, tán kilencedik, mikor behítták újra nagyapámat. Oszt ott 
megtudta, hogy Patonai nagyapám is ott van, közeli község mihozzánk 
ahová való, hát mint földi, felkereste. Ászt elpanaszolta neki Patonai 
nagyapám hogy hogyan szekírozzák a többi katonák. Na aszt ű pártját 
fogta. De úgy megszerettík egymást, hogy utoljára Patonai nagyapám 
azt mondta Matvej nagyapámnak: 

— Én bátyám nem tudok magának máskípp elíggé hálás lenni, de 
megígírcm, hogy ha nekem jányom lesz, a maga fiának adom! 

Elfogadta Matvej nagyapám az alkut, aszt evvel váltak el. Persze 
még nõtlen vót akkor Patonai nagyapám. 

Még meg különöskíppen összehozta a sors ükét, avval, hogy az 
Ármentesítő Társulatnál vót Matvej nagyapám itt Tabon fuharos. Vót 
hun hét lova, hun kilenc — azért páratlan, mer egy hátas ló vót. Aztán 
eljártak Füredig is, fizetni. Vitték a sok pízt a Társulat munkásainak, 
meg mindent úgy intéztek, kocsival. Meg idesapám — mán akkor 
nagyobbacska vót — ű hordta lúháton az üzenetet, Füredig — még 
telefon nem vót akkor, csak kilencszázötbe gyött a telefon. Na aszt clíg 
a hozzá, hogy ha Dcrzsrc mentek, Patonai nagyapáméknál szálltak. 


Meg hát Patonai nagyapám is gyött sokszor Tabra. 

Aztán egyszer üzente Patonai nagyapám, hogy megszületett a 
menyasszony. Idesanyám. Sára nevű lessz a kisján, meghítta Matvej 
nagyapámékat a keresztelőbe. Persze vittík a võlegínt is magokkal, 
meg a kis Lacijokat — már itt vót három vagy nígy gyerek, nem is 
tudom, mer itt is vótak kilencen. Hát nem vót mit egymás szemire 
vetni, nagy családdal vót mind a két nagyapám. Hát nagy keresztelője 
vót idesanyámnak. 

No azután aztán mindig számot tartottak rá Matvejék, hogy Derzsen 
van a menyük. Hát idesapámnak nagyon tetszett, û majnem tíz évvel 
öregebb vót ugye, ű mán mindján meglátta benne a szíp kisjánt vígig, 
míg csak felnyõtt. 

Viszont idesanyámnak meg iskolás korátul vót egy nagyon kedves 
szeretője, Kis Zsiga nevű. Oszt azt meg behítták katonának. Idesanyám 
mán akkor tizenöt éves vót, kilencvennígybe — a másik öszön már 
fíirjhö ment, kilencvenötbe. Kilencvennígybe összel vitték be Kis 
Zsigát, osztan hát nagyon fogadkoztak, azt mondta idesanyám: szó se 
lehet rúla, hogy ű ahho a tabi fiúho menjen, 0 nem megy hozzá, mert 
hát nem szereti. Nagyon sokat rimánkodott idesanyám. Hogy inkább 
küdje szógálónak nagyapám, ha sok a gyerek, nem akar mán neki 
kenyeret keresni, megkeresi ű a kenyérit, csak ne adja fírjhe ahho akit 
nem szeret! De azt mondta nagyapám: 

— Kisjányom, csak úgy menekülsz meg ettül a házasságiul, ha a 
völegínyed lemond rólad. 

De idesapám meg ám nem mondott le. Aszondta: Neki kell. 

Behívatta nagyapámat a derzsi tiszteletes úr is — úgy emlegettík a 
nevit, hogy , az öreg Gyüre", Gyüre László asziszem, az vót ott a pap 
—, az is beszílt neki. De nagyapám nem hajolt rá. Aszondta: Szó se 
lehet, hogy ű megszegje a szavatl Ha nem bírja a család rívását nízni, 
elpusztítja magát, de míg ű il, addig a szavát nem szegi meg! Értsík 
meg, û ezt megígírte, a völegínnek kell, hat menni kell idesanyámnak! 

No aztán, Kis Zsigának megsürgönyöztík ezt. Bécsbe vót akkor 
mán, elsőbb a vegyes huszároknál, azután átkerült a testőrsíghe, mer 
nagyon szíp derik ember vót. En is ismertem, mán öreg korába, de 
még akkor is nagyon szíp mutatós ember vót, pedig lehetett mán akkor 
hatvan éves mikor elősször beszíltem vele. De látni láttam már előbb 
is, mer ha én elmentem az édesanyám falujába, mutatták, hogy mellyik 


vót az. (Fia is vót, szíp, úgy gondoltam hogy na majd hozzámegyek én 
a fiáho! Dehát nem vót Derzsen akkoriba bál. Mer mindig verekedtek! 
Csuda haragudtam írté, mer szerettem vóna elmenni, de nem bírtam, 
mer be vót tiltva két évre a bál. Hát én tizenöt éves koromtul tizenhétig 
vártam — én is firj he mentem.) 

Elig a hozzá, hogy a testőrsíghe tettík Kis Zsigát, mer szíp ember 
vót. Ászt ilyen külső testőrök vótak azok, úgy hogy nem a király 
szemílye kórul vótak, de azér Bécsbe a testörsíghe tartoztak. No, aztán 
nyáron, nem tudom, születésnapja vót-e a királynak vagy mi, csak ki 
kellett nekik vonulni díszbe. Díszszemlét tartott a katonaságnak Ferenc 
Jóska, aszt megakadt a szeme ezen a szíp szál barna legínyen. 
Megkérdte hogy hová való, aszt aszondta: 

— Remílem, Bécsbül viszel haza menyecskét! De a Kis Zsiga azt 
felelte hogy 

— Bocsánatot kérek, felsiges uram, otthon hattam a mátkámat! 

— Hát akkor — azt mondja a király — rendbe van. 

No osztan, erre gyött hogy megsürgönyöztík, vagy valahogy hírt 
adtak a fiúnak, hogy mikor lessz a kézfogója idesanyámnak. Az meg 
elszökött. Elszökött a kincstári lovon, aztán mikor az kidült alóla, 
lopott másik lovat, úgy hogy mire a kézfogó vót, itthol vót Kis Zsiga. 
Egísz kaka avval táncolt idesanyám! Egyszer se ment el a 
võlegínyivel! Azt mondta: Ha nem tetszik neki, gyöjjön haza Tabra, de 
û avval táncol akit szeret! 

Uú, annyira táncoltak, mesélte idesanyám, még a papucsa is 
elszállt, messzire! Papucsba táncoltak, kinn az udvaron, még akkor jó 
idő vót, összel. De bizon reggelre már írtementek a fiúír, aszt 
megvasalva vittík el a kézfogórul. 

Hát, nem vót semmi remíny a kiszabadulásra, ugye, hír se gyött, 
mindent beszíltek, hogy fel is akasszák, mer két lú kidöglött alóla, 
ellopta a kincstári lovat, meg katonaszökevíny lett — mindent mondtak. 
Vígre aszt el is lett ítílve, de csak három esztendőre. Mer ahogy ű azt a 
lovat lopta, megírta, ott levélbe meghagyta, hogy az árát megtéríti a 
lúnak, meg hogy maj vissza is gyön, û csak erre az eggy ícakára 
szökött el. 

Másik esztendőbe, hogy, hogy nem, ugye a királynak is van azér 
egy kis esze, valahogy eszibe jutott a Ferenc Józsefnek, hogy tavaly û 
beszílt egy fiatalemberrel. Ászt kereste, hogy hun van az, akivel ű 


tavaly beszílt. Vót még ott ollyan, aki vele szógált, emlíkezett hogy kit 
tüntetett ki a király a beszídjivel, aszt mondta, hogy el van az zárva. 

— Hát mir van elzárva? 

No lett osztan nagy keresís. Hozták aszt elő Kis Zsigát. 

— Na fiam, mir vagy elítílve? 

— Azér felsiges uram — aszondja —, mer hírt adtak hogy a mátkám 
fírjne megy, hogy mikor lessz a kézfogója, én meg elszöktem a 
kincstári lovon, agyonlovagoltam, agyon lovagoltam egy másikat is 
akit meg loptam, úgy mentem haza a kézfogóra. Ezért vagyok elítílve. 

Aszondja a király: 

— Azonnal szabadon kell engedni — aszondja. — Én is sok szíp lovat 
agyonlovagolok egyegy szípasszonyír! 

Így aztán nem tötött csak jó fél esztendőt Kis Zsiga a börtönbe. 

De mire hazagyött, már akkorra idesanyám rígen Tabon vót. 


Idesapám, idesanyám 

Ezelőtt eggyik falu meg másik falu öltözködíse közt is nagy 
különbsíg vót. Idesanyám Tiszaderzsrül gyött, hát harmadik falu ide, 
de mán nagyon más viseletbe vót idesanyám, nem úgy ahogy Tabon 
jártak. Hogy mi vót a különbsíg, nem tudom, ezt nem hallottam, csak a 
törtínetet mesílte idesanyám. Hogy hogyan járt a templommal. Fülöp 
Imre esperes úr vót az itteni pap, de hogy az esküvő Derzsen vót, a 
lakodalomba meg nem tudott ott lenni esperes úr mer nem vót idehaza, 
hát nem látta még idesanyámat. Csak majd karácsonkor, mikor az új 
cimborájai elvittík először templomba, Matvej Erzsi néném, meg 
Teresa néném, azután Erzsi néném barátnőjei, vélek egykorúak, Hajas 
Zsuzsa néném, Rigó Rozi néném — az is nagyon szípen járt, divatos 
vót, pedig nagyon szegínyek vótak, inkább nem ett, de ruhájai 
gyönyörük vótak -, nahát ûk vittík karácsonkor idesanyámat 
magokkal. Dehát tiszteletes úrnak idegen vót még idesanyám. Aztán 
ahogy adta vóna oda úr vacsoraosztáskor a kenyeret, megállt a keze. 

— Legyen szíves kérem, mondja el az úrvacsoravételi imát. Mer 
addig nem szolgáltatom ki a sáframentomot. 

Hát idesanyám csak két évvel előbb hattá el az iskolát, könnyű vót 
neki, elmondta. Vót vóna az nígy irkalappal, olyan hosszú imádsága 
vót idesanyámnak, ismertem, mer aztán mikor halálos beteg vót már, 
akkor is vett úrvacsorát, akkor is elmondta, onnat tudom milyen 
imádsága vót. Tiszteletes úr vígighallgatta, nem szakította félbe, csak a 
vígin adta a kenyeret idesanyámnak. 

Mikor aztán a bort adta esperes úr, akkor meg idesanyám kérdte 
meg, hogy elmondjac az úrvacsoravétel utánni imát. De azt mondta rá 
esperes úr: 

— Nem kérem, köszönöm, szüksígtelen. Meggyözödtem rólla, hogy 
református. 

Hát azt hihette elsőbb, hogy tán valamcllyik katolikus közsígbül 
gyött elő ez az asszony, aszt csak úgy belopakodott. 

Este gyött aszt tanyázni esperes úr a felesígivel Matvej 
nagyapámékho, aszt meglepődött rajta, hogy ott tanálta idesanyámat. 

Miklós! — aszondja. — Ki ez a fiatal teremtís itt? 

A menyem, tiszteletes uram! — aszondja Matvej nagyapám. 


— Ugye lelkem, teveled mondattam el az imádságot? Énvelem, 
tiszteletes uram! De tudtam jól, nem rígen tanultam! 

Hát nagyon nehíz helyzete lett vóna itt idesanyámnak, de áldott jó 
anyósa vót. Mondta is, hogy jobban szerette, mint az igazi idesanyját. 
Mer oan közlíkenyebb vót, de csendes beszídű, oszt tudta hogy nem 
szereti a fiát idesanyám, aztán úgy magáho karolta mindig — így 
kedves kisjányom, úgy — pedig ûneki magának is vót nígy jánya, még 
azok azután mentek f írj he. így aszt nagy nehezen megszokott itt 
idesanyám. 

Nem mondta soha, hogy ű nem szereti az urát, vagy idesapámnak se 
mutatta. Aki kívülrül nízte azt mondta vóna, hogy nagyon szíp íletek 
van! Mer soha nem veszekedtek. Soha! De ha egy hónapra ment el 
idcsapám, akkor se kísírte ki a kapuig, soha. Se nem kérdte meg hogy 
mikor gyön haza. Nem érdekelte. Akar merre ment! Nem törődött 
vele. Sokszor idesapám visszagyött, elment egy darabon, visszagyött. 

Hallode anyja, legalább a kapuig kisírj ki! 

Nem szólt rá, csak összeszorította a száját, nem szólt egy szót se. 
Soha nem kísírte ki. Én nem tudnám megtenni, én akar mi dogom van, 
teszem félre ha megy el az uram, kimegyek a kapuig vele, nízek 
utánna. Meg ha már ott van az idő hogy mán gyönni kell neki, akkor is 
de sokszor kinízek a kapun! Pedig én se vótam ollyan jajdenagyon 
szerelmes bele! Mi a fenét is szerettem vóna rajta, rossz kutya vót 
mindig, de hát azér 

Nagyon csinos asszon vót idesanyám. Szíp nagy barna szeme vót, 
meg veresses szöke haja mint az apjának, derzsi nagyapámnak, kis 
kerek, szíp piros arca — de azér ollyan szomorúság vót mindig a 
szemibe! Szomorú vót, hogy még a virágot se bírta a háznál. Nem 
tûrte! Ügy hogy énnekem sincs ültetve egy szál virágom se. Mer û 
nem ültetett, aszt engem se szoktatott hozzá, nem is tanultam meg azt a 
babrálós munkát. Az ugye csak ollyan, nem lehet belevágni a kapát 
aszt húzom — én inkább kukoricát kapáltam mint virágot. Nem 
haszonlesísbül, hanem ahho vótam szoktatva, nehezebb munkáho. A 
virágot én nagyon szeretem, hozok is mindig vázába, ha nem is 
ültetem, ha így a mezőn már nincsen, piacon veszek, de valami virág 
mindig kell legyen a háznál. De idesanyám idejibe nem lehetett. Nem, 
aszondta, nincs űneki ollyan kedve. Nincs ollyan virágos kedve. 

Hát csak tönkre vót menve az ílete, hogy nem ahho ment akit 


szeretett. Úgy idegen nem vette ezt észre, mer tisztelettel beszílt 
idesapámho, meg nem veszekedtek ük különben — csak nem is 
érdekelte cggyátalán. így aki idegen látta, azt mondta vóna hogy remek 
íletek van, egy hangos szó nincs soha. Hát nem vót. De halk se. 

Idesanyám errül sose beszílt. Idesapám se, soha nem beszíltek errül 
míg gyerek vótam. Egyszer megkérdeztem idesanyámat. Mondtam 
neki, mit hallottam Derzsen, hogy ûneki milyen nagy szerelme vót. 
Akkor ráhagyta, hogy hát igaz. De csak úgy, egy szóval. Mikor mán 
asszon vótam, inkább beszílt róla, de idesapám akkor se. 0 nem szólt 
egy szót se, soha. Csak tűrt mindent. Mer biztosan nagyon szerette û 
meg. Hát az ű ílete se lehetett valami virágos. Mindeggyik nagyon 
szerencsítlen vót. 

Egyszer, mán asszon vótam, nagyon meg is bántottam idesapámat. 
De akaratlan! Mer mink Bálinttal mindján összehörböltünk mindenen; 
vagy ű felcsattant, vagy én valamiér, csaholtunk valameddig egymásra 
— de az csak addig tartott, vígé is vót. Idesapám csak elhallgatta 
mindig, hogy Bálinttal civakodunk. De egyszer azt mondta rá: 

— Hát, halljátok, má harminc két éve ílek anyátokkal, de ezalatt 
ennyit nem zsörtölödtünk, mint tik! 

— De nem is bíkültek ki sose! — Csak úgy kiszaladt a számon. 

Idesapám nem szólt rá semmit, csak kiment az ajtón. Csak utóbb 
mondta, hogy ketten vótunk: 

— Kisjányom, még énnekem íllyen nehéz szót nem mondtál. Ez 
nekem annyira fáj, hogy míg ílek, nem felejtem. 

— Idesapám! — mondom. — Nem úgy gondoltam én! Csak azt 
akartam evvel, hogy hát aki nem haragszik, nincs mér bíküljön! 

— Nem, — aszondja — tökíletes igazad vót! Mer én még nem 
bíkültem íletembe! Nem is haragudtam, nem is bíkültem, nem is 
örültem! De ezt a szót többet ne halljam. 

Hát én csakugyan nem bántani akartam, nem is vót eszembe az ű 
íletek! Oszt szegíny, hát û nagyon magára vette. Hát így vót, igaz. 
Haragba se vótak ûk soha, meg nem is örültek egymásnak. Ez vót az 
igazság. 

Idcsanyám azt a nótát szerette nagyon, hogy 

Nehéz avval egy vánkosán fekünni, 

Kit nem tudunk tiszta szívbül szeretni. 

Így valahogy van. 


En mán tudom, mer ma sokat próbállom, 

Még az ellensígemnek se kívánom. 

Nem danolt ű, csak el-elmondta párszor. Egyszer meg hallottam 
tûle, hogy mondta: ez az û nótája. Nem tudtam megtanulni se jól ezt a 
nótát, mer hallani se szerettem. Mikor má felfogtam ésszel, hogy mér 
mondja, hogy mér ez az ű nótája, hát ollyan víghetetlen sajnáltam írté, 
hogy nem bírtam még hallani se ezt a nótát. 

Idesanyámnak nígy jánya lett, nígyen születtünk testvírek. Margit, 
Zsófi, Eszter, meg megin Eszter — én vótam az utósó. Margit nevű vót 
a legelső, arra ráejtette Nagy Erzsébet az iskolába a csepegőt. Egy 
cément edént — de nagy, mint egy hordó, mint egy cement hordó — 
olyanba vót a víz. Azon vót csap, aszt úgy ittunk a csapbul. Mán az én 
időmbe nem vót meg ez a cément, akkor mán ollyan nagy bádogtartály 
vót, mint most ez az essövizes vashordó minálunk, de annál is úgy, 
csaprul ittunk. Tolakodtak a gyerekek, aszt Nagy Erzsébet azt mondta 
Margitnak: Nem te leszel itt is az első! — mer első tanuló vót, harmadik 
osztályos vót mán akkor, de mindig első vót. Mer úgy ültettek 
bennünket ezelőtt, ahogy tudtunk, aki legjobban tudott, az első vót 
mindig. 

Nem te leszel itt is az első! — azt mondta Nagy Erzsébet, aztán 
nekidûlt — erős nagy tohonya ján vót — aszt rádůtötte a cement 
csepegõt Margitra. Eltört a bal combja, meg meghúzódott egy ér a 
szívitül, három hónap múlva halt meg. Nem tudom hányba halhatott 
meg, nyócba, tízbe — nem tudom. Én még nem vótam meg, mikor û 
meghalt. Zsófi vót még csak, azt hiszem. 

Margit, Zsófi — azután születtünk még mink, a két Eszter. 
Kilencszáz ötbe született Eszter, körülbellől — igen, mer akkor vót oda 
idesapám telefont csinálni, amikor Eszter testvírem született. Oszt 
szegíny idesanyám azt hazudta neki hogy fiú. Nagyon örült neki 
idesapám, egy hétig gyönyörködött a fiába. De úgy megharagudott, 
mikor meglátta hogy kisjány! Úgy megharagudott, hogy elment 
ennivaló nékül egy hónapra telefont szerelni. Hogy alig tudta magát 
szegíny feltartani, de nem akart elfoganni idesanyámtul semmit. 
Ollyan mírges lett! Hogy mir csapta be! Hát szereti û a jányát is — de 
mir kellett azt hazunni hogy fiú! 

Eszter meghalt pici korába — szegín Zsófi tömte meg pattogatott 
kukoricával, abba halt meg három hetes korába. Idesanyám elment, 


itthatta a kisjánt, ment a Tiszára vízér. Ászt rítt nagyon a kiest, Zsófi 
meg — lehetett oan nígy éves — hogy ne ríjon, teletömte a száját 
kukoricával, hogy egyen pattogatott kukoricát. Nem rögtön fúlt meg, 
de a kis tüdejire rakódott az a kukoricapehe — szóval csak megfúlt, 
három nap alatt belehalt. Zihált, kapkodott, húzott, aszt meg is halt 
bele. 

Én ezerkilencszáz kilencbe születtem, február negyedikén. Ollyan 
hóvihar vót, hogy idesapám a bábaasszont a hátán hozta a társulati 
saroktul, ollyan hófúvás vót! Csepp kis asszon vót a bába, Kopasz 
Zsuzsa néni vót a neve, de csak úgy hittak hogy Gólya mama. A nyaka 
közt hozta elő idesapám ícaka, Gólya mama meg mírgelődött, hogy 
ilyenkor kell gyónni: 

Hát hihetetlen, hogy íllyenkor is járjon a gólya! 

De sokat hallottam tûle felnyõtt koromba: 

— Na ebadta, maj bele fúltam miattad a hóba, mikor születtíl! 

Mer ű vót énvelem aztán, mikor az én gyerekeim születtek is, mind 
a nígyhe ű bábáskodott. Ügyes pici asszon vót, ezervalamennyi gyerek 
gyött a világra a kezin. No, Szitás sógorom meg, Zsófi ura ût szidta 
azután: 

— Maga az, aki két íllyen jó embert szerencsítlenné tett evvel a két 
jánnyal! — már hogy Zsófival meg énvelem, ûtet meg az uramat. 

Hát így lettünk Zsófival ketten, idesanyám két jánya. 

Idesapám nagyon jó vót, nagyon szerettem. Otet szerettem jobban 
mint idesanyámat. De meg is vót minden okom rá, mer idesanyám 
mán engem egy cseppet se szeretett. Zsófi szegíny, û rimánkodott neki 
hogy szoptasson, hogy ne haljak meg. Mer még szoptatni se akart. Úgy 
hogy Zsófi nevelt engemet, tulajdonkíppen. Mer annyira nem szeretett 
idesanyám. Nem tudom mér! Nem szerette eggyátalán hogy születtem. 
Valószínű — mer hát egyebet nem árthattam neki, kicsi koromba! Hát 
mit ártottam vóna? Idesapám meg nagyon szeretett, ûneki meg én 
vótam a mindene. Ű jobban is az ölibe vett. De idesanyám nekem soha 
nem mondta, hogy kisjányom. Ugye már amikor felnyöttem, jobb is 
vótam; ha botba elmentem, má mikor asszon vótam is, nem a 
gyerekeknek igyekeztem — annak is hoztam egy kis cukrot —, de 
idesapámnak dohánt, idesanyámnak is cukrot; idesanyám: ,. mm, jó 
van", ha odaadtam neki, de idesapám a fejemre tette, így, szinte 
ráejtette a kezit a fejemre: 


— Kis cselédem, te csak gondolsz énrám ... 

Én mindig elláttam bűven dohánnyal, így én vótam a kedvence. 

Idesanyám soha, û énnekem egy karácsonra vett csak egy brosstůt. 
A nénémnek is vett. De nekem csak odalükte: 

— Nesze te, — aszondja — pedig te nem érdemled meg. Hát a 
gyerekkorom — az nem nagyon jó vót. Mer hiába hogy nagyon 
szeretett idesapám, mindig irigy vótam Zsófira. Mer û mán nagyján 
vót, aszt mégis idesanyámho húzódhatott. Meg annak mondta hogy 
kisjányom, aszt ez engem roppant szerencsítlenné tett! Mindig Zsófi 
vót példakípnek állítva: 

Látod, te! Az a jó! Nem ollyan, mint te vagy! mindig ez vót a 
jelszó. Hogy én millyen lehettem — hát nem tudom. Tudja a jóisten, 
mér haragudott rám. 

Egyszer eltört idesanyám egy fazikat. Én meg örültem nagyon, 
hozzáfogtam táncolni, boldogan: 

De jó, hogy nem én törtem el! Most jaj de kikapnék! 

Hát nagyon kikaptam. Nagyon megvert idesanyám! Hogy én ûtet 
kinevettem! De akkor egyszer idesapám is közbeavatkozott: 

— [Ide figyelj! — azt mondta idesanyámnak. — Ha ez a ján nem kell 
neked, tudd meg, te meg énnekem nem kellesz többet! Mér kellett ezt 
a kisjánt most íllyen nagyon megverni?! 

Amire jól emlíkszek még így apró korombul — hogy kitört a háború. 
Idesapámat nem vittík el mindjár, csak tizenhatba. Hanem a 
szomszídbul ment el Szűcs István bátyám. Nagyon jó szomszíd vót, 
nagyon szerettem én is István bátyámat, mer oan tréfás ember vót, úgy 
emlíkszek rá, hogy így a nyaka közzi vett aszt szaladt velem! Meg 
játszott is velünk gyerekekkel sokat. 

Jó leszel te kedves menyemnek! — azt mondta nekem. Mán akkor 
vót két fia meg egy jánya neki. Hubert grófnál vót kocsis. 

Na aszt dobolták kifele, hogy kitört a háború, mellyik évtül, millyen 
korosztály menjen be. Hát ű abba beleesett. Úgy előttem van most is, 
ahogy mosdott a konyhába, hogy megy el. 

Na aztán, szeptemberbe — egy kis malacot ölt Rozi néném, Szűcs 
István bátyám felesíge. Adta neki a gróf. Öltik a malacot, aszt ípp 
aznap levél gyött. A mi Zsófink hozta el. 

— Rozi néném, levele gyött! Tábori levél. 

— Elolvastad-e? 


— Nem, — aszondja Zsófi — nem olvastam, idesanyám azt mondta, 
nem szabad elolvasni a más levelit. 

Úgy az ajtófélen, kívől egy kis padka vót, ülőke, vályogbul 
csinálva, szípen be vót meszelve, meg letakarva rongypokróccal. Oda 
leült Rozi néném, aszt elkezdte olvasni. Hát, egyszer csak elhajintja a 
levelet, rí nagyon. Hát Matvej Józsi bátyám írta, komja István 
bátyámnak. Azt írta: 

, Kedves komám asszony, meghalt komám uram. Eltemettem, aszt 
azonnal írok is. Három lövíst kapott, az arcába is, szívibe is, úgy hogy 
rögtön meghalt. Nagyon sajnálom hogy nekem kellett megírni, hogy 
az én kedves komám meghalt, de hát mit csináljak, csak tudatni kell." 

Matvej Józsi bátyámnak meg ez vót az utósó levele. Ú meg 
rákövetkező nap halt meg. 

Azután aszt úgy beletörðdtünk valahogy a háborúba, vagy 
tudomisén. Íltünk abba is. Tizenhatba elvittík idesapámat is. Sokat 
dolgozott akkor idesanyám, íletibe se annyit, mer nem vót túl 
kapkodós asszon, de akkor sok vót a baj. Bornyúkat hagyott itthol 
idesapám, megerősödtek, azokkal fuharoztunk. Zsófink nem sokat 
segített, mer beteg lett, felkerült Pestre kórházba, onnat aszt fírjhe is 
ment. Bizon nagyon nagy nyomorúság szakadt ránk. Miránk még nem 
is annyira, mer két tehén táplált bennünket, el is adtunk a tejekbül, 
meg pízt kerestünk az igájokkal — de általába, a falura nagyon nagy 
nyomorúság vót. Jegyre adtak sokmindent, vagy ha nem is jegyre, de 
csak úgy kiosztották. Sárga cukrot kaptunk, emlíkszek rá — jaj de 
nagyon örültünk neki, szerettük a sárga cukrot, gyerekek. Meg 
olajmécsesünk vót, vagy zsírt ígettünk. Bádogbul vót ilyen kis kerek 
csinálva, mint egy bokszos katulya, teteje is vót, meg fogója, kis csöve 
is, abba húztunk perdit, olyan gyapjú ruhadarabot, azt mondták a 
gyapjú a legjobb bele. Ászt olyannál olvastunk, én avval tanultam meg 
olvasni. így ment a háború. 

Meg eljártunk a postára. Rengeteg levél gyött, sokfelőrül. Paksi 
Miklósné vót a postás, de nem kellett kihordani neki a házho, mer 
minden este mentünk a postára, az vót a dogunk. Paksiné olvasta, 
kiabálva — de hallom most is! hogy kinek van levele. Jaj de boldogan 
hoztuk hazafele! Pedig hát vót abba rossz is. Vót abbul jajgatás is — de 
hallom még! 

Én nagyon megsínylettem, hogy idesapám oda vót. Mer ű nagyon 


szeretett. Nehezen vártam, hogy hazavergödjön, hát rendkívül 
szerettük egymást. Idesanyám hordott magával fuharra, mindig 
mentem vele, hajtottuk a marhákat csak ültem mellette a kocsin 
szomorúan. Hiánzott idesapám. 

Gyött aszt haza, fáradtan, hogy vígé lett a háborúnak. De nem sokat 
mesélt. 

Idesapám csendes vót amúgy is. Akik nem nagyon ismerték, bizon 
még tán azt is ráfogták, hogy mulya. Pedig nem vót az, eggyátalán! 
Nahát én nagyon szerettem, még ha hiba lett vóna benne se látom meg 
esetleg. De mulya biztos hogy nem vót. Lehet hogy azér is mondták rá, 
amér elvette idesanyámat, annak ellenire hogy nem akart hozzámenni 
— dehát ennek is megvót a magyarázata: ű is a szípet szerette ugye, 
azér vette el. Hát csendes vót, kevés beszídű idesapám, de azér az egy 
nagyon okos ember vót. Sok szava eszembe jut, megmaradt bennem, 
mer voltak olyan komoly, bölcs mondásai. Például ha valahova 
mentem, elmagyarázta: 

— Ötözz fel kisjányom, szípen mosdjál meg! Nem csak azér, hogy 
szebb legyél, azér is kell: szívesebben tekint az ember egy rendes, 
tisztessíges ötözetü jányra; de azér is, hogy megtiszteled vele azt aki 
hitt, hogy nem akárhogy állítol be a házáho. 

Meg ezelőtt, ha sütöttünk, járt kenyér csösznek, pásztornak is. 
Idesapám tartotta számon, ű szólt mindig, hogy süssünk mán a héten 
valamellyiknek, meg ű vigyázott, hogy azé legyen a legnagyobb 
kenyér. Elmagyarázta ezt is. hogy mér így kell. Mer azok 
szegínyebbek mint mink. Meg azok örzik a vagyonunkat, érdemlik. 
Meg általába, ha ad az ember, akkor mindig a legnagyobbat adja. 

Sok íllyen dogot tûle tanultam meg, hogy még most is eszembe van. 
Sokat lehetett tűle tanulni így, meg engemet különössen tanított, 
énvelem tudott leginkább beszílni. 

Arra is emlikszek jól: háború után, hogy rendbe gyöttünk kicsit, 
ípítettünk. Mán akkor nem is kicsi vótam. Akibe addig laktunk, azt 
kilencszáz hétbe vette idesapám, még nem vótam meg. Az udvaron 
keresztbe vót a kis nádtetős ház, aki rakta, nem tudta a hasításra tenni, 
mer darabportája vót csak, aszt rajta vót a Varga Miklós bácsi 
dohánpajtája is, nem fért tüle. Miklós bácsival meg nem bírt alkudni, 
aszondta neki: 

Köpjön kend eggyet, aszt ahová esik, oda ípít! Mer én azér ezt a 


rossz pajtát nem bontom el! — Hát így ípítkeztek valamikor. 

Na így lett az a rígi kis nádas ház keresztül az udvaron. Nem vót 
azér az kicsi, csak alacsony vót, ilyen vót akkor a divat. Dehát nem fért 
be egy kocsi mögéje, nem vót hely hátramenni, pedig hátul 
ugyanakkora kertünk vót, mint elől. Nem nagy, de szíp jó kert vót, 
sokmindenünk vót benne, meg gyönyörű gyümölcsös. Hát aszt 
idesapám megunta a kis ügyetlen keresztbeházat, meg a szoroskodást, 
nekifogott ípíteni. Nem így akarta û, ahogy lett, ha görbe házat akart, 
az utcára két szobát, mer hátul nem mehettünk a kúttul. Hozzá is 
fogtak, az alapot úgy ásták meg. Mégse úgy lett. Solti Sándor bátyám, 
az alsó szomszíd nízte a munkát, aszt átszóllott a kerítísen: 

— Mit csinálsz, szomszíd? Nem tudod, hogy a szegínyembernek a 
háta görbül, nem a háza? 

Idesapám nem szólt semmit, behúzatta az alapot. 

Hiába könyörögtem neki, mindig hallgatott rám — akkor nem. Hogy 
ütet ne csúfolják egy íleten át! így lett újra kicsi ház, akibe most is 
vagyunk, tizenhárom és fél méter. Emiatt, az egy szó miatt! Hlyen is 
vót idesapám. 

Karácsonkor idesapám adott kenyeret. Idesanyám meg kalácsot. 
Megvót ennek is a jelentősíge. Mer ugye mégiscsak idesapám vót a 
kenyérkereső, oszt az nyútotta a kenyeret, jelezve, hogy ű adja nekünk 
az íletet. Idesanyám meg a kalácsot törte meg. Ugy tört belőle 
mindnyájunknak egy darabot. Ez meg annyi vót, hogy ugye hiába 
hogy az ember adja a kenyeret, de a jobbat csak az anya tudná adni. 
Hát körülbellől ilyesfélít jelentett ez. Ugy hogy szóval nem 
magyarázták ezt meg, de ilyesmit jelentett. Láttam én ezt több helyen 
is, hogy így csinálják. Máskor nem vót fontos, hogy ki vágja a 
kenyeret, de karácsonkor idesapám. 


Paraszt maradtam 


Érdekessen tanultuk meg mink az ábécét: palatáblánk vót, elsőbb 
azon írtunk. Az szerintem okosság, jó az! Nem tudom megvane még a 
palatáblám, nem láttam mostanába. 

Még meg úgy tanúltunk, hogy mutogattunk a betûkhöz. Mán a 
fiam nem olvastak úgy. Em betű, E betű, Ká betű — de sebessen 
tudtam mutogatni! Mint a motolla, úgy járt a kezem! Első vótam 
mindig! 

Mellettem ült Sipek Etelka, û vót a második. Keresztapja vót 
Hubert gróf, aszt persze azt szerette vóna hogy Etelka legyen az első. 
Az öreg Huszár tanítóhoz is felgyött a gróf, azt mondta neki: 

— Hát Pista bátyám ez lehetetlen, hogy az Etelka, az én 
keresztjányom az ollyan buta vóna, hogy nem lehet első! 

— Mondtammán, hogy nem lesszü — aszondta az öreg. — Mondtam, 
punktum! ! 

Ugy hogy nem ültettek lejjebb Hubert gróf kedviér se. Soltísz 
Rozikám is segített vóna neki pedig. Ilyen finom dógai vótak 
Etelkának, táska, tolltartó, ceruzák, ilyesmik, a gróf vette neki — 
Soltísz Rozi meg kitanálta, hogy majd ű az Etelka ceruzáját beteszi az 
én tolltartómba, rámfogják hogy elloptam, oszt engem leültetnek, 
Etelka lessz az első. Egy harisnyatartóér meg csipkés bugyogóér 
csinálta vóna ezt Rozikám — hát nagy szó vót az még, csak Etelkának 
vót még akkor íllyesmi, hát nekem mindig vót kis bugyogóm, de 
csipke nélkül, a többi jányoknak semmilyen nem vót. De ollyan 
becsületes vót Etelka, hogy mikor mán a tolltartómba vót a ceruzája 
meg a radírja, odagyött aszt szólt: 

— Esztikém, vegyük ki — aszondja. — Nem bírom megtenni! 

Etelkával még ma is nagyon jóba vagyunk. Egy 
leventcparancsnokho ment firjhe Türökszentmiklósra, mint hadnagy 
szerelt le az ura, de mindig tegező viszonyba vótunk azér, nem nízett 
el a fejem felett akkor se, mikor nagyságosasszonnak csúfolták. Soltísz 
Rozikám meg komaasszonyom lett kísöbb, három gyerekit is 
kereszteltettem, de sok bajunk vót egymással még azután is. 

Csak első maradtam, pedig beteges is vótam nagyon kiskoromba, 
reumás vótam. Még tán iskolás se vótam, hogy egyszer nagyon 


megfáztam. A harmadik szomszídunkba vót egy velem eggyidős fiú, 
Szólád Jani, nem szabad vót nekem űvele játszani, mer idesanyám nem 
engedett fiúkkal sose, dehát csak elszökdöstünk níha. Aztán, a Jani 
apja ríszeges vót, az anyjának meg hát mindig akadt vígasztalója, 
múlatgatott idegenekkel a kocsmába. Ászt egyszer elzavart minket 
Szólád Lajos bátyám, hogy keressük meg a felesígit. Télen vót ez, egy 
dílelőtt, kis mamuszba, egy szál szoknyába vótam, egy kis kendő vót a 
nyakamba kötve hátra, keresztbe, úgy mentünk keresni a Jani anyját. 
Vígigjártuk mind az alvígesi kocsmákat, úgy tanáltuk meg 
Ideslyukúnál — így hittak azt a kocsmárost. Ott táncolt Mari néném, 
táncoltatták a dohányosemberek, akik hordták a beváltóba a dohánt — 
gondolom derzsiek vótak, mer mind nagy bundábaszűrbe vót —, na 
ezekkel múlatgatott ott Mari néném. Csak az ablakon át níztük, mer 
nem sokat törödött velünk, se el nem küdött, se be nem hitt minket, 
csak az ablakon át hujjogott ki ránk. Ászt bizon dílután tanál tak meg 
ott minket összefagyva, engem mán úgy hozott haza egy ember a 
hátán. Ászt ebbül kaptam ollyan reumát, hogy égiszen tíz éves 
koromig engem mindig, minden télbe fürdöztetni kellett. A Koloprul 
hoztak át iszapot, a túlsó Tiszapartrul, azt a híres kik iszapot, abba 
pakoltak, az vette aszt ki belülem, tíz éves koromra. 

De azér első osztályba is, meg vígig mindeggyikbe én vótam az 
első. 

Első osztályba Gazsó Margit vót a tanítónk, udvarolt neki 
idesanyám öccse, Patonai Dani, fiatal igari tanító. Gazsó Margit apja 
Debrecenbe vót tanár, tanította Dani bátyámat, onnat ismerte Gazsó 
Margitot, aszt udvarolgatott. Tanítónénike úgy szeretett engem, hogy 
sokszor még ott is aludtam nálla. Csak azután Dani bátyám megnősült. 
Elvette az igari jedző jányát — tudomisén mér, tán hogy ott vót ugye 
kéznél, mer áá, nem vót szíp ángyom! Áldott jó vót, az mindig sepert, 
kotort — dehát nagyon csúnya, szeplős is vót, gümös is, minden vót. 
Gazsó Margit meg nagyon szíp vót! Dani bátyám mégis elpártolt, én 
meg hát kiestem tanítónénike kegyeibül. 

Vizsga előtt vótunk mán, még fölmentünk, de mán nem tanúltunk, 
csak meséket mondott Gazsó Margit, azt hallgattuk. Egyszer rámszól: 

— Hallod-e Eszterke, nem figyelsz énrám! 

— De igen, — mondom - figyelek. 

— Még visszafeleselsz? — aszondja. — Láttam hogy lestél ki az 


ablakon! Cseréljetek csak helyet Kozma Zsuzsannával! 

Hát, meglepődtem, Zsuzsanna vót a harmadik tanuló! No, helyet 
cseréltünk, de úgy gondoltam én, hogy hát csak tréfa lessz ez. Hát 
egísz évbe én vótam az első! 

— Csak te ne légy olyan vidám, — aszondja tanítónénike — most má 
nem vagy első! 

Jól van, — gondoltam — majd a Ileszek hónap! 

Másnap ahogy megyünk a vizsgára, állok előre. Aszondja Gazsó 
Margit: 

Eredjél csak vissza, harmadiknak! Megmondtam, hogy leültettelek! 

Mán akkor megdöbbentem. De azér még mindig azt gondoltam, 
hogy — na majd a templomba! 

De bizon ott se. Jancsó Géza vót a vizsgabiztos, nyugalmazott 
szolgabíró, û kérdezgetett minket sorra, vizsgáztatott. Ászt ahogy kísz 
lett, elővett egy hatalmas nagy gyönyörű Bibliát, aszt aszondja: 

— Kisjányom, ezt azír kapod, ezt a szíp nagy Bibliát, amír egísz 
esztendőbe te vótál az első! — avval fogta, odaadta Kozma 
Zsuzsannának. 

Hát û nem tudta ugye, ki vót az első, ki nem, neki csak azt 
mondták, adja annak, aki legelől van! Na erre aszt elkezdtem kiabálni: 

— Nem igaz! Nem ű vót, én vótam az első! Egísz éven át! 

De ríttam rettentő! Jancsó Géza még az ölibe is vett, hogy ne ríjak, 
ne kiabáljak, de nem bírtak ám elhallgattatni, csak mondtam a 
magamét: 

Én vagyok az első! Csak tennap ültetett le tanítónénike, mer Kozma 
Zsuszanna anyja vitt neki tojást! Láttam, hogy a kendermagos tyúk 
tojássát kaskába vitte be! 

Próbáltak azok mindent. Adtak vóna egy szíp nagy imakönyvet. 
Nem vettem el! 

— Nem kell! Enyim a Biblia, az első én vagyok, nekem nem kell 
egyéb! — hát tudtam is, hogy az nem nekem lett szánva, ha Sipek 
Etelkának, a másodiknak! Vette vóna vissza a vizsgabiztos mán a 
Bibliát is Zsuszánnátul — de Zsuzsanna se adta! Elsőbb csak súgták 
neki, hogy engedjen, azután meg kínálták neki az imakönyvet, hogy 
adja a Bibliát — de nem. Csak Zsuzsannának maradt a Biblia. Sajnálom 
máig. 

Hát íllyen botránt csináltam a templomba. Idesanyám szígyellte 


nagyon, dehát azér csak nekem adott igazat. Mer hát tudták, a szülők 
tudták ugye, hogy én az első vótam, Sipek Etelka második, Kozma 
Zsuzsanna csak a harmadik. Borzasztó meg vótam sértődve, hát 
hogyne! Aszondta az öreg Huszár, fenyegetett az ujjával: 

— Ebadta, te mindig lázadó leszel! 

De így is lett valóba, mer azóta is csak így lázadok, nem bírom 
elhallgatni, ha valaliun igazam van, meg még most is az a szám van 
aki akkor vót. 

Szígyellte nagyon tanítónénike is, de ki is kapott nagyon a 
botrányér, pláne hogy a kendermagos tyúk tojását is kitálaltam. Ő 
tanított még második osztályba is, csak szerettem azér azután is. Év 
elejin, mihelyst felmentünk, mindjár az első helyre akart ültetni. Nem 
akartam menni. Aszondtam: Engem ű leültetett, nem ülök oda többet! 
Úgy hogy tiszteletes urat hítta át Gazsó Margit kisasszon, tiszteletes úr 
bíkített aszt össze minket, úgy ültem vissza az első helyre. 

Harmadikba Huszár tanító úr tanított. Nagyon aranyos öregember 
vót, a fél száját nyitotta csak ki, úgy énekelt de nagyon szeretett 
énekelni. Olyan különös jó hangja nem vót, ahogy így visszaemlíkszek 
rá, de szeretett énekelni, aszt rengeteg énekre tanított minket. Egyébre 
nem is nagyon. Mán akkor elig öreg ember vót, oan jó kövír, tokás, ió 
nagy piros orra vót, szerette nagyon a bort. Ászt egy kicsit lustácska is 
vót mán, hát amit nagyon muszáj vót megtanította, utánna meg 
énekeltünk. Sokszor meg is rótták az egyháznál, hogy hiányos a 
tanítása. De mink gyerekek nagyon szerettük, mer énekeltünk. 

Huszár István ötven esztendeig tanított Tabon. Két esztendeig, az 
elejin, lcgín korába valahun másutt, utánna vígig itt. Mesélte aszt, 
hogy mikor Tabra gyött, majd mindenki kukás 8: vót itt. 

— Jaj istenem, de sok itt a szegínyember! Hogy ílek meg? — 
aszondja. — De mikor mán az ötvenedik disznótorba jóllaktam, úgy 
gondoltam: csak lesz valahogy! 

Harmadik vígin mondtam Gazsó Margit tanítónéninek, hogy én 
szeretnék elbúcsúzni a tanító úrtól — mer akkor ment má nyugdíjba az 
öreg Huszár. 

— Búcsúzz cl Esztikém, valamit hát írjál, — azt mondta Gazsó 
Margit — aztán majd elmondod a vizsgán! 

írtam aszt gyönyörű búcsúbeszídet. Ahogy vígé lett a vizsgának, 
elmondtam a templomba, elköszöntem az öregtül. Hát, nagyon tetszett 


mindenkinek. Annyi pízt adtak az urak, hogy egy mázsa búzát vettek 
belőle idesapámék. Ez vót az első keresetem! írással kerestem. 

Harmadikba, míg Huszár tanított, megin első vótam, meg én vótam 
mindig a vigyázó, én is kérdeztem fel a leckét. Ászt egyszer is a 
többek közt nagyon rosszak vótak a fiúk, aszt odamentem hozzájok 
hátra, ott pereltem velők, hogy csend legyen, mer mindet felírom. Erre 
gyött be tanító úr. Mírges lett, legelsőbb engem vert meg. Mondom 
neki: 

— Hát tanító úr kérem, hát van ennek értelme? Hogy engem 
megver? 

— Hínye a kutya teremtísedet, még ezt mered kérdezni? — aszt még 
rámhúzott vagy kettőt! 

No oszt ez a szó még visszatért. Itt a Vízüggyel átellenbe van egy 
palatetös ház, azt vette meg Huszár huszonhatba, oda vonult 
nyugdíjba. Mikor mink esküdtünk, ípp előtte pakolództak ide. Ászt 
ahogy gyöttünk az esküvői menetbe, ezen az ódalon, a Társulat 
mellett, mer itt vót a járda, û a másik ódáiba kiállott a kapuba a 
felesígivel nízni. Mink meg odamentünk hozzájok Bálinttal köszönni, 
megállt addig a menet. Ászt aszondja az öregúr: 

— Na, hát ennek van valami értelme? Amit most csinálsz? 

Mondom: — Hát, még nem tudom. 

— Azír, — aszondja — mer ha mán tudod, agyoncsaplak! 

Aranyos öregember vót nagyon, jó szomszídok is lettünk, sokszor 
átüzent, hogy menjünk át tanyázni. Mer amúgy nem akart neki a 
felesíge bort adni, mer hamar berúgott — nagyon öreg vót már; de ha 
ott vót Bálint, szígyelte eldugni előlök Jolánka néni. így aszt ittak 
Bálinttal. Míg csak én fel nem okosítottam tanítóné asszont: 

— Tessék csak mondani nyugodtan, hogy nem adok eggyikőjöknek 
se! 

De csak tanyázgattunk velők azután is. 

Vót aztán még több tanítóm Tabon. Kis ideig tanított Juhász 
Kálmán rektor úr, fiútanító vót különben ü. Gyönyörű hangja vót! 
Csak szegíny úgy eliszákosodott, hogy Bondor Vince tiszteletes úr 
aszondta neki, menjen el Tabrul. Hátha esetleg úgy még szokik le 
valamit az italrul mer má nagyon le vót romolva. Úgy ment mán ki 
temetísekre is, kántorkodni: mikor az öreg Pínteknét temettík, Juhász 
Kálmán ráborult a fejfájára aszt úgy siratta. Hát ugye nem lehetett 


hagyni. 

Vót azután még Ökrös Imre tanító úr. Olyan furcsán beszílt, csak 
dünnyögött, polipos vót nagyon. Sashalomra ment az nyugdíjba, ott 
láttam még egyszer, közel lakott Szitás sógoromékho, aszt Bálinttal 
elsétáltunk egyszer hozzá. Kint vót ípp a kertbe. De mán akkor 
kilógott az orrábul a polip, ollyan csúnya vót! Kinn kertíszkedett az 
öreg úr, megálltunk ott, csak lestünk befele a kerítísen, nem szóltunk 
neki. Meglátott, odaballagott, níz. Aszondja: 

Ni! Ez a Batvej! Em meg az a rossz Buharos! Hogy a fene egyen 
meg benneteket, mir nem gyöttök be! 

Nagyon örült aszt, hogy látott minket, kedvesen fogadott. 

Csak u azér vót rossz tanító, hogy sok gyereke vót. Oszt nagyon 
lusták! Mindig mivelünk iskolásgyerekekkel pucoltatta a tyúkólat, 
dagasztottunk kenyeret, fűtöttünk, seprettünk — minden mivelünk 
ment! Különössen a jobb tanúlókkal, aki ugye tudta a leckét. Meg 
verekedős is vót, — Fene a szörös fületeket! — aszt jaj de ütött minket, 
irgalmatlanul! Nem szerettük úgy, mint az öreg Huszárt. 

Amikor idehaza bevígeztem az iskolát, küdött idesapám 
Kisújszállásra polgáriba. 

Vót mán ott is pártfogóm, Fülöp esperes úr. Üneki az öreg Huszár 
vót a sógora, húga vót Húszamé Fülöp Jolánka, hát sokat járt át ide 
Huszárékho, ismerős vót Tabon. Be is dicsekedett esperes úr az ottani 
tanároknak, hogy van itten egy kisjány Tiszatabrul, hogy az míllyen 
remek tanuló, maj meglátják a tanár urak, meg így, meg úgy. Szöke 
Balázs, Vadai tanár úr, az igazgatónk Vadainé Bíró Mária, Tábik 
Matild az osztályfőnökünk — no ezeknek mindnek jól be lettem 
harangozva. Hát aszt szegín majdnem felsült velem! Gyött év vígé, 
mentünk vizsgára, ott furakodott akkor is esperes úr: 

— Na ezt a kisjánt kell elősször kérdezni! 

— Hát mondd el fiam a tizenkét apostol nevit! — aszondja Sajtos 
tiszteletes úr, aki a hittant kérdezte. 

Hát én azt soha íletembe nem bírtam megtanulni. Egyszerűen ezt az 
eggyet nem, nem bírtam! Mer amit én egy hallásra meg nem tanultam, 
azt ugyan magolhattam — hiába. Ezt kíptelen voltam! Máig se tudom! 

Mondom nekik: — Engedelmet kérek, — mondom — én ezt nem 
tudom. 

Hát ugye nagyon megrestellte magát esperes úr, hogy úgy feldícsírt 


engem, aszt most nem tudok! Meg is lepődött nagyon. 

— Hát hogyhogy nem tudod? 

— Hiába, — mondom — én ezt az eggyet soha nem bírtam 
megtanulni, hiába próbálom! Nem tudom. Tessenek akármit kérdezni 
mást, mindent tudok, ezt nem! 

Na akkor kérdeztík a kilencvenedik zsótárt, a huszonnegyediket, 
huszonharmadikat, hatvanharmadikat, — csak így a szám ját mondták 
be, nem mondták hogy mivel kezdődik, mi az első sora, de hát mindet 
tudtam így is, mer még az öreg Huszár ezt megtanította. Kérdeztek 
mást is, minden félít — mindenre kitűnően feleltem. A vígin nagyon 
megdícsírtek: 

— Nagyon jól van kisjány! — aszondja Vadai. — Hát ezt az eggyet 
nem tudtad, hát van ollyan, amit nem bír az ember megtanulni, hát jól 
van, elnízzük, úgy vesszük mintha nem is kérdeztük vóna. Mert a többi 
szíp vót, hát nagyon jól tanulsz! 

Akkor megkönnyebbült Fülöp esperes úr is. Aszondta rá: 

— Termiszetes! Hát tabi! 

De evvel a szóval engem úgy meghatott! Ez nekem jobban esett, 
mintha azt mondta vóna: Ez okos kisjány, sokat tud! — nem; aszondta: 
Termiszetes hogy tud! Mer tabi! 

Kaptam is nagy eggyest. Akkor még az vót a legjobb. 

Kisújszálláson azér sokat is szenvedtem. Mer vigyázó vótam, 
mindig nekem kellett kiabálni, hogy „csengettek”. 

Ászt kinevettek, mer nem bírtam kimondani. Ugye a kunok e 
betűvel mondják, nem ë, ha e — csak én mondtam egyedül, hogy 
„csengettek”! Ászt ezer mindig csúfoltak. Na ez lett aszt a baj 
Salgótarjánba is. 

Hogy a második polgárit elvígeztem Kisújszálláson, akkor 
költöztek sógoromék Salgótarjánba. így akkor én is átmentem oda, 
nállok mégis vót helyem, nem kellett fizetni lakásér. Salgótarjánba 
jártam aszt a harmadiknegyediket. 

Ott meg a magyartanárnő mondta, hogy én nem szípen beszílek, 
mer nagyon mélyen mondom az a betűt. Mondatta volna velem, hogy 
, Karcag". Hát valóba, mi majdnem o betűnek mondjuk — de nem 
bírom máskípp! Magyarázta Ili néni, hogy olyan könnyeden, oan 
félhangon mondjam ki — de egyszerűen nem bírtam. Ászt aszondta 
erre, hogy ollyan szígyenletessen csúnyán beszílek, csupa palóc 


vagyok! 

Megálltam — de az úristennek többet én egy szót nem szóltam. Ili 
néni rimánkodott, veszekedett, aszondta beír egy ötöst, megbuktat, — 
nem szóltam arra se semmit. 

— Na majd itt áll addig, míg nem szól! Vígé lett az órának, ott 
álltam, nem szóltam. 

— Maga is kimehet! — aszondja. Nem mentem ki. 

Mán nem tudta mit csináljon velem. Behítta akkor az igazgatót. De 
annak se mondtam hogy mi bajjom! Gondoltam: Ili nénit se árulom el, 
de nem is szólok egy kutya szót se. Ha palóc vagyok, hallgatok! 

Akkor hozták a tiszteletes urat. 0 nagyon szeretett, mer tizenhármán 
vótunk csak református gyerekek, akik akkor konfirmáltunk, kevesen 
— én ott is konfirmáltam, Tarjánba. Szabó Dezsőnek hittak azt a papot, 
de én máig se tudom, hogy ugyanaz vóte, aki a könyveket írta, vagy 
másik valaki. A kora összevágna, fiatal házasember vót akkor, 
huszonháromba, harmadik polgáriba jártam akkor — no, nem tudom. 
Gyött akkor Szabó Dezső tiszteletes úr is: 

Jaj, hát mi lelt kisjányom! Hát te ollyan jó kisjány szoktál lenni, 
nekem legkedvessebb tanítványom! Hát mi lett veled? 

Na akkor elsírtam magam. Hogy nagyon meg vagyok bántva, mer 
Ili néni azt mondta hogy palóc vagyok. 

— Itt úgy beszílnek, hogy három hónapig azt se tudtam hogy 
magyarok közt vagyok! — mondom. — Hát ha a Nagyalföldön palócok 
laknak, akkor hol laknak az igazi magyarok?! 

Akkor biztos meg lettem vóna büntetve, lehet hogy tán kicsapva 
nem, csak megbüntetve valamivel, vagy lerontották vóna a jegyem, de 
— püspökladányi vót az igazgató. Ászt aszondta: 

— Igaza van ennek a kisjánynak! Kérem, tanárnő, — azt mondja — a 
Nagyalföldön laknak az igazi magyarok! 

Így aszt én nyertem. Enyim lett a baktertojás. 

De nem bírtam elvígezni a polgárit mégse. Mer sógorom vizsga 
előtt hazazavart. Valami csekílységír — valaki vendig vót nállok, nem 
tudom ki,  beszílgettek, aszt sógorom azt mondta, hogy 
Törökszentmiklós ötven kilóméter Tabtul. 

— Nem, — mondom — sógorom, csak harminchat! De nem — ötven! 

— Dehát — mondom - BIZTOS tudom, harminchat! No erre 
hazazavart. Aszondta, amér ût meghazudtoltam, rögtön pakoljak 


aszt gyöjjek. 

Két hét lett vóna csak a vizsgáig, dehát nem vótam ott. Kerestek ott 
elsőbb, meg kerestettek még Tabon is, itthonrul írtam aszt, hogy el 
kellett gyönnöm. Nagyon sajnálták, azt írta az igazgató, hogy 
szívessen helyet adtak vóna, mer eggyes vót majdnem mindig a 
bizonyítványom, hát két hétre csináltak volna valami szállást — dehát 
én meg szígyelltem odamenni panaszkonni. így aszt nem lett meg a 
nígy polgárim. 

Azt mondták idesanyámék is, csak maradjak most mán itthon. Most 
mán tudok kapálni, majd megílek így is. így maradtam parasztnak. 

Olyan sok födünk nem vót, a kapállást még valamennyire 
megcsinálták idesanyámék, nagy szükség nem vót rám be is mentem 
mindjár a Dohánbeváltóba írójánynak. Az azt jelentette, hogy 
összepréseltík sotúval a dohánt bálokba, mint eggy asztal, 
összehúzatták mázsásra, mázsatízre, kilencvenöt kilóra, így, akkor azt 
ponyvába tekertík, úgy hittük , arc", meg megin a tetejin vót a , tükör", 
na arra kellett ráírni hogy hova menjen a bál, meg hogy 
hanyadosztályú — ez vót a munkám. Elíg jól is kerestem, nem tudom 
má hány pengőt, de egyszer egy heti keresetbül vettem egy őtözet szíp 
dohánszín ruhának valót. 

A Dohánbeváltó vót az eggyetlen emeletes ház Tabon, nem tudom 
mikor ípült, gyerekkoromba má megvót. A Kompakt van most ott. De 
akkor még nagyobb vót, még vót hozzá hat nagy raktár, tán harminc 
méteres is vót eggy. Emeletes vót mind, három sor dohányasztag vót 
bennek. De akkoriba még télen be se fért minden a pajtákba, az 
udvarra is rakták a dohánt. Dógoztunk a szabad ég alatt is, hordták 
télen a meleg bort, meleg kalácsokat, sütöttík a szíp kis kalácsokat a 
hentesek, Szûrszabó Ignác, Skoflik, Szommer, Szûrszabó Miklós, 
Fábián zsidó, vót sok hentes akkor, azok hordták ki a sok kis kalácsot 
meg pogácsát melegen a kinti munkásoknak — hát ugye níha még a hó 
is belepett minket. Ruhafélít nem adtak, de adtak még fél napszámot 
a napszámra hogy odaki dolgoztunk. Sok munkás kellett, jártak 
rengetegen, Gyendárul is jányok, minálunk is hált két gyendai kisjány. 
Vót bűven munka, mer vót sok dohány. Itt is rengeteg termett, meg 
hordták nagy körzetbül, Szentmiklós, Fegyvernek, Szolnokrul is, 
Burárul persze, Taskonybul a Nemes gróf rengeteg dohánnyát, de még 
Derzs, Szentimre, Szölös, egész Füredig ide tartozott! 


Nahát így ment a dohánbeváltó, utolsó iskolám. Bejártam majd két 
évig, két nyáron egy télen — második őszön aszt fírjhementem. 

Hogy az utolsó évem sógorom miatt darabba maradt, nem lett meg 
a polgárim, maradtam paraszt. Nem panaszkódok, mer én evvel jól a 
hellyemen érzem magam, meg egy cseppet se érzem magam 
kissebbnek. Engem ide rendelt az isten, itt tötöm be ami rám van 
szabva, ki van mírve a másik meg a másik pozícióba. Aztán ki tudja, 
több hasznúe az ottan, mint én itt? 

Nemríg törtínt: Kinn szedtem az úton a dudvát a malacnak, kinn az 
árokparton. Gyön egy autó, megáll a Vízügynél, kiszáll három nő. 
Nyútózkonnak, nevetgélnek, összeállnak ott cigarettázni, aszt lesik ám, 
hogy én meg szedem a dudvát. De látom: nevetik. Na megálljatok, 
gondoltam, szóljatok csak valamit, majd adok ennetek! Megpakoltam 
magam, aszt gyövök elő, erre üfeléjek. Odaírek, köszönök: 

— Adjon isten jó napot! — így szoktam az uraknak köszönni. 

Fogadták, — Jónapot kívánok. 

Aszondja akkor az eggyik: — Kérdezhetek-e valamit, kedves néni? 
— egy égiszen fiatal jány. 

Hogyne, lelkem, kérdezzen csak, majd én felelek! 

— Hát, — aszondja — mi a néninek a foglalkozása? Gondoltam: 
Anyád segge, hát látod! 

— Megmondom kedves — mondom neki. — Amint látja is, 
parasztasszon vagyok. Még meg született paraszt! Meg nagyonis a 
hellyemen érzem magam! Most magok engem kinevettek, láttam. De 
ám én meg magukat nevetem ki! Hogy sorbaállnak lúkolbászír! Mer 
nekem még most is van jó disznókolbászom, ha nem hiszik gyöjjenek 
be, jóltartom mindnyájukat! 

— Jaj néni, de megmondta! — Pirultak nagyon. 

Meg bizon kedves! Nem lehet engem büntetlenül kinevetni! 

Hát várták vóna biztos, hogy most majd én millyen zavarba 
gyövök, hogy fogom én most szígyelni hogy dudvát szedtem az 
árokba! Pedig ollyat nem csinálunk. Dehogyis  szígyellem! 
Összeszedem én az úton is a malacomnak! Szóval nincsen énnekem 
avval semmi bajjom, hogy paraszt vagyok! 

No, azír ez a polgári, ez nemigen vót még szokás akkor, különön 
jángyereknek, hát ez ritka vót nagyon. Ez valahogy még úgy 
furcsaságnak is számított, valami nemjót is éreztem én ebbül. Böröc 


Julcsa néném jut eszembe. Nagyon jó asszony vót, meg remekül 
sütött-főzött, tûle tanultam én lakodalmi fòðzíst. Vótunk hárman 
egyszerre ûmellette, akik még nem vótunk szakácsasszonyok, Lörinc 
Istvánné Muharos Róza, Muharos Marika Tálas Ferencné, meg én, 
mink vótunk a tanúlók. Szípen elmagyarázgatta Julcsa néném, hogy 
mikor mellyik ítélt tegyük fel, hogy osszuk be az időt, hány szemílyre 
kell számolni, mit hogyan kell felkíszíteni — így, Egy háztul három 
szemíly, mindre egy tyúk, egy levél csiga, egy kiló hús, így kielégítő. 
Meg két liter bor, annyit számoltak — sört még akkor nem ittunk. 

— Úgy kell azt lelkem, hogy dike mire harangoznak, itt legyetek! 
Hozni magatokkal laskaszedöt, húskavarófát, szitát, azon át szűrjük a 
csigalevest! — no így, mindent, apróra. Meg remek kenyereket sütött, 
gyönyörű kalácsot! De azt azér nem tudott mán akkor se szebbet mint 
én. Két teknöbe dagasztottunk Muharos Ferenc lakodalmára, mind a 
ketten önnállóan, de az enyim még foszlósabb lett, meg hamarább 
kelt. Meg is mondta Böröc Julcsa néném: 

— Na ezt mán nem kell tanulni kedves! 

No de, ami bántott engem nagyon: hogy mindenkit tegezett Julcsa 
néném, aki a keze alatt tanúit, csak engem magázott. Lehettem húsz 
vagy huszoneggy éves, ű meg hát sokkal öregebb. Ászt olyan sértő vót 
ám ez, hogyha a magunk formájú, az idősebb nem tegezett! Ilyenkor 
tegezni kellett, mint ahogy mink, ha mán úgy nígy-öt évvel idősebb 
vót valaki, hát feltítlen magáztuk! Mondtam aszt neki: 

Julcsa néném kedves! Hát Rózát is tegezi, Marikát is, engem mir 
magáz? Engem nem szeret úgy? 

— Aa kedves! — aszondja. — Tudja, maga ollyan kis FINOM, ollyan 
félig izé! 

Ászt ez úgy meg is maradt, ezek a rokon asszonyok engem mindig 
evvel öltek, hogy én ollyan , félig izé" vagyok. 

Hogy aszt hogy értette ezt Julcsa néném, hogy tán félig bolond 
vagyok, csak félig normális, vagy máskíppen valahogy, vagy tán annak 
a nagyon kis iskolának a szagát érezte rajtam — nem magyarázta el. 


Ennyi Tab 


A templomiul erre Felvíg, amarra Alvíg. 

Felvíg vót a Kisút, Nagyút — mind a kettő rígi rísz. Lovas György 
nagyöregapám háza megvan még majd abba az állapotba Nagyúton, az 
vagy százhúsz éves ház, most renoválják. 

Külön rísz a Pattancs, ott nincs túl rígi ház, a múlt század vígin lett 
kiosztva portának. Az a legmagossabb rísze a falunak, de árvízidőbe 
nem vót még ott ház. 

Külön van a gát tövibe két sor, órjási portákkal, az a Sásomódal. 
Rígi rísz az is. 

Rígi az Alvíg is, csak eggy új rísze van: Boszora. Azt csak a 
tizennígyes háború után osztották házhelynek. Addig Szilvás düllő vót 
a neve, emlíkszek is rá hogy sok õsziszilvája vót ott Domonkosné 
nagyságos asszonnak — Sembera Paula vót az különben, tót jány, 
idegyött mint libapásztor, aszt elvette Domonkos Mihály úr. 

Kiosztották most má Bárci Gyula portáját is, az a Bárcikert, Bura 
fele az út mellett, ott laknak a fiamék. Közbe van egy kiosztatlan rísz, 
a mi kapunk előtt, most ípül oda az első ház. Ilyesmi a Sárközikert is 
az alvígesi ríszen, az meg egy Sárközi nevű emberé vót, ott van most a 
Kompakt. 

Nohát ennyi Tab. 

Ebbe aszt ugye sokfajta ember lakik. 

Tiszteletes úr tudná megmondani, hányba vót itt elősször 
katolikusnak háza. Tab ugye református falu, sokáig nem hattak 
másnak házat ípíteni, egy Demeter nevű görög vót csak idegen — mer 
száz váltó forintot adott a templomra, annak engedtík hogy ípítsen, 
senki másnak. 

Cselédnek gyöttek kísőbb a katolikusok. A napszámos nem vót 
ollyan lekötött, meg ollyan lenízett se vót, református ember 
napszámos vót sok, tán kétharmada is a közsígnek az vót — de 
cselédnek református nem állt el, úgyhogy kíntelenek vótak az 
uraságok másfelőrül hozni cselédet. Na így lett Tabon mégis sok 
katolikus. Mikor kisján vótam, sok vót mán. 

Nohát ugye valamennyi idegenkedís a katolikussal mindig megvót, 
csak nem vót az egísszen tabi. Első sorba is ük más valláson vótak. 


Meg cselédek vótak. Meg hát sokba másak vótak! Szinte ábrázolta a 
kétféle embert, hogy ezelőtt a reformátusok háza mind fehír vót! A 
katólikusoké meg mind ki vót pingálva! Úk magok ahogy 
kifestegettík, meg színesre meszeltík, pirossal elhúzták az alját, 
kicifrázták az elejit. A református háza meg mind egyszerű fehír vót, 
sárga házok csak a nagygazdáknak vót. 

Még az úton is meg lehetett ismerni a katolikus embert. Ruhárul is: 
hát a reformátusság sokkal szebben járt. Ha ócskább vót is a ruhája de 
divatossabbra vót megvarrva, a katolikus sokkal tovább használta a 
bűszoknyát is. Meg azután — a református ember köszönt. Egymásnak 
is, idegennek is. A katolikus nem köszönt. Ott ha átment az ember a 
határon, észrevette a köszönísrül. — Most mán ez nem látszik úgy, hát 
má jóformán senki nem köszön. 

Vallásossabb is vót valahogy a katólikusság, hivðbb emberek vótak, 
jobban betartottak lüinden kis ünnepet — csudálatos kippen 
nagypínteket alig! Akkor egísz nap is dógoztak! Minállunk meg ez vót 
tán a legnagyobb ünnep. Hát ugye ha nagypíntek nem lett vóna, az 
egísz vallásnak nem lett vóna semmi értelme! 

Úk lejjebb vótak műveltsígbe is. Még az én időmbe is egy tanítójok 
vót csak, az vót a kántor is. Mán akkor minállunk nígy vót! Igaz 
többen is vótunk, de ennyivel tán nem. 

Szóval hát ük sokkal masabbak vótak. Vallásossabb, szegínyebb, 
szerínyebb vót a katolikus níp, de a református meg őszintébb, 
vendígszeretőbb — én így tapasztaltam. Idegenkedtek egymástul 
elíggé. 

Mink íppen nem annyira, valahogy nekünk úgy adódott, hogy sok 
dogunk vót katolikussal, mindig vót jóemberünk katolikus. A 
hátunkmegett való szomszíd református vót, de katolikus jánt vett el, 
Katona Rozi nénémet — hát ût vígtelen szerettem, nagy pártfogóm is 
vót mindig. Farkas Gusztiék hivatalnokcsalád vótak, ûk is katolikusok, 
de sokat jártak hozzánk, űket is szerettem nagyon. 

Az még ezelőtt nagyon ritka vót hogy összeházasodtak, de vót azér 
íllyen is. Tót Imre keresztapáin is katolikus jánt vett el, Tomká Marit — 
no csak a református egyházho adta a gyerekeit azér. Mán mikor 
keresztapám meghalt, járt keresztanyám azér katolikus templomba, 
addig nem nagyon. Ügyes asszon vót, oda vót a tizennígyes háborúba 
az ura, û meg födet vett azalatt, adósságra, azután aszt csekíly egy 


kaska tojásbul öthat hódat kifizetett — meg is gazdagodtak! Mer neki 
mert vágni, olyan bátor asszon vót keresztanyám! 

Nahát aztán vót cirkusz ebbül elíg, az összeházasodásbul! Sárándi 
Zsiga is katolikus jánt akart elvenni, Mónár Pannit, de nem hatták. 
Megverte az apja kötíllel! Nagy erős legínt! Azt mondta Zsiga, û a 
Tiszának megy! 

Eridj a Tiszának! Azt se bánom! Akkor se hagyom! 

El is maradtak egymástul aztán. 

Mink idáig mondjuk nem mentünk, de azér mikor a fiaim 
legínkedtek, azt mondtam nekik: 

— Fiaim. Lehetőleg katolikus jánnyal ne is ismerkedjetek meg. Mer 
annak az a vígé, valamellyikõtök fel kell adja a hitit. Ászt nem biztos, 
hogy tik idővel megéritek annak a jánnak, vagy nektek megéri az! Hát 
nem érdemes! 

Bondor Lacika, az öreg tiszteletes úr unokája nősült nemríg 
Debrecenbe, aszt katolikus jánt vett el. Nem mondta nekem, csak 
hozta a fénkípet mutatni. Nízem 

— Hát — mondom — mi ez? Millyen templomba esküdtek? 

— Jaj, — aszondja Lacika — tudtam hogy rágyön Eszti néni! 

— Hát így kellett ezt? Hát az apja református pap vót, MINDAKÉT 
nagyapja az vót, hát hogy tehette? Erðssebb legínnek gondoltam! 

Dehát a jánnak vót tökíletes igaza. Mer û eladó, aki megveszi, 
fizessen írté! 

No, hát ma má minden van ugye. 

Érdekes vót ez, az uram, míg vót lovunk, járt fuharba sokat. Vót 
aszt ollyan is hogy temetísre hittak, halottat kivinni. Előgyött egyszer 
eggy időssebb asszony, aszondja: 

— Bálint bácsi meghalt anyukám, nincs aki kivigye, aztán azt 
mondta az asztalos hogy Muharos Bálint szokta kivinni a halottat. Úgy 
hogy akkor hónap tíz órára legyen kíszen aszt anyukámat kiviszi. 

— Jó, — aszondja Bálint — kiviszem. 

De azt hitte valahogy az asszony, hogy ezér tán nekünk az asztalos 
fizet! Vagy hogy Muharos Bálintnak kutya kötelessíge ez! Mer azt se 
mondta: , köszönöm?" — semmi. Ászt ettül kezdve valahogy divat lett 
ez, úgy rákaptak, ha meghalt valaki csak szaladtak szólni: 

— Bálint bácsi, hónap tizenegyre. . . 

Úgyhogy pár évig akkor a fél temetőt a mi két lovunk hordta ki. 


Ingyen! Meg se köszönte legtöbb. Csak nevettük Bálinttal — hát û nem 
szólt. A lovak meg mán annyira meg vótak szokva, ha mentünk velük 
kocsival, öt embert megláttak az úton: megálltak — megtanulták, ha 
közel ér a gyülekezethe megállítja üket Bálint. Vagy ha lakodalmas 
menettel találkoztunk, mentek az úton danolva: megálltak, aszt szíp 
lassú lípísbe megindultak utánnuk, mint mikor halottat visznek. Annyit 
nevettük! 

Na vót aszt ezek közt katolikus temetís is. Hát az elíggé más ugye. 
Ezek meg református lovak vótak, szokatlan vót nekik nagyon, alig 
tûrtik! Télen, hideg szélbe temettek egyszer, Bálint is mírges vót, unta 
is mán akkorra a halotthurcolást, a katolikus pap meg rengeteget 
beszílt mer sokat fizettek neki, a templomba is, templom előtt is 
letettík, a temetőbe is egy sort imádkoztak — a lovak má nem akartak 
állni! Sírbehúzó meg kettő vót csak, nem haladtak, rettentő soká 
tartott! Még meg akkor megijedtek a lovak a lobogóktul — no akkor 
aszt Bálint is megvadult. Elkezdett kiabálni: 

— Eltegyík azt a ruhadarabot onnat, mer rögtön közzivágok a lúnak 
aszt megyek haza! 

Nem is ment akkor többet temetni, elmaradtak azután az 
ingyentemetísek. 

Református, katolikus — vótak még akkor a zsidók. Elíg sok vót 
ezelőtt Tabon zsidó, bótosok, kocsmárosok, míszárosok, íllyesmik 
vótak. Mindnek vót neve adva — eggyik olyan csepp ember vót, úgy 
hittak hogy Matojták. Rendes nevit nem is tudom, így hittük csak, 
szembe is: — Matojták úr, hát tessék szíves hitelbe anni, mer ez meg az 

Egy meg vót a Téliződ, poshadtszínű se szőke se barna, nagy kesely 
ember vót, be vót zödülve az arca csakugyan, valami betegsíge 
lehetett. Emlíkszek még Ideslyukúra — az meg kocsmáros vót, úgy 
kapta a nevit, hogy mindig énekelgetett a vendígeinek: , Ideslyukú 
vagyok én, jó pájinkát mírek én" — hát mindent elkövetett ugye hogy 
sok vendig legyen. 

Vótak sokan, még külön zsidó iskolájok is vót, akkor szünt meg 
hogy második osztályba mentem, úgyhogy másodikba má eggyütt 
jártunk. Tiszteletes úr kisfia hazament iskolábul első nap, aszondja: 

Édesapám! Tessék elképzelni, egy kisjánt meg úgy hínak az 
iskolába hogy Ejzum-Mejzum Remega! De ténleg úgy híják, tessék 


megkérdeni Esztit! 

Kérdezték aszt tűlem, hogy ki vóna az az Ejzum-Mejzum Remega. 
Mondtam tiszteletes úrnak hogy hát az EJZENBERGER REBEKA. 
Barátném lett az különben, szerettem nagyon Rebust. Jártunk is össze 
mint kisjányok, vót sokat minállunk — csak az az egy megvót hogy 
soha nem ett nállunk Rebus. 

Harmadikba még a sahter fia is velünk járt. Úgy hittak hogy 
Grünfeld, de mi csak Komléinak mondtuk. Lenyírtuk egyszer a 
Komfel pajesszát — hát azt nem szabad lett vóna. Felgyött az apja, 
kikaptunk akkor tanító úrtul. 

Mikor aszt a zsidókat pusztították, vitték el üket — hát borzasztó vót 
azt hallani-látni, nagyon sajnáltuk űket! Jó, hogy ugye nem vót köztök 
földmívesember egy se — de azér én nem mondhatom, hogy minekünk 
valami bajjunk lett vóna velők! Ha mán ollyan nagyon akarták 
távolítani üket, hát tán lehetett vóna valahogy máskípp, de így, hogy 
megölni, annyi embert! Hát ez borzasztó nagy kegyetlensíg, ezt én 
nem helyeseltem. 

Sokat elvittek innét is. Pedig jó emberek vótak, szerettük is üket. Ó, 
az öreg Fábián zsidóékat de sajnáltam! Két öreg, má nyócvan körûi 
vótak, aszt kinn álltak az üzletajtó előtt, kiállították a csendőrök üket 
míg gyön a teherautó. A míszárszék ahogy a téren van, a parókiával 
szembe, az vót a Fábián zsidóék házok, ott álltak előtte kint a napon. 
Szegínyek próbáltak támaszkonni. Idegen csendör vót velök, az 
ordított ott, hogy ne támaszkodjanak a falnak arra mentem ípp oda. 

— Mit akar itt, — aszondja a csendőr — nem szabad ide közel gyönni! 

— De szabad — mondom. — Mer senki se harapós itt. Én ettül a két 
öregtül el akarok most köszönni. Mer egyszer én bajba vótam, aszt 
ezek szívessen segítettek rajtam — hát elköszönök tülök. 

Hát nem nagy dolog vót az. Oan két éves lehetett Bálint fiam, 
megfázott nagyon, mejjhártyagyulladása lett, aszt mondta valaki, hogy 
tegyek rá faggyút, fátyolhajat, az feloldja majd a belső izzadmánt. 
Mentem akkor Fábián zsidóho, aszt adott ingyen faggyút. 

— Dehogyis kérek írté pízt, kedves Muharosné asszony, — aszondta 
Fábián — vigye csaki, szívessen adom, csak legyen jobban a kisfia! 

Szóval hát nem nagy valami vót ez a segítség, de mégis úgy 
megszerettem érte üket. 

Előgyött aszt még egy csendőr, az tabi vót, mondom neki: 


— Őrmester úr! Adjon ennek a két öregnek karszéket! Nízze, má 
mindeggyik nyóevanon fejjül van, má nem bírják. Összeesnek, hát itt 
hencseregjenek a porba? 

De az idegen csendőr nagyon akaratoskodott, hogy mit kípzelek, 
most ezeknek bűnhödni kell, hordjam el magam. Mondom neki: 

Ültesse le űket! Lehet még az magoknak hasznokra! Hát ha kínozni 
kell is most ezeket, ne magok kínozzák! 

Kihoztak oszt nekik két oan fonott nádkarszéket, aszt leültek Fábián 
zsidóék. 

Piros örmesternek ez mentette meg az íletit. Tanálkoztam vele 
azután egyszer Szolnokon, megismert, megszólított az úton: 

Jaj kedves Muharosné asszony, de örülök hogy látom! — aszondja. 
— Megköszönöm magának az íletemet! 

Mer az öreg Fábián Géza fia bentrül vígighallgatta akkor, amit kinn 
beszíltünk, aszt ű hazakerült aszt elmondta a tárgyalláson: 

— Ezt az őrmestert ne bántsák, — aszondta Fábián Géza — mer ez 
még enyhített a szüleim sorsán, le hagyta ülni üket. Tíz órahosszát 
várakoztak ott autóra, hát nem is bírta vóna ki állva a két öreg. 

Ászt ez a szó mentette meg Piros őrmestert. 

Az öregek meghaltak Németországba, nem láttuk többé üket. 
Elvitték a két fiokat is, megölték Sanyit is — az nagyon rossz vót, nagy 
bánata a szüleinek, ivott, meg egy cigányjánnyal vót összeállva, meg 
se nősült —, no Sanyi is odamaradt. A testvírje, Géza hazajutott, de 
nem soká ílt az se, elmeháborodott lett, felakasztotta magát — nem 
Tabon mán, mer elment, Szolnokon tán, nem tudom. 

Református, katolikus, zsidó —  emmellett aszt vót ugye 
szeginyember, meg vót gazdag. 

Parasztba aki gazdagabb vót, azokbul lett mindig a bíró — az bizon 
majdnem mindig a leggazdagabb ember vót. Ehhez még persze 
erkölcsileg is megfelelőnek kellett lenni — legalább hát látszatra. Vót 
azér abba mindbe kutyaság, de tekintílyes emberek vótak, az biztos. 
Okvetlen kellett vagyonuk legyen, hogyha valami hiba van, abbul 
fizessenek. Jámbor János vót bíró, rá is ment a Verestanyája; nahát 
ugye a veje is segített neki az adósságot csinálni, Bóna Bálint, az oszt 
még nagyobb valaki vót mán, nagyságos úrnak hívatta magát. 
Boldizsár Mátyás is vót bíró eggy ideig, vót egy gyönyörű csödör 
csikója, azt kellett eladni, mer hiánzott a közsíg pízibül, azt helyre 


kellett tenni. Aki mán bíró lett, elkutyúlt mind. Mind menyecskézett 
mán aki oda került, jól ílt a fene a bűrit, aszt egyébre se vót gondja! 
Szóval hát bírónak mindig csak köztiszteletbe álló, vagyonos embert 
tettek ezelőtt. 

A sornak a másik vígin meg vótak a kódúsok. 

Nem mondhatni hogy Tabon sokan lettek vóna, hát eltartotta a 
család a maga nyomoríkját, meg szígyen is lett vóna kéregetni. 
Egykettőre emlíkszek csak hogy ténleg a falu tartotta. 

Zsódos Mihály bácsi vót ilyen kódúsféle. Az se kért sehun: elment 
ideoda tanyázni, aztán amit adtak neki eltette, megírte kevíssel. 
Mondták neki hogy morzsoljon kicsit — tudták hogy úgyis adni kell —, 
elpiszmogott ott aszt tettek a tarisznyájába. De kérni nem kért — 
esetleg egy katulya gyufát, arra nagyon rá vót szokva, abbul aszt 
pízelt. Gyenge szemű vót, nem annyira hogy ne tudott vóna dógozni, 
csak ugye lustácska vót szegíny, rokonja meg nem vót. Olyan maga 
szegínye, maga kódúsa vót. 

Bolondunk is csak egy vót az én emlíkezetemre, Kis Klári néni. Ha 
krajcárt adtunk neki, vagy egy kis kenyeret, akkor táncolt. Azt danolta 
hozzá hogy , Szekíródal, járomszeg, Kis Kalári most veszett el az 
eszed". Sajnáltam nagyon hogy úgy nevettík-csúfolták a gyerekek, 
vittem neki mindig krajcárt hogy ne danoljon, ne álljon szóba senkivel. 
Vót még aszt több bolond is, de nem idevaló, úgy jártak át máshunnat. 
Járt Madarasi Sári néni, meg a kúnhegyesi is, Cipó Káli, meg Janika 
gyött Burárul — az meg mindig võlegín vót meg regruta, körűi vót 
szalaggal a kalapja, danolt nagyon az úton! — Nem tudom mi lett aszt 
velők. 

Azér ha kimondott kódús nem is nagyon vót, vót mindig olyan 
szegíny öreg akit segítettünk, kosztoltunk. Nekünk vót Rigó Zsuzsa 
néném, elgyött minden vasárnap, evett, meg pakoltunk neki hogy 
egydarabig elig vót. Meg emlíkszek vót egy beteg öregasszony, Botos 
Sándor bácsi anyóssá, annak a homloka folyt, a jányával lakott, az meg 
törpe vót, nagyon szegínyül íltek — nekik meg az egyház osztotta be 
hogy mikor ki vigyen. A közsíg adott nekik tűzrevalót, de egyéb segíly 
akkor még nem vót, hordtuk nekik felváltva az ebídet. 

De magyarba ilyen se sok vót. Cigánba vót aztán sok kéregető. 
Dádó Pista bácsi, Sánta Juli — az még meg tegezett is engem. Tudja 
csuda mér, én nem engedtem meg neki, csak tegezett — hát ráhagytam, 


csinálja, de nem vettem jónéven. Mink ugye a cigánt általába tegeztük. 
Mondjuk az öregebbet nem, de a velünk egykorút meg a fiatalt azt 
tegeztük. Dehát azér û nem tegezhet vissza! Dolgozott különben a 
Sánta Juli ura, jószággondozó vót, most meg má nyugdíjjas, jobb 
nyugdíjjat kap mint mink mer tizenkét esztendőt tötött, meg mellette 
dogozik még most is, bírja, jó erős — Juli néni meg kéreget! Gyön, aszt 
mondja: 

Adja má kutyácskám! Csak egy hagymát! Meg egy kis zsírod ha 
vóna kimaradva, amennyin megfözök! — hát ezt ugye nem szeretem. 
Most má nem is adok, egynek se. De fiatal má nem is csinálja, 
dógoznak most mán. 

Idesanyámmal járt a Dohánbeváltóba Cicis Rozi néni, eggyidőssek 
vótak — no idesanyám tegezte ugye, de annak megengedte hogy vissza 
is tegezzé, olyan nagyon rendes jó asszon vót — no azt szerettük. 
Tegezett aszt engem is. Egyszer hozott nekem tippantí4. Egy hajnalba 
— meg akkor akartam fejni — kiabál: 

Eszterkém, — aszondja — gyere mán ki kedves! Hoztam neked 
tippant! 

Mondom neki: — Rozi néném kedves, nem kell! Van most 
tippanom! 

Elkeseredett szegíny, azt mondja: — De engedj be azír a kapun! 

Beengedtem, begyött, úgy mondta el: 

— Hoztam neked két szíp tippant. Mer emlíkszel-e, hogy a télen 
előgyöttem hogy hozok neked két kanna vizet? Tudtam én hogy 
cigánnyal nem hozatol, de annyira éhes vótam, má nem vót semmim! 
Oszt annyi mindent adtál, hogy egy hétig clídegíltem belüle. Azt 
mondtam akkor: Ha az isten meg hagyja írnem a tavaszt, hát amit 
tudok, azt adok. Hát ezír hoztam vóna most a tippant! 

— Óó, hát akkor elfogadom, nagyon köszönöm! — Adtam persze 
ráadást hozzá, ennivalót, ruhafélít is — hát Rozi nénit szerettem. De û 
inkább kivétel vót — nemigen fogadtuk el hogy tegezzenek minket. 

Van elig sok cigán Tabon. Igencsak legtöbb kéregetett, télen szedtík 
össze a fagyos rípát, krumplit bengísztek, abbul íltek ahogy íltek. 
Válykot vertek, tapasztottak esetleg, meg hajtani mentek. Mondták is 
hogy azér van sok cigány itt, hogy az urak hozták elő üket, vadászatho, 
nyulat hajtani. Mer tabi ember nem nagyon ment, akar millyen 
napszámír se — kivéve az uramat. Passzióbul csak, elfogadott egy 


nyulat vagy egy fácánt, pízt nem — csak nagyon szerette a vadászatot. 

Van elíg sok cigány, külön cigánsoron — Bíke utca az most. Ott 
laktak még a muzsikusok is, híres jó zenészek, nem szabad vót 
azoknak se begyönni a faluba lakni, ezelőtt tilos vót, hanem úgy 
csináltak hogy legvígin a sornak ípítettek takaros házakat. Cserepes 
ház is vót közte, szíp kis kert vót előtte — szóval látszott hogy az má 
rendessebb család. Hát ük jó pízt kerestek, hintón hordták az urak üket 
muzsikálni, de remek bandákat! Kellett is akkor jól tudni, az uraknak 
akárhogy nem muzsikálhattak! 

Tab ezelőtt mindenbe elől járt a környíken. Sokat számított a hét 
kastíly! Tisza, nagy forgalom, meg igen sok úr — az aszt vitte előre a 
falut. Sehun itt olyan divatos níp nem vót mint a tabi! Ugye az úri 
asszonyok, úri jányok is jártak velünk, beszílgettek, sétáltak köztünk, 
templomba is eggyütt mentünk, ûtûlök átvettünk, eltanultunk sokat. 
Borbí Jolánka, Zitás Marica, Takácsi Pannika — ezek nagyon 
barátkoztak, vót mindnek parasztbarátnéja is, az járhatott a kastílyba, 
ük meg gyöttek bálba is hozzánk. Zitás Marica két évvel vót öregebb 
mint én, de járt hozzánk, én is ûhozzájok, Valdek Marika grófnő még 
többet gyött, mondta mindig idesanyámnak: 

— Sári néni kedves, így tessék, ilyenre csináltatni a kis Eszti ruháját 
— aszt mutatta az üvét. Nem is bánta idesanyám, varrtunk nekem is 
ollyat — hát persze gyengíbb anyagbul, de azt a fazont. 

Úgyhogy Tabon minden hamarább gyött mint más falukba. 
Hamarább gyött a paradicsom. A sok sütemíny, mindenfajta ítél. Meg 
a befőzísek — ezelőtt az se vót ugye, idesanyámnak vót tán tíz 
befőttesüvegje, az se lett tele minden évbe, pedig ott rohadt a rengeteg 
gyümöcs! Akkoriba kezdtek még csak befőzni. 

Még a beszídbe is számított ez: mink az uraktul hamar eltanultuk a 
szót. Mennyi van most mán, amit rígen nem mondtunk! Még meg 
kisján koromba az öregek úgy beszíltek: , jau", „vaut”, „Miklaus” — ez 
is annyira elkopott, elmúlt, hogy Fiser doktorné nem akarta el se hinni 
hogy igazat mondok! 

Gazdag vót ezelőtt Tab nagyon. Vót hatalmas piac! A Sebestó 
mellett malacpiac — de biztos vót tíz kupec, vót úgy hogy száz malac is 
megfordult egy piacon! Csütörtökön meg vasárnap ahun most az 
ábécéáruház ípül, ott vót az asszonyok piaccá, ott álltunk öt sorba, 
annak a vígibe meg vót a tyúkpiac. Nagy vót az is, Fegyvernekrül, 


Szentmiklósrul gyöttek kofák csirkét összeszedni, libát, hízott kacsát, 
mikor minek vót szezonja — — most meg magam állok, egyedül a 
piacon. 

Burán ha valakinek egy kakassá vót, ide hozta. Ott annyira nem vót 
piac, mint most itt. A sûlyiek meg idejártak mindent venni, mer ott 
meg nem termett gyümőcs. Hordták a ríhe a hátukon a sok portíkát, 
veresmeggyet annyit vittek, amennyi csak termett itt! Elszoktak Tabrul 
ük is, meg is szűnt mán az a rí amin gyöttek, kerülni má nem éri meg. 

Sülyön egyszer jártam, orvosnál, mer híres vót Bornemissza doktor. 
Fegyverneken vásáron vótam, nem ismertem senkit ott — eggyet csak, 
de kár vót azt is, csúnyaszájú vót. Abádon jártam többet mer rokon vót 
ott, Zsófi néném, de mást ott se ismertem — szóval nem sokat 
csatangoltunk ezelőtt. Gyenda pedig negyvenötig Tabho tartozott, 
mégis csak negyvennyócba vótam ott elősször: meghíttak búcsúra. 
Cselédek vótak azok, legtöbb katolikus, pedig valamikor tabiaknak vót 
ott szőlőjök, soknak, Matvej nagyapámnak is — messzi vót, megunták, 
eladták, így lett külön Gyenda. 

Burán többször vótam, oda jártunk pájinkát fözni. Rokon is vót ott, 
kétfajta is, sokan mentek oda Tabrul firjhe. Tán még Bura hasonlított 
leginkább Tabho: vendígszerető református níp — de azok csak borral 
kínáltak. Szokták is mondani: Ha Burán be nem rúgatnak, 
Fegyverneken meg nem vernek, Tabon meg nem rontanak — kimehetsz 
a világbul! 

A buraiak kereskedtek, eljártak mindennel, hajón Pestig is; a 
kütelkiek elmentek a világ szilire is kubikra, meg elálltak cselédnek — 
Tab mán inkább arrul vót híres, hogy kevés munkával, okossan vitte az 
íletit, szeretett jobban ílni. Csak elníztem: kütelki jány, otthon az 
apjának húsz hódja vót, mégis gyött szógálni, urakho, orvosho, 
zsidóho minállunk semmibe se níztik az íllyet, a Polgári Körbe bálba 
se engedtík be a szolgálót! Elníztem Derzset is: a munkába szakadtak 
meg, az vót csak a virtus: ki dogozik többet. Meg is látszott: ott mán a 
negyven éves is fekete öregasszon vót. Ennél ugye a tabiak sokkal 
eszessebbek vótak, a névnapra, disznótorra vót inkább gondjok. 
Vidámabb, jobbkedvű níp vót ez, beszílgetősebb, behítta az útrul is az 
idegent, ha más nem vót kenyeret-szalonnát tett elé meg jó szót adott — 
Derzsen nem kínálták meg ha ettek se. Jó födjük vót, több is mint 
Tabnak mer kevesebb vót az úr, de nem tudtak ílni vele. Jártak a 


magokfestette setítkík vászonruhákba, vasárnap üldögíltek a ház előtt a 
lócán — ennyi vót az íletük. Derzset nagyon ismertem, idesanyám 
faluját, sokat vótam ott. Jó vót ez — valahogy ott tudtam meg, míllyen 
is Tab. 

Idehaza én nígy éves koromba mindenkit ismertem a faluba. Akkor 
még lehetett is: mindenki idevaló vót, nemigen vót ollyan aki akkoriba 
gyött lakni Tabra. Esetleg akit idehoztak fírjhe, de lakni cselédember 
gyött csak, annak is jobbára az uraság adott lakást — nem is igen 
tartottuk azt falusinak. 

Nem mint most! Hogy fele a falunak igazán nem tabi! Nem is 
ismerem most, felit se. 

Sokan el is mentek. Disszidáltak páran — nem is kevesen. A fiaim 
komjaibul több, egy keresztfiam, annak az öccse is — gyött is haza 
belüle. Kiment több úr is, aki még ötvenhatig ittragadt az akkor ment 
el. Borbi Samuka is most vót itthon, hogy a hétszázéves ünnepíly vót, 
de csak Pestig jutott, nem mert tán Tabra gyönni. Hazagyött Rátkai 
Micu is, halálos betegen, hazagyött hogy itthon akar meghalni. Kérte 
az orvost, mondja meg mire számíthat, kitart-e az útlevele addig hogy 
itthon meghaljon. Ha nincs sok hátra, nem megy vissza, akkor itthon 
fekhet Tabon. Dehát ugye az orvos nem mondhatta neki, azt nem 
szabadna. Visszament Micu, két hét múlva meghalt Svájcba. Rá egy 
hónapra meg az anyja halt meg Tabon. Még ípp csak 
vígigszenvedhette hogy a fiát elveszíti, aszt meghalt ű is. 

Kezdtík ezt má rígen is, háború előtt: mentek úrnak Pestre. 
Kertlábas szomszídunk vót Cseppentő Dani, egygyütt nyöttünk fel — 
elállott csendőrnek. Hazagyött fél évre rá — mán akkor tiszta úr vót. 
Tanálkoztunk, köszön, megáll. Aszondja: 

Mondja kérem, kicsoda is maga? Ugye má tanálkoztunk? 

— Az anyád füle — mondom. — Na tanáld ki! Nem tudott rágyönni. 

— Eredj má fel a közsígházho, szerencsétlen, kérdd meg hogy ki a 
szomszídod! 

De minden nap láttuk egymást addig! Hát ne vegyen észre ha nem 
akar, de mán íllyen marhaságot ne mondjon nekem! 

Vagy az a másik kisgazdagyerek — ahogy meglett a téesz, felszaladt 
Pestre. Hazagyött aszt szabadságra, úgy láttam meg az úton, mondom 
neki: 

— Jé, — mondom - Pisti, hát hazakerültél? 


— Áá, neem, — aszondja — deehogy, hát ha nem laknának még itt a 
szüleim, ide se níznék! Úr vagyok Pesten, aszondja — meg se látom 
Tabot! 

— Tökíletlen vagy, — mondom — nem úr. Úr vótál akkor, mikor 
hajtottad a gyönyörű két sárga lovatokat, az ötven mázsa búzát 
öntöztítek a hombárba, mindenbe nyakig vótál, akkor vótál úr! Most 
zsacskóbul kosztolsz az útfélen! De jól van, azír ne szígyeljed! 

Nem vót ugye se szakmája, se semmije, hát mi lehetett? 
Villamoskalauznak bevettík vagy utcaseprõnek. Haza is gyött azután, 
úgyhogy most a téeszbe dolgozik. 

A beadásos időkbe rengetegen szöktek meg így. Az én két fiam is 
így került Pestre. Mikor bevittünk harminchárom mázsa búzát, aszt 
nem kaptunk érte annyit hogy egynek legalább télikabátot vegyek! 
Ment akkor mindenki Pestre munka után. Legtöbb oda maradt, nem 
gyött vissza fele se. Járnak haza most is, látogatóba — most má más 
azér: üres bőrönddel gyön mind aszt teli bőrönddel megy vissza. Csak 
több van falun most megin! A beadás alatt kicsit megfordult, akkor 
János fiam Sztalinvárosbul hordta nekünk haza a zsírt, de utánna újra 
helyreállt ami MINDÍG vót, miúta emlíkszek: ide mindenki üressen 
gyön aszt felpakolva megy el. 

Nahát én többre is becsülöm mindenbe a falut a városnál. Pedig 
ismerem tán annyira a várost, mint a városiak a falut. A 
testvíreméknek vót Pesten eggy ismerősök, Kodelka Dezsőnek hittak, 
nagy péksíge vót — na annak a felesíge könyörgött mindig 
Zsófiéknak, hagy gyöhessen el Tabra egyszer, mer û még nem látott 
falut soha. Legyöttek akkor autón. De nem gyözött csudálkozni 
Kodelkáné! 

— Ez disznó vóna? — aszondja a malacra. — De mér ollyan pici? Tán 
amannak a gyereke? Hogy tudja meg hogy mellyik az anyja, mellyiket 
szopja? — mer még egy herült hízónk is vót a koca mellett. 

Mink csak magyaráztunk türelmessen, az ura meg mentegette, hogy 
hát városi asszony ugye, nem látott még disznót se csak felakasztva. 

— Hát fel is szokták akasztani? Jé! 

— Persze, hát a hentesnél, mikor mírik! 

— Hát az ugyan ez? 

Gyött aszt be a gulya, előgyött egy gyönyörű órjási bika, úgy hittak: 
Gyémánt. Bemutattuk azt is Kodelkánénak, vígignízte jól, aszondta: 


— Nahát, nem is tudtam hogy a bikának is ilyen szíp nagy tögye 
van! 

De ott ólálkodott, lesekedett mindenütt! Megtanálta a fogkrémet: 

— Hát, még magának fogkrémje van? Hogy lehet az?! Azt hitte tán 
a lelkem, hogy mink itten fügefalevéllel járkállunk? 

Esztike! — aszondja egyszer. — Tudja hogy én értem hogy magok 
mit beszílnek? 

— Igazán?! — mondom. 

Igazán! — aszondja. — Nagyon is hasonlít, majd úgy beszílnek 
magok is mint mink! 

Hát ezt köszönhetjük a vonatjárásnak! — mondom. Azúta van ám 
ez, azúta tudunk mink is beszílni, miúta az urak lejárnak Pestrül! 
Sokmindent eltanultunk tûlük! 

Jólelkű asszon vót, dehátNa ugye én valahogy soha nem is tudtam 
elájulni a városi ember előtt! 

Meg nem is értem, hogy lehet városba megmaradni, ílni. Itt a 
faluba nekem minden megvót ami kellett, amit szerettem. A 
közsígháznál a sétatéren van az a rengeteg bokor, úgy hittük hogy 
menyasszonvirág — mikor az virágzik, minden évbe én oda elmegyek, 
kiülök. Az le a FŐDIG tiszta virág, mintha egy gyönyörű 
menyasszony állna fehírbe, ollyan! Ott eggy órahosszát vagy felet 
eggy este minden tavaszon elüldögílek, nízem, gyönyörködök. Van 
íllyen városon? Az a nyugodtság, amit én ott kapok, mindennel felér! 
Nem tudom, hogy a pesti ember hogy tud meglenni a nyócadik 
emeleten — nem lát egy fát, nem érzi azt a jó levegőt, mint mikor itt 
ícaka leszáll a harmat, minden fának külön illata van benneezt a városi 
ember aranyér meg nem kapja! Én nem írigykedek rajok. 


Ez egy kedves emlík 


Ez nekem egy olyan kedves emlík! 

Nem is Bálint vót tán az indító, mer udvarolt nekem közbe más is, 
akkor tán egy másik legíny udvarolt. Pünkösdre esett abba az évbe 
Eszter napja íppen. Bementünk a templomba dílután, jó korán még, 
nem sokan vótak még a templomba, aztán így a kar előtt leültünk, 
jányok, a cimboráimmal. Fenn a karba vótak a legi nyék. Ászt egyszer 
csak, ahogy ülünk, gyülekeztek mán befele, elkezdett rám hullani a 
bazsarózsa. A sok szirom, sok típett virág. De RENGETEGET 
összetíphettek! Má majdnem belepett a bazsarózsa! Láttam, hogy 
tiszteletes úr má gyön befele, aszt megáll egy pillanatra, nízi. Jaj, 
mondom, most én de kikapok! Csak húztam magam össze, közbe meg 
hullott rám a rózsalevél. Ahogy prédikált tiszteletes úr, mondta is, 
hogy befelé gyövet egy nagyon kedves jelenetet látott. Igazán szíp 
volt. Kéri mégis a fiatalságot, hogy a templomba ez többet ne 
forduljon elő. 

Kérdezte aszt tűlem, hogy — Ki szórta rád a rózsát? 

— Nem tudom, — mondom — mer én nem níztem fel... — Ugye 
restelltem, hát már vótak benn, meg gyülekeztek, mán énekeltek, még 
mindig csak hullott rám a rózsa. 

Hát ez is egy szíp vót azér az íletembe. Örültem neki, nagyon. 

Ooj, istenem, de rígen vót! Bizon! Ott sétáltunk a közsígháznál 
körülkörül, jányok, ahogy a közsígháza, meg emez ódaion a patika 
van, a posta meg így vót bentebb, a kovács mellett, a gáton errül, ott 
ment így nígysarokra a sétatér, ott sétáltunk. A fiúk meg ott álltak, a 
legínyek a közsígházasarkon — úgy hittük magonk közt hogy 
szamársziget. Ott állt a sok legíny, ott mustrálta a jányokat. Hát 
egyszer, ahogy arra fordulunk, azt mondja Bálint, így hí magáho, int az 
ujjával: 

— Gyere csak ide, te kis fekete jány! Hogy hínak tíged? Hát ugye 
öregebb vót, engedelmeskenni kellett. Odamentem, megmondtam a 
nevem: 

— Matvej Eszter! 

— Na, — aszondja - te leszel az én felesígem! 

— Aa, — mondom -— neem. Hisz maga ollyan csúnya! 


— Nem baj az, — aszondja — ha csúnya vagyok is, azér engem fogol 
szeretni mindig! 

Kérdeztem aszt a többitül, hogy ki ez a gyerek. Hát fiatal is még ez! 
Na mondják, hogy Muharos Bálint. Nem hallottam még hírit se. Ugye 
nem sokat vótam itthon, tizennígy éves vótam hogy hazagyöttem, úgy 
akkörûl, hát nem mindenkit ismertem. Mire mégegyszer 
körbementünk, azt mondja Bálint: 

— Gyere csak, nízd meg! Ide van írva, a közsígházra, hogy 
, Muharos Bálint Matvej Eszter egy pár!" Na. Megértetted? Ez 
hivatalos! 

— Nem — mondom. — Biztossan idesanyám se adna. De azér 
elhittem. Hogy milyen kis buta vótam azér! Hát bizon elhittem neki, 
hogy az , hivatalos", most annak mán így kell lenni! 

— Maj meglásd, hogy idead! 

Hát csakugyan. No ű attul a perctül mindig udvarolt. 

Három év múlva mán a felesíge lettem. Ászt még mindig küzdök a 
vín csúnyával! 

Az udvarlás még akkor elíggé a rígi fajta vót. Talán nem 
mondhatjuk hogy szabályok, de azér sok olyan szokás vót, akihe 
mindenki alkalmazkodott. Szerdán, szombaton, vasárnap mehetett a 
leginy a jányho, vagy ha mán olyan võlegínféle vót, akkor mehetett 
csütörtökön is. De más napokon ám nem mehetett, mer kinevettík, 
hogy mindig jár a jányok után, meg hagymát tettek a zsebjibe. Az én 
időmbe mán nem annyira, de Zsófiék még igen. Hát tíz évvel előbb 
vótak ük, neki mán a háború előtt udvaroltak, û mán ollyan tizenöt, 
tizenhat éves vót hogy kitört a háború, mán neki vót szeretője akkor, 
Taba Lajos. Vette Zsófi Taba Lajosnak a GYÖNYÖRŰ rózsaszín 
szallagot! Annyit vettek, hogy körülírté a kalapot, meg a csizsma 
sarkáig leírt. Meg még egy darabot, kicsit, kirojtolták a két vígit aszt a 
Zsótárba tettík a jányok magoknak. Nagyon szíp vót ez, minden 
regrutának vót hosszú szallagja, eggyiké rózsaszín, másiké piros, vagy 
fehír, fehír is sok vót, de minden színbe vót a szallag. Akinek nagy 
gyásza vót, apja vagy anyja halt meg, annak meg fekete szallagja vót, 
bizonyos ideig, ameddig a gyász tartott. A templomba, szembe az 
orgonával vót a karzat, ott mind legínyek ültek hát ezelőtt dugig vót az 
is. Ászt oda a karzat szilire lerakták sorba a kalapokat, aszt az a sok 
szallag csüngött le. De NAGYON szíp vót, az a sokszínű szallag, úgy 


hogy mint kisjány én azon úgy elbámultam! 

Szabad vót utcán is beszílgetni, de este csak addig, míg a csorda 
haza nem gyött. Hétköznap leginkább úgy ment, hogy elment a kútra 
vagy a Tiszára a jány — hát ott lestík a legínyek. Mer tudta mind, hogy 
ki hova jár, kútra vagy Tiszára. Akkor elkísírte, visszakísírte, úgy 
beszíigettek. Meg a kapuba. Ha még nem járt be a legíny, akkor a 
kapuba beszíltek, de az aztán nem soká tarthatott, mer bizon kiszóltak, 
hogy 

— Idebe is lakunk! — vagy hogy — Kíső van má, befele! Te meg fiam 
hazafele! — ez is megvót sokszor. 

Elsõbb még nem gyött be a legíny. Ha mán annyira haladtak, 
megkírdezte a jántul, a jány megkírdezte az anyjátul, hogy jónak látja- 
e, aztán ha a szülő megengedte, akkor gyöhetett be. Hanem az első 
tanákozáson még nem vót megengedve hogy begyöjjön. Aa, hát ollyan 
nem vót! Még ha annyira várta vóna is idesanyám, hogy jaj, csak ez 
udvarolna a jányomnak, akkor se mutathatta, nem mondhatta, hogy 
„gyere fiam, gyere"! — nem. Akkor is be kellett tartani az egykét 
hónapot, hogy csak úgy az úton kísírgesse, mire aztán meg lett 
engedve, hogy no vasárnap dílután vagy este elðgyöhet. Kísöbb mán 
aszt szerdán, meg szombaton is. De hogy hétfûn, meg kedden — hát 
íllyen nem vót. Meg pinteken! Hát akkor biztos vereshagymát kapott a 
zsebjibe! 

Ha mán gyöhetett a legíny, akkor má megengedtíik azt is hogy a 
szobába bemenjenek ketten. Legtöbb helyen kint ültek a konyhába az 
öregek — hát minállunk nem, mán idesanyámék se szerettek a 
konyhába tanyázni, vagy konyhába enni; nállunk idesanyámék 
bementek a kisházba, mink meg a legínnyel a nagyházba — így hittük a 
két szobát. De az megvót, hogy gyakran beníztek, hogy beszílgetünke. 
Persze beszílgettünk, hát ollyanrul szó se lehetett, hogy ott ne 
beszílgetís legyen. Vagy lehetett kípeslapot nízegetni nahát Bálinttal 
ugyan nem lehetett, mer ûtet semmiféle betű nem érdekelte, se kíp. Hát 
csak beszílgettünk. Azt se nagyon sietősen, mer nem vót sürgös 
fírjhemenni, mint most ahogy van, hogy tizenhat éves, aszt gyorsan 
eskünni nem. Aa, még nem is níztünk rájuk olyan nyíltan, az se 
nagyon illett. Mondjuk ez nem vót kötelező, de azér csak mondták 
idesanyámék is, hogy: 

— Nem kell a szeme közzé vihogni! Ne nízzetek rá se! 


Nahát ünnepen nem sok szabály vót, akkor mind gyöhetett a legíny. 
Húsvítkor mind gyött locsolkonni. Az udvarló közbe majd vígig itt ült. 
Mondjuk ahova kötelező vót, elment azér locsolni, rokonjáho, 
szomszédho, íllyenekhe, azt gyorsan beszaladta, aztán a szeretőjinél 
ült, leste hogy kik gyönnek locsolni. Hát örült az is ha sokan gyöttek. 
A jányos háznál vót bor, cigarettát tötöttünk, előtte mán egy héttel 
elkíszítettük. Pogácsa, kalács vót — torta nem vót még akkor. Ha 
gyöttek elegen, bizon tíz liter bor nem vót sok! Cigarettát sok dobozzal 
tötöttünk, mer bizon vót ollyan szemtelen is, hogy belemarkolt aszt 
eltette. De nem is csak az: sokan gyöttek, sok kellett. Zsófiék, Szitás 
sógoromék akkor Sashalmon laktak, de legyöttek mindig megnízni, 
hogy husvítkor kik locsolnak engem. Hát, vótak ott kisgyerekek, 
nagygyerekek, cigányok, gróf fiúk, vót ott mindenki. Aszondta 
sógorom: 

— Hát, olvastam kétszáznyit! De mán eluntam. Itt oszt mindenki 
vót! 

A grófgyerekek hintón gyöttek. Gyöttek vagy nyócan egy hintón! 
Álltak is benne, meg ki hogy tudott. Borbí Géza még kisgyerek vót, de 
hozta Valdek Frigyes gróf meg Herman. Gyött Básti Miki — annak nem 
is tudom má hun vót birtoka, nem messzi pedig — de rígen vót! 

Vót aki szappant olvasztott fel vízbe, jószagú szappant, avval 
locsolt — még akkor parfümmel nemigen locsoltak. De tiszta gümő vót 
a fejem, úgy verte nímelyik, félliteres üvegbe hozták a szappanlét aszt 
jaj de vertik a fejemhe! De még engem is locsoltak vederrel, ment még 
az is, a kérőim úgy locsoltak. Egyre rá is szólt idesanyám, hogy — Ezt 
nem engedem tovább. Már ráhúztatok vagy hat veder vizet, nekem ez 
a jány jövöre is kell, meg mindig míg ílek, hát ne pusztítsátok el 
tülem! — Nagy, embernyi emberek vótak mán, huszonnígyhuszonöt 
évessek! A kiesebbeknek meg krajcár kellett, hát ezt is elunta 
idesanyám, hát sokallta, annyi krajcár elment, rengeteg! 

— Menjetek fel a padra, — aszondja — aszt ott maradjatok! Hát én má 
nem győzöm krajcárral! 

Felmentünk a padra. Mentek el a fiúk szomorúan. Sajnáltuk is, mer 
hát csak szerettük is hogy locsolnak! Kiabáltunk nekik: 

— Te! Gyertek vissza, itt vagyunk a padon! Idesanyám haragudott 
írté: 

— Gyere le, ebadta! Hát má nem álltad meg hogy ne szólj nekik?! 


Hát ez is olyan játíkkal kezdődött, ez a locsolkodás. Ki pallásra, ki 
ide, ki oda elbútt, a legínyek megkerestik, anná jobban meglocsolták. 
Vót egy mulya barátném, az szegíny bebútt a krumplisverembe — hát 
ott senki se kereste, ott is maradt. Ott ült dílfeléig, úgy gyött elő. 
Utóbb aszt mindig idegyött mán, eggyütt búttunk el. Tudta hogy akkor 
meg lesz locsolva. 

Én mindig azt hallottam kisjánkoromba otthon, hogy csúnya 
vagyok. Idesanyám mondta mindig, hát nemigen szeretett engem. Nem 
akart velem elgyönni a bálba se sose, mer hogy én olyan csúnya 
vagyok, hogy úgyse táncolok. Tálas Maris barátnémat vitte a 
keresztanyja, Teresa néném, azokkal mentem el. Mondta aszt Teresa 
néném idesanyámnak: 

Nem gyötté el Sári! Láttad vóna — aszondja — hogy táncoltatták a 
jányodat! 

— Aa, — aszondja idesanyám — nem hiszem én azt el, hát nem ollyan 
jány az, hogy hát 

Mindig ezt hallottam. Ezer nem szerettem sose a tükröt, se a 
fénkípet. Nem is tudom, életembe hússzor nízteme tükörbe. A 
fénkípen igazán annyira csúnya vótam, hát azon nincs mit nízegetni. 
Meg úgy vótam vele, hogy megmosdottam, avval eleget tettem a 
szípítkezísnek. Hát csúnya vagyok, na. Pedig nem gondolom azér, 
hogy igaz vót ez égiszen, mer mindig kapós vótam. Vót sok kíröm. 

Vót egy nagyon jó kíröm, második unokatestvírem, Király Zsiga. 
Tetszett is az nekem, gondolkoztam is hogy tán hozzámegyek. Vót 
neki szeretője, hanem az egy gazdagabb legínhö ollyan hirtelen 
fírjhnement, hogy nem is udvarolt neki az a fiú, csak elment, megkírte, 
másnap beiratkoztak, úgy hogy Király Zsiga is csak azután értesült 
róla, hogy Pap Margit, aki neki két évig szeretője vót, fírjhemegy 
Dékán Sándorho. No, aztán engem megszólított Király Zsiga. Nem a 
házunkho gyött el, hanem megkérdezte hogy elkísírhete. 

— Hát hogyne — mondom. — Hát rokon is vagy, gyöhetsz. — De 
nagyon szíp gyerek vót, meg hallottam is hogy jó is. Tetszett nekem 
nagyon, hát gondoltam majd kialakul valahogy a helyzet. Mer Bálintra 
meg sokat haragudtam, mer hát — szóval haragudtam rá. Mer ivott is. 
Meg ollyan rendetlen gyerek vót. Meg ollyan eleven, virgonc. Ászt 
hun tetszett, hogy olyan eleven, hun meg haragudtam írté, mikor hogy 
gyött sorja, szóval nagyon vegyessen vótam mindig Bálinttal. 


No aztán, aszondta Zsiga, hogy  hozzámennéke, mer ha 
hozzámegyek, akkor elgyön a keresztapjával megkírni engem. Hű, 
rögtön az jutott eszembe, hogy én még nem hallottam jánkíríst. Hát 
hagy gyöjjön, legalább meghallom hogy millyen az a jánkírís! Akkor 
tötöttem be a tizenhatot. 

Ez tavasszal vót, úgy akarta vóna Zsiga, hogy má legalábbis 
áprilisba vagy májusba esküdjünk. De csak a kapuig gyött, aszondta 
maj vasárnap elgyön a válaszír, hogy mit mondok. 

Szaladok be, nagy boldogan, aszondja idesanyám: 

— Ki vót, aki elkísírt? Mondom: — Király Zsiga! 

Ú meg, egyem meg a lelkit, ott főzött a kémíny alatt, serpenyőbe, 
főzte a vacsorát. Itt vót ípp egy rokonunk is, eggy üdðs jány, Ambrus 
Julikám — úgy hittük csak hogy , Julikám". No, újságolom örömmel: 

— Idesanyám, fírjhemegyek! 

— Ne mondd hát! Kihe? 

— Király Zsigáho! 

Aszondja: — Komolyan gondolod? 

— Hát, — mondom - lehet hogy nem megyek hozzá, de azt mondta 
ha hozzámegyek, ha megígírem, akkor elgyön a keresztapjával 
megkírni. Ászt még nem tudom hogy milyen a jánkírís, hát legalább 
meghallom. Addig maj kitanálom hogy hozzámenjek-e. 

A serpenyő nyelibe vót egy lyuk. Oda vót bedugva a fakanál, mikor 
nem kavarta az ítélt, oda dugta idesanyám. Kivette a fakanalat a 
serpenyő nyelibül — de ÚGY megvert! 

Tudod-e má hogy millyen a jánkírís?! Hát tudd meg, az egy rendes 
komoly ember! Avval nem lehet játszani! Ha előgyön megkírni — 
hozzá kell menned! 

Ríttam nagyon. Nemcsak a verísír — sajnáltam Bálintot! Na, 
mondom, ha íllyen a jánkírís, hát én nem akarom hallani mégegyszer! 
Nevette Ambrus Julikám: 

Te aztán megtanultad a jánkíríst alapossan! Jól elkentek a 
fakanállal! 

Bálint is észrevette a dogot, látta messzirül hogy kisír Zsiga. Gyött 
be nemsoká, azt mondja: 

— Neked meg udvarlód van? 

Jól van, — aszondja idesanyám — nem kell beszílni! Az egy rendes 
ember, nem kibeszílnivaló! 


— Jól van, — aszondja Bálint — látom haragszanak, elmegyek. 
Vasárnap megin gyövök, addigra megbíkülsz, ugye? 

Mondom: — Én nem haragszok. 

— Hát akkor mér rísz? 

Tájíkoztatta aszt Julikám Bálintot, hogy megtanított idesanyám a 
jánkírísre. 

Azután vót egy Kalocsa Dani. Az még Bálinttul is megkérdte, hogy 
el számíte venni, mer ha nem, akkor ű elvesz. 

— Áá, vegyed csak, egísz nyugodtan elveheted! Mondta aszt Bálint 
előre: — Este gyön legínyed, kírőd gyön! 

De nem gyött el akkor este. Ott vót, kitudódott, de belesett az 
ablakon aszt meglátta Bálintot, visszament. Pedig kért Pattantyús 
Mihályéktul jánkíröverset, leírva, hogy û azt megtanulja, aztán megkír 
engem, elvesz. 

Tanálkoztam vele másnap. Gyönyörűszíp krizantínt vitt, nagy 
csokrot! Olyan kénsárga krizantín vót, hatalmas, nagy ritkaság vót még 
az akkor. De nagyon meg vót sértve Dani. Mondom neki: 

Jaj Dani, de szíp virágod van! Add má nekem! 

— Nem adom! — aszondja. — Maj visz neked estére a tyúkod! 

— Mit beszílsz? Dehogy tyúkom, kakasom! 

Nahát visszavitte Pattantyúsék a verset, û nem tanulja tovább. Ílyen 
szemtelen jánt nem vesz el! Mer aszondtam hogy nem tyúkom van, ha 
kakasom! Hát kicsit ilyen lüke vót Dani. 

Na vót még Bõdi Pista is. Csordások vótak azok. Kiállt a kerítís 
tetejire, aszt úgy fútta hogy „Háromszor is beüzentem, Kati gyere ki!" 
Azt idesanyám ûzte el, nem szerette hogy bedudál hozzánk. 

Hát, nagyon ki vótam fizetve a kírőjeimmel, eggyik lüke vót, másik 
ütődött. Az vót Vidor Pista is. Én vótam az oka hogy udvarolt, mer 
nem táncoltatta senki a bálba, hát növálaszba elhíttam én. Mondja is 
Vidor Pista, azúta is ha tanálkozunk: 

— Eej, Esztikém! Mindig sajnálom míg ílek, hogy nem vettelek el! 
De tudod, ennek a bolond fejemnek köszönhetem! 

— Hát, — mondom neki — ebbe igazad van. Ezt CSAK annak 
köszönheted ... 

Egyszer meg egy finánc udvarolt, Bazsó Dénes. No avval 
csakugyan nagyon megértettük egymást. Olyan erős barnaarcú, de szíp 
gyerek vót! Gimnáziumot is vígzett. Hordta nekem a könyveket, 


elkérdezgette hogy hogy tetszett, mit vettem ki belüle — szóval nagyon 
jól kigyöttünk. Bálint ott ült velünk, hát ü nem tágított, mindeggy vót 
ha udvaroltak, ha menyasszon vótam, ű gyött! Hallgatta szípen hogy 
mit beszílünk. 

Hozott nekem aranyláncot Bazsó, meg könyveket, meg akart kírni. 
De idesapám ellene vót. Aszondta ne menjek hozzá, mer finánc csak 
úgy nősülhet, ha van valami vagyon a jány nevin. Û meg nem akart 
vóna rámíratni mindent, hát két janya vót. Magyarázta aszt Bazsó, 
hogyhát neki nem kell a főd, idesapám azután is ípp úgy használhatja, 
csak hát az államho valami be legyen jegyezve, hogy ennyi meg ennyi 
biztosítíka van a jannak. 

Nohát errül tanácskozgattak, mikor aszt Bazsó beteg lett. Szolnokra 
vittík, onnat írogatta nekem a leveleket. Alig két hete hogy oda vót, 
gyön egyszer Matvej Róza unokatestvírem, azt mondja: 

— Hallottad, hogy ez a Bazsó finánc beteg lett aszt Szolnokba 
vittík? 

— Hallottam - mondom. De nem mondtam hogy ollyan 
völegínfélím mán az nekem. 

— Hát szegíny, — aszondja Róza — az má bizon nem nõsülhet amíg 
íl! 

— Hogyan, hát mir? 

— KĶiheriltik! — aszondja. — KĶiheríltík a kórházba! 

Hát ugye, fogalmam se vót, mi lehet az! Csak a Bibliába olvastam, 
hogy az ollyan állatot akit kiherültek, még feláldozni se szabad 
istennek. Úgy képzeltem, valami torz, tisztátlan valami lessz az 
ollyanbul, valami szörnyű! Nem válaszoltam többet soha a levelire. 
Összecsomagoltam az ajándíkait, kövesgyûrût, láncot, mindent, 
elvittem a szemlésznének, azt mondtam legyen olyan jó adja oda 
Bazsó úrnak ha gyön vissza. 

Elhellyeztik aszt Tabrul Bazsót, csak majd kísöbb gyött egyszer elő, 
tizenkét év után. Nös vót mán, eggy úriasszont vett el, én meg ípp 
várandós vótam a negyedik gyerekemmel, mán jól a vígin. 

Jaj Eszterkém, — aszondja — maga még de fiatal! Hát így áll? 

— Így, — mondom — hálistennek. 

Aszondja Bazsó: — Megmondanáe most mán, hogy mir nem gyött 
hozzám? Mondom: — Nem. 

— Dehát hogy lehet, — aszondja — mi lehetett az oka, hogy ollyan 


hirtelen meggyűlölt? 

— Ó, — mondom — nem gyűlöltem én, eszembe se vót. 

— Mondja má meg legalább az urának, û majd elmondja nekem! 

Elmondtam aszt Bálintnak. Az meg neki. 

— Bebizonyítsam, hogy nem igaz? — aszt mondja Bazsó. 

— Nem, — mondom — inkább elhiszem. 

Bálintot idesanyám is nagyon szerette, pártolta mindig. Hát a vígin 
azt én is úgy gondoltam, hogy ez nagyon kitart, hát biztos nagyon 
szeret — hát ehhe megyek. Mer akar ki udvarolt, û azt mind kibűtölte. 
Pedig hát ű nem is udvarolt! Tulajdonkípp azt se mondta soha hogy 
szeret! Csak ha valakihe hozzá akartam menni, akkor mindig 
megpirongatott. Ez ezír nem való hozzám, az azír nem, ez íllyen, amaz 
ollyan, vagy túl öreg, vagy túl gyerek — közbe meg mindenki rúlla 
beszílt le! 

Bizon még nem is verssel kért meg! Csak előgyött egy este, 
aszondja: 

— Hallode én azt gondoltam, esküdjünk meg. Megnagykorúsítottak, 
azt mondta Bálint bátyám hogy amér arattam kiadja az aratóríszt, lessz 
újig való kenyerünk, meg van egy kis pízem a bankba az 
árvatörvínyszéktül, azon lovat veszünk, a födémet kiadják összel, — — 
ennyi vót a jánkíröverse. 

De még meg — mezítláb vót! Mer otthonrul nem úgy gyött el, hogy 
û megkér, csak eggy ingbe, mezítláb. Egy komjátul kért magára 
kisujjast — bakkancsot is kért vóna, de kicsi vót neki a Tót Bandi 
bakkancsa — így oszt mezítláb gyött megkírni. Aszondja holnap elgyön 
írtem, aszt megyünk a közsígházho beiratkozni. 

Idesapámnak is gyönni kellett, mer kiskorú vótam. Akkor tavasszal 
tötöttem a tizenhetet, ahogy összel esküdtünk.  Beiratkoztunk 
augusztus elejin, október tizennegyedikén megesküdtünk. 

Két hónapig jártunk jegybe csak. Tiszteletes úréknak nem is 
mondtam hogy menyasszon vagyok, csak mikor mentünk a papházho 
bejelentkezni hogy hirdessenek minket. Jaj a gyerekek de haragudtak 
rám! János, Laci, Iduska, amér nem szóltam! Estére is mentem oda, 
mer bejártam fejni — vót egy nagyon rugós tehenök, csak én tudtam 
fejni, pár esztendeig fejtem —, hát mentem este újra. Elkaptak a fiúk: 

Esztikém, gyere mán, hintázzunk legalább még eggyet! 

Eggy óra hosszáig hintáztattak ott, má szídültem, könyörögtem, de 


nevettem is — nem hagytak. Utoljára játszunk! Tiszteletes úrék vettík 
aszt észre, úgy szabadítottak meg. Bálint meg kinn a kapuba 
míirgelődött, hogy nem megyek. 

Az öreg Tálas Ferenc bácsi, a mostani öregnek az apja — mán az 
unokája Debrecenbe igazgató főmírnök — vót akkor ollyan hetven 
körülli. Ollyan jelkípessen beszílt az mindig. Ha gyött, bekiáltott: — 
Na, bemegyek ha süt a nap! — Engem hitt napnak. Hogy én vagyok a 
családnak a melegítője, íltetője. — Gyöjjön Ferenc bátyám! Itt vagyok! 

— Bálintot meg: — No merre vonult a vihar? — Idesapámra 
aszondta: — Na, hát az öreg csösz? — mer az öregek vigyáznak az 
erínyre, hát azokat csõszöknek mondta. No, gyön az öreg Tálas 
Ferenc, itt vót ípp Bálint is. Aszondja: 

— Na, fiaim, hát ilyen komolyra fordult má a dolog? 

— Igen, beiratkoztunk tennap. 

— Aztán vettíle mán magos csizsmát, öcsém? — mondja Bálintnak. 

— Vettem — aszondja Bálint. — Mir? 

Na akkor tudod, hogy elsőbb fel kell próbálni! Ászt ha bű, ha nagy, 
— aszondja — akkor letenni, akkor meg ne vedd! Az nem való egy 
íletre, az soha a lábadho nem símul! Ha szűk, — aszondja — az még maj 
valahogy testhez áll, hozzád idomúi. Inkább szorítson! 

Bálint nevette. De én csak hallgattam nagyon, hogy mit 
beszílgetnek, hogy hát millyen okos öregember, hogy elmagyarázza a 
csizsmát — hát nem értettem semmit. 

Nohát, azér ez nem úgy ment. Nem, arrul szó se lehetett! Egy 
becsületes fiatalember nem is kísztette arra a menyasszonyát. Mer 
úgyis tudta hogy az egísz ílet előtte van. Bálint három esztendeig járt 
utánnam, de soha az meg se csókolt, vagy egy ollyan szót nem 
mondott! No, egyszer, hogy Király Zsigáho akartam menni, akkor 
egyszer mondta: Jól van, ha akarok, menjek ahho. De akkor ûtet 
fizessem ki. Mondom: 

— Nincs énnekem pízem most. 

— Nincs??? — aszondja. 

— Nincs bizon. Még idesapámnak se. Meg különben mondom - ha 
gyöttíl utánnam, mir gyöttíl? Nem ígírtem én azér fizetíst! 

Ászt akkor úgy ráfelelt: 

— Jól van, — aszondja — én se kérek. 

Hát nem tudtam én, hogy nem pízre mondja! Mondom 


idesanyámnak is: 

Még ez a Bálint, hát nem aszondta, hogy fizessem ki! 

— Ejnye, ejnye! — aszondja idesanyám. — Hát hogy mondhatott í 
Ilyet? 

— De — mondom — mondtam, hogy nincs pízünk. 

— Ne is fizesd ki kedves akkor! 

Nahát lehet hogy máma mán talán nevetsíges is ez, de énszerintem 
nem jobb ez a nagy felvilágosítás. Okossabbak tűle a jányok, de 
viszont nem szebbek meg nem jobbak. Csak kíváncsibb lesz tûle, aszt 
olyan lesz mint mikor arrul a piros almárul letörlik a hamvát. Az a 
mostani kisjány mán ha akarmíllyen tiszta is, nincs meg benne az az 
ártatlanság ha mindent tud! Meg nem tud ígyse mindent. Mer 
mindeggy az hogy mennyit hallott rúla, azt nem tudja elképzelni úgyse 
hogy mi vár rá! Úgyhogy énszerintem ennek semmi értelme. Meg 
azután, ha valaki valakit szeret, ki bír várni egykét esztendőt utánna, 
csendbe is! 

Na, hallottam én, hogy ideoda eljárogat Bálint, meg is haragudtam 
rá. Nagyon mondtam neki: 

— Ne gyöjj ide, hallom hogy oda mígy! 

— Megyek — azt mondta rá. — Örülj neki, hogy megyek. Mer ide azír 
nem gyöhetek, amír oda megyek! 

— Dehonnem, — mondom — gyöhetsz ide is, — 

— Nem — aszondja. — Nem. 

Varga János bácsiék lakott egy szógáló, hát ahho járt. Nahát én nem 
tudtam, mir megy oda! Csak haragudtam, hogy hát akkor vegye el azt! 

— Nem akarom én elvenni, nem érted? Ne is beszílj íllyenrül, — 
aszondja — kisjány vagy még! Nem kell neked az íllyenrül hallani 1 

Evvel vótam mindig kifizetve. Hogy hallgassak. Mer még én 
kisjány vagyok. De még asszonkoromba is, ha úgy valamit hallottam, 
— Nem kell neked még az íllyet meghallani! — még akkor is az vót a 
jelszó. Nem íppen hogy kisján vagyok, de hogy nem kell nekem 
mindent tudni. 

Nahát nem is tudtam semmit se. Mer úgy hogy amíg az én fiaim 
nem lettek meg, bizon nagyon kicsit tudtam, nem láttam én fiút, se 
kicsibe, se nagyba. De csakugyan nem, mer ugye még csak a 
szomszídba se vót pici fiúgyerek. Azután meg furcsa vót — ugye 
nekem meg jángyerekem nem vót. Vót, az első kisjány vót, de hamar 


meghalt, én meg olyan nagybeteg vótam, hogy a kezembe se járt a 
kicsi. Úgy hogy mikor a kisunokám született, Zsuzsika, ahogy 
fürdetem, mondom az anyjának: 

— Hogyan, — mondom — nízzed má meg, hát én még íllyet nem 
láttam! 

— Hát hogyhogy nem, — aszondja — hát kisjány ez! Ugye felnőtt 
koromba meg a fiaimat ápolgattam, hát akkor meg a kisjányon 
csudálkoztam el! 

Szóval, nem is sokat tudtunk, de nem is ábrándoztunk annyit mint a 
maiak. 

Hát így kerültünk össze. 

No, Bálinték nem nagyon szerettek, mer nekem egy pár hód föddel 
kevesebb vót, csak gazdagabbat szerettek vóna Bálintnak. A 
nagybátyja azér olyan igazságos vót, hogy mikor mán asszon lettem 
aszt beszílgetett velem egy párszor, azt mondta hogy pótolom azér azt 
a hiánzó pár hódat. 

— Ee, te ügyvédnek kíszültíl! — mindig azt mondta. Úgy hogy az 
aszt nagyon meg vót velem elígedve. De az asszonyok nemigen 
bíkültek meg. Nahát nem mondom hogy haragudtak rám, mai napig is 
járnak hozzám, én is ûhozzájok, névnapokra összejárunk, úgyhogy ha 
nehezen is, csak befogadott a család, azér hogy szegínyebb ján vótam. 

Idesapámnak akkor vót hét és fél hód szántófödje, Bálintnak vót 
vagy tizeneggy. Nem sok különbsíg, csak azér mán üket úgy írták 
hogy , kisbirtokos", idesapámat meg csak úgy hogy , napszámos", 
vagy hogy , földmíves". Mán utóbb inkább földmívesnek, de míg 
gyerek vótam, csak napszámosnak. Nade engem nem a föd érdekelt — 
azt hittik azír megyek hozzá! Több föd, anná rosszabb: többet kellett 
dolgoznom! Valószínű szerettem Bálintot. Mir nem lehet elhinni? A 
bátyja is aszondta: Neki aztán mondhatom, hogy szeretem az öccsit! 
Mondom: 

— Nízze, evvel nem engem gyaláz! Gondolkozzon csak rajta! Dehát 
nem szeretnivaló a maga öccse? Abba is van jóság is! 

Októberbe esküdtünk, decemberbe kivettük a Bálint pízit a bankbul 
— veszünk lovat. Mán akkor én intéztem a pízt — dollárba vót, mind az 
árva gyereké, én alkudtam rá, tán egy hétig is, megírte, JÓVAL többet 
kaptam — hát Bálint nem értett ehhe. Én is vettem fel a pízt a bankba 
azt se tudtam, mellyik nevemet írjam alá, úgy kérdeztem meg Szabó 


Tituszt, a banktisztviselőt: mit írjak? jánynevemet? asszonnevemet? 

— Hát mán asszony? — azt kérdi Szabó. — Hát mán maga fírjhement 
Eszti? 

— Hát, — mondom -— persze! 

— Mikor? 

— Aa, — mondom — már rügen! Harmadik hónapja! 

, Ríigen"! Mer én azt mán nagyon sokalltam. De gyerekes is vótam 
még! De így a komoly dolgokat nagyon komolyan fogtam fel. 


Boldogok vagyunk? 


Bálint sohase mondta énnekem, hogy û szeret! Szígyelte vóna ů 
áztat. Biztosan úgy gondolta, hogy szígyen az, ha ű nekem hízeleg, 
vagy tudomisén. Pedig azír az csak hiánzik egy asszony íletibül. 
Mondtam is oszt neki: 

— Bálint! Nem szeretsz te engem! 

— Oogyan mán — aszondja. 

— Mondjad hát akkor, hogy szeretsz! 

— Öhön! — aszondja. 

Nem, hát nem mondja. Akinek mondani kellett vóna, nem mondta; 
aki szerette vóna mondani, annak nem hattam — így telt el az ílétem. 

Nem tudott semmibe se hízelegni. Meg nem tudott ajándíkozni se. 
Egyszer Tálas Bandival, a Patonai Zsuzsanna urával elmentek 
Kütelekre. Bandinak kecskéje vót, azt eladták a vásáron. Na, vegyenek 
má valamit az asszonyoknak, hát, olyan kis csokoládét, most ilyen 
forintos csoki vóna az, egy-eggy íllyet hoztak, így a mellényzsebbe. 
Meleg vót, hát az ott megolvadt. Veszi elő itthon: 

— Nízd, kedves anyjokom, mit hoztam én neked! 

— Te, — mondom — ez szít van lapulva, ezen rajta ültetek míg 
gyöttetek vígig! — Hát tudtam én hogy nem ültek rajt, mer felső zsebbe 
vót, arra nem is ülhetett, meg gyalog vótak, nem kocsin, de û, mint 
ittas ember, ezt nem írhette fel ésszel, csak szabadkozott: 

— Hát hogy gondolsz ollyat! Ennivalóra csak nem ülök! Vigyáztam 
én erre, mint a kincsre! 

Nahát, kis szítment csokoládé - íllycu ajándíkai vótak Bálintnak, ha 
ritkán hozott valamit. 

Általába mint egy — mit mondjak? — mint egy tizenkét éves gyerek. 
Ollyan vót. Ez meg a kúnhegyesi vásárba vót, Patócsékat fuharozta 
oda. Szűcs vót Patócs, aszt árultak, szíp kis bekecseket, lajbikat, 
ujjasokat, ollyat is hogy az egísz birkabűr vót, meg vót úgy is hogy 
szövet vót, csak a belseje vót birkabűr — sok szíp holmijok vót. No 
elvitte űket Bálint. Hát, alig hogy lepakoltak, û eltűnik. Mikor má 
esteledett, aszt Bálint sehun, megijedtek Patócsék: úristen, ez be van 
rúgva, valahun alszik! Hun leljük meg? 

Hát utójára megleltík a kalandáriomosnál. Ott állt egísz nap! 


Hallgatta, ahogy ott a kalandáriomos a kalandáriomot verte, eggyiket a 
másikra, ahogy ott kiabálta: 

Ez itten egy álmoskönyv! Benne van a megfejtís! Ez meg itt egy 
nótáskönyv! Ennek elől van az eleje, hátul van a hátulja! — aszt ezt 
hallgatta Bálint egísz nap, ítlenszomjan! Észrevette a kalandáriomos is, 
hogy ott áll, álló nap, aszt MÉGjobban kiabált! Aszondja Bálint, csak 
úgy habzott a szájjá! , Elől az eleje, hátul a hátulja!" 

Hát csakugyan, mint egy tizenkét éves! Ilyen gondolkodású! 
Mondom aszt neki: 

— Bálint, hát felnött vagy tán mán! Hát még most se tanútad meg, 
hogy hun az eleje, hun a hátulja? Hát csak tudnod kell, hogy elől van 
az eleje, ha ollyan valamit csinálsz! 

Jól van, na — aszondja — egye meg a fene! Hát hallgattam egísz nap, 
aszt jól van! 

Ott állt, aszt csak spekulált, hogy mir kell azt mondani, hogy elől 
van az eleje, hátul van a hátulja... 

Nem hiába, hogy mint a gyerek, de nagyon szerettík a gyerekek 
mindig Bálintot. Meg ű is a gyerekeket. Ha szüret vót, elsőbb egy 
kocsi gyereket vitt ki, csak azután a hordókat. Vót hogy tizenöt, 
tizennyóc gyerek is lett a szüreten! — Na gyertek gyerekek, szüret van! 
Hozzatok kaskát, kaptok szőlőt! — Hát nem mondom hogy egy 
nagykaskát tele adtunk nekik, de egykét napra valót, tíztizenöt fürtöt 
mindnek. Papónak híjjá mindenki — de mindenki a faluba! Gyön 
eggyik asszony, mondja: 

— Hallod-e, az unokám meséli, hogy , Papó elhitt bennünket 
szüretbe, Papó néni meg szedte nekünk a szölöt"! 

A gyerekeket roppant szerette. De tűrte az öregeket is. Mindig vöt 
vagy öregünk, vagy gyerek akit dídelgetek, aszt Bálint ezt ollyan 
szípen tűrte. Azt mondta: 

— Másnak más a szenvedíllye, a tied ez. Ha neked jó úgy is hogy 
egy pár harisnyád van — mer ha másik is van, másnak adod —, nekem 
mir ne vóna jó? 

Úgyhogy az íllyenekbe nem korlátozott. De másba se, semmibe! 
Nem mondta û azt nekem soha, hogy , hová mígy”, vagy „mikor 
gyössz haza”, vagy „hun vótál ennyi ideig? — nem. Én azér 
beszámoltam mindig, attul kezdve hogy behúztam a kaput magam 
után, hun jártam, kivel beszíltem — ez ollyan akaratlan vót, 


hozzászoktatott még idesanyám. Neki mindent el kellett mondani, amit 
a faluba láttam meg hallottam. Idesapám is elmondatta, de û másír; 
idesanyám a szigorúság kedviér, idesapám meg szerette elhallgatni ha 
beszíltem. Aszondta, hogy sokat kell beszílni, meg ügyelni arra, hogy 
hogy fejezem ki magam. Mer hogy az a kellemes ember, aki szípen tud 
meg jól beszílni. Nahát ezír aszt csak beszíltem Bálintnak is, ha nem is 
követelte. 

Hát nem gyerek? Illyeneket csinált: 

Serves vót. De sokat szenvedett vele! Hiába rimánkodtam neki, 
hogy gyöjjön, operáltassuk meg — nem. Dehogy ment! Hanem inkább 
kivagdosta a babot két hód kukoricafödbül! Mer eggyik nap babot 
tanáltam fözni, utánna meg fájt a sérve — persze a babtul. Hiába 
könyörögtem, hát nem muszáj lett vóna azt neki megenni! Szíp, nagy 
bab vót, már be is kapáltuk — ment neki, mind kivágta. Egy szálig! 

Utoljára mán nem is mertem neki mondani az operállást, mer 
annyira haragudott írté. Meg is lepődtem, hogy egyszer mégis 
aszondja egy vasárnap este: 

— Kíszülj, reggel megyünk a kórházba, megoperáltatom magam! 

Nem tudtam, mi lelte hirtelen, csak örültem nagyon, hogy na vígre 
rálett, nem szenved majd annyit. Meg örültem, hogy nem nekem kell 
ráerőszakolni. Mikor Szolnokra értünk, kötött ki a hajó, aszondja, 
mégis: 

— Na, mostan te engem a halálba hoztál! — Nekem mondja. 

Hát, azután tudtam csak meg, mir vót az operállás. Hogy akkornap, 
hogy mondta, megfojtogatott egy fináncot. Ha ki nem veszik a kezibül, 
megöli! 

Bajusz Jánossal kugliztak a Polgári Körbe, úgy ment oda két ríszeg 
finánc. Mán akkor az Iparoskörbül kilükdöstík üket, úgy mentek át. 
Ászt ugye ott kötekedtek. Biztos gondolták hogy nem merik ükét 
eggyenruhásan bántani. Belekötött Bajusz Jánosba is az eggyik, na 
akkor Bálint neki! Bevágta az asztal alá, letört neki egy kis csont így a 
tarkójárul de mindján kilükte a nyelvit a finánc! Bálint rajta térgyepeit, 
meg is fojtotta vóna, úgy szedtík le rólla. Nahát aszt persze fiit, hogy 
valami baj lessz, ezer kellett a kórház. De nem lett semmi se, sose 
hittak Bálintot. Inkább még nagyokat köszöntek neki az úton a 
fináncok. 

Egyszer meg Bodnár doktorral akaszkodott össze. Ideggyulladásom 


vót. De az ollyan rettenetes fájás, hátamba derekamba, hogy nem 
bírtam mozdulni. Vagy ha mentem is ki, csak sivalkodtam, mer azt 
hittem mindjár összeszakad mindenem, mint a villám, úgy járt bennem 
a fájdalom! Gyött minden nap a doktor ótani. Tizenhárom napig, de 
szakadó essöbe, még meg ingyen — hát úgy, mert előre nem adtam 
semmit, utólag adtam aszt. Bálint meg valahogy nem szerette ha beteg 
vagyok, nem is hitte tán, szóval mindig morgott, ha valami bajjom vót. 
Na, hogy utoljára gyött a doktor, beótott még, aszt elmagyarázta, hogy 
holnap má nem fog fájni, mán csak egy napig szenvedek. Bálint meg 
közbeszól, aszondja: 

— , Szenved"! Mikor akarja! 

— Hát nem úgy van az, Bálint bácsi, — azt mondja Bodnár doktor — 
bizony ez rettentő fájdalom! Szeretném, ha egy transzport rohamot 
köccsön átvenne! Majd úgy megtudná! 

— Áá, — aszondja Bálint — csak bolonddá hagyja magát tenni ettül 
az asszontul! 

Dühös lett a doktor, — Mit gondol, vín bolond, — aszondja — azér 
tanultam én vagy tíz évig? Hogy egy asszony bolonddá tenne? Meg 
gyónnék illyen szakadó essőbe, aszondja — ha semmi bajjá se vóna?! 

— Aa, marhaság! — mondja Bálint. 

— Mit? Marhaság? Marha maga! — összevesztek, de csúnyán! — 
Megálljon, csak beteg legyen, oan inekciót nyomok a farába, hogy 
elszídül! 

Ritka vót azér, hogy kiabált. 0 inkább csendbe haragszik, de soká. 
Én kiöntöm, egy-kettő, aszt utánna nem neheztelek. Bálint máskípp; ha 
valakit kiválaszt hogy gyűlöli, nem mondja, de nem is bíkül. Nekem 
tán könnyebb. 

A legtöbb mindent szereti. De amit meg kiválaszt nem szereti. 
Valami mindig van amit kiválaszt, csirke közt, kacsa közt — azt vágja, 
nem engedi magáho. Bornyúnk kétszer vót ollyan, hogy nem szerette. 
De akkor annak enni se adott! Ha a többinek adott is, annak egy szálat 
se. Azt az eggyet én etettem mindig. Hogy mir haragudott pont arra — 
sose mondta meg. De annyira haragudott, egy nap azt mondta: mámmá 
eltakarítsam a háztul azt a bornyút. Mondom: — Hát hogy adhatom el? 

— Kétszáz pengőir! 

— Ne beszílj mán, — mondom — illyen nagy állatot! hát két éves 
bornyú vót! 


— Ne törödj vele, még ha százat adnak, akkor se szóllok írté! 

No jó. Hát, ténleg, föztem a szappant a ház előtt, gyön egy 
fiatalember. Hogy hallja hogy van üszönk eladó. Van. 

— Hogy adják? 

— Nígyszáz ötvenír. 

Nígyszáz húszír adtam el ... Azt is csak azér: nem vót sok időm 
mán estig. Tudtam, ha ottéri a reggel a bornyút, Bálint tán meg is öli! 
Nem vót lelkem eltaganni tűlc, csak megmondtam neki oszt hogy mit 
kereskedtem. 

— Aa, — aszondja — ki vót az a bolond, aki ennyit adott írté? 

Na, a pízhez általába nem vót gondja Bálintnak. Három süldöt 
adtunk el egyszer. Szípek vótak, többek huszonöt kilónál, hát úgy 
ezerkettõt gondoltam eggyír. Gyött a vevő, alkuszok vele, ezereggyct 
kínált, azt mondtam még ötvenet adjon rá. Már adni akarja a pízt az 
ember — akkor belip az uram. 

— Bálint bátyám, — aszondja ez — ezeregyszázír kérem a malacot, de 
nem akarja adni a felesíge! 

— Vidd el fiam ezereggyír! Jó lesz úgy, — aszondja Bálint — mink jó 
emberek vagyunk! 

— Na, — mondom - százötven forint, a te pájinkád ára egy hónapra! 
Ászt odavan. Most nem kapol pájinkára valót! 

De nem lehetne azt, hogy ne adjak. A fene se veszekedik írté, had 
vigye ... 

Vót mán úgy is, hogy beismerte, hogy ű sokat elpocsíkol. A píz 
csak az én gondom, nem törödik û avval hogy mennyi van! Az se 
érdekli ha nagy szûksígbe vagyunk, ugye neki akkor is kell a porciója, 
meg az se érdekli ha sok pízünk van. Más asszony azt se látja, hova 
fizetik az adót! Na minállunk meg az uram nem látta még soha. 

— Csak jobb, — aszondja — ha tcnállad van a píz, mer ha énnálam 
vóna, azúta má nótáskönyvet árulnánk a piacon! 

Ment egyszer Kunhegyesre, hogy Szalóciéknak hozzon benzint a 
csíplögípjekbe. Mondtam neki, elmegyek én is vele, veszek neki egy 
pár ünneplő csizsmát. Nem szerette, hogy megyek vele! De hát azért 
elvitt. Nahát, û elvígezte a dógát, gyerünk akkor csizsmát venni. Itt is 
vót egy suszter, amott is eggy, abba az utcába vót vagy három — hát 
bementünk egyhe. Mondom, csizsmát szeretník venni, hogy adják? 
Aszondja: huszonnyóc pengő. 


— Aa, — mondom - ez borzasztó drága, ezt nem lehet. Huszonnígy 
pengőt adok írté. 

— Nem, nem, nem lehet, — aszondja a suszter — huszonnyóc. 

Aszondja Bálint: — Nem írted hogy nem adják olcsóbban?! Vedd 
meg! 

Hogy venném meg? Hogy annék írté annyit! 

Hát úgy megharagudott, hogy otthagyott. Ezer, amír alkudtam! 
Aszondta, menjek gyalog ha akarok. 

Jól van, eredj. Átmentem magamba a másik súszterho. Kérdem, 
hogy adna egy pár negyvenkettes csizsmát. Aszondja huszonnígy 
pengő. Na, ez nekem való, megvettem. Hát ugye nígy pengőt nyertem, 
hát én azon egy gyönyörű kendőt vettem magamnak! Ugye egy pengő 
ötven fillér vót akkor a napszám, hát akkor az píz vót! Vállamra 
vettem a csizsmát, összekötöttem fülinél fogva, elindulok, ballagok — 
na mehetek hazáig gyalog. Hun ríttam, hun szidtam, hun nevettem — 
hát ez kibánt velem! — De azért a város szilin megvárt. Elhozott, 
mégis. Haragudott még vagy egy hétig a csizsmáír, aszt elfeledte. 

Most három éve vettem neki egy õtözet szíp fekete ruhát. Jaj 
istenem, de nehezen ment! Szalóci szomszídék vittek el minket autóval 
Törökszentmiklósra. De azt mondtam Bálintnak, ceigruhát veszek — 
nem gyött vóna el máskípp. Ott az üzletbe mondom neki: 

— Nízd de szíp fekete ruha van, próbáljuk má fel! Neki nem kell. 

Hát hogy kéne?! Az termíszetes, hogy nem! Csak próbáljuk azért! 

Felpróbálta, mondom neki: 

— Gyere csak a tükörhö, nízd de szíp vagy! De csinos! Hát, ez csuda 
jó neked! Vegyük meg!! 

— Hát — azt mondja — ideadják ezt annyiér, mint a cciget? 

— No, — mondom - lehet hogy valami kicsivel drágább, de nem túl 
sokkal. 

— Egye meg a fene, — aszondja — akkor vedd meg! Hát, nem vót az 
íppen drága, ezernígyszáz forint vót. 

De nagy baj lett! Rózsika, Szobotka tanárné elárulta Bálintnak az 
árát hazafele. Hát nem szólt hozzám három hétig Bálint! 


Alig telt el egy hónap, Tóbiás Józsi — állatorvos most 
Besenyszögön, akkor még itt vót Tabon — elhitt bennünket a 
lakodalmába. 


— Na Bálint, — mondom — most azt mondd meg, MIBE mennél, 


hogyha ezt a ruhát nem vesszük?! 

— Jól van, — aszondja — letelt az ára! 

Nekem is vót szíp fekete új ruhám, neki is, aztán hát így fel tudtunk 
ötözni, rendessen. Mégis köztök lehettünk ugye. Akkor aszt nagyon 
boldog vót vele. Aj, de örült! 

Hát illyen gondolkodású. Neki jó vót, ha vót ruhája, de ha nem vót, 
úgy is jó. Mindig ha vettem neki új ruhát, aszondta: û az ócskába érzi 
jól magát. 

— De én meg úgy szeretem, — mondom — ha te vagy a 
legtakarossabb! 

Aa, de hát ezt hiába szerettem. 

Szóval nehéz ût értelmes dologra rávenni. Én nem tudom, hogy tud 
ollyan dacos lenni, hogy még ha belátja hogy igazam van, akkor se 
csinálja! Na akkor ugye megcsinálom én. Ha valamit kérek, hogy 
csinálja: 

Én nem csinálom. Csináld, ha akarod! Ha neked így nem jó! 

Ezelőtt ha akartam, ha nem, meg kellett csináljam. De most má 
nagyon le vagyok én is strapáivá. Most mán, ha így felel vissza, nem 
hagyom: 

— Errül Bálint szokjál le, mer most mán nem csinálom! Vagy úgy 
fordítom, mintha û tanálta vóna ki. Kérek valamit, — û nem csinálja. 
Neki jó úgy is. Akkor mondom: 

— Hát dehonnem csinálod, hát tegnap azt mondtad, csinálod! 

— Akkor megcsinálom — aszondja — ha azt mondtam. 

Dehogyis û mondta... De máskípp nem megy, valahogy így kell 
csavarni, hogy az ű ötlete vót. Ugy nincs baj. Akkor aszt ha beválik — 
aaj, övé a dicsősíg! Ha nem válik be, úgyis az én bűnöm. Ha meg û 
valamit elgondol, akar jó, akar nem, RÁ KELL HAGYNOM. Jobb ha 
bele se fogok, hogy más útra térítsem. Û ha akarja, megcsinálja. Akkor 
ha útjába állok, kípes vóna magát elpusztítani. Ha ű nem csinálhatja 
amit ű akar! Jó, hát csinálja. Azt úgyse csinálja amit én akarok. 

Mintha két ember vóna. Hogy az eggyik ollyan nagyon jó, a másik 
meg oly kemíny! Ennek a másiknak nem kell a szeretet se. 

A macskánkat nagyon szereti. Bebújik mindig a hóna alatt, ott eszik 
mindig, nem nyávog, csak les rá. De máskor meg, ha úgy gyön kedve, 
oanokat üt az orrára, bicska nyelivel, majd ketté hasad! Sokszor úgy 
sajnálom mán. 


— Most mir bántod szegín jószágot! 

— Hát, — aszondja — ne dörzsölödzík itt! 

— Hát nem tűröd, ha szeret valaki?! Nem, ûtet nem kell szeretni! 

Egísz íletibe egy madzaggal uralkodott rajtam. Hogy û megy aszt 
felköti magát! Mer én neki ne parancsoljak hogy ne igyon! Én meg 
nem tudtam ellene semmit, mer mindig csak szíp szóval hadakoztam. 
Magyaráztam, hogy hát nem az a jóbarát, aki azt mondja, hogy gyere 
komám igyunk! Hanem aki azt mondja hogy elíg vót mán! — Nahát 
aszt beszílhettem én, a szót nem értette Bálint sose. 

A testvírem, Zsófi máskípp csinálta. Mikor Bálint fiam akart 
esküdni, meg vót vive a háromszáz liter bor. Na persze Bálint rájárt, a 
szomszíddal, Korom Mártonnal ittak akkoriba, kiveszegettek a 
hordóbul, úgy hogy egyszer mán vettem harminchat litert hozzá, hogy 
ne álljon darabba. De ám megin gyön át este Márton, aszt Bálint meg 
akarja kínálni, megy hogy bontsa kifele újbul a hordót! Két hét még az 
esküvő, hát ha most megin hagyom, nem is marad akkorra semmi! Én 
meg harmadszor nem veszek bort mán! Bezártam a nagyszobát, ahun a 
hordó vót, eltettem a kulcsot. Márton kípes vót vígighallgatni, hogyan 
perelünk, nem szólt semmit, Bálint meg aszt annál jobban! Hogy ű 
hozza a nagyfejszít, aszt ha nem nyitom ki szítveri az ajtót! 

Na akkor gyött elő Zsófi. 

— Hát tik mit csináltok? 

Veszekedünk! — mondom. — Hát kípzeld, most vettem teli a hordót 
a lakodalomra, hogy ne legyen híjjá a háromszáz liternek, aszt hogy 
Márton inni akar, Bálint bontaná megint fel! Mintha nem ma dílelőtt 
rúgtak vóna be! Hát én meg nem engedem, a lehetsígig nem hagyom! 
Ezt csináljuk! 

Bálint meg, hogy — hát én mit gondolok, hogy beleszólok a dógába, 
hogy mi ûneki nem parancsolunk, ha nem adom a kulcsot azonnal, û 
megy aszt felakassza magát! 

Kiszalad Zsófi — de nem tudom honnat kapott elő ollyan hirtelen 
kötelet! — esik neki Bálintnak egy darab kötíllel: 

— Gyere csak! Na gyere! Akasszad fel magad! — aszt teszi Bálint 
nyakába a húrkot! — Na gyere az anyád istenit, majd én segítek! Gyere 
ki, csináljad! Hónap nem lesz mán fene bajjod se! Asziszed hagyom, 
hogy eggy íleten át evvel kínozd a felesígedet?! Akaszd csak fel 
magad, majd én is rántok rajtad eggyet! — illyen ílesbeszídű vót Zsófi. 


Én nem könyörgök itt mint Eszti, énnekem nincsen ahho türelmem! 

Te meg kifele innét, disznó! — mondja Mártonnak. Nem szígyelled 
magad, hogy itt tátod a pofádat míg tele nem öntik?! — Kizavarta mind 
a kettöt. 

Szóval Zsófi máskípp csinált rendet. El is hallgatott akkor Bálint, 
pár évre elhallgatott! Korom Mártonnal meg haragszunk, nem 
beszílünk — nem is bánom. Mer ollyan vót addig, hogy az nem járt 
sehova inni, mer innét kitelt neki a mindennapi porciója. Hát ezt 
meguntam! 

Szóval, így van, nagy gondviselíssel jó Bálint. Mer nagyon jó is, jó, 
mint a gyerek. De aszt ha megharagítaná valaki, maj megmutatná, 
millyen tud lenni! Mint egy tizenkét éves gyerek, ípp olyan a 
gondolkodása. Tudtam én eztet, má jánkoromba, észrevettem, hogy 
ûneki hibája is van. De úgy gondoltam: maj megnevelem! No ebbe 
aztán egy ján se bízzon. Hogy maj megneveli az urát! Ha ideigóráig 
meg is tudja magáho szelidíteni, annak mindnek megvan tovább is a 
maga külön akarata, az azon az úton megy tovább. Azt arrul nem 
térítik le. Amellyíket meg letérítik, az meg semmibe se állja meg a 
helyit — én így gondolom. 

No aztán, jó is û. Azér mégiscsak vót, vót ollyan eset, amikor ů 
csak elismerte azt, hogy érek valamit. Azér hogy így nem dícsírget 
engem — mer ű azt nem mondaná soha, hogy , jaj de jót föztél!", vagy 
„ez a ruha de jól áll rajtad!”, vagy valami —, azér csak meg tudja 
mutatni másba. Azt nem felejtem, mikor meglett a harmadik fiam. Hát 
ahogy ez tudott örülni neki! Úgy semmibe se mutatta még ki az 
örömit, mint akkor! Hogy az azt se tudta, ríjjone, nevessene, az 
CSÓKOLT, az KÖSZÖNTE, az ollyan BOLDOG vót, hogy neki 
HÁROM fia van! Akkor egyszer még köszönte is, még mondani is 
tudta. 

Ü egy boldog ember. Gondtalan íl. Sokszor dicsekszik is vele, hogy 
ünállánál nincs boldogabb ember. Hát lehet. Nem törödik az adóval, 
nem törödik a ruházattal, az innivalója minden napra megvan, 
politikába nem ártja magát — semmi gondja. Sosem felejtem el, mikor 
a fiam nősült, akkornap esküdött. Felkelünk reggel, aszondja Bálint: 

— Na, — aszondja — esküdik mámmá a gyerek. Hát az isten adná, 
hogy ollyan boldogok lennének, mint mink! 

Mondom neki: 


— Bálint. Az ESTE veszekedtem rád! Hát ollyan ríszeg vótál, mint a 
KUTYA! 

— Az este? Ó, a jóisten áldjon meg, — aszondja — még most is 
eszedbe van? Énnekem nincs eszembe. Az van eszembe, hogy ük is 
íllyen boldogok lennének! 

— Na, — mondom -— hát adja a jóisten, hogy húsz év múlva a fiam is 
így érezze, ha te most így érzed. 

— Ugyan, mi a fene bajjod van? — aszondja. — Hát hogyne vónánk 
mink boldogok?! 


Iszik az uram 


Sok szõlð vót itt ezelőtt, nagyon sok embernek vót bora. De akinek 
szőlője nem is vót, azért az alkalma annak is megvót. Nagyon nagy 
garázdaságok nemigen törtíntek azért a ríszegsígbül, Tabon így nagy 
verekedís se vót. Csak hát ittak. 

Nahát — Bálint is. 

Mindjár ahogy kikaptuk a pízit a bankbul, előgyött egy kocsmáros, 
Galamb Rózsikának híjják. A kocsmatartozásír, még legínkorábul. Hát 
Bálint be se gyött, látta hogy gyön Rózsika, gondolta hogy ebbül baj 
lessz! Egy süldõt akartunk venni, annak az ára vót otthon — dehát, 
odaadtam a süldő árát Galamb Rózsinak! Oo, még Bálintnak állt 
feljebb! Hogy én hogy pocsíkolok! Mondom neki: 

— Igen! Te csak igyál! Én meg fizetek! 

Aratás előtt újra megcsinálta. Eladtam akkor az utolsó sütet lisztet! 

— Na Bálint, két napig tart a kenyerünk, ha enni akarsz, akkor 
keress! 

— Hát hun van? 

— Eladtam a lisztet, kifizettem a kocsmaadósságot. Ezt fogom 
csinálni veled! A jüvő héten az ünneplő csizsmádat adom el, de az én 
uramra senki se fog az úton rákiabálni! 

Jaj nagyon meglepődött. Azután aszt ügyelt egy darabig hogy ne 
csináljon sok adósságot, mer ha elment inni, akkor én másnap 
összejártam a kocsmákat, fizettem, odaadtam az utolsó fillért is! 
Eleinte még zúgolódott, hogy én elpocsíkolom. Hogy én milyen 
könnyen adom, hogy én milyen könnyelmű vagyok! 

El én, elpocsíkolom! Mer én nagy hasznát látom ám ennek! Te 
iszol, én fizetek! Azt úgy tudd meg: akar menynyit iszol, az mind ki 
lesz fizetve! Igyál Bálint, igyál! De én kifizetem. Ha a fejed alól a 
párnát adom is oda! 

De azír csak ivott. Vót úgy három hónapig is, hogy a jószágnak 
nem tudott enni adni, csak reggel. Már megitatni nem tudott! Dílfelé 
kijózanodott, akkor esetleg még adott nekik, aztán vagy elment a 
kocsmába, vagy újra itthol kezdett inni — mikor milyen kedve vót. De 
este, dílután akkor mindig enyim vót az etetís. Má mikor a fiaim is oan 
kis legínkék vótak, oan tizennígy, tizenkét éves körüliek, sok hasznát 


vettem má nekik a jószág körül; de bizon addig nekem kellett a sok 
jószággal bánni. Etetni, fűteni, fözni, sütni, fiasdisznó vót, minden — 
ütet nem érdekelte, ha ű bennevót az ivásba! Két-három hónapig ez 
minden őszön így ment. 

De hogy miket csinált mikor berúgott! Sokszor az egísz falu azon 
derült. Még meg ű mesélte, útonútfelén! Sokszor mondtam neki: 

— Ne meséld el! Hát kinevetnek! 

— Nem baj, de velem nevetnek! Nem a hátam megett! azt mondta. — 
Úgyis nevetnének, mer figura a ríszeg ember! — De ű még szinte 
büszke is rá, hogy — ű valaki! 

Egyszer egy dílután elment inni. Avval a tudattal, hogy majd û 
GYÖN, mer neki reggel menni kell fuharba. Gondoltam, nem lesz 
abbul semmi atyámfia, hogy te hazagyöjj időre! De tívedtem, hajnalba 
beszól Bálint, hogy itthon van ám. 

Hát, reggel kiabált át a szomszídbul Patócs Sándor bátyám: 

— Bálint, gyere mán át, — aszondja — nízzed má, valami marha 
megvágta az ícaka a színánkat! Ászt telehordta az istállót DUGIG 
színával! Ez biztossan Sós Gyula vót vagy Fráj Pali! — mer ezek 
udvaroltak vóna a jányának, dehát nem nagyon kellettek Etelkának. — 
Biztossan mírgekbe csinálták! Átkértem Esztitül este a létrát meg a 
színavágót, hát, most kigyövök, látom: megvágta valaki az ícaka. De 
meg az ól is úgy tele van, hogy mozdulni se tudok! Az anyjok 
jóistenit, majd megtanítom én azokat a kölyköket! 

Megszóllal akkor Bálint, csendessen: 

— Ne szidja mán üket, én vótam Sándor bátyám. Aszittem hogy 
otthol vagyok. 

Ugy oszt elmesélte. Hogy hazagyött ícaka — csak ípp nem haza, ha 
Patócsík! Bement az istállóba, — Adok a lúnak, aszondja — hogy korán 
be tudjak fogni! — Kimegy, káromkodik, hogy nincsen szína, — Milyen 
nagy vágás vót még, aszt mind elpocsíkolták ezek a gyerekek! — 
Felmászott a SZAKADÓ essőbe a kazalra, megvágta, telehordta az 
istállót aszt lefeküdt nyugodtan. 

Reggel — felíibred. — Né, — aszondja — ezek a gyerekek mán 
elhajtották a lovat! Mán odavannak fuharba! — mer Patócsíknak nem 
vót lovok. — De — aszondja magába tán valami baj van Patócsík? Ez az 
û tehenek! Hogy kerül ez mihozzánk?! — Egyszercsak szíjjelníz, 
észhegyön: — Hát, ez a Patócsík istállójuk! — No oszt átugrott a 


kerítísen, hazagyött. De nem szólt akkor még, csak annyit hogy itthon 
van, etet. 

Nevette aszt Sándor bátyám. — Hogy nem tört ki a nyakad! Abba a 
nagy esőbe, setítbe felmásztál, bolond! 

Egyszer meg, László napja vót, aszt odavót valahun, reggel gyött 
hazafele. De nem bírt ám hazáig gyönni, a Dékán Bálint bácsiék 
kapújokba lefeküdt az úton, kívül a nagykapun. A kapun belől meg 
Dékán Bálint bátyám feküdt. Az is László napon vót, de előbb 
hazament, aludt mán — az tán ríszeg se vót, csak szeretett a levegőn 
alunni, kis füves hely vót ott, azér választotta — hát nem vót iszós 
ember Bálint bátyám. Nohát úgy aludtak testvíriessen, a kapu két 
ódaián. Reggel gyött a tehéncsorda, a tehenek tanálták meg Bálintot. 
Körülállták, aszt bõgtík csudára, hogy ott fekszik. Bakos Zsuzsa 
néném ment oda aztán, hogy meglátta a csödületet. 

— Jaaj, — aszondja — te rossz Muharos! Hát te fekszel itt? Nem 
szígyelled magadat, az úton fekünni? 

Aszondja Bálint: 

— Hát osztan! Fizetem az útadót! Ott fekszek le rá, ahun akarok! 

Dékán Bálint bátyám beszílte aszt el ezt. De ebbül még szólás is 
lett: Fizeti, mint Muharos Bálint az útadót. 

Egyszer megin László nap vót, Palotai rektorék vótunk köszönteni. 
Nahát én nem maradtam, nem vótam ott egy negyedórát, férfitársaság 
vót, gyöttem is el. Mondták, hogy maradjak mán, danoljak nekik, — 
Hát, — mondom — ha vóna még egykét asszony, akkor még inkább 
maradnék, hát így nem maradok. — Aszondta rektor úr: — Bálintka, de 
maga nem megy haza! Eszter ha elmegy, elmegy — jó; de maga 
ittmarad! — Nahát, ottmaradt egyedül az uram. Onnat gyött hazafele 
valamikor, de a templomnál, aszondja, ollyan rossz szél fordult rá, 
hogy lecsapta az Alvígre. Ott aszt bement valahova, aszt lefeküdt. 

Hát, a Fiser doktor rendelőjibe ment be! Ászt ott lefeküdt a váróba a 
sezlonra, hasrafeküdt, aludt. Estefele elmondta azután! — arra ébredt, 
hogy rázza valaki. 

Kálmán bácsi! Kálmán bácsi! Keljen fel! Mi a baj? 

Ú meg gondolkozott. Ki lehet minállunk Kálmán? Nincs is a 
közelünkbe, hát hun jár itt Kálmán? Egyszer felníz, hát Fiser doktor 
hajol rá. 

Hát BÁLINTKÁM, hát maga az?! Mi a baj?! 


— Nincs semmi se, — aszondja Bálint — csak álmos vótam, azt 
lefeküdtem. 

— De itt, minállunk? Szítníz Bálint, aszondja: 

Hát, úgy látszik, itt! Még dílbe gyöttem, csak most szólnak? De 
nem fogat húzatni gyöttem! Na isten áldja meg! — Felkelt, gyött el. 

Másnap mondja Fiser: 

— Eszterkém, tudja, hogy ott aludt nállunk? Tudom. Mondta a 
rossz kutya! Elmesílte! De azt nem bocsátom meg a doktor úrnak 
soha, hogy ki nem rántott neki vagy két zápfogat! 

Mondta is még sokáig Fiser Bálintnak, ha tanálkoztak: Bálintkám! 
Ollyan rígen nem aludt nállunk! Mikor gyön mán? 

Mer bement ám, ha eltívedt, bement akar melyik házho, bement, 
ment neki az ágynak, aszt feküdt, aludt. Sokszor hírt adtak, hogy 

— Gyere, nállunk alszik Bálint! 

Hát hagy aludjon, mit bánom én hogy ott alszik! Majd ha kialudta 
magát, megtanálja a kaput! Kifele se mutattam hogy merre menjen, hát 
befele se mutatom! 

Gyön egyszer Deme Rozi. Előgyön egy hajnalba, aszondja: 

— Eszti tudode hogy hun van az urad? 

Tudja az uramisten, mit tudom én! Elment mán vagy három napja! 
— akkor ténleg nem láttam három nap. 

— Én megtanáltam! — aszondja. 

Na, ha megtanáta, vigye haza! Mer azt tanulja meg: 

Nem azé a pottíka, aki elhagyja, hanem azé aki meglelte! Meglelte, 
vigye haza, legyen a magáé! 

Meglepődött szegín Rozi, hogy most mit csináljon Bálinttal? Na 
visszament, felkötötte aszt hazairányította. Csak nem merte elfoganni! 

Egyszer meg úgy Járt, egy karácsony estéjin — bement eggyik 
házho. Még beszílgetett egy pár szót, annyi még futotta, de aszt 
elaludt. Mán ott elő vót kíszítve az ünnepi ágy, fehír ágyhajat húztak, 
minden. Ászt aszondta az asszony, hogy hát feküdjön le. Az ágyba. 
Mer hogy én úgyse fektetem az ágyba itthon. Hát ténleg nem! Mer 
ahun eldölt, ott aludt! Hát nem bírtam én vele, hogy cipekedjek, 
húzzam fel az ágyra! Ha neki ott jó, ott alszik. Meg nem is nagyon 
hagyta ű magát bolygatni. Így összezárta a két kézit, aztán ha közel 
mentem hozzá, hogy emelem fel, akkor SZITcsapta! De vót úgy, hogy 
ÜGY elTAnált, hogy majd elSZÍdültem! Hát, a fene kínlódjon vele, 


feküdj, ha ott jó! Annyit azér mindig megtettem, hogy raktam alá 
valamit, ha hideg vót, hogy meg ne fázzon, meg betakargattam. De 
hogy én ágyba patyuláljam — hát nem. 

Na, reggel, karácson reggelin gyön ez az asszony, nagy míreggel, 
hogy hát — jaj istenem ... — hogy Bálint belehánt az ágyába. Hogy 
menjek aszt mossam ki. 

— Óó, — mondom -— hisz ha én olyan bolond vónék! Hát, hogy akkor 
û feljelent. Megy a közsígházho! 

— Nagyon okossan lesz — mondom. — Ugy maj megtudják, hogy az 
én uram a te ágyadba feküdt! Tudod, — mondom — maj ha az én 
ágyamba is a te urad beléfekszik, azt csinál benne amit akar! 

Én nevettem, de ű nagyon mírges vót. Hát ugye gyött karácsony, 
aszt belehánynak az ágyába — hát el is hiszem. No, addig 
osztópereztünk ott, egyszer gyött az ura Etelkáír. Mondom neki: 

Józsi bátyám! Vigasztalja má meg Etelkát, hogy fogjon a mosásho! 
Hát még énvelem akarná kimosatni! Igaz-e, magát én még nem 
fektettem az ágyamba? Hát ű akkor mir fektette oda az én uramat? 

— Hát, — aszondja — mer megsajnálta. Mivel látta, hogy itthon a 
fõdön is aludt! 

Na, — mondom — én nem fektettem oda! Ő feküdt! Megvan neki a 
becsületes ágya, mér nem oda feküdt? 

Etelka csak addig-addig nyelvelt, adott neki az ura egy jó 
nyaklevest, lódította hazafele. Bálintot aszt kirakták. 

Csak az iccakáim vótak nehezek. Ültem az ágyba, hogy ugyan 
merre lehet, hun esett be az árokba? Vót úgy hogy úgy aludt, nyakig 
állt a hóba! Semmi bajjá se lett. A sárba! Vót hogy letapostam körülte 
a sarat, úgy mentem közel hogy kihúzzam. Ászt aszondta hogy — hogy 
is mondta? 

Inkább törne el a kezed, mint hogy így rángass! 

Rögtön visszaengedtem! 

Na Bálint! Ha soha be nem gyössz, én SOHA nem hozlak! 

Azóta soha nem hozom haza. Addig ícaka is, hányszor körûjártam a 
falut, hogy hun lelem meg! Ászt hoztam haza, de hányszor! De akkor 
ÚGY megharagudtam rá, hogy én azúta egy LÍPÍST se teszek utánna. 
De meg se kérdem, hogy ugyan hun lehet. Se tûle, utánna, hogy hun 
vót. Hazagyön, annyit mond: 

— Hazagyöttem. 


Ládd, ez a baj — mondom. — Nem az, mikor elmígy! Az mán engem 
nem sért! Csak ha hazagyössz! 

Jutott még az is eszembe, hogy én elválok Bálinttul. Egyszer még 
idesanyám is mondta: — Mé nem válsz el? De komolyan tán nem 
akartam soha, ha szó is esett rólla. 

Egyszer nagyon haragudtam rá. Rípát eggyeltünk. Vittük a sort, 
párossan, dehát Bálint elmaradt tűlem. Másik sorral utólírtem, megin 
elhagytam. Persze ivott előtte három nap! 

— Hát Bálint, én ezt nem bírom! Hogy még ha dógoznál is, íllyen 
semmi munkát csinálsz! Én elvállok tűled! 

— Oo, — aszondja — hát mit gondolsz te! Hogy mibe kerül az! Majd 
egísz évbe azír dógozunk, hogy az ügyvédnek adjuk? Majd — aszondja 
— dílbe leülünk aszt kiszámoljuk hogy mibe kerül. Ha nem sokba 
kerül, hát, ha akarsz, elválsz. 

Csak egy nagy nevetís lett a vígé. Mit csináljak, sokszor mírgembe 
is elnevetem a dogot. 

De sokat szenvedtem azért én emmiatt. Mer hiszen nem vót ez azér 
ollyan tréfa, mint ahogy mán így utólag elmondjuk! Első sorba is 
minden asszony azt szeretné, hogy az ű ura legyen a legkülönb. Ászt 
akkor meglátja ollyan állapotba! Hát sokat sírtam ezer. Aszondta 
idesapám is, mir nem vallok el tűle. Hát ez íllyen lesz mán egísz 
íletibe! De annál vallásosabb is vótam hogy elváljak, ez az igazság, 
még akkor nagyon hittem. Azután meg ût is sajnáltam. Hogy nem vót 
se apja, se anyja, hova menjen lakni! Meg úgy gondoltam: nekem ezt 
adta az isten, evvel kell megílnem. Lehet hogy szerettem is, hát biztos 
szerettem. Nem vót nehéz megbocsájtani neki, ha egy jó szót adott, én 
rögtön megbocsájtottam. 

Egyszer vettem neki két új inget. Nízi, ahogy kiteszem az asztalra, 
aszondja: 

— Mit csinálsz te? 

— Hát, Bálint, — mondom — ülj le, aszt majd elmondom hogy mit 
csinálok. Na hallgass ide — mondom. — Akik kilencszáz huszonöttül 
harmincig házasságot kötöttek, azoké érvíntelen, ha újra nem 
esküdnek. 

— Hát, — aszondja — akkor megesküdünk újra. 

— Bálint — mondom. — Én NEM. Má három esztendő úta semmit sc 
tudunk felmutatni, mer hát te iszol. Hát hogy gondolsz ollyat, hogy én 


íllyen emberrel leíljem az íletem? Nem. Megvettem neked ezt a két 
inget, hogy legyen annyi jó ruhád amennyivel előgyöttél, meg 
mindennel kielígítelek, azután — kísz. Azt veszel el akit akarsz, ollyan 
szabad vagy mint legínkorodba, te is, én is, aztán fordítsd a sorsodat 
ahogy tudod. 

— Óó, — aszondja — hát ne bolondozz. Hát nem azír vettelek cl, hogy 
elhagyjalak! 

Nem te hagysz el, értsd má meg! ÉN küdelek! Elküdelek Bálint! 
Hát ne gondold, hogy én majd tehelyetted mindig dolgozok! Te 
napokat odavagy kocsmába, én meg — hát nem. így nem lehet ílni. Ha 
tudtad, hogy nem javulsz meg, mir nõsültél meg? Hát firjhemehettem 
vóna én jól, de még fírjhe is mehetek még! 

— Jól van, — aszondja — ne azt hánd mindig, hogy firjhemehettél 
vóna! — ezt nem szerette hallani. 

No, nagyon megcsendesedett. 

— Hát — aszondja — mikor kéne újra eskünni? 

— Hát ráírunk még — mondom — eggy évig. Ennyi határidő van neki 
szabva. 

Nem szólt semmit. 

Nihánszor aszt kírdezte utánna, hogy na mi lessz. 

— Mondtam! Eridj el! Hát megmondtam! 

Nem, hát ű nem megy, aszondja. Ha nem esküdünk is meg, a falu 
csak úgy tudja azér, hogy a felesíge vagyok. Én nem megyek sehova, 
nekem jó helyem van! 

Elhiszem, de nekem nincs! — no szóval lehetetlen vót lerázni. Igaz, 
nem is vót bennem akarat. Annyi hasznom lett, hogy vagy eggy évig 
betartotta: alig vót berúgva. Annyira a szívire vette ezt — hát nagyon 
nehéz lett vóna elválni neki. 

Na, aszt közbe meg megírkezett a kis Bálint. Aszondja: 

— Most akkor ez a gyerek törvínyes lessz? 

— Hát hogyne lenne — mondom. — Hát csak eggyütt ílünk. 

Jól van, ment minden tovább. 

Elküdöm dílelőtt sóír a botba. Várom, várom, nem gyön. Este aszt, 
kísön má, hallom: nyílik a kapu. Kinízek: gyön Bálint. 
NÍGYKÉZLÁB! Vígig a gangon! Akkor nem szóltam neki semmit, 
hát hiába is beszílnék, ha ríszeg! Másnap hogy felkelt, mondom neki: 

— Bálint. Hát ez borzasztó. Nem szígyelled te magad? Nígykézláb 


gyöttél az este! 

— Nizzed, — aszondja Bálint — má díl óta nem láttalak! Má 
MINDENHOGY gyöttem, csak hamarabb lássalak! 

Na. Hát akkor má mit csináljak neki?! Intettem, elnevettem — jól 
van. Nem tudok rá haragunni! Ha így egy -egy jó szót adott, rögtön 
megbíkültem. 


Többel jó 

Ferge Sándor bácsinak vót egy komor csödöre. Aztán, hát úgy el 
vót eresztve a többi közt, akkor hágta föl a kancákat amikor akarta, hát 
tele vót a Sándor bácsi istállója jószággal. Eggyet-eggyet eladott 
közüle, ha nem fért már — no egyszer is eggyet elvitt a vásárba. 
Kérdezte a kütelki ember: 

— Hát oszt bácsi kérem, — aszondja a vevő — megye ez a lú 
eggyesbe? 

Me?! — aszondja Sándor bátyám, mer nagyot hallott. — Me? Nem 
használtam én eggyesbe! Hármatnígyet fogtam be! Többel jó! 

No ebbül aszt fennmaradt a szóllás, hogy „többel jó”. Sándor 
bátyám pedig csak a fogatra értette! 

Ide való az is, hogy Borbí Gábortul megkérdeztem mer sokat 
rendetlenkedett az is — megkérdeztem tüle: 

Mondja má meg a nagyságos úr, de égiszen öszintén! Hogy mellyik 
fajta asszont becsüli többre, mit gondol, melylyik ér többet? Azok, 
akik mindent megannak, vagy mink? 

— Kedves Muharosné asszon. Magok az alap! Magokra lehet ípíteni 
családot, nemzetet. Magok a legértíkessebb! De ooo! — azok 
mennyivel több gyönyörűsíget adnak! Mer mit ér magába — aszondja — 
minden kedvessíg, ha nem kapok belüle egy kanállal se! 

Hát így aszt nem tudtam meg tüle se, meg nem tudom még ma se, 
hogy mellyik csapat az értíkcssebb. 

Már hogy a férfiaknak. Hát ugye az asszonyok, azok könnyebben 
fel tudják egymást crtíkelni. Csak ugye ott az a baj, hogy a látszatra is 
sokat adnak. 

Szóval nagy bajom vót mindig, hogy én mindenkivel öszintén 
beszíltem, meg hogy elkezdtem én beszílgetni mindenkivel. Ez nagyon 
nagy baj vót a többi asszon szemibe. Nem azt mondom, hogy én arra 
nem sokat adtam, mer adtam azért. De ha belemerültem a beszídbe, 
engem nem érdekelt, hogy férfival beszílek vagy nővel. Ez nem azt 
jelenti, hogy szabadon mindent beszíltünk — azér az nem törtínt meg 
soha. De abba mán sokat vitettem, hogy nem sütöttem le a szemem. — 
Na fene egye meg, hogy a szeme közzi níz annak az úrnak! — Hát nem 
is vót rá okom, hogy lesüssem a szemem! Mir sütöttem vóna le? 


Nahát, vót énnekem bajjom ilyentájt is. 

Az aratónkat, Anga Lajost elcsapta Bálint. Mer a gyönyörű árpát 
nem kötötte be, csak rudasra hanta. Csak mégis takarossabb munka, 
meg nem vesz annyi szem kárba, ha be van kivibe kötve, könnyebb a 
gépnél is bánni vele, meg a kocsit is megpakolni — Lajos meg hát nem 
bánta, rudasra szedte csak. 

Hát, Lajos, nem tûrlek tovább! — aszt elküdte Bálint. 

Hanem Lajos aszt úgy adta mán tovább: 

— Igen, — aszondja — mer gazdaasszonyom nagyon kacsingatott 
rám, gazduramnak meg nem tetszett, oszt elcsapott! 

Azon mód megmondták, nevettük nagyon. 

Ez csak nevetsíg vót, de ríttam is máskor. Mer sokat pletykáltak 
énrám. Hun az eggyiket tanálták ki, hun a másikat, hogy dogom 
vót vele. 

Eggyik este a ház élőt cseresznyéztünk. Ott vót az ölembe a tál, 
Bálint odahúzta mellém a kisszéket oszt úgy eszegettük. Hát, gyön 
Muharos Marika, rí nagyon: 

— Mi lelt? 

— Hát neked — aszondja — eltörte Bálint a két kezed? Csak lestünk. 
Szóváltás se vót köztönk, meg hát ilyen míreg, hogy eltörné a kezem, 
nem is vót Bálintba soha. 

— Ezt a két kezemet törte el? — mutatom. 

Meg se szorítottam! — mondja Bálint. — Nemhogy eltörtem vóna! 

Jaj, — aszondja Marika — mindenki azt beszíli! 

Nagyon elkeseredtem. Bálint még rám is haragudott! Azt mondta: 

— Ezt meg ne lássam többet, hogy ríjjál! Míg ezen a két ágyon 
szeretnek, — eggyikbe a gyerekek aludtak, másikba mink — addig ne 
törödj vele hogy mit beszílnek! Majd ha én szóllok, akkor má baj 
lessz! Nehogy azt hidd hogy becsapol, engem soha. Nem figyellek én, 
de úgyis megtudom! Hát csak legyél egísz nyugodtan, hiába ne rontsd 
a szemed. Maj ríhatsz akkor, ha én megtudok valamit! 

Így nagyobb dolgokba azért mellém állt Bálint, mindig. 

Bálint eljárt sokat otthonrul, de csak a borír. Úgy asszonyír nem. 

Egy botossal, Lajtos Árpáddal perlekedtünk ípp ezen. Ú aszondta, 
nincs ollyan ember, aki meg ne csalja a felesígit. Mondom 

— Hát van! Mer az enyim engem nem csal meg! 

— Dehonnem, dehonnem! Maj lehet, hogyha én utánnajárnék, 


kigyönne! 

— Hát, járhat utánna, íllyen nincs! 

Nem hittem neki. Ú rettentő rossz vót, nahát még tán az 
idesanyjátul is kért! Nem vót ű énhozzám szemtelen, mer odáig nem 
jutott el, de viszont hallottam rúla sokmindent, hát nem szerettem a 
magaviseletit. Mostanába mán beszílgetünk, most má szeretem — mer 
megöregedtünk. De ezelőtt bizon nem nagyon álltam vele szóba. 

No, íppen hogy ezt beszíltük — akkor vótunk tizenhat éves házasok 
—, mennem kellett Pestre. A fogamat kellett kiszedni, mer 
eltályogosodott. De mindet, az íp fogamat is, tizenhatot húztak egy hét 
alatt! Oda vótam jó egy hétig Pesten. Hát utánna mondta el idesanyám, 
hogy idehozott Pál Józsi eggy asszont. Bálint ott járt, látta, aszt 
dícsírte, hogy derik szíp asszon meg mi, hát ű azt se tudta hogy ki az. 
Ászt erre mondta Pál Józsi, hogy Bálint csak gyöjjön haza, û majd 
elhozza utánna azt az asszont. De aszondja idesanyám, nem ment ki se 
Bálint, küdte ût hogy menjen, zavarja el. Idesanyám kiment, hallotta 
hogy valaki gyött a kerten át. Rászólt Józsira: 

— Mit keresel te itt? — mer ollyan rossz magaviseletű vót Pál Józsi, 
pedig nagyon gazdagok vótak. Aszondja: Megyek is fiacskám, 
megnízem hogy nem loptad-e el a hízókacsát! 

— Hát látja hogy nincs nállam! — mondja rá Józsi. Akkor vette észre 
idesanyám, hogy eggy asszony is van vele. Ott állt a kapuba. 

Ászt akkor mondta Bálint, hogy zavarja el űket idesanyám. Mer 
valahogy úgy magáhotért, hogy ebbül nem lesz jó dolog. 

Hamarosan gyöttem haza Pestrül, aszt elmondta Bálint is. 

Jaj istenem, — aszondja — majdnem rosszat tettem! 

Hát nagyon állítja, hogy semmi se vót köztök. Vóte valami, neme — 
hát én nem tudom. De nem gondolnám azér. Nagyon szokás vót 
lesekenni, ha valaki féltíkeny vót az urára — de hát én inkább azt 
szerettem, hogy elhigyjem a szavát. Mer úgy jobb. Meg bízok is 
benne! Mer elíg szavahihető, ebbe nagyon komoly. 

Nahát minállunk ez az egy lett vóna. De látni láttam sokmindent 
másutt. 

Nagyon érdekes vót, hogy ollyan sok fiatalasszon hozzám hozta az 
íllyen dógait. Ilyenekkel engem úgy megterheltek sokszor! Nekem 
nem vót ilyen bajom, aszt akkor foglalkozzak a máséval! Gyöttek az 
asszonyok, eggyiknek ez a bajjá az urával, másiknak amaz, vagy 


bíkítsem ki, vagy veszejtsem össze, meg hogy a szomszídja, meg hogy 
nem tudom ki — ha egyéb nem vót is csak előgyött hogy kipanaszolja 
magát, ez így ment. Nevette az uram, aszondja 

— Te megin panasznapot tartol! 

— Mit csináljak, ha idehozzák a bajjaikat! Pedig én nem nagyon 
tudtam rajtuk segíteni! 

No vót az sokszor, hogy valaki gyanakodott, hogy a gyerek tán nem 
is ûtûle való. Vót asszony, aki fogadkozott, hogy de az urátul, hát ű 
nem is ismer mást az urán kívül. De vót ollyan is, aki nevette aszt 
beismerte, hogy bizon hát nem az urátul van. Egyszer eggy asszon — 
nagy, erős, csúnya fekete asszon, de vót annak valami kihagyássá is, 
nem vót tán egísz normális; de valahogy annyira ragaszkodott hozzám, 
vagy elgyött, vagy az úton megállított na egyszer aszondja: 

Jaaj, Eszti néném, — aszondja — kípzelje! Azt mondta nekem eggy 
ember, hogy , de szíp fekete szemed van”! 

— Jól van, — mondom neki — ha ezt meghallgattad Terikém, „hát 
mondjuk még ez jól van. De többet ne fogadj el tûle íllyet, mer aztán a 
szemednél nemigen áll meg! 

— Deehogyis, neem, — aszondja, hát ű nagyon vigyáz magára! 

Nahát, gyön elő megint nemsoká. 

— Jaaj, Eszti néném, baj van. 

— Micsoda? 

— Aa, hát csak elkezdett velem vacakolni, aszt kípzelje! Hát má 
terhes vagyok tûle. 

— Mm, — mondom — hogy a fene egyen ki, hát hiába beszíltem? 
Hogy ne hallgasd meg! Mondtam neked, az egy rossz ember! Na most 
mit csinálsz? Megmondod az uradnak? 

— Hát meg, — aszondja — azt hogy terhes vagyok. De azt nem 
mondom meg hogy nem tüle van. 

— Háát, ez nem becsületes dolog — mondom. — Úgyis kisül! Jobb ha 
megmondod. 

Persze az ura is egy kicsit ollyan — szóval hibás vót. Nem mondta 
meg az asszon hogy kitül való, az ember meg vállalta a gyereket. Még 
nekem rimánkodott Terike, hogy én ne áruljam el! Mondtam neki: 

— Nekem ne rimánkodj, én oda nem megyek azér a te uradhoz hogy 
elmondjam neki! Se másnak el nem mondom. Csak aztán a te szád el 
ne járjon! Mint ahogy nekem elmondtad, hogy másnak is kibeszíled! 


Bizon hogy így lett! Utóbb hallottam meg: csak kiszivárgott. Hogy 
ki a harmadik gyerek apja. Nem tudom hogy ment híre, de csak úgy, 
hogy û elmondta, csak úgy. Mer mink itt ketten derültünk rajta 
Bálinttal — hát ûtûle aztán semmit se hallgattam el, így a más dógát is 
elmondtam neki, de el is lehetett. Mer û se vót szószátyár, nem vitte 
tovább a szót. 

Jó messzi tûlünk, mer a falu túlsó csücskin laktak Marikáék — a 
nevit inkább nem mondom —, jó messzi, mégis vót többször dogunk 
egymással, mer az anyja rokon is vót távolrul, szerettem is, Marika 
meg sokszor előgyött ha kapállásho segítsíg kellett, hittük napszámba. 
Asszon vót mán akkor, hogy ez a nemszeretem törtínet zajlott, a 
másiknak, 

a jómadárnak meg felesíge vót, Kálmánnak, meg két gyereke annak 
is. No az meg borir járt mihozzánk, leginkább úgy ismertem. De hogy 
messzi is lakott mind a kettő, magamtul én soha észre nem vettem 
vóna, hogy ezek közt valami van! Csak aztán egyszer összel, Marikát 
elhittük kukoricát törni, aszt mondom ûelõðtte: 

— Még nagyon kéne egy napszámos! 

Aszondja Marika, hogy híjjuk el Kálmánt. Hogy az egy gyorskezů 
ember — hát ismertük, ténleg az vót. 

— De — mondom - hátha nem is gyön az el. 

— Elgyön az — aszondja Marika. — Mondja csak neki, hogy én is ott 
leszek. 

— No, — mondom - tán ollyan nagy vonzóerő? 

— Ollyan — aszondja. 

No, törtük a kukoricát. Ott vót Kálmán is. Este, ahogy gyövünk 
haza, azt mondja nekem Marika: 

— Hát, — aszondja — Eszti néni kérem, én megvallok most valamit — 
aszondja. — Mi Kálmánnal nagyon szeretjük egymást. 

— Hát, íllyet, Marika! — mondom, de szólni alig tudtam! — Hát hogy 
gondolkozik? Hát gyerek van itt is, ott is, hát én nem is tudom 

Nem bánja ű, aszondja, û még a világon is keresztültör írté! 

— De remílem, — mondom - plátói tán a szerelem? 

— Óó, már rígen nem! — aszondja. 

Én ezt soha máskípp meg nem tudtam vóna. Hát mér kellett énrám 
rakni ezt a terhet? Hogy én ezt most viseljem! Eltartott ez aszt még 
több mint eggy évig. De olyan rettenetes helyzetbe vótam! 


Megmondtam Marikának: Én evvel most nem fogom körülszaladni a 
falut, megígírem. De csak abba az esetbe hallgatok, ha Poroszlainé, a 
Kálmán felesíge nem sínyli meg. Az uramnak meg rögtön 
beszámoltam. Meg mondta Kálmán is Bálintnak, hogy hát ez 
csakugyan igaz. Hogy ű cl is fogja venni Marikát, elmennek, magával 
viszi a jányát, vót egy tette rossz fia, majd azt hagyja a felesígire — 
szóval el vót köztök rendezve minden. Hát borzasztó nehíz helyzetbe 
vótunk. Mit csináljunk? Szóljunk? Ne szóljunk? Hát legalább rajok 
szóltam: 

— Idefigyeljenek, Marika — mer magáztam, ha rokon vót is. — Ha az 
eggyik előgyön, a másik rögtön menjen el innét! Mer itt tanálka nem 
lessz! 

Hát itt nem is rendetlenkedtek vagy valami, soha. Igen, de vót más 
is. Mert ám Kálmán otthol is üldözte a felesígit, még meg is verte. 
Nahát erre megmondtam neki: 

— Ha még egyszer a felesígedet bántod, odamegyek egyenest aszt 
előtted megmondom, hogy millyen disznó vagy! Megértetted?! 

Hát oszt egyszer gyön elő ríva Margitka, a Kálmán felesíge. Hogy 
tűrhetetlen a helyzete, aszt hogy Marika sűrün van nállunk, û nem 
hiszi hogy én ne tudjak rólla. Hogy lehet hogy elnízem amit ûvele 
csinálnak? Hát igaz, vagy nem? — Na akkor megmondtam. 

— Igaz — mondom. — Margitka, most má megmondom, igaz, mer 
nekem Marika mondta. En nem láttam egyszer se, de igaz. 

No oszt megmondta Poroszlainé a Marika urának is. Az is, a nagy 
mafla — hát nem lehet azt észrevenni? Én nem értem, hogy eggy ember 
azt ne vegye észre, ha a felesíge félrelíp! Ment akkor meg a Marika ura 
Kálmánho. Hogyhát igaze ez a dolog. 

—- Én nem mondok semmit, — aszondja Kálmán — eredj Eszti 
nénihe, ű tud mindent mer Marika elmondta neki. 

Ú úgy számított, hogy rámuszítja, maj rám haragszik meg akkor 
Károly, rajtam tötti ki a mírgit. Csak hát evvel mán ugye beismerte, 
hogy , Marika elmondott MINDENT"! 

így aztán el is zavarták Marikát, megverte nagyon az ura. Gyön 
egyszer, hogy hát most má megyén, a csomagját kivitték mán az 
állomásra, megcsókolt, minden, hogy nem haragszik, mer hát ennek 
úgyis ki kellett egyszer pattanni. Megcsókolt, pedig annyi mocskot 
kapott nállunk! Hogy hogy tehet íllyet meg! De azt mondta akkor is, 


hogy hát û szereti nagyon. Egy jelentíktelen, görbelábú, félkanál 
ember vót Kálmán, az úton se ment még az vígig csak szaladva! Soha 
ünneplő ruhába azt nem láttuk! Nem tudom, két ellemit vígzette! 
Mondtam is Marikának: 

— Maga ollyan mint egy dáma! Hát mit gondol, hogy majd millyen 
lesz emez mellett? Mán akkor legalább ollyat választana, aki szípen 
járatja, nem dogoztatja! 

De aszondta, nem bánja ű, akar hogy kell majd Kálmánnal ílni, csak 
ûvele legyen. Hát, mit szóljon az ember? 

Elköszönt Marika, elment. Csakhogy ugye a házípítésök darabba 
vót, tizenötezer forint készpízük vót otthol az ípítísre, azt û elvitte 
magával. Úgy hogy ment utánna az anyóssá. Visszahozta a pízt, de 
meg Marikát is. Nahát máig együtt ílnek. Aszondta ugyan Marika, 
hogy ha még egyszer összegyönnek Kálmánnal, üket aszt nem 
választja szíjjel senki se — de azér csak együtt vannak az urával. 
Veszekszenek sokat, mer borzasztó nagyszájú Marika, ha nevet is 
elhallik a fél faluba, ha meg szidják egymást, szörnyű hallgatni is — de 
eggyütt vannak azért. 

Hogy oszt Marika visszakerült, attul kezdve nem szól hozzám. Nem 
gondolom hogy haragunna, hát megcsókolt akkor is hogy elment, meg 
hát nem mondtam én ezt el a világon senkinek, Margitkán kívül, a 
faluba nem tudja senki se. Nem is haragszik az. Csak tán úgy gondolja 
hogy így becsületes, mer így rámhárítja hogy én tanáltam ki mindent. 
Engem ez se sért! Biztos van aki elhiszi, van aki nem hiszi — én aszt 
avval nem törödök, ki mit hisz. Én tudom hogy vót. 

Majd megbíkül Marika is ha akar. Neki rossz így, nem nekem! 

Kálmánra, arra én haragszok, ahho én nem szóltok. Kálmán meg 
vót vadulva, hogy én mocskoltam meg tiltottam űket, nekemgyött, a 
nagykést is rámfogta! Hogy ha énmiattam elmarad Marikátul, megöl! 
Mondom neki: 

Majd adok ollyan pofont hogy észhötérsz! Mir engem ölsz meg? 
Hát tudhatod, hogy az nem neked teremtödött! Annak van egy rendes 
ura, aztán ahho neked semmi közöd! 

Dehát hogy ű szereti! 

— Hát jó van, szereted, de azér engem nem ölsz meg! — Hát 
beijedve azér nem vótam. 

De Kálmán oszt megsértett. Azt mondta hogy , Maga is vót fiatal!" 


— Az igaz — mondom. — Hogy vótam fiatal. De én azt nem tanáltam 
ki akkor se, hogy ha elmegy az uram itthonrul, akkor gyöhet a legíny! 
Ennyi eszem nekem nem vót! 

Ászt ezer vígkípp megharagudtam rá. Ühozzá én nem szóilök. 

Egyszer egy fiatalember — hát mondjuk öregebb a fiamnál, fiam 
nem lehetne, lehet hogy vagy tizenöt évvel vagyok nálla öregebb — 
leszáll itt a biciklirül, aszt köszön. 

Kezicsókolom! — aszondja. — Eszti néném kedves, Bálint 
bátyámmal szeretník beszílni. 

De nagyon udvariassan. Én má sokat hallottam előbb is, hogy ez 
minden asszony után utánnaveti magát. Van pedig elíg szíp felesíge, 
mégis olyan kikapós híre vót. Csak ugye én nem ollyan nagyon vettem 
figyelembe ezt — meg még úgy tetszett is, hogy nahát millyen 
rendessen szól. 

— Hát, fiacskám, — mondom — Bálint bátyáddal nemigen beszílsz, 
mer nincs itthon. 

Egy pár szót még ott a kapunál váltottunk, hát közbe meg itt megy 
el egy fiatalasszon. Köszön az is: — Kezicsókolom — de csak úgy 
lesütötte a fejit. Aszondja utánna az én fiatalemberem, a Pali: 

Hogy szígyell a kis lotyó! — aszondja. — Öt évig jártam utánna, 
tessék elkípzelni, mire meg tudtam kapni! De — aszondja — akkor is 
csak úgy, hogy mikor nem vót otthol az ura, bementem hozzá, 
rányitottam, aszt aszondtam neki: ha nem adja meg magát, akkor 
szóllok az urának hogy vigyázzon a felesígire, mer behívott engem. 

— Eredje kívül a kapun fiam. Nem sül le a bűr az arcodrul, te, — 
mondom neki — hogy íllyet csinálsz egy asszonnyal? Hogy így 
zsarolsz? Hát az íllyen tetszik teneked? Mer még azt megértem, — 
mondom — ha eggyet megszeretel, aszt utánnavágyol. De hát hogy öt 
évig — aszt így bánsz vele! Nem, énnekem többet még ne is köszönj! 
Nem szeretlek látni se! 

Pár napra utánna tanálkozok a fiatalasszonnyal. 

— Jaj kedves Eszti néném! — aszondja. — Láttam, hogy beszílt evvel 
a Palival. Tette vajon rám megjegyzíst? 

Mondom: — Tett fiam. 

— Mit csináljak én, — aszondja — mindig avval ijesztget, hogy ha 
nem engedelmeskedek neki, azt mondja az uramnak szóval elbeszílte ű 
is. De kisült, hogy nem is kapott még semmit Pali! Ászt kis lotyónak 


mondta az asszont! Hát ha mán megkapta vóna, akkor is köszönje meg 
aszt hallgasson. Fogja be a száját! Ne beszílje ollyannak, akit nem is 
érdekel! Ugye akadhatott vóna ollyanra, aki teliszaladja vele a falut — 
sok ember íllyen! Meg különbenis ne gyalázza, ha legyen hálás! 

Kérdezi aszt a kis fiatalasszon, hogy mit csináljon ű most. Mer 
hátha egyszer Pali maj ténleg ezt mondja az ű urának. 

— Hát ha nem igaz belûlc fiam semmi, — mondom — ha még nem 
törtínt köztetek valóba semmi, akkor mondd meg szípen az uradnak. 
Az egy rendes komoly ember, hát elmondhatod neki szípen, hogy tíged 
hogy akar ez zsarolni. Mer ennek ez a sorja, — mondom — terajtad 
egyéb nem segít! Ha az urad ezer elhagy, akkor ne búsulj utánna, mer 
akkor nem is szeretett. Ha szeret, megérti! 

Gyött aszt boldogan az asszon, hogy elmondta az urának. Olyan 
filve mondta el, meg úgy könyörgött neki előre, hogy higyje el, û tiszta 
szívibül az igazat mondja, hígyjen neki! Elmondta azt is hogy én 
adtam neki a tanácsot, hogy szóljon. Ászt a vígin csak annyit mondott 
rá az ura, hogy Mir nem szóltál hamarabb? 

Elkentík aszt Palit. Azt mondta Palinak az asszony, hogy û megunta 
mán ezt a sok hercehurcát, bánja a fene, gyöjjön el, ekkor meg ekkor 
várja, egymaga lessz. Ment is Pali — hát az asszony ura fogadta. El is 
kente finyessen. 

Pali azér il a gyanúperrel, hogy benne vót a kezem! Aszondja: 

— Jaj Eszti néném, nem tudom — aszondja — nem maga irányította a 
dolgot így? 

— Hogy fiam? — mondom. — Hát mi törtínt? 

— Hallotta azt maga! 

— Hát, nem nagyon hallók én semmit se, — mondom neki — mer 
nem is nagyon érdekel. Csak ha így magátul mond valamit valaki, 
mint te is. 

De nem nagyon hiszi. — Maga nagyon haragudott akkor rám! 

Most mán barátságosabban köszön, akkoriba íppen csak , jónapot", 
úgy ment tovább, most megin mondja mán hogy , kezicsókolom". 
Csak elfogadom mindig a köszönísit. 

Ezelőtt válás nem vót sok. Ha nem is eggyeztek, azér csak tovább 
küzdöttek, ahogy tudtak. Én is azt mondom: semmivel se rosszabb így, 
mintha elválnak aszt különkülön gürcölnek az íletbc. Rossz a rosszal — 
de rosszabb egyedül! Úgy vótak ezelőtt, hogy nem azér esküdtek meg, 


hogy váljanak is el. Meg okossan meglátta mindenki, hogy — kihö 
menjen? Kivel folytassa? Amannak meg más a hibája! Koccanás 
mindonhogy van! Nagyon két értelmes embernek kell annak lenni, 
hogy össze tudja eggyeztetni a szokását — ez a legnehezebb! —, meg 
tudja szokni a másiknak a termíszetjit, meg hogy egyforma legyen az 
ízlíse mindenbe hát illyen aztán nem sok van. Még én azt hiszem 
művelt emberek közt se, így ahogy tapasztalom. Azt még megértem, 
ha valaki azér válik el, hogy valaki mást megszeretett; de csak azér, 
hogy az ura veszekedős, vagy nem bírja hogy iszik, íllyesmikér elválni 
— nem. Szerintem nem rosszabb vele leílni az íletet, mint nélküle. 
Minállunk nem is nagyon vót válás. Tűrössebb is vót mindig a 
szegínyember! 

Egybe mégis változtam talán, ezt lehet jobban tudom most már. 
Hogy talán nem is mindig olyan bűnös egy asszony. Elítélem, aki nem 
hellyes magaviseletű, túlníz az urán, ha nincs is rá oka. Csak ezt nem 
lehet tudni, mi az oka; lehet tán mégis. Mer úgy gondolom: Mindenki 
azér megy a szomszídba köcsönkérni, ami otthon nincs. Én nem kérek 
egy lábost, ha van nekem itthol elíg! 

Én igazábul nem akartam Bálinttul válni soha. Nem is igen szeretek 
én semmit újra kezdeni. A varrásba is: Ha én egyszer megvarrok 
valamit, én azt nem bontom ki, ha nem jó is. Inkább úgy elhordom. 
Nem bírok kétszer valamit csinálni! Nem mint nímellyik, hogy — Jaj, 
ez itt nem jól van, ezt újracsinálom —, én egyszer csinálok meg 
valamit. Ha jó, jó. Ha nem, nem. De én újra nem kezdem. 

Nem azt mondom, még sokkal jobban megvónék Bálinttal, ha ennyi 
rosszaság se vóna benne. Nem rossz û ippen, de még ennyi se kéne! 
Rossz szót eggyet se kaptam tüle, nem sokat sértett meg, józanon meg 
soha. De mir is tette vóna? A kötelessígemet elvígeztem, igyekeztem 
legalábbis, úgy gondolom hogy tiszta lelkiismerettel mondhatom hogy 
jó vótam hozzá, elníző, megbocsátó — hát nem vót neki amér engem 
szólítson. Ha lett vóna, amíllyen nehéz termíszetű, bizon könnyen 
megszólított vóna — de nem vót mir. Sokszor apróságokon felakadt, 
mondjuk példának hogy odaígett ítélem; hát û azt aztán egy hétig 
mondta! Egy hétig azon dohogott! Mondtam neki: — Most boldog 
vagy, van amír megszólíts! — De ki tudja azt is: mellyik jobb? 
mellyikönk termi szete? Nekem az övé, lehet hogy neki az enyim a 
nehéz. Elválni nem akartam: Nekem mással se lett vóna jobb. Nem 


hiszem. 


Ezelőtteni parasztok 


Igló Bálint, aki fclgyútotta Szõlðst, rokon is vót nekem — a 
nagyapám testvírje, Patonai Rozál vót a felesíge. 

Nem sok oka vót hogy felgyútotta, csak nagytermíszetű vót, nehéz 
termíszetû ember, aszt valamiér megharagudott a szölősiekre, 
megsértette egy vagy két ember — felgyútotta a falut. Nyóc ház ígett le, 
ezér valamennyit ült, letőtötte, kigyött — megin felgyútotta! Akkor 
aszt leígett fele. 

Próbálkozott û másodszorra többször, de mindig észrevettík idejibe, 
jól elvertík ollyankor, a szölösiek is, meg így mondta Rozál néném: — 
a pandúrok, de csak újra kezdte! Egyszer aszt az én nagyanyám, 
Porkoláb Eszter, meg a sógornője, Patonai Gáborné Tímár Eszter 
mostak Derzsen az udvaron. Ászt Szölős felől fútt a szél. Azt mondja 
Tímár ángyom: 

— Hallode Porkoláb Eszter! Nagyon nagy füstszagot érzek, büdös 
ígett szagot! Meg nízzed mik gyönnek a levegőbe! — mer ollyan nagy 
fekete pernyék ott lebegtek, hozta a szél. 

— Na, — aszondja nagyanyám — Igló Bálint biztos felgyútotta 
Szölöst! 

Hát rihtig. Felgyútotta Szölöst! Fele leígett. 

Akkor majdnem agyonvertík Igló Bálintot, ha időbe nem megy 
Füredrül csendőrsíg, agyonverik. Elvitték aszt a börtönbe hogy 
felakasszák, de megúszta mégis. Valami balkáni háború vót akkor, 
aztán hogy meghagyják az íletit, vállalta hogy elmegy a háborúba, még 
meg valami felderítő szolgálatot is teljesít az államnak — hát gondolom 
kémkedhetett, így aztán megúszta, nem is sok időre zárták el. 

Meg is maradt, haza is gyött, kilencven éves koráig ílt. Vigyáztak 
aszt mindig a gyerekei, nehogy menjen újra Szõlðs fele. 

Rozál néném is kilencvenen fejül vót hogy meghalt, ût ismertem 
még, Szölöősön lakott. Ha Füredre mentünk, mindig megálltunk 
Szölősön Rozál nénémet megnízni. Nagyon jól elbeszílgetett még, el is 
mesélte mindig, hogyan gyútotta fel Igló Bálint Szõlðst — csak engem 
mindig úgy szólított hogy , Sárikám", azt hitte hogy idesanyám 
vagyok. 

Haj, úgy szerettelek Sárikám kicsi korodba is! aszondja. — Ászt 


fírjhe mentél mán? 

— Hát Sárikám nagyon rígen, mer én a jánya vagyok mondom. 

— Úgy, a jánya vagy! — megértette, de egy kis idő múlva újra: — 
Tudod Sárikám, mikor kisján vótál, mennyit vótál nállunk! — Hát 
nagyon öreg vót ugye mán. Van még a kamrába egy kis kancsó, azt ů 
adta egyszer, Rozál néném. Aranyos kis öregasszon vót. 

Én az Igló Bálint törtínetit a rokonságba hallottam sokat, de igaz 
vót mindenkipp, mer elmondta egyszer idegen is. Itt a temető fele 
ahogy megyünk, van külön három ház, cggyikbe lakott Férge Lőrinc. 
Annak a felesíge vót Kati néni — nahát az szõlðsi vót. Ahogy egyszer 
beszílgettünk űvele, elkezdte mondani, hogy gazdagok vótak ám ük! 
Szíp házok vót Szölősön! — mer mán akkor csak íllyen kódusfélík 
vótak. 

— De — aszondja Kati néni — vót ott egy Igló Bálint nevű, a fene 
egye meg a kézit! Az felgyútotta Szölöst aszt mindenünk elígett! 
Aranypíziink is vót, — aszondja — de azt se leltük meg, biztoss akik 
ótottak elvittík! 

Így mondta Kati néni. Úgyhogy akkor biztossan igaz vót ez. 

Érdekes sorsa vót meg ennek a Férge Lőrinc bácsinak is. Állítólag 
— de nem is csak állítólag, mer valóba — Bárci Ida kisasszotinak a 
gyereke vót û. Megesett Bárci Ida egy szegín katonatisztiül, a testvírje 
meg, Bárci Elemér kihítta párbajra aszt megölte a katonatisztet. Ugy 
hogy nem vehette cl Ida kisasszont. Ahogy aszt meglett a gyerek, 
kiadták egy vincellérnek nevelni. Mikor úgy hétnyóc éves lett, 
visszavették Bárciék, de nem sikerűit nevelni rajta, visszament a 
vinccllérhc. Mikor tizenhét éves lett, újra megpróbálták, bevitték hogy 
ha egyébre nem is jó, maj belső inas lessz — de nem tudott az bizon 
megtanulni se írni se olvasni, vissza is ment újra, kondás lett. Béres 
vót aszt meg gulyás Lőrinc bácsi, Magyarinál őrizte a gulyát — még a 
rígi magyargúlyát — így telt az ílete. Úgy termetre, arcra csupa Bárci 
vót, nagy magos, egyenes ember, meg az a kimondott Bárci-orra — 
szíparcú vót, mer elíg szípek vótak ezek a Bárciak. Az anyja, Iduska 
nem nagyon, hát igen öreg vót mán hogy én ismertem, negyvennígy 
tavaszán halt meg, mielőtt a front gyött, akkoriba hogy a fia is. 

Béres vót Lörinc bácsi meg kondás, öregsígire majdnem kódús, így 
ilt. Csak mikor temettík, mondta tiszteletes úr: 

— Palotába születtél, aszt kunyhóba haltál meg! 


Igen, û kimondta, az öreg Bondor Vince, pedig akkor még a 
Bárciak megvótak! 

Nahát ugye az ezelőtteni parasztemberek is sokfélík vótak, mint 
mindenütt az emberek. Lehet rólluk is beszílni, sok van akit érdemes 
említeni. 

Legtöbbje szelíd vót ezelőtt, csendes jólelkű ember. 

Vót nekünk egy darab szõlðnk Pattancson, hétszáz kodrát, aszt ha 
kinn dógoztunk, míg kisján vótam, bejártunk vízér Kozmáékho, nekik 
vót házok legközelebb. Két öreg cseléd vót, Kozma Bálint meg a 
felesíge, Mike Zsuzsi néném, de igen szegínyek! Ászt sokszor még 
ítélt is föztek hogy behíjanak enni — Egyé kisjányom! — Úgy előttem 
van most is az a rígimódi házok, bóthajtásos vót a gang, vályogbul 
rakva, három nagy cakkra, mindig óvasgattam hogy három cakkja van 
— mán tizenhatba azt elbontották pedig, hát avult vót nagyon, faágast 
tettek a bótívek helyett. Behíttak enni ha vízér mentem, leültem, ettem 
nállok, aszt Kozma Bálint bátyám mesélt közbe nekem, gyereknek. 
Hogy ű alvígesi legíny vót, Zsuzsi néni meg felvígesi jány. Ászt 
szerették vóna egymást — dehát hogy gyöjjön ű a Felvígre jányír? Hát 
agyonütik a felvígesi legínyek! 

De én, tudod kis cimborám, én nem filtern, gyöttem! — aszondja, de 
oan jó gögössen adta. — Nem filtern! Igaz hogy nem is bántottak, nem 
nyúltak hozzám se, de nem filtern én! 

Aranyos két öreg vót, epíjök se vót keserű. 

Anga Imre bátyám vót a másik íllyen. Mindenütt szomszíd födünk 
vót, mer a felesíge Lovas Zsófi vót, Lovasféle föd vót az üvék is, 
eggyütt kapáltunk mindig. Odakint az öregember Zsótárbul énekelt, 
eggy öreg darabZsótárja vót kinn, a kunyhóba a nád alá feldugva. Ha 
kapáltunk, dílbe abbahattuk, akkor elővette: 

— Gyere kisjányom, énekeljünk eggyet! Tudod ezt az éneket? 

— Tudom! — aszt énekeltünk egy jó sort, ettünk, úgy mentünk vissza 
kapálni. 

Illyen vót legtöbbje ezelőtt. 

Itt a szomszídunkba lakott két öregasszony — no azokho nagyon sok 
közöm vót nekem égisz íletembe. Katona Rozi néném vót az eggyik, 
neki a tizennígyes háborúba halt meg az ura, Szűcs István, három 
gyerekkel maradt el. Meg vele ílt soká az anyóssá, özvegy az is, addig 
is avval a legöregebb fiával lakott, aszt itt is maradt Rozi nénémmel 


öregsígire. Valdek Hubert gróf kocsisa vót Szűcs István, onnat is 
vonult be, aszt olyan jó vót a gróf, hogy a kommenciót kimírte a két 
özvegynek tovább is, meg mindig küdött összel egy jó ökörszekír 
tűzrevalót, rözsét, fát, csutkaíziket, vót mindig; fûtenivaló télire. Nohát 
csak nehéz vót azér Rozi ntnémnek, a három gyerekivel, anyóssával, 
ezekre mindre ű keresett, hát sokat nélkülöztek, meg amúgy elíg lusta 
termiszetű vót Rozi néném, ha menni kellett hát ment, csak bekereste 
szűken az ennivalót, de mikor azután a gyerekei nyõttek, bizon nem 
dógozott û tovább, mihelyst elkerülhette. Meg is hízott egyemmeg 
hatalmasra! De nagyon jó öregasszon vót, okos meg szípszavú, sokat 
segített nekem íletembe. 

Az anyóssát csak úgy híttam hogy , nanám". Nekem ugye nem vót 
Tabon nagyanyám, aszt ahogy hallottam Rozi néném gyerekeitül, 
mondtam én is neki így: nanám. Kicsi vótam még, háromnígy éves, de 
úgy előttem van az a különös arca, borzasztó nagy orra nanámnak! El 
vót szegín nagyon torzulva, nagy csúnya orra vót, mintha három lenne! 
Kérdeztem aszt tüle: 

— Nanám! Mir van kendnek három orra? 

— Azír, — aszondja — mer szítverte Szűcs Miklós, egye meg a fene a 
kézit! 

— Hát mir verte szít kendnek az orrát? 

— Hát, tudod — aszondja — gazdaján vótam, Szűcs Miklós meg 
szegín leginy. De szíp legín vót, egye meg a fene a bûrit! 
Hozzámentem! Mondta idesapám: — Ne menj hozzá jányom, mert az 
egy vadember! — De gondoltam, maj megszelídítem. Csak ám nem 
lehetett! Hogy gazdáján vótam, kitanáltam: Mán én nem kendezem, 
hanem tegezem! Mondta Szűcs Miklós: 

— Mari! Kendezzél, mer megjárod! 

—- Áá, nem kendezlek biz én, ha tegezlek! — Nahát akkor úgy 
orrbavert ököllel, hogy szíjjelhasadt az orrom. Vittem ám kötõbe haza 
idesapámnak! — Na idesapám, nízze meg, mit csinált velem Szűcs 
Miklós, amír nem kendeztem! De aszondta idesapám: — Jól tette! Mir 
nem adtad meg neki a titulát! 

De úgy előttem van szegín nanám, ahogy totyogott a nagyhasával, 
hajtotta befele az aprólíkot az ólba: 

Hiss bé ólába! Hiss bé ólába! — így mondta. Ászt én úgy 
gondoltam, a kicsi eszemmel, hogy a csirke lábát mondja: „Hiss bé, Ó 


LÁBA!" 

Nanám! Mir van a kentek csirkéjinek Ó lába? 

— Eriggy te! Te mindenre kíváncsi vagy, kis vacak. Hátrakötöm a 
sarkad! 

Nanám, hát az hátul van! — szóval mindig ott akadíkoskodtam neki. 

Katona Rozi nénémmel aszt nagyon megértettük egymást — a 
fiatalasszonyokat soha nem szerettem, mindig öreg barátnőjeim vótak. 
Pedig Rozi néném még katolikus is vót — na ez is eggy olyan 
érdekessíg vót benne, valahogy másmilyen vót mint mink! Az ura 
református vót, de ű katolikus — nohát nagy ritkaság vót még akkor ez 
is. Sokmindent tudott is Rozi néném, amit mink nem, sok haszna is 
vót. 

Egyszer, mikor itt a grófi kastílyt elbontották, ellepte a környíket a 
svábbogár. Gyön be eggy este Bálint, aszondja: 

— Gyöjjenek csak ki anyám! 

Hát, mint a katonák, nígyessivel, szíles sorba! De úgy ám, hogy 
nem vót megszakadás, mint a folyó! Az árkon is úgy ömlött keresztül 
a sok svábbogár! A kocsiút kozepin szípen kettéváltak, eggyik csapat 
gyött mihozzánk, másik Rozi néncmék, de rendbe, menetoszlopba! 
Mink aszt nyomtuk, ütöttük, tapostuk, mindent csináltunk — nem 
használt semmi. Ugy ellepett bennünket, hogy a kenyeret nem vót 
hova tenni, a két kaszli is teli vót vélek! Szenvedtünk tülök nagyon! 

Egyszer aszondja Rozi néném: 

— Aa, hát nekem má rígen nincs! Küdjítek el! 

— Hát hogyan? Mit csináljunk neki? 

Na akkor elmagyarázta. Hogy este kíszítsek a kémíny alá 
tűzrevalót, ícaka gyútsam meg. Seperjek a lapátra amennyit csak bírok 
svábbogarat, lökjem be a tűzbe. Ha az elíg, akkor innét mind elmegy a 
többi. Mer az olyan családi íletet íl, ípp mint az ember! Ha ott 
valamellyiknek a családtagja megíg, az megy! Csináljam meg ezt 
három ícaka, azt mondta Rozi néném, nem lesz több svábbogaram. 

Megcsináltam. Mind elment! De mind! 

Egyszer meg patkányos világ vót, minden csupa patkány vót, nem 
tudtunk hova lenni. Rozi néném csak nevette: neki egy sincs! 

Kedves Rozi néném, adok amit kér! Csak kûdje el a miénket is! 

— Jól van, — aszondja — elküdöm az íjjel. Csak ki ne gyöjjetek! 
Feküdjetek le este, hagyjátok nyitva az ajtót, majd én bemegyek aszt 


elvígzem amit kell, de nehogy szóljatok hozzám, ne is lássatok! 
Figyelembe se vegyetek! 

Hogy aszt mit csinált, nem tudom mer nem mondta meg. Annyit 
tudok hogy minden ajtónkra felírta krétával: KUNIGUNDA. Ezt 
tudom, mer ez ottmaradt rajta, a verőcén még nemríg is tanáltam egy 
ká betűt. De nem lett azután patkányunk, egy szem se. 

Rozi nénémnek vót egy testvírje, Katona János bátyám, az Pesten 
lakott. Ott is halt meg negyvennígyben, ráomlott az óvóhely, úgy ásták 
ki több nap múlva. Úgy tanulták meg János bátyámat, deríkig temette 
be csak a falrom, maradt ki neki kis hely, kapott levegőt, de rajta vót 
egy gerenda, azt tartotta hogy össze ne nyomja a fejit — de csak 
meghalt addigra hogy kibontották. 

Mikor meggyött hogy János bátyám meghalt, azt mondta Rozi 
néném: ű csak azon rí, hogy nem tudott vóna rögtön meghalni János, 
hogy lett vóna ideje imádkozni. Mondom aszt neki: 

— Illyet ne mondjon Rozi néném, hát ki tudja mennyit szenvedett az 
ott, abba a tudatba hogy úgyis meghal! Hát ennél jobb sokkal, ha 
hirtelen meghalunk! 

De nem, aszondja, û inkább eggy évig feküdjön nagybetegen, hogy 
tudjon gyónniáldozni, imádkozni, úgy haljon meg. 

Ahogy aszt beteg lett Rozi néném, fél évre rá halt csak meg. De 
mán két hónap után azt mondta hogy jobb szeretne meghalni, mint így 
hiába szenvedni. 

— Emlíkszik mit mondott? — mondom neki akkor. Látja, lehet János 
is sokat szenvedett! Pedig ugye elíg abbul kevesebb! 

Hát nagyon rítt szegíny, hogy csak meg tudna halni. Pedig jó 
gondvisellője vót, de hiába — a szenvedísbül nem lehet átkérni! 

Derzsen halt meg aszt Rozi néném a fiánál, ott is temettík el, nem 
hozták haza, azután meg elment Pestre lakni István bátyám. Ászt ez 
nekem olyan rossz érzís, hogy Rozi néném olyan magányossan van ott. 

Nohát ugye nem mindenkit szerethetünk egyformán, vót aszt 
másfajta is, sok. 

Szokás nállunk, hogy aki megharagszik, nem szóll a másikho. 
Nekem három vót ilyen, hogy nem szóltunk. Kettöre én haragszok, 
azokra nem nízek rá se, a harmadik meg énrám haragszik. Hogy mér, 
azt nem tudom — sose kérdeztem meg! Rokonom is Fodor Istvánné, de 
huszonkét esztendeje nem szóllunk! 


Egyszer, huszonkét esztendeje, kérdeztem tűle valamit. Ü meg nem 
válaszolt. Mondom neki: 

— Margit! Nem hallod, vagy nem akarod? Aszondja: — Nem 
akarom. 

— No kedves, maj ha akarod, szólsz, jó? Nem szólt rá semmit. 
Tizenkét esztendeig! 

Akkor egyszer mentem Matvej Sanyiék, hát ű meg ott beszílgetett a 
Sanyi felesígivel a kerítísnél. Elmondtam Sanyinak amit akartam, aszt 
indultam dogomra. Aszondja akkor Margit: 

— Merre mísz? 

Mondom: — A Tóalá, a szölőbe. 

— Akkor megyek én is, — aszondja — legalább addig beszílgetünk! 

— Hallod — mondom -— van mirül! Tizenkét esztendeje óta felgyűlt! 

Nevette ídesded, aszt gyött velem. De úgy beszílgettünk az úton, 
mintha fél órával azelött váltunk vóna el a sarkon! Mindenrül — csak 
azt nem kérdeztem tûle, hogy mér haragudott. 

Akkor pár napra rá, hogy újra tanálkoztunk — megin nem szólt 
Margit. Mit csináljak — nem is érdekel. Ennek is má tizedik éve! István 
bátyám mindig mondta: 

— Hát ne haragudjatok mán! Eszti, te vagy a fiatalabb, bíkülj ki! 

— Dehát — mondom - István bátyám, mit mondjak neki? Hogy , ne 
haragudj, többet ollyat nem teszek"? Ha azt se tudom mir haragszik! 
Én tudom hogy nem bántottam, hogyha ű esetleg hallott valamit hogy 
én ezt vagy azt mondtam, mér nem kérdezte meg hogy mir mondtam, 
vagy mondtame valóba! Hát nem szólt egy kutya szót se soha! 

Maradt aszt úgy. Nem szól lünk. 

Na ugye nem mind ilyen jámboran haragudott mint mink Margittal, 
mer ahogy Csirke Sándor bátyám meg Csösz Józsi bátyám csinálták, 
azt má rossz vót nízni. Hogy aszittem níha, megölik egymást! 
Hozzáfogott a szőlő vígin a Zsuzsika ángyom kecskéje mekegni — na 
persze, mer elment Pestre ángyom, aszt ott vót a kecske nígyöt nap 
kikötve a fáho! — aszondja Csirke Sándor bátyám: 

— Te, de mekeg a kecske! 

Megismerte kendet! — aszondja Csõsz Józsi bátyám. Mir nem 
beretválkozott meg, így ráismer kendre! 

— Elhallgatsz mindján! Az anyád jóistenitde szidta, 

csúnyán, cifrán! Mentek egymásnak — de nem szerettem nízni- 


hallgatni! Akkor egyszer meggondolták, leültek aszt kísz vót, ettek 
bíkébe egymás mellett. De én mindig úgy iszonyodtam, hogy maj 
csakugyan megölik tán egymást! 

Nagy erős ember vót Csösz Józsi bátyám, mégis egyszer leesett a 
lábárul, kint a határba, úgy hozta be két ember. Ott nízte az úton Csirke 
Sándor, aszondja neki: 

Na az anyád istenit büdös! Elvisznek, nem gyössz vissza most mán! 
Megdöglesz! 

Nem szólt rá semmit se Józsi bátyám, nem tudott szólni, olyan 
beteg vót. Elvitték Szolnokra kórházba. De csak jobban lett, pár 
hónapra hazahozták. 

— Na a jóistenit kendnek, — aszondja — hazagyöttem ugye! Maga 
megy el előttem, előbb megdöglik, meglássa! 

No csakugyan, alig hat hétre rá — hol van Sándor bátyám? 
Bálintnak hiánzott, mer gyött mindig kártyázni este, aszt egyszerre 
elmaradt. Nízzük meg, hun van! Eltette Bálint zsebre a kártyát, 
megyünk át Csirkéikhe, hát — haldoklik az öreg. Itt má nem kártya lesz 
ma este! Azt mondja a jánya, mán vagy háromszor elállott a lílekzete. 
Még akkor egyszer hozzáfogott levegőt venni, ott óvastuk hogy 
hánszor lílekzik — de bizon aszt elhatta, nem mozdult többet. Meghalt. 
Nevette aszt Csösz Józsi bátyám: 

— A jó anyádat, — aszondja — na ugye hogy te haltál meg hamarébb? 
Jól van, tudtam én! 

Nem telt el azután semennyi idő se, meghalt Józsi bátyám is. 

Ugye minden vót ezelőtt is, gyilkolództak is a rígiek, megvót az is. 

Hogy a felvígesiek meg alvígesiek örökké verekedtek, bicskázták 
egymást, ez a mi időnkbe nem vót mán, addigra elmaradt — nem azt 
mondom hogy nem került ollyan, de ez inkább még előbb vót. Arra 
még emlíkszek, hogy Lõrinc Terus apját ásóval úgy fejbe vágták, hogy 
örökké nagyot hallott azután, Nagy Bálint bátyám meg ököllel vert 
agyon eggy embert — de olyan nagyon sok nem vót azér íllyen. Nagy 
Bálint aszt törvínbe se vót soha ezér, mer nem tabi embert ütött agyon, 
aszt a falu összetartott íllyenbe, fizettek sokat a doktornak is aszt úgy 
lett jelentve hogy szívbénulás ölte meg azt a burai legínt. Nem hitták 
törvínbe se Nagy Bálintot, de aszt csak bántotta a lelkiismeret, 
felakasztotta magát két évre rá. Illyenidős jánya vót mint én, kicsivel 
öregebb, kisján vótam mikor Nagy Bálintot temettík. 


Zsódos András bátyám öccse, Zsódos Gábor özvegyen maradt 
három kis iskolás gyerekkel, aszt újra megnősült, elvette Bóka 
Borcsát. De bizony az új asszon nem pártfogolta a gyerekeit, mind 
világgá hajtotta üket, aszt ezen Gábor bátyám úgy felbőszült, hogy 
elvágta Borcsa néni torkát. Magát meg agyonlůtte. 

Zsódos András bátyámnak hogy ðr vót, vót szolgálati revolverje. 
Gyöttek aszt a csendőrök András bátyámho: 

— Zsódos bácsi, hun a revolver? 

— Odabe van a téglás szobába, — aszondja — lóg a szegen a tokjába. 

— Na gyöjjön, nízzük meg! Bemennek, felnyitják a táskát — üres. 

— Hát, akkor nem tudom hun van! 

— Nahát, — aszondja a csendőr — az öccsinél van. Agyonlűtte magát 
vele. 

Megöltek egyszer eggy idős házaspárt, Fazikas Zsigmondot meg a 
felesígit. De az sose lett meg, aki tette. Az öreg Bakcsősz vót akkor a 
rívísz — nem tudom a rendes nevit, mer csak így hittak —, ût vallatták a 
csendőrök hogy kit vitt át a Tiszán. Azt mondta hogy nem vitt senkit. 
De mire aszt másodszor mentek vóna hogy elðvegyík, felakasztotta 
magát. Hát ű tudott tán valamit — de sírba vitte. 

Fazikas Zsigmond fia, Fazikas Mihály itt lakott Tabon, ûtet is 
gyanúsították soká, hogy ű ölte meg apjátanyját. Mer hatalmas kutyák 
vótak a tanyán, hogy nem mehetett senki oda csak aki nagyon ismerős. 
Még emlikszek, huszonkettőbe, hogy Zsódos András bátyám 
Kisújszálláson rendőr vót, folyt a nyomozás, Fazikas Mihályt is 
vallatták, de persze nem vállalta magára. Aszondta Zsódos András 
bátyám, majd ü ráügyel, ha Fazikas Mihály a halálos ágyán lesz, neme 
gyónja meg hogy û vót. Nade hát ki vót ott mán mikor û meghalt, kit 
érdekelt ez addigra! Kilencvenvalahány esztendős koráig ílt Mihály 
bátyám — hát tůûle se tudódott ki semmi. 

No szóval nem sok íllyen törtínt rígen se — ezelőtt is jobb szerettek 
nevetni mint sírni. 

Jaj, aszt az a sok huncut ember! Amit a jányokkal vighevittek, ha 
kapáltunk, arattunk eggyütt! Dílbe a jányokasszonyok külön bandába 
aludtak aratáskor, a leginyek meg faragtak kis  nyársakat, 
odalopakodtak, aszt a hosszú szoknyákat feltámasztották vele! Akkor 
aszt úgy feküdtek hogy alája lássanak. Az öreg Dékán Sándor vót híres 
huncut leginy míg az vót, nahát û aszt mindent elkövetett a marikverő 


jányokkal! 

Egyszer aszt észrevettík a jányok, hogy kilíses Dékán. Oan csendes 
vót, nem is huncútkodott — rágyöttek aszt, hogy kilís van a derekán. 
Akkor a sok jány megrohanta, lefogta! Szitás Zsófi — olyan kis eleven 
portíka vót, kis csepp, az úgyse tudta vóna szorítani — lehúzta a 
gatyáját aszt mind kinyomkodta neki a kilist! De húszat legalább! 
Hogy tiszta vírbe vót Dékán Sándor bátyám! Jajgatott az, rimánkodott 
— de hiába, nem könyörültek rajta a jányok! 

De leghíressebb huncut vót mind közt Vitális Gyurka bácsi. Én mán 
üt nem ismertem, sose láttam, az unokája ilyen idős vót mint Bálint, 
hát sokkal énelőttem meghalt még, de a híre nagyon fennmaradt. 
Amiket ű összebeszílt, most is mindenki meséli a faluba. 

Rókát űzött egyszer az öreg. Ászt egy nyárfára szaladt fel elûle a 
róka. — Nagy hatalmas sugár jegenyenyárfára, így mesélte — de fel 
egísz a leges leghegyibe, egísz a LEGCSÚCSÁRA! Ászt rálûttcm! 
Hopsz az anyja! Még feljebb ment két öllel! 

De tudta mondani az öreg! Szűcs Miklós bátyámnak kezdte 
egyszer: 

Hallja kend! Emlíkszik-e az én mostani hólyagmeggyfámnak az 
elõdjire? 

Hát tudta Miklós bátyám, hogy puszta gyepre ípített az öreg, nem 
vót annak a meggyfának egyéb elődje csak a fû. De kíváncsi vót, mi 
sülne ki ebbül, hát rámondta: 

— Emlíkszek! 

— Nahát, — aszondja Gyurka bácsi tovább — gyött egyszer 
Kunhegyes felől egy hatalmas borulás! Beleakadt annak a 
hólyagmeggyfának a legfelső ágába! De lett ollyan esső, hogy a 
derikkötöláncot a Kótalaposrul felmosta a partra a víz! 

Egyszer, ahogy a dolgát vígezte Gyurka bácsi a nádasba, ráment 
egy falka farkas. Felmenekült akkor meg a ficfára, onnat olvasta meg: 
íppen száz farkas vót! 

— No, annyi tán mégse vót — aszondja rá Matvej nagyapám. — Hát 
ha csak csirke csipog száz, attul is megsiketül kend! 

— Hát akármit mondasz is, de vót vagy ötven! Ötven? Sok ám az 
Gyurka bátyám! Gondoljon csak el ötven libát! 

— De vót húsz, na! — aszondja Gyurka bácsi. 

— Biztos? — kérdezi nagyapám. 


— Hát pedig valami vót ott, higyjétek el, mer mitül zörgött vóna a 
nád! 

Na ebbe aszt ki is eggyeztek vele nagyapámék. 

Lidi néném vót asszonyba íllyen, akinek mindig kellett nevetni, 
Tamás Lajosné. De ű nem is kíszakarva nevettetett minket, ha ollyan 
vót: örökké törtínt körülte valami hogy nevetni kellett — olyan félkanál 
vót. Egyszer a szõlðbe leltem meg a fán, szedte a cseresznyét. Nízem a 
lomb közt — hát nincs rajta semmi. Tiszta meztelen vót az öregasszony, 
csak egy fehír vászonkötő vót a derekán megkötve. 

Lidi néném! — mondom. — Hát maga meztelen van?! 

— Hát! — aszondja. — Nem akadozik a gally a ruhámba! 

— De hátha másba akad bele! 

— Nem a! — aszondja. 

Leültem a fa alá, úgy nevettem. Kiabáltam aszt Lódi Zsiga bácsinak 
— ű vót akkor a csõsz —, gyöjjön oda mer íllyet még nem látott! 

— Eejnye Lidi, — aszondja Zsiga bátyám — hát így vagy? Nem 
restelled magad? 

— Jól van, jól, — aszondja Lidi néném — hát csak nem hasgattatom 
össze a ruhámat! 

No pedig azér nem lett vóna nagy kár, hát majd rongyossan járt Lidi 
néni, öreg rongyokba mindig. A jánya varrt neki jót is, egyberuhát 
amíllyen most van mán, slafrokot, úgy hittük rígen — de azt nem 
szerette az öregasszony: 

— Jaj kisjányom, — mutatta — látod, íllyen divatos ruhám van! De 
nem jó ez, — aszondja — felszaglik! 

— Mér, hát mikor mosta a pizsamáját? 

— Soha se! 

Nahát ugye, akkor hogyne szaglott vóna! 

Pedig még főbíró is vót jó ideig az ura! Gyöttek egyszer, keresték a 
szolgabíróságtul. Beszóltak az udvarra, hogy keresik a főbírót vagy a 
főbírónét. Lidi néném meg a tyúkólat pucolta — akkor is meztelen! 
Hogy a tyúktetű ne menjen bele! Csak a fejit dugta ki, úgy felelt nekik: 

— Nincsenek itthol lelkem, — aszondja — menjenek dolgokra! — 
Nem merte mondani, hogy ű a főbíróné! 

Nagyobb gazdák a faluba inkább a Felvígen vótak. Az Alvíg 
szegínyebb vót, oda a vígrehajtók is többször mentek. Aki így jobban 
állt, a Hentesek, Sárándiak, Mikoláék még az öreg Mikola Pál idejin, 


Lörinc Gyula bátyámék, Lőrinc Istvánék — ezek mind a Felvígen 
laktak. Ezek se olyan nagyon nagy gazdák vótak, mondjuk még Lõrinc 
István sógórom nagyapjának vót tán negyven hódja — nohát mán 
István bátyámnak abbul lett tíz, meg hát amit szerzett hozzá közbe, 
mer elosztódott, szíjjelment a föd. Harmincnegyven hód Tabon má sok 
vót, Pap Jánosnak vót hetven, olylyan meg csak egy vót itt, hogy 
százhárom hódja vót: Víkony Gábor bátyám, felvígesi gazda ű is, az 
anyósom tcstvírje. Nahát aszt — annyit dógozni, mint az az ember 
dógozott! Nappaltíjjelt eggyé tett, úgy hajtotta magát! 

Gábor bácsit kétszer rúgta pofon a lú. Egyszer — még gyerek vót — 
ráhajintotta a macskát a lú farára, aszt kirúgta a fogát előlrül. Meg 
mégegyszer má felnyött korába, akkor nem tudom mér rúgta meg, 
akkor meg ódalrul ment ki minden foga, de az álla kancájával eggyütt. 
Az én cralikezetemre egy foga vót Víkony Gábor bácsinak — hát 
eleinte, de kísőbb az se vót meg mán. Még meg hozzá az a csúnya 
kappanhangja, ahogy az üres szájával beszílt — felit se értettük. 

Egyszer valami érte az ujját is, tán akácfatüvis szúrta meg aszt 
elgennyedt. Egy hónapig szenvedett, akkor kizubbant neki, de rendbe 
nem gyött, mer akkorra má felment egísz a válláig a daganat — akkor 
ment csak orvosho. Azt mondták a doktorok, leveszik a keze fejit, el 
kell menni Pestre, de gyorsan mer megöli! Dehogy megy ű odáig! — 
aszondta. Rátette egy tuskóra aszt levágta az ujját. Le! Csonka lett a 
keze, de meggyógyult szípen. 

Egyszer meg rádült a fal. Bontottak valamit, dehát nem 
biztosítottak, eldült a fal aszt Gábor bácsi alája került. Kihámozták, 
aszitték halott. De kinyitotta a szemit aszt aszondta: 

— Mit bámultok? Öntsetek le egy veder vízzel aszt jól van! 

Öntöztík is, de bizon nem lett jól, bevíttík az istállóba, nem bírt 
mozdulni. Akkor meg: hogy húzzák meg a lábát — azt hitte, tán kiment 
a helyibül. Megfogták nígyen, meghúzták — elájult Gábor bácsi. Úgy 
vitte be mentő Szolnokra. Ott aszt megmondták, hogy eltört a fara 
csontja, három helyt a medence. Ha beforr — jó, ha nem — nem bírnak 
segíteni, mozdulatlan kell fekünni hanyatt, úgy talán meggyógyul. 

Két napra rá ment utánna Zsuzsika ángyom látogatni. 

— Kocsit keríts aszt haza! — evvel fogadta Gábor bátyám. 
Hazarázatta magát! 

Itthol aszt egy hét múlva mán az ablakho kellett vinni, hogy lássa a 


lovát. Nem maradt fekve, nem nyugodott, nyár vót, aratás után, gyött a 
hordásidó, Gábor bácsi kötelet köttetett az inára meg a hóna alá, aszt 
felhúzatta magát csigával a rakott kocsi tetejire, úgy ment hordani. 
Úgy forrt össze a fara ahogy akart — de összeforrt. Valahogy mindig 
égiszbe maradt Víkony Gábor, roppant szívós termíszete vót! 

Zsuzsika ángyom, a felesíge is nagyon dógos vót. Kofálkodott 
csudára, befogott a kóllábať® aszt û járt Szentmiklósra, Kisújra, 
Mezõtúrra, Pestre is, vitte az aprólíkot, vágott libát a piacokra, reggel 
hét órákkor má Kunhegyesen vót a zöldsíggel, kaka vót hogy 
hazavergödött, odakötözte magát az ülísre hogy ha elalszik le ne 
bukjon, úgy ment! Az ura csak bíztatta: 

— Le ne ess má! Ne aludj má! 

— Nemnemncmnem! — aszondja Zsuzsika ángyom, de közbe aludt a 
bakon. 

Dógoztak szakadásig. Hát igaz hogy száz hódjuk vót, de mikor aszt 
a bank hozta a húszas kamatokat, akkor aszt nyögtíkpöktík! Nem 
dógozott annyit senki más Tabon mint ük! Jó hellyé vót nállok a 
cselédnek, ehetett amit tanált csak nem vöt gazdasszony. Zsuzsika 
ángyom mindig barangolt, aszt többet ett a cselédje fðztjibül, mint a 
cseléd az üvébül. Ha íheztek, Gábor bátyám mondta a béresnek: 

— Üss agyon annyi csirkét, amennyivel gondolod hogy jóllakunk! 

Főztek aztán! Zsuzsika ángyom nem szólt érte, néha sipákolt, ha 
magkakast vert agyon valamellyik, de aszt megbíkült, ette û is. 
Előgyött este: 

— Na gyerekek, vane ennivaló? — melléült aszt jóllakott. Gábor 
bátyámnak mindene vót a lovai. Jó kocsis vót, nagyon tudott nígy 
lúval is hajtani! Száz hódja vót, de mindig az istállóba hált. Mikor 
újházasok vótak is! A gyerekeit is ott csinálta mindet, pedig aszt a 
jánya, Jolánka a legelső doktorált nő vót Tabon! Szerette azt egy pesti 
úri fiú, Bükszegi Pista, de nem engedtik hogy elvegye Jolánkát. Nem 
vót Bükszeginek fillérje se, csak a rangja valamíllyen miniszter vót a 
nagybátyja —, Víkony Gáboréknak száz hódjuk vót, de viszont ugye 
parasztok vótak csak, dógoztak ípp úgy mint a cselédjek — hát nem 
engedte össze üket a család. Bükszegi Pista aszt fűbe is lûtte magát. 

Dógos vót nagyon Gábor bácsi, meg rendkívül jó ember. Becsültík 
is annyira a faluba, hogy mikor aszt kulák lett, akkor se bántották. 
Börtönbe vót azér, nem lett meg a beadás aszt elzárták, de amúgy nem 


bántották. Mikor nagyon szorították, má mint kulákot, hogy ekkorra 
meg akkorra be legyen szántva, két pár lova vót még, mindet kivitte, 
szántott estig eggyik párral, gyalog begyött hogy a lú pihenjen, 
jelentette hogy meddig jutott, ment vissza, fogta be a másik párat, 
szántott reggelig amazokkal. Lehetett hetven éves akkor. Utánna még a 
téeszbe is belement, úgy halt meg mint téeszkocsis. Sokon ment 
keresztül, mer mindent kibírt! 

Az Alvígen sokkal szegínyebb emberek laktak, nem is tudok ott 
gazdag embert csak Boros János bácsit. Kilencven éves korába halt 
meg, körülbellöl tizenhat vagy tizenhét éve, mer nem Barcikai 
tiszteletes úr temette, ha Kovács Dani. Nagyon jó ember vót János 
bácsi, de nagyon nagy hatalma vót ûneki, hát sok födje vót. 
Összeveszett egyszer még Borbí Györggyel is! Eggyütt mentek 
Törökszcntmiklósra, egy hintón, aszt összevesztek az úton, de nem 
János bácsi szállt le, ha Borbí György. János bácsi vót időssebb 
valamivel, aszt aszondta: 

— Nahát én nem ülök egy hintón a nagyságos úrral! Szálljon le, ha 
íllyen a témája! — aszt otthatta az útba Borbí Györgyöt. 

Világtalanul ílt Boros János a vígin tíz esztendőt. De azér járta a 
határt! Szölöbe, kenderfődre kijárt, irányította a gazdaságot meg ű 
parancsolt azért! Szántottak kinn a fiai, egyszercsak ott vót Gábor 
bácsi, aszt mondta nekik, perelt velők: 

— Eej, — aszondja — má megint a csikót fogtátok eke elé, hát nem 
megmondtam 

— Igen idesapám, hát a derest nem lehetett, czér meg czér — 
magyarázták ott a fiai, de azér csinálták, amit az öreg dirigált vakon! 
Kiadta nekik az aznapit, aszt ment vissza. 

Egyszer gyött János bácsi a szölöőbül, otterte az uram a 
szölökapúnál, hozta az öreg a két kas gyümöcsöt, összekötötte kötíllel, 
úgy vette a vállára. Meglátta Bálint, megvárta, felvette a kocsira, 
elhozta a Sebestóig. Ott leszállott János bácsi, leadta neki Bálint a két 
kaska körtét, feltette a vállára, elköszöntek. Nízi aszt Bálint — hát 
visszafele indul az öreg, eltívesztette az irányt. 

János bácsi! Nem jó fele megy kend, visszafele indul! 

— Ejnye az istenit, — aszondja — hát igazíts helyre! Bálint aszt 
megfogta a kézit, megfordította. 

— Na most így mehet a templomig, onnat meg mán eltanál. 


Nem szokott pedig tívedni Boros János, a lábával tapogatta az utat. 
Attul hogy vak vót, mindent csinált, fát vágott, a tyúkokat etette, 
mindig haszna vót, az utolsó percig! Egyszer azt mondta eggyik este: 

— Na gyerekek, má csak mámmá ílek! 

— Ugyan idcsapám, — aszondja a fia — hát most ett meg egy nagy 
karíj pirítóst! 

— Nem baj, azt má viszem magammal! Kérdtek tûlc: — Hát fáj 
valamije kendnek? 

Nem fáj nekem! — aszondja. — Mir fájna? Meg lehet halni úgy is! 

Meg is halt reggelre. Fájás nékül. 

Egy fia ma is megvan János bácsinak, orvos valahun, doktor Boros 
Sándor. Egyszer láttam, olyanféle alacsony mint János bácsi vót, 
nagyon kedves ember. 


Érdekes uraságok 


Tabon ha valaki házat ípített, gyött mindenki, aszt segített. Mi is 
mikor válykot hordtunk, huszonnyóc kocsi gyött! A vályokrakásba, 
fődhordásba,  tapasztásba, meg mikor a tetőt hoztuk elő 
Törökszentmiklósrul, abba mindbe segítettek, meg mikor saraltunk, 
csinálta a cigány a sarat a Nagygödrökbe, tíznél több kocsi hordta 
idáig, úgy aszt vittük fel a pallásra. Vót segítsíg, sok. A meszelísnél a 
rokonasszonyok mind ittvótak, mikor elősször meszeltünk hogy szí p 
legyen, öthat sorral bemeszeltük mire fehír lett — ez mind úgy ment: 
összefogva a rokonság meg jóbarát. Jóbarát is! Híni se kellett, eggyik a 
másikátul meghallotta hogy Matvej Miklós házat ípít, akkor elogyött 
valaki megkírdeni, mikor hordjuk a válykot, aszt akkor egyszercsak 
gyött a sok ember. Bizon megfőztünk egyszerre két disznólábat 
krumplilevesbe, meg két ruháskosárral sütöttünk pampuskát! Elfogyott 
egy szálig, olyan sokan vótunk! Huszonnyóc férfiember, meg még 
több is, mer vót olyan ház ahun növendik gyerek vót, hát gyött az is, 
felhánni a válykot. A suttyógyerek kapott mind valamennyi pízt. De az 
emberek, kocsisok nem. Azoknak csak valamibe visszasegítettünk. Hát 
mink ugyanígy mentünk. Persze, aki ollyan magánakvaló vót, nem 
szeretett segíteni, az nem gyött. Bizon annak még tán a házát se 
ótották, hogyha ígett! De ezt a mi házunkat rengetegen ípítettík. 

Idesapám napszámos ember vót, vót azér pár hód födje, de annyi 
nem hogy kisbirtokosnak jegyezzék, mindenütt csak úgy írták hogy 
, napszámos", hivatalos papíron û úgy szerepelt, vagy esetleg hogy 
, földmíves? — ez jelentette hogy van azér valami kis födje. Ha tíz 
hódon fejül lett vóna, akkor lett vóna , kisbirtokos" — nahát ugye az 
nem vót, csak , napszámos". De azért ez nem úgy vót, hogy napszámos 
ha ípített, akkor csak másik napszámos gyött — nem, gyött mindenki. 
Gyött gazdagabb is, akinek gazdagabb rokonja vót, vagy így jó embere 
gazdagabb, gyött az is mind. Még Hubert gróf is elküdte a mindenesit, 
Kis Sándor bácsit, hogy kelle segítsíg. Mer hallotta, hogy az öreg 
Matvej ípít, hát ha kell valami, iga vagy ember, szívessen ad. Hogyne, 
itt Tabon az urak nagyon eggyütt vótak a parasztokkal, mindenbe. De 
mondtuk aszt, hogy köszönjük, vagyunk elíg sokan. 

Így vót szokás, az uraság is adott segítsíget. Hát vót arra alkalom, 


visszaadni: ha szölöt kapáltak, elment az illető, dógozott egykét nap, 
osztan mondta, hogy 

— Méltóságos úr is oan kedves vót, hát visszasegítettem — ez 
megvót. Hubert gróf különössen ilyen vót. Borbí Gábor nem annyira, 
az jobban a maga dógát vígezte, habár temetísekre az is eljárt. 
Nemcsak a cselédjiére, meg nem is csak ha az elöljárók közzül halt 
meg valaki, hanem szegínyember temetísire is. Elment, akit 
tiszteltbecsült, annak elment a temetísire. 

Ezelőtt mikor március tizenötödiki banket vót is, a Polgári Körbe 
vót legnagyobb ünnep. Az Iparoskörbe is vót banket, de az 
Urikaszinóba nem vót semmi, mert a földesurak mind odagyöttek a 
Polgári Körbe. Óesztendőkor is, csak ífélkor mentek át az urak az 
Iparoskörbe, újévet köszönteni, a Polgári Kör vezetősíge is, de mán 
eggy óra, fél kettő — akkor má mind visszagyött mihozzánk, a 
parasztok közzé. Mindig azt mondta Borbí Gábor nagyságos úr is: 
valójába ük is parasztok, úk is a födbül ílnek. Ük is azt lesik mindig, 
hogy merrül gyön a borúllás, mit hoz. Hát ténleg így is vót, aszt ott is 
szórakoztak velünk a Polgári Körbe. Jól szórakoztunk mindig, eggyütt 
az urakkal, mer nagyon rendessen tudtak azok viselkedni ha akartak. 
Nem szóltak azok soha egy rossz szót se — ollyanho, akihe nem 
lehetett. Ugye akihe meg lehetett, hát az ollyannak szóltak. Úgy van 
ez: a katona, meg a pap — oda megy, ahun kap! 

A paraszttal jól kigyöttek az urak. iparossal nem annyira, az má más 
dolog. Na, hát hogy míllyen nagy vót a különbsíg ezelőtt az iparos 
meg a parasztember között: Az iparosok a Tiszagátnál megvettek egy 
házat, hogy ott lesz majd az Iparoskör. Ászt ugye, hát kíregettek rá, 
mer nem vót elíg pízek. Adott az uram is egy mázsa búzát. Nagy szó 
vót, bizony, hát az iparosok egy pár pengőt tudtak adni, egy mázsa 
búza meg huszonnyóc pengő vót akkor! Úgy hogy mikor kísz lett az 
Iparoskör, egy táblára vót felírva a nevek azoknak, akik sokat 
adakoztak, aranybetűvel. Hát ott vót az uram is, ötödiknek. Na aszt 
mikor a felavatás vót, kíntelenek vótak oda is meghíni bennünket, mer 
hát sokat adtunk, csak resteltík ugye hogy ne híjának meg. Mint 
banketra szoktuk: sütöttem sütemínt, elmentünk. Hát, Bálinttal még 
csak vót aki barátkozott. Mert eggyik komja kerékgyártó vót, Peleskei 
Miklós, a felesíge Kocsis Eszti, egy kondás jánya. A másik komja meg 
Tarkó Feri, az is kerékgyártó — nohát neki így legalább köszöntek. De 


énhozzám nem vót aki szóljon! Tarkóné, meg Peleskeiné — hát ugye ük 
iparosnék, hát dehogy szóltak! A szomszédunkba Patócs lakott, 
szûcsmester, hát az mindig a mi pízünkön váltotta ki a bűrt, meg a 
festíkanyagot, mindent — meg is adta, becsületessen, nem az, de 
viszont hát csak itt vót a tõkéje, minállunk! Ászt a felesíge is csak 
aszondta, jóval ífél után mán, hogy: 

Jaaj, nem is láttalak Esztikém, — aszondja — hogy itt vagy! 

— Maj meglátsz, — mondom — hónap, ha píz kell! — én is oszt rögtön 
odaszúrtam neki. Nem, hát nagyon bosszantott, nem is tudtam senkit 
megkínálni a sütemínyemmel, mer nem szólt hozzám a kutya se! Akik 
mellettem ültek se! Pedig se õtözetbe nem vótak különben, se 
tekintílybe — hát tekintílyem vót annyi a faluba, mint akarmellyik 
iparosnénak! 

No, az asztalfőn ültek fiatal tanítók, doktor Kosári, a felesíge is — 
még akkor ugyan nem vót az, kísõbb lett Kosáriné, tanítónő az is —, 
meg Palotai rektor is ott vót, avval is a menyasszonyaféléje, meg 
Farkas Guszti társulati írnok, aztán ezek mindennapos vendígek vótak 
nállunk, hát megláttak ott, hogy ülök csak mint Szép Mari az első 
urával, nem szólnak hozzám — hát odagyött Majoros Juliska, aki 
Palotainé lett azután, azt mondja: 

— Eszterkém, gyöjjön oda hozzánk, gyöjjön oda ülni! Látom hogy 
itt magáho nem szól senki se! 

Így aszt felbiggyeszkedtem az első helyre. A jedzõné húzott oda 


széket, — Ide üljön, Esztikém! — aszt körülfogtak, igazán olyan 
kedvessen! Dehát az iparosok — azok oszt nem. 
A cimborám,  Szappanosné —- mindig eggyütt vótunk 


gyerekkorunkba, aztán elvette egy suszter, szóm szidunk lett, 
majdnemszomszíd. , Kedves cimborám", úgy híjuk egymást most is. 
Na û mondta egyszer, hogy 

— Nagyon szeretlek, Esztikém, de hát vasárnap azér nem 
tanálkozhatok veled. Mégis, — aszondja — én iparosné vagyok! 

— Nem baj, cimborám, — mondom — több a hétköznap mint a 
vasárnap! Csak én meg majd esetleg hétköznap nem látlak meg tíged! 

De gyött azér, kérni harmados kukoricafödet, aratást, mifene. 
Hétköznap — vasárnap nem. A banket vasárnap vót, ott nem vett észre 
û se! 

Nagy divat vót akkoriba a kalap. Lett aszt Szappanosnénak is 


kalapja. Hogy hogy nízett ki benne — na mindeggy. Mentünk Pestre 
egyszer, István királyra. Ú kalapba, én meg csak úgy: selyemkendő a 
fejemen. Olyan húsz évessek lehettünk. 

— Hogy lehet az, hogy te kendőbe gyössz, Pestre! — aszondja 
Teresa. 

— Hát talán csak nem kalapba gyövök, mit gondolsz! Nem vagyok 
én iparosné! 

Aztán mikor hazafele gyöttünk: 

— Na, — mondom - vóte eredmínye, hogy kalapot tettíl? 

— Hát, — aszondja — mégis nem níztek ki magok közzül! De a kutya 
se szólt hozzád! — mondom. — Engemet 

meg hittak cselédnek, hogy íliyen tiszta rendes asszon kéne 
szakácsasszonnak! Akkor csak érdemessebb vót hogy kendőbe 
mentem! 

Mer valóba úgy is vót: Ez vót a szokásom, hogy sétálgattam le s fel, 
eggyik útrul a másikra Pesten, ha mán kiállásig vótam, a mozihíradóba 
beültem, azt vígigníztem, akkor megin mentem tovább — na egyszer 
csak megállt mellettem egy autó. Kiszólt egy úriasszony: 

— Legyen olyan szíves, asszonyom, — aszondja — gyöjjön elő egy 
szóra! 

Odamegyek, azt mondja: 

— Kérem, mir jött Pestre? Mer ugye nem pesti? 

— Nem, — mondom - tennap gyöttem Pestre csak. 

— Nem gyönne el hozzám szakácsnönek? — azt mondja. Ilyen tiszta 
rendes asszon kéne! Nagyon jó hellyé lenne! 

— Má ne haragudjon, — mondom neki — de én még nem vótam 
cselédje senkinek. Meg nem is leszek. Amíg egyébkínt megílek, addig 
lekötött munkára én nem megyek. Megílek otthol a magam 
háztartásába. 

Hát kérte aszt az engedelmet nagyon. De nem, hát semmi, hát nem 
sértő módon szólt hozzám. 

No, az iparosok: Szóval nem szerettík űket az urak se. Azt mondta 
rajok Borbí Gábor nagyságos úr is: 

— Nem szeretem azt a félműveltsíget, — aszondja — mindig csak 
, kérem", , kérem", ennyibül áll a műveltsígök, evvel akarják mutatni! 
Jobb szeretem én, a szent jit neki, itt a parasztembereket! — aszt 
szórakozott inkább mivelünk a Polgári Körbe. 


De szerette is, valóba, nagyon szerette a parasztembereket, mer 
mindenkivel szóbaállt, mindig köztök vót. Nem vót rossz ember Borbí 
Gábor, ha ment az úton is, megfogta az öregasszonyokat, — Ne kend 
menjen a sárba, majd én! — körûiemelte magán, aszt ment tovább. Hát 
vót neki is hibája is. Aszondták nagyon kurvás. Hát, meglehet. 

Ismertem nagyon az urakat, vótam köztök eleget. Bejártam az 
urakho, már kicsi koromba, játszogattak velem, én meg nem filtern 
tölük. Sokat, sokat vótam nálluk, jártam én majd az összes kastílyokba 
míg kisján vótam. Egyszer a Zibár gyerekei — a Vízügynél vót az 
szolga, horvát ember — annak a gyerekei megtanítottak egy csúnya 
versre. Na, mentem vele mindjár Török úrho, a píztárnokho a 
Társulatba, mondom neki: 

— Török úr kérem, nagyon szíp verset tudok! 

— Mondd el Esztikém! Mondd el! — aszondja. 

— Elmondom egy hatosír! 

Egy hatos nemtöm hányad rísze vót egy koronának, de ha 
kántáltunk is, igen mindenütt egy hatost kaptunk. A krajcár kevesebb 
vót, azt hiszem húsz krajcár vót egy hatos. Rögtön ideadta Török úr a 
hatost. Ászt elmondtam neki a verset: 

— Lipitlapát, ajtó megett izél apád! Hát, nevette borzasztó. 

— Hallode, — aszondja — menjél be a nagyírodára, aszt mondd el 
mindenkinek! De csak úgy, ha leteszik a hatost! Senkinek se mondd el 
ingyen! 

Mentem boldogan, hogy a szíp versemér kapom a sok hatost. Hát 
mit tudtam én, hogy szípe vagy nem szíp! A nagyírodán sokan 
dógoztak, vagy nígy mérnök, meg még sok ollyan is, aki nem mérnök, 
csak ilyen nemtudommi, mérnökök mellett. 

Tudok nagyon szíp verset, elmondom egy hatosír! 

Na vót aki adta a hatost, vót aki meg mondta hogy hát ű nem ad. 

— Akkor menjen ki! Ingyen nem mondom el! 

Csak leszurkolta mind az egy hatost, mondtam nekik is nagy 
hangon. Örültek azok is nagyon. Azt mondta akkor az eggyik úr — 
szegín, Csíkinek hittak, mérnök vót, meghalt a tizennígyes háborúba, 
nem tudom hová való lehetett, csak pár esztendeig vót mérnök itt — azt 
mondja: 

— Hallode kisjányom! Ez ám nagyon szíp vers! — aszondja. — Eridj 
be az igazgató úrho, mondd el neki, hagy hallja ű is! 


Am meg egy vin göthös ember vót, a nevire se emlíkszek, mer csak 
igazgató úrnak mondtuk, a felesíge Kormos Anna vót, az angol 
királynőnek rokonja, Viktóriának, de tartották is a rokonságot, sokszor 
kaptak is onnat csomagot. De vígtelen fukar ember vót, meg mogorva, 
nem is nagyon fogadta a köszöníst se, meg hát nem ereszkedett le, 
hogy a többivel összeáll aszt beszílget — íllyen nem vót. Na 
bekopogtam. 

— Nem lehet! Ki az? 

— Én vagyok, igazgató úr kérem, — mondom — azér gyöttem, mer 
tudok egy nagyon szíp verset. Elmondom, de csak egy hatosír! 

Menj innét kifele! — azt mondta. Utánna meg: — Na gyere. Itt a 
hatos. Mondjad! 

Elmondtam neki is. Borzasztó dühös lett! Kiállt az ajtóba, aszt úgy 
kiabált: 

Mit csinálnak velem az urak?! Bolondot űznek énbelülem?! Itt van, 
— aszondja — lyukas a cipőm talpa, azt se bírom megcsináltatni, aszt 
íllyenír kiadatnak velem egy hatost! 

Szomorú vígök lett a hatosoknak. Hoztam haza egy marikkal — hát 
vótak ott lehet tizenöten is! Nem tudom hány koronát tett ki, lehet 
hogy nígy hatos vót egy korona, úgy emlíkszem rá. Hozom haza, 
mutatom idesanyámnak: 

— Nízze csak mit hoztam! Milyen sok hatost! 

— Hun vetted kisjányom? 

Verset mondtam írté! Az uraknak! Ászt adták a sok hatost! 

— Ászt míllyen vers vót az? Mondtam neki is boldogan. 

ó de megvert... Istenem ... De azér eltette a hatosokat. 

Míg kisjány vótam is, Tabon mind ismertem én az urakat. De még 
ahogy jártam át Derzsre, idesanyám falujába, ott is vót ismerős. Az 
ottani uraságot, Losonci Istvánt nemigen szerettík, mer gőgös ember 
vót, de vót egy fia, Losonci István az is, de csak , Pucki", úgy hittak, 
az két évvel vót öregebb mint én, ismertem jól Tabrul is, mer Borbí 
Géza vót a nagyapja, aszt szeretett itt lenni. De nagyon kedves, 
jószándíkú vót, fél napokat elbeszílgetett a kukásokkal, mikor fûztík a 
dohánt — szerettük nagyon. Mán tizenhat éves vót, tizenhetedik. 
Egyszer mentem Derzsre, összetanálkoztunk az úton. 

— Maga meg tabi kisjány, ugye? — azt mondja. — Maga Eszter! 

— Igen, — mondom -— az vagyok. 


Gyöjjön mán be! — aszondja. — Lakik itt rokona! Mer Muharos 
Eszter néném Derzsen lakott akkor, kulcsár vót az ura az uraságnak — 
Na gyöjjön be! — aszondja Pucki. Anyuék nincsenek itthon, de nem 
úgy hívom én be, hogy mer magam vagyok, hanem gyöjjön, vannak 
ott gyerekek! Én meg verebíszek, ezaz. 

Bementem elsőbb Muharos Eszter nénémékhö, Pucki is begyött. 
Oda hozta utánnunk az inassá a nagy tálca sütemínt, meg fagylaltot! 
Cukrászdát se láttam még abba az időbe, nem fagylaltot! Ott 
beszílgettünk Eszter nénémékkel, aszt aszondja egyszer Pucki: ű 
kimegy verebíszni a kertbe. Hogy kimegyeke vele. Vannak itt 
fiúkjányok, aszondja, akik összeszedik a verebet, û meg csak 
lövöldözi. Kimentünk. Gyönyörű, nagy kertjök vót, de csodás, 
hatalmas! 

Ászt ahogy így játszunk ott a fák közt, bokrok közt mán eggy ideje, 
egyszer azt mondja Pucki: 

— Na ide nízz, Eszter! 

Aszt a fejinek tartotta a puska csövit, aszt agyonlűtte magát. 

Tizenhat éves vót, tizenhetedik. Hogy mir tette, nem tudom. Csak 
azt tudom, hogy nagyon panaszkodott előtte, hogy lenne ű inkább egy 
nagyon szegín parasztgyerek, csak vele vóna apja-anyja. Mer ű nem 
sokat van az apjáíkkal hát azok mindig utaztak. 

Úgy folyt még az orra lyukán is a vir, a fülin is, jaj, ott ráborultam, 
még csókoltam is, hogy nízzen fel, hát ez csak serítes puska, nem fog 
meghalni! ílt még, így rázkódott mindene, de meghalt. Meghalt, nem 
ílt ű lehet egy fél órát se utánna. 

Aztán sürgönyt küdtek a szüleinek Olaszországba, Velencébül 
gyöttek repüllögépen Pestig Losonciék — borzasztó nagy szó vót ez is, 
hát huszonnígybe, vagy huszonötbe még! Én aszt a temetísen is 
ottmaradtam, vígig, ott vótam nagy anyámék, aszt virrasztani is 
ottvótam mikor az apjaanyja megírkezett. Hát azok nem vótak ílðk se 
valósággal. Ez az eggyetlen egy gyerekök vót! Hurcoltak ott engem, 
kérdezgettek, vallattak, hát én mondtam, hogy nem mondott semmit, 
rosszkedve se vót, annyit mondott hogy szeretne többször lenni 
apjával-anyjával, de mindig vándoroltak aszt ű mindig egyedül van. 
Meg mondta még hogy Tabon szeret lenni jobban, többet is ismer, meg 
hogy ott a nagyapja, Borbí Géza, meg Gábor úr gyerekei, Buksi meg 
Lottika hát Lotti se sokat vót itthon, Buksi inkább, az egyetemet 


vígzett már addigra — — hát ennyit mondott Pucki, ezt elmondtam 
nekik. 

Ott vótam a tcmctísin is. Ott vót a derzsi pap, tabi pap, meg Fülöp 
Imre esperes úr is Kisújszállásrul. Nagy ebíd vót, az udvaron terítettek, 
nyár vót, nem tudom má mill yen hónap, de nyár vót hogy meghalt 
Pucki. Ott vót a tabi dalárda is, azokkal gyöttem oszt haza kocsin. Hát 
nagyon meg vótam ijedve meg rendülve. Az eggy oly kedves, 
jóindulatú fiatalember vót, meg elíg szíp derík gyerek is vót, de 
nagyon jó ember! Nagyon megsirattam. 

Nem vótak mind egyformák az urak se, de sok jó vót azér köztök. 
Bárci Gyula nagyságos úr is nagyon jó ember vót, meg jó fizető. Nem 
szerettík tán annyira, mint a Valdek grófokat, mer ollyan hidegebb 
ember vót, nem vegyült úgy mások közzé, de jó fizető vót, pedáns 
ember, ha egy fillérje nem maradt is, az utósóig kifizette mindig a 
napszámost. No evvel ugye nem mindenki dicsekedhetett, mer Hubert 
is vót úgy hogy fennmaradt. Azután valamikor megadta ű azt, általába, 
csak nem vót pontos. Máskor meg szinte ok nékül is adakozott, sokat, 
de a napszámosokkal bizonytalan vót. Pattantyús Istvánné vót 
egyszer így vele: Szõlðt kötöztek Hubertnek, aszt kétheti napszámot 
szípen kifizetett, a harmadikat nem. Nem vót neki, aszt nem fizetett. 
Bement hozzá kétszer is Pattantyúsné, mondta: 

— Méltóságos úr kérem, ez a heti napszámom nincsen kifizetve. 

— De, — aszondja Hubert gróf — ki van pipázva! Mondja Lajos — az 
intézője —, hogy ki van pipázva! 

No, — aszondja rá Pattantyúsné — méltóságos úr, ezt a heti 
napszámomat koporsószegre kötse! 

— Jaj! — aszondja Hubert. — Te is azt mondod, mint Zénó István? Az 
is azt mondta, koporsószegre kötsem a napszámját! 

De nem fizette aszt ki Róza nénémet, sose adta meg azt a hetet. 
Szóval vótak illyen dógai, vótak. 

A gyendai uraság, Vígesi Árpád megin másmilyen vót. Ő, ha 
mentek hozzá, hogy — Nagy családom van, adjon kõesõn egy kis búzát 
a méltóságos úr! — aszondta rá: 

— Hát aztán én vagyok az oka? Mellyiket csináltam én a sok kölyök 
közzül? Ugye eggyet se! Na ha megcsináltad, tartsad is el! 

De azér a vígin mindig adott: 

Na adjatok ennek a bolondnak! — aszondja. — Meg ne add! Mibül 


adnád meg?! 

Ha meg valaki visszavitte a tartozást: 

— Mir adtad meg, marha! Tán neked több van mint nekem? 

Csúnya goromba ember vót, de adott azér — roppant szerette a 
parasztembert. Érdekes uraság vót Vígesi Árpád, ha arattak, mindig 
közzijök állt, û is aratott! Mindig ott vót velők, aszt mondta avval a 
vontatott beszídjivel: 

— Adjatok mán egy píípa dohánt, a fene ett vóna mes benneteket, 
rágyúúttok mind, én meg itt magam vagyok aszt nem bíírok füstölni! — 
Hát aszt kínálták, hogy vegyen a méltóságos úr. Utánna aszt adott 
nekik egísz bála dohánt is írté. Csak hát íllyen nagyszájú vót Vígesi 
Árpád. 

Haladj mán, a fene ctt vóna meg, levágom a saarkad! Nem 
szíígyelled, hogy öregebb vagyok, aszt jobban kaszáltok? — De egísz 
nap is elkaszálgatott, ott a többivel. Nahát sokszor láb alatt vót, ugye, 
dehát nem szólhattak neki. 

Goromba vót az a többi urakkal is, nemcsak a paraszttal. Ha 
jelentette neki az inas: 

— Méltóságos úr, gyöttek a tabi urak! 

— Eggyé meg a fene a csavargóit, ide a puskám, hagy lövöm mind 
agyon! Menntek hazafele?! Piíiszkos tekergők, íllyen dologidőbe, itt?! 
Na fõzzetek nekik valamit, egye meg a fene, ééhes ez mind, hát azér 
gyött! 

Ismerték mán a többiek, nem törödtek vele. Letelepedtek, akar hogy 
ordított, aszt azt csináltak a kastílyába amit akartak. 

Elvette azután a testvírjinek a jányát, egy húsz éves asszont. Akkor 
annak is kapálni kellett! 

Na Pici, — aszondja Vígesi — gyerünk kifele! Mennyi a kapálnivaló, 
aszt itthon dögleni! dílig! Gyerünk ki, kapáljunk! Ne azok a 
szerencsétlenek dógozzanak miírtünk! Haragudott aszt szörnyen a Pici, 
de ment, hát muszáj vót. 

Katolikus vót Vígesi, aszt Gyendán a katolikus templomot ű faragta 
ki. Ilyen lombfűríszmunkával, de gyönyörü! Kidíszítve az egísz 
templom! Láttam, megníztem egyszer ezt Vígesi csinálta. De remek! 

Jó uraság vót, ûnálla korán haza kellett menni, szombaton a 
cselédnek csak a takarítás vót, vasárnap meg még takarítani se szabad 
vót, csak íppen enni adni a jószágnak, arra meg vót külön pár ember. 


De az aszt sokat keresett, hogy pótolva legyen, hogy nem bír 
templomba menni. Királyi kamarás vót Vígesi, nígylovas hintón járt, 
úgy gyött mindig Tabra. Úgy halt meg û még mint nagyúr, a 
negyvenes évek elejin. 

Szóval nem úgy van az, hogy ollyan nagyon ettík vóna a cselédet 
ezek az urak. Kivéve mondjuk Magyarít. Mer az meg napszámost se 
fogadott. Magyari Kossá István, császári és királyi kamarás az is, báró 
Urai Etelka vót a felesíge — nagy úr vót. De az nem adott a falunak 
soha, csak annak a níhány cselédjinek adott kenyeret. Oda nem járt 
napszámos, ha a fene ott ett meg mindent, akkor se. 

No vótak még azután a Szapáriak, de azok is hogy katolikusok 
vótak, nem sok közök vót Tabho, a birtokuk is inkább Taskonyba vót. 
Ők az ebadórul nevezetessek. Kilencszáz kettőbe Szapári gróf vót a 
pízügyminiszter, de olylyan pocsíkul bánt a pízzcl, hogy tönk szilire 
jutott. Nem hattá mégse a király, hogy a birtoka odalegyen, mer a 
királyné udvari asszonya vót a gróf húga. Aszondták, azér hogy a 
kincstár tönkrement, eggy ember még nem mehet tönkre, hanem 
legyen akkor ebadó, csak fillérekre elosztva, hogy a szegínyembert se 
nagyon terhelje. No így tanálták ki az ebadót — így meséltik. Ahogy 
jártunk Derzsre a Szapáriak birtokán keresztül, láttam még én is az 
útfélen a kivágott borzasztónagy évszázados akácfákat — azokat adták 
el a megszorult Szapáriak hogy pízt csináljanak. De Szapári grófot 
nemigen láttam, nem sokat jártak ük Tabra. Szeretetotthon lett most a 
taskonyi kastíllyokbul, idióták vannak benne. 

Bárci Gyula nagyságos úr nem vót gögös, jó fizető is vót, nem 
tartozott soha senkinek. Meg kalapot emelve köszönt mindenkinek a 
faluba — de viszont le is tegezett mindenkit. Ászt én ezt nem szerettem, 
nem is álltam meg szó nékül. Jártunk át Akolhátra, neki is vót ott 
birtoka, nekünk is egy kicsike, sokszor mentünk eggyütt a hidason. (7 
Megyünk egyszer így Bálinttal, várjuk a rívíszt, Bárci meg megszólít 
minket, aszondja: 

— Na, nektek meg íllyen másfél lovatok van? — mer kiscsikó vót 
fogva a lú mellé, eves csikó, aszt sajnálta, mer szerette nagyon a lovat, 
sajnálta, hogy ollyan hamar befogtuk. 

No, én meg nem állhattam meg, visszaszóltam neki. 

— Nagyságos úr kérem. Ha jól hallottam, tegezett! Mindjár 
nekipirúlt! Mondom: — Hát ezt ne tessék többet, engedelmet kérek, de 


ezt nem fogadom el! Mer hozzámillő korú, aszt ha meghallja ezt más 
faluba való, aki nem tudja hogy a nagyságos úr mindenkit tegez, hát 
annak egy kicsit megbotránkoztató ez! Habár csak olyan félódalrul 
tegeződünk is. 

Ollyan lett mint a láng, nagyon megszígyelte magát. Kérte az 
engedelmet. 

Meg mondtam azt is neki, hogy különbenis mást se tegezzen, mer 
ez rossz vírt szül! Ne tegezzen senkit! 

Szóval hát én visszabeszíltem az uraknak, én nemigen hagytam 
magam. Borbi Gábor nagyságos úrral is, ûvele sokat hadakoztam. 

Gyön egyszer az úton Borbí Gábor, én meg gyöttem két kanna 
vízzel a Tiszárul. Én gyöttem elől, mer nem adtam meg neki azt az 
előnyt, hogy na menjen a nagyságos úr elől! Hlyen nem vótam soha! 
Nem nagyon adtam alább az áránál! Na, hát gyön utánnam Gábor úr. 
Aszondja egyszer: 

— Hallode! De fáin asszon vagy te! Mondom: — Tudom! 

— De fáin farod van! — azt mondja. 

— Igaz-e? — mondom. — Ugye kéne? Aszondja: — Kéne! 

A szájára! — mondom. — Hogy ne járjon mindig! 

Hát, az anyja teremtísit, cl kellett szalannom! Mer a görbe botjával 
meg akart verni! Beszaladtam a kiszúgba, aszt be egy kapun, az öreg 
mama ott állt kinn, mondom neki hamar: 

— Mondja hogy továbbszaladtam! 

Akkorra ipp odabotorkált Borbí Gábor. Mán ű akkor jó időssebb 
vót, nem vót nagyon öreg, csak oan rosszmcnísű, elíg rossz lábú vót. 

— Nem látott itt eggy asszont? — aszondja Gábor úr. 

— Láttam én! Arra szaladt, nagyságos úr! 

— Hogy a fene essen bele, — aszondja — még azt mondta hogy a 
számra adja a fenekit! 

— Hát, nagyságos úr, — aszondja Bcdci Rozi néném — kap az aki 
nem restell! Hát nem mindenütt eresztik ám be a szíp embert se, meg a 
gazdagot se! 

Na megálljon, tanálkozzak csak vele, de megverem! Tudom ám ki 
vót! Muharosné vót! 

Akkoriba vót a választás, ezután vagy két hétre. Borbí Gábor 
sógorát, Losoncit akarták kípviselőnek, Borbí Etelka urát, a Pucki 
apját. Na, elmentünk választani a Körbe az urammal — hát gyön velünk 


szemközt Borbi Gábor. 

— No Bálint — mondom -, ez engem most megver. A fene egye 
meg, azt ígírte, hogy megver! 

De nem vert meg. Gyön oda, köszön, előre emeli a kalapot, kezet 
fog velünk. Azt mondja: 

— Remílem miránk szavaznak? 

— Hát nem, — mondom — nagyságos úr, nagyon tíved. 

— Hát mir? 

— Hát azír, — mondom — mer Derzsen, mikor az aratók kértík a 
szalonnát, mondták hogy mindig szoktak kapni, aszondta rá Losonci, 
hogy szarik nekik a kenyér mellé szalonnát. Hát én meg szarok neki 
voksot! Mondja meg neki! 

Jaaj, drága Muharosné asszony, mit fizessek?! Amit kér, azt fizetek, 
de ha maga ezt elhíreszteli a faluba, maga le tudja a fél falut beszílni! 
A fél falu is utánna megy aszt nem a sógoromra szavaz! 

— Legyen nyugodt, — mondom — nem mondom cl senkinek. Én nem 
szavazok rá, más meg oda szavaz ahova akar. 

Hát énnekem nem kellett a pízek. Pedig bizon vót ollyan szerencsís, 
aki színát kapott, nagy darab kaszállót, de még búzát meg pízt is, csak 
ûrájok szavazzon! Hát én nem használtam az íllyen alkalmat. 

Meg azután, hogy őszinte legyek, csak Losoncira szavaztam. Egye 
meg a fene, a másik se lesz jobb, ezt meg legalább ismerjük. Pedig 
csúnya kevíly ember vót, nem szerettük.  Közellátási meg 
közílelmezési miniszter lett azután. 

Valami nagyon jóba Gábor úrral nem vótunk, mer összeakadtunk 
még máskor is. Egyszer Muharos Bálint bátyámat — akkor vót 
törvénbíró — hítta vóna Borbí Gábor kezesnek. Én meg lebcszíltem. 
Mondtam neki: 

— Bálint bátyám, ha ezt megteszi, rosszul teszi. Mit gondol, ha úgy 
sül el, se háza, se födje nem marad! Hát ne tegye magát akarattal 
kódússá! Ne restellje megmondani: Menjen magaformájúho! 

El is hántotta Bálint bátyáin. Mondtae hogy én mondtam, vagy nem 
mondta, clárúltae hogy ki adta neki a tanácsot — nem tudom. De 
inkább csak azt mondhatta, hogy űneki családja van aszt arra gondol, û 
nem lesz kezessé senkinek. 

Nem sokra rá márciusi banket vót, ott vótunk az urammal, meg 
eggyütt vót az egísz család. Tálas Ferenc a felesígivel Muharos 


Marikával, Lörinc István a felesígivel Muharos Rózával, Muharos 
István Pap Margittal, a felesígivel, meg Hentes Sándor felesígestül, aki 
a mi keresztkománk lett — mind a nígy gyerekemet ű kereszteltette, én 
meg az üvékét, de mán nekik csak kettő lett. Ott ült egy csapatba a 
család, mikor begyött Borbí Gábor az ajtón. Vígigníz, aszondja: 

— Aa, de felbiggyeszkedett ez a szar Muharos család! Csak níztem 
az emberekre, hogy ki szól mán valamit, de 

mind lehajtotta a fejit. Hát, én meg felálltam, mondom: 

— Nagyságos úr! Szígyellje el magát ezír a szóír! Hát, ki akart 
löketni írtc! 

— Rögtön ezt távolítsák el innét! ! 

Persze, nem távolítottak. Azt mondták: tagok vagyunk, Körtagok, 
nem lökhetnek ki. Meg ha én megsértettem, biztos megvót rá az okom. 
Û se dicsekedett, hogy mér mondtam én ezt, a kezessíget se akarta 
szóba hozni, én meg nem líptem vissza! 

Azt mondtam, meg újra azt mondom! Szígyellje magát! Ki meg 
nem tesznek, a magam jószántábul elmegyek ha akarok, de ha nem 
akarok, próbáljon meg kilüketni! 

Azután el is felejtkezett ű errül, vagy úgy tett mintha elfelejtette 
vóna. Mer ha tanálkoztunk, — Na, hova, menyecske? — meg így beszí 
Igetett hozzám, meg kalapot emelt mindig ha köszönt. Mikor meg mán 
begyöttek az oroszok, negyvennígy telin, elgyött Borbí Gábor István 
napra Lőrinc Istvánékho. Osztan, hogy meglátott, felállt, odagyött aszt 
bocsánatot kért, amér û énrám haragudott, amér azt mondtam neki a 
sok níp előtt hogy szígyellje magát. Hogy hát ű most bocsánatot kér! 

— Nem érzem magam megtisztelve — mondom. — Mer nem azír 
hurcolta ezt az orrába húszegynéhány esztendeig, hogy majd 
alkalomadtán bocsánatot kér tûlem! Hanem azír, hogy maj ha egyszer 
a keze közzi kerülök, akkor aszt maj jól elrántsa a nótámat! Úgy hogy 
nagyon kár vót bocsánatot kérni! 

Mer ugye hát lett vóna addig ezer alkalma bocsánatot kérni! De 
inkább úgy gondolta, ha valamiér odahajt maj minket a nyomorúság, 
kérni valamit, majd akkor ellátja a bajjunkat. Csak ez ugye nem 
sikerült, mer mink meg úgy igyekeztünk, hogy megíljünk a magunk 
szemetjin! 

De akkorára már szegíny vót Borbí Gábor, hát ûtet is sok csapás 
írté, még előbb, rossz termísek, minden, bizon nagyon rosszul ment 


neki. Ellenőr lett itt a társulati hivatalnál Gábor úr, hivatalt vállalt még 
negyvenbe. Mondta is az uramnak: 

— Bizon Bálint, ez nekem ollyan, mint mikor maga elmegy a födje 
mellett fuharba. Hát muszáj mennem, — aszondja — mer a megílhetís 
hajt. Örülök, hogy ide bedugtak aszt pízt keresek. 

Bizon hát egy földbirtokos úr is úgy vót csak, mint mink. Hallottam 
egyszer, hogy Erzsike nagyságos asszon, Borbí Gábor felesíge, meg 
Bárci Gyuláné a hátam megett beszílgettek a moziba. Hogy 
hívatalossak Miklós napra a kormánzóho, de hogy menjenek? — 
eggyíknek bundája ócska vót, a másiknak cipője kellett vóna, — 
mittudom mi még, ott sorolták. Mer ugye mán ha a Horti nevenapján 
megjelenik, akkor ott mán mutatni kell! Ugy hogy űnekik is csak 
megvót a magok gondja. Nem is irigyeltem én soha senkit, ükét se. 
Ippen íllyen gondjaim vannak nekem is, gondoltam, ha a harisnyát 
meg bírom venni, a kendő lyukas. Ugyanaz! 

De nem mondanék azér mégse rosszat Borbí Gáborra, mer rossz 
nem vót. A Borbílyokat itt csak úgy hittak: Géza úr, Gábor úr, Sándor 
úr — nem mondták vígig a nevöket, csak: 

— Hova mísz? — Megyek Gábor úrék. — Vagy: — Gézáékho — még 
ez is előfordult. Még a szemökbe is mondtuk így! Nagyon közvetlenek 
vótak, hát szerette űket a níp, nem nagyon titulázgattuk üket. Még 
leginkább én nem szerettem űket, azt mondhatom. Jártam a 
Borbíikertbe egy párszor, a sírkertjekbe, amikor Borbí Balázst temettík 
is, meg egyszer csak úgy besétáltam oda, akkor megláttam egy 
sírkövön az írást: , Borbí Gézáné — a jánynevire nem emlíkszek mán —, 
meghalt ekkor meg ekkor, nyócadik gyerekível gyerekágyba" — így 
valahogy. Szóval mikor Jolánka született. De engemet úgy elfutott a 
míreg, ahogy ezt olvasom! Hát ez a Géza úr, a fél falu a szeretője vót! 
Mán az aljanip csak, mer más ugye nem állt szóba vele — de azér a fél 
falu a szeretője vót! Ászt mégis úgy tönkretette a felesígit! Hogy 
NYÓC gyereket kellett szülni annak a szerencsétlen asszonnak, míg 
csak bele nem halt! — Hogy mir haragudtam meg ezért annyira, magam 
se tudom. Pedig má nem vót meg akkor Géza úr se, 
huszonvalamennyibe halt meg ű is, emlikszek mer itt vót Horti a 
temetísin. 

Hát mind nem vótak azér jók az urak se, igaz, mer ott vót Návai 
szolgabíró, Akolháton vót annak is birtoka — nahát az kutya eggy 


ember vót. A leventéket agyusztálta mindig, amelyik nem ment 
leventébe. De ollyan pofont adott, hogy szítütötte a gyerek a kályhát! 
Akkor meg azér adott neki másikat, arra meg összerakta! A 
sógoromtul, a Patonai Zsuzsanna urátul is tudom, mer azt is nagyon 
megverte. Hát ez vót a nagy szenvedíllye, úgy adta a pofont, hogy 
nekiessen az illető a kályhának. Kegyetlen rossz vót! Olyan kemíny 
makacs urat, olyan igazságtalant nem is tudok másikat Tabon, mint 
Návai vót! Hát a többi verekedős igazán nem vót, de nem is tűrte vóna 
a tabi ember az ollyasmit. 

Egyszer azér Návai is megjárta, a taskonyi Nemes gróf béresivei. 
Ment a béres az ökörszekírrel az úton, aszt nem jól tért ki Návainak. 
Návai meg nem restellte, felment a szekírre aszt megpofozta a bérest. 

— Térj ki elûlem te piszkos paraszt! — azt kiabálta. — Nem tudod, 
hogy én Návai szolgabíró vagyok?! 

Nem szólt semmit a béres, csak szípen leeresztette a nígyellőtí8: — 
mer fel szokták kötni, ha nem kell —, aszt jól a nyaka közzi cserdített 
vele Návainak! 

— Én meg, úgy tudd meg, Nemes grófnak az első béressé vagyok! 

Beidézte azután Návai Törökszentmiklósra a bérest, hogy majd ott 
a hivatalba jól elkeni. De ám Nemes gróf ment helyette. Aszondta 
Návainak: 

— Igaza vót annak az embernek! Jól tette, ha a nígyellővel jól 
vígighúzott rajtad! Hát csak abbul állsz, a verekedísbül?! — Megvídte a 
béressit, úgy hogy Návai nem is bírt semmit csinálni neki. 

Én úgy tapasztaltam, hogy valahogy ezek a kissebb urak 
komisszabbak vótak mindig, mint az igaziak. Vót itt egy mérnök, 
Diksnájder, most is megvan még, nagy tisztelőm, csak nem úgy híjják 
mán: kikeresztelkedett, magyarosította a nevit Dunaira. Sváb vót ů 
inkább, katolikus ember, nagyon is templomos, de soha nem szerettem. 
Hallottam egyszer, hogy kétszáz pengő árú ajándíkot vett karácsonyra 
a két gyerekinek, egy egísz szobát rendezett be nekik. Ászt 
ugyanakkor vót, hogy mink meg így ki regettünk a szegíngyerekeknek 
karácsonfára — ez minden évbe vót, sütöttem kalácsot, meg segítettem 
feldíszíteni a karácsonfát, szóval sokat dógoztunk írté. Na, ahogy így 
mentünk házrul házra, a Diksnájderhe is elírtunk. Ászt két pengőt 
adott. Mondom a másik asszonnak, aki velem vót: 

— írjál be Bözsikém öt pengőt. Majd én hozzáteszek hármat, mer 


nagyon szígyellem, hogy a mérnök úr csak két pengőt adott, a 
gyerekeinek meg kétszáz pengő árú ajándíkot vett! 

Aszondta Diksnájder hogy kidob. 

— Majd a maga házábul kedvesem! — mondom neki. Még maga 
csak árendás házba lakik, a közsígébe! Igaz hogy pillanatnyilag a 
magáé, de annyira azér nem, hogy kihajintson belüle! Meg elsőbb is 
maga sértett meg minket, a két pengövel, csak azután én magát a 
hárommal! 

Még ezután lett egy tanálkozásunk Dunaival. Mentünk egyszer 
Zsuzsannával a kútra. Ászt megáll egy hintó a Társulatnál, meg kellett 
nekünk is állni, mer keskeny pallójárda vót csak, a nagy sárba nem 
térhettünk le, hát megálltunk ott, míg kiszállnak a hintóbul. Leszállott 
Dunai mérnök, meg egy másik úr, nem tudom ki vót. Ez a másik meg 
adott a kocsisnak, Majoros Józsi bácsinak valamennyi borravalót. 
Dunai meg rászóllott, aszondja: 

Ugyan Sanyi, mir adsz az öregnek! Hát annyit keres, hogy tajigával 
tolja minden fizetískor a pízt! 

Ott hallgattam, mellette. Ászt valahogy úgy elümmögtem magam — 
hát nagyon nem tetszett hogy ezt mondja! 

— Talán nem tetszik, amit mondtam? — azt mondja nekem. 

— Hát nem, uram — mondom. — Magábul se lesz sose Dunai, 
Diksnájder marad míg íl! Mer ha magyar úriember vóna, gondolkodás 
nékül anna még a milliomosnak is borravalót, ha az valami szolgálatot 
tesz! 

— Nem fogná be a száját? — aszondja. 

— Még az uramnak se, nemhogy magának! — mondom. Otthon 
fekszik egy beteg, tüdõbajos gyereke ennek az embernek, eggy éve 
doktoroztatja, hogy tolná az íllyen tajigán a pízt?! Legfeljebb a 
doktornak! 

— Ne hadakozz vele, — aszondja a másik — valóba, hát ha ez a 
szokás, hát mér ne adjak? 

Mentünk mink meg tovább Zsuzsannával, otthattuk üket. 

Mikor begyöttek az oroszok, Patócsék gyött el Diksnájder, a 
szomszídba, idegyött a kerítíshe aszt odahítt. Kért nagyon, nehogy 
feljelentsem, hogy û millyen vót ezelőtt. Nehogy ûtet ezer bántsák. 

Hát ez is: Vagy tíz esztendeig az orrába hurcolta, hogy én ütet 
megszólítottam, megszígyenítettem! Most meg eszibe jutott! Hát mit 


csináljak neki? Mondom aszt: 

— Uram, soha. Attul nyugodtan alhat, legyen egísz nyugodt. 

— De maga nagy komunista biztossan! — aszondja. Vagyok a csudát, 
komunista! Csak azt pártolom mindig, aki pártolni való, aki rászorul! 

Persze, na, vót hibájok az uraknak is. De itt nem úgy ment, hogy 
hódszámra becsültík vóna az embert! Mer most is halt meg nemrígen, 
két éve gazdag ember, aszt három behúzója vót, mer nem szerette 
senki. Még az útonjárókat is megszólították, hogy menjenek 
sírtbehúzni, száz forintot kap mindenki, meg még a kocsist is lehítták a 
kocsirul, mer rém soká tartott vóna a temetís — nem ment senki. Hát 
ugye vígrehajtó vót, meg egy fertelmes buta ember, akar a nemtommi, 
nem szerette senki, nem vót a temetísin a kutya se. Nem avval törödtek 
ugye, hogy gazdag ember, no akkor hát menjünk a temetísire! 

Vagy vót a patikás, Gál Béla. Több mint negyven esztendeig vót 
patikás Tabon, mégis két cigány ásta ki a sírját! Mer egy csúnya, mord 
ember vót, nem lehetett szeretni! 

— Na, mi a fene lelt mán, döglödöl, hogy a patikába gyössz?! — így 
beszílt. 

Hát annak a temetísin a falu nipe közzül senki se vót. 

Akkor viszont meghalt Pazsa Kis Sándor, nahát az egy teljessen 
szegíny ember vót, mindenes vót az öreg Valdek Frigyes gróféknál, 
csacsifogaton hordta a vizet a konyhára, meg fát hordott, ilyesmi vót 
csak. De az meg aranyos jó becsületes ember vót! Mikor meghalt, 
RENGETEGEN mentünk a temetísire! Ott vót az egísz falu! Korneli 
grófnő is elgyött, Blaskovicsné, akinek a fia, Blaskovics Miki romániai 
nagykövetünk vót — ismertem azt is, egy nagyon szemtelen valaki vót 
gyerekkorába —, no ott vót Korneli grófnő is. Û meg áttért 
katolikusnak, mán asszon korába, mikor a szülei meghaltak, mer addig 
nem mert. Ászt tiszteletes úr nagyon szípen prédikált a Sándor bácsi 
temetísin. Avval kezdte, hogy ha most eggy idegen ember gyönne az 
úton, mikor megy a halottas menet, azt mondaná: Tiszatabon nagy 
halott van; gazdag, nagyhatalmú ember halhatott meg, hogy ennyi níp 
van a temetísin. Pedig tán a legszegínyebb vót a faluba Pazsa Kis 
Sándor! De a legbecsületessebb vót, tisztakezű, mindenkihe jószavú, 
állhatatos a hitbe — többet írt az ollyanoknál, akik úgy cserélgetik a 
vallásukat mint más ember az ingit! 

Rángatózott nagyon Korneli, szuszogott, hát értette hogy ezt ûrá 


mondta tiszteletes úr. 

Meghalt az öreg Bencsik. Kondás vót a közsígnél vagy negyven 
esztendeig. Saját háza se vót, haszonbéres házba, meg a közsíg 
lakásába lakott hun itt, hun ott az öreg. Csúnya vót szegíny, mint az 
adomába az ördög, de aranyos, tisztessíges ember az is, jóindulatú, 
meg nagyon jó pásztor. Mikor ű vót a kondás, mindig kint fialt meg 
nyáron a disznónk, aszt ősszel a kis süldők gyöttek haza — ű ezer a 
malacokbul kapott minden évbe eggyet, amér felnevelte nekünk a 
többit sûldõkorig. Szerettük, nagyon, jó szóga vót, soká. Mikor a 
felesíge ment jelenteni hogy meghalt, azt mondta a tiszteletes úr: 

— Nízze Bencsikné, magok nem a saját házokba laknak. Hozzák ide 
a templomba, a cínterembe az öreget, aszt onnat fogjuk temetni. 

Nagy szó vót ez akkor, csak Domonkos Mihályné nagyságos 
asszont, nem is tudom mán kicsoda Paula vót, ût temettík csak a 
templombul! Szinte felzúdultak rajta, hogy — Még a templombul 
temetik az öreg Bencsiket! — De azt mondta tiszteletes úr, negyven 
éves szóga megérdemli. Mer ollyan ez, mintha negyven esztendeig 
főbíró lett vóna. 

Szóval, nem lehet azt mondani, hogy hódszámra vót a 
megbecsüllís, mer embersígre vót. Jó, hát ugye nemcsak a temetísbül 
áll az ílet, de hát azér ott látszott meg, mint az ípítésnél, ott lehetett 
megtudni hogy ki millyen ember vót. 


Urak szeretői 


Tabon divat vót elíggé a menyecskézís. Mint másutt is — biztossan 
másutt is így íltek, én ugye nem tudom, de itt divat vót, ez biztos. Nem 
azt akarom mondani, hogy rosszabb vót a tabi asszon mint más — de 
ugye itt sok vót az úr. Az meg tudott fizetni. Hát csak vót aszt ugye 
ollyan, akit megszídített a píz! A fene menjen marikverőnek, eggy 
ícaka megkeresem az árát! — hát vót íllyen közte, persze vót. De vót 
aszt olyan is azér, szegín jánba is, aki osztan nem állt szóba vélek. 

Vót aki az urakho is bejárt. Meg vót itten egy ház. Megvan még 
most is, az Alvígen, most renoválták át, egy kicsit magosították — 
Paula néni lakott benne. Még megvót az öregasszon mikor én ján 
vótam, még fiatalasszon koromba is, de én lehet hogy háromszor se 
láttam íletembe, meg hogy miféle Paula vót azt se tudom, mer ha csak 
az Alvígen vót is valami dogom, idesanyám mindján mondta: 

— Paula néni fele ne menj! 

Mán az öreg Borbi Gézának is ű szerezte a nöket, odavitte ûhozzá, 
ott vót a tanálka. Még Géza úr után is a fiatalabb nemzedíkeknek, tán 
még Samukáéknak is. Én nem tudtam, idesanyám mér fiit úgy Paula 
nénitül. Na aszt csak megtudtam kísõbb, hogy ott szinte árulják a 
nőket. Ha valakit meglátott valamellyik úr, akkor szólt Paula néninek, 
hogy neki az kell. Akkor ugye Paula néni vagy meg tudta szerezni, 
vagy nem. Mer ollyan is fordult elő, hogy megvertik az üregasszont. 
Öreg vót mán akkoriba, hogy aztán valamik"! — û maga is 
rosszalkodott-e, vagy volt-e eggyátalán ollyan kiállású hogy valaki 
megkívánta vóna, hát azt nem tudom. 

Nade hát Paula néni is csak az uraknak szógált, nem hallottam soha 
hogy parasztlegínyek is jártak vóna oda. Csak Géza úrék, Gábor úr, 
Herman gróf, ezek. Herman egyszer még Tót Etelkát is odavitte, de 
elmenekedett Etelka. Így ment ez. Nem mondhatnám, hogy a falu 
olyan nagyon bántotta vóna az illyeneket, nem sokat törődtek velök, 
esetleg apja-anyja bántotta írta a jánt, vagy az ura a fiatalasszont, de a 
falu nem túlságosan üldözte. Nem is sokra becsülte, de nem is üldözte. 
Mondjuk a Polgári Körbe nem engedtík azér be, nem kapott meghívót 
az íllyen, de egyeb nemigen vót. 

Söt, vót ollyan is, hogy az apja adta cl: a Sajdik-jányok. Az anyjok 


meghalt, az apjok meg ríszeges vót, aszt tizennígy éves vót az öregebb 
jány, akkor az apja eladta üket borér. Mind a kettőt! Rózát meg 
Margitot, Balázs úrnak meg Gábor úrnak. Utánna meg az egísz falu 
szerethette mán űket, aki csak fizetett. Kísõbb azér fírjhementek, jó 
idős korba mán, olyan harmincnegyven evesek is vótak tán — 
körülbelől, mer most hetven meg hetvenvalahány. 

Árván maradt egyszer két jány, Bernát Eszter meg Bernát Teresa. 
Az öreg grófné, Valdek György anyja fogta fel űket. No azután, Eszter 
nagyon rendes ján vót, de szerette vóna ût magának az öreg grófné 
testvírjinek a fia, Pál gróf — nem tudom ki vót az, Pesten lakott, itt 
nyaralt csak aszt meglátta Esztert. De nem boldogult Bernát Eszterrel, 
mondta a jány hogy van űneki szeretője, ahho akar fírjhemenni, 

Márton Ferenche. Fírjhe is ment hozzá, született is gyerekök, csak 
aszt az urával tortint valami, eltörött a gerince az erdőn. Hazahozták, 
de alig vót benne ílet, az öreg bábaasszon lefűríszeltette egy sütöteknő 
vígit, abba tették Márton Ferencet, úgy feküdt mozdulatlan. Rítt 
nagyon az anyja, siratta a fiát, eggyetlen gyerekit — ugy vót hogy 
nyomorík lessz, vagy meg se marad. Akkor aszt előgyött újra Pál gróf. 
Azt mondta, kigyógyíttatja Márton Ferencet, ha az asszony az üvé 
lessz. Hát ugye Bernát Eszter akkor se akarta, hát errül szó se lehet! 
De ám rimánkodott neki az öreg Mártonné: 

— Nem bánom én kisjányom, soha szemedre nem vetem, csak a 
fiam jobban legyen, ne haljon meg! 

Fel is ment aszt Bernát Eszter Pestre, ott vót soká a Pál gróf 
anyjaik, az ura meg kórházba. Meg is gyógyult Márton Ferenc, annyira 
hogy két boton járt, úgy került haza. 

Bernát Eszter testvírje, Bernát Teresa mán elrosszúlt, nem is ment 
fírjhe. Megesett még az öreg grófnénál, lett egy jánya — na azt is 
Eszternek kereszteltík, mer szerette nagyon a nénjit Teresa. Teresa néni 
jányát, Bernát Esztert még én is ismertem, elíg öreg asszonnak mán. 
Mentem egyszer a Társulat fele — még iskolás se lehettem —, aszt ott a 
sarkon az árokba bele vót esve eggy asszony: Bernát Eszter néni. 
Mentem be szaladva, Mike Zsófi néném lakott legközelebb, futok be 
hozzá, mondom: 

Zsófi néném, Eszter néném meg az árokba esett! 

— Mer belelükte a porció! — aszondja Mike Zsófi néném. 

— Porció? — mondom. — Hát ki az a porció? ? Eej, hát akit a porciós 


üvegbe mírnek! 

Emlíkszem, lestem azután mindig Bernát Eszter nénémet, úgy 
előttem van: azt a rígifajta fúvott üveget, porciósüveget vitte mindig, 
takargatta a kötõje sarkába, Toronyi Eszter — azt meg Hubert gróf 
levitte magával az Alsóudvarba. így mondtuk: , Alsóudvar", mer vót 
az öreg grófnak, az apjuknak, Frigyesnek a kastélya, megette, a 
kövesúton túl a György grófé, ami meg Húbertnak vót, a malom fele, 
az vót az Alsóudvar. Toronyi Eszterrel jóba vót má legínkorába is 
Hubert, mán akkor elébb megesett Eszter néni, utána vitte oda magáho 
a gróf. Hintón járt akkor Toronyi Eszter minden hová. Még egísz 
gyerekasszon vótam, lehet akkor öszön mentem fírjhe, láttam egyszer 
a piacon Toronyi Esztert, ott gyött keresztül hintón a gróffal. Majoros 
Zsuzsa néném csak megállt, nízte üket, aszt rákezdett a nagy szájával: 

Az anyja istenit, — aszondja — hát hintót keresett vele! Nem 
borzasztó? Az enyim meg még egy rántásra valót se keresett! — Ászt 
elkezdte ütni, pofozni magát: — Hazamegyek, a fogammal típem szít! 
Hogy hiába takargattam mostanig, nem hozott egy rántásra v ilót se! 

Nem értettem az egíszbül semmit, azt hittem meg van ez az asszony 
bolondulva! Ott nevettík a nípek a piacon. Megmagyarázták aszt 
nekem is. 

Na, Hubert gróf aztán megnősült, elhagyta Eszter nénit, haza kellett 
pakolni az Alsóudvarbul. Erdélyi grófnőt vett el Hubert, Betlen Katát, 
gyönyörű szöke asszont! Csak ámultunk, hogy kapott íllyen szípet! 
Nem vót csúnya arcú Hubert se, csak az anyja megcsudálta a 
kutyabűrdudásokat9:, aszt ollyan lett Hubert is: hátul rángatta, a 
vállával nyomkodta a dudát, elől meg a dobot verte, szakasztott mint a 
dudások, úgy verte magát hátul is, elől is a gróf. Fene tudja, mit 
szerettek rajta az asszonyok — hát ugye a jómódot, gondolom. Ez a 
gyönyörü nő is hogy hozzáment! Szíp szöke, kíkszemű vót, aszt 
fogadkozott a gróf, hogy szereti nagyon. De bizon elûztík a grófnőt 
Eszter néniék, olyan háromhónapos terhe vót az asszonynak Húberttul, 
úgy ment el. Erdélybe szülte meg a gyereket, ott is nevelte, de aszt 
belefúlt a tóba a kisfiú fürdís közbe. El is vált Hubert Betlen Katátul, 
következett megint Eszter néném. Akkor meg ípíttetett neki a gróf a 
faluba, mint egy kis vár, ollyanszerű házat, tornyokkal — most az a 
pártház —, ott vótak Eszter nénivel. 

Hát az nem vót szíp dolog, hogy a felcsígitül elvált, úgy hogy 


tiszteletes úr akkor azt mondta, hogy nem engedi meg hogy Hubert 
legyen az egyházgondnok, főgondnok. Déliát addig rimánkodott a 
gróf, hogy csak visszaengedte tiszteletes úr. Mer sokat adott az 
egyháznak, meg jó ember vót különben, vígtelen jó. Mikor Szűcs 
István bátyámat elvittík a tizennígyes háborúba, öt esztendeig a teljes 
kommencióját kimírette, de még azután is minden évbe kûdött 
tűzrevalót Rozi nénémnek hogy özvegy lett, meg eltemettette minden 
halottját Rozi nénémnek, anyóssát, jányát, kifizette a temetíst. Tarkó 
Bözsi nénje tüdõbajba feküdt, annak meg mindennap ebédet kûdetett a 
gróf. Tót Zsuzsa néni varrónő vót a kastílyba fiatal korába, aszt ezer 
öregsígibe ű is minden nap ebídet kapott, meg látogatta is a gróf, a 
felesígivel is míg vele vót, meg Eszter néni idejibe is, sokszor előgyött 
tanyázgatni Hubert Zsuzsa nénémhe. Pattantyúsné nagyapja negyvenöt 
évet szógált a gróf tanyáján, Verestanyán, de mikor beteg lett, 
MINDEN NAP gyött a gróf, de MINDEN NAP, faggatta az öreget: — 
Hogy van Bálint? Mi hiánzik Bálint? — Amikor meg meghalt, ollyan 
koszorút vitt neki, hogy kocsi bírta csak. Gyönyörű zödbül, meg 
nemtommillyen virág vót benne, de gyönyörű, remek vót! Szóval jó 
vót nagyon Hubert amúgy. Úgy hogy csak visszaengedte tiszteletes úr 
is gondnoknak. 

Vígig Toronyi Eszter nénémmel maradtak mán azután. Eszter 
néném nem vót szíp, inkább hogy csúnya vót nagyon. Ollyan szürke 
bűre vót mint a főd, mint a hal bűre ollyan vót, csúnya asszon vót na! 
Még meg nagy hordó hasa — hát ugye mán abba az időbe, hogy én 
ismertem. Vele meg a temetőbe akaszkodtam össze egyszer. Valami 
temetís vót, nem tudom mán kié, ott vótam, aszt gyön tiszteletes úr, 
Hubert gróf, Eszter néni, meg még páran a környezetükbül. Esett 
nagyon az esső, nagy vizek vótak a sírok közt, hát felhúzódtam egy sír 
ódalára, hogy elengedem űket. Ahogy Eszter néni odaért ípp, 
megcsúsztam, le a sírrul, bele a pocsolyába. Szítcsaptam a vizet! 
Felcsapta jól Toronyi Esztert, hát bizon a szíp selyemruha csupa sár 
lett. Megijedtem, akarom ípp kérni a bocsánatot, de ki se nyithattam a 
számat, rámripakodik Toronyi Eszter: 

Nem tudsz jobban kitérni, te! — aszondja. — Ollyan gőgös vagy, mán 
azt se tudod ki vagy?! 

Na, hát ha így, én se maradtam hátrább: 

Tudom a! Muharos Bálintné vagyok! Hát maga kicsodáné?! 


Megállt a szó mindenkibe, de tiszteletes úr is meglepődött: 

— Ejnye, ejnye Eszti! 

— Úgy hát! — mondom. — Én rendessen félreállok, hát nem tehetek 
rólla, belecsúsztam a sárba, hát nem akarattal! 0 meg akkor 

Na ennyi tanálkozásom vót Toronyi Eszterrel. 

Hát, vótak ezek a dogok. 

Eggyik távoli rokonomnak, Matvej Ilonkának is vót ílylyesmi dóga 
Huberttal. Benn vótam egyszer segíteni tiszteletes úréknál, fözni, mer 
vendígek vótak — szoktam ollyankor menni. Ilonka meg idegyött, 
engem keresett, még dílután. Nem vótam, hát várt. Mondták neki, 
hogy korán nem gyövök, hát főzni vagyok benn, biztos fel is szógálom 
a vacsorát, vagy legalábbis a szógáló kézire kíszítem, tálcákra — de 
Ilonka csak várt. De hogy mit akar velem, azt meg nem bökte ki. 
Idesanyám aszt elvesztette a türelmit, aszondja egyszer neki: 

— Mondd má meg Ilonka, mit akarsz Esztivel! Csak hallgatsz itt! 

— Hát, — aszondja — haragba vagyok a gróffal. Aztán látom, 
Esztinek kalapemelve köszön mindig a gróf. Hát meg akarom kérni, 
menjen be hozzá, bíkítsen ki vele! 

Mán akkor tudtuk mink, hogy bejár a grófho, szeretője Húbertnak. 
Az ura vitte be, az adta el a grófnak, hogy a tanyát fizessík vele. Hát 
aszt nagyon idegessek lettek idesanyámék. 

— Jaj, — aszondja idesanyám — ez a jány amíllyen, hogy 
mindenkinek megtesz mindent, még bemegy csakugyan a grófho! 

— Hát, akkor ide ne is gyöjjön haza! — aszondja Bálint. De én nem 
hiszem hogy bemegy, maj meglássa hogy nem megy bei 

— Dehát, — aszondja idesanyám — majd úgy gondolja hogy 
szívessíget tesz vele Ilonkának, aszt megteszi! 

Na, Ilonka nem győzött várni, elgyött a vígin elébem. A Lénárték 
házok megett tanálkoztunk össze. Mondia aszt Ilonka hogy mit tanált 
ki, mi vóna a kívánsága. Haza se gyöjjek, menjek a grófho. Mer hát 
ugye a píz elfogyott, hogyha a gróf haragszik, nem ad tovább. 

— Eridj mán be Esztikém, — aszondja — terád hallgat a gróf! Neked 
mindig megemeli a kalapját! 

— Nahát Ilonka, — mondom - látod, EZIR nem megyek be. Mer én 
azt akarom, hogy nekem ezután is kalapot emeljen! Maj ha elsőbb 
magamat eladtam, akkor megyek tígedet árulni! Maj ha jártas vagyok 
mán az íllyen dogokba! Addig várjál. 


Hazagyöttem, örültek nagyon, kérdtík, tanálkoztam-e Ilonkával. 

— Tanálkoztam. 

— Mit mondott? 

— Hát, — mondom — tudomisén, valami haszontalanságot! Akkor 
mondták, hogy ûk má tudják mit akart. Na, akkor 

elmondtam én is, mire jutottunk. 

Hubert akkor nem ismert még engem. Tiszteletes úrék vótam 
megint egyszer, ott tanálkoztunk össze, û meg presbitergyûllisbe gyött. 
Meghallotta aszt, hogy valaki a nevemen szólít. 

— Matvej Eszter? Maga Matvej Eszter? — aszondja a gróf. 

— Az vagyok — mondom. 

— Akkor a Matvej Ilonka fajtája! ó, elöntött a míreg! 

Rokonom, távolrul, — mondom -— ez biztos. Sajnos! De FAJTÁJA, 
az nem vagyok, ezt vegye tudomásul a méltóságos úr! És ezt többet 
nekem ne mondja! Meg ha nekem ezután is nem emeli meg a kalapját, 
hát én biztos nem köszönök soha! Énnekem igenis kalapemelve 
köszönjön, mer én — mondom - nem vótam még senkinek a kapcája! 

Csak úgy hátrált tülem Hubert! 

— Nem szabadna íilyen szigorúan bcszílni! — aszondja tiszteletes úr 
is. 

— Egye meg a fene, — mondom — ne mondja hogy én az a FAJTA 
vagyok! 

De aszt nem is — hát mindig a legnagyobb tisztelettel beszílt velem 
azután Hubert. 

Meg mikor mán ollyan nagy nyomorúságba került, tanálkoztam 
vele egyszer, ötvenbe, ötvenegybe, így, aszt rítt nagyon. Ahogy a 
festíkes van, meg a darálló, ott vót két kűoszlop az úton, annak 
támaszkodott a gróf aszt ott rítt. Mer leköpdöstík a gyerekek, meg 
lelökdöstik a járdárul. Nem is csak gyerekek, mer Kún Zsófi is, akinek 
û eggy esztendeig hordatta az ítélt, mer meg vót operálva, valami 
bélbajja vót, külön főzetett neki a gróf aszt hordatta minden nap — hát 
az vót hozzá a legkutyább, agyon akarta verni. No akkor hát 
pártfogásba vettem Hubertet. Meg adtam is neki, mikor nem vót 
semmije. Hát énhozzám ugye mindig tisztessíges vót ű. 

Eggyütt vótak akkor má vígig Toronyi Eszter nénivel. Negyvenötbe 
ki lettek űzve az Alsóudvarbul is, a kis tornyos házbul is, Sárándi 
Zsiga bátyámék házokba húzódtak meg, meg Kozmaéknál azután, kis 


parasztházba. Beteg vót soká Eszter néni, agyvérzíssel feküdt, de olyan 
hűsíges gondvisellője vót a gróf hogy csuda, hordta utánna a bilit. Ott 
ápolta, szólongatta, , Ester", így mondta neki, mer selyp vót, pösze vót 
kicsit a gróf. El is temette Toronyi Esztert, rendessen, még ílt azután is 
pár évet egyedül, még akkor elðgyött egyszer Betlen Kata is 
meglátogatni. Úgy halt meg, csak azután Hubert gróf. 

Vas Juli néném törtínete is illyesmi vót. Ü meg az intézőnél vót 
cseléd, aszt megszerette az intéző, Pakucs Béla. Fírjhement azér 
Horvát Károlyho, de csak pár hónapig íltek eggyütt, csak kivit" e az 
intéző, az Ajtóson vót tanyája, oda vitte Juli nénémet. Ott tartotta 
nagyon soká, csak ha a felesíge kiment a tanyára, akkor Julinak nem 
szabad vót kigyönni egísz nap. Bent vót egy szobába. 

Hanem azok ollyan kedvesek vótak egymással aztán is, Juli néném 
meg Károly bátyám! Jártam én sokat tanyázni Hajas Rozi nénémhe, 
avval meg Vas Juli rokon vót, ott vót sokszor ü is. Ászt ahogy egyszer 
ott ülünk, beszílgetünk, hát, gyön Horvát Károly. De úgy 
meglepődtem! Juli néném meg ugrott fel: 

— Add ide Karcsikám a kabátod, — lesegítette, eltette ide ülj kedves! 

Meg Károly bátyám is: — Hogy vagy, Julikám? — hát nem vót 
semmi harag köztök. Horvát Károly még hitte tán akkor, hogy 
visszamegy majd Juli ühozzá — de bizon nem ment. Aszondta, û 
szereti nagyon az intézőt. 

Károly bátyám nincsen má meg, az intéző se, az Pesten halt meg, 
negyvenötbe, még meg úgy, hogy a ravatalon vót, aszt a bomba 
beleütött a házba, úgy hogy ott ígett el a ravatalon Pakucs Béla. 
Siratgatta sokáig Juli néném. Ú megvan még, Pesten, öreg mán. 

De azér mind között György gróf vót a leghíressebb, Virág Marival. 

Roppant szerette György úr is a parasztembereket, idesanyám 
mesélte, míg legín vót minden parasztbálba ott vót, táncolt, sorba 
minden parasztjánnyal, bű gatyába, a sarkantyújával remekül kiverte a 
nótát! Meg hát parasztszeretője is vót, Virág Mari. 

Nagy úr vót pedig, vilmonti és valdeki gróf Valdek György, 
gyönyörű vót a kastéllyá, hatalmas kertje, vadassá is, abba őz, dámvad, 
vaddisznó, meg azután vót egy majma is, meg köszáli sassá, meg 
borzasztó sck kutyája! Eggy ilyen rendes ház vót, alacsonyabb mint ez, 
de rendes ház, csak a kutyáknak, vót abba vizsla, házörző, agár, 
minden fajta kutya, minden fajtának külön gondozója vót — hát nagy úr 


vót György gróf. 

Én mint kicsi jány, kíváncsi vótam ugye a majomra meg a sasra, hát 
énnekem azt is meg kellett nízni. Ott lábatlankodtam a prádés istálló 
körül, azon gondolkoztam, hogy tudnék hozzáférni a majomho — gyön 
egyszer a gróf. De káromkodik borzasztó, szidja nagyon Nájfelt, a 
mindenest. Megijedtem, elhúzódtam hogy ne lásson. Ott tanálkozott 
Nájfellal az istállónál, odamegy — puff egy pofon Nájfelnak, puff egy 
másik balrul is, csak úgy harsogott! No erre meg, megkapja Nájfel is a 
grófot, födhöteremti, rátérgyel a mejjire, kimér az is két pofont a 
grófnak! 

— Te is ennyit adtál, az anyád istenit! Erre aszt a gróf má 
rimánkodni kezdett. 

— Jánoskám, kedves Jánoskám, ne bántsál, hagyjál, nem nyúlok 
hozzád többet! 

— Na, akkor jól van, — aszondja a mindenes — feleresztelek, de ha 
mégegyszer pofozol, duplán adom vissza! 

Csak lestem. Feleresztette, ment a gróf vissza a kastélyho, de 
ordítva, hítta Faragót, az inassát: 

— Hozd ki a nagy hatlövetű puskámat! Lüvöm agyon Nájfelt! 

Kíváncsi vótam nagyon, agyollövi-e most csakugyan! Dehát nem 
adták oda neki a puskát. Elmaradt jó soká György úr, úgy gyött aszt 
vissza vígre puska nékül. 

— János! János! Nem szólt rá senki. JAAANOOOS! 

Egyszer aztán visszakiált mégis Nájfel: 

— Méltóztassík! 

— Gyere elő, — aszondja a gróf — gyere elő. Itt van tíz korona, — 
aszondja — eredj el, igyál valamit. 

Így ment. Nem vót azér ütődött György úr, dehogy, csak hát 
hirtelenmírgű ember vót. De aztán nem tartott a haragja. Ha kérte a 
puskát, sose adták oda, elbúttak aszt kiabálhatott. Tudták hogy elszáll a 
haragja, akkor meg ugye minek lőjön le valakit csak úgy, mírgibe! 

Meg nem vót rossz ember se György gróf, úgy hogy a többi 
jányokat se abajgatta, fogdosta, hát ugye ű nagyon fiatalon összekerült 
má Virág Marival. Csúnya ember se vót György úr, meg tisztessíges 
vót, tudott az tisztessíges lenni. 

Olyanféle idős vót Virág Mari, mint idesanyám, vagy egy kicsivel 
öregebb. Idesanyám nagyon szerette, mer nagyon jólelkű asszon vót. 


Nem vót ű rossz, csak nagyon megszerette a grófot, a gróf meg ütet. 
Ászt aszondta a grófnak, hogy ű mint jány nem áll vele szóba, inkább 
a Tiszának megy, de nagyon szereti is, hát adja firjhö ût a gróf 
valakihe. így is lett. Udvarolt Virág Marinak egy fiatalember, nagyon 
szegíny, Hajas Laci, aszt aszondta neki a gróf, ha elveszi Marit, ad 
neki két fias tehenet. Boldog vót nagyon a fiatalember, hát ugye nem 
tudták még akkor, hogy a gróf jár Virág Mari után. így aszt fírhement 
Virág Mari. Meghítták a grófot is a lakodalomba. Mikor aszt 
felkontyolták a menyasszont, karonfogta a gróf, elvitte. A ház mán elő 
vót kíszítve nekik. Nagyon szíp szőke ján vót Virág Mari, de igazán 
gyönyörül így aszt az urával nem is hált egyszer se, csak György 
gróffal. 

Nem messzi vót ez a ház, ahun Virág Mari lakott azután, a 
Matvejféle házho. Idesanyám fiatal menyecske vót ott akkoriba. 
Odajárt Virág Mari ühozzájok tejír. 

— Jaaj, ebadott! — aszondta Virág Marinak nagyanyám. Hát mir 
tettél mán íllyet! Hogy azt a jó embert otthattad! Tudott rólla az urad, 
hogy ott akarod hagyni? 

— Nem tudott, — aszondja Mari — de viszont a gróf kifizette. 

Hogy aszt miket adott a gróf Hajas Laci bátyámnak, nem tudom. 
Csak két fias tehénbe vótak megeggyezve, de valószínű egyebet is 
kapott û, mer bûkezû vót nagyon György gróf. Virág Marinak meg 
vette ezt a házat, ott lakott ű soká, mer a kastélyba nem vihette a gróf. 
Az öreg grófné, az anyja, Borbí Etelka nem tűrte. Aszondta 
Györgynek: 

— Ide nem hozod! Se szobajánnak, se semminek! Ha szereted, tartsd 
el magadnak! 

Hát a gróf nagyon szerette. Ott vót Virág Marival sokat, ha 
valamerre kifáradt, gyött oda, ott lakott, egísz napokat meg egísz 
heteket is ott vót hogy haza se ment a kastélyba, úgy íltek mintha az 
ura lett vóna Virág Marinak. Bálákba is elvitte György úr Marit, a 
faluba — hát mán az úrikaszinóba nem vihette magával, de bálba sokat 
eljártak, míg meg nem házasították a grófot. 

Az öreg grófnő erőltette, rákínszerítette hogy nősüljön, mer hát 
gondolom oan huszonnyóc körûi vót mán György úr. Csáki Margit 
gröfnót vette el aztán. Katolikus család vót ez, Csáki Albin püspök vót 
Margit grófnő testvírje, aszt katolikus hitre eggyeztek Györggyel. Az 


apjáík haragudtak is írté, mer azok meg nagy reformátusok vótak, az 
apja holland származás, az anyja is a Borbík közzül való — de mán ezt 
se bánták azér, csak Virág Maritul megszabadítsák Györgyöt. Pedig 
Mari nem züllesztette le a grófot! Mer kípes vót György gróf napokig 
ott elolvasgatni Marinál, tanyázgatni, szípen, csendbe — szóval nagyon 
szípen íltek ük! Ahogy aszt a gróf megnősült, vígé lett ennek. 

Mikor mán ez vót, hogy megházasodik, hát megmondta Marinak. 
Hogy most má meg kell neki nősülni. Kellett annak egy esztendő is, 
amíg valamennyire bele tudtak nyugonni, mer nagyon szerettík 
egymást! Még legínfővel az utolsó ícakát is ott tötötte György gróf, 
egísz íj jel húzatta a bandával, hogy 

Rácsos kapu, rácsos ablak 

Mán én tíged itten hagylak! 

Fírjhezadta még utánna György gróf Virág Marit, másodszor is, a 
szalóki bíróho. Lackó, vagy Palkó nevű vót az, húsz hód födet kapott a 
gróftul, hát úri módon kiházasította Virág Marit a gróf. Mer annyira 
szerette, hogy aszondta: menjen el a falubul. Menjen el, mer ü nem 
bírja látni! Nem akarja a felesígit se megszégyeníteni, ha meg látja, 
akkor ki tudja, rávetemedhetnek megin hogy újra hozzá jár. Elment 
aszt Virág Mari Szalókra. 

Tanálkoztam azután én egyszer Virág Marival, őrsön a fürdőbe, 
öreg korába mán, ollyanforma idős vót mint én most, én meg hát vagy 
huszonöttel fiatalabb. De ollyan teste vót akkor is még, mint a szobor! 
Nem az a lógó, kövír nemtommi, ha szíp formás vót! Csak úgy 
elníztem ott, hogy öreg asszony, aszt míllyen szíp csinos! Aztán, 
egyszer megszólított: 

— Hallod-e kisjányom! Mer úgy látom hogy jányom lehetnél — 
aszondja. — Ismerős vagye te Tabon? 

— Odavaló vagyok — mondom. 

— Ismerede Patonai Sárát? 

— Ismerem — mondom. 

— Nem az a te anyád? 

— De igen, az. 

— Azér, mer én mán tennap is figyeltelek, hogy ahhoz hasonlítói! A 
modorod is, meg hát sokmindenbe nagyon hasonlítói anyádra, csak 
íppen nem vagy ollyan szíp. — Ezt mindig mindenki hozzátette, hogy 
nem vagyok ollyan szíp! — Én meg, — aszondja — a Virág Mari vagyok. 


Gondolkozók. Mondom: 

— Hát én nem ismerem. De van tán más neve is? 

— Van, — aszondja — de én Tabon csak úgy szerepeltem, hogy Virág 
Mari. 

— A György gróf szerelme? 

— Na, látod, az vagyok! — aszondja. — Nagyon szerettem anyádat, 
nagyon rendes kis asszonka vót, jó, szelíd, szígyellős, — aszondja — de 
jól el tudtunk beszílgetni. Hát semmi ollyanrul, ûvele arrul nem 
beszíltünk. 

Na, énnekem aszt ott a fürdőbe elbeszílte Mari néni az ílete sorját. 
Mer hallottam mán én idesanyámtul is, de Mari néni ríszletessebben is 
elmondta. Elmondta, nem szígyellte. Aszondta, û nagyon szerette 
Györgyöt, nem azér hogy gróf vót, de vót az ollyan kedves hozzá, 
hogy nagyon. Elmondta, hogy û nem tanált abba semmi bûnt se, hát û 
tiszta szívibül szerette a grófot. Elmesélte, ahogy egísz íj jel ríttak 
mind a ketten, míg húzták a cigányok, hogy , Rácsos kapu, rácsos 
ablak, én mán tíged itten hagylak”, húzták reggelig, ük meg egymás 
karjába ríttak. „Elmegyek én messzi tûled, ídes rózsám isten veled!” 

— De hidd el kisjányom, — azt mondja Mari néni — hidd el, hogy 
utánna SOHA TÖBBET a gróf énnekem az ARCOMAT se látta! De 
soha! Mert a fejemet is félrefordítottam, ha láttam! Azután meg úgy 
akarta, hogy menjek inkább el, ne tudja hogy ott vagyok. De egy 
vagyont vittem magammal, húsz hód vót a hozományom! 

Elszegínyedtek aszt György grófék, nagyon tönkrementek. Mán 
mikor a jányának, Marika grófnőnek az esküvője vót, a többi urak 
adták össze neki a hintókat. Egy gazdag zsidó úr vette el elsőbb 
Marika grófnőt, ügyvéd vót, de az apjának gyára is vót. Úgy emlíkszek 
rá, mikor mentek az esküvőre hintón, de külön hintóra szállt a 
menyasszon meg a võlegíny, aszt aszondta Marika grófnő: 

— Még most elválunk drágám, de azután soha többet! 

Debizon másfél év után elváltak, aszt Marika nyomba meg is 
esküdött egy másik úrral, egy királyi közjedzővel. Valami doktor 
Valaki, úgyhogy nem rangos vót, nem főúri rangba mint ük — hát 
addigra mán nagyon le vótak csúszva György grófék. 

Elkezdtík még tízbe, tizenkettõbe, eladták elsőbb a Baltarátát, 
utánna Verestanyát is, így, lassan-lassan. De azt kikötötte György gróf 
a banknál, hogy csak tabi embernek lehet eladni, amíg csak az venni 


bír, nem szabad másnak! Nem is vett senki, egyedül tán Hubai Béla a 
Verestanyábul, burai ember. Na a vigin má semmijek se vót, tûlünk 
hordták a tejet, tejfelt, tojást, csirkét, korpával ha megfizettek írté — 
elszegínyedtek. Aszondta rá Borbí Géza: 

— Ihen kék neki megdögleni! Mer nem vót jó neki Magyarországon 
a gulyás, Bécsbe ment különvonaton gulyáslevest enni! Most majd 
megenné itthol is! 

Hát ennyi vót György gróf, meg Virág Mari. 

Hát az íllyet mondjuk megértem, aki ennyire szerelembül csinálja, 
annyira hatással vannak egymásra, hogy így megszereti, aszt az üvé 
lessz — megértem. Ez más azér, mint pízér, vagy erőszaknak engedni — 
hát ez nagyon más. Vót ugye ez is, az is, vót sokminden. 

Ahogy az urak elmúltak, elmentek, utánna se lett azér ez nagyon 
más. Palásti Lajos kondás vót, aszt törvénbíró lett — na akkor rákezdett 
û is menyecskézni. De vígtelen buta ember vót, a sáros cipőt se 
törültem vóna hozzá! Ugrott ki egyszer a menyecskétül a kerítíscn, 
aszt fölakadt a nadrágjáná fogva, hajnalba akasztották le az úton járók. 
Szóvá is tette Szappanosné a következő gyüűllisen, Hentes Teresa û 
meg jánkorába Pap Gyula főj edzőnek vót a szeretője, fírjhezment 
aztán Szappanos súszterhe, de aztán is járt hozzá a jedző, nevire is 
íratta a gyereket, meg taníttatta, tanítónő lett Pap Klári, Szappanosné 
meg ápolta az öreg jedzőt mikor beteg lett mán — no, föláll 
Szappanosné a gyûllisbe, aszondja: 

— Hát nekünk millyen törvínbírónk van?! Hogy fölakad a kerítísre! 
A fene egye meg, míg kondás vót, azt se tudta hogy van micsodája, 
most meg azt se tudja hova tegye! 


Én vagyok a legfáinabb asszony 


Mikor a negyedik gyerekem meglett, feküdtem az ágyon, mozdulni 
nem bírtam, csak csukott szemmel hallgattam, hogy ri. Kérdem a 
bábaasszont: 

— Mama! — mondom. — Nem fiú ez a gyerek? De erős a hangja! 

— Ne kíváncsiskodj! — aszondja Gólya mama. Felőtöztette szípen a 
picit, akkor behítta a három nagyobb 

fiamat, Bálintot, Jánost, meg még egy árva gyereket neveltem 
akkor, inokatestvíremet, Patonai Árpádot, azokat is megmosdatta, 
rendbetette, odaállította ükét az ágyho. Azt mondta: 

— Esztikém, te vagy a legfáinabb asszony a faluba. Nízd meg, de 
gyönyörű nígy fiad van! 

Az örömtül én akkor úgy SIKOLTOTTAM, hogy rögtön vizes ruhát 
tettek rám! 

Mán hogyha azt mondta vóna Zsuzsa néni, hogy — Na! Má megin 
fiú! — hát el lettem vóna örökre keseredve. Mer nagyon kisjánt vártam, 
hogy az nem vót, azt szerettem vóna. De így, hogy így mondta Zsuzsa 
néném, hát én nagyon boldog vótam. 

Ipp nemríg kérdezte az uram: 

— Mondd má meg, mikor vótál a legboldogabb? 

— Hát, — mondom — mikor a legkissebb fiamat kereszteltettük, aszt 
nígy gyerekkel vótam egyszerre a templomba! 

A keresztanyja vitte elől a kicsit, a három nagyobb meg fogta a 
kezem. Mind a háromnak szíp fehér ruhája vót, a kis árvának is 
csináltattam akkorra újat, aszt fogta a kezemet Árpád, a másik kezem a 
kisebbik fiam, a nagyobb meg megint Árpádnak fogta a kézit. Úgy 
mentünk a templomba. Felzúdult mindenki, ahogy belíptünk: 

— Úú, de sok gyerek! 

Mer az egyke vót nagyon a divat. Mán akkoriba nagyon, sokan 
betegek is vótak miatta. Hát én nem, énnekem nem is vót hálistennek 
semmi bajjom. 

Nem vagyok irigy, nem is vótam soha. De azokat nagyon irigylem, 
akiknek sok szíp gyerekük van. Meg úgy szeretném minden 
fiatalasszonnak megmondani, hogy csak vállalják a gyereket! Ha egy 
gyerekök van, a lelkiismerete is bánja, meg még az az egy gyerek is! 


Meg ritkán is sikerűi be az az egy gyerek. 

Nekem nígy se sikerült. Nígyet szültem, egy maradt. 

Azt hiszem, hogy mindenkinek, aki mán értelmes, felnyött ember, 
annak van egy célja. Aztán minden reményit abba veti, hogy azt a célt 
el tudja érni. Énnekem az vót a célom, hogy szíp nagy családom 
legyen, meg csendes ílet. Eggyikbül se jutott. 

Legelsõbb kisjánt szültem. Nehezen született, vasárnapra virradó 
lettem beteg, szerda este lett meg — hát akkor még nem sokat 
segítettek. Nígy napig ílt a kicsi. Azt mondta a doktor, hogy kimerült — 
hát meg is halt bele. 

Nahát én íppen átvíszeltem, nehezen, nagyon nehezen. December 
hetedikén született a kisjányom, aszt rettenetes hideg tél vót. 
Csütörtöki nap vót a piac, aszt gyöttek be az emberek a piacrul engem 
meglátogatni, Hentes komám uram, Nagy András koma, meg többen is 
gyöttek, aszt ük mondták, milyen szörnyű hideg van. Hogyha köptek, 
mire a födre írt, megfagyott! Akkor nagyon meg is fáztam, mert ahogy 
a kisjányom meghalt, a nagyházba vót kiterítve, aztán mikor magamra 
maradtam egy kis időre, oda kitámolyogtam hogy lássam, — de hát 
nagyon súllyos beteg vótam én akkor, rá meg még át is fáztam, hát 
nagyon beteg lettem akkor. Nem is bírtam tíz napig meg se mozdulni. 

Mejjhártyagyulladást kaptam. Itt meg azt mondta a doktor, hogy 
tüdõbajos vagyok. Felküdtek Pestre, ott állapították aszt meg hogy 
mejjhártyagyulladásom van, a hátamon vót megjegyezve hogy meddig 
áll bennem a víz. De nagyon lepusztultam, úgyhogy csakugyan elhitte 
mindenki hogy tüdőbajom van. Hamar elmúlt a tél, február elejivel 
elment a hó, február közepin remek szíp idő vót mán — de hiába, 
nagyon gyenge vótam, erőtlen. Még nyáron is beteg vótam. 

Hát ennyi vót csak a kisjányom, az első gyerekem. Úgy hogy 
nekem még a kezembe se járt. Szípen eltemettík, harminchatan gyöttek 
sírt ásni, dehát én a temetísen se lehettem ott. Csak majd a nyáron 
láttam meg a sírját. 

Na a második gyerekem Bálint fiam vót. Az meg ollyan 
csudálatossan született, hogy mikor meglett, aszondja a bábaasszony: 

De csudállatos, — aszondja — két burok van! Hát hun a másik 
gyerek?! 

— Hát azt én kérdezhetném, — mondom neki — hogy hun a másik 
gyerek! Hát ahogy az eggyik a világra gyött, ón el nem sinkeltem a 


másikat se, hát hova tette a mama a másikat? 

No ez vót az eggyik érdekessíg, fel is küdte Gólya mama Pestre a 
két burkot, tökíletessen kifejlődött burok vót a másik is, csak abba nem 
vót gyerek. 

Úgy két nap múlva meg észrevettem, hogy a kisgyereknek foga 
van. Belenyúltam a szájába, hát a jobb ódaion, alúl-fejûl vót egy 
zápfoga. A szomszídasszonyunknak mutatom: 

— Rozi néném kedves, tessék csak megnízni, ennek a gyereknek 
foga van! 

Tapogatja, ű is, hát csakugyan: 

Csakugyan, — aszondja — két foga van! De meg ne mondd a 
bábaasszonnak, mer kihúzza! Ászt akkor nem lessz okos a fiad! (103 

— Hát — mondom — csak nem hülyül meg attul, hogy a fogát 
kihúzzák! 

— Nem hülyül meg, — aszondja Rozi néném — nem, de nem lesz 
tudós se! — Ászt a piros cérnábul, amivel stikkeltem, a kézire kötött 
egy hurkot a kicsinek, a bal csuklójára. 

— Na, — aszondja Katona Rozi néném — idegen nem viszi el most 
mán a fogát, csak a bába viheti el. Meg ne mondd neki! 

De amikor egy hetes lett Bálint fiam, csak nem álltam meg, 
elmondtam Gólya mamának, hogy a kisgyereknek meg foga van. 
Aszondta, hogy nem létezik az. 

— Dehonnem létezik, — mondom — ha egyszer így van, hát minden 
nap megnízem! Még — mondom -— itt babonáskodtak is vele, Katona 
Rozi néném piros cérnát kötött a kézire, hogy el ne vigye valaki a 
fogát. 

— Na, — aszondja — maj megnízem én, hogy van-e foga! 

— Odaviszi az ablakho, egyszer hallom ám: sivalkodik a gyerek. 

— Ki ne húzza a fogát! — mondom. — Hagy lássam mán millyen 
gyerek lesz belüle ha foga van! 

— Aa, dehogy húzom, csak nízem, hogy van-e csakugyan! 
Visszaadja nekem a kicsit, veszem el hogy szoptassam hát nem érzem 
hogy foga vóna. Meg egy kis vires hab vót a szája sarkán a gyereknek. 

Gólya mama! — mondom. — Nagyon megharagszok, ha kivette a 
fogát! 

— Nem vettem ki, — aszondja — értsd meg, nincs is foga! Ahogy aszt 
elhagyta a szopást, megnízem — hát eggyik foga sincs. Hát kivette 


Zsuzsa néni! De én olyan mírges lettem rá, rettentő haragudtam írté! 
Kiabáltam rá, elküdtem, — Ne is gyüjjön most mán elő többet! — Pedig 
úgy nagyon szerettük Kopasz Zsuzsa nénit, negyvenvalamennyi 
esztendeig û vót a bába Tabon, az egísz falunak ű vót az anyja. De 
akkor nagyon megharagudtam rá! 

Na azután mégis valahogy túltettem magam rajta, elmúlt, jól van, 
úgyis csak babona hogy attul okossabb vóna. De csak nem vót azér 
vígé még evvel a dolognak. 

Nem kereszteltettük meg Bálint fiamat nígyhetes koráig. Itt háltunk 
mind a hárman a kisházba, meg negyediknek a kisgyerek, én a 
nagyágyba, idesanyám a kicsibe, Bálint a kanapén, a kicsi meg 
mellettem a kocsiba. Nyár vót, hát augusztus elsejin született Bálint, az 
ablak nyitva. Én azt állítom, hogy nem aludtam, de csak alhattam, 
álmodhattam, mer máskípp ez lehetetlen: Látom egyszer, hogy az 
ablakon valaki les befele. Egy asszony, öregasszony. Látom, hogy 
benyúl az ablakon — olyan furcsa, mintha ismertem vóna, de mégis 
idegen asszony, nagykockás fejkendőbe, cibelinkendő a nyakába, 
olyan fekete aszt ződ almák vannak benne —, benyúl az ablakon, de 
nem énfelém, ha a pici felé. Bepólyálva feküdt a kisgyerek, kis nyári 
takaróba becsavarva, a vígit még alá is hajtottam, mellettem feküdt 
kézrül a kocsiba. Oszt látom: Benyúl az asszony, kiveszi a kisgyereket 
a kocsibul. De hogy írhetett a keze odáig? Nem tudom, hát nem vót az 
ablakig a gyerek, közbe még a kanapé vót, nem értettem, csak 
megfagyott bennem a vir. Nagyot kiáltottam: 

— Jaj, Bálint, kelj fel hamar! A gyereket elvitte eggy asszony! 

Ugrottak fel mind a ketten, Bálint is, idesanyám is, Ne beszílj mán! 
— oda vót kíszítve a padkára a lámpa, gyújtják meg hamar, én meg 
tapogatom a gyereket — nincs gyerek. Nincs a kocsiba a gyerek! 

Az uram szaladt ki, szaladta körül a házat, felkapta az ól elül a 
vasvillát, ki az útra — a gyerek sehun. Gyön vissza: 

— Hát ki vót az?! Míllyen vót?! 

Akkor magyaráztam csak el hogy millyen vót. Arca, haja, nyakába 
a kendő, mint a kötött anyag, ollyasmi vót ez, cibelinnek hittük, ződ 
almákkal. Elmondtam ahogy láttam. 

— Hát, — aszondja Bálint — idesanyám. Ú vót illyen. Meg neki vót 
íllyen nagykockás fej kendője, meg zödalmás cibelinkendője! 

Hát én nem ismertem mán anyósomat, Bálint anyját, meghalt mán 


akkorra, hogy Bálint udvarolt. Csak hallgattunk. De valósággal meg 
vótunk dermedve. Mindent átkutattunk, a kocsiját újra — a takarója, 
ahogy így rá vót csavarva, úgy állt, abbul csak ki vót húzva — hát nincs 
sehun. Pólyástul! Kéthetes gyerek, hát el nem mehet! Ki se eshetett, 
hát hallottuk vóna, meg csak rítt vóna akkor is! 

Mán eltelt egy fél óra, má nem tudtuk mitévők legyünk. Egyszer 
aszondja az uram: û megnízi az ágy alatt. 

Odabe aludt a gyerek az ágy alatt. Odabe az ágy alatt! 

Ha az a takaró nem lett vóna még a pólyán! De hát pólyástul is 
hogy mehetett ki a kocsibul?! Hát ez egy örök rejtély marad nekem! 

Azután aszt mindig ígett a lámpa íjjel, míg csak meg nem 
kereszteltük Bálint fiamat. Mondták, hogy ne tartsuk elótva, ha ígjen 
mindig a lámpa, keresztelísig, akkor nem lehet ártani a gyereknek. Hát, 
csuda tudja. Azt nagyon mondták ezelőtt, hogy a foggal született 
gyerekkel mindenhogy baj van. 

Harmadik gyerekem vót János fiam. 

Jánossal meg úgy jártam, hogy egy hónappal majnem előbb 
született, mint ahogy vártam. Beteg lettem, nem tudtuk mi van, 
előgyött a bábaasszon szombaton este, aszt vasárnap este ment haza, 
de dolgavígezetlen. Mindig mondta ű előbb is, hogy nem jól van 
nállam a gyerek, el kell mennem majd vele kórházba, ott kell hogy 
elszüljem, mer má most ű nem vezethet le ollyan szülíst, hogy farral 
gyön vagy valami, hanem kórházba kell menni okvetlen. Na, rámgyött 
aszt a fájás, előhíttuk Zsuzsa nénit. 

— Hát, — aszondja — a gyerek fordul, de valahogy mégse ollyan, 
mintha meglenne! 

Nem is lett. Szegín Gólya mama ott bosszankodott, mer nem bírt 
vasárnap keresztelőbe menni, aszt ott kapta vóna a borravalókat — hát 
aszt adott is neki az uram helyette egy mázsa búzát a vígin. 

Mindenki várta, hogy má meglessz a gyerek, meglessz a gyerek, 
engem meg borzasztó bántott, hogy ugye tudtam hogy még nem idős, 
aszt meglessz, hát akkor meg fog halni — roppant bántott. Úgyhogy 
akkor ícaka tisztára megőszültem! Én azóta nem is õðszültem egy 
szemet se, de akkor ícaka egyszerre tiszta fehír lettem. Rozi néném 
átgyött hétfûn reggel — ű többször is egy nap megnízett —, meglátott: 

— Jaaj — aszondja — nízd meg magad! — aszt mutatja a tükröt. Hát 
tiszta fehír vót a hajam. De én úgy megíjedtem, hogy elájultam. Fenn a 


párna tetejin ültem az ágy vígin, úgy felhúzódtam oda, unnat estem le, 
hogy bevágtam a fejem az asztal vígibe, jól ki is hasadt. 

Még azon a héten se lett meg János. Még akkor felkeltem, nem 
íreztem semmi bajjomat, mentem dógozni, kocogtam ki szölöt kötni. 
Pünkösd szombatján lett meg, május tizennegyedikén. Kisjánt vártunk, 
számolgattuk hogy pünkösd lesz, Piroska, meg Zsófi nap — aszt János 
lett, fiú. 

Picike vót! Nagyon pici, tán negyvennyóc centi vagy mennyi vót, 
hát kicsi nagyon. De akar az apja most, az ípp ollyan arcú vót, kis vín 
vót az arca, tiszta Bálint! 

Énvelem azután nem vót má semmi baj, a gyerekágyba kihullott az 
ösz hajam, csak kétódalt maradtam fehírnek, közípen mind kihullott, 
aszt állt ígnek a hajam, mer nyõttek az új kis hajak, fekete szálak. 

Lett azután még Miklós fiam. 

Abba az évbe ű vót a legszebb gyerek Tabon, nígy kiló tíz dekán 
született, gyönyörű gyerek vót, szíp erős fiú. Csak — veresses haja vót, 
meg nagy setítszürke szeme. Aszt mondom az uramnak, hogy ha ez a 
gyerek nem itthol született vóna, én nem vállalnám el. Neveti Bálint, 
aszondja: 

Te nem vállalnád? Hát akkor mit szóljak én?! No tudod mit 
mondok? — aszondja. — Én vállalom. Mer ez a gyerek ollyan mint én. 
Mer idesanyámnak vót íllyen veresbe játszó gesztenycszín haja. Ilyen 
setítszürke szemem meg nekem van! Hát ez az én fiam, ez nem a tiéd 
lessz! 

Úgyhogy kieggyeztünk azér rajta, meg örültünk, nem bántuk még 
azt se hogy nem jány. Az uram roppant örült, köszönte nagyon a szíp 
három fiát. De boldog is vótam! Azt mondta Bálint: 

— Majd meglásd, milyen jó lesz nekünk! Negyedmagammal 
kaszállok! Veszünk addig födet meg, ne fílj, ennek is lesz mindene! 

Dehát, nem úgy sikeredett aszt. 

Eszter, Bálint, János, Miklós — egy van közüllök. 

Miklós fiam mielőtt meghalt — de még akkor gyönyörű egíszsíges 
vót! —, álmodott az uram. Azt álmodta, hogy elragadta a két lú a 
kocsit, vele eggyütt, aszt mentek egyenest a Tiszának. Hogy ott 
zuhantak le, arra ébredt fel. De fájt mindene, feje, arca, meg úgy 
megtört a nyaka — szóval ű azt a zuhanást teljes erővel érezte! 

Álmodott idesanyám is, de û nem mondta meg, csak utóbb, hogy 


azt álmodta: tapasztott-meszelt álmába, meg nagy vízbe járt. Nem 
mondta meg, hát tudta mit jelent ez. 

Én meg azt álmodtam, hogy a házunk víge kidült, kibukott az alja. 
Csak alacsonyan, mint egy lóca, de egísz üresre kidült. Mit csináljak 
mán, hát ezt tartani se bírom! Valami fa kéne, hogy feltámasszam, 
tartsam! Na akkor gyött idesapám. Álmomba gyött, mégis így 
mondtam neki: 

— Nízze mán idesapám, azt álmodtam hogy itt a fal kibukott, le akar 
dûlni a ház. 

— Na, — aszondja idesapám — akkor valamellyik családod hal meg. 

Ezt mondta. Û mán akkor nem ílt, mán eggy éve vót hogy 
eltemettük. 

Három napra ezután beteg lett a kisfiam, agyhártyagyulladást 
kapott. Mindent megtettünk vóna írté, vírt is adtam neki, minden — két 
hét múlva temettík. 

Ú vót a negyedik gyerekem. Több aszt nem is lett. 

Több nem született, pedig hát én vígtelen szerettem a gyereket, én 
nem tettem semmit azér hogy ne legyen — csak nem lett. Vót ollyan, 
hallottam, ezek a rokonasszonyok el mondták: gyereke lett vóna, aszt 
Kopasz Zsuzsa néni segített rajta. Beszíltík, hát igaz lehetett. De óó, 
hát én inkább aszondtam, ölné meg akkor a nagyapját! Mer azt má 
tudja hogy míllyen vót, de még az a kicsi — hát még abbul lehet egy 
nagyon jó, nagyon értíkes ember! Én azt mondtam az uramnak: Û 
íletre híja, én világra hozom; ű kenyeret keres neki, én nevelem. Ebbe 
vótunk eggyezve. Dehát — nígy lett, több nem lett. 


Nevelem a fiaimat 


Nekem nem vót rossz az a gyerek, amellyik pajkos vót. Például ha 
mind elgombozta is a nadrágjárul a gombot, a markával fogta össze a 
hasán, úgy hozta: 

— Mi az, fiam, mi törtínt? 

— Idesanyám, mind elgomboztam a gombot! 

— Ide fiam, majd varrok helyette! 

Illyenír nem haragudtam. Vagy ha víletlenül csúzlival kiütötte az 
ablakot — fizettem! 

Egyszer János fiam gyön az iskolábul, aszondja: Idesanyám! Egy 
gyereknek a sapkáját meg belehajintotta egy másik gyerek a vécébe. 
Most mellyiknek kell megvenni? Hogy igazságos? Idesanyám mindig 
azt mondja, hogy igazságossan kell csinálni mindent! 

— Hát fiam, — mondom — az veszi meg, aki belehajintotta! 

— Akkor — aszondja János — kírek egy pengő ötven fillért, mer én 
hajintottam bele. 

Nem vót mit tenni, megadtam. — így van, fiam! Fizetni kell! — Hát 
mit tegyek? 

Egy vasárnap idesapám is, idesanyám is menni akartak a 
templomba. Ötöznének fel, aszondja egyszer idesapám: 

Halljátok-e, a Jankóját neki! Se a kisujjasomon, se a nagyujjasomon 
nincs egy gomb se! 

— Én is csak lesem, — aszondja idesanyám — odavannak a szíp 
gombok a lékrimrül! 

De gyönyörű kis gombjai vótak idesanyámnak, mint egy szem 
meggymag, fábul kifaragva, gömbölyűre, aszt egy kis virág vót még 
rajta — hát az megírt három-nígy közönsíges gombot! Levagdosták 
mindet, aszt elgombozták a gyerekek. De idesapám is csak azt mondta 
rá: 

Meg ne verd üket írté! Meg ne verd! Ezír még nem rossz! 

Hát az illyenír nem is bántottam üket. Ha valamit nem jól szóltak — 
azér inkább. Nem mindenütt vót ez így, mer ott van Demeter Paliné, û 
ollyan vót: mindenír ütött-vágott. Mikor meg a nyelvit rányútotta a fia, 
azt meg nevette! Nahát én meg az ollyat nem tűrtem. Én inkább azér 
vertem el — de ha meg három nadrág elszakadt, mer felmászott a 


szarkafiszekér, nem bántottam. 

Azt nem szerettem, hogy ha valamit parancsoltam, azonnal nem 
mozdultak. Ha nem fogadott szót, vagy visszaümgetett — Mmm -—, 
vagy hogy ű ezt nem szereti csinálni ezer nagyon haragudtam. íllyenír 
hamar megvertem üket, könnyen eljárt a kezem. Bálint fiam egyszer 
elszaladt, mikor meg akartam verni. 

— Ne szaladj el kisfiam! — mondom neki. — Ha nem szaladol el egy 
pofont kapsz! Ha elszaladol kettőt! Vagy lehet sokkal többet! 

De elszaladt aszt nevetett. Na mírges lettem nagyon! Mondom: 

Nem szaladok utánnad! Majd elő fogsz te gyönni! Gyött aszt — de 
nem is û, elsőbb János: 

— Idesanyám, szeretne Bálint előgyönni. 

— Hát, — mondom — nem mondtam én, hogy ne gyöjjön elő! 

— De kikap! 

— Az má megin más! Termíszetes, hogy kikap! 

Pedig — aszondja János — én vagyok a rossz! Én mindig rossz 
vagyok, aszt mindig Bálint kap! — így védtík ezek mindig egymást. 

Na csak előgyött aszt Bálint is. De nagyon megvertem! Nem szaladt 
vóna el többet, tán ha a bűrit kihasgattam vóna se! 

Vót olyan eset, hogy más szavára vertem meg a gyerekeket, aszt 
nem is vótak bűnösek, utóbb kiderült. Akkor aszondtam: 

— Fiaim, nem szígyellek tûletek bocsánatot kérni. Én tívedtem! Meg 
kellett vóna elsőbb győzödni, de elmulasztottam. Hát ezt betudom 
nektek, ha egyszer rosszak lesztek juttassátok eszembe, aszt nem 
kaptok ki! 

Jaj de boldogok vótak! 

Jánost egyszer a nagyobb gyerekek elvitték barackot lopni. 
Felküdtík a Rigó Teresa néni kertjibe a fára — amikor aszt gyött ki 
Teresa néni, otthatták Jánost, elmentek. Hozzáfogott Teresa néni a fa 
alatt szedni a barackot, Jánoskám meg ráköszönt a farul: 

— Kézi csókolom Teresa néni! 

Megtudtuk aszt másoktul, mentem át Teresa nénémhe engedelmet 
kérni. Aszondja az öregasszony: 

— Aa, nem érdekes, tán nem is ű vót a fán! 

De igen, — aszondja János — én vótam Teresa néném! 

Nem a! Hát ez ollyan jó kis gyerek, nem ű lehetett, meg ne verjed 
Eszti! 


De, hát tessék elhinni, én loptam a barackot! — alig győzte ott 
bizonygatni hogy debizony ű vót! 

Egymásho meg nagyon jók vótak, egymásra soha nem törtek, 
inkább védte eggyik a másikát. Vót hogy meg akartam verni Bálintot, 
János rá FEKÜDT, hogy ne bírjam érni! Ha Jánosra haragudtam, 
Bálint nem hatta, ha Bálintot megvertem, János rítt nagyon! János 
aszondta: Û a rossz, mégis mindig a bátyját bántom. Bálint aszondta: 
János még kicsi, a kicsit nem kék sose megverni, hát az ki se tanálja a 
rosszat. Úgy összekevertek, sokszor azt se tudtam, mellyik hát a 
bűnös! 

Most kíntelen leszek mind a kettöt büntetni! — mondom. 

Egyszer verekedtek, birkóztak. Olyan nyóc meg öt évessek lehettek, 
Bálint jóval nagyobb, hát persze az a nagy erős gyerek rögtön 
fődhövágta Jánost. Láttam, hogy jól odacsattantotta, aztán meg még 
egyenest a tetejibe! De János is észrevette, hogy lesek, hogy kapom fel 
a légycsaptát, elkezdett kiabálni: 

— Idesanyám, én oan huncut vagyok, hogy alólra búttam! — hogy 
meg ne verjem Bálintot! 

— Mind a ketten bűnösök vattok, oda a sarokba! Te Bálint 
verekedtíl, te meg János hazudtál! Sarokba mind a kettő! 

Csak ám az vót a baj: az uram máskípp bánt velők. Térgyepel a két 
gyerek a kemence mellett; az apjok kinn vígeződött az istállóba, 
begyön: — Na mi van gyerekek? De nagyba vattok anyátokkal! — 
aszondja. — Álljatok fel, hát íllyen korán reggel még nem illik 
térgyepelni! Meg mir nem szaladtok el anyátok elől? 

Ne úgy beszílj a gyerekeknek! — mondom. — Ha így beszílsz, tessék 
neked is odatérgyepelni! 

Odatérrgyepelt! Û is! 

Hát aztán, készítem a fröstököt, sütöm a kemencébe a 
tepsiskrumplit, mondom Bálintnak: 

— Hallod-e, jól van most mán, itass meg! Mán itatni kell! 

Één?! — aszondja. — Hát hogy gondolsz ollyant? Hát meg vagyok 
büntetve! 

— Dehogy vagy, — mondom -— állj fel aszt vígezz, hát addig nem 
ehetünk, míg a jószágnak nem adsz! 

— Ollyan nincs. Meg vagyok büntetve, én innét nem állok fel! — aszt 
ott vertik a kártyát, hármasba a padkán, térgyepelve! 


Ríttam is, nevettem is, könyörögtem, kiabáltam — de nem, az 
istennek fel nem állt onnat. Nekem kellett odakint is elvígezni 
mindent, malacot, tehenet, bornyúkat, mindent! Mikor aszt gyövök be, 
aszondja Bálint: 

— Na gyerekek, felállni, bocsánatot kérni! Ászt fröstököljünk, mer 
halad az idő! 

Az uram egyszer verte meg a Bálint gyereket valamiér, oan két éves 
lehetett, a fenekire csapott egy fahajjal. Csupa hurka lett Bálint. Na 
erre aszt annyira megsajnálta, aszondta hogy ű aztán soha többet, se 
eggyiket, se másikat meg nem veri. Így aszt ez is rámmaradt. Ha baj 
vót eggyikkel, ű nem bánta, nem is szólt rá, esetleg engem 
megszólított, hogy na intézzem, de ű a gyereknek nem mondta. Még 
inkább védte üket! Ma is, ha perlekedek a fiammal, aszondja nekem: 

— Mir nem fogod mán be a szád? 

— Nem mondhatnád egyszer ezt a fiadnak? — mondom. — Majd 
akkor nem lenne velem szembe ilyen nagylegíny! 

Szóval Bálint nem jól nevelte üket, mer nem is avatkozott soha a 
nevelísbe. Rosszra se tanította űket, de egyébre se. Nekem azér rájárt a 
szám, sokszor mondtam: 

— Maj kikaptok apátoktul! Majd ű komolyabban megver 
benneteket! 

De közbe tudtam én, hogy nem kapok onnat segítsíget sose. Az a 
baj: tudták ük is. 

Hogy én jól neveltem-e, nem tudom. Nem gondolnám, hogy olyan 
nagyon jól. Mer én meg túl hamar megbíkültem, könnyen felejtettem — 
ez se jó. Sokszor ha míregbe gyöttem. 

— Ejnye a kutya teremtette, ígyúgy, — veszekedtem rajok, de 
annyira ki vótak mán tanulva, tudták, ha közbe valami más dogot 
felhoznak, közbevetik a szót, akkor én válaszolok, aszt el is felejtem 
amit kezdtem. Csak utóbb vettem észre, hogy megin ellopták a 
haragom! Sokszor vót ez: 

— Má megin beleszóltatok! Most akartam rátok veszekenni, aszt itt 
van ni, megbíkíltettetck! De haragszok most ezír! 

— Aa, idesanyám, — aszondja János — hát azér csináltuk, hogy 
felejtse mán el. Má most úgyse tud haragunni, nehogy előrül próbálja! 

Nahát ha a szigor sokszor hiánzott is, azér csak sokra tanítottam 
üket. Meséltem nekik sokat, ez mindig megvót, télen különössen, ugye 


akkor jobban rá is értem, akkor reggeleste mesélni kellett. Azt 
borzasztó szerettík. Nótákra is én tanítottam űket, felültünk mind a 
padkára aszt nótáztunk, de napközbe is sokszor: 

— Ne menjetek el most kisfiam, eszembe jutott egy szíp nóta, 
tanuljuk meg! — aszt gyöttek vissza aszt megtanultuk. 

Meg tanítottam a vallásra is, ahogy mán gyereket lehet, 
imádkoztattam üket, tanítottam énekre, imádságra — Bálint fiamnak 
tanítottam egyszer: , A jó lílek fehír galamb" — aszondja rá: 

— A pesti bak, idesanyám? Amellik a tetön párzik? 

— Na most má hagyjátok abba, — aszondja az apja elíg vót az 
imádkozásbul! 

Aranyossak vótak, kedvessek vótak, meg nagyon szerettek 
engem! Bálint fiam míg kicsi vót, roppant szeretett vóna mindig velem 
alunni. Téten az vót a divat, hogy reggel ahogy íbredtünk, minden 
gyerek odagyött át hozzám Az apjok kiment a jószágokho, még én 
mondjuk egy fél órát feküdtem ha feküdtem, akkor odamásztak a 
gyerekek. Aszt ilyenkor mindig könyörgött a kis Bálint, hogy û hagy 
háljon velem. 

— Nem lehet kisfiam, — mondom — mán te nagy kisfiú vagy! 

— Úgy?! — aszondja. — Hát idesapám? Ô még nagyobb, aszt itt 
hálhat idesanyámmal?! Aszt nem is rokon! 

— Hát hogyne vóna rokon, kisfiam! — mondom. — Hát hiszen tudod 
hogy Zsuzsa nagyanyádnak a fia! 

No csakugyan, hát ha a nagyanyja fia, akkor rokon nagynehezen 
belenyugodott. Alig tudtam magamtul elvadítani, egyem meg a szívit. 

Sok örömem vót bennök, azt mondhatom, mer szíp derík gyerekek, 
udvariassak, kedvessek vótak. Mint most Jánoska, az unokám, vagy 
talán még kicsit csiszoltabbak. Mer hát én tanítottam űket 
sokmindenre, amit az iskolába nem tanúit is. 

Könyvet is én adtam nekik — Na ehun egy jó könyv, olvastam, 
nízzítek! — meg is magyaráztam, hogy mi abba az érdekes, a 
figyelemre méltó, hogy ne csak ami nekik tetszik, a haszontalanságot, 
azt szedjék ki belüle, hanem ami komoly, jó dolog van benne, azt is 
jegyezzék ki magoknak, amibül hát tanúlhatnak is! 

Nohát, ahogy nagyobbak lettek, legínkedni kezdtek mán, csak még 
több gond vót vélek. 

Hazagyött egyszer a bálbul Bálint fiam, mer elfogyott a píze. Az 


uram odavót valahun tanyázni, én meg lefeküdtem — el vótam fáradva, 
hát mindig több dogom vót mint neki — elaludtam. Na gyön aszt haza 
az uram. Hát, látja, Bálint eggyik barátja ott áll a kapunkba, a másik 
ott motoz az ólnál, meg Bálint is harmadiknak — hát mi lehet? Illyen 
hamar hazagyöttek ezek a bálbul? Még alig kilenc óra! Bálint komja, 
aki a kapuba állt, el is köszönt hamar — hogy ű Bálinttal gyött el, de 
megy is ípp haza. Persze nem vót igaz, ű leste vóna, ki gyön, csak nem 
látta meg hirtelen, nem bírt hírt adni a másikaknak. Gyön beljebb az 
uram, rögtön látja: Ott van az ól előtt két zsák kukorica felszedve. 
Eggyiken ül Bálint, másikon Sárándi Imrus. 

— Na mi az, gyerekek, hát má hazagyöttetek? 

— Igen, — aszondja Imrus — mer fáj a feje Bálintnak. 

— Bezon fáj! Mer itt a két zsák kukorica! Keltek fel aszt öntitek ki?! 
Az anyátok istenit, még íllyen kukoricát felszedni! Öntsítek kifele! 

Kiöntöttík. Meg vótak ijedve! 

Ide figyeljetek! — azt mondja az uram. — Hát ha ezt valakinek 
eladjátok, az többet nem vesz tûletek! Hát ez a lúnak való! — mer az ól 
elé ugye a gyengét hántuk, ahogy behordtuk, kísei kukoricát, az nem 
írt be. — Hát ezt kell felszedni?! Eredjetek a ház elébe, szedjítek ott tele 
a zsákot! De csak lassan, anyátok meg ne hallja, mer mind kikapunk! 

A ház elébe a szípet raktuk, java kukoricát — na teleszedték akkor 
abbul a két zsákot. Borzasztó örültek, vitték el vállon — ki tudja ki 
vette meg! Lehet közeli szomszíd. Úgy mentek aszt vissza a bálba. 
Nem ébredtem fel! Pedig nagyon éber alvó vagyok! Csak sokára 
tudtam meg a dogot. 

De így kibántak ezek velem, sokszor! Mondja egyszer János az 
apjának: 

Édesapám! Tessék mán adni egy kis pízt! Mennénk bálba! — Csak 
olyan tizenhat éves vót még, de inkább ű kért, û vót a bátrabb, a 
kissebb. 

Hát, — aszondja Bálint — hunnat adjak? Nekem sincs! Tudod nekem 
se ad anyátok! Tüle kérjetek! 

— Ő mán adott, — aszondja János — dehát csak kevés. Mer ugye 
ollyan könnyelmű vót az apjok is, bizon én nem szerettem nekik adni. 
Adtam, ha meg elfogyott, kért meg, kapott, de hogy — No múlassatok! 
— úgy adjak akármennyit, hát azt nem. Pazarolni nem szerettem. 

— Te János! — aszondja az apja. — Hát mir nem hízelegsz anyádnak? 


Hogy elmígy a kútra, meg íllyenek! Meg azután — aszondja — nízd, ott 
a sok mák. Hát merítsd teli a kannát! De úgy vigyél, hogy egy kicsi 
nekem is jusson! 

Vitt is a gyerek két kanna mákot. Adott még az apjának is egy kis 
pízt. Nevette, örült: 

Van mán, idesapám! Többet ér mintha három zsák kukoricát vittem 
vóna! 

Termett vagy nyóc zsák mákunk. Hát abbul telt níhánszor. Én meg 
csak csudálkoztam: — Hát ennyit apaszt ez a mák? — Az eszembe se 
jutott, hogy ûk hordják! 

Hát így nevelt az uram. Ez vót az ű nevelísi rendszere. 

Mentek azután fuharba. Mán akkor rá vótunk kínszerülve, háborús 
idő vót, bízón nagyon kellett a píz. Dehát ünekik is, külön! Csinálták 
magoknak is, csak vót fekete fuhar. Észrevettem, mondtam is: 

— Tudom, láttam, de ezt nem veszem el tûletek. Csak a lovat agyon 
ne hajtsátok. Rendjivel! 

Az én két fiam tizenhat, vagy tizenhét éves korig egy nyelet bort 
nem ivott. Haragudtak is az apjokra, amér az itt. Hogy ugye mindig 
nekem kellett a sok jószággal bánni — két lú, két csikó, kéthárom 
tehén, bornyú mindig vót! —, itatni is nekem kellett, vót hogy tizenöt 
veder vizet is felhúztam — hát ezer meg borzasztó sajnáltak engem, a 
két gyerek. Amellik má bírt, segített. Beosztottam nekik is a dogot, a 
kissebb is, mikor mán elbírt egy darab tűzrevaló fát, mán hordta. Meg 
felhúzták a vizet — hát a kútbul mán én emeltem ki, mer fíltettem üket, 
de dógozni kellett. Csak arra ügyeltem, nehogy valami nehezet 
dógozzanak, nehogy kár essen bennek. 

János fiam kísőbb se ivott, de így legínke korába Bálintot se kellett 
még visszafogni, mer nem hajlott rá. A cigarettát is kísõbb tanulták, 
hogy elkerültek Pestre munkára, pedig azt az apjok nem tiltotta. 

Hogy a jányokkal hogy álltak, azt aztán nemigen tudom. Arrul én 
nem sok tájíkoztatást kaptam. Bálint fiamra sokszor dorgálódtam: 

— Hun vótál? Ollyan soká gyöttil az este! De az apja ezt is inkább 
ráhagyta: 

— Mit kírded? Vót ahun vót! Egyszer szigorúbban rászóltam 
Bálintra: 

— Ezt nem tűröm fiam, hogy ífél fele jársz haza! Tessék kilenc vagy 
tíz órára legkísõbb hazagyönni! Hun jártál az íjjel?! 


Mer úgy vótam, hogy csakugyan: Én tunni akartam minden 
lípísirül! Azt mondta rá a fiam: 

— Ollyan helyen vótam, hogy ha idesanyám odamenne, eltörním a 
derekát! 

— Na! — aszondja Bálint. — Hát kérdjed! 

Nahát így beláttam, hogy most má nem illik megkérdeni, hun járt. 
Nem is kérdtem többet. 

Egyszer meg hallottuk Bálintrul — olyan tizennyóc körül vót a 
gyerek —, hogy udvarol egy kisjánnak, de nagyon csókolgatta a bálba. 

— Ollyan helytelen magaviseletű ez a Bálint, — mondom az uramnak 
— hát nem lehet hagyni! Most te szólítsd meg! — mer eszembe vót 
ugye, hogy úgy megjártam vele. Szólt aszt neki az uram. 

— Ízlístelen is, meg még te ehhe fiatal is vagy, — aszondja neki — 
csúnya ez, íllyen botrányossan viselkedni a bálba! Hogy nyomkodod 
meg csókolgatod azt a jánt! Látod, én anyádho három évig jártam úgy, 
hogy meg se csókoltam! 

Aszondja a gyerek: 

— Ollyan mulya vót? 

Nna. Hát így az apja se szólt neki többet. Eggyikönk se faggatta 
azután, hogy hun jár meg mit csinál. 

Egyszer gyött csak még szóba íllyesmi. Két testvír jánho jártak 
ketten, Bálint fiam, meg a komja. Tímár Laci. Ászt egyszer 
meghallottam, ahogy Laci bekiáltott az útrul Bálintnak: 

— Szerbusz, lyuksógor! 

Akkor behíttam Bálintot. Aszondtam neki: 

— Ide figyelj most kisfiam. Úgy ílsz, ahogy ílsz. Tudod, nem 
aggatlak. De azt az eggyet én meg ne halljam, hogy te egy jányt, akar 
hogy vagy vele, egy szóval is elárulj, leaprehendálj valaki előtt! Akar 
mi van köztetek, te indítottad, nem az a jány! Gondold meg: nem 
hálával tartozol neki inkább? Hát tartsd annyira tiszteletbe, hogy ne 
gyalázd le, ha csak eggy órai örömöt adott is! De ezt most nagyon 
jegyezd meg, mer ha én egyszer egy íllyen illetlen szót meghallok 
tûled, a hajtószárat veszem elő aszt elkenlek! 

Aszondta: megértette. Nem is hallottam aszt tűle semmi íllyet. 

Mikor fírhementem is, legjobban arra vágytam, hogy nekem sok 
szíp gyerekem legyen. Meg persze jók. Hogy jók — hát erre külön nem 
is gondoltam, mer úgy vettem ugye, hogy majd én úgyis a jóra 


nevelem. Pedig ahho is gyenge egy asszony. Egyedül pláne. 


Nem magunkban élünk 


Még én csak óvodás kisján vótam, de inán akkor ismerkedtem a 
papokkal. 

Legelsõbb, emlíkszek, úgy kerültem hozzájok, hogy Marika néni, 
az óvónő — Juhász Kálmán rektorné vót — elküdött tiszteletes asszonho 
a szakácskönyvér. Én meg rosszul hallottam, takácskönyvet értettem. 
Szaladtam a paplakba, mondom: 

— Tessék ideadni nekem a takácskönyvet! 

— A SZAKÁCSkönyv kell neked, kisjányom, — aszondja tiszteletes 
asszony — hozom rögtön! 

- Nem, — mondom - nekem a TAKÁCSkönyv kell, a 
SZAKÁCSkönyvet el se viszem! 

— Na jó, vidd akkor a TAKÁCSkönyvet! — aszt úgy adta ide a 
szakácskönyvet tiszteletes asszon, vittem boldogan  rektorné 
asszonnak. 

Ezután aszt sokszor vót, hogy átkértek engem, az ovodábul 
tiszteletes asszonyék, a gyerekekhe játszani. Még csak a két fiú vót 
meg, Iduska még azután született, Lacika meg kicsi vót még. Sokat 
mentem, odaszoktam hozzájok. 

Tabon nemigen vót divat, hogy akar férfi, akar jány cselédnek 
menjen — ritka vót. Na én egyszer mentem, tiszteletes úrék, de három 
hétre csak. Mer olyan rossz vót a cselédjek, hirtelen elküdtík, a 
másikat meg elsejére fogadták — no akkor egyszer elmentem. De 
idesapámnak ez is nagyon ellene vót. Mondom neki: 

Hát itthon hálok idesapám, nincs semmi hiba! 

— Nem is az, nem filtelek én téged. Okosabb is vagy annál, jobb is, 
— aszondja — mint hogy elrosszúlj mer szógáló vagy! Hanem — 
aszondja — mégis, hát annékül is meg tudunk tán ílni! 

Szóval nem sokra becsültík az íllyesmit Tabon. Akkor az egyszer 
elmentem, sokat is adtak cselédbérbe, cipőt, harisnyát vettem rajta — 
de többet aszt cseléd nem vótam. Úgy bejárogattam azér tiszteletes 
úrék, ha vendégsíg vót, fözni — de csak ingyen. Ez sokszor vót, még 
asszon koromba is, úgyhogy sokat vótam én vélek, sokat tanultam is 
ott fözni. Mikor a gyerekek lakodalma vót, Jánoskáé, Lacikáé, 
Iduskáé, akkor is mindig én föztem. Nem cseléd vótam, mer ha kísz 


lett az ítél, be is hittak, velők ettem, meg nem bérír vót, ha vissza is 
szógálták valamivel általába. 

De nem is csak én jártam a papokho, ük is gyöttek mihozzánk. 
Fülöp Imre esperes úr nagyon sokat tanyázott nállunk. Idesapám meg 
Katona Sándor bátyám úgy hittak egymást, hogy , pajtás". Ez nekem 
olyan kedves szó vót: „jó napot pajtás" — így mondták egymásnak; 
mer azt hogy , szervusz", ük nem mondták még, — Aa, — aszondta 
idesapám — az nem magyar köszönís, hát magyarul köszöntsük 
egymást! — Ugye akivel egy bandába komáztak, eggyidőssel, azt 
mondták úgy hogy , komám"; ez nem mind vót kereszkoma, mer 
keresztelni csak eggyet hittak, de gyött azér a többi is lógós komának. 
Aki meg ennél távolabbi vót, de jó barát, annak mondták hogy 
, pajtás". No oszt ahogy itt tanyázgatott, hát hallotta ezt Fülöp Imre 
esperes úr is, aszt megtetszett neki is. Mondta aszt Sándor bátyámnak: 

— Mondjad pajtás nekem is úgy hogy , pajtás"! Ne legyek én most 
nagytiszteletű úr! Ne tegezz, azt nem mondom, — aszondja — de mondd 
úgy hogy , pajtás"! 

Tán eggy évvel vót fiatalabb esperes úr Katona Sándor bátyámnál. 
Aszt gyött azután is mindig a levél, kérdte esperes úr, hogy az öreg 
pajtás íl-e még. Mer addig még neki nagy a remínye az ílethe. Csak 
előbb halt meg aszt nígyöt évvel, mint Sándor bátyám. 

Bondor Vince tiszteletes úr negyvenhárom esztendőt vót Tabon. 
Kilencszáz hétbe gyött elő, én még azután születtem. Itt vót kilencszáz 
ötvenig, akkor ment nyugdíjba. Negyvenhárom esztendő — hát üket jól 
ismertem ugye, az egísz családot, én ott szinte családtag vótam. 
Akkorévbe, ahogy tavasszal meghalt tiszteletes asszony, ípp előtte 
Juliánná napkor mentem megköszönteni, akkor mondta: 

— Tudode Esztikém, hány éve jársz hozzánk? Most van ípp ötven 
esztendeje! 

— Elíg baj az — mondom. — Bárcsak húsz éve vóna! Hát aszt ott 
örvendeztünk egymásnak, hogy mán ötven éve tartjuk a rokonságot. 

Bondor Vince tiszteletes úréknál sok papot megismertem. Vót közte 
minden fajta. Gyött látogatni Baltazár püspök ût nagyon szerettem, 
meg ű is megbecsülte amit föztem-sütöttem. Mondták mán előre, hogy 
a pusztakalácsot szereti, szerette tiszteletes úr is, hát sütöttem vagy 
három dúcot. Kis kerek lábosba, jól megzsíroztam, szíp pirosra 
megsült, gyönyörű lett! Vót krémes is, ebíd után azt adtak fel — még az 


akkor nagy szó vót, harmincöt körűi —, meglátja püspök úr, aszondja: 

— Hát, húgom, ha ez az izé, ez a bajuszpedrõ nem vóna benne, még 
tán vennék. De így nem eszek — aszondja. — Hanem azt hallom, hogy 
nagyon jó pusztakalácsot sütnek a tabi asszonyok! Sütöttíle? 

— Sütöttem! — mondom. — Hozok is mindjárt! 

Egy nagy lapostányírra borítottam, gyönyörűen nízett ki, tettem 
egy kést mellé, hoztam be. 

— Hát ez a kés minek? — aszondja Baltazár püspök. Tanúid meg 
kisjányom: kalácsho hideg késsel, hideg szívvel nyúlni nem lehet! így 
kell ezt ni! Meleg kézzel! — Csak úgy FOSZLOTT szípen körül! — 
Látod, — aszondja — milyen szíp? De nem látnád ezt meg, hogyha 
késsel nyúznád! 

Nagyon helyes ember vót, nem vót az a fakípů pap azokat nem 
szerettem, azokat a savanyú Vendeleket! Jó étvágya is vót a püspök 
úrnak, hát vót is olyan százharminc kilós ember, de nem vót hasa! 
Nagy pecsenyéstálon vót külön vagy húsz pöspökfalat, vittük, tettük 
elé, csak ette, sorba! Fülöp Imre esperes úr kísírte, û is ott vót, nízte 
csak, aszt aszondja: 

Hát atyám fiai! Ész kell a püspöksíghe! De még inkább gyomor! 

Elig kétértelmű mondás, ugye, de Baltazár nem bánta, csak evett. 
Meg aszondja esperes úr, feláll köszönteni, azt mondja: 

— Adja a jóisten, — aszondja — hogy mire a pöspök úr mégegyszer 
Tiszatabra elgyön, se eget se földet ne lásson! 

Csak hallgattuk. Mi ez? „Se eget se fõdet ne lásson”? Meg vót 
botránkozva mindenki. Nem tudtuk ugye, hogy ahogy körbe utaztak, 
előtte Kisújszálláson így köszöntötte egy öreg parasztember a 
püspököt: , Ollyanra nyöljön az úr szőlője, hogy se eget se födet ne 
lásson belüle a püspök úr!" Hát úgy értette, hogy ollyan nagy legyen a 
gyülekezet — dehát ezt nekünk nem magyarázták meg! Csak hallgattuk 
dermedten — de Baltazár püspök nevetett aszt evett tovább: 

Hallode húgom! — aszondja. — Piszkáld csak meg azt a darabot! 
Vane benne csont? Ha nincsen, add nekem, de én a csonttal nem 
kínlódok. Mer mikor lakok úgy jól? 

Fáin kedves ember vót. Ott lógott egy kíp tiszteletes úrék, egy 
meztelen nő. Háttal fordulva persze, fekve, felette vót egy ág, azon 
danolt egy kismadár. Elnízegette ebéd közbe Baltazár püspök, egyszer 
aszondja: 


— Aaj, de nagy feneket kerítettek ennek a pici madárnak! 

Ezelőtt azér a papok is jobban uralkodtak a falun, jobban 
beleszóltak mindenbe. Talán jobban is hallgattak a pap szavára ezelőtt. 
Idesapám akkor vót még gyerek: vót itt egy Kaszás Miklós nevezetű 
pap. Aki nem jól viselkedett, azt még meg is verte! Én mán csak 
hallottam ezt, hogy aki ríszeges vót, vagy a családját bántotta, azt 
Kaszás Miklós behívatta, aszt elverte a görbe bottal! Vissza nem kapta 
soha, arrul nem hallottam. De íllyen joga vót még az öreg Huszár 
tanítónak is: 

Te, nem szígyelled magad?! Megiszod amit keresel aszt akkor az 
asszonnyal civódsz?! Szítverem rajtad a pipaszárát! 

Ú azér mán nem vert meg senkit, de így lármázott, joga vót hozzá. 
Senki nem is hencegett vele, hogy „nekem nem parancsol!” — nem, 
elismertík az öreget. Bondor Vince szelídebb vót, ha valakinek nem 
szerette a magaviseletit, behívatta, úgy mondta meg neki, szípen, nem 
gorombán. Megmondta neki, hogy nem helyes a viselkedíse, vagy az 
ötözködíse, megjelentse — hát ugye a divatot mindig szóvátettík, az 
öregek meg a pap mindig a rígit pártolták —, így megmondogatta az 
öreg Bondor Vince jányoknak, fiúknak, még fiatalasszonnak is, de úgy 
a szószékrül ki nem prédikált senkit. Egyszer prédikált csak ki egy 
embert, Tóbiás Jani bácsit, no arra emlíkszek. Mer nem akart indítani a 
Jani bácsi lova, aszt olyan mírges lett rá, hogy csóvát gyútott alá — 
majd akkor megugrik. Ászt belekapott a színába a tűz, megígett a lú is. 
No akkor egyszer hallottam hogy roppant kiszólt ezer tiszteletes úr a 
prédikációba, hogy hogy lehet valaki íllyen indulatos! Hogy nem 
gondolja meg mit cselekszik! Hogy kípes elpusztítja mírgibe még a 
jószágját is! 

Ment aszt be Jani bácsi tiszteletes úrho, hogy maj most 
rendreutasítja. Hogy ehhe nincs joga, névvel nevezni valakit a 
szószékrül! De nem jutott szóho. Aszondta az öreg tiszteletes, hogy 
igenis joga van szólni. Meg hogy szígyelje magát, amér íllyen 
nagytermíszetű. 

Úgy vettem észre, hogy azért a katolikusok jobban mentek a papjok 
után. Jobban be is tartották a vallást, meggyónták a bűnt a papnak — 
hát erre én kíptelen lettem vóna! A református ember nem vót íllyen. 
Mink a papot is úgy vettük ugye, hogy hát — egy ember. Elismertük 
mondjuk, hogy egy tanúit ember, értelmes ember, de másegyéb nem 


vót, semmi misztikum. Annyi csak, hogy ha a közsígháznál valami 
gyüllís vót, hittak a papot is; mondjuk ha közsígrendezís vót, vagy 
ilyen valami közös dolog, abba beleszólhatott. Vagy a családi íletbe is, 
ha megtudta hogy valahun hiba van, beszílt vélek, sokat össze is 
hozott, hallgattak rá — de egyéb aszt nem vót. 

No vót azér baj is a papokkal sok. 

Még az öreg tiszteletessel is. Mer mikor elromlott a pízünk, két évig 
nem vette fel a fizetíst. Mindig fel lett neki kínálva, de akkor nem 
kellett. Hanem mikor aszt átváltottak pengőrül forintra, akkor 
követelte az egísz két évet! Nahát aztán nem akarták neki meganni, 
termíszetes. 

Akkor soká háborúztak. Elðgyött egyszer vitéz Sörös Gyula, meg a 
patikás, az vót akkor a főkúrátor, gyöttek eggy este, hozták az egyházi 
könyvet is, amibe be vót vezetve minden. Ászt mondták, milyen bajba 
vannak, meg se hallgatja űket az öregúr, csak követeli a pízt. Ha 
kiadják neki, tönkremegy az egyház; ha nem adják, hadat üzen a pap! 
Hát kértík aszt, hogy valamit csináljak az öreggel, mer erővel akarja 
üket tönkretenni. 

No mentem akkor tiszteletes úrho. Magyaráztam neki, hogy hát ezt 
nem lehet, tönkreteszi az egyházat, meg nem szabad hogy ennyi 
esztendő után íllyen csalódást okozzon az embereknek! Akkor kellett 
vóna átvenni azt a fizetíst, mikor kínálták! 

— Hogy gondolsz ollyat, hogy átvettem vóna! — aszondja tiszteletes 
úr. — Ötven tojás, meg húsz tojás lett vóna úgy egyhónapi fizetís! 

— Hát akkor — mondom — behozom most ötven tojásba meg húsz 
tojásba. Megvesszük forintért, aszt behozom! Úgy jó lesz? 

Hozzad, — aszondja — de mind a fejedhe verem! 

— Am má jó! — mondom. 

— Mir? 

Mer mán akkor átvette! Csak úgy bírja a fejemhe verni! 

Borzasztó dühös lett. — Most mán a szemem elé ne gyöjj többet! — 
aszondja. 

— Ooj, — mondom — hónap meg már tiszteletes úr hí! 

— Én?! Soha többet! 

— Akkor meg úgy is jól van — mondom, aszt elgyöttem. Hát 
elüsszorre nem sikerült semmi. Borzasztó bajba vótunk, mer még a 
kétévi tűzifát is követelte! Akkor vettík a parókiát zsindelyrül palára, 


aszt két évig az öreg zsindelyt tüzeitette, így ki tudta mutatni, hogy 
nem vette át a fát! Fizesse ki most azt is az egyház, jó pízbül! De 
borzasztó megkötötte magát! 

Na aszt addig-addig, vígre is annyit puhítottam rajta, hogy leállt 
mégis alkunni. Elsőbb, hogy vállalja el az egyház a tartozást, aszt 
apránkint fizessünk. Ebbe mán bele is mentek vóna, de ám azt a 
kikötíst is tette, hogy még az utódai is követelhetik a pízt! Hát ez 
persze le lett szavazva. A legvígin aszt szóbaállt mégis eggy évi 
fizetísre, lealkudtam odáig. Azt aszt megadták neki. Hát ennyit 
köszönhettek nekem, hogy mégis ennyire megtörtem az öreget. 

Ez érdekes vót azér, hogy ennyi beleszóllást szereztem a nagy 
számmal! Mer vót ez máskor is. Mikor rektort választottak is, ahho is 
én kellettem! Gyöttek a fiatal tanítók bemutatkozni, aszt aszondja a 
tiszteletes úr: 

— Gyere be Eszti, maj meghallgatod űket! — aszondja. — Van 
köztök eggy, az remek! Az zongorázik, cimbalmozik, orgonál, az 
MINDENHE ért, Palotai László, egy első rendű fiatalember! 

— Elhiszem én, — mondom — de nekem is van egy jelöltem! — Hát 
Túri Kálmán lett vóna ez, szegín parasztfiú, abádszalóki születís. De 
nagyon szíp hangja vót! Derzsre is pályázott, mer ott is akkor vót 
rektor választás, egy héttel hamarabb, mán ott be is mutatkozott Túri, 
de ide gyött vóna szívesebben. 

— No maj meglátjuk — aszondja tiszteletes úr, aszt bement a 
fiatalokho, azok má benn totöttík az időt a gyerekekkel meg a 
vendígekkel, várták a vizsgát. Aszondta nekik: 

— Na mostan, mindenki kíszítse a tudományát! Mer gyön be eggy 
asszon nemsoká, az majd el fogja magokat bírálni! 

Ezt nekem Palotai László mesélte, pontossan eggy év múlva, ahogy 
nállunk tanyázott. Azt gondolta akkor: 

— Óó, ugyan ki lessz ez? Biztos valami nagy zeneértő! Ászt búvik 
be egy kis szürke veréb. Kis senkiházi! Így vótam csak felőtözve 
parasztossan — hát mosolyogta a dogot Palotai. Ezt mán én is láttam. 

Eggyik hegedült, másik énekelt, szípen, hallgattam. Harmadiknak 
következett Palotai. Elkezdte cimbalmon verni, hogy , Káka tövin köt 
a ruca”. Szípen, elég szípen, de közbe észrevettem, hogy 
háromszornígyszer is jó hamis hangot ütött. Nem szóltam rá, csak 
összerántottam az arcom. A vígin aszt mondtam neki: 


— Mir akar rosszul játszani, ha jól is tud? Tud maga szípen is, hát 
mir üti fére azt a hangot? Nincs ennek értelme, csak énvelem akar 
íncselkenni, kötekenni! 

Nem, aszondja, ez csak az ű hibája vót. 

— Aa, — mondom -— nem igaz. Annál sokkal többet tud, mint hogy 
így tívedjen! 

Mondom aszt tiszteletes úrnak: 

Ez nem jó lesz, Palotai. Túl sokat tud! Ennek most van egy 
nadrágja, két ingje; de mihelyst két nadrágja lesz, meg három inge, 
rögtön itthagyja Tabot! Ez nem Tábra való, jobb lesz Túri Kálmán! 

Dehát tiszteles úr ezt nagyon pártolta. Közbe Derzsen egy héttel 
előbb választottak, Túri Kálmán nyert, el is fogadta, nem mert a 
bizontalanra gyönni. így Palotai lett a rektor, û maradt meg. Nem is lett 
igazam, mert tizenhárom esztendőt kihúzott Tabon. Jóba lettünk 
azután, de mindig felemlegette, hogy én ûtet nem akartam ide! 

Jóba lettünk, járt sokat hozzánk a többi fiatal tanítóval. 
Mindennapossak vótak, nem számítottak vendígnek se, előgyöttek 
tanyázni este, hónuk alatt a hegedű, mindegy vót hétköznap, vasárnap, 
gyöttek napközbe is, ha kint kapáltam a szõlðbe utánnam gyöttek — 
jóba vótunk nagyon. Palotai rektor úr, Kosári tanító is akkor vót fiatal, 
akkor még vót eggy öreg színész, Farkas Guszti bácsi — a 
Vígszínháznak vót a tagja, de a tizennígyes háborúba megsiketült, nem 
lehetett má színész, a Társulatnál hivatalnokoskodott — hozta a 
felesígit is, Hajdú Rózsikát,de mind hegedűvel! Hozzánk mind úgy 
gyött! Guszti bácsi játszott legszebben. Gyön egyszer, hallja kint, hogy 
a többi má muzsikál benn — nem hozta be a hegedűt. Kivitte az 
istállóba, betette a színatartóba. 

— Kiviszem, — aszondja — nehogy az atyámfiai megharagudjanak, 
hogy azt a kis aljas zsírt, dercelisztet, mifenét elveszem előlök! 

Hát szóval a mi fiatalságunk nagyon szíp vót. Mer sok barát vót. 

Szegín tanítók is — vót úgy hogy azok is nem győztík gyomorral! 
November, december — akkor mán ölögettünk, ük meg minden hova 
hívatalossak vótak! Palotai rektor úr egyszer két disznótor közt elhozta 
az apját is. Mink is egy héttel előbb öltünk, még vót disznótoros 
káposzta, de valahogy — eggyet gondoltam, föztem túróscsuszát. 
Előgyött ípp Lőrinc István sógorom is, látja mi kíszül, rámszól nagy 
ijedten: 


Be ne vidd mán a túróstísztát! Nem szígyellnéd, aszondja — 
olyannal kínálni a vendíget! 

— Nem bánom én, — mondom — mán ha megföztem, kipróbálom! 
Vagy esznek, vagy nem! 

Hát, szígyenbe maradtam csakugyan! Nem lett elíg! Még az öregúr 
nyúlt vóna a tálba, aszt nem vót benne semmi! 

— Jaj, — aszondja rektor úr — édesapám, kiszedtem egy szálig! 

— Eejnye fiam, — azt mondja az öreg — mér nem hattál nekem is! 

Hát mán ugye úgy megunták a disznótorost, hogy nagyon jólesett 
nekik. Palotainé, szegín Jolika gyött két nap múlva, hogy mondjam má 
meg, hogy főztem azt a túróstísztát, mer az apóssá azúta 
egyfolytába azt követeli! 

De fáin szíp ember vót az öreg Palotai János is, hófehír vót a haja, 
ollyan hamaröszülő. Kérdezte aztán rektor úr: 

— Na Esztikém, mit szól az öregúrho? 

— Ahol udvarolni akar, — mondom — oda még vigye el magával az 
apját! 

Farkas Gusztiné vót Hajdú Rózsika, Hajdú Miklós tanító úr jánya. 
Nagyon jó asszon vót, szerettem, csak megvót az a szokása, hogy 
mindig kihangsúlyozta hogy én egy közönsíges parasztasszony 
vagyok. Ha mostunk: 

— Maga ollyan szíp ruhát mos! Pedighát maga egy parasztasszony! 

Vagy hogy jót főzök — szerette nagyon, ahogy főzök, mindig 
dícsírte, de sose felejtette el a vígirül: 

Pedig maga igazán csak egy parasztasszony! 

Mikor megnősültek a fiatal tanítók, Palotai rektor meg doktor 
Kosári, utánna egy hónapra mind a két pár levizitelt nállunk. Várta 
Farkasné is, hogy maj nálla is vizitelnek, de hozzá meg nem mentek. 
Nahát ezer aszt nagyon sokat zsörtölődött, tízszer is vígighallgattam 
ahogy mondta: Hogy hát ez hogy lehet? Hogy énnálam leviziteltek, 
ûnálla nem! Amikor pedig én csak 

Nevettük. Azér csak szerettem Hajdú Rózsikát. Sütött nekem 
sokszor sütemínt. Szerette csinálni, nekem meg időm kevés vót, adtam 
neki hozzávalót aszt sütötte, hozta. 

Hajdú Rózsika testvírje vót Hajdú Gyula, az is itt vót eggy ideig 
tanító, úgy került át Abádra, de járt hozzánk még onnat is, még 
szüretre is átgyöttek, mer ódalkocsis motorja vót Hajdú Gyulának, 


mán akkor, a harmincas évek elejin. Elvitt vele még derzsi nanámho 
is, úgy vittem szőlőt meg mustot Derzsre. Nagyon szerettük Hajdú 
Gyulát is, jó közvetlen ember vöt, kedves nagyon. A fclesíge Tomsics 
Mariska vót, tanító az is Abádon, de gyerekük nem lett. Akkor 
született nekem a negyedik gyerekem, Miklós, harminchétbe, szíp kis 
erős gyerek — hát el akarták kírni örökbe, de mindenáron el akarták 
vinni. Hát nem adtuk persze, hogy adtuk vóna, hát nem azér lett az 
hogy nem kellett! 

Miklós kisfiam hamar meghalt, de Hajdú Gyula szegín még 
hamarabb. Szívszorúlása lett, de olyan hirtelen! Jajgatva szaladt a 
faluba, hogy orvost tanáljon, mer rettenetes fájt a szíve, berohant a 
legelső orvosho Abádon, ott összeesett — vígé vót. Harmincnyóc éves 
vót, derík fiatal ember — hát nagyon sajnáltuk. 

Kenéz tanító vót még, meg Tüdös Mária, mást nem is tudok. Sokan 
nem vótak még akkor, egyszerre öthat, több nem is. Most mán van 
annyi, hogy rengeteg sok! Csak másak már: meg se akarnak 
ismerkenni a falusi níppel. Ezelőtt mind jóbarát vót, meg mintha apja 
lett vóna a falunak, minden ügyes-bajjos dógát ük intéztík 
mindeggyiknek! A mostani fiatalok mások. 

Az akkori tanítókbul nemigen van már. Elment Palotai rektor úr is 
Zilahra — akkor gyött vissza Zilah. Meg is sértettem akkor nagyon. 
Gyöttek elköszönni a felesígivel, aszt mondom neki: 

— Na csakhogy rászánta magát, hogy mán elmegy Tabrul? Mán 
rígen nem Tabon vóna a hellyé! — Na evvel borzasztó megbántottam. 

Mikor Muharos Marikáéktul gyöttek ki, összetanálkoztunk újra, ott 
súgta meg a felesíge, Annuska: 

Nagyon megharagudott magára Laci! Azért nem is csókolta meg! 

— Eej, — mondom -— ezt észre se vettem! 

Na! — aszondja rektor úr. — Itt a második sértís! Észre se vette, hogy 
nem csókoltam meg! 

Na doktor Kosári jól kitart, û megvan még, jó rígen, mer 
huszonnyócba gyött elő, mikor Bálint fiam született. Rígen vót mán 
az! De nem szabad emlegetnem, megtiltotta. Mer ha hallja, cszibe jut 
hogy öreg. 

Az öreg Bondor Vince tiszteletes úr negyvenhárom esztendő után, 
kilencszáz ötvenbe ment nyugdíjba. Kellett neki, mer nagyon 
szókimondó vót. Szerettík pedig a faluba a kommunisták is, de 


megfigyelmeztettík, hogy így nem lehet beszílni, inkább akkor menjen 
nyugdíjba — így aszt elment. 

Na akkor gyött a választás, gyöttek a jelentkezők sorba, prédikáltak. 
Gyött Kovács Dani tiszteletes, beszílt ű is. Na hát el vótak ragadtatva 
tûle az asszonyok. Szíp ember is, nagyon barna, szíp fekete szeme van, 
meg tud is hízelegni, hát nagyon megtetszett hirtelen, meg még az öreg 
tiszteletes is ût pártolta. Be is hitt Bondor Vince aszt kért: tegyem meg, 
járjak el a presbiterekhe sorba, hogy Kovácsot válasszák. 

— Hát, — mondom - én nem. Nem is tartom hellyesnek, meg aztán 
ezen látszik, hogy nem is akar igazán gyönni. Van még három, mir 
nem azokat híjuk? Mir ezt kell idehozni, akinek cszibe sincs hogy 
idegyöjjön? 

De, — aszondja tiszteletes úr — hidd cl hogy idegyön! Meg is írtam 
má neki hogy ût akarjuk, aszt olyan gyönyörű levelet írt rá! — aszt 
ideadja nekem a Kovács Dani levelit. 

Olvasom, hát az van benne — hogyhát nagyon megtisztelve érzi 
magát, így, úgy, „kedves Vince bátyám, a számításom más vót ugyan, 
de mit tegyek! Bele kell nyugonnom az Isten akaratjába.” 

Tiszteletes úr kérem! — mondom. — A csapásba nyugszik bele az 
ember! Ha valami jó írt, nem azt mondja hogy , belenyugszok"! Nem, 
— mondom - én eggyik presbiterhe sem megyek, mer mán a kezdetit 
se szeretem! 

Persze azér megválasztották, énrám meg haragudtak, amér nem 
helyeseltem. Mer hogy ez a legszebb szavú — no ténleg, sokszor úgy 
prédikált, hogy szinte magával ragadta az embert! De máskor meg 
nagyon lehangoló vót! Szóval, sehogyse vótam vele megelígedve. 
Főkípp az, hogy mir kell idekínszerítcni! Aszt akkor köteles három 
esztendőt itt tõtteni! 

Nahát, ahogy a beiktatás vót, én felé se igen akartam menni, azér a 
templomba elmentem, de úgy félrehúzódtam, előre nem ültem, hátra se 
akartam, nem ültem le még az öregasszonyok székjibe se, ugye ott 
gyönnek el előtte, nem akartam szem előtt lenni, csak elbúttam ódalt 
valahogy. No a vígé mégis az lett, hogy mindennek a közepibe 
kerültem. 

Sokan gyöttek a beiktatásra, Makai Sándor erdélyi püspök mondta a 
beszídet, annak vót tanítványa Kovács Dani, aszt meghítta. Könyveket 
is írt Makai, , Ördögszekér", meg , Sárga vihar”, ezeket óvastam tülc. 


Nahát Makai prédikált — de annak ollyan csúnya arca vót! Hanem az 
csudálatos vót, hogy ahogy elkezdett beszílni, annak 
GYÖNYÖRŰSZÍP szeme lett! Az ollyan vót, mindenki úgy érezte 
mintha ûtet nízné! Hát úgy átváltozni mint az, mikor prédikált! Hogy 
nem bírtam róla a szememet levenni! Pedig kemínyen beszílt. Elsőbb 
elkezdte a férfiakat bántani. Gondoltam Bálintra: Nem vagy itt vín 
kutya, most hallgathatnád! Na, mikor azokkal vígzett, elővett minket 
asszonyokat. De mán utoljára majd a pad alatt vótam! Hát 
sokmindenbe tanálva éreztem magam, na. 

Utánna, hogy kigyöttünk a templombul, csak elkapott tiszteletes úr, 
hogy bemutat Makainak. Nahát ugye nélkülem nem eshet meg semmi 
Tabon! Még meg úgy, hogy , eggyik lelkes olvasója püspök úrnak". De 
az valósággal levizsgázatott a könyvibül! Hát tudtam jól, az összes 
szereplöket, akkoriba olvastam. De olyan szípen elbeszílgetett Makai, 
olyan aranyos vót az a csúnya ember! 

Alig hogy onnat szabadulok, két lépísre meg elfog Bondor Iduska, 
odahoz egy mezőtúri asszont, bemutat annak is, hogy az ottani 
Bibliakör vezetője, meg hogy ollyan típusú asszon mint én, 
mittudommi — de ollyan kínos vót mán, mer mán akkorára ott vót a 
csödület, Jancsó Margit, Borbí Gáborné, nagy csapat asszon, mind ott 
magyarázta nekem, hogy Kovács Dani íllyen jó, ollyan aranyos, 
amolyan remek. 

— Háát, — mondom - jó. Az. Hát egy pap. Míllyen legyen? 

De én ollyan ideges lettem, hogy megint így belekeveredtem 
mindenbe, mondom nekik: 

— Jaj istenem, én úgy ki akartam térni minden elől, aztán mégis 
megin itt állok közípen! 

De hogy aszt mi lett ebbül! Míllyen felfordulás! Rámtámad utánna 
egy asszony, hogy hát ez nem szíp tű lem, hogy amír most Kovácsot 
választották, még a hitemet is megtagadnám. 

— Hogyhogy a hitemet megtagadnám?! 

Hát hogy igen, hallották hogy azt mondom Iduskának, hogy ki 
akarok térni! , Minden elől ki akartam térni", így mondtam ugye, de 
hát mán öt asszon hallotta, hogy én , át fogok térni”, elhagyom a 
hitemet. 

Hát hogy gondoltok íllyet?! Száz papér se! Ha nem szeretem 
hallgatni, nem gyövök el! De hogy én azír kitérjek a hitembül! Eddig 


se mentem se a pap, se a rektor kedviér templomba, ha úgy érzem 
hogy szeretnék menni, megyek, még ha rosszul prédikál is néha az a 
pap! Hát egy se tudja mindig ollyan lelkessen mondani, egyszer 
lelkessebb, máskor únottabb — de mit bánom én! Az én hitem nem 
ahho van kötve! 

Dehát beszílhettem: tanúk vótak, hogy ki akartam térni. Hiába, na, 
meg vótak kergülve akkor Kovács Daniér. Csak mondogatták: 

— Jaj micsoda pap! Elnízném egísz nap! 

— Nem tudom, — mondom — én a papot akkor mán inkább 
elhallgatni szoktam, de elnízni — hát mit nízzek rajta! 

Na akkor meg ezen háborodtak fel. Hogy én azt mondtam, rá se 
szeretek nízni Kovács Danira! 

Úgy hogy énnekem abba az időbe még adakozni se kellett, nem 
gyöttek hozzánk adóír se, mentesek vótunk. Csak mosolyogtam: Nem 
kell, hát nem kell. De Kovács tiszteletes úr se kérdezte meg tûlem, 
hogy igaze hát vagy nem igaz amiket mondanak — eszibe se vót. Mikor 
elősször tanálkoztam vele a faluba, köszönök neki, fogadja. Megáll, 
megfordul, aszondja: 

— Rcformátusc maga kedvesem? 

— Igen, — mondom -— az vagyok. Muharos Bálintné vagyok. 

Aszondja: — Maga az??? 

Mondom: — Mellyik??? 

Hát ugye akkorra mindenrül tudósítva lett má, hogy ki akartam térni 
amér û elõgyött, meg most ezt mondtam, most ám azt mondtamna jól 
van. 

Nem soká vót itt Kovács tiszteletes, nígy évig csak. Kapott jobb 
helyet, ment Mezõtúrra. Mikor ment el, biciklivel bejárta a falut 
gyorsan, köszönt el — akkor ide is gyött. Mondtam neki: 

— Arra nagyon kérem, tiszteletes úr, hogy ahova megy, ott ne ítéljen 
majd el senkit meghallgatás nélkül. Mer azt a bíró se teszt. 

Nagyon nekiveresedett. 

Nem szerette Tabot. Amikor elköszönt a szószíkrül, azt mondta: 
Sajnálja azt a nígy esztendőt, amit a tabiakra pocsíkolt. Azt mondta: 

— Tiszatabiak, ocsmánszájúak vattok! Ne káromkodjatok! Tolvajok 
vattok! Mir loptok?! Hazugok vattok! Ne hazudjatok! 

Felálltam aszt kigyöttem. Gyött utánnam doktor Kosári is. 

Felháborító. FELHÁBORÍTÓ! — Hát Kosári is itt vót má 


negyvenvalahány éve, hát millyen érzíssel hallhatta ezt? 

Öreg tiszteltes úr még RÍTT is, ahogy elmondták neki! Meg is 
modta aszt Kovácsnak, hogy íllyet mondani nem lett vóna szabad. — 
Szeretetbül megválasztottak, aszt akkor ezt mondod! — Ô mikor a 
búcsúját tartotta, azt mondta: 

— Negyvenhárom esztendeig szógáltam Tiszatabon. Bocsásson meg 
akit megbántottam! Én is ember vagyok, gyarló ember, hát biztos van 
akit bántottam, de bocsássa meg! Hála istennek ollyan nincs, akinek én 
megbocsássak, mer engem nem bántott senki. 

Hát jó, ugye ez se vót való, mer csak megbánották űtet is. Persze 
hogy: aki közípen áll, mindig ütik ugye, mindenkinek útjába van. 
Dehát, csak máskípp hangzott ez, mint amit amaz nígy esztendő után 
mondott! 

Még Kovács idejin, mikor még az asszonyok velem háborúztak, 
gyött segédpapnak Barcikai tiszteletes. Üneki meg leveleket írtak az én 
nevembe. Hát ugye szegínyek vótak nagyon, nígy pici gyerekkel, 
segédpapfizetésre — nem sokat ugrálhattak. Aszt benne vót a levélbe, 
hogy — mir gyöttek elő? hogy egy kódússal több legyen Tabon? — 
íllyesmik. Aláírták szípen: , MB-né", aszt vót is aki megmagyarázza 
odabe: — Ezt biztos Muharosné írta! 

Nagyon el vótak keseredve Barcikai tiszteletes úrék, vittík át a 
levelet az öreg tiszteletesnek, hogy kípzelje: én miket írok! 

— Ezt nem Eszti írta — aszondja az öreg. — Ez nemcsak hogy nem az 
û írása, de NEM AZ Û MODORA! Majd az megmondja szembe, ami 
nem tetszik! Csak várjatok, addig ne szóljatok neki! 

Kérdezte aszt az öreg, ahogy mentem be hozzá, hogy hogy vagyok 
megelígedve az új pappal. 

Mondom: — Jól. Remílem megszűnik most a sok pletyka is, — 
mondom — meg aztán: én nagyon szeretem hallgatni a beszídjit. Mer a 
Bibliárul beszíl, nem mindig csak , most ezt láttam", , most azt 
hallottam", hanem hát ragaszkodik a Bibliáho. 

Szóval én csakugyan szeretem amit mond. De ám egy papnak kicsit 
formálni is kell a szót, játsszani, akkor van nagyobb hatása, én úgy 
veszem észre! Kovács tiszteletes ehhe jobban értett, Barcikai nem 
annyira. Lehet hogy ezer is szeretem jobban. 

Na aztán így nagy nehezen elsimult a dolog, az öreg Bondor 
elrendezte a bajt. Kovács után meg Barcikai tiszteletes urat 


választották — örültem neki, szeretem, meg a családját is. 

Vót még közbe Ladó tiszteletes, Ladó Jenő. Segédpap vót a front 
alatt tán öt esztendeig az öreg tiszteletes mellett, aszt pályázott ű is 
Tabra. Nade û meg elszeretett egy özvegyasszony! Még meg nem is 
özvegyet, ha a fronton vót az ura! Elsöbb ide udvarolt a 
szomszédunkba, de azután ott kötött ki. Született is kisjánya, ahogy 
meggyött a papír, hogy meghalt az ember a fronton, ezek mán tolták a 
kocsiba a gyereket eggyütt. Meg láttam, ahogy mentek ketten a 
katolikus templomba, mikor mise vót az asszony uráír hát szóval 
csúnya törtínet vót ez, nagyon nem szerettem, meg is mondtam 
Ladónak, ide azt az asszont el ne hozza! Megesküdtek aszt utóbb, 
akkor áthozta mégis Rózsikát. Itt hozom a felesígem! — aszondja. — 
Begyöhetünk-e? 

— Na, — mondom - így má mondjuk rendbe van, gyöjjenek. Aki 
kiódta a fejit, be is kötötte. — Mit csináljak ugye? Most mán csak 
tiszteletes asszony! 

De ám aztán gyött az, hogy pályázott Ladó is. Hát akkor má 
megmondtam neki: 

— Ezt nem lehet tiszteletes úr. Jobb ha abba is hagyja, mer míg 
nekem itt egy szavam lessz, addig nem lesz pap! 

— Hát hogyhogy Eszti néni, mikor ÚGY szeretett engem! — meg így 
rimánkodik. 

Mondom neki: — Hát első sorba nem is ÜGY szerettem, hanem 
sehogy. Azután meg én a papnéra felfele szeretnék nízni! Úgyhogy 
inkább hagyjuk a dogot! 

Mer ugye csakugyan: mit becsüljek az íllyenbe? Hogy az ura a 
fronton, û meg szeretőt tart! Ugye katolikus asszony; most az a 
kisjány, a református papnak a jánya a parókiárul jár át a katolikus 
egyházho hittant tanulni — hát mán ez maga furcsa! De még ez 
valahogy el is menne, meg emígy jól is prédikált, dehát a 
magaviseletit, azt sehogy nem szerettem, na. 

Gyönnek egyszer ezek az úriasszonyok hozzám, a főjedzőné, Móric 
Ignácné, Körmendiné — tanítónő az is —, hogy ûk mennyire szeretnék, 
hogy válasszuk meg Ladót. Mondom nekik: 

— Fizetik az egyházadót? Meglepõdtek. — Fizetjük, persze! 

A katolikus egyházho! — mondom. — Hát ott válasszanak papot 
magoknak! De ide kár vót ezer gyönni. Hát mind katolikus asszon vót 


ugye, aszt úgy gondolták, hogy majd az ü rózsafůzíres asszonyuk 
legyen a református papné! 

— Igaza van, hát igaza van — aszondja Sánta Margit kisasszony, a 
katolikus iskolába vót tanítónő az is. — Hát Esztikének van igaza. Nem 
szólhatunk egy szót se, na gyerünk asszonyok dogunkra! 

Jaj istenem, hát így megy ez a papválasztás. Most azér bike van 
mán, Barcikai tiszteletes urat szeretik. 

Derzsre ha megyek, kétszer is eggy évbe, elmegyek ott is mindig a 
templomba, az ottani papot ismerem még, Ábrahám Antalt, elég rígen 
Derzsen van mán. Szeretem nagyon a prédikállását annak is, oan szíp 
egyszerűen, értelmessen, nyugodtan beszíl, roppant termíszetes 
hangon, meg oan jókedílyű ember is. Meg aztán — nagyon hasonlít 
idesapámra, azér is szeretem látni. A feje formája, ahogy úgy 
felkopaszodott mán kicsit, görbe orra, nagy bajusza — egísz ollyan 
mint idesapám, aszt ollyan jólesik látni. 

Fülöp Imre esperes úr, aki tíz esztendőt vót Tabon pap, kilencszáz 
nígyig, meghalt mán. Sokat tanyázgatott nállunk még nyugdíjjas 
korába, ha itt nyaralt Jolánkáéknál. Gyött át, verte a kapufelet: 

— Muharosné, Matvej Eszter, Patonai Sára leánya, itthol vagye? 

Meg ha levelet írt is, úgy címezte: , Muharosné asszonnak, Matvej 
Eszternek, Patonai Sára leányának". Nevettík a postán: gyött a 
szerelmeslevél! 

Írta a lelkem, hogy menjek ki elébe az autóbuszho. Ki mentem — 
hát jó öreg vót má, nem bírt legyönni egyedül, fel kellett mennem érte. 

— Akarodé, — azt mondja nekem — hogy egy tizennyóc éves ifjú 
ember megcsókoljon? 

Eszembe jutott rögtön, hogy û nyócvaneggy éves. 

— Állok elébe! — mondom. 

— Aa, mer tudod ugye, hogy én vagyok! Megcsókolgatott, muszáj 
vót addig állni a busznak — hát nem lökhettík le az öregurat. 
Lesegítettem aszt. Csuda aranyos öregember vót. 

Küdtek aszt gyászjelentést, meg Fülöp Erzsike, esperes úr húga 
megírta levélbe is, hogy hát tudja mennyire szerettük egymást esperes 
úrral, na tudatja velem is hogy meghalt. 

Az öreg tiszteletes úr, Bondor Vince íl még, kilencven eggy éves. 
Mezőtúron van Iduskával, a jányával lakik. Mán a gyerekei is szíjjel 
laknak, egy se maradt Tabon. A télen halt meg a húga, Erdőbényén a 


szeretetházba, nyócvanhat éves vót, ide hozták eltemetni, itt vót az 
anyjok is eltemetve, ide hozzák majd az öreg tiszteletes urat is. De 
csak a halottak marannak, az ílők mind elmentek. Utoljára Lacika az 
öszön, az öreg tiszteletes unokája, itt vót erdőmírnök, de nősül aszt 
elmegy. 

Mondtam neki: Mir nem marannak! Hát itt a kaskábul megílnek! — 
Dehát nem. Nyírségi jánt vesz el, de Debrecenbe tanúit az orvosnak, 
nem gyön ide Tabra lakni. Azt mondja nincs kedve falura menni, a 
maga falujába se, hát ide se persze. Mennek Debrecenbe, eladódik a 
ház, ürül ki a falu. 

Az öregurat tavaly még meglátogattam Mezőtúron, megníztem még 
egyszer, örült nagyon. De többet nem látom út se. ír nekem sokszor, de 
nem sok haszna van mán: egygyik betűt a másikra hátára teszi. Írt azér 
nemríg kétódalas levelet — hát abbul majdnem semmit se olvastam. 
Iduska írta azután, hogy mit írt vóna az apja, úgy tudtam meg hogy mi 
vót a levélbe. 

Úgy elhallgatom sokszor, hogy sok függetlenül akar ílni. Hogy csak 
magának, hogy senkihö semmi közzé — — nem igaz. Nem lehet azt! 
Mer vele íl sok, beleszól a sorsába! Annyira hozzánk tartozik még a 
szomszíd is, annyira beleszövődik az íletünkbe! Ászt bizon mikor így 
egy családtul elmaradunk, hát az rettenetes fáj. Már mint öreg 
érzíkenyebb is vagyok erre: új barátságot nemigen fogok mán kötni. 
Úvelök meg eggy egísz íleten összetartoztunk, a takácskönyvtül 
mostanáig, hát ha így elgondolom, hogy ha most az öreg tiszteletes 
meghal, ûbelõlük se marad nekem semmi — hát ez nagyon fájdalmas. 


Idesapám halála 

Szoktam én csinálni nagyon jó köttpogácsát, krumplis pogácsát. Az 
remek, az még eddig mindenkinek nagyon ízlett. Csináltam egyszer is, 
felkeltem úgy tizeneggy óra fele ícaka, bedagasztottam, lefeküdtem, 
felkeltem újra nígy órákkor, kiszaggattam, megsütöttem. Remekre 
felgyött, szíp vót nagyon! No aztán, szegín jó idesapám meg mán így 
öregsígibe ollyan vót, hogy szeretett magának eldugni pogácsát. 
Egyebet is, így apró ennivalót, de pogácsát fðkípp. Nahát, vettem én 
azt észre, hogy egy tepsivel eltünt! Gondoltam: lehet, hogy idesapám 
vitte el, dehát jól van ha elvitte, hát mindig nígy tepsivel sütöttem, hát 
elvitte a legkissebbel, jól van. 

A szomszídba lakott egy legíny, az átjárt Bálintho. Én nem is 
nagyon szóltam hozzá, jánkoromba meg figyelembe se vettem, pedig 
hát két évvel vót idősebb, de ugye nagyon gyerek vót û még mikor én 
firjhnömentem, tizenkilenc éves. Utánna viszont ide járt, Bálintho. Leült 
az ólba a vacokra, Bálint pucolta a lovat, úgy beszílgettek. Egyszer, ül 
a vackon, hát érzi ám András, hogy mellette valami meleg. Hát, 
idesapám a nagyujjassa ujját telerakta pogácsával, aszt kivitte az ólba, 
hogy majd ű azt onnat megeszegeti! Kihúz eggyet András, beleharap, 
eszi. Húzza ki a másikat, aszondja Bálintnak: 

Gyere mán, adok pogácsát! Ülj le aszt egyél! 

— Nem eszek, — aszondja Bálint — az előbb kihoztam kettöt, sütött 
Eszti nagyon jót, majd adok ha bemegyünk. 

— De egyé mán az enyimbül! Ez jobb! 

Nekifogtak, megeszegettík az idesapám pogácsáját mind. 

Egyszer gyön be idesapám, níz csúnyán, figyel, lesekedik — hát 
aszitte ugye, én hoztam vissza a pogácsát! Vagy idesanyám, inkább 
még íírá gyanakodhatott, mer tudta hogy én ráhagyom, de idesanyám 
meg morgott írté, hogy Mir kell eltenni, hisz annyit eszel amennyit 
akarsz! — én meg úgy vettem: úgy esik jobban idesapámnak, hát vigye! 

Kinyomoztuk aszt a pogácsa sorsát, aszt nevettük idesapámat. 

Nem is tudom, hogy jutott most ez eszembe, nem is érdekes. Csak 
amíllyen az öreg, ugye — hát kísõbb idesanyám is rászokott az 
eltevisre. Szegínnek mindig ott vót a haj alatt amit eltett. De mán most 
nekem is ott van, cukor, vagy keksz, valami, oda teszem, ha nem bírok 


alunni eszegetem, olvasok, megint eszegetem a sütemínt — nem 
eldugom én, hisz magam sütöm, meg nincs is kielől, csak valahogy — 
én nem is tudom. Öregszek én is, ollyan leszek mint idesapám vót. 
Szegínkém, de szerette a köttpogácsát! 

Itt öregedtek meg mivelünk mind a ketten. Idesapám azt mondta, 
nem hal meg addig, míg meg nem látja hogy millyen ember lessz a két 
fiúunokája. Nagyon örült nekik, hát ûneki mindig jánya vót, na 
öregsígire jutott neki is két fiú. Még megírheti, aszondja, hát vígreis 
hatvanöt éves, hát még ílhet tizenöt esztendőt! Akkor a nagyobb mán 
húsz lesz, megmutatja mán magát! 

Nagyon szerette űket szegíny, be is vót fogva egísz vasárnap. Mer 
hétköznap dógozni mentünk, este gyöttünk csak meg, de szombaton 
má dílbe gyöttünk, dílután nem vótunk má kint, az emberek az udvart 
takarították fel, én meg a másnapi ruhát, hogy tudjunk templomba 
menni, meg előkíszítettem a föznivalót hogy kevesebb dóga legyen 
idesanyámnak, ű is gyöhessen templomba. Ez vót mindig a szombat. 
Vasárnap mindig mentünk templomba mind. Csak idesapám maradt 
sokszor otthol, sokszor elvállalta hogy marad a gyerekekkel. Níha üket 
is vittük, igyekeztünk szoktatni üket, de ha a gyereknek nem vót 
kedve, nem erõltettük, maradt velük idesapám itthol. 

Na akkor aszt befogták idesapámat. Madzagbul csináltak 
hajtószárat, aszt hajtották az udvaron le s fel. De nem unta meg szegín 
jó apám, hogy û mindig lú vót! Minden vasárnap! Bálint öt éves vót, 
Jánoskám kettő, de ollyanokat húztak rá az ostorral! Tűrte. Niha 
mondta azért: 

Jaj, a Jankóját neki, hát ne üssetek ekkorát! 

Dehát a gyerek nem bánta ugye, ütötte ahun írte, hogy szaladjon a 
lú! 

— Idesapám, hát elfáradt egísz héten a dologba, üljön le egy kicsit, 
azokat a gyerekeket meg intse! 

— Jól van mán, jól van, majd én elintézem űvelek! — aszt ballagott 
tovább az udvaron körbe, fáradtan, üthettík a lovat, nem 
szaladt. ; 

Olyan kínyelmes menísű vót amúgy is, a beszídje is csendes, a 
munkája is — de alapos. Rendes munkája vót nagyon, csak û nemigen 
sietett, kapkodott — azt nem szerette. No ezek meg vertik szörnyen, hát 
a lúnak szalanni kell! 


Így eljátszogatott vélek. Nagyon imádta a két unokát. Ászt leste 
üket, hogy nyöljenek. Ezt magyarázta még Bálint napkor is, hogy még 
û áztat kivárja, hogy millyen emberek lesznek ezek. Bálint napkor, 
február tizeneggyedikén — március utósó napján meg meghalt. 

Bálint napkor itt tanyáztak Bálinttal, három öreg, ides apám, 
Szûrszabó sógor meg Tálas Ferenc bácsi. Iszogattak, aszt nekiálltak 
keseregni, hogy má nem soká ílnek. Még idcsapám bíztatta üket, û vót 
a három közt a legfiatalabb: 

— Dehonnem, ígymegúgy, lehet még nekünk! íllyen erőbe még 
mehet! 

Ászt ű halt meg leghamarább. 

Akkor még nem érezte hogy meghal. Kísöbb aszt igen. Vótak 
annak jelei, ami megmutatta, sokan hittek ebbe. Ha a bagoly huhog. 
Meg ha a kutya vonít. Illyesmik. Ez rosszat jelent. Akkoriba vót egy 
kiskutyánk. Még beteg se vót idesapám — felállt a kutya az ablakba, 
úgy vonított! Idesapám kigyött az ólbul, aszt zavarta el a Flokit, de 
hiába. Visszagyött aszt vonított tovább. Felállt az ablakra, de alig írt fel 
a feje, olyan csepp kis fokszikutya vót, felágaskodott aszt húzta! 

— A fene egye meg, — aszondja idesapám — ez a kutya is vonít, meg 
a bagoly is itt van íj jel, pedig miközülönk nincs ollyan, aki a halálnak 
jó vóna! 

Ászt ű halt meg, három hétre rá. 

Egyszer ettünk, ebídeltünk, aszondja idesapám: 

— Jaj gyerekek! De véghetetlen rosszat álmodtam! Azt álmodtam, 
hogy eggy ágas a házbul kidült! De nem rogyott össze a ház. Hát most 
ha valaki meghal is, nem olylyan lesz azér, hogy tönkremegy bele a 
család. Ugy gondolom, leginkább én leszek az! 

— Aa, idesapám! Csak nem ad az álmokra! Hisz nem szokott maga! 

— Nem, — aszondja — de ez most ollyan rossz hatással vót rám. Mán 
álmomba is arra gondoltam, hogy én halok meg. 

Akkor mán ù ezen törte a fejit, nem hattá el, mindig előszedte újra: 

Halljátok-e gyerekek, mi jutott eszembe! — aszondja. 

— Anna nagyobb csapás nem írhet minket, mint ha Eszti hal meg. 
Ha én meghalok, jól van, odavagyok. Ha anyátok meghal, nagy híjjá 
lessz, nagyobb mint nekem, de még azt is ki lehet heverni, más is 
megíl apja-anyja nélkül. Ha Bálint meghal, Eszti meg a gyerekek 
meglesznek mivelünk. De ha Eszti meghal, a család szítesik! Ennél 


nagyobb csapást nem tudok! Hát legjobban akkor még én halhatok 
meg. 

idesanyam így összerántotta mindig a szemit, ha valamit nem 
szeretett: 

Ne beszílj illyenrül, — aszondja — nem jó mondani se! 

— Nem Jó, nem jó, — aszondja idesapám — de én nem is jót érzek. 

Még akkor nem vót beteg se, egy hétre rá lett beteg. Két hétre 
utánna halt meg. 

Egyszerre lettek betegek idesanyámmal, majnem, mer idesanyám 
kicsit előbb, egyszerre feküdtek tüdõgyulladásba. Elhittük elsőbb 
idesanyámho Fiser doktort. Az vót az orvosunk, egy pici zsidó doktor, 
aranyos kis csúnya ember, amíllyen csúnyát csak el lehet kípzelni, de 
VÉGTELEN kedves! Meg jó doktor, ügyes. Meg jól tudta adni a szót, 
na! Megvigasztalta az még a haldoklót is, úgy elsegítette a másvilágra, 
észre se vette, annyit beszílt neki! Nem sajnálta az időt se a betegtül, 
nem rohant el mint a mostaniak, hanem leült, mindenkit úgy hallgatott 
meg, hogy na mi baja. Elhittük elősször idesanyámho Fiser doktort, û 
kezelte. Akkor aztán pár napra rá idesapám is beteg lett. 

Halljátok-e gyerekek! Alig bírtam haza a két kanna vizet! Én ollyan 
víghetetlen beteg vagyok! 

Feküdjön le idesapám! Vetek ágyat, feküdjön! 

Csak ám ű az istállón hált, aszt nem akart sehogyse begyön ni! 

Nem vót könnyű vele. Kinn hált mindig az ólba, nem tágított. Azér 
tisztán tartotta ű magát, minden héten megfürdött, nem vót ollyan mint 
eggyik-másik az akkori öregekbül, hogy elpiszkosodott, szaga vót — 
nem, ű tisztálkodott szípen; csak hát ragaszkodott az ólho, nem vót 
könnyű becsalni. No, addig beszíltünk hogy csak begyött, megfürdött, 
lefeküdt. Befektettük a kisházba, kissebbik szobába, idesanyámat a 
nagyba. Előgyött aszt Fiser, mondtuk neki hogy nagyon beteg 
idesapám is. 

— Jó, — aszondja — megnízem. — Jó napot, Miklós bátyám, mi baj? 

Aszondja idesapám: — Ezt a doktort hittatok cl? 

— Hát ez jár, tudja, idesanyámho! 

— Nahát engem ez nem níz meg. Még ha az egísz ember csupa 
tudomán vóna is, kicsi vóna! Engem nem vizsgál! 

— Nem baj Miklós bátyám, akkor elmegyek! 

— Hát menjen is, mer énvelem nincs dóga! 


Hát illyen tudott lenni idesapám! íllyen nehéz vót vele! 

Hittünk másik doktort. Román Bélát — Szolnokon lett az esztékába 
főorvos, nyugdíjba van mán, énvelem eggyidős, vót nállunk párszor, 
Bálint estéjin is. Úgy vót akkor: eggyik doktor gyött eggyik beteghc, 
másik a másikho, de sokszor itt tanyázott mind a kettő, itt beszílgettek 
minállunk. 

De nem sokat segített a másik doktor se — hát idesapám nem hattá 
magára tenni a vizes ruhát! Egy hétig vót beteg, de a gyógyszert se 
vette be. Inekciót kapott a vígin, dehát vizes ruha nagyon kellett vóna 
— hiába. Aszondta a doktornak, nehogy rá merje tenni, mer 
agyonvágja. Mozdulni nem bírt, meg se tudott fordulni, de azt nem 
hattá! 

Hát meghalt idesapám, egy hét alatt meghalt. A nagyházba vittük, 
ott vót kiterítve, idesanyámat meg áthozta Bálint az ölibe, ide a 
kicsibe. 

— Mir hoztok engem át? — azt mondja Bálintnak. 

— Hát anyám, meghalt apám. Nem tudja? 

— Én nem tudom, — azt mondja — énnekem nem mondta senki! Azt 
se hogy beteg! 

De nem fogta fel, nem értette még akkor, hát magos láza vót. 
Meghalt idesapám, akkor fordult válságosra az idesanyám helyzete is, 
itt vót mellette egísz íjjel Fiser doktor. Idesapám kiterítve odaát, û meg 
itt a kisházba nagybetegen. Még mikor temettük idesapámat, 
idesanyám akkor se eszmílt. Csak majd ahogy jobban lett mán, akkor 
kérdezte: 

— Mi van apátokkal? Jobban lett? Mondom: -— JOBBAN, 
idesanyám. 

Feküdt kicsit csendbe, egyszer megint azt mondja: 

— Û ilyen hamar jobban lett? 

Mondom: — ÍLLYEN hamar. Ô mán EGISZ jól van. 

— EGÍSZ jól van? — aszondja. — Ez csak nem azt jelenti hogy 
meghalt? 

Mondom: — Debizony azt jelenti idesanyám. 

Nagyon rítt. Aszondta, áldja meg a jóisten ott ahun van. Neki 
nagyon jó ura vót. Meg bocsássa meg neki hogy nem szerette, de ű 
arrul nem tehetett. De nagyon ritt. 

Nagyon megrendített bennünket az idesapám halála. Nem lett igaza 


A 


idesapámnak, nem az ű halála vót a legkönnyebb: szinte úgy 
megbénult a család. Hatvanöt éves vót, harmincötbe, március utósó 
napján meghalt, április elsejin temettük. De szinte megdermedtünk, 
utánna nem tudtunk mihe kezdeni. 

Mikor idesapám meghalt, haragosa vót Soltész István bácsi, Orvos 
Soltész István, jó ember vot pedig mind a kettő, de valamin 
összekaptak. Nem messzi lakott István bácsi, el is járogatott elsőbb 
még tanyázni hozzánk, minket nem annyira szeretett, csak 
idesapámmal vót, úgy is hittak egymást hogy , pajtás". Mogorva ember 
vót, igen rendes, becsületes, csak nagyon mogorva ember. Ászt 
valamin összezördültek idesapámmal, de sose mondta meg eggyik se 
hogy mir haragszik, csak nem beszíltek többet. Mikor aszt idesapám a 
terítön vót, virrasztottuk, nem feküdtünk le. Aszt vót mán úgy tíz óra 
fele az idő, halljuk, hogy gyön valaki. 

— Patonai Sára, megengeded-e, hogy az uradho bemenjek? Nem 
akarok haraggal elválni tůûle! 

— Gyöjjön, István bátyám! — én szóltam hozzá, én eresztettem be, 
hát idesanyám lázba feküdt. 

Begyött, levette a kalapját, aszondja: 

— Mindenkit kérek, menjetek ki. 

De azt szinte FÍLTÜNK. otthagyni! Kimentem az udvarra, de úgy 
álltam, közel az ablakho, úgy lestem be hogy mit csinál. 

Odatette a kalapját idesapám lábáho, aszt így rátette a kézit, úgy 
imádkozott. Csak magába — mégse akarta hogy ottlegyünk. 

Kigyött aszt, aszondja: 

— Na, elintéztem a pajtással, megkértem. Most má bemehettek. 

Hallottam aztán én ezt máshol is, hogyha valakinek haragosa vót, 
akkor ha az meghalt, így elment hozzá, engedelmet kérni a halottul. 
Aszt én ezt nagyon meg is értem. Komolyan is vettík ezt, biztos, hát 
István bácsi is egy nagyon rendes komoly ember vót, û áztat nagyon 
komolyan vette. Hogy ű most bocsánatot kért, aszt megkönnyebbedett 
a lelke. 


Idesanyám estéje, halála 


Szegény jó apám meghalt harmincötbe. Hatvanöt éves vót. 
Idesanyám ötvenöt éves vót hogy özvegyen maradt. 

Utánna egy évre meg — előgyött a Kis Zsiga bácsi. Még egyszer 
előgyött. 

A Kis Zsiga bácsi családja akkor még mindig a Társulatnak 
fuharozott. Mán ű nem annyira, mint a fiai — mer megnősült vagy nígy 
évre hogy hazakerűit. Közbe nem is tanálkozott idesanyámmal, csak 
eggyetlen egyszer, de akkor is sokan vótak, úgy hogy nem váltottak 
egymással szót se. No, most meg úgy szólt át Rozi néném a 
szomszídbul, Szűcs Istvánné szólt be nekem: 

— Gyere csak ide, Eszti! Odaszaladok, aszondja: 

— Te, itt van Kis Zsiga bácsi! Gáléknál kötött ki, anyáddal szeretne 
tanálkozni. Tudja hogy mán eggy éve özvegy, alig várta hogy leteljen 
az év, gyött. El akarja venni anyádat! 

— Nehogy mondja idesanyámnak! Majd én elmegyek érte! 

Hát elmentem. Itt laktak közel Gálék, látom, hogy ott a kocsi körül 
eteti a lovat, ott bájol a színával. Odaköszönök neki: 

— Jónapot kívánok! Rámníz, aszondja: 

— Jónapot kívánok. 

— Ismere engem Kis Zsiga bátyám? 

Níz, aszondja: — Hát, kishúgom, úgy látom, hogy te a Patonai Sára 
jánya vagy. De anyád szebb vót. 

— Elhiszem, — mondom — ezt mán nagyon soktul hallottam, û 
sokkal szebb vót mint én. 

— De azér — aszondja — hasonlítói hozzá. 

— De maga — mondom neki — hogy tehetett illyet? Földije van 
Tabon, aztán nem oda köt be, hanem idegenhe. 

— Hát, ezek se idegenek, — aszondja — ezek is társulati fuharosok, 
aztán ük meg nállunk szoktak bekötni. 

— Nohát azír csak gyöjjön el, látogassa meg idesanyámat! 

— Hát — aszondja — elmegyek. Számításom is vót aszondja —, de 
nagyon örülök hogy így gyött ki a sorja, nagyon szívessen megyek 
veled. 

Idesanyám a nagyházba varrogatott. Benyitunk, mondom: 


— Idesanyám, hozom egy földijét — mondom. — Tanálkoztam vele, 
aztán elhíttam. 

Rámníz idesanyám, elpirul — mer ollyan szígyellős asszon vót, nem 
lehetett vóna űelőtte egy viccet elmondani, vagy valami, nem hogy û 
letorkolt bennünket, ha oda se figyelt, szóval nem szerette az ollyan 
beszídeket. Nagyon elpirult akkor is. Mondom: 

— Nem tudom, ismerik tán még egymást? 

— Hát, ismerem, — aszondja idesanyám, de lesütötte a szemit — 
ismerem — aszondja. 

— Na — mondom - beszílgessenek, nekem dogom van! Behúztam 
rajok az ajtót, aztán készítettem uzsonnát, mer délután vót már. Csak 
egy jó fél óra múlva mentem be. Hát ríttak mind a ketten. 

Nem szóltam semmit, mintha nem is venném észre hogy el vannak 
keseredve, csak kínáltam, még vót egy kis borunk is a tavalyibul, 
megkínáltam — szóval én nagyon örültem neki! Hát aztán, mikor 
ettünk, utána azt mondja Zsiga bácsi: 

—- Hát, kisjányom, én megmondom mir gyöttem. Én nagyon 
szerettem egísz íletemen át anyádat. Most mán szabad ű is, én mán hét 
esztendeje hogy erre a napra várok, azúta vagyok özvegyen. Mit 
szólnál hozzá: anyádat elvinném? 

— Azt, — mondom — hogy én úgy gondolom, még ad az isten 
maguknak tíz szíp esztendőt. Én nagyon örülnék neki! Nem azír, 
mintha nem jó vóna így, hogy idesanyám itt van mivelünk! Hát nekünk 
nagyon jó hogy ű itt van, neveli a gyerekeket, meg sokba segít. De 
azér én úgy gondolom, hogy több örömöt kapna, meg több szíp napjai 
lennének, hogyha magok összekerülnének. Én nagyon örülök neki! 
mondom. — Hát maga idesanyám mit szól hozzá? 

— Mm, — aszondja — úgy restellem, mán én már ötvenhatodik éves 
vagyok — azt mondja. 

— Az, — mondom — még nem is öreg! Csak menjen nyugodtan 
fírjhe! 

— Jó — aszondja. — Maj megírjuk Zsófinak is, hogy ű mit szól. 

— Jaj, jaj — mondom —, mán akkor baj lessz, ha û is megtudja! Jobb 
lesz majd ha a befejezett dolgok elibe állítjuk! 

De aszondta idesanyám, neki csak az az egy kikötíse van: Zsófival 
is tudassuk. 

Azt mondta Zsiga bácsi, hogy elgyön két hét múlva. Nekünk meg 


ad minden évbe tíz mázsa búzát, hogy pótolja amit idesanyámba 
segítsíget elvesztettünk. 

— Aa, — mondom — hát eddig se pízír vót, nem szógált bennünket 
idesanyám! A maga ura vót tulajdonkípp! 

Dehát azt mondta hogy csak hoz û. Hát jól van, majlesz valahogy, 
még errül ráír beszílni. Hát nem vagyok én ollyan anyagias, hogy — hát 
ez nekem eszembe se jutott, hogy ű azír móringot fizessen! 

Nem tudom mit írt idesanyám Zsófinak, csak gyött vissza a levél. 
Szercncsítlensígünkre idesanyámnak adta oda a postás. De a Zsófi 
mindennek lehordta! Hogy nem szígyelli magát,  vínsígire 
hozzámenne, hát hogy gondol íllyet, neki többet nem anyja — meg így 
hőbörgött. Hát mir?! Hát nem vót neki egy percig se terhire! Mer ha 
még én szóltam vóna, akivel eggyütt lakott. De a testvírem, aki 
hazagyött egy hétre leghosszabb időre vendígsígbe — hát mi köze 
hozzá! Én legalább úgy gondoltam, hogy nekem sincs hozzá közöm, 
neki se. Meg így tartottam, hogy mégis jobban meg tudja egy magáho 
illó idős emberrel osztani a beszídjit, gondolatát, ugye, mint a fiatallal, 
hát a fiatalnak is van ollyan beszílnivalója hogy ne hallja az öreg, hát 
az öregnek is lehet. Oszt egy magányos öregnek nagyon fájhat az ha 
látja, hogy a másik pár meg beszílget, eggyütt, aszt ű ne hallja, vagy 
valami. — Gyüvök haza egyszer. Hát rí nagyon idesanyám. 

— Mi a baj? 

— Írjál rögtön Derzsre — aszondja — hogy elő ne gyöjjön Kis Zsiga. 

— Hogy gondol ollyat idesanyám?! 

Addig olyan szípen kíszülðdött. Még én is, új ruhát is vettem 
idesanyámnak, mondom: — Stafirungozom kifele idesanyám! — Hát 
csak mosolyogta, — Jaj, jaj, — aszondja — tudomisén, az az érzísem, 
hogy tán én ezt az örömöt meg se írem. — Deehonnem, — mondom — 
hát csak nem hal meg két vagy három hét alatt! Mennél gyorsabban, 
nem kell mán maguknak hogy hirdessék, meg mit tudom mi, hát 
szípen megy aszt jól van! 

De bizon Zsófi így beleszólt. Aszondta ű szígyelletibe se menne, 
inkább a Tiszának szalanna mint hozzámenni Kis Zsigáho! Szenved 
ameddig szenved, de ezt nem! 

Még tíz évet ílt. Pontossan eltanultam, hogy tíz boldog esztendeje 
lett vóna. Ászt nem ment hozzá. 

Hát túlílte Kis Zsiga bácsi. Beszíltem vele azután, hogy 


idesanyámat eltemettük. Nagyon rítt. Nagyon bántotta. 

— Hát — aszondja — csakugyan igazad lett vóna. Meddig elíltünk 
vóna eggyütt... 

Ezer az eggyér haragudtam Zsófira, különben mink soha nem 
vótunk haragba a testvíremmel, soha. Úgy is vótam nevelve, ezelőtt az 
vót a szokás, hogy ha öregebb, nem szabad visszabeszílni se, nekem û 
íppen úgy parancsolt, mint idesanyám. Azt nem mondhattam, hogy 
„hát csináld te meg!”, ha valamit parancsolt. „Csináld te meg" — íllyen 
nem vót. Mer ugye ű vót az öregebb. Még azon is fel vót a falu 
háborodva, hogy tegezhettem! Ugye, tíz évvel öregebb vót, nem 
szabad lett vóna csak magázni. 

Hát íllyen szomorú sors érte szegíny idesanyámat. Hogy nem lett 
boldog, pedig még tíz évvel ílte túl idesapámat. így tönkretette az íletit 
Zsófi. Itt maradt mivelünk, a gyerekekbe vót ami öröme vót, nagyon 
kedves, udvarias, szíp kis gyerekeim vót, hát aszt más alakúit mint 
amit vártam, de akkor nagyon aranyossak vótak. Abba nagyon sok 
öröme vót — egyébkínt soha többet nem nevetett. Soha, a nevetésit 
soha nem hallottam. Ha valami olyan dolgot beszíltünk hogy azon 
nevetni kellett, û kiment. Akkor mindig tudtam, hogy eszibe jutott, 
hogy űneki egísz íletibe nem vót mér nevetni. Végtelen sajnáltam, én 
nem így intéztem vóna el a dógát. 

Idesapám harmincötbe halt meg, hatvanöt éves vót. Idesanyám is 
ípp annyi vót, hatvanöt mikor meghalt, tíz év után, negyvenötbe, hát 
tíz évvel vót fiatalabb idcsapámnál. Még idesanyám ollyan csinos vót! 
Rígi hosszú ruhákba járt még û — hát nem íppen a födet seprette, de 
bokáig írő ruhákba. Ászt úgy emlíkszek még a szíp gömbölyű kis 
csípőjire, meg ollyan formás vót még! Csinos asszon vót mikor 
meghalt is még, a hatvanöt évivel. 

Nyóc hónapig vót idesanyám beteg. Akkorra mán hazagyötttk 
Zsófiék lakni, negyvennígybe, Sashalmon eladták a házokat, vettek itt 
házat, aztán ípítettek hozzá. Mán akkor beteg vót idesanyám, 
gyomorrákja vót, aszt itt a front, orvosság nékül! De mondta szegíny: 

— Maj jó lesz mán, maj syön mán haza az én jó jányom! Haza is 
gyött az, de bizon szegíny nagyot csalódott. 

Úgy sajnáltam érte: vót úgy hogy két hétig se gyött el Zsófi. Mán 
mikor ágybafekvő vót idesanyám. Hogy neki dóga van. Ütet ne 
háborgassuk vele. Üzeni? neki idesanyám: 


— Gyere mán haza, Zsófi, ez a szegíny asszon mán nem lát, ollyan 
álmos! 

De bizon nem gyött haza. Azt mondta, hogy ííneki is dóga van 
egísz nap, ícaka pihenni kell. Én meg ugye meg vagyok fizetve érte, 
kaptam a házat. De nagyon megharagudott rá idesanyám. Úgy hogy 
azután ha gyött Zsófi, befordult a fal fele, egy szót se szólt míg ott vót, 
annyira megharagudott rá! Meg szígyellte tûlem. Hogy az vót a jó 
jánya, aztán annyit meg nem tett, hogy egy fél órát tanyázott vóna itt 
egyhúztába. Mer hát neki dóga vót. 

Már a halála előtt két héttel mindig a halottakkal beszílgetett 
idesanyám. Nagyon sok haldokló ezt teszi különben, hogy aki ilyen ríg 
meghalt, avval beszílget. Û az apjával. Az anyjával sose. Soha nem 
hallottam nagyanyámat tűle emlegetni, csak ,„idesapám”! — mindig 
azt hajtotta. De közben mihozzánk is beszílt, rendessen. Például azt 
mondta nekem: 

Eszti ne állj a láda elibe, oda akar ülni nagyapád! Nem látod? 
Törüld le a ládát! Üljön le idesapám! — aszt le kellett törülni. — Törüld 
hát le! — le kellett törülni a ládát. — Üljön le idesapám! — aszondja. 

Meg Margitot látta sokszor, az első jányát. 

— Margitkám, — azt mondja — kisjányom! Vigyázz, aszondja — 
elesel! Fogd meg Esztikém a kézit! Fogd meg Margitnak a kézit, hát 
elesik! Vigyázzál rá, te mán nagyobb vagy! 

Mer összecserélt minket. Hát Margit lett vóna az idősseb ha íl. 

De ő azt, akihe beszílt, valósággal LÁTTA! Nagyapámat is átölelte, 
a nyakánál, úgy tartotta a fejit, mint mikor csakugyan így átölelünk 
valakit. Az anyját soha, csak nagyapámat említette. Pedig hát 
nagyapám vített neki, csak űmiatta ment tönkre az ílete! Ászt mégis: 

— Elfáradt-e idesapám? Ugye de elfáradt! Üljön le idesapám! Majd 
Eszti tesz széket a lába alá! 

Akkor hoztam a kisszéket aszt tettem a láda elé. Ült idesanyám, 
lesett oda aszt beszílt. 

Icaka már, mikor nagyon beteg vót, ott üldögíltem az ágya szélin. 
Elgyöttem egyszer is, mán nagyon el vótam fáradva, eggy óra fele mán 
— mire a másik ágy szélire leültem, hogy fekszek le Bálint mellé, azt 
mondja idesanyám: 

Jaj istenem, hogy nekem egyedül kell lenni! Látja-e idesapám, 
aszittem hogy két jányom van, aszt csak egy van. 


Bálint meg felugrik rá, azt mondja: 

— A hajánál fogva húzom ide Zsófit! Hát ez borzasztó, hogy íllyet 
csinál! 

Aszt úgy magáho tért akkor erre idesanyám. Azt feleli rá: — Ne hidd 
ide fiam. Nem hozza a szíve, maradjon otthol. Nagyot csalódtam, 
kérem a bocsánatodat kisjányom! 

Idesanyám! — mondom. — Avval hogy aszondta: kisjányom — 
mindent megfizetett! Én egísz íletembe erre vártam! 

Jaj de szígyelte! Aszondta: — Nagyon szígyellem! Nagyon, hogy 
íllyet tettem veled! 

De sokat szenvedett szegíny. El lehet gondolni: gyomorrákkal, 
orvosság nékül — míg a front vót, nem tudtam orvosságho jutni, de hát 
utánna se nagyon, három csillapítóért egy hízott kacsát adtam Flájser 
patikusnak. Nem tudom mi vót az, de nagyon elaludt tűle. De ez csak 
három napra vót, azután mindig szenvedett, rettenetes mód szenvedett. 
Aszondta: 

Imádkozzál már írtem kisjányom, hogy haljak meg! 

— Hogy gondol íllyet idesanyám? Hát én azt nem tudom megtenni! 
Hogy én imádkozzak, azér hogy meghaljon! 

Akkor gyerekem kíszülj rá, hogy még rengeteget kell szenvedni! 

Még ezután ílt egy hónapot is. Dehát az egy gyötrelem vót. Úgy 
hogy utoljára oda ráborultam, aszt úgy kértem a jóistent, hogy 
könyörüljön rajta! A fejemre tette a kézit, úgy simogatott, míg én ott 
kétsígbeesve ríttam. 

De ollyan szípen aszt elköszönt tölünk, egy estefele azt mondja: 

— Hun van Bálint? 

— Kiment — mondom - fejni, idesanyám. 

— Hívd be, — aszondja — el akarok tűle köszönni, mer mán nem soká 
ílek. 

— Jó — mondom - idesanyám, mindjár gyön, megfej. 

— Értsd meg, — aszondja — hogy nem sok időm van. Maj nem tudok 
beszílni! 

Behíttam, mondom neki: — Mán hadd félbe a fejíst, nahát, maj 
megfejed azután, vagy nem fejed, maj megfejjük reggel. Gyere 
mán be, idesanyám nem hagy nyugton. 

Hát gyött be Bálint. No. Idesanyám megköszönte neki, hogy 

— Kedves fiam, nagyon köszönöm, hogy jó vótál hozzám. Te se 


haragudj — aszondja — hogy csak íppen tűrtem a felesígedet. Nehéz vót 
nekem eltűrni azt, hogy itt van körültem! — ezt mondta. — De tiszta 
szívembül megbántam. 

Bálint úgy az ölibe vette míg megigazítottam, leült ide a másik 
ágyra aszt így az ölibe tartotta idesanyámat, míg az ágyát 
rendbehoztam, aszt közbe is úgy rítt idesanyám. Hogy û annyira 
szígyelli azt, hogy engem úgy elvetett. Kérdeztem, hogy 

— Idesanyám, mir nem szeretett engem? Összeszorította a szemit- 
száját, de nem szólt egy szót se. 

Nem mondta hogy mér nem szeretett. 

De énnekem ez, hogy én gondozhattam, meg hogy így 
megköszönte, ez pótolta már, meg eltörülte azt a keserűsíget belőlem, 
meg írígysíget. Úgy nevettem magamba, hogy nem is Zsófit szereti! 

Na aszt egy fél óra múlva elállt a szava idesanyámnak. Akkor 
három napig haldoklott még, de mindjárt érteküdtem Zsófiér, mindjár 
mikor elállt a szava. Látszott hogy agyvírzís érhette vagy olyasvalami, 
mer a belső szemire, a jobb szemire látott — mer arra vót a feje, ami 
szeme belől vót, avval látott, de emez szeme, ez egísz bebádogosodott, 
beesett, mint akié kiapadt, evvel nem látott. A fél arca merev vót. 
Mondom aztán: 

— Idesanyám, üzentem Zsófinak, gyön mindjár. — De arra is úgy 
összerántotta a szemit. Értette. Látszott az arcán, a fél arcán, hogy érti. 
Nem szerette hogy elhíttam. 

De nem is gyött Zsófi. 

Két nap múlva, harmadik napon megüzentem újra hogy gyöjjön el. 
Mer nem merek egyedül orvosságot beadni idesanyámnak, nehogy 
megfúljon. Üzentem hogy gyöjjön, aszt segítsen legalább beadni! 
Elgyött. 

— Na fiacskám — aszondja — mér híttál? Ezer híttál? Na add be ha 
akarod, — aszondja — mit segít mán rajta az orvosság! 

Zsófi, — mondom — ne beszílj, hallja idesanyám! Nízd hogy hull a 
szemibül a könny! 

— Aa, az csak mese! — aszondja. Na akkor oszt elkezdte igazgatni a 
párnát — de arra is úgy összerántotta a szemit idesanyám! 

— Hagyjad csak, — mondom — nízd, hogy összerántotta a szemit! 
Majd én, majd megigazítom! — Osztan, ahogy igazgattam, így 
alányúltam, hogy kisímogatom a lepedőt, meg hogy nem-e kell alá 


tiszta — aa, úgy látszott, hogy oan jó érzís neki! Meg fehír ruhát 
mártottam vízbe, aszt úgy csepegtettem a szájába, nehogy megfúljon — 
ollyan jólesett neki az is! 

— Hát ne úgy, — aszondja Zsófink — majd adok én, igyon 
idesanyám! — de így összekapta a száját idesanyám! Nem fogadta el 
tûle a vizet is. Pedig úgy ki vót cserepesedve a szája, majd el epedt a 
vízír — de nem vette el tûle. 

Na aszt meghalt idesanyám. 

Elmentem hajnalba Zsófiho: — Zsófi, Derzsrül gyönnek! Tudod, 
Balázs bátyámék, meg a többi rokonok, gyönnek vagy nígyenöten, 
legalább fözni kell, idesanyám rokonjainak. Hát eddig se húztam rá az 
ajtót, betegsígibe, most se akarom, gyere haza, te addig üljél ott. — Mer 
gyöttek ugye halottlátni, aszt furcsa lett vóna hogy én főzök, azoknak 
meg mondom hogy menjenek be mer nekem dogom van. De ha azt 
mondtam vóna, hogy ott van a néném, tessék bemenni — úgy ugye 
más. 

Hát azt mondta rá Zsófi, hogy még tíz sor rípája eggyeletlen, nem 
írkezik hazagyönni. 

Csak a temetísre gyött el. De mán húzták a hírharangot, még mindig 
nem vót Zsófi. Szegín Rozi néném mondta is: — De csak azt adná a 
jóisten, hogy elkésnínek! Látode cimborám, — mondja idesanyámnak — 
látod-e? Hogy millyen jányod van neked! A jó jányod! Hogy elkésik 
még a temetísedrül is! 

De aztán mire a pap gyött, Zsófi is gyött. 

Pedig nem vót rossz Zsófi. Nem vót û haragba se senkivel, nem 
bántott meg soha senkit. De ha előtte halt vóna meg íhen valaki, akkor 
se kérdi meg hogy mi baja! 

Na meg még ez érdekes vót idesanyám halálakor. Hogy olyan tiszta 
vót idesanyám, mégis felfekvíse lett. Azt mondjuk annak, mikor így a 
fara kisebesedik a betegnek. Aztán, azt mondta Fiser doktor, hogy 
ennek nincsen orvossága, lehet hogy az egísz farára elterjed, aszt az 
egísz farárul legyön a hús. 

Mondom - Doktor úr! Én hallottam egy házi orvosságot. Próbáljuk 
meg! 

— Esztikém, — azt mondja — mindent megengedek. Én örülnék neki 
legjobban, ha valami házi orvosság sikerülne, mer akkor majd én is.azt 
csinálnám ezután! 


Hát egy nem túl nagy darabon vót a seb még, akkor olyan piros vót 
még az a seb. Az vót a baj, hogy nem előre kíszítettem, aszt kellett 
neki majd egy hét, amikorra az megírt: Tettem birsalmamagot egy 
kétdecis üvegbe, arra vizet öntöttem. Egy hét alatt megkocsonyásodott 
az a víz rajta, aszt avval kenegettem. De sehova nem terjedt tovább a 
seb! Nem gyógyította az be, hanem csak úgy megüszögösödött benne 
a hús — de tovább nem terjedt, ennyit használt. 

Lehet hogy ha kísz lett vóna mán akkorra az orvosságom, egísz 
kicsi maradt vóna a seb. Mondta aszt a doktor, hogy ezt mindenkinek 
ajánja, akinek ilyen kezdődő felfekvíse van. 

Na aszt mikor mán ketten maradtunk idesanyámmal, hogy 
haldoklott, akkor egyszer így a lábát megemeltem, hogy elsímogatom, 
eligazítom a lepedőt — hát az a darab feketeüszögös hús a kezembe 
maradt. Aszt látom, hogy idesanyám az íp szemivel figyeli. Így 
hátratettem magam mögi, úgy hátráltam ki az ajtón, úgy vittem ki aszt 
behajintottam a tűzbe. 

A jó isten tudja, hány lébül megmostam én a kezem utánna! De 
eggy esztendeig nem bírtam enni, mer mindjár megíreztem a szagát! 

Még meg azt álmodtam, mikor idesanyám a terítön vót, hogy felült, 
aszt kereste. Hogy hun van az a hús. Azt mondta, hogy mir nem tettem 
mellé, papírba tettem vóna mellé, nem szabad az ollyat elígetni! 
Hanem ûmellé kellett vóna tenni! 

Ollyan beteg lettem, hogy elsőbb azt mondta az uram, biztos 
állapotos vagyok. Mer hántam mindig. Lefogytam. Nyóc kilót. Pedig 
amúgy se vótam akkor még kövír. Víkon lettem, szídelegtem — nagyon 
beteg lettem. Elvittek Kunhegyesre a doktorho, Kisújszállásra elvittek 
a doktornő de nem ért az semmit. Egy pár kanállal ha bevettem, mán 
hordtam el a tányért. Mer ollyan vót mindig, mintha az a kezembe lett 
vóna. De nem mertem megmondani senkinek. 

Rozi néném vett elő utoljára. 

— Hát ide figyelj, mondd meg mi a bajod neked, mer nincs neked 
semmi testi bajod, azt látom! Hát mi a bajod? 

Megmondtam neki. 

— Látod, — aszondja — az íllyet ki kell az embernek magábul 
beszílni. Nem visszafojtani, — hanem elmondani! Ászt 
megkönnyebbülsz. Majd figyeld meg, hogy mán az ícaka jobban tudol 
alunni, meg maj tudol enni. Egyél csak a tejbül is, mán most nem 


érzed a szagát! 

Addig beszílt, hogy ténleg: egy bögre tejet megettem jóízűn. Aztán, 
hogy hazagyött Bálint, mondja neki is Rozi néném: 

— Na tudode mán, mi bajjá a felesígednek? 

— Nem tudom én. 

Hát elmondta aszt neki is Rozi néném. 

Hát jaaj, — aszondja Bálint — de nagy szamár vagy! Hát hogy 
éreznéd mán eggy év múlva a szagát meg! Ha kereste is anyám — 
aszondja — nem bánja azér, nem haragudott ugye akkor se, hogy nem 
oda tetted! 

— Nem, — mondom - inkább ollyan oktatón mondta, nem haraggal, 
hogy mir nem tettem mellé papírba. 

— Na, látod, — aszondja Bálint — hát nem tudhattad. Majd máskor, 
más beteget ha gondozol, maj tudod mán, hogy az ollyat mellé szokták 
tenni a koporsóba. 

Úgy hogy annyira meggyőztek, hogy még alunni is tudtam. Meg 
javultam aszt szemlátomást. 


Sok kutyaság elfolyik 


Hortit láttam én sokszor. Még mikor Kisújszálláson jártam iskolába, 
sokszor ki kellett vonulni ha ment Horti Kenderesre, vagy ha utazott 
vissza Pestre. Ha kísett a különvonat, aaj de szidtuk magunkba! Hát ha 
fáztunk, ha melegünk vót is, minekünk ott kellett sorfalat állni, 
várakozni az állomáson, mer a kormányzó keresztülmegy 
Kisújszálláson! 

Tabon aszt sokat járt Horti. Legtöbbször valami ünnepílyes 
alkalomra gyött, például mikor Borbí Györgynek csináltak egy szobrot 
a közsígháza elé — remek szobor vót, nincsen má meg; a szovjet 
emlíkmű van most a hellyin. No azt a szobrot mikor avatták, arra is 
előgyött Horti a felesígivel meg a menyivel — a fia, István a fronton 
vót mán akkor. 

Horti Istvánt Szolnokon láttam elősször. Fürdött a Tiszába egyedül, 
ott örizték, nem szabad vót közelmenni, a hídrul níztük csak. Gyött 
aszt û is Tabra egyszer, akkor láttam közelrül is. Szíp derík ember vót, 
láttam. 

Elõgyött Borbí Gáborné, aszondja: 

Drága Esztikém, a két fiát engedje mán el! Õtöztesse fel űket 
szípen, — aszondja — aszt küdje el űket a templomho, gyön Horti Pista, 
hát valami kis fogadtatást rendezzünk! 

El is kûdtem a fiaimat, szípen fehírbe ötözve — mer fehír 
ruhájok is vót, télire setétkík szövet, nyárára meg ünneplő szíp 
vászonruha, takarossak vótak benne nagyon —, elküdtem üket a 
templomho. No hiába vót. Mcggyött autón a kormánzóhelyettes, a falu 
szílin megkerdte hun a Borbíkastíly, aszt a rövidebb úton odahajtott, 
nem gyött be a templomho. 

De itt vót akkor pár napig, láttuk azután. 

Nemsoká utánna ment is ki a frontra, aszt hallottuk hogy meghalt 
Horti István. 

No, hát akkoriba, Horti alatt mikor már a válság elment, meg még a 
háború nem gyött, nem vót ípp rossz ílet miránk parasztokra — 
legalábbis Tabon, hát én ezt tudom. Csak hát az én nagy szájam, avval 
ugye mindig baj vót. Nemcsak mostan, hát azelőtt is. Ahogy még 
Huszár tanító úr megmondta: — Ebadott, te mindig lázadó leszel! — No 


csakugyan úgy is lett. Rígen azt hitték, komunista vagyok, mer hát 
amit nem szerettem, ûnekik is hamar megmondtam. Akkor, hogy 
fordult minden, azt hitték úripárti vagyok, mer ha üldöztek valakit, én 
mindján védtem, ha sokszor nem is nagyon érdemlette. Pedig nem 
vótam se komunista, se úripárti, ha a komunistákat ütnék, azokat is 
védeném — nem úgy mint komunistát, ha mindig csak az embert! Nem 
tudom: ezt mondják lázadásnak? 

A tabi szülőotthon ezelőtt majdnem mindig teli vót. Háború alatt 
meg különössen, valahogy akkor sok gyerek született, előtte egyke vót, 
utánna is az lett a divat, de akkor vót bűven szülís. Aztán, akinek nem 
vót senkije, vagy szegínyebb vót, annak főztünk, hordtunk ebídet, 
beosztva, eggyik nap eggyik asszony, másik nap másik. Negyvennígy 
tavaszán aszt gyülíst hitt össze Borbí Gáborné — ű vót az elnöknő — 
ebbe az ügybe. A tanácsterembe lettünk híva, de csupa úriasszony, 
vígig vót velők a hosszú törvínyasztal, a bíró helyin a járási főorvos, az 
ajtó mellett jutott aszt hely a két parasztasszonynak, Tálas 
Fcrencnének meg nekem. Felállott aszt Borbí Gáborné, elmondta, 
hogy azér hívott ide minket, mer jobb lesz ha ezután máskípp lessz: 
adjon mindenki pízt, aszt akik főzőtanfolyamra jártak kisjányok, azok 
fõzzenek. Két asszon meg maj bevásárol, meg ellenőrzi a fðzíst. 

— Esztikém, — aszondja — Muharosné asszony, — utánnatette, rágyött 
hogy gyűllísen vagyunk, megadta mégis a titulát — Muharosné 
asszony, legelsőbb is magát kérem meg, hogy két hétig felügyeljen a 
bevásárlásra meg az ítelre. 

Ki se írkeztem mondani, hogy jó, vállalom, aszondja Ivocs 
mérnökné: 

— Minek oda paraszt, — aszondja — hát mit tud az? Csak lebbencset! 

Felugrottam rögtön. Tálasné, Muharos Marika húzgált vóna vissza. 
— Ülj le, egyen meg, mer most megin beleszólsz! — de én ám két 
lépíssel az asztalnál vótam. 

— Nagyságos elnöknő — mondom. — Máskor, ha íllyen ügy előkerül, 
csak üzenjék meg, hogy mit fizessen az a paraszt. De annyira tiszteljen 
meg bennünket, hogy ne híjjon ide, hogy akárki megszígyeníthessen 
minket! Mink valóba csak lebbencset tudunk, így igaz! De minek errül 
hallanunk?! 

— Deehogy, Esztikém, deehogy! — aszondja Borbíné. Hát tudjuk 
hogy maga kitűnően főz, hát nem magára értettük! 


— Magamír nem is szólnék! — mondom. — De szóllok azír a sok 
szegíny asszonyér, aki lebbencslevesen nevelt katonát az államnak! 
Mer nem tűröm hogy ollyanvalaki gyalázza le űket, aki kirántotthúson 
is csak kutyakölyköt nevel! — mer nem vót gyereke Ivocsnénak. 

Odaki hallotta a jedző a hangos szót, begyött. Ahogy belípett, a 
vígit mondtam mán, ami Ivocsnéra tartozott. Oan durva, szigorú ember 
vót a jedző, no nekemugrott: 

Mit beszíl maga itt?! Rögtön elvitetem internállótáborba! 

— Internállótáborba? — mondom. — Meglesz az jedző úr még akkor 
is, mikor MAGÁT odaviszik! 

De hogy ráhibáztam! Szegín jedző bizon odakerült. Semmije nem 
maradt, kitették a jedzőlakásbul, se bútorát, semmijét nem vihette, a 
felesíge úgy maradt egy falat nélkül! Én tartottam a jedzőnét, hordtam 
neki ítélt, zsírt, lisztet, pízt is én adtam neki hogy elutazzon, 
meglátogassa a táborba az urát! 

Ordított akkor mint a sakál: — Hogy meríszel így beszílni?ü 

A felesíge ott rimánkodott neki: — Kedvesem, várjon, hallgasson, 
majd elmondjuk hogy vót! 

Még hogy ű hallgasson!! Ott verte az asztalt, hogy majd el hasadt 
ketté! 

— Ezt az asztalt meg ne verje — mondom. — Mer nekem ebbe van 
egy pár krajcárom, de magának nincsen! Meg énvelem ne kiabáljon 
ollyan ember, aki oda való ahová a tarisznyája! 

Aszittem eszit veszti a míregtül a jedző. Emezek meg meg vótak 
ijedve, hát ugye mán negyvennígybe, csak filtek mán ugye hogy fordul 
a dolog aszt majd én bosszút állok! A főorvos csinált aszt rendet, 
aszondta: 

— Jedzõð úr kérem, igaza van ennek az asszonnak. Ivocsné meg 
álljon fel aszt kérjen bocsánatot. 

Nahát ezt ugye én elutasítottam, erre nekem nincs szüksígem. Hát 
nem magamér járt az én szám, csak megmondtam az igazat. 

De evvel a jedzövel engem mindig összehozott a szerencsém! 
Mikor ü idegyött, akkor Zsuzsannával tréfáltuk meg akaratlan; meg 
mégegyszer így jártam a háború alatt is, még ahogy a jegyrendszer 
begyött. Sokan álltunk sorba jegyért a közsígháznál a gangon belől, az 
ablakon adták ki a cukorjegyet, cipőjegyet, nem tudom mán millyen 
jegyet. Ott állt velem Bartos Rozi — nem hülye az íppen, csak hát van 


egy kicsi hibája. 

— Jaajjaaj, halljátok! — aszondja egyszer Rozi. — Én de beleuntam 
mán ebbe a jegybe, jegyrendszerbe! 

— Beleuntál? — mondom. — Még pedig most kezdődik a java! 
Hallottade Rozi, hogy most meg mán a házasíletre is adnak jegyet? 
Minden ícakára kapsz egy jegyet, de ha azt akkor íjjel nem használod 
el, reggel vissza kell hozni! Mer hátha van ollyan is, akinek kettő is 
kell, akkor így a megmaradt jegyet annak kiadják. 

— Van íllyen?? — nem akarta hinni elsőbb. 

Van hát! — ott bizonygatta neki mind a többi. — Hát még csak most 
hallod? így lessz ezután! 

— Jaaj Zsiga Zsiga! — aszondja Rozi. — Én inkább elválok, mint 
reggel hozzam vissza a jegyet, szígyenre! aszt elkezdett ott ríni. Mink 
meg hát nevettük! Egyszer aszt aszondja: 

— Hát én bizon nem hagyom, hogy csúffá tegyék az uramat! Nekem 
nem kell a jegy! Megyek is be a jedzõhö, megmondom neki! — Avval: 
aló! Szóba se állt tovább velünk, rohant be a jedzőhö, meg se bírtuk 
fogni! Hínye a fene ett vóna meg Rozi, most mi lessz? 

Gyött azt ki a jedző, de akar a paprika. 

— Ki vót az a marha, aki ezt a tökíletlent rámszabadította?! 

Hát, gondoltam, mán ennyiönket ne marházzon le, inkább kiállók. 

— Főjedző úr kérem, cn vicceltem vele. Hát nem gondoltam hogy 
beszalad a fójedző úrho. 

Hogy meríszel íllyet csinálni?! — elkezdett ott is ordítozni. De akkor 
hamar abbahatta. Elmosolyodott, aszt bement. Megbántam azér mégis 
a dolgot, mer Rozi is haragudott nagyon. 

Még ezután a front alatt vót egy tanálkozásunk a jedzövel. 
Felhívatott a közsígházho. Ordított mint a bolond, amikor meglátott: 

Ide figyeljen! Tudomásom van rólla, hogy maguknál egy bödön zsír 
a hombárba van eltíve a búzába! Mire kimegyünk mcgnízni, ott ne 
legyen, mer még a házokat is felrobbantom! Elmehet! 

Észhö nyúltam én mindjár, hogy ugye „ott ne legyen mire 
kimegyünk" — hát ez csak ordít, de nem haragszik, ha segíteni akar! 

— Köszönöm szípen főjedző úr — mondtam neki csendessen, aszt 
elgyöttem. 

Ki is gyöttek keresni a bödönt — hát akkorra eltettük máshova. 
Csakugyan ott vót addig, valaki bejelentette tudom is ki, de mindegy 


most mán. Eltettük máshová, nem tanáltak semmit. 

Nohát azok nehíz idők vótak, a háború. 

Front alatt vót nállunk mindenfajta katona — nahát ugye nem 
szerettük üket. A németet annyira gyűlöltük, hogy nem adtunk neki 
semmit, még pízír se! Még ha a lelkit kikönyörögte is — egy tojást nem 
adtunk neki! 

Be vót hozzánk is kvártélyozva két német. Eggy időssebb, meg egy 
fiatal, az magyarázta hogy ű egyetemre jár, meg mutatta a falon — hát 
villanyunk még akkor nem vót, csak a falon mutatta — hogy villannyal 
dolgozik, elektroteknikus. De hát nagyon nem szerettük űket! Ahogy 
előhozta a kisbíró a két németet, Szitás sógoromék vótak ípp nállunk, 
az asztalnál ültünk, ott vót a sült liba, külön nagy tálon a mája, 
gyönyörű hatalmas libamáj — no akkor gyöttek be. Hát mit csináljunk 
— üljenek le. Leültek, aszt elkezdték ott németül magyarázni, hogy 
milyen szíp fehír ez a kenyér, meg príma a flájs — meg akkor sokkal 
többet elértettem mint mostan, hát vígre is majnem nígy évig tanultam 
németül. Mondom aszt Bálintoknak: 

Halljátoke! Itt baj lessz — mondom. Dícsírik rettentő a kosztunkat, 
mit csináljunk? Megkínáljuk üket? 

Aszondja rá idesanyám: 

— Ne adj a nímetnek! 

— Hát pedig csak muszáj lessz idesanyám, — mondom hát most mán 
itt lakik, hát mit csináljunk neki!? 

Hamar akkor szíjjelvagdosta idesanyám a májat, annyifele ahányan 
vótunk, mindnyájunknak a markába tett egy darabot. Ebíd vígé vót, 
mán nagyon jól vótunk lakva de megettük. A két német csak leste, 
hogy esszük! Na, a vígin, ahogy mán a májat elrendeztük, csak 
megkínáltam üket a liba maradikábul. Köszönték aszt ettek. 

Érdekes lett vóna hallgatni, hogyan beszílgettem a németünkkel: 
kézzel-lábbal — de ment azér valahogy. Próbált vóna az öregebb 
tanítani engem, mondta hogy mondjam utánna: krucifiksz vagy 
miacsuda — szóval úgy vettem észre hogy káromkodni tanított vóna, 
valami csúnyát jelent ez gondolom. De emez aszt leintette, hogy hát 
ne, hát nem ollyan helyt van. Beszílgettünk akkor a fiatalabbak 
Kérdeztem hogy vane testvírje. Azt mondta hogy van. Van egy 
sveszter, nővíre. Mondta, hogy mán az frau. De mi is az hogy , frau", 
atyaúristen! Vasz iszt , frau"? Na magyarázta akkor, mutatta, hogy 


gyűrűje van a nővérinek. 

Ja, értem! Nein madmazell — madam! Dajcs sprehen frau, magyarul 
asszony! — addig-addig, hogy azér mindig rágyöttem mit mond! 

— Jaja, — aszondja — dú biszt ájn zseni! 

De az öregebb német azt mondta emennek, hogy — Mit magyarázol 
neki, a magyar ember buta! — , Tumm", vagy , dumme", ilyesfélekípp 
mondta, de elértettem, hogy buta. Nahát mírges lettem! 

— DU biszt tumm! Te vagy buta! Eridj ki a szobádba! De nem is 
engedtem be azután az öregebbet. Kérte nagyon a bocsánatot, a 
fiatal is mondta hogy ne haragudjak — de bizon haragudtam nagyon. 

Nem, ide többet nem gyössz. Az a szobád, ott legyél! — Meg soha 
nem kínáltam meg semmivel. 

Szóval nagyon nem szerettük a németeket. 

A frontidő legvígit mán a gödörbe tötöttük. A szína alatt vót egy 
nagy gödrünk, elfért benne egy jó vacok, azon feküdt idesanyám — 
beteges vót mán akkor —, kétoldalt meg lóca vót, a környíkbeli öregek 
mind húzódtak ide, ha kezdtek lûni kocogtak át mindenünnen a 
szomszídbul a rípásgödrünkhö. Nagyon jó bunker vót az, a tetejin vót 
vagy tizenkét kocsi szína. Demeter Sándor bácsi özvegy ember vót 
mán akkor, maga bujkált itt, fiaijanyai elmentek lakni —, Katona Rozi 
néném — ű is maga vót —, Sárándi Andrásné Rigó Teresa néni — ezek 
mind velünk vótak. 

Gyön egyszer Teresa néném — az udvaron át, az úton nem mertünk 
akkor mán járni —, ahogy elindult a második szomszédbul, szólt a 
sziréna, de mire az udvarunkra ért, mán itt vót a repüllögép aszt löttek 
is. A ház vígin állt meg Teresa néni, ijedtibe nem bírt továbbmenni, 
úgy reszketett hogy mozdulni nem bírt. Bálint találta meg ott a falnál, 
berángatta hamar a gödörbe. Odale mondta aszt Teresa néném: 

— Ugye csak tunná az ember, hogy mikor lűnek, hova esik, meg kit 
ér, akkor én nem is fílnék! — aszondja. Nevettük szegínkét. . . 

— Gyöjjön Teresa néném, — aszondja neki Bálint fiam nagyon meg 
van ijedve, majd adok egy kis likört! — Mer jól felkíszültem én, 
fõzettünk sok pájinkát abba az évbe, vót hétnyóc liter, elásogattuk a 
front előtt, aszt szedegettük fel apránként, iszogattuk, meg készítettem 
likõrt belőle. 

— Mit lelkem? Lökért? Aszt mire jó az a lökér? Tötöttünk aszt 
Teresa néninek, ivott jót, magáho tért. 


Rákapott azután, mán ha lűttek, mondta mindig: 

— Hozzál mán fiam lökért! 

Nevettük sokat Teresa nénit. Jó kis öregasszony vót, szerettem. 

Egyszer meg Demeter Sándor bátyám érkezett, futva a kerten át. 
Mán akkor odaát vótak a németek, túl a Tiszán, lûttek át ide, oroszok 
vótak a faluba, azok meg lûttek vissza. Gyön Sándor bátyám, be a 
gödörbe, aszt mondja, de magábul kikelve: 

Halljátok-e! — aszondja. — Belüttek az udvaromba! Be! A nímetek! 
A fene a piszkos nímetjit, se szó, se beszíd, csak belű a más udvarába! 

Hát heteket tõtöttünk ott a rípásgödörbe, de nevettünk mi ott, 
annyit! Hogy nincs ollyan szorult helyzet, amibe ne lenne nevetnivaló! 
Ennünk vót mit, mer vót egy másik gödör, azt telehántuk tyúkkal meg 
kacsával, vót benne hízó kacsa is — az ostrom alatt én minden nap 
kacsát pucoltam. El vótunk látva, soká kitartott. Ültünk a gödörbe, 
ettünk, ittuk a lökért, rettegtünk meg nevettünk. 

Ahogy az oroszok begyöttek, az első dílután itt kísírtek vígig egy 
tabi fiatalembert. Még akkor nem gyöttek be mind, ez csak az előörs 
lehetett, de németek má nem vótak ideát, hacsak nem bujkáltak a 
faluba. Kísírte a két orosz a fiatalembert, aszt bekiáltott sorba minden 
házho, de sehunnat nem gyöttek ki. Nahát én kíváncsi vótam, nem 
láttam még oroszt, kimentem a kapuho. 

— Eszti néném, — aszondja — tessék má mondani az oroszoknak, 
hogy én idevaló ember vagyok, mer agyon akarnak lűni hogy 
kémkedtem! Bajusz Lajost, akivel vótam, mán agyon is lůtték! 

Tudott az eggyik orosz elíg jól magyarul, mondom aszt neki: 

— Valóba ismerem, — mondom — mer tabi, ez meg ez az apja-anyja. 
Én nem tételezném fel rólla hogy kémkedett, mer nem is gondolom 
ollyan okosnak. Mer úgy gondolom ahho ügyes ember kell. Hát jót 
nem állhatok érte, — mondom — még attul ugye kémkedhetett, de 
mégse gondolnám. 

Kísõbb hallottam csak meg, hogy bizon valóba kémkedtek ezek. 
Ketten ük össze vótak fogva, küdték üket a németek ki Kunhegyes 
fele, hogy lessék az oroszokat, aszt ha gyönnek, adjanak hírt. Amaz 
felmászott egy fára, emezt meg biciklin küdte vóna vissza az üzenettel. 
De aszt az oroszok előbb észrevették Bajuszt, ez meg biciklin 
menekült vóna de elfogták. Nem vették észre ugye, hogy a tanyák közt 
is mán oroszok vannak. 


De kísõbb hallottam ezt csak, akkor még nem tudtam, aszt így 
kimentettem ezt a fiatalembert. Nem is lűtték le, elengedték az 
oroszok. Most is megvan még, azér nem kell a neve se ide. 

Még meg akkor az első dílután begyött eggy orosz mihozzánk is, 
hogy borotváljuk meg. Mondtam, hogy hát én nem, meg Bálint is azt 
mondta. De ez meg csak mutogatott, hogy de igen, borotváljuk meg — 
jó szörös vót. Tarkó Bálint bácsi vót még ideát íppen, itt laktak a 
Társulatnál, aszondja akkor û: 

— Majd megberetválom én, az anyja jóistenit, de ha elvágom a 
torkát? — aszondja. 

— Idefigyeljen, — mondom — ne beszíljen így. Mer én tudom, hogy 
maga nem akarja elvágni a torkát, csak mondja. De hátha ez meg 
elérti, aszt lead egy sorozatot aszt itt halunk meg mind! A maga 
ügyetlen beszídjiér! Hát tudhat is ez magyarul! 

Megberetválta aszt Tarkó Bálint bátyám. A kis orosz megnízte még 
hogy vane partizán, jól szíjjelnízett minden fele, — Van a fene, — 
mondom — nincs itt partizán! Na eredj csak, nízd meg! — a padra is 
felment, megnízte jól, megnyugodott, elköszönt, megmondta még 
hogy tud jól magyarul, nevetett eggyet aszt elment. Ukránok vótak 
ezek, általában elíg sok tudott magyarul. 

A németnek enni se adtunk — jó, hát az orosz inkább kapott, bár 
ugyan eggyik se nagyon kérdezte. Mihozzánk is bekvártélyozott egy 
csapat, meg Patócsékho is, aszt Sándor bátyám nagy huncut vót, 
átküdte ide az üvékét is aszt gépfegyverezte lefele a kacsájaimat az 
orosz! Hogy pucoljam meg, maj viszi oda megfőzni! No hát azt ugye 
nem. 

Vidd csak így oda, ott maj letípik a tollát! Én az enyimeknek főzök, 
a tiétek ott kíszül! 

Hozták az enyimek is a libát, megölve, feje nékül, pucolhattam azt 
— az meg a Pattantyúsék libájok vót, azután tudtuk meg. Mit csináljunk 
— megföztük nekik. Mindeggy vót mán akkor kié, úgyis mindre sor 
került! 

Most mán ugye sokkal jobb a helyzet, de negyvenöt után bizon 
ollyan vót, mint mikor felkavarjuk a vizet, aztán még az iszap is 
felvetődik, meg a szemetje! Mer ollyanok gyöttek elő a falut vezetni, 
mint a szélhajtótövisk, sehun se tudtak legyökerezni, csak mentek 
amerre a szél fútt. 


Ezelőtt bírónak is gazdag embert választottak meg mindig, akt a 
vagyonával kezeskedett, hogy hűsíges lessz a közsíghe. Negyvenötbe 
ez máskípp lett. Falubelit azontúl nem is igen tettek felelős helyre, 
csak az idegent hozták ide. Az aszt ha ártott is valakinek, haragost 
szerzett se törődött vele, ment tovább aszt kísz. Ha került is Tabrul 
níha valaki, ollyan csak, akit azelött észre se vettek. Jó komunisták 
vótak — mer azt mondták hogy azok. Ászt az elíg vót. Annyit tudtak 
arrul is csak, mint az a bírónk, aki aszondta a gyûllis elejin: 

— Most pedig álljunk fel emberek aszt énekeljük el az intercunálét! 
— így: intercunálét. Körülbellől kimondta, aszt úgy is jó vót. 

Jártak körül a faluba, danoltak, fújták az intercunálét, vót örökké 
felvonulás! Megyek egyszer az úton, gyönnek szembe nagy 
nótaszóval, nízem — hát, Zsófi is ott danolja köztök, meg Szitás sógor! 
Ott bõgi sógorom is, hogy „fel fel te ihes proletár!", de remekül 
kiötözve ám, pucparádéba! Hát ugye nekik magokra vót gondjok mint 
az ökörbornyúnak, gyerekök nem vót, telt ruhára annyi hogy el vót 
nekik tíve, nem úgy mint nekem! 

Megálltam az iskolasaroknál, bevártam üket aszt bekiáltottam 
Zsófinak: 

Zsófi! Gyössz ide rögtön! Látna idesapánk, majd adna neked 
intercunálét ne filj! Ide gyöjj, de azonnal kiállj a sorbul! 

Jaj, nagyon megijedt, szaladt oda rögtön. 

Ne kiabálj! Valami bajjod lessz! — aszondja. 

— Lesz neked, mer nyakonváglak, ha te vagy is az öregebb! Tudod 
jól hogy idesapánk millyen ellensíge vót az íllyennek, aszt van lelked, 
végigordítod itt az utat! 

Én magam csudálkoztam azután, hogy mertem én így szólni a 
testvíremhe! Hát tíz évvel vót öregebb, hát más kor soha így nem 
beszíltem vele! De akkor úgy elfutott a míreg, hogy ott óbégat mint 
eggy ütödött! 

— Nem mísz tovább sehova! — mondom neki. — Gyössz velem, aszt 
azután meg elmész haza! Hát hogy gondolsz íllyet?! 

Gyött aszt velem csendesen, de még Szitás sógorom is. 

Hát minállunk ugye a családba se vót nagy divat a komunizmus. 
Vót itten mán nagyon rígen is szocialista párt, Míszáros Imre 
keresztapám — aranyos kedves jó ember vót — kilencvennyócba benne 
vót már, û vót a píztárnok is kilencszáz nígyig. Mesílte aszt nekem 


keresztapám, én meg csudálkozva hallgattam: 

— Óo, — mondom -— hát ollyan rígen is vót mán szocializmus? 

Vót bizon, vót, vót ám! — aszondja keresztapám. Tagja vótam, 
tagsági díjjat is fizettünk! Budapestre küdtük fel a tagsági díj j at! Na 
aszt egyszer, írtak nekünk Pestrül, hogy menjen fel valaki, mer 
Párizsbul gyött eggy ember, aszt beszílni fog. Aszondták akkor a 
többiek: — Na Imre, te vagy a legértelmesebb, eredj te fel, hallgasd 
meg mit ugat a párizsi nagykutya, aszt majd elmondod nekünk! — 
Felmentem Pestre, haza is gyöttem. Kiraktam a zsebembül a 
maradikpízt, meg a tagkönyvem, mondom nekik: — Mátul kezdve nem 
vagyok szocialista! — Mir? aszondják. — Hát tudjátok-e mit ugatott a 
nagykutya? Hogy elgyön az idő hamarosan, ha összetartással leszünk, 
hogy házunkat-fődünket elveszi az állam, aszt ennünk ad amír 
dógozunk! Úgy hogy ott egye meg a fene üket, én azír töröm a követ 
az útfélen hogy föődet vegyek, hát inkább akkor nem vagyok 
szocialista! — Akkor mind felmondtunk, megírtuk Pestre. 

Így mesélte a kisöreg. De szeretett mesélni, sokat hallgattam! — Aa, 
— aszondja — sok kutyaság elfolyik, tudjátok! 

Szóval a mi családunkba nem nagyon vót divat a komunizmus. Ászt 
ahogy akkor negyenötbe alakultak a pártok, nekem persze eszembe se 
vót a kommunistákho iratkozni. 

Ahun most a posta van, a Hubert gróf borát mérte ott ezelőtt 
Toronyi Laci. No majd el lettek ük onnat tiltva, mer közel vót ez a 
katolikus templomho, nem is tudom utánna minek használták azt a 
házat, csak mikor begyöttek az oroszok, ott alakultak a pártok. 
Lehetett menni iratkozni, eggyik szobába a komunista pártba, másikba 
a szocialista pártba, harmadikba a kisgazdákho. Nohát én a 
kisgazdákho kíszültem, de csak bementem elsőbb a komunista 
szobába. Egy Budai nevű ember vót ott, nem tabi, csak ide gyött Tabra 
lakni. Belípek, mondom: 

— Nem tudom kérem jó helyt járok-e, be szeretnék iratkozni a 
pártba. 

Ó, ugrik fel örömmel Budai, — Kérem, tessék, itt lehet beiratkozni! 

— De — mondom — ugye itt a kisgazda pártba írnak be? Mer én abba 
akarok lípni! Nehogy mán tívedísbül a komunistákho menjek! 

Menjen akkor innét! Menjen a fenébe! — de csuda dühös lett Budai! 

Jól van, — mondom — ne kiabáljon, én vagyok itthol! Maga nem is 


tabi, nem ismerem, ki maga? Na isten megáldja! — otthagytam. Majd 
ki ugrott a bűribül Budai, én meg nevettem. Mentem át a másikho, 
beiratkoztam oda. 

Nahát persze nemcsak nevettünk negyvenötbe, mer csúnya dogok is 
vótak közbe. 

Vót nállunk eldugva az egyház ezüstjibül, meg doktor Markovicsék 
is adtak ide egy pár darabot hogy tegyük cl — ûk Pesten vótak az 
ostrom alatt —, nohát ezeket elásta az uram egy ferslógba, meg mikor 
németek vótak. Hát Rót Sanyi ezt valahunnat megtudta — máig se 
tudom kitül. Internálótáborbul gyött haza ű is, Németországba vitték a 
szerencsétlent, de hazakerűit, meg a felesíge is, hát a szülei idehaza 
meghaltak közbe, de ük hazagyöttek. Gyön egyszer elő Rót Sanyi, 
puskával. Aszondja neki Bálint: 

— Na aszt mi lessz avval, komám? 

— Majd nem komázunk, — aszondja Sanyi — hanem nekem szót 
fogadsz! 

De eggyütt jártak iskolába Bálinttal, a fénkípjek is megvan, eggyütt 
állnak az iskola előtt! 

— Jobb lesz ha elteszed azt a marhaságot, — aszondja Bálint — mer 
ha a gyerek íllyennel ügyetlenkedik, bepisil! Nem értesz te ehhe, mint 
ahogy én se, — hát nem vót eggyik se katona — elájulsz ijedtedbe ha 
elsül! 

Nem beszílünk annyit! — aszondja Sanyi. — Hallom hogy itt 
ezüstnemű van elásva, azt most kiszedjük! — aszt nyomja Bálint 
hasának a puskát. 

— No, — mondom — Snnyika, innét aztán most hamar tűnjön el! Mer 
a Markovics-árvák holmiját, meg az egyházét én magának úgyse adom 
oda, nem érdekel hogy gépfegyvere van! Úgyse meri azt maga 
használni! Mer maga nem hivatalosan van ideküdve! Hát úgy a 
fejünkre estünk mink, hogy elhigyjük hogv azt most kötelessek 
vagyunk magának odaadni? Itt van, minden amit mondott, de itt is 
marad! 

Elment aszt Rót Sanyi, lógó orral. Nem is gyött más se keresni, úgy 
hogy megmaradt minden, szípen vissza tudtuk adni. Nahát ugye 
amikor meg a zsidókét ástuk el? Mer ollyan is vót sok, lehet hogy a 
Rót Sanyié is ott vót a fðdbe, valamellyik parasztháznál! Persze hát 
megpróbálta ugye. De nem sikerűit. Kimentek aszt Palesztinába 


Sanyiék. 

Elõgyött egyszer Spekonyáné is, az meg eggy ívvel, hogy írjam alá. 
Orvos vót az ura, kis ideig vótak csak Tabon a háború alatt. Hozta az 
ívet, hogy û evvel két embert ki akar irtani. Egy mérnököt meg egy 
földbirtokosnét, Borbí Gábornét — na írjam alá. 

— Hát nem — mondom neki. — Mer ha a nagyságos asszonnak nem 
tetszenek ezek, vagy megsértették valamivel, azér még nem lehet két 
magyar embert megölni! Meg ne halljam, hogy még valahová viszi ezt 
a papírt, mer teszek ellene! 

De mán vót rajta három aláírás! Az eggyik aki mán oda vót írva, azt 
mondta azután hogy hát fiit tűle. No nyilván a többi is fiit, azér 
vállalta. Hát én meg azér nem írtam alá, annyira nem filtern a bűrömet, 
hogy aszt majd hogy bánik el velem — az ű dóga. 

De nem lett aszt semmi, az ív is annyiba maradt, esak hát azután 
meg Spekonyáné fiit tülem, hogy ugye énnekem íllyen dogok a 
tudomásomra gyöttek. Na de hát nállamnál szószátyárabbra is rábízta ů 
ezt, ott vót az a három! De nem tett ellenem semmit, nagyon is kedves 
vót azután. Még meg Borbi Gábornéval is barátkozott! Láttam egyszer, 
hogy a nagyságos asszony ment ípp oda Spekonya doktorékho. Meg is 
kérdeztem: 

— Gyakran tetszik ide járni? 

— Nem gyakran, — aszondja — másodszor vagyok, miúta 
visszagyöttünk a menekülísbül, de most nagyon hí Bébiké, hogy 
kártyázzunk — aszondja. 

— Én ha a nagyságos asszonnak vónék, nem gyónnék egyszer se — 
mondom. 

— Hát mér? 

— Mindeggy az, — mondom — nem kell errül beszílni. De tartózkodj 
ík! 

Hát nem elárult Spekonyánénak?! Megkérdte tűle, hogy én mér 
mondhattam ezt! Na ezer is fiit úgy tûlem akkoriban Spekonyáné! Én 
aszt meg is mondtam Borbi Gábornénak: 

— Éntûlem aszt fonhatják a kötelet a nyakára, nem szóllok többet 
egy kutya szót se! 

De elsimult aszt lassan ez a dolog is, csak én nagyon nem szerettem 
azután mán Spekonya doktornét. Nem szerettem, amikor ment a faluba 
nagy szigorú arccal, aszt hirtelen: — Pá Esztikém! — aszt rámvigyorog. 


Hát akar vígigvágna rajtam! Mir nem tud nekem komolyan köszönni, 
hát nem várom én azt el, hogy rámmutassa a fogát! Úgy haragszok 
ezer, meg úgy látom rajta, hogy nem szívibül gyön! 

De nincsenek is má Tabon Spekonya doktorék, elmentek még 
ötvenhat előtt. 

Hát, csakugyan, sok kutyaság elfolyik! Nem jó idők vótak ezek, 
negyvenöt után! Új uraink lettek, aszt ollyan bírónk vót, hogy ott 
könyökölt a szakadt ujjasába a törvínyasztalon, mint a kabai kutya a 
garádján — íllyen vót akkor a falu eleje. Eggy asszon meg odaállt a 
krumplisverem elé, levették, aszt hozta az újság a képet: íllyenbe lakott 
ezelőtt a szegínyember Tabon. Na. Hát higyje aki hiszi! 

Egy pesti villanyszerelő elvett egy tabi jánt, úgy gyött ide, 
mozigépész lett itt, meg nagy pártvezér. De akkor úgy ment a mozi: ha 
a felesíge nem vígzett a fodrásznál, várhattunk! 

— Hát — mondom — Borbí Gáborné kedviér íllyet nem csináltak! 
Akkor még íllyen nagy urak nem vótak Tabon! 

Én a nagy szájammal mindig megmondtam. Csak azon 
csudálkozok, hogy nem lett semmi bajjom. Nem szerettek, de nem 
bántottak valahogy sose. Jut eszembe a kis Patonai Misa, nevelt fiam 
vót soká, három éves korában hoztam elő, még itt kezdte az iskolát. 
Hát aszt nagyon nem kívánta az iskolát a lelkem, küdtem mindig, 
beszíltem neki: 

Kisfiam, eredj hát! Szeret tíged a tanító kisasszony! 

— Szeret ám, — aszondja Misa — mint seggibe a tüvisket! 

Nahát engemet is így szerettek az új urak, ahogy a Misa mondta. 
Valahogy mégis megtûrtek. 


Történelem 


Hát én azt hiszem, ha arrul az ötvenhat előtti időszakrul azt 
mondanám hogy csudajó, úgyis tudnák hogy hazudok. Hát bizony az 
nem vót jó nekünk. 

Mer nem vót mán a betevő falatunk se, a ruhánk se, sásbul vagy 
gyékínbül fontunk cipőt, hétköznap abba jártunk, azt úgy 
összevarrogattuk vászoncérnával — mer senkinek se vót. Ha egy pár jó 
cipõnk vót, az is elment. El kellett adni vagy valami, mer minden 
kellett az adóba. Csak íppen hogy ettünk — azér hízót mindig vágtunk, 
csak kicsit; mer mindig a nagyobbakat kellett bcanni. Én meg még 
nem próbáltam azt a szegínsíget, amibe akkor vótunk! A két fiam 
katona vót. A menyem itthonmaradt mivelünk, itt született a két 
gyerek. A nagy beszolgáltatás a nyakunkon. Még akkor nem kaptunk 
segélyt se, a gyerekeknek ezt a nígyszázforintos utalvánt, ami kísõbb 
vót, most akkor annak a kicsinek is összevenni mindent! Hogy úgy 
szígyeltem a menyem előtt is, hogy — hát nincs! Hát olyan nehéz 
helyzetbe vótunk, hogy kimondhatatlan! 

Jelenteni kellett minden este, hogy mennyit szántott ki az uram, 
vagy hogy áll a vetíssel. Hazahozta nekem a ripát kocsival, levelestül, 
aszt odaki lehántuk a rípásverem elébe hogy megcsumáljam — még 
nagyságos tabi Borbí Gáborné is segített csumázni! — úgy hántam aszt 
a gödörbe. Aztán, hát — verik a kaput. Odanízek: két erős fiatalember. 
No a fene ett vóna meg benneteket, gondoltam, na megállj. Majd adok 
én ennek! Odamegyek, mondom: 

— No kedves uraim! Ha velünk van dogok, gyöjjenek be. 
Becsületes ember lakik itten, nem ütnek minján a fejükre, hacsak 
kísõbb ki nem érdemlik! 

Azt mondja, hogy hát azt gyöttek érdeklődni, hogy el vane mán 
vetve. 

Mondom: — Ha íllyen kupcihérek nem járnának az úton, hanem 
dógoznának, már ország szerte el vóna vetve! De hogy íllyen erős 
fiatalember ötven éves öreget noszogasson arra hogy vessen! Jobb 
vóna az eke szarva mellé állna! Meg hát mikor csináljam meg? Engem 
is csak hátráltat most, vagy begyön aszt segít, vagy elmegy dógára! 

Aszondja: Elmennek. De most akkor mit mondjanak a 


közsígháznál, hogy el vane vetve? — Mit bánom én mit mondjanak, 
úgyis menni kell estére! 

Hát este az uram elmegy, jelenti hogy el van vetve minden. Nem 
szóltak neki semmit. Másnap — hívatnak! Hogy a fene egye meg, 
ugyan kinek mondtam hogy kupcihér? 

Azt mondja a tanácselnök — akkoriban választottak elnököt, addig 
bíró vót — azt mondja: — Kedves Muharosné asszon! Mit jelent az a 
szó hogy kupcihér? 

Na, gondoltam, helyt vagyunk. Mondom: — Hát az ollyan 
dologkerülő,  semmihaszna embert jelent. Vagy legalábbis 
kevéshasznút. 

— Tudja-e kinek mondta ezt maga? 

Mondom: — Tudja a csuda. Nem tudom én, hát nem kérdtem meg 
hogy híják! 

— Hát az a megyei bizottságiul vót itten. 

Na hát akkor nagyon jó helyt mondtam! Hogy fogja meg az eke 
szarvát aszt csinálja! 

Egyszer meg — ávósok gyöttek a faluba. Az adóír. Az előtti héten 
adtunk le egy százhatvannyóc kilós hízót, mikor elvettík, mondtam: 

— Hát mán ne tegyík, hogy egy fillérig elveszik, adjanak ötven 
forintot! Csak annyit kérek! 

Aszondták rá, hogy nahát adnak ötven forintot! Ahogy aszt teszem 
el a pízt, mondom: 

— Ezt rögtön viszem egyházi adóba! 

Húú! Az hogy veszekedett! Adjam vissza azonnal! 

— Óo, — mondom — ezt mán nem. Ollyan nincs aki ezt visszavegye. 
Na próbáljon valaki a zsebembe belenyúlni! 

Na, gyöttek az ávósok, egy hétre rá. Megin hittak engem. Elmentem 
a templomba elsőbb, nem a közsígházho. Ászt úgy raktam a szatyorba 
az iratokat, hogy legfejül vót a Zsótár. Mikor odamegyek, látom, 
intenek az ávósnak, hogy ez az. Tiszt, valamíllyen tiszt, nem tudom mi 
rangja vót, ül az asztalnál — pakolok ki. De úgy szedtem az iratot: 
elsőbb elébe tettem a Zsótárt. Felveszi, nízi. Aszondja: 

— Ez mi? 

Mondom: — Ez a Zsótárom! 

— Hát ezt mir hozta ide? 

Mondom: — Mer a templomba vótam fiam elsőbb. Mer úgy 


gondoltam, hogy ha megadjuk az istennek ami az istené, majd talán 
könnyebbsíggel megadjuk a kormánynak is ami a kormányé. 

Aszondja: — Tán még hisz a néni? 

Mondom: — Hiszek! Te tán nem hiszel fiam? Mer akkor azt is 
megcsalod, akinek a zubbonyát viseled! 

Összecsapta a Zsótárt, aszondja: — Mehet! 

Aszondja a vígrehajtó: — Nincs elintízve a dóga! 

Had menjen! 

Elgyöttem. Akkor nem is mondták hogy mit kell fizetnem, kitettík a 
szűrömet. Jókat nevettem nekik! 

Jaj, hát az íllyeneket úgy tudtam ugratni! Előgyött a vígrehajtó 
egy cigánnyal, foglalni. Aszt ott erőszakoskodott, hogy 

— Értse meg asszonyom, ha nem fizeti az adót, elveszem a tehenit! 

Mondom: — Én járok jól, mer akkor a vöm leszel, kedves fiam! 

— Én? — aszondja. — Hogy-hogy? 

— Hogyhogy hogy-hogy? A fiam elvette a Donát Mihály jányát, 
veje lett a Donát Mihálynak. Te meg fiam elveszed a tehenemet, aszt 
võm leszel! Ez úgy megy! 

Gondolkodott egy darabig, aszt elkezdett káromkodni. Szidott! 
Kiabált! 

— Nahát aztán — mondom -— mi van ezen haragudnivaló? Tizennyóc 
éves, igaz hogy kelengyéje nincsen, csak az van neki amire a farkát 
rászorítja, dehát ugye a võlegínt az érdekli! 

Az uram csak ment kifele, ki az ajtón. — Ezír — aszondja — törvínbe 
megyünk! — Mondom: — Jó van, hát a házasságot ott lehet elintézni! — 
De az a cigány is úgy nevette, a ládárul leült a födre aszt ott rázta a 
nevctís. 

Hát aszt a vígin aszondja a vígrehajtó: — Ne tessík má mondani ezt 
sehun! 

Én nem, kedves fiam, csak két hellyen. Az úton, meg a kúton. Hát 
mit titkolnék ezen? Nem a kazalba húztad el, ha megkérted rendesen! 
így nem titok ez! Meg hát öröm is ez nekem, nagyon, hát ugye nem 
akárki kérte meg; hát örömömbe csak kibeszílem maj biztos! 

Mit ad isten, kiszuperálták a tehenünket, mer kicsi vót meg öreg. 
Úgy vót ez, hogy akkor született Bálint unokám, aszt hogy legyen a 
kicsinek tej, azér vettük meg hirtelen. A kis öreg tehenet — hát amíllyet 
lehetett. De azután tejbeszolgáltatás is vót, hát nem iól sült el a dolog, 


nem bírtunk az öreg tehéntül szabadulni. Mondom egyszer Lajosházi 
doktornak: — Csináljon má valamit evvel a tehénnel, nem tudunk tűle 
szabadulni! — Na aszt kiselejtezte. Vittük Kunhegyesre. Azt mondja a 
vágóhídon a kúnhegyesi míszáros: 

— Hallja-e asszonyom! Nem ez az a mesebeli tehén, akit el akart 
venni a vígrehajtó? 

— De, — mondom -— de ez az! Hunnat tudják? 

— Aa, hát itt ollyan híre van! Még a vígrehajto feleséginek is 
megírták, hogy vigyázzon, mer nősülni akar az ura! Tizennyóc évest 
vesz el! 

De el is helyeztík a vígrehajtot a Dunántúlra, mer még tán 
öngyilkos is lett vóna ha el nem helyezik. Annyira szájravettik a 
tehenünk miatt! 

Az uram meg fiit az illyenektüi mindig. Hogy — Maj meglásd, 
egyszer hogy megjárod! — Aaj, hát csak megmondom, amit akarok! — 
De nem lett semmi bántódásom. Nem bántottak sose, mindig meg 
tudtam úszni a dogot. Más azér nem nagyon merte így köszörülni a 
nyelvit — fíltek. Én is hát mindig vigyáztam ugye, arra nagyon 
vigyáztam: A demokráciát mindig dícsírtem! Avval kezdtem mindig! — 
Csak akik vígrehajtják, — mondom — ami ki van adva, azok komiszok! 
A kormány, az nagyon jó, az aranyos — a kormány az minden vót! 

Egyszer meg — gyött a szavazás. Képviselőválasztás hát mit tudtuk 
mink hogy ki lessz a képvisellő! Én nem megyek. Az uramat nem is 
nagyon hittak, de énírtem mindig gyött a posta, hogy menjek má, 
menjek má, hát mán csak én nem szavaztam! Kimentünk a Tóalá a 
szölőbe, utánnunk gyött egy biciklis ember. Szedtük ott az almát, 
mondom neki: 

— Rakja tele a táskáját, jobban jár mintha engem hurcol oda! Ügyse 
megyek, én nem szavazok. Nekünk ollyan mindeggy, ki viszi el az 
utolsó falat kenyerünket! Nem érdekel. 

Hazagyövünk a Tóalól — mán akkor ketten gyöttek, motorbiciklin. 
Hozzáfogtam fözni mán, feltettem a koppotťn a csirkének — hogy 
menjek el? 

— No, — mondom — fiam akkor te ittmaradol. A tűz ne aludjon ki! 
A két gyerek meg a két szemed világa, mer ha valami baj esik rajtuk, 
kiszúrom mind a két szemed! 

Felültem a motorra, vittek. Hát, nagy zúgás vót, mer mán két 


órahosszával előbb mindenki leszavazott, én meg nem mentem. 
Bemegyünk, aszondják nízzem meg hogy hát ki a képviscllö. — Mit 
bánom én, akárki! — Leszavaztam, jól van. Gyövünk ki, mondom: 

— Hanem ám én gyalog nem megyek! 

Hát egy valaki ott áll, egy autó mellett, aszondja: Majd én elviszem 
az autómon! 

— AC enyimen! — mondom. — Magáé ez uram? Én fizetem a több 
adót, az enyim legalább úgy mint a magáé! Hát csak vigyen vele 
nyugodtan haza! 

Haza is hozott. Kosáriné meg a szavazóbizottságba vót. Lesi ríva, 
hogy engem meg autóba tesznek aszt visznek el. Mer hát hallotta hogy 
mit beszílnek, hogy ha nem szavazok elvisznek, meg maj 
megtanítanak mán engem móresra, mer nagyon nagy a szám. Alig érek 
haza, szalad Kosári tanár úr. 

— Jaj, — aszondja — hát itthon van? A felesígem gyött haza ríva, 
hogy elvittík autón! 

— Fenét, ide hoztak haza, ni! 

— Jól van akkor, — aszondja — nincs semmi baj. 

— Níincs, — mondom — nem szóltak nekem egy rossz szót se, 
örültek hogy megszabadulnak tulem! 

Vót azér akinek csakugyan lett bajjá. A második szomszídunkat, 
Patócs Sándort nagyon megvertík, mer azt mondta a Rákosira, hogy — 
szóval nem szípet mondott rá, na. 

Nem nagyon eggyeztem Sándor bátyámmal, mer így magamba 
igazat adtam neki arra amit mondott, csak vót azér ott egyéb is. Meg is 
szólítottam, mondom neki: 

Sándor bátyám! Magának a veje nagy komunista. Az lett a jánya is. 
Hát ha maga a komunizmust nem szereti, mir tûri, hogy az ezreket 
hazahordják, a fizetíst? Én, ha valakit nem szeretek, a pízit se fogadom 
el! Nem vagyok komunista, hát nem fogadom el a pízeket! Vagy ne 
szidja üket, vagy ne fogadja el a pízt! Mer egyszer maga erre ráfizet! 

Nahát aszt úgy lett. De csak sajnáltam, mert másfél esztendőre 
elzárták ezért. 

Ez se egyenessen feljelentís vót, mer az nem túlságossan vót. 
Nagyonis összetartó vót a níp — amíg lehetett. Ez is majdnem csak 
véletlen tudódott ki. Patócs Sándor bátyám veje, Barabás István — most 
Debrecenbe valami vezető az Barabás István a húgát akarta betenni a 


szövetkezeti botba píztárosnak. De addig aki píztáros vót, az is rokon 
vót, Sándor bátyám unokatestvírje urának rokonja. Ászt az is ott vót 
Kontra Jánosék a disznótorba, ahun Sándor bátyám ezt a megjegyzíst 
mondta Rákosira. Amikor aszt Barabás előhozta, hogy ez a Piri nem 
való píztárosnak, mer még politikailag nem írett, nem úgy mint az ű 
húga, a Piri visszabeszílt neki, hogy 

— Én még tizenhét éves ján vagyok, ne engem tanítgasson, ha az 
apóssát tanítsa hogy hogyan beszíljen! Az apóssá ugyan elíg írette 
politikailag? 

Ászt nyomozók vótak ott. A jány se tudta. Ászt mindjár az eggyik 
nyomozó: 

— Mér, hát mit mondott az apóssá? 

— Mondott amit mondott, de nem helyessen beszílt! 

De bizon két pofonra megmondta a jány. Hogy mit mondott Patócs 
Sándor. Behívatták Kontra Jánost, akinél a disznótor vót, meg eggyik 
szomszídját, Márton Istvánt, azokat is addig ütöttík, míg aszt 
megmondták hogy tényleg azt mondta Patócs. — Szóval ez se 
egyenessen beárúlás vót. 

Vót úgy is, hogy hirtelenjibe nagygyűllíst hittak össze, mer a 
katolikus papot akarták bántani. Csak mer pap! Egynehány rongy 
asszony! Eggy áldott jó ember vót Pamagi Dezső, nagyon jó, szolid 
ember, dehát — pap vót. Hát ezellen felszólaltam, a nagygyűllísen. 
Annak meg az lett a következmínye, hogy egy este tömök, hát gyön a 
jedzöné, meg Sánta Margit kisasszony, meg Sándor Ignácné, hogy 
hallottame, hogy ûnállok most missziós pap van. Hogy menjek mán el, 
hallgassam meg, hogy millyen gyönyörűen prédikál. Mondom: 

— Hallottam, ténleg! De ollyan sok nekem a dogom, ollyan fáradt 
vagyok! 

Csak most gyöjjön el, gyöjjön el Esztikém! 

Hát, mondta Bálint fiam, menjek el, majd û megtöm. O nagyon 
alkalmas vót minden dologra. Hát csak papucsba dugtam a lábomat, 
tiszta kötőt kötöttem, aszt mentem velök a templomba, katolikus 
templomba. Kérdeztík, hogy tán azér nem akarok, hogy — — dechogy 
azír! Hát nem tilos az nekem! Meg szeretem én minden értelmes 
embernek a beszídjit hallgatni! 

Bemegyünk a katolikus templomba, hát visznek fel az első padig. 
Gyerünk csak, gyerünk, a legelső padba! Úristen, mit csinálnak ezek 


most énvelem? Látom ám, hogy integetnek rám a papnak, mutogatnak 
engem. Na aszt prédikált a pap. Hogy nemcsak ezelőtt vót sok próféta, 
ma is vannak prófétalelkûck. Például itt van köztünk eggy asszony, aki 
nem is a mi hitünkön van, mégis kiállt háromszáz ember ellen, a mi 
papunkér. Áldotta ott lencsémet-borsómat. — Hát ezt azér nem 
szerettem égiszen. 

Ötvenötbe nyáron János fiam hazagyött hat hétre. Kétheti 
szabadsága vót, meg egy hónapi fizetetlen szabadságot vett ki, hogy 
segítsen nekünk aratni. Mer be kellett jelenteni az aratót, neki ki kellett 
adni a ríszit — hát ű persze itthonhatta nekünk. A többi mind, de MIND 
elment, elvittík egy szálig, egy falat kenyerünk se maradt azon túl ami 
az ű rísze vót! Még meg úgy vittík el, hogy semmi adót se számoltak 
írté! Úgy bántak mivelünk mint a kulákokkal, íppen úgy elvittík 
mindenünket mint azoknak. Nemcsak a termínt, a bútoromat úgy 
adtam el íppen az orrok előtt! Szóval így a kulákok közzé soroltak 
minket. 

Jánost meg Pesten küdözgettik így háztömbökhö, felolvasásra. 
Legyöttek mindenütt az emeletrül is, Jánosnak meg fel kellett olvasni 
egy iratot, hogy azér nincsen a pestieknek kenyerek, mert a kisgazdák 
falun megétetik a malaccal. Hát vót aszt olyan, aki ott szidta, átkozta a 
parasztokat, aszt János meg elkeseredett, aszt elmondta, hogy ez nem 
igaz. Mer elviszik a géptül! Nekünk oda kell vinni, hogy elcsípiik, de 
haza se hozunk semmit, nem hagynak egy szem búzát se! 

Elmondta János azoknak. Vót ottan bizalmi ember, de ő azt nem 
vette figyelembe se. De akkor ÚGY megvertík! Nekem nem mondta 
meg, itt a szomszédnak, eggy idős embernek mondta csak el. Aszonta, 
másnap dílre ért haza. Ült az úton, meg lefeküdt a ligetbe a padra, meg 
mindenhogy ment. Ollyanra dagadt a feje, hogy aszitte hogy 
belepusztul. Pedig az igazat mondta, mer nem vót még magunknak se 
mit enni, nemhogy a malacnak adtuk vóna, a KENYERET! Vagy a 
KENYÉRNEK való lisztet! Csakhát ugye valakin cserdülni kellett az 
ostornak. 

Idehaza meg a rengeteg vígrehajtó! Hogy mindig vót itt valaki! 
Anga Lajost, aki nekünk aratónk vót, behítták hogy gyöjjön el 
mihozzánk búzát szedni. Aszondta Lajos: 

— Ide figyeljenek. Énnekem, miúta én az eszemet tudom, onnat van 
a kenyerem. Én nem megyek! 


Aszondták neki: — Azt próbálja meg! 

— Nem bánom én, akar mit csinálnak, én ahho a házho nem 
megyek! Megértettík? 

Még hármat hívattak, egy se gyött el. Egy szerencsétlen kulákot 
úgy kipofoztak, hogy csuda — nem gyött. Mikor meghallottam, hogy 
mit kapott írté, mondtam neki: 

— István bátyám, hát mir tűrte, inkább gyött vóna rögtön! Hát 
tudjuk mink azt, hogy magának ez muszáj vót, hogy elgyöjjön! 

Lett azután mégis, aki kapható vót. Ó, hát hogyne, vót úgy hogy 
heten is gyöttek, egyszerre. Mán akkor nem bírtam magamat. Nem 
bírtam magamat! Mondtam eggyiknek is — tabi ember vót, megvan 
még : 

Mir nem misz budit pucolni fiacskám? Mir így ílsz?! Ollyan 
családod vót neked, hogy becsůletessen dogozik, neked meg van 
lelked, hogy így gyössz házrul házra?! Pucoljál vécét, az is 
becsületessebb kereset, elvígzed a dogod, kifizetnek — de így?! 

Odaborúlt a kerítísrácsra, úgy rítt. Aszondja hogy hát valamibül 
ílni kell. 

— Ez, ez nem megílhetís fiam. Ez szígyenpíz, amit kapsz! Egy 
meg — az beírt Szolnokra, beárúlt eggy asszont, hogy az sértette 
ût, meg a beadást szidta. Aztán gyött az is velők, gyött hozzánk is a 
vígrehajtókkal. Annak meg aszondtam, hogy 

— Ha az egísz famíliádat kaskára hányod, az se ír a magyar 
államnak annyit, mint az én katonafiam! — mer Jánoskámra mondott 
valamit. 

Mán akkor annyira ki vótam merülve, hogy nem tudtam mit 
csinálni. Egy másik meg nagyon csúnyán, vín piszkosnak, meg 
mindennek lehordott. Mondom neki: 

— Szígyelheted magad. Ha el kell vinni, vigyed, ez a törvíny. 
Vigyed, de ne szidj! Mir szidol?! — Mer két mázsa búzát nem vittünk 
be, hogy János szerelt vóna le, hát ne vándoroljon a világba, mondjuk 
neki hogy eredj? Mer nem tudunk enned se anni? 

Mindenünket  elvittík. . Negyvennígy mázsa búzaegysíg 
beszolgáltatásunk vót, azt mind elvittík. Nem tudtunk beadni 
háromszáz tojást, azt három nap alatt kellett vóna vinni, de nem bírtuk. 
Meg a tejet se, ami még az öreg tehenünkre vót kiírva — hát nem ment, 


na. De mindig vertik a kapufelet a vígrehajtók, hogy ezt vigyík, azt 
vigyik, elvittík amit megfoghattak — na én ezen úgy elkeseredtem, jaj. 
Ki se tudom mondani. Mejjbeszúrtam magamat, késsel. 

Mer mán annyira ki vótam idegileg ugye, hogy a gyerekekkel is 
annyi dógombajjom vót, hát itt vót a menyem két gyerekkel, ugye 
azokat is ellássam, Bálint fuharba ment, ű az itthoni dogokkal nem 
törödött, különben se, semmi pízi dogokkal, mind az én bajom, meg 
annyira letört az, hogy mindenkit így tönkretesznek! Meg hát a 
magunk zaklatása is, meg hogy nem tudok a menyemnek annyit adni, 
ahogy szerettem vóna, mindennel elhalmozni — mán annyira ki vótam 
merülve, hogy nem bírtam. Aztán így gondoltam el, hogy ha én 
meghalok is, de legalább majd a többieket nem merik mán annyira 
sajtolni — így gondoltam. 

Vót itt eggy asszony, az ura a háborúba vót, nem bírta letörni a 
kukoricáját se. Meg nem vót takarmán se itthon a teheninek. Adtunk 
akkor neki annyi kukoricát, hogy olyan száztíz kilós lett a hízója, meg 
vagy hathét kacsát meghízlak. Itt közel, a Tóparton vót födünk, 
Muharos Istvánokkal átellenbe, onnat meg hordhatták a töreket meg a 
csutkát, azon telelt ki a tehenök. Aztán, az izgatott fel a legjobban, 
hogy begyött, az is, az az asszony, nem mondom a nevit, a 
vígrehajtóval, így járt vélek, mint falubeli, begyött a kapunkon aszt 
aszondja: 

— Emlíkszel-e még rá Eszter, — aszondja — hogy millyen sok 
kukoricátok vót, mindig tele vót a ház eleje, annyi vót a front alatt, — 
aszondja — hogy mink is hízót, meg kacsát hizlaltunk belűle, mer 
ollyan jó vótál, hogy adtál! Hálás is leszek, míg ílek, írté! — aszondja. 

Ha ű ezt nem említi, nekem eszembe sincs. Hogy ezelőtt nemtöm 
hány évvel én miket adtam neki. Dehát hogy ű hálás lesz míg íl. 
Mondom neki — hát mit mondjak, ugye, egy ollyannak?! — mondom 
neki: 

Akkor hát hálábul gyöttél elő, nyomorult! 

Bálint rögtön kitett a kapun, hogy menjek ahova akarok. Hát Bálint 
látta rajtam, hogy mán a vígkimerüllísig vagyok. Mán akkor annyira 
vótam: ha rámgyött a rívás, két nap is ríttam, egyfolytába. Nem bírtam 
mit csinálni, vizes lepedőbe csavartak, meg így a szék karjának 
vetettem a kést, aszt úgy. 

Valahogy nem sikerűit. Első sorba — hát csontnak ment. Ment azér 


beljebb is, próbáltam még, de olyan nagy seb nem lett. Ugy hogy avval 
nem vittek el kórházba se, csak gyött ki orvos. Tulajdonkípp inkább az 
idegeim miatt feküdtem utánna sokat. 

Sürgönyöztek akkor Jánosnak — még katona vót akkor. Hazagyött, 
ícaka. Aztán mikor visszament, jelentette azonnal a parancsnokának. 
Hogy mit csinálnak itten. Hogy íly lyen csúnyán bánnak a 
parasztokkal. így gyött ki azután két tiszt, két katona, szíjjelnízni. 

Előbb a közsígházho mentek, meg több helyre bementek a faluba, 
érdeklönni irántunk, hogy millyen emberek vagyunk. Azután gyöttek 
ide. Beszílgetni — úgy mondták. No oszt mink bcszíltünk nekik. Ott ült 
az őrnagy, mellette egy kémelhárító tiszt, mink meg itt egymás mellett. 

— Én legyek, én, komunista? — aszondja az uram. — Nízzík meg, — 
aszondja — hogy bakkancsba telelek! Mindig csizsmám vót nekem 
télire! Most meg ócska bakkancsot veszünk, ha kapunk! Mer még a 
lábunkrul is lehúzzák ami rajta van! Nem szígyelli ezt a magyar 
állam?! Hát az íllyen kormányt pártoljam?! — Rúgtam eggyet rajta, 
hogy hallgasson — hát, filtern. De utánna meg én melegedtem bele, én 
mondtam egy strófát! Akkor Bálint rúgott az asztal alatt. No akkor 
megint û: — Ezelőtt, ha akartam, az úton háltam! Mer tudtam, hogy az 
adóm után az enyim az út, ott fekszek le rá ahun akarok! De most mán 
ezt se tudhatom! — Hallgass mán — rúgtam megint bokán. Látták a 
tisztek is, hogy lökdössük egymást, szembe ültek. Utoljára aszt 
aszondtam: 

— Hát, én nem lükdöslek tovább! Mondjad ahogy akarod, meg én is 
mondom. Az lessz ami lessz! 

Az lett, hogy a beszílgetís vígin ideadták az adókönyvet. Hogy ha 
valaki mer hozzánk szólni, azonnal jelentsük nekik, mer még a JÖVŐ 
ÉVI adónk is rendbe van! Hogy megértjüke? Hogy az egísz jövő év 
rendbe van, de még az azután való évre is marad! Ez úgy 
szeptemberbe vót, akkorra mán ötezer forintot beszedtek tûlünk, pedig 
kétezer egyszáz forint vót az évi adónk! 

Hát nemcsak mink vótunk így, hanem általába majdnem mindenki 
így vót. Így ment akkor itt, hogy háromszor annyit, meg ötször annyit 
is elvettek, mint amit törvínyes sen vihettek vóna. Úgy hogy 
ollyanformán vót ez, én úgy vettem észre, hogy titokba kiadták 
ezeknek a közsígi vezetőknek, hogy amennyit csak bírnak, húzzanak 
be, de a törvínyes alap írásba nem vót kiadva. Aztán amennyit bírtak, 


annyit húztak. Hogy oszt prémiumot kaptak-e, vagy eltettek belüle 
magoknak — ezt nem tudom. Hát íllyeneket csináltak. Borzasztó sokat 
szenvedtünk. Kimondhatatlan sokat. Szóval rettenetes helyzet vót, 
ötvenhatig, ez biztos. Még ha egykét évig úgy marad a helyzet, sok 
parasztember meghalt vóna! 

Ötvenhatba, még nyáron vagy koraðszön, Pestrül légyott eggy 
ember. Akkor mán mozdult valamit a helyzet. Hittak gyűllísre 
bennünket, hogy Pestrül van itt eggy úr, hallgassuk meg. Aztán hát az 
elmondta, hogy sokat fog enyhülni a dolog, hogy nagyon megbánta 
Rákosi amit eddig csinált, amit eddig elkövetett a nippek Meg hogy 
mindenki bátran elmondhatja a maga érzi sit, gondolatát, meg hogy 
mit níz ki a helyzetbül, vagy hogy mi vóna a kívánság. 

Elsõbb felszólalt eggy ember. De a kutya uristenit, meg így, meg 
úgy, — ott káromkodott, hát eggy elkeseredett, kifosztott ember vót az 
is, de ugye egyebet nem lehetett kivenni a beszídjibül, mint hogy 
szakadjon le az ég, vagy hogy má le is szakadt. Hát osztan felálltam én 
is, én is hozzászóltam. Hogy hát valamit enyhítsenek a parasztság 
sorsán, mer mán évek óta nekünk nem marad egy õrlet búzánk se, 
mindig csak az adót fizessük. Avval kezdtem, hogy 

— Mivel az előttem szólló úr megígírte, hogy senkinek bántódássa 
nem lesz ha elmondja, hát a kormányunkba bízok annyira, hogy nem 
hazudtolja meg önmagát, azzal hogy ha én elmondom amit nem 
szeretek, akkor engem ezír elzárjanak! 

Hát mondta a pesti úr, hogy nem, hogy csak nyugodtan. 

Aszt elmondtam, hogy míllyen keserves helyzetbe vagyunk. Hogy 
szeretünk mi adót fizetni — ami rendes, törvínyes. De hogy harminc, 
negyven mázsa búza nem fut ki eggy évi beadást, meg ha tíz kiló 
marhahússal felmaradunk, nem ölhetünk malacot, hát, mondom ez a 
helyzet bírhatatlan! Szóval én jól elmondtam ami fájt. Elgyött utánnam 
János fiam is, én nem is tudtam, vígighallgatta, csak mondja utánna: 
Idesanyám nem is gondoltam hogy így tud beszílni! — Szóval, jól 
lehetett elmondva. 

Na még, a Rákosi, ez piszkált nagyon engem. Hogy , nagyon 
megbánta amit tett". Mondom erre: 

— Ezt uram én nem hiszem el. Mer vagy nem magyar úr, vagy nem 
mondta ezt. Mer egy magyar úriember inkább agyollövi magát, 
minhogy beismerje azt hogy nem jól cselekedett. Én ha nem eggy 


országnak, de a falunak ártottam vóna, ahhelyt hogy beismerjem 
inkább elpusztítanám magam! De nem aláznám meg magam így, hogy 
beismerjem hogy kárt tettem! 

Hát aszt, másnap hívattak a közsígházho. Akkor azér nagyon 
citerait a lábom, mondtam Bálintnak is: — Halljátok ma jó lesz jól 
elköszönni egymástul, mer a fene tudja hun leszünk! 

Megyek be, Botos Sanyival má kinn összetanákozok. Ne menjünk 
be Esztikém, — aszondja — itt is elintézhetjük a mondanivalót! — Jól 
van. Beszílgessünk. De látom ám, hogy eggy ávós ott áll a 
motorbiciklivel, aszt kezdi szítszedni a motort. Gondolom nem vót 
annak fene bajjá se, csak hallgatni akarja az is hogy mit mondok. 
Botos Sanyi meg, ahogy én odatámaszkodtam az oszlopho, így 
keresztülölelt, û is nekitámaszkodik! Kinyútom a kezem, mondom: 

— Ennyire állj hozzám, jó? Inkább az az ávós úr gyöjjön közelebb 
aszt hallgassa, nyugodtan hallgathassa hogy mit mondok! Úgyis tudom 
hogy hívatott! Nem te hívattál Botos Sanyi, hanem ez az úr ni! — Az is 
ollyan lett, mint a láng. Mondom: — Nízd, ahun megy az a menyecske, 
azt odanyomhatod az ágasho, de engem nem! 

— Ej, ej, — aszondja — mindig íllyen nagy nyelved vót! 

— Illyen hála istennek, mégpedig fejlődik! 

De a végin csak elgyöhettem, nem lett megin semmi. 

Azután mán nagyon jó lett. A mi hízónkat nem vettík el, mer nem 
vót több százötven kilónál, visszalöktík. Aztán a hízott kacsám is 
súlyon alóli vót, azt úgy hajingálta ki az öreg Kozma Gábor. Mondom 
neki: 

— Ide figyeljen, — mer mán akkor kezdett így mozgolódni a helyzet 
— lehet, hogy én járok jól! Még ha mind hozzámveri is, jót tesz velem! 
De azír ne hányjavesse magát ennyire, — mondom — mer hun kerék, 
hun talp! Aztán még maga ís rosszul járhat! 

Igazam lett: mán egy hét múlva nem kellett beanni semmit. A 
hízónkat eladtuk kétezer valamennyi forintér, hát így még másik évi 
beadást is kifutotta vóna. Hogy micsoda megkönnyebbülís vót, hogy 
tisztába vagyunk! Mer szívessen adunk, annyit amit bírunk, de hát ami 
bírhatatlan, azt má nem lehet! 

Az az egy biztos, hogy nekünk ez a változás megváltás vót. Ez 
nekünk sokat hozott, parasztoknak. Mán annyira ki vótunk merülve, 
hogy azt kibeszílni nem lehet, hogy millyen szegínyek vótunk! 


Itten mink rádióbul hallgattuk, Kerekes Ignác bátyáméknak vót 
rádiójok, aszt gyön elő egyszer szaladva: 

— Bálint, Eszti, gyertek, hallgassátok a rádiót, mi van Pesten! 
Szalad mán a Rákosi! Jaj de boldog vagyok! 

Hallgattuk aszt a rádiót. 

Olyan nagyon sokminden itt a faluba nem történt akkor. Olyan 
nagyon igaz nem is járkáltam a faluba, de nem is vót sok látnivaló. 
Egyszer megyek be, hát a posta előtt áll egy csomó níp. De ollyan 
aljaníp csak. A postamester nem a mostani, ha Hegyi Tamás vót még, 
egy kis megijedt ember — lehúzta ugyan a redőnyt, de ideki reszketett. 
Ugye fökípp a berendezést filtette, hogy majd összetörik. Hát oszt, 
ahogy odaírek, eggy a csapatbul kilép, aszt elkezdi ütni a postaajtót, 
hogy 

A magyar níp nevibe lefoglalom a postát! Nyissa fel az ajtót az én 
parancsomra! 

— De hát nem tehetem meg! — aszondja a postamester, hát nem 
tehetem meg! — De reszket nagyon. 

Meglököm, mondom neki: — Csak nyugodtan. íllyentül ne ijedjen 
má meg, a jóisten áldja meg magát! Bízza meg inkább ezt az embert, 
hogy azonnal, saját kezüleg adjon fel Pestre egy sürgönyt, hogy 
elfoglalták a níp nevibe a postát! 

Hát az úgy ment el, megkeresni se lehetett vóna. Úgy hogy az a 
csapat ember mind elment onnat, mindet elűztem evvel, hogy sürgönyt 
kell feladni! Odaki állt a patikáros is a felesígivel, az is leste, hogy mi 
lessz a postán. Odaérek, aszondja: 

— Jaj kedves Eszti néni, mi törtínt? 

— Aaj, — mondom - hát semmi! Azt mondtam csak nekik, hogy fel 
kell adniok egy sürgönyt a kormányho, hírt adni hogy elfoglalták a 
postát. Hát egy se írástudó, hát elmentek. Én se tudnék egy sürgönyt 
feladni, hát ük hogy tunnának? 

Nevettík aszt nagyon, hogy így levertem a zendülíst. Hát ezeket le 
lehetett, mer majd mind ollyan vót, na, hát rendes ember nem állt az út 
közzé, úgy férébb húzódtunk, fíltünk is, meg örültünk, minden érzís 
vót bennünk, de így az úton énekelgetni, zajt csapni, íllyenre a falunak 
a java nem vót kapható. Több is vót az ilyen józan gondolkozású, hogy 
nem ragadtatta el magát, hogy ugye most má mindeggy, hát 
üssükvágjuk a komunistákat — itt nem, itt nem bántottak senkit. 


Egynehány fiatalember beszílt, hogy majd ûk veszik át a 
komunistáktul a falu irányítását — de a"ok mind elmentek, má nem 
lakik belőlök egy se Tábort. 


János elmegy 


János fiam hasonlított rám legjobban. A termíszete is, meg még tán 
arcra is. De tudta ű is ezt, számontartotta, még egísz kicsi vót, mondta: 

— Ugye édesanyám, — aszondja — nekem ollyan szíp nagy szám van 
mint édesanyámnak? 

Ászt ide tette a kis száját az enyimhe, úgy mírte össze. 

De az nem vót jó, úgy nem látta. Előhozta a colostokot, avval mírte 
le, úgy mondta hogy kilenc colos a szám. 

No nekem ugye nem tetszett, hogy kilenc colos, így összehúztam a 
szájamat egísz kicsire. 

— Neem csalunk! — aszondja, aszt jól idevágott a colostokkal, de 
úgy, hogy elzsibbadt az egísz arcom! 

De csak nevettük. Hogy olyan boldog vele, hogy szíp nagy szája 
van mint nekem. 

Selypes vót János míg kicsi vót, — Édesz, édeszanyám, igazán nem 
vótunk moszt rosszak! Igazán nem jár mosztan kikapász! — ilyen selyp 
vót. De szípen kinyötte, nagyonis szípbeszídű vót azután. 

Meg nagyon ordítós kisgyerek vót, kicsi korába ezt nem is szerettük 
benne. Az az átható sivítás — idesanyám nehezen bírta szegíny. Mer 
rengeteg baleset írté mindig Jánost, nagy dezentor vót, a csavaros 
eszivel az mindig belekeveredett valamibe, mindenütt ott vót — aszt 
sok baj lett vele. Akkor aszt ugye ordított! 

Egyszer sárgafödír ment az apja a Cigángödörbe, egísz kicsi vót 
még Jánoskám, de menni kellett neki is. Ászt ahogy fordult a kocsival 
Bálint, odatette János a kiskezit a lőcshö, aszt odanyomta a lőcs. 
Aszondja Bálint, azt se tudta, hogy szedje szít a kocsit, borzasztó mit 
szenvedett ű is, mire a János kézit ki bírta szabadítani! Le kellett 
szállni aszt a rudat elcsavarni, úgy fordult el a lőcs, úgy bírta kihúzni. 
Gyöttek haza, de majdnem rítt az apja is. Pici gyerek, alig tudott 
beszílni még: 

— Ianna, a lőhhö! — hogy a lőcshö nyomta az ujját! Ászt tartotta fel, 
mutatta, hát laposra nyomta égiszen, meghasadt az egísz ujja, 
csepegett a vir a vígin! Sajnáltuk borzasztó! 

Egyszer Szitás sógorom idétlenkedett vele valamit, ütötte a 
lábaszárát ostorral, csak úgy játíkbul, aszt hátrált a gyerek — bele a 


kaszába. A vastaghúsát vágta szít, de vírzett akkor is rettentő! Egy 
ujját meg a rípadarálló kapta el. Meg ráejtettek egy padot — szíjjelvitte 
a nagylábaujját! Egyszer futbaloztak aszt elesett, de úgy telement a 
térgye kaláccsa salakkal, hogy úgy szedte ki a doktor neki bicskával! 
De rengeteg íllyen szerencsítlensíg írté Jánost, avval mindig vót 
valami. 

— Hát, — mondom - te nem is halsz meg szíp halállal fiam! 

Ó istenem, de tudtam ... 

De úgy meg is éreztem én mindig, ha neki valami bajjá vót. Kinn a 
szölöbe vótunk Bálinttal — elfog a nyugtalanság egyszer. Mi lelhette 
Jánost? Valami van vele! Hagytam a dolgot, futottam haza. Gyövök 
haza szaladva, hát ott áll a gyerek az udvaron, de ordít, kegyetlen! 
Nízem, 

— Jaj, idesanyám — mondom megrímülve — nízze, hát mi van 
Jánossal? Hát sárgaságba van János?! 

— Abba, a guta üsse meg! — aszondja idesanyám. — Mind felverte a 
kacsatojást, aszt magára kente! 

Vettem egy tyúkalja kacsatojást, de nagyon nehéz vót kapni, meg 
drága vót, na vettem valahogy, mer ültetni akartam; betettem a két 
ablak közzé; û meg a lelkem a belső ablakot kinyitotta, aszt a 
könyöklöre mind felverte a kacsatojást! Szípen ott szítmázolta, de úgy 
csurgott le a falon, meg magát is, ahun írté! Gyön be idesanyám, 
meglátja: 

— Íjnye a kutya teremtette, micsinász te!! 

— Rátottát! — aszondja János. 

— Rátottát?! Rátotta a fejed is! Na ne fílj, csak gyöjjön haza anyád! 
— aszt kirakta a napra száradni. Megszáradt a tojás, bele a hajába, 
húzta a bürit — sivalkodott János, ahogy a torka bírta! Hát hogyne, 
megmosdott ű abba takarossan, úgy vót táblákba megrepedve rajta a 
tojás. Beletelt két nap, mire a szíp nagy fekete hajábul kiáztattam, 
fülelyukát, mindent kipucultam. 

Egyszer meg sergettíkí12: a gyerekek a hónaljánál fogva, aszt egy 
akácfáho hozzácsapták a lábát. Elhozták a kapuig, ott letettík. No 
kesergett este, hát mit csináljunk — lefektettem. Másnap ahogy este 
gyövünk haza munkábul, aszondja idesanyám: 

— Halljátok-e, a gyerek nem bír a lábára állni! 

Bálint vitte a hátán reggel a doktorho. Megnízték, megröngeneztík 


— hát csonthártyarepedíse van. Megmondta a doktor: Ha most ez 
szíjjelfele húzódik, nem össze, akkor lyuk marad a hártyán, csontszúos 
lessz a lába. Hát komoly beteg lett János. 

Aszt egy kisján vágta hozzá a fáho. De János ezt nem mondta meg. 
Azt mondta megbotlott, úgy ütötte meg. 

— De akkor mir itt? — mondom. — Itt hogyan tudtad? Akkor mé nem 
a lábod fejit ütötted? 

De nem árulta el János hogy hogy vót. No aztán előgyött eggyik 
este a kisjány az apjával. Elkezd nagyon ríni. Hogy ű tette tönkre 
Jánost! Hogy játszottak aszt hozzácsapta az akácfáho! De rítt ám János 
is, meg kiabált: 

— Ne mondd meg, Mariska, ne mondd meg! Én nem árultam el! 

Ilyen vót János fiam. 

Meggyógyult aszt szípen a lába, abbul nem lett semmi bajjá. 

Okos vót János, jóeszű nagyon, úgyhogy a második meg harmadik 
gimnáziumot Szolnokon eggy év alatt vígezte. A negyedikbůl aszt 
kimaradt. Mer írni kellett vóna akkor mellette a Pártnak, meg a 
Demokratikus Nõszövetsígnek hát mink eggyikhe se tartoztunk, így 
azután nem adtak internátust, nem tanúlhatott tovább János. 
Vigasztaltam: 

— Nem baj fiam, lehet gyön még ollyan alkalom hogy elvígezheted! 
Meg aztán annélkül is talpig ember lehetsz! 

Ment akkor dolgozni. Inas vót elsőbb Pesten, azután épületlakatos 
lett, de sokminden géphe értett. Pesten vót az állandó bejelentett 
hellyé, de küdtík sokfele dógozni, legtöbbször Sztalinvárosba, meg 
Debrecenbe is, mer ollyan dolgokat is tudott szerelni, ami a nagy 
hõfokrul a fagypontig lehűti a levegöt. Nem tudom mi az — 
laboratóriumokba kellett. 

Nem tanúlhatott tovább, dologra ment, pedig már akkor operálgatni 
kellett a fejit. A homlokába nyõtt vadhús Jánosnak. Ászt az orrán 
keresztül törtík fel neki a homlokcsontot, úgy szedtík ki. Nem tudom 
mán: ötszöre vagy hatszor operálták, tizennígy éves korába elősször. 
Megmondta egy Hauk nevű — professzor most már, hát akkor még 
csak doktor úr vót, fiatal ember —, megmondta: hiába veszik ki azt a 
vadhúst, ha csak annyi is marad benn mint egy búzaszem, újra 
kisarjad. 

Mikor mán vagy harmadszor operálták, aszt utánna a függöny 


megett segítettem ötözni neki, gyön az igazgató főorvos, aszt kérdezi a 
másik doktort: 

— Na, sikerült a műtét? 

— Igen, — aszondja amaz — ha ilyen szípen sikerül, még húszéves 
koráig is elílhet vele! 

Aszt János meg a függöny megett hallotta. 

Hát ez a szó nagyon tönkretette ût, ez nagyon megmaradt neki. 
Annyi mindenbe belefogott azután — mindet elhagyta. Hát minek. Hát 
û úgyis csak húsz éves koráig íl. Idehaza angolul tanúlt, Fülöp Imre 
esperes úrtul, meg Borbí Gábor úr jányátul, Lottitul, de olyan jó feje 
vót hozzá, annyit megtanult oly kicsi idő alatt, —  abbahatta. 
Katonaságnál énekelni tanúit, népdalénekesnek, meg is van róla az 
oklevél, Bojtor Imrével kezdtek eggyütt a néphadseregbe, de csudás 
hangja vót a fiamnak — Bojtor híres lett, János abbahatta. 
Színdarabokba játszott, remek táncos vót, versenyen országos második 
lett — nem akarta azt se. Futbalozott is, benne vót az ificsapatba, 
kivittík Lengyelországba futbalozni — egyszercsak lement a pályárul. 
Aszondta ű nem játszik. Minek? Csak húsz éves koráig íl! 

Megoperálta Jánost Hofman is, egy nagyon híres professzor Pesten. 
Borbí Gáborékho járt ide le sokat vadászni még ezelőtt, a nagyságos 
asszony adta ide a címjit, meg írt neki levelet, hogy legyen elnízíssel 
mer nagyon szegínyek vagyunk — hát ugye nagyon le vótunk akkor, 
ötvenhárom, ötvennígybe szegínyedve —, meg írta azt is hogy nagyon 
rendessen viselkedtünk velük, a front után is pártjokat fogtuk — no, 
nem tudom biztossan mit írt neki Borbí Gáborné, de biztossan nem 
mocskolt le minket. Mer ahogy adtam oda a levelet Hofmannak, 
elolvasta, utánna kérdezem hogy 

Tessék mondani mennyibe fog kerülni az operállás? — mer 
filtern nagyon, a folyosón beszíltík mán hogy rengeteg pízt kér, 
kétháromezret biztossan. 

— Semennyibe nem kerül — aszondja Hofman. — Kifizette Borbí 
Gáboréknak. Ingyen operállom, mer úgyis olyan kevís jó magyart 
tanálok! — ezt mondta. 

Megoperálta aszt Hofman is Jánost. Megcsinálta ingyen. Sok 
haszna annak se vót, mer azt mondta Hofman, hogy koponyalíkelíst 
tudnak csinálni, de a homlokot még ük nem nyitják fel. Egy svéd orvos 
vót még akkor csak, aki már ezt megcsinálta. No össze is gyűtötte öt 


ilyen betegit, hogy kiviteti üket Svédországba — de aszt a kormány 
nem engedte ki üket, se azt a svéd orvost nem engedte be. 

Hát maradt akkor minden ahogy vót. Oda vót Jánoskám munkán, 
Pesten, Sztalinvárosba, ritkán gyött elő, kevís vót a kimenő, meg sokba 
gyött az utazás. 

Kedves Szüleim! Kívánom, hogy ez a levelem a legjobb egészségben 
találja magukat. Én is jól vagyok csak egy kicsit fáradt és állandóan 
álmos vagyok. Azért van ez mert már lassan egy hónapja hogy minden 
nap vasárnap is 1416 órát dolgozunk naponta. Túlórázunk mert 
rengeteg a munka. Reggel 6kor kelünk és este IIJZ óra mikor végre 
haza megyünk. Nincs idöm semmire sem. A csomagot nagyon szépen 
köszönöm jó volt. És megköszönöm a jó Istennek hogy ilyen áldott jó 
szülöket adott 

Sokba gyött vóna az utazás, csak írogatta akkor a gyönyörű 
leveleket haza. Jól tudott fogalmazni, meg ollyan kedvesen írt! Lörinc 
Rózsika lakodalmára hittük egyszer, aszt válaszolta, hogy nem tud 
gyönni. De hogy egybe köszönt minket — nök napja alkalmábul. Aszt 
írta, hogy û mennyire szeret bennünket. Hogy milyen jó ühozzá a 
jóisten, hogy neki ilyen jó szülőket adott! Hogy ü millyen hálás! 

Drága jó szüleim! Köszöntöm magukat nök napja alkalmából 
szívből jövő szeretettel. Tudom most nagy gondba vannak hogy 
belépjenek-e a tszcsbe vagy ne. Én csak azt tudom tanácsolni, bogy 
úgy csinálják ahogy maguknak könnyebb. Azért ne szenvedjenek és 
küzködjenek, hogy nekem tudjanak adni mert nem fontos nekem. És 
különben is eleget szenvedtek azért, hogy embert neveltek belölem, 
hogy megtudjak állni a lábamon és örökké szeressem és megbecsüljem 
Magukat. Ezért tiszta szívből jövő szeretettel kell köszönetet 
mondanom. Hálát adok a jó Istennek, hogy ilyen jó Édesanyám és 
Édesapám van mint Maguk. Tehát drága Szüleim úgy csinálják ezt a 
dolgot ahogy maguknak jobb lesz. Sajnálom hogy nem ígérhetem hogy 
haza mehetek a Lörinc Rózsika lakodalmára habár nem is tudom hogy 
mikor lesz. De sok boldogságot kívánok neki. Most pedig befejezem az 
írást mert 1/4 ı óra van és nem soká kelni kell. Csókol mindenkit 
szeretettel János. Zsírt majd l0én küldök hogy legyen beadni. 

De én még nök napjára azúta se kaptam soha senkitül üdvözletet 
vagy köszöntíst, csak Janóstul! 

Ahogy hazajárogatott Pestrül, itt hált a vackon. Én meg az én 


ágyamon, így vót a fejünk közel. Odatettem az ablakba a lámpát, 
óvasgattunk este mind a ketten. Én meg ugye hamar elszundítottam — 
fáradt is vótam, korán keltem —, mindig én aludtam el előbb. Jánoskám 
akkor odagyött, szíp óvatossan levette a szemüvegemet, kicsit mindig 
megpiccentette az orromat hogy hátha ébren vagyok még, aszt ha úgy 
látta alszok, szípen kis apró puszikat adott aszt úgy bútt vissza, ótotta 
el a lámpát. De persze ha fel is ébredtem közbe, csak úgy tettem 
mintha alunnék. Csak egyszer elmosolyodtam, ahogy puszilt. 
Észrevette. 

— Uúgy, hát csalunk! — aszondja. — így akarja kizsarolni tűlem a 
puszit! Hát most már nem csókolom meg! 

— Ugyan kisfiam, — mondom — hát mán ha ébren vagyok, nem kell 
megcsókolni? 

Na jó, hogy ne panaszkodjon! — aszondja, aszt megcsókolt mégis. 

Ötvenhat őszin János sebesülve gyött haza, november harmadikán. 
Két szilánkot is hozott, eggyet a lábaszárába, eggyet az orrába. 
Sztalinvárosba vót û, mikor kiütött az ötvenhat. Ott is sebesült meg. 
Azután û onnat még felment Pestre is, gyalog bicegve, meg 
teherautókra kéredzkedve, úgy jutott fel valahogy. Pesten is vót még 
valameddig, de november harmadikán itthon vót. Hogy addig Pesten is 
mit csinált, azt csak ű tudja, nem nagyon beszílte el a dógait. 

De nagyon nehéz napok vótak akkor! Csak ültünk mindig a rádió 
mellett a szomszédba — nekünk még akkor nem vót — lestük a híreket 
aszt ríttunk. 

Három nap se múlt el, János újra: Hogy ű megy! Én nem is értem, 
tudomisén mi vót akkor velem — de akkor én nem is ellenkeztem. Nem 
vitatkoztam, nem is szóltam ű maga hattá el. Nem ment sehová. Még 
akkor egy hétig idehaza vót. 

Itthon vót még egy hétig, még olyan nyugodt is vót, játszott szípen 
a kicsikkel, mer nagyon szerette a bátyja két kicsijét, azokkal tötötte az 
időt. Még meg arrul beszílgettünk, hogy nősüljön meg. Udvarolt û má 
több éve egy rákospalotai kisjánnak, Verának, mondta már előbb is, 
hogy ű azt elveszi. De én meg közbe azt hallottam, hogy Vera 
menyasszony. Egy tabi jány vót a barátnője, annak az anyja mondta 
nekem. Mondom aszt Jánosnak: 

— Kisfiam én úgy hallom, hogy Vera menyasszony! 

Ó, hát az nem lehet, aszondja János, hát ük úgy szeretik egymást! 


De aszt csak kivallotta, hogy három hónapja haragba vannak. 

— Mir nem kéred meg, — mondom — hogy ne haragudjon? 

Hát, azt nem. Kérje meg a jány, aszondja János. 

— Hogy kípzelsz el ollyat? — mondom. — Hát majd egy jány megy 
teutánad? Neked kell fiam megalázkonni, meg úgyis gondolom te 
vótál a hibás! 

De csakugyan így vót, mer közbe ugye félrecsámforodott, másik 
jánho! Titokba akarta tartani, de megtudta Vera, aztán mint jány hát 
felbosszankodott rajta, aszt így duzzogtak egymásra. De János azér ezt 
nem vette komolyan hogy Vera szereti ût, csak ût szereti! 

No jól van. De akkor meg esküdjetek! — próbálta Bálint is 
rábeszílni. Mondtuk hogy van még hetven liter borunk, annyit még 
meg bírtam menteni, meg van egy birkánk, hát egy kis vacsorát tudunk 
adni. — Nem lesz nagy lakodalmad, csak aki itthol elfér, a 
legközelebbit hívod, ott esküdjetek meg polgárilag, itthon meg a 
templomba! 

Tetszett is a dolog Jánosnak. Aszondta: Jó, majd úgy igazítja. 

Még mondtam is neki, hogy hát arra vigyázzon, ahogy Pesten 
megvót a polgári, hamar gyöjjenek, hogy a templomba még 
koszorúsán esküdjön a menyasszony! 

— Legyen nyugodt édesanyám, — azt mondja — úgy csinálok 
mindent ahogy mondja. Eddig is nagyon tiszteletbe tartottam Verát, hát 
ezután is úgy lesz! — Tiszteletbe tartotta, tiszteletbe tartotta, hát ugye 
vót még mellette annyi amennyi, de hát tiszteletbe tartotta azér. 
Ennyibe maradtunk. 

Akkor kezdődtek az élelmiszeres autók. Két teherautó élelmiszert 
indítottak Tabrul fel Pestre. Hogy kiknek adták át nem tudom, csak 
annyi vót hogy a pesti éhezőknek megy. Rengeteget hordtak egybe, én 
is vittem ami vót otthon, zsírt, babot, borsót, vagy három kilónyi 
szalonnát, meg egy hízott kacsát felpucolva. Még mondtam, hogy ezt 
olyannak adom, ha sok kis gyereke van — nem tudom kié lett. 

Node akkor János újra: Hogy û megy. Felmegy, szétníz, dógozni 
akar, mán ü nem bír maranni. Akkor én nem akartam engedni. 

— Nem mígy el fiam, nyugodjál meg, csak egy hetet maradj még! 

Nem, hát értsem meg, neki nincsen maradása! — Édesanyám, egy 
héttel ezelőtt sokkal nagyobb baj vót, aszt akkor elengedett vóna! Hát 
most mir nem enged?! 


Nem tudom, fiam, de rosszat érzek! Ne menj! Vagy két napot várj 
legalább, hogy útravalót tudjak anni! Hónap megöljük a malacot, 
csütörtökön mehetsz ha akarsz! 

De akkor mán ű nem bírt magával. Aszondta nem vár, nem kell 
neki semmi, elmegy zsebredugott kézzel. Reggel indul a teherautón. 

Utósó nap mán beszílni se lehetett hozzá. Addig ollyan szípen 
játszott a két kicsivel, kis Bálinttal meg Zsuzsikával, befogta üket aszt 
itt lovaztak a házba le s fel, csaptak akkora port! De akkornap mindig 
rígatta a gyerekeket. Megcsípte, vagy — Eridj má! — odébblökte, — 
ideges vót, rossz vót akkornap! Mondom neki: 

— Hallode fiam! Ha mégegyszer megrígatod valamellyik gyereket, 
meglásd úgy megütlek hogy mutogatsz! 

Egyszer megin rí ám Zsuzsika. — A János meg meghúzta a hajamat! 

Akkor megfogtam a légycsapót, aszt a boldogabb vígivel ollyat 
ütöttem a János fejire, hogy magam is megijedtem. 

Odakapott kétkézzel, lesett rám, teleszaladt a szeme könnyel, de 
nem szólt egy szót se. 

— Mondtam má, hogy ne bántsd a gyerekeket, ha rám vagy mírges, 
rajtam tötsd a bosszúdat! Majd én válaszolok rá! De ez a csepp gyerek 
nem oka semminek, annak hogy te Pestre mehetnél! 

Még reggel se engedtem vóna, nem bírtam belenyugonni. Mikor 
köszönt el, azt mondtam neki: 

— Úgy gondold meg fiam, ha ezen az ajtón kimész, utoljára láttalak. 
Amir most nekem nem fogadói szót, nem köszönök el tűled. Nem 
csókollak meg. 

Nagyon szomorú lett. De azér elment. 

— Soha többet nem látlak! — kiabáltam utánna, ríttam nagyon. 

Soha nem is láttam többet. Soha többet nem láttam. Bálint azt 
mondta, zavarodott vagyok. Hogy íllyeneket így megmondok. 

— Elíg szomorú hogy így megérzem, — mondom — de le merem 
foganni akar mibe, hogy nem látom többet! — Ászt ríttam rettenetes. 

Nem gyött rólla hír januárig. Hát ez egy siralom vót! Minden nap 
ment az uram az autóbuszho. Mer azt mondta János hogy visszagyön. 
Minden nap, este, reggel, én meg csak lestem az utat. Bálint mindig azt 
mondta este: 

— Nem megyek ki reggel. Hát én azír nem kelek fel, az anyja 
istenit! Ha akar, maj hazagyön! Nincs ennél szörnyűbb, mint valakit 


várni! 

De mán reggel, szürkületkor kérdte megin: 

— Hány óra? Kelle menni mán a buszho? Hát ez egy siralom vót. 

Nem hallottunk hírt rólla januárig. Akkor gyött a levél tůle 
Angliábul, meg rádióüzenet, hogy kiment, kijutott. írtam neki vissza: 

Látode kedves fiam, nem fogadtál nekem szót! Itthagytál minket, 
útravaló nélkül! 

— Ne búsuljon édesanyám, — azt válaszolta — adott ollyan útravalót 
a légycsaptával, hogy még Bécsbe is gümű vót a fejemen! 

Hát szegín fiamat evvel elígítettem ki, evvel ment el tûlünk 
Angliába. 

Drága jó Szüleim! Kívánom hogy ez a levelem a legjobb 
egészségben találja Magukat. Én hála a jó Istennek jól vagyok 

Huszonnígy éves vót, hogy elment. 


János Angliában 

Nem tudom máig se, mir ment el János. Azt beszílik a komjai, hogy 
nekik mondta hogy elmegy — nem igaz. Nem mondta ű azt senkinek, 
de még nem is avval a gondolattal ment Pestre. Hogy tán csinált 
valamit Pesten akkor, aszt fílt, hogy majd bajja lessz — nem tudom, 
mer errül ő nem beszílt meg nem is írt. Úgy rígebben mondogatta, 
hogy ha itthon nem bírják meggyógyítani, akkor ü ha alkalom nyílik, 
azonnal kimegy, hogy megoperálják. Hát gondolom tán ez is oka vót 
valamennyire. De akkor ezt se mondta, hisz avval ment el hogy nősül! 
Az unokaöcsém írta januárba Pestrül, hogy hallották ahogy János a 
rádión üzent kintrül, aszt nagyon meg vannak döbbenve, mer 
novemberbe járt nálluk a fiam, aszt aszondta hogy nősülni gyött. Még 
hítta is Zolit, hogy gyöjjön el a lakodalomba, mondta hogy még majd 
tudatja, hogy mellyik nap esküdnek. Ászt ű csak várta az értesítíst — 
most meg Angliábul üzen János! 

Hát igen. Mer azután elment János Veráho, hogy megkírje, aszt 
Vera meg bemutatta neki az urát. Fírjhement. 

Hogy három hónapig haragba vótak, hát Vera megmutatta 
Jánosnak, hogy kap még másik ollyan embert is mint ü. 

A barátnéja anyja mondta el ezt. — De hidd el Eszti, aszondja 
Birkásné — hogy inkább még fáinabb ember az ura mint a te fiad! — 
Pedig hát száznyócvankét centi vót az én fiam is, nem vót íppen 
haszontalan ember — de hogy tán ez még különb lett vóna? Nem 
tudom. De szomorú vígé lett mindenhogyan a dolognak. Mer Vera 
ahogy meghallotta hogy János kiment, elindult utánna. 

Három hónapig nem tudtak rúlla! írtak nekem is levelet akkor a 
szülei — addig nem írtak soha —, hogy nem üzente valamit János 
Vérárul. Hogy nincs-e ott vele. Vagy tegyem meg hogy írjak Jánosnak: 
keresse kinn Verát! 

No írtam is azonnal, válaszolt is János. Hogy máris érdeklődött 
Bécsbe a lágerba, aszt ha megtanálja, vállalja hogy ott eltartja, vagy 
munkába hellyezi. 

— De azt vegye tudomásul édesanyám, hogy el nem veszem, 
SOHA! Jó hellyet tudok neki szerezni, azután íljen meg ahogy tud. De 
nekem többé nem kell — ezt írta János. Megértettem, belenyugodtam. 


Mer tudtam, ha û valamit kimond, az úgy is lessz — ezt nagyon 
becsültem is a fiamba, hogy nem beszíl a világba 

— Nagyon meglepett a Vera ügye. Ha tényleg én miattam szökött ki 
kár volt, én nem írtam neki, tudtam hogy férjhezment, semmi közöm 
hozza. Nem gondolom hogy miattam csinálta volna ezt a marhaságot a 
címem se tudja, de ha így van és idejön lehetőség szerint segítek neki 
hogy elhelyezkedjen. De különösen nem érdekel. írjanak bövebben 
erről. Nagyon aggódom hogy esetleg valami bajuk lesz abból hogy én 
kijöttem. Remélem hogy a kijelentésnél nem lesz baj, maguk nem 
tudnak semmit rólam csak azt, hogy Pentelén dolgozom, ezt kell 
mondani. De igaz nem is mondhatnak mást mert nem tudtak semmit. 
Az okot majd ha haza tudok menni akkor megmondom, hogy miért 
jöttem ki — 

Hazakerült aszt Vera három hónap után. Elfogták még ideát. Terhes 
vót má szegíny az urátul, de a nagy izgalomba a gyerek is elment. Egy 
roncs került haza. 

Az ura aztán csak visszafogadta. Egy kisjánya lett még vagy öt 
évre, de a vígin mégis elvált az urátul, nem kellett neki az ura. Ászt 
most egyedül íl. 

Tönkrement ű is, meg János fiam is tönkrement. 

Drága jó Szüleim! Kívánom hogy ez a levelem a legjobb 
egészségben találja Magukat. Én is elég jól vagyok mert talán sikerült 
végre egy jobb helyre kerülni. Egy csokoládé gyárban dolgozom sokkal 
jobb az előző helynél tisztább és könnyebb és a fizetés is több egy 
kicsivel és sok csokoládét lehet enni sokszor gondolok arra ebből a 
rengetegből hogy válogatnának a kisgyerekek és hogy megcsudálnák. 
Majd ha egy kicsit helyreállok fogok is küldeni és szeretnék sokminden 
mást is küldeni. Most 5 doboz kakaót fügét datolyát 1 csokoládét 1 
nadrágot 2 inget küldök a csomagba a nadrág órazsebjében lesz tűzkő 
és egy másik zsebjében 1 pár neylon harisnya. Mást sajnos egyenlőre 
nem tudok küldeni de ezután neylon harisnyát levélbe fogok küldeni. 
Nem tudom a vaníliát megkapták-e ezt nem írja édesanyám 


Kedves Szüleim! Kérem az Istent, hogy ez a levelem a legjobb 
egészségben találja Magukat. Tudatom Magukkal hogy szeretettel írott 
levelüket megkaptam aminek nagyon megörültem. Én úgy tudtam hogy 
a fűszer áruért 50 dekáig nem kell vám és ezért küldtem csak 1/2 


pound vagyis 11 dkg borsot hogy biztosan fél kilón alul legyen mert 
egy pound kb. 45 deka. Tudatom kedves Szüleim hogy a narancs és 1 
doboz kakaó nem fog egyenlőre megérkezni mert ezeket egy dobozba 
raktam és szétszakadt aztán visszaküldték. Az a baj hogy a narancs 
nagyon nehéz és csak keveset lehet küldeni pedig nagyon olcsó. De 
inkább mást fogok küldeni. Jó? Rozi ángyomnak is fogok mást küldeni. 
Van ilyen registerboríték abba lehet új dolgokat is küldeni pl. neylon 
sál fejkendő ingnek való vagy menyasszonyi ruhának csipkék, ha ezt 
tudja értékesíteni Édes küldök. 

Kedves jó Szüleim! Kívánom hogy ez a levelem a legjobb 
egészségbe találja Magukat. Tudatom hogy fogok küldeni a keresztelő 
edényre terítöt, megnéztem van gyönyörű égszínkék selyem anyag és 
van csipke is. Ugye Édesanyám úgy írta hogy ha bársony van annak a 
szélére kell csak csipke de a selyemhez ugyanolyan területű csipke 
kell? Ha újra küldök harisnyát és kendôt azokból egyet Icának 
legyenek szívesek adni és egy pár harisnyát Zsófi nénémnek külön 
megjelölöm ezeket — 

Még mikor inas vót Pesten, járt níha haza, ha nagyon kiíhezett gyött 
— hát ugye mi pízt kapott akkor û? Semmit. Úgy eggyeztünk, hogy 
nem küdözgetem nekik a csomagokat, mer itthon se vót akkor semmi. 
Itthagytak kettõnket, nígyönkre vállalt dologba, nehezen bírtuk 
nagyon, aszt akkor még nekik küdözgessek csomagot, hogy ük ott 
könnyen íljenek aszt elkanászodjanak — hát ugye ezt nem kezdtük. 
Gyött akkor haza szegín kisfiam, nem hozott semmit, hát mit hozott 
vóna? Gyött csak üres kézzel. Leült az asztalho, jóllaktunk, egyszer 
aszondja: 

Jaaj, most jut eszembe, hoztam édesanyámnak valamit! 

Előhúz a zsebjibül egy fertelmes mocskos zsebkendőt. Szíjjelbontja 
— benne van egy fél alma. 

Hát a jegyen túl csak annyi píze maradt, hogy eggy almát tudott 
venni. De nagyon éhes vót. Gondolta elsőbb: û megeszi az almát, míg 
hazaír. De aszt eszibe jutott: ha mind megeszi, nekünk nem tud mit 
hozni! Így oszt csak a felit ette meg. Itthon aztán elharapta ketté a 
másik felet, a szájábul ideadta eggyik ríszit nekem, a többit meg az 
apjának. 

— Na, — mondom — kisfiam, ha ollyan nagy úr leszel is, hogy 
emeletes házat tudsz venni nekünk, palotát, akkor se adsz annyit mint 


ez a fél alma. Mert ezt a szádbul vetted el fiam! 

— Hát, én se laktam vóna jól vele, — aszondja — aszt mégiscsak 
furcsa ha semmit se hozok! 

Angliábul küdte aszt a sok szíp csomagot, küdött rengeteget! Még 
akkor itt nagy újság vót a nájlonharisnya, nájlonkendő, nájloningek! 
Írtam neki: 

— Ollyan gyönyörű mindeneket küdtél fiam, amillyeneket még én 
nem is láttam! De a fél almát még mindig nem gyalázza le ez se. Még 
mindig az a legtöbb! 

Remélem hogy mire ez a levelem haza ér már megkapták a 
csomagot. Bizony sajnos 34 hét alatt ér oda és ez elég hosszú idő. Írta 
Édesanyám hogy nem tud nekem küldeni csomagot, hát mit küldene 
nekem. Hála Istennek van mindenem és ne is gondoljon arra hogy 
nekem valamit is küldjön, mert ami jó volna egy kis disznó szalonna 
kolbász magyar, úgy is megromlik az úton. Különben 11-én adtam jel 
egy másik csomagot. Van benne 4 narancs 5 citrom, füge 4, datolya 5, 
kakaó 5, bors, kb. félkiló kávé 1] nadrág 1l ing, a nadrág zsebbe tűzkő 
és 1 pár neylon harisnya. Remélem fog tetszeni Édesanyámnak és 
kívánom, hogy fogyasszák és viseljék egészséggel. Ja pamutot is 
küldtem nem tudom jó lesz-e és elég-e. Nagyon szeretnék sok mindent 
küldeni de egyenlőre még elég szegény vagyok mert még nem 
dolgozom — 

— — Tudatom kedves szüleim hogy a terítöt megvettem szerintem 
gyönyörű. Égszínkék selyem és hozzá fehér mintás és lyukacsos 
neylon marhaság álom szép pont 4X olyan drága volt mint a 
selyem. De én úgy gondoltam hogy kellene hozzá 1 cm széles horgolt 
valami körbe mert habár így is jó de úgy talán még jobb lenne. Majd 
meglátom. Ezen a héten a pamutot veszem meg és csak akkor küldöm 
el, mert minél többet küldök annál kevesebb a vám. Ne aggódjon 
Édesanyám magamtól nem vonok meg semmit, de fölöslegesen se 
költök inkább haza küldök valamit és remélem annyit küldhetek hogy 
az 50 villanyt és 500 Ft napszámospénzt ki tudják árulni. A cigarettát 
megkaptam köszönöm — 

Minden levelibe, mindig csak: most feladtam a csomagot, most 
jövő héten küdöm, most gyűtök pízt hogy küdhessem a csomagot — 
mer az ollyan jólelkű vót, mindent ideadott vóna nekünk! Csuda 
aranyos jó fiunk vót János. 


Meg a sok szíp üdvözlet, minden ünnepre! ,, Drága Édesapám! 
Szívből jövő szeretettel kívánok kellemes karácsonyt és boldog újévet! 
Szerető fia János" 

— ez nekem nagyon szíp, havas karácsonyfa, de ezüstfestíkkel 
nyomtatva. Ez nekem a legszebb, pedig sok szíp van! 

Kedves Jó Szüleim! Kívánom, hogy ez a levelem a legjobb 
egészségben találja Magukat. Tudatom, hogy a levelüket megkaptam 
aminek nagyon megörültem. Köszönöm ezt a szép levelet aminek 
minden szavából a szeretet csendül ki. Tudom hogy szeretnek drága 
Szüleim és éppen ezért fájdalmas, hogy ily nagy a távolság köztünk. De 
a jó Isten megsegít és remélem haza mehetek hamarosan. Tudatom, 
hogy eddig $x kaptam a zsoltárból egy-egy részt és nagyon örültem 
neki jó olvasgatni és énekeim néha. Tessék küldeni Édesanyám tovább 
és örömmel várom. Megünnepeltük március 15-ét Blackpoolba szép 
előadást rendeztünk. Volt ének szavalat tánc. Én is táncoltam. Nagyon 
tetszett az angoloknak az előadás. Egy ember gyönyörű magyar 
nótákat énekelt. De majdnem mindenkinek könnyes volt a szeme mikor 
azt énekelte hogy: Lent a rónák lágy tüzében ring a délibáb. És a 
másik nagyon szép dal A kanyargós Tisza partján ott születtem. De 
nem csak ez a 2, hanem mind szép volt mert magyar. Nagyon jó 
hallgatni ezeket csak fájdalmas mert hiányzik az otthon a haza. 
Ilyenkor érzem hogy milyen árvák vagyunk ebben az idegen világban. 
Örülök hogy megkapták a csomagot már azt gondoltam hogy elveszett 
vagy elkallódott. De azt nem írta Édes hogy öngyújtó volt-e benne? Én 
azt is küldtem, és banánt. A szállító levélen rajta volt pontosan minden 
de úgy is mindegy, ha kivették akkor úgy sem lesz meg. Pedig azt 
Bálintnak küldtem volna. 

Az éghajlat itt elég pocsék ritkán van meleg legtöbbször köd és 
hideg eső nem szeretem ezt az időt. Az angol életmód nagyon furcsa és 
szerintem rossz— lgénytelenek az emberek általában semmit nem 
adnak az öltözködésre és a tisztálkodásra is keveset (nem általános). 
Ha valaki minden reggel megborotválkozik és nyakkendőt köt rendes 
ember, nem számít ha rossz a ruhája, vagy piszkos a cipője csak 
nyakkendő legyen rajta még ha nyakatlan ingbe van is. És ha egy kis 
pénzük van a bankba boldogok. Pl. az az angol akivel lakom együtt egy 
öltöny kopott ruhája van és amibe dolgozik, de elégedett, mer van 12 
száz fontja a bankba. És a tejes teát isszák jobbízűen mint Édesapám 


összel a bort. Ne tessék haragudni hogy említem de tudom hogy jól 
esik és ízlik a bor Édesapámnak, no meg nekem is jól esne, mert itt 
vacak édes borok vannak. Jaj majdnem elfelejtettem köszönöm a képes 
lapot nagyon örülök ennek a képnek hiszen olyan jó legalább így látni 
a Tiszát az ismerős partot és a gát mögött képzeletben látom az egész 
falut és az utat egész hazáig. 

— — A fényképeket megkaptam nagyon köszönöm megcsókolgattam 
sokszor Édesapámat és a gyerekeket is. Édesapám ott áll a ház előtt az 
ablaknál és erről eszembe jutott egy régi dolog. Mikor még Édesapám 
dalárdába járt és külön foglalkozott vele Rektor úr, ezt az ablakot 
ütötte be csendesen hogy Édesanyám észre ne vegye mikor jött haza. 
Csak az szomorít hogy Édesanyámról mért nem kaptam képet nekem 
Édesanyám ugyanúgy hiányzik és ugyanúgy szeretem mint Édesapámat 
hát szeretném mind a kettőjüket látni fényképen, hiszen mind a ketten 
az én drága szerető jó Szüleim Maguk! Hát mért csak egyikőjüket 
láthatom? Nagyon kedves az a kép amin Édesapám eteti a tyúkokat és 
galambokat? Mikor megláttam a könny a szemembe szaladt és alig 
tudtam megállni hogy ne sírjak. Egy hét múlva lesz ı éve hogy 
Magyarországról eljöttem. Egy hosszú és keserves év és sajnos nem 
tudom még hogy mennyi lesz? Lehet hogy karácsonykor veszek 
Úrvacsorát Manchesterbe, ott van református lelkész minden hó első 
vasárnapján tart Isten tiszteletet el szoktam menni. Most pengét nem 
küldök, mert tegnap elfelejtettem venni és ma vasárnap van december 
i. És most ezzel zárom levelemet csókolom Magukat. Szeretettel János. 
A címem megint más ez ä jó: Mr John Muharos 7. Alexandra Rd. 
Blackpool England. Nagyon várom azt a , micsodát" amin a hangjuk 
van magnetofon szallag a neve. 

Írtam neki mindig, hogy , eggyetlen kisfiam!" Irta akkor vissza, 
hogy ne mondjam neki úgy. Mer Bálint az eggyetlen, û akkor csak 
, kettetlen" lehet. írtam akkor így. „Drága kettetlenem!” 

Még míg kicsik vótak, ha nagyon haragudtam rajok, azt mondtam 
nekik, hogy „rühessek!” — evvel csíttam üket, ez vót a legcsúnyább 
szavam hozzájok. írta aszt Jánoskám Angliábul, mikor olyan nagyon 
vágyott haza, hogy má meg az is nagyon jó vóna, ha mondanám neki 
hogy , rühes". írtam aszt neki: , Látod rühes, megin csomagba ölted 
minden pízedet, aszt az egíszsígedre nem gondolsz!" 

Míg kicsik vótak a gyerekek, minden reggel lejátszódott ez, hogy 


míg Bálint etetett — vagy ha ellős jószág vót, kinn hált az ólba, aszt 
míg be nem gyött — elbúttunk a dunna alá. Keresett aszt minket Bálint: 

— Né, hát hun lehetnek? De frissek, anyástul eggyütt elmentek! Ez a 
vínasszony is, mikor szökött el ez mellőlem? — Felrántja aszt a 
fejemrül a dunnát, nevet nagyon: — Itt van, megvan, nincs semmi hiba! 
— így megkereste sorba a többit is. Nízte elsőbb a sutba, kihúzta az ágy 
alól a teknőt, mírgelődött, ezek meg ott hemzsegtek a lábom mellett. 
De így ment ez rígen minden reggel! 

Nahát aszt mikor János utoljára vót itthon ötvenhatba, akkor is el 
játszottuk még ezt. No ugye Jánoskámnak rövid vót az ágy, a két lába 
ki vót féllábszárig. De azér a dunnát csak a fejire húzta, — Bújjunk el 
édesanyám! 

Gyön be Bálint, aszondja: 

Na nízd! — aszondja. — Biztos a kútra mentek mán ezek! íllyen 
jókor reggel, hát nagyon eleven nípek! 

Megtanált aszt engem elsőbb. 

— Te má megvagy anyja! Hanem ez a gyerek hova lehetett? Mir 
nem vigyázol rá, hogy el ne kószáljon? 

Akkor aszt meglátta Jánoskám lábát, ahogy kilógott majd a 
kályháig. 

— Nízd hát, — aszondja — ez elment. Csak az a csepp báboujja 
maradt itt! 

Hát úgy csókolta János az apját írté, de úgy nevette, hogy „csak a 
csepp báboujja maradt itt"! 

Mikor aszt kinn vót mán Angliába, mondta neki az apja a 
magnetofonba: 

— Hej fiam, de messzi elvitt az a csepp bábodujja! 

Kedves Kis Fiam. Nagyon örülök ha arra gondolok hogy hallod a 
hangomat ugye Te is örülsz kettetlenem? Megnyugtat az a tudat is 
hogy egészséges vagy jelenleg bár ha kilátás van rá hogy megkell 
operálni csak az isten megsegítsen hogyha i7iár rászántad magad erre 
a hosszú útra abba bízva hogy ott talán biztosabban sikerül az, 
operálásod. Erre gondolva bocsájtom meg hogy itthagytál minket. Én 
azt tudtam hogy olyan magyar gyereket neveltem aki sem hazáját sem 
engem el nem hagy. De igazad van az egészségedért mindent megkell 
tenni. Ha eljön az idő gondolj rám erősen érezni jogod hogy most is 
melletted vagyok és jogom a kezedet mint már idehaza is ötször mikor 


operáltak én mindig csak Rád gondolok jiam. Minden este gondolatba 
megcsókollak és betakarlak mint eddig mindig tettem Fiam! Tudom Te 
komoly ember vagy vedd tisztelettel és komolyan az üzenetemet. 
Mindig magyar maradj. Amelyik ország kenyeret ad Neked, Te azért 
becsülettel megdolgozz, kegyelem kenyeret élne fogadj! Becsületesen 
viselkedj udvariasan? 7tindenkivel szemben úgy mint itthon is. Fia újra 
egészséges leszel, amire sajnos tán ez az év is rámegy, amint ígérted is, 
azonnal eszedbe jusson hol születtél! Ha esetleg kisebb darab kenyér 
jut is idehaza, de a magyar föld termi azt így édesebb. 

25 éves voltál fiam máj 14-én eddig leszámítva az érted való 
aggodalmunkat, csak örömünkre voltál, ezután is olyan legyél máshoz 
is hozzánk is, hogy halálom óráján boldogan mondhassam, ezért a 
gyermekért imádkoztam és megadta nekem az Isten. Mikor 
elsőosztályos voltál, egyszer mikorra hazajöttél iskolából kisütöttem 4 
nagy szép kenyeret. Te a kezemet csókolva érte azt mondtad 
Édesanyám, kedves, olyan maga a háznál mint ez a szép jó kenyér. 
Nagyon szép lelkű voltál gyermeknek maradj is meg annak. Elhiszed e 
már fiam hogy én sok mindent előre megérzek? Ugye sokat mondtam 
hogy a Te jövödet nem látom a bátyádét már 15 éves korában úgy 
láttam ahogy lett is de téged nem tudtalak ilyennek vagyis itthon lakó 
családosnak látni, mindig úgy éreztem hogy rendkívüli lesz az életed 
nem ilyen röghözkötött leszel mint mi és csakugyan tenger választ el 
tõlünk. Mikor nov. 16-dikán elmentél tölünk csaknem 2 heti itthon léted 
után, haragudtál is talán rám hogy olyan nagyon sírtam és azt 
mondtam olyan mintha a szívemet vinnéd magaddal és érzem soha 
többé nem látlak ó de csak ez bene teljesüljön talán Isten megengedi 
hogy lássalak és még örüljünk is Neked a közeledbe élve. Azt is 
negmondtam hogy neked nem tudunk annyit adni mindenből mint 
Bátyádnak és ez nekem nagyon fáj. Persze attól féltem hogy nem 
bírunk már dolgozni és azért nein jut Neked annyi mint Bátyádnak és 
ugye ez is úgy lett. Te adol nekünk, most is Te, én jó fiam. 

Elfáradtam a beszédbe fiam át adom a szót apádnak. Ennek külön 
is örül Édesapád biztosan mert abizony ritkán esik meg hogy 
átengedjem a szót Neki. 

Fiser doktoréknál csináltuk ezt a magnetofonszallagot Jánosnak, 
beszílt a magnetofonba mindenki. Bálint is, csak neki súgni kellett. 

— Hát kisfiam, — aszondja — én nem is tudom mit üzenjek neked. 


Nagyon nagy bánatot okoztál te minekünk! 

Súgom akkor neki: — Mondjad hogy nősüljön meg! 

— Nösülj meg fiam, — mondja Bálint — aszt hozzál haza valami fáin 
asszont! 

Súgom megint: — Mondjad neki, hogy de magyar jánt vegyen el! 

Ne járjon a szád! — aszondja Bálint. — Ollyat vesz el amíllyet akar! 
Mit beszílsz bele? Mán innét is beleszólnál! 

Mikor játsszák a vígin visszafele — hát minden szó rajta van! Hát 
nem tudtuk mink, hogy azt is felveszi amit nem akarunk! 

Üzent Jánosnak mindenki a magnetofonon, csak Zsuzsika unokám 
nem akart. Aszondta û nem szereti Jánost, mer neki rondát mondott. 
, Lém londát!” Kíváncsi lett Fiserné, ugyan mit mondhatott János. 

— Aszondta nekem, hogy lekvárospite! 

Csakugyan íllyet mondott?! No hát azír szeretni kell, ha ezt mondta 
is! 

Mikor aszt hallgattuk lefele, mondja Zsuzsika: 

— Mm, János másnak is mondta hogy lekvárospite! 

— Kinek mondta még? 

— Most mondja egy kisjány, hogy neki is aszondta: lekvárospite! 

Elküdtük azután a szallagot Angliába, de nagy bánatot okoztunk 
vele Jánosnak. Száz negyvenen laktak azon a szállón, aszt mind akarta 
hallani, szereztek hozzá magnetofont aszt vasárnap, hogy mindenki ott 
vót, kiültek az erkílyre hogy hallgassák. De ötször is előlrül kellett 
kezdeni, mer MINDENKI rítt! Úgy megbántam azután hogy elküdtem, 
mer azt írta János: rettenetes napjai vótak miatta. Meg hogy míllyen 
igazam van nekem! Hogy én még űt soha be nem csaptam, rossz 
tanácsot nem adtam neki, hát mir nem hallgatott ű mégse énrám! 

— — Milyen jó lenne otthon most tudnék sokat segíteni ha jól tudom 
most van az aratás cséplés és jó lenne lemenni a Tó Alá egy kis 
gyümölcsöt enni szólót kapálni megin ledobnák a szilva fáról locsos 
szilvát a kis Bálint orrára meg Zsuzsikáéra mint 3 vagy 4 évvel ezelőtt. 
Milyen édesen mondta mikor megdobtam Mamám már megint! 
Édesanyám pedig nevetett és mérgelődött rajta. Most itt is elég jó idő 
van 3 hét alatt alig esett az. eső azelött mindig esett. Mennyivel más itt 
minden mint otthon valamelyik nap az jutott eszembe hogy otthon 
aratáskor milyen érdekesen ziimmögnek olyan nagy legyek itt pacsirta 
se szól és este nem ciripel a tücsök. Ha csak Szolnokon lennék haza 


mennék gyalog is de sajnos így túl nagy a távolság és maradni kell. 
Van-e már otthon dinnye ezt nem tudom mikor érik? Édesanyám most 
egy nöi problémát kérdezek nagyon szeretnék fözni habart babot de 
nem tudom hogy kell csinálni. Már próbáltam de nem volt jó. hegyen 
szíves Édes írja meg hogy kell. Most 4 fontot kapok egy hétre ez fél 
öltöny ruha ára és azon kívül lakás van és kaja, ami nagyon furcsa de 
jó. Az angol étellel van a legtöbb baj egyszerűen nem tudnak fözni a 
színes paprikát nem ismerik és én néha főzök és akkor mind a 10 
ujjukat megnyalják, pedig nem jól tudok fözni csak úgy ahogy Magától 
láttam kedves Édes anyám. Bizony jobb lenne ha Szolnokon lennék 
onnan haza tudnék menni habart babot és mákos tésztát enni. Örülök, 
hogy az a dal tetszett amit közvetítettek a rádióba én soha nem 
hallottam még csak most és szerintem egy marhaság és még most sem 
tetszik, mert amit akartam küldeni az sokkal szebb. De nem baj ha 
minden jól megy karácsonyra vagy Bálint napra újra fogok küldeni 
akkor talán közvetítik amit én akarok. De még nem biztos hogy lesz 
akkor pénzem. Megkapták-e a borotvapengéket a levélben? 10 darab 
volt most is küldök 6-ot — 

Hát nem vót könnyű szegín gyerekemnek, főkípp eleinte — hát 
hiába Anglia, de sok vót akkor munka nélkül, nehíz vót hellyet tanálni, 
kivált magyarnak. Tanúlt ű itthol angolul, Fülöp esperes úrtul, meg 
Borbi Gábor nagyságos úrnak az első házasságábul való jánya, Sarolta 
tanította, Lottika, Haller grófnő. Adtam írté egy süldöt Lottinak, csak 
tanítsa. Nagyon jó hasznát is vette János amikor kiment, de hát csak 
nem tudott eleget. Kínlódott szegín fiam ahogy lehetett. 

Most nagyon jól élek sokat utazgatok. 3-4 gyár naponta amit 
megnézek de eddig sehol se kaptam munkát. Szívesebben lennék 
otthon, tudom hogy nagy szükségük volna rám de sajnos egyenlőre 
lehetetlen menni meg öszintén félek is 

— — A ruhámat nyugodtan eladhatják mert nekem nincs szükségem 
rá és ha hazamegyek akkor is lesz ruhám, tudok venni mer most elég 
jól keresek 15-18 fontot hetenkint. De szombat és vasárnap is 
dolgozok. Elég nehéz munka egy fatelepen hajóból rakunk ki 
bányafákat osztályozzuk és vagonba rakjuk. Az a baj hogy nagyon 
vizes és nyers a fa és borzasztó nehéz már a vállamat fel is törte. De 
azért csak csinálom mert jól fizetnek érte. Majd később keresek helyet 
a szakmába, ha már rendese?! tudok beszélni de, egyenlőre maradok 


míg egy kicsit összeszedem magam. Köszönöm Tímár Lacinak hogy 
olyan kedves hogy ír nekem régi nótákat és énekeket, nagyon fogok 
örülni ha megkapom — 

— — Bocsánatot kérek hogy egy levélre nem válaszoltam röglön, de 
változtattam a lakásomat és ezért nem írtam. Leírom az új címemet: 
János Muharos, Marguis of Gronby, 53. Church St. Warrington 
England. Lehetséges hogy pár hónap múlva megváltoztatom a 
szakmámat is és paraszt leszek, mert jól lehet ott is keresni, teljes 
ellátás és 7 és fél font meg lakás. Jövő hónapba meg tudom mondani 
hogy tudok-e menyasszonyi ruhát küdeni, akkor még nem lesz késő. A 
következő levélben írok angolul Dr. Fisernénak habár az írás nem 
nagyon megy inkább beszélek azt is ROSSZUL — 

Még nem tudom hogy milyen lesz itt a munka és a fizetés 6 hétig 8 
fontot kapok és azután adnak egy gépet és azon dolgozok. Bíztatnak 
hogy 10-14 font meglesz majd meglátom. Ez egy drótkötélgyár, az 
biztos hogy a munka könnyebb lesz és az eddigihez képest a pénz is 
több. Öngyújtót egyenlőre nem fogok küldeni mert az nagyon drága. 
Most gyötröm magam hogy leszokjak a cigarettáról mert sok pénz 
elmegy rá egy héten 1 font elmegy cigire ez borzasztó sok és ha 10 
sillinget teszek hozzá egész hétre ennivalóra elég lesz. A dohányzás itt 
luxus csak a nök bagóznak mint a nyavalya. Több mint valószínű hogy 
tovább vándorlok egy itt szerzett barátommal Brazíliába vagy Dél 
Franciaországba de feltétlen olyan helyre ahol meleg van. Nem bánom 
ha lusta leszek is csak ne fázzak. Éppen most rakosgattam össze a 
zsoltárokat már fele körülbelül itt van ha itt lesz mind az egész, szépen 
beköttetem örülök hogy a terítő tetszett nekem is szép volt nagyon. 
Sokat gyönyörködtem benne volt idöm rá tudniillik azért nem küldtem 
el ilyen hosszú ideig mert nem volt pénzem mert 5 hétig munka nélkül 
voltam és ez úgy visszavágott hogy még most sem vagyok teljesen 
rendben. De már hála Istennek nem kell arra gondolni hogy másik 
hellyel felcseréljem a mostanit igaz még most nem sok a pénz 10 font, 
de ha egy évig itt dolgozok 15 fontot kapok 44 órára és akkor már arra 
gondolhatok hogy jó lenne hazamenni Magukkal lenni. Itt olyan 
pocsék az időjárás hogy borzasztó. Most is nagyon náthás vagyok de 
vettem sapkát és azt hordom állandóan. Szeretném ha Pál Zsigának 
odaadnák a címemet hogy írjon, én nem akarok mert katona, hátha 
valami haja lesz hogy külföldről kap levelet. De ő fogja tudni hogy mit 


írjon, mit lehet és mit nem. 

Ne haragudjon Édesanyám hogy ilyen soká nem írok, de ilyen 
mostoha körülmények közt nincs kedvem írni mert ha azt akarom 
megírni ami történik velem csak panaszkodni lehet jót nem tudok írni. 
egyenlőre nincs haj mert van egy kis pénzem és majd fogok kapni 
munka nélküli segélyt és majd csak lesz valahogy. Minden esetre 
elhatároztam hogy februárba, vagy márciusba haza megyek, ha addig 
kapok munkát, hogy az úti költséget fedezni tudjam. Véglegcsen ezt 
határoztam, olyan kilátástalan itt is minden és rossz (mint otthon) hát 
úgy legalább Magukkal leszek tudok segíteni Maguknak. Ezért kérem 
Édesanyám írja meg az Édesapám és a Maga születési idejét pontosan 
Mert azt is be kell írni erre a kérdőívre, amit ki kell tölteni. Nem tudom 
milyen levelet emlegetnek amibe egy darab üres papír volt én ilyent 
nem küdtem. Én egy rendes levelet küdtem, és nem üres papírt a 
borítékba, még viccből sem csinálok ilyet. 

— Egyenlőre nem tudom mikor megyek haza. Írták Édesek hogy 
várjak és a többiek is mind ezt kapták otthonról így nem adtam be a 
kérvényt és nem is tudom mit csináljak. Vélek mert meg is sebesültem, 
habár ez véletlen volt de soha se lehet tudni hogy mit mondanak és úgy 
is az az igaz. Hát úgy gondolom még várok, bár nagyon szeretnék 
otthon lenni már. Még eddig csak volt valahogy, de most vettem ki az 
utolsó 3 és fél fontom a bankból és ezután csak annyi pénzem lesz hogy 
éppen a lakást és az ennivalót fedezi, ezt kapom a munkanélküli 
hivatalból. Most egyenlőre nincs is kilátás hogy kapjak munkát mert 
most kezdődik a holiday a szabadság, általában mindenki ilyenkor 
veszi ki, mennek nyaralni és a gyárak is leállnak nincs felvétel. 
Különben is erre elég sok a munka nélküli egyenlőre földmívesnek sem 
tudok menni. 

Van nagy csapat fénkípünk az angol királynőrül is! János kûdte 
üket. Nem írta hogy szerezte, Pitók Gabi bácsitul tudom én ezt, aki 
hazagyött, û mesélte. Hogy mikor a királynő kiment a nyaralójába, vót 
olyan nap: bárki mehetett hozzá. Nem vót akkor ípp munkájok 
Jánosnak se, Gabi bácsinak se, hát ráírtek, kimentek megnízni a 
királynőt. Ott a parkban aludtak, úgy várták hogy sor kerüljön rajok. 
Mikor oszt bemehettek, kérdezte űket a királynő: 

— Önök kik? 


János má jobban tudott angolul, ű felelt rá: 


— Magyar menekültek vagyunk. 

— Mibe lehetek segítsígekre? — aszondja a királynő. 

— Nagyon köszönöm, — azt felelte a fiam — semmibe. A munkám 
után megílek én Angliába, csak azír gyöttem hogy meglássam a 
királynőt, meg egybe a világ legszebb asszonyát! — De aszondja Gabi 
bácsi: térgyre esett János, úgy mondta ezt. 

Gabi bácsi halálra vált az íjedtsígtül. — Az anyád istenit, — gondolta 
magába — még tán börtönbe is zárnak minket most ezír! 

Meglepődött a királynő is, aszt valami ollyat mondott, hogy 
, csirkefogó", vagy íllyesvalamit, angolul. Aszt ahogy vót ott egy 
hatalmas asztal, rajta kinn a fénkípek, belemarkolt, 

— Na vigye, aszt gyönyörködjön benne! 

Egy kicsi emberrel lakom együtt magyar ô is, ő szokott vigasztalni 
mikor elvagyok keseredve: Ne búsul) Jancsi vígan megyünk tönkre. Ezt 
olyankor mondja mikor nincs pénzem és neki sem, mert egyformáit 
állunk. Együtt is dolgozunk ha dolgozunk. Általában azért jókedvünk 
van vagy legalábbis elnevessük a szomorú és kellemetlen dolgokat, 
kinevessük a szegénységünket. Mikor lefekszünk mindig mesélek Gabi 
bácsinak, legtöbbet Magukról meg ami otthon történt dolog. Már úgy 
megszokta a mesét azon alszik el és ha nincs kedvem mesélni még 
veszekszik is. Sokat nevetek rajta mert komoly ember de szörnyű kicsi 
még Kerekes Imre bátyámnál is kisebb gondolhatják hogy nézünk ki 
együtt mikor moziba megyünk. De most inkább azért írok hogy 
bocsánatot kérjek Maguktól azért a szerencsétlenül sikerült 
dalosüzenetért. Reméltem meg lesznek elégedve a nótával nagyon régi 
volt és nekem tetszik ezért választottam azt hiszem ismerik: 
Bárányfelhök ha majd egyszer kis falumhoz értek. Majd megütött a 
guta mikor meghallottam ezt a dalt amit helyette közvetítettek életembe 
nem hallottam és szerintem különben is pocsék nem ide illő volt. Hát 
bocsánatot kérek amiért a nótám helyett ezt a vacak marhaságot 
küldték de nem én vagyok a hibás. Különben írok a rádiónak is de nem 
teszik zsebre azt a levelet. Még egyszer kérem ne haragudjanak hogy 
így sikerült ez a dolog. Ismét küldök 4 zsilett pengét — 

Megoperálták aszt Jánost Angliába. Atomtűvel, három másodperc 
alatt megoperálták, felfúrták neki azt a tűt aszt az kiígette. Fél évig 
gondolkozott míg nekiment, fiit elsőbb, mer hogy közel vót az a 
szemihe, aszt nehogy a szemit is sértse. De jó lett aztán, tökíletes 


helyregyött. 

— — Kívánom, hogy ez a levelem a legjobb egészségben találja 
Magukat. En is jól vagyok, nincsen semmi panasz az egészségemre. 
írja Édesanyám hogy lehel hogy belépnek a Tszbe. Az én véleményem 
az hogy jobb lesz ha belépnek kevesebbet kell dolgozniuk és annyit 
csak kapnak a Tsztöl hogy megéljenek ruházkodjanak belőle. Tudom 
nagyon fájó pont ez a maguk számára kiadni azt amiért egész eddigi 
életükben dolgoztak. De majd lesz valahogy én fogok küldeni 
csomagokat amiből ruhát és pénzt kaphatnak. Az bizonytalan hogy 
hazamenjek de ha otton lennék is nem sok haszna van már az, egyéni 
gazdaságnak és én nem hiszem hogy ez a helyzet változni fog. Es az a 
gondolatuk, hogy nekem hagyják amiért egész életen át dolgoztak ez 
minden szülönek a vágya de már csak a saját helyzetüket nehezítik 
meg. És én mindig azt mondtam hogy nekem nem kell semmi. Mikor 
Bálint megnősült és ő kapott földet és sok minden mást Édesanyám 
sírt, mert nekem? 7em tudtak adni és én akkor is azt mondtam nem baj 
az hiszen dolgozni tudok annyi mindig lesz, hogy megéljek és ha már 
dolgozni nem tudok úgy is mindegy hogy lesz és a Jó Isten mindig ad 
egy keveset amiből Maguknak is tudok adni. Tehát az, én véleményem 
az jobb ha bele mennek a Tszbe úgy kevesebb gondjuk lesz és föleg 
nem kell annyit dolgozni Maguknak. Amit lehet előbb értékesítsék ha 
lehet a Tóalját hagyják meg háztáji földnek, egyénileg gondolom a 
szölöt is és utána nem kell aggódni miből fizetik az adót mikor jön a 
végrehajtó és mit visznek el 

— — Kívánom hogy ez a levelem a legjobb egészségben találja 
Magukat. Tudatom bogy megkaptam azt a levelet amibe írta 
Édesanyám, bogy beléptek a Tszbe. Eltudom képzelni milyen fájdalmas 
és nehéz dolog egy olyan aláírás amivel elvesztik hosszú és fáradalmas 
munkás évek minden gyümölcsét de más lit nincs és sajnos bele kell 
nyugodni. Nem tudom, haza menni mikor fogok tudni és ha ebben az 
évben nem sikerül, lehet hogy jövöre megnősülök. 

De hiába mondta neki az apja az üzenetbe, hogy „nõsüljél meg 
kisfiam", nem nősült meg János. Hanem ott összegyött egy nővel, egy 
nemtommilyen gyárosnak a jányával. Margaret — így hittak ezt az 
angol nőt. Úgy hogy Margaret írtement minden szombaton ahogy vígé 
lett a munkának, ment Jánosér autóval, aszt vitte magával minden fele. 
Hurcolta Jánost, elvitte hét vígin még Spanyolországba is. Hát aszt 


ugye mi sülhetett ki ebbül? Hát egy gyerek. Egyszer bejelentette a 
jány, hogy terhes. 

Azt mondta akkor a fiam, hogy ű tudja a kötelessígit, ha így van, 
elveszi Margarétet. De aszondta ez a nő, hogy — hát hova gondol? 
Ûneki nem az vót a célja, hogy fírjhemenjen! Ha az lett vóna, akkor 
egy gazdag angol urat keres, nem egy szegín magyar menekültet! Ú 
úgy akarta, hogy akit ű kiválaszt magának, attul gyereket kapjon, aszt 
majd azután il a gyerekinek! Vegye tudomásul János, a gyerek se lessz 
az üvé, de ű se! 

Erre aszt a fiam elment majd háromszáz kilómétert lakni. Otthagyta 
azonnal a munkát, elment a közelibül is Margarétnak. 

— — Leírom az új címemet, egyenlőre most itt leszek: John 
Muharos, Scotia South, Miners Hostel Newton Road LOWTON, Nr 
Warrington Lancashire 

A nö Libe vot, János meg Lautonba. így vót leírva: LOWTON; 
egyszer nem dupla vével írtam, aszt visszagyött a levél, odatettek a 
véhe egy piros kérdőjelet. Hogy a guta üssön meg benneteket, 
gondoltam, kétféle vét írtok, eggyet se mondtok ki, de ha én 
összecserélem, kísz a baj! 

Nagyon megsértödött akkor János, nem is akart többet tanálkozni 
az asszonnyal. De aszt ahogy meglett a kicsi, aszt látta Margaret hogy 
csupa apja, hát eggyet gondolt — mikor hat hetes lett a kis Dzsoni, 
elvitte Jánosho megmutatni. Na persze akkor megin összeídesedtek. 

Csak nem írta meg rögtön János, mán tíz hónapos vót a pici mikor 
megírta nekünk hogy hát fia van. Na akkor kapott egy jó kemíny 
levelet tûlem. Hogy hát ez nagy meggondolatlanság vót egy ollyantul, 
akinek mondhatni se istene se hazája. Hát az illyen nem alapíthat 
családot! Mer akkor ugye hogy gyön haza? Má most ugye kétfelé van 
szakadva a lelke, ha meg hazagyön, itt is csak úgy lessz! Meg millyen 
nő lehet az, aki így vállal egy gyereket? Egy íllyentül, aki nem biztos 
hogy ottmarad?! — No hát jól legorombítottam akkor Jánost. 

Még egyszer írt a fiam azután. Küdött akkor fénkípet is a kicsirül. 
Írta, hogy most mán híjjá nagyon Margaret, hogy menjen oda lakni, ne 
dolgozzon, költözzön oda. Írta, hogy hát ha megesküdik vele, akkor 
odamegy. De máskípp nem megy, azt írta. Mer ûtet ne tartsa el egy nő. 
Inkább dogozik, keres magára, a fiára is, meg kûd nekünk is, de még 
ha el is tunná tartani ût Margaret, akkor is û teljes értíktelennek 


gondolná magát ha nem dolgozna. Úgy hogy ű nem megy. Ászt így 
megin haragba lettek. 

Még akkor írtam neki vissza. 

— Hát megértelek kisfiam, nagyon tisztcssígessen gondolkodói, de 
én most mégis helyesnek tartanám ha odaköltöznél. Hát annyira 
önérzetes ne legyél, mer más az, ha egy fiút eltart egy idős asszon. 
Mégiscsak a gyereked anyja, meg hát szerethetett is az tíged, ha mán 
így választott a gyerekinek apát. Hát csak eredj oda nyugodtan lakni, 
én is nyugodtabb leszek itthon ha tudom hogy jó helyt vagy. Meg 
valamikor még tán meg is esküszik veled Margaret! 

De erre a levelemre má nem gyött válasz. 

— — És most pedig zárom soraimat sok szeretettel csókolok 
mindenkit és Magukat is drága jó Szüleim: János. 

— — Zárom ezzel levelemet, írjanak sűrűbben, PLEASE ( — kérem 
szépen!). Most többet nem írok, kevés idöm van mert állandóan 
dolgozom, 4 hét óta minden vasárnap is. Csókolom magukat szeretettel 
— János. Pengét most nem küldök, nincs nekem se nem vettem. 

— — Köszönöm Édes a zsoltárt várom tovább is. Most pedig zárom 
levelemet. Hajas Ignác bátyámat és családját Tarkó Bálint bátyámékat 
Nagy Mihályékat és mindenkit aki írt és aki nem írt szeretettel 
üdvözlök és csókolok, mindenkire gondolok, sok volna felsorolni a 
neveket de keresztanyámékat külön is kiírom hogy szeretettel csókolom 
öket. És Magukat is drága jó Szüleim sok szeretettel János. 

Zárom levelem drága Édesanyám és Édesapám. Nem kellett volna 
írniuk hogy paprikás csirke és dinka bor mert ilyen dolgokról én csak 
álmodom és nem jó emlegetni, de ha már emlegettük kérem szépen 
hogy igyon meg Édesapám helyettem egy üveggel. És kérem írják meg 
hogy a kis gyerekek milyen magasak hogy tudjak nekik venni kis 
ruhákat, Bálintéknak is akarok küldeni csomagot. Soha el nem múló 
szeretettel csókolja Magukat fiuk János. 

Nem is képzeled kis Fiam hogy én már mennyire a 

múltnak élek. Olyan nekem mint ha a fiatalságom csupán csak a 
bennetek való örömbe telt volna el, alig jut eszembe mennyi dolgom 
aggodalmam volt azzal a sok. rossz gyerekkel. Milyen kicsit jut 
eszembe hogy mikor Téged vártalak, megörültem, mert az volt a 
kilátás hogy Te már nem élsz halva fogsz születni de az örömöt még 
most is átérzem amikor édes apád csókolt engem Te érted így köszönt 


meg Tégedet. 

Aztán milyen mulatságos voltál a kis belga nyelveddel mikor 
először mondtad, nekem: ipapám, apádnak meg: ipapám, aztán az a 
láng eszed, két éves korodba már végig tudtad Bolond Mihókot. Persze 
csak én értettem ezen a nyelven és bátyád. Emlékszel? öt éves korodba 
azt mondtad Édesanyám olyan szép, mint egy gyönyörű szép karácsony 
Jfa. Kérdeztem hogy hasonlíthatsz karácsony fához,? Mert az előtt is 
így állok meg mint édesanyám előtt és összetetted a kis kezedet mint 
mikor imádkoztál. Bocsáss meg fiam hogy utoljára nem köszöntem el 
Töled és nem csókoltalak meg, de azt mondtam akkor is, amit most is: 
Áldjon meg az Isten. 


Ugye meghalt a fiam? 


Eggyik ícaka felíbredtem, hogy János nekem valamit kiáltott. A 
fülembe vót, ahogy mondta: , Édesanyám!" — de hogy még mit 
mondott, nem hallottam, vagy nem emlíkeztem rá mire észhe gyöttem. 
De felugortam az ágyrul aszt kiáltottam én is neki: 

Mi az kisfiam, gyere be, nyitva van az ablak! 

Felébredt Bálint is, kérdi mér kiabálok. 

— Jaj, — mondom -— hát János hitt! Ez most meghalt! 

— Aa, — aszondja Bálint — ugyan ne ábrándozz mán! 

— De, — mondom - hidd el, meghalt János, ÉRZEM, hogy meghalt! 

Kimentem az udvarra, ott álltam. Nem vót semmi gondolatom, csak 
álltam ott az ég alatt magamba. Jó darabig vótam kinn, mikor 
begyöttem, Bálint mán aludt. Megníztem az órát, két óra vót. 

Másnap reggel Patonai Zsuzsanna gyött Derzsrül, mer az anyjárul 
való unokatestvírjinek az ura halt meg, azt temettík. Elmentem aszt 
vele a temetísre. De én ott annyira ríttam, meg egísz nap is egyfolytába 
úgy ríttam, hogy maj meg zavarodtam bele. Bálint má nem tűrhette, 
aszondta: 

— Ide figyelj! Ha mán te megbolondulsz is, de engem ne bolondíts 
meg! Ez a bajjod neked, hogy megérzel mindent! De nekem ne 
mondjad!! Ne mondd nekem hogy meghalt János, hát ezt nem lehet 
túlílnü! 

— Igen, — mondom — hát téged ettüi is kímíljelek meg. Jó, rendbe 
van, nem mondom többet, csak még most egyszer: MEGHALT 
JANOS, MOST, mikor nekem szolt! De nem mondom többet. 

A testvírem, Zsófi is csak rámförmedt: 

Mit beszílsz! — aszondja. — Dehogy halt meg! Mindig íllyen bolond 
vótál, illyeneket beszíltéll 

Nem szóltam akkor má semmit, csak hullott a könnyem mindig. 

Dílelőtt vót a temetís, dílután Zsuzsanna elment a rokonokho. 

— Mink meg kimegyünk addig — mondom neki —, leszedjük a 
szilvát a szölőbe. Pedig ugyan kár elindulnom mondom - mer 
énnekem még sokminden lesz ma. 

El is mentünk egy darabon, akkor gyött utánnunk a kisbíró. 

— Muharos néni kérem, — azt mondja — telefonhívásuk van, három 


órára tessék begyönni a postára. 

Mondom neki: — Külföldrül? Angliábul? Aszondja nem tudja. 

Mondom: — Ugye meghalt a fiam, azt telefonálták? Felült a 
biciklire, nem szólt rá semmit, csak indult vissza. Mán én akkor menni 
se tudtam, úgy reszkettem, csak álltunk ott az útba. 

— Ugye mondtam Bálint, ugye hogy megmondtam! 

— Ugyan, — aszondja û még akkor is — dehogyis, biztosan 
megesküdik avval az asszonnyal! Ászt ezer hí a telefonho! 

Elhíttam magammal Zsuzsannát, mondom neki: 

— Gyere velem, nem merek magam menni. Hát az nekem szörnyű 
lessz, ha mondják maj hogy meghalt János. 

Ahogy a postára bemegyünk, tele a kis előszoba. De rí mindenki. 
Mondom Zsuzsannának: 

— Látod! Ezek mind engem siratnak! 

De még akkor nem mondtak semmit. Mennik eggyik ablakho, 
másikho, harmadikho — mindnél rá van húzva a függöny. Kopogtatok 
sorba — nem húzzák el a függönyt. Mindenki elfordul, a falnak 
borúlnak, úgy rínak. 

— Hát mér ríttok? Mondjátok meg! Mir vagyok én idehíva?! 

De nem mondta senki. 

Egyszer aztán elhúzták a függönyt. Kihajol Sütő Baba, azt mondja: 

Eszti néni drágám! Csak meg kell mondanom: Az ícaka fél egykor 
meghalt a fia. 

Mondom: — Fél kettőkor halt meg. 

— Nem, — aszondja Sütő Baba — fél egykor. 

— FÉL KETTÕKOR halt meg. Nekem akkor kiáltott! Aztán én nem 
tudom, mi lett még ezután. Várni kellett a három órát, addig nem 
szóltak Angliábul. De nem emlíkszek, mi vót tovább, még a doktor is 
beótott a postán, de arra se emlíkeztem egy cseppet se, csak utólag 
mondták el. Kosári tanító úr gyött oda valamiér, meglát engem, 

— Mi van Esztikém? 

— Meghalt János az ícaka, — mondom Kosárinak — fél kettõkor. 

Megin kiszól Baba, aszondja: 

— Fél egykor, tessék elhinni! 

— Dehogy hiszem, — mondom — hát fél kettõkor még hallottam a 
hangját! 

Három órákkor aszt csakugyan jelentkezett Anglia. Kosári tanító úr 


beszílt aszt vélek, én kíptelen vótam, nem értettem meg egy szót se 
amit mondtak. Mondták, hogy motorszerencsétlensíg érte, aszt 
belehalt. Valami Szabó Gyurka telefonált, Jánosnak barátja, ápolta azt 
János míg beteg vót, vizesruházta hogy meg ne haljon — na ez 
telefonált, meg is kérdte Kosári a címjit a telefonba — dehát evvel mind 
nem törödtem én akkor. Valahogy hazakerültem oszt, de úgy vezettek. 

Drága Kettetlenem! 

Élsz? írjál azonnal képzeld azt a hírt kaptuk hogy meghaltál!!! De 
ugye kis fiam nem igaz? Vigyázol Te magadra, hisz tudod mennyire 
szeretünk és Te vagy a mi öregségünk reménye! Mi lesz velünk ha ez 
igaz? Azonnal írjál csókolunk 

Apád Anyád 

RETOUR — Adresse recepted 

Akkor két hónapig úgy vótunk: semmi hír nem gyött. De hogy 
gondoltam én ezt? Elsõbb senki nem mondta, mégis tudtam: János 
meghalt. Azután megmondták — akkor meg nem tudtam elhinni. 

Elindultam fel Pestre az angol követsígre, hogy telefonáljanak, 
próbálják megkeresni. Az vót a baj hogy szombaton mentem. Hajnali 
vonattal utaztam, fél kilenc, kilencre írtem oda. Még akkor nehéz vót 
bejutni a követsígre. Egy postást kérdeztem meg, melyik az angol 
követsíg, a postás mutatta, hogy az ott, rendőr járkál előtte. 

— De vigyázzon, úgy menjen be hogy a rendőr meg ne lássa, mert 
bekísírik az örszobára aszt lehet hogy napokig is vallatják, hogy mit 
akart az angol követsígen! — Nem tudom aszt hogy igaz vót-e ez, csak 
így mondta az a postás. 

No, figyeltem, elgyött a rendőr énfelém a sarokig, úgy megfordult — 
akkor mentem szípen utánna. Odaírtem a rendőr megett a kapuho — 
nagy vaskilincse van —, ott lesett ki egy férfi a kapúablakon. 
Megnyomtam a kilincset, amaz is húzta az ajtót, beugrottam, 
becsaptam magam megett hamar. Mikor újra elment a rendőr, csak 
akkor mondta a kapus: 

— Asszonyom, legyen nyugodt, itt úgy veheti mintha Angliába 
vóna. Itt már nem bánthatja senki. Habár — aszondja — hivatalos 
napokon vannak itt detektívek, mer akkor gyön ide mindenki, de így 
szombaton azok sincsenek. 

Kérdi aszt hogy mit keresek. Mondom neki. 

— De nincs ám itt egy hivatalnok se szombaton! — aszondja. A 


nagykövet úr itthon van azér, hát menjen fel az emeletre aszt próbálja 
meg. 

Ú nem gyöhetett velem mer ott kellett állnia, mentem akkor 
egyedül. Nagy, idegen ípület, csak járkállok ott az ajtók közt, irodák 
minden fele, de sehun senki. Egyszer mondom magamnak, ele jó 
hangossan: 

— Ó uram isten, hova megyek én itten? 

Erre aszt kinyílt egy ajtó a folyosó vígin, kigyött egy magos úr. 
Kérdezte az is, hogy mir vagyok ott, kit keresek. Mondom: 

— Az angol nagykövet urat. 

— Mit akar vele? 

Elmondtam aszt annak is. Hogy mán két hónapja telefonáltak hogy 
a fiam meghalt, de azúta meg hiába írunk, meg sürgönyöztünk is mán, 
de semmi hír nem gyön. Hogy való-e hát hogy a fiam meghalt, vagy 
nem, ezt szeretném megtudni. 

Azt mondta elsőbb, hogy menjek a külügyminisztériomba. 

Menjen az atyaisten! — mondom. — Onnat engem elküdenek, nem 
megyek én! Csak szóljon a nagykövet úrnak, mer én vele akarok 
beszílni! 

— Nahát vele beszíl — aszondja. 

Hát ű vót a nagykövet. De tisztelettel legyen mondva, tudott elíg jól 
magyarul. Nem JÓL, de mégis, kézzel-lábbal valahogy megértettük 
egymást. Olyan érdekessen beszílt, aszondja: 

— Na jó, hát akkor ne verjük fel a nagy por, majd én intézkedni. 

Kérdezte még, hogy vane a fiamrul fénkíp. Odaadtam neki a János 
képjit amit kintrül küdött, ottfogta, aszt elküdött. Mondta hogy 
szerdához egy hétre menjek újra, most nincs több ideje, û is megyén el 
— hát fel is vót őtözve, indult vóna már. A naptáron mutatta, hogy 
mikor menjek: jövő szerdán. Most nem bírunk tovább tárgyalni, nincs 
is mirül, hát menjek. 

Rákövetkező szerdán mentem újra. Akkor mán sokan vótak. 

Elsõbb akkor nem a nagykövet fogadott, csak ottan valaki, aki 
leültette az ügyfeleket aszt küdözte eggyiket az eggyik irodába, 
másikat a másikba, mer nem mindenkinek egyfajta ügye vót, hát ü 
csak elosztotta. Mondtam ennek, hogy én ilyen ügybe egyszer má 
vótam itt. 

— Igen, tudunk rólla — aszondja. — Mindjár megérdeklödöm, hogy 


mi van. 

Gyött akkor be egy víkon kis nő, hangossan az ajtótul mondott 
valamit angolul, de meghallottam benne a nevünket: , Muharosz". Hát 
csakugyan, a nagykövet úr hívatott be. 

Akkor mán vót vele aki magyarul beszílt folyóssabban. Ott vót 
vélek a János fénkípje, nagyra felnagyítva. 

— Ki ez asszonyom? Mondom: — Az én fiam. 

Mondták aszt, hogy nem tanálták Jánost. Nincs sehun, hacsak nem 
börtönbe. 

— Aa, — mondom — hát ott nemigen lehet. Az én fiam, senem tolvaj, 
senem izgága ember, még innét se a börtönbül ment ki, hát ott nem 
gondolnám hogy lenne. 

De esetleg megsértette a királynőt! — azt mondja. Mer azér is 
bezárják! 

— Bár sértette vóna! — mondom. — Mer akkor börtönbe van aszt íl! 
Énnekem még semmiféle retyerutyám nem vót börtönbe — Patonai 
Sándor nem jutott akkor eszembe —, de most nagyon boldog lennik ha 
a fiam ott lenne! 

Nevette az angol nagykövet, megkérdeztette hogy mi az a 
retyerutya, mer û még ezt a szót nem hallotta. — Ez atyafiságot jelent, 
rokonságot — mondom —-— nípiessen mondva, tájszólásossan. — 
Köszönte a nagykövet, hogy most evvel is többet tud. 

Kezet is fogott velem, nagyon udvariassan, de aszt tuszkoltak 
kifele, aszondták hogy menjek a Dorottya utcába. Ott van a 
nemzetközi értíkesítő bank, a hagyatíki ügyeket ott tárgyalják. 

Visszafordulok, mondom: — Hagyatíki ügyeket? Hát csak meghalt? 

— Nem tudjuk kérem! Nem tudjuk! 

Tudták. TUDTÁK. Csak nem mondta meg a nagykövet se. 

Olyan összevissza vótam akkor. Csak a fejembe maradt azér, hogy 
hagyatíki ügybe megyek most a Dorottya utcába — de viszont ott se 
mondtak semmit! 

Ott egy nő fogadott, doktor Sarkadi Sándorné, nagyon kedves, meg 
csinos, rokonszenves asszon vót, csak nagyon csúnya arcú — de 
gyönyörü két barna szeme vót. Látszott rajta, hogy úgy sajnál! 
Mondta, hogy nem tudják ugyan hogy a fiam meghalte, de majd azér a 
ruhájairul, meg amije maradt, majd intézkedni fognak. 

Fiát tudta persze az is. 


Mégis akkor én avval gyöttem haza, hogy nem halt meg János. 
Talán nem halt meg! 

Írtam akkor még ennek a doktor Sarkadinénak. Úgy megszerettem 
akaratlan azt az asszont! De valóba olyan SZÍP vót a nízíse, olyan 
megnyugtató! írtam neki, hogy kérem szípen, járjanak utánna, aszt írja 
meg ű nekem az igazat! 

Válaszolt is Sarkadiné, megköszönte hogy milyen kedvessen írtam 
neki, mer ûneki még senki nem dícsírte se a szemit, se semmijét, hát û 
tudja azt hogy ű egy nagyon csúnya nõ — hát ezer is nagyon köszöni. 
írta azután, hogy nem tudnak semmit a fiam sorsárul — újracsak így —, 
de a hagyatíkrul intézkedís törtínt, küdeni fogják a János ruháját meg a 
pízit. Mán akkor fel is vót leltározva a holmija. 

Hát így aszt apránkint megtudtunk mindent. 

Mr. Balintné Muharos, Tiszatab, Hungary Kedves Uram, 

válaszolva az on kedves levelére, amit Ön a Lowioni, Lancashire, 
Rendörségre küldot. Sajnálatal kel önt értesítenem hogy sajnos az on 
kedves Fia Muharos János, egy motor kerékpár baleset áldozata let, 
South Kirkbibe 1959 Augusztus íz. Szerdán a Ponte fracti Kórházban 
hunyt el. Az oÖn kedves Fia egy Német akna méjétő válalatnal 
dolgozott, a South Kirkby szén banyánál. A Czég neve Daniel es Leng, 
a kedves Fia munka társai gyűlést rendeztek, es az össze gyűlt pénz, es 
a fizetés ami járt a kedves Fiának, es az Állami Biztosításból járó segéj 
elegendő volt ara hogy rendes temetése legyen, és egy kö Fejfára is 
futja belöle. A munka adója fog egy fényképet küldeni a sírkönek., Az 
összes adoságok ki fizetése után, csak 3 Angol Font marat a kedves 
Fia hagyatekabnl, amit a Czeg a mi tudtunkal haza küldott Önek, a 
ruha neműkel együt. A motor kerékpár részletre let véve es a Czeg 
vissza vete. 

Maradunk tiszteletel, 

G. Metcalfe Hejetes Fő Kapitány Nevében. 

West Riding Constabulary P. O. Box 9 Wakefield, Yorkshire, 

England 26th November, 1959. 

Gyött akkor levíl Pálházi Istvántul. is. Magyar ember, erdélyi, kinn 
íl Angliába, ût hívták meg hogy leltározza fel amije Jánosnak maradt. 
Küdte a leltárt ötvenkét kiló ruháiul meg valamennyi pízrül. Meg 
küdött külön egy levelet, ez nem a hivatalos irattal gyött. Abba írta, 
hogy amikor a leltárt csinálta, elolvasgatta ott a fiamnak a leveleit. 


Ászt neki meg három hónappal előbb halt meg az anyja, nagyon 
gyászolja, nagyon hiányzik neki, de a leveleimet olvasva úgy gondolja 
hogy én pótolni tudnám. Nagyon szípen megkér, hogy a fiúnk helyett 
fogadjuk ût fiúnknak. Víletlenül û is ípp János, mert István után János 
a második keresztneve, aszt írjam csak neki is úgy, hogy drága kis 
Jánoskám, meg amíllyen szípen csak írtain a fiamnak, úgy írjam neki 
is, úgy veszi mintha az anyja írta vóna, annak érez majd engem, meg 
mindenbe úgy is bánik velem. 

Levelezgettünk aszt Pálházival. Irta mindig hogy menjek ki, majd û 
vendígül lát, meg Londonig elébem gyön, spórolja is mán a pízt, hogy 
maj nekem kûd fontot hogy tudjak utazni. Visszaírtam hogy szeretník 
menni, meglátni János sírját, de ne küdjön semmit, maj lesz nekem 
arra pízem. Ha Londontul ű fizet írtem, meg ott eltart azt köszönöm. 
Sokat írtam neki. Azt hittem olyanforma idős lehet mint János fiam, 
úgy vettem valahogy, még írtam is hogy — Kedves kisfiam nősülj meg! 
De magyar jánt vegyél el, hát van odaki sok szíp magyar jány, meg 
azok talán jobbszívűek is mint az angolok! — írta aszt vissza Pálházi, 
hogy nősülne ű szívessen, venne is el magyart jánt, csakhát a felesíge 
nem akarja. Hát nös vót mán. Angol nőt vett el. Ászt csak tíz évvel vót 
fiatalabb mint én. 

Sokmindent megtudtam Pálházitul is, meg János barátaitul, akik így 
visszagyöttek Anglíábul, meg leveleket is kap tam azután mán, de vót 
azér amit csak Angliába tudtam meg pontossan, kísöbb ahogy 
kimentem. No így aszt apránkint minden kitudódott. 

Horvát Györgynek hittak, aki elgázolta. Még mikor Líbe laktak, 
ötvennyócba, akkor csatlakozott hozzájok ez a Horvát. De ez ott 
mindent elkövetett, ez ivott, garázdálkodott, erőszakoskodott, ami 
rosszat lehetett, ez mindent! Egy újság meg ugye kiírta mindig, hogy a 
magyarok megin ezt csinálták, megin azt csinálták. A MAGYAROK, 
ugye — közbe meg mindig csak ez vót! No János aztán többedmagával 
bement a szerkesztősígbe, aszt szólt, hogy ne foglalják így egybe a 
százötven magyart, írják ki a nevit, hogy ez meg ez vót, de eggyőjökír 
ne mocskolják be az egíszet! 

Ezer aszt úgy megharagudott Horváth György, hogy agyon akarta 
löni Jánost. Ezt Pitók Gábor mesélte nekem, pesti lakos, eggyütt lakott 
ott ű is a fiammal, de hazagyött még mielőtt János meghalt, aszt én 
írtam neki, megkerestem. No Gabi bácsi mesélte, hogy elment János 


egyszer vacsorát venni, kiment hogy hoz tejet. Megvette, kigyön a 
bótbul, megáll, eszibe jut valami, visszalíp — abba a pillanatba az 
ajtófélbe csapódott a golyó. Ez a Horvát a másik ódaion lesekedett, 
úgy lűtt rá Jánosra. Vót a botosnak egy nyomorík apóssá, kinn ült 
mindig egy nádszíkbe, az látta az egíszet. Ha nem líp vissza hirtelen 
János, megöli Horvát! 

Utánna egyszer még meg is verte János ezt a Horvátot, mikor 
megin ott Líbe garázdálkodott. Nagyon megverte jaj, hát kegyetlen 
erős ember vót a fiam! Hatalmas nagy keze is vót, olyan szíles 
kezeszáracsontja, hogy még az apja se érte át, ugye mint kovács, 
lakatos, erős munkát is vígzett, meg erőscsontú is vót, nagyon fáin 
ember vót János! Hát nagyon megverte Horvátot. Aszondta neki: 

— Vedd tudomásul, — aszondja — hogy mindig meg foglak verni, 
valahánszor íllyeneket csinálsz, mindig megverlek! Mer látom hogy te 
nem született alkoholista vagy, ha szándíkosan akarsz minket 
legyalázni! 

Hát biztos ezer gyűlölte a fiamat Horvát. 

Ífélkor gyött el a munkábul János. Akkor akarta egy német barátját 
hazavinni Nansziba. Elindultak motoron, a német ült hátul. De csak 
lassan mentek, nem hajtott János sebessen. Ez a Horvát meg hátukul 
beléjök ment. Felborultak. A német vágódott ki jobban, az árokba 
esett, ott meg egy kûre, eltört a keze, de nem vót azér ez nagy esís, mer 
azt vallotta a német, hogy János még talpra akart állni! Hanem ez a 
Horvát akkor felkapott rögtön a motorjára, aszt ahogy a fiam még félig 
a födön feküdt, keresztülment rajta. 

A bal ríszin ment át, a bal arca, feje balódala, a bal válla, bal térgye 
roncsolódott össze, meg az ódalbordák letörtek a gerincirül. 

Horvát is felborúlt újra, ahogy Jánoson keresztülrobogott, elesett, 
elvesztette az eszméletit. De aszt mikor magáhotírt, elszökött a 
kórházbul. Úgyhogy nem bírták kihallgatni. 

János meg meghalt. 

Kaptam én aztán levelet Angliábul, egy ismeretlen írta, nem tudom 
ki, csak ennyit: , Muharosné asszony, Horváth Györgynek ez és ez az 
új címje. Azúta mán három embert elgázolt, kettő halálos lett szintén." 
De nem vót aláírás. Meg mégegyszer gyött levíl, hogy a Horvát címje 
most meg megint új, itt és itt lakik, de a levélrül ne szóljak senkinek. 

Nahát ugye akar egy detektívregény. Úgy vótam vele: valahogy 


nem tudott nagyon érdekelni. No érdekelt, persze — hát minden 
érdekelt engem ami a fiam dóga; de ez valahogy ollyan távoli valami 
vót, úgy éreztem: nincsen ennek közzé Jánosho igazán! 

Meg hát ugye mit is tehettem vóna? 

Ahogy aztán kinn jártam Angliába, tanálkoztam a nyomozóval, aki 
a fiam ügyit intézte még akkor. Pálházi odahítta, inán addigra feljebb 
avandzserozott, megyei kapitány lett. De a: t mondta, û nem 
nyomozhat csak a saját megyejibe, Jorksírbe. Ha másutt akar, 
Londonbul kell kérni engedílyt, de meg kell akkor is nevezni hogy hun 
akar nyomozni. Azt pedig ű nem tudhatja, mert Angliába nincsen 
kötelező lakásbejelentő. Aszondja ez hozzá tartozik a szabadságho, 
hogy nincs bejelentő, mindenki oda megy lakni ahova akar. No így 
aszt ennyibe maradtunk. 

Mikor Jánost a szcrencsétícnsíg írtc, Margaret Írországba vót a 
nagynénjinél. Onnat ment haza egy hónap után, aszt nem várta levél. — 
Na ha te nem írsz, én se! — aszt úgy vette ugye, hogy megin haragba 
vannak. Nem törðdött Jánossal, elment moziba. Ott tanálkozott a János 
barátaival. Aszondja ott neki az eggyik: 

Margaret! Ha én szeretnik valakit, aszt meghalna, én gyászolnám! 
Nem mennik moziba szórakozni! 

— Mér? — aszondja Margaret. — Hát ki halt meg? 

— Ki halt meg?! Hát János! Két hete vasárnap temettük! Ott 
összeesett Margaret, eggy évig vót kórházba utánna. Csak kinn 
Angliába tudtam meg azt is, hogy mikor halt meg János. Fél egykor 
íjjel, csakugyan. De ott eggy órahosszával hátrább jár az óra. Ahogy 
mentem ki, aszt igazítottuk át, úgy értettem meg. Idehaza fél kettő vót 
akkor. Kûdtík aszt haza a János holmiját, ötvenkét kiló ruháját. Ászt 
ahogy bontottam szíjjel a zsákokat, szedtem ott kifele az õtönyeit, 
ingjeit, pulóvereket, alsóneműt, kabátokat, sok cipőt — egyszer 
kezembe akad a vires ingje. Amibe vót, ahogy a szerencsétlensíg írté. 
Összevissza vót szakadva, meg látszott ahogy úgy vágták le ollóval a 
fiamrul a kórházba — aszt merő vir az egísz, ráfagyva. Jó istenem, hát 
mit csináljak én most evvel? Ott ríttam ráborulva — hát ez a Jánoskám 
vire! 

De hova tegyem ezt most? Elígessem? Nem szóltam Bálintnak se, 
csak elcsomagoltam elsőbb, betettem idesanvám ládájába alóra. De én 
akkor megint egy szemhúnyást nem aludtam kaka, az szinte úgy 


ÍGETETT engem, hogy ott van! 

— Aa, — aszondja Zsófi — hát mit csinálnál vele? Ássad be a 
ganyéba aszt jól van! Hát mire jó mán az? 

De óó, hát azt ugye nem tehetem. Hát hogy a ganyé közzé lökjem — 
hát az nekem a fiam vire! 

Addig-addig, hogy aszt kivittem a temetőbe. Összekötöttem kis 
csomagba, beleástam idesapám sírjába a Jánoskám ingit. 


Hungarian visitors 


HUNGARIAN VISITORS TO SOUTH KIRKBY, Mrs. M. Balintne, 
who is over to see her son's grave at Moorthorpe, and Miss B. Szuzy, a 
I0yearold laboratory assistant from Budapest. They are pictured being 
entertained by Mr. and Mrs. S. Brightman. (See story.) 

Mikor János meghalt, utánna megkaptuk a holmiját csomagba, 
ötvenkét kiló ruhát. Nagyon sok szíp mindent, hát ugye azír ötvenkét 
kilóba nagyon sokminden van. Tizenkilenc szebbnél szebb inge, 
három megvan belüle az uramnak, vót benne selyem is, meg egyszerű 
gyócsing is — meg hát minden, minden. Meg kaptunk kétezer forintot 
is, hogy ez jár a János biztosítására. 

No azután, másik évbe, februárba, kaptunk újra egy másik levelet. 
Az vót benne, hogy tívedís törtínt, mer Jánosnak nem heti biztosítása 
vót, egy nagyobb összegre vót biztosítva, megtanálták a hagyatíkába a 
biztosítást. Szóval hogy van még píz. Hogy én avval mit akarok, 
hogyan akarom én azt elrendezni. 

Akkor én ezt a levelet elsikkasztottam, én errül nem szóltam akkor 
senkinek. Visszaírtam Angliába, hogy használják kamatmentessen azt 
a pízt. Majd én ki fogok menni, má járok utánna hogy kimehessek, 
majd én oda elmegyek aszt odaadják nekem a pízt. 

De öt esztendőbe telt, mire kimehettem! Addig egyfolytába jártam 
utánna, tizenhétszer vótam benn Szolnokon az Ibusznál. Elsőbb 
semmikípp se engedtek. Azután — no jó, mehetek, ha szerzek fontot. 
Kérjek attul akihe megyek. Déhát én egy sírho megyek! Attul én hogy 
kérjek pízt? 

— De hun lesz megszállva? 

— Hát, — mondom — az van, akinél megszállják, aki ott engem 
vendígül lát, dehát az nekem eggy olyan idegen ember, hogy én azt 
sose láttam, attul se kérhetek! 

Hát, írtam én minden fele. Még Angliába is a magyar követnek 
hogy segítsen ki, inkább ottmaradok, főzök neki, jó magyar íteleket — 
meg így mindenkinek mindent megígírtem, csak ki tudjak jutni. Még a 
királynőnek is írtam, de az se válaszolt. Vígre, öt évre azt mondták, 
hogy ha gyövet-menet kifizetem, akkor repülőgépen kimehetek. 

Akkorévbe vót utoljára két sõrénk, hízó ökör. Rettenetes sok vót a 


dogunk, kimondhatatlan sokat kellett akkor dógozni. Bálint eljárt 
fuharba, rámmaradtak a sõrék, fias disznó, hízók, azt etetni télen is, 
hogy majd megfagytam — de feltartott mindig az, hogy nekem píz kell 
az útra. Utánna mán nem bírtam vóna újra kezdeni, akkor még vitt az 
akarás. De látta az uram is, hogy nekem ki kell mennem, mer egísz 
kakákat az udvaron tötöttem, níztem, hogy ugyan merre lehet 
eltemetve János. Hogy merre kellene nekem menni, hogy én azt 
meglássam hogy hova temettik! Nagy Zsigának hittak azt az embert, 
járt hajnalba, fél háromkor a lovakho, etetni, de engem mindig az 
udvaron tanált. 

— Hát mi van teveled, hát te nem fekszel sose, nem alszol? 

— De, — mondom -— szoktam alunni, néha, egy kicsit. Úgy tizeneggy 
óra körül elaludtam, de má fél kettőkor felébredtem, mikor má az az 
idő elgyött hogy eztájon halt meg János, fél kettő, háromnegyed kettő, 
azt én mindig ébren, az udvaron tötöttcm. Akkor aszt mán utánna ritka 
eset vót hogy elaludjak. Akkor mán én nem bírtam. 

Mikor megvót mán az útlevelem, Pestre kellett még menni a 
beutazási engedélyit:, az angol követsígre. Mondom ott annak az 
embernek, aki így minden ügyet intézett, mondom: 

— Nagyon szípen megkérem, hogy — én beteges vagyok. Ne 
maradjon el az én utazásom szeptemberre! Mer akkor én el se indulok. 
Mán öt éve hogy vágyok arra hogy kimenjek a fiam sírjáho! Én mán 
összel, hidegbe, betegen nem tudok menni! De akkor meg még egy 
évet várjak? Hát gondolják el, hogy mtllyen rettenetes érzís az nekem! 

Akkor ez bevitt eggy idős angol úrho. Az aszondja: 

— Asszonyom, hat hét a rendes ideje annak, hogy a vízum 
meggyöjjön. De önnek meg fog gyönni augusztus tizedike körűire. 
Elhiszi ezt, ha én mondom? 

— Ugyan, uram, hát hogyne! — mondom. — Tudom én, hogy 
úriemberrel állok szembe! Aki szavát állja! 

Mindjár felállt, aszt kezet fogott velem. Köszöni az elismeríst. 

Azután meg azt mondja hogy 

— Van itt önnek font. Küdtík Angliábul. Hogyan kívánja 
felhasználni, az utazásho, vagy az ottani megílhetísihe? 

Mondom: — Sehogy. Köszönettel visszautasítom. Mer én olyan 
adósságot, amit soha nem tudok meganni, nem szoktam felvenni. 
Nagyon örülök neki, hogy gondoltak rám Angliábul, de nem fogadom 


el. Tessék szíves lenni visszakůdeni. 

Erre megint aszondta, hogy — Minden elismerésem az öné 
asszonyom, nagyon becsületessen jár el. 

Még akkor csak egy dolog vót. 

— Még vóna egy kérísem. Egy kisján gyonne velem, hogy engem 
kikísírjen, mert az uram egyedül nem enged. De még csak most van 
bent a útlevélkérelme! Megkapná-e az azt akkorra, amikorra én, hogy 
engem kikísérhessen? 

Hát ez vót ugye Barcikai Zsuzsika. Haajnye, de sok kérís, ugye! 
Nem mondta rá mindjár az öreg angol, hogy rendbevan, de emez, aki 
magyarul beszílt, bíztatott a szemivel, hogy várjak csak. Na utoljára 
aszondta az öregebb: 

— Meglesz asszonyom. Letarthatja neki is a jegyet, maga mellett a 
repülőjegyet. Ha ki nem is fizeti, letarthatja. 

No rendbe vót. De úgy elníztem, hogy akik ott kiabáltak, hogy — De 
nekem gyorsan kell, mer itt a beutazási engedíly! — meg 
erőszakoskodtak, fölínyeskedtek — aa, mindnek elibevágtam az 
alázatosságommal! Meg avval, hogy a fiatalabbakat , kedves 
gyerekem", meg , lelkem", így szólongattam. Hát mondhatom hogy 
ollyan szívesen kiszolgáltak, hoztak feketekávét, sütemínt, a 
követsígen teát! Ott tea vót, meg sütemíny; nem tettek egísz tállal 
elébünk, hogy aki akar egyen, csak olyan kevés kis nyamvadt 
sütemíny vót — nadehát megvót a szívessíg! 

Na akkor kerestem a Malévirodát. Ott van nem messze a 
követsígtül. Ípp tatarozták, de megtanátam. Na ott: is, ahogy 
bemegyek: 

Tessék helyet foglalni, asszonyom! 

Jaj kedves gyerekem! — mondom a fiatal tisztnek. Ha ebbe a fotelba 
beleülök! Engem kávés kanállal kell ám kikaparni onnat! Mer én oan 
fáradt vagyok, hogy nem bírok belűle kigyönni. Adjanak nekem egy 
kemínyebb széket, ahho vagyok szokva! 

Jaj, akar ídesanyámat hallanám! — aszondja. — Ide üljön, drága 
néném, üljön csak a fotelba! Kisegítsük majd belüle, pihenjen egy jó 
sort! 

Rendbe lett a repülőjegy is. Nem úgy, ahogy szerettem vóna, mer 
augusztus tizenkettedikén vót az évfordulója Jánosnak, aszt csak 
tizenötödikére vót jegy, de megvót. Még meg azt kérdeztík, hogy 


megfelele nekem a másodosztály! 

— Aa, kedves fiam, még ha kast köttök a repülő után, aszt abba 
ülök, akkor is megyek! Mindegy nekem, csak haladjak Anglia fele! 

— Tán nem számít a néni visszagyönni? 

— Deehonnem, — mondom — hát itthagyom az uramat, hát mi lesz 
avval, ha én nem gyövök vissza! 

Na, két hét alatt el vót minden intézve. Minden el lett két hét alatt 
intézve! Zsuzsikáé is meggyött akkorra, tizenöt nap alatt. így aszt 
mehettünk. 

A repülőgépen nagyon jól éreztem magam, vígtelen jól. Én ültem 
az ablakho, nízegettem ott kifele. Mondták hogy ne nízzek ki, nehogy 
szídüljek, de csak níztem ki. Maj nem nízek ha szídülök! De nem 
szídültem. Hazafelé csak — de az majd kísõbb gyön. 

Brüsszelbe leszálltunk. Ki kellett mindenkinek szállni a gépbül, egy 
órahosszára, hát bementünk a társalgóba, bejártuk ott a termeket, 
mindet. Ragyogó vót, minden, de szinte SÜTÖTT, ollyan hidegsíg vót 
ott! Nem hideg vót, hanem — hanem az a vígtelen udvariasság, hogy 
szinte úgy keresztülníztek rajtunk! Ott semmi kedves szót nem 
hallottam — nem szerettem ott a környezetet. 

Még Pesten annyi törtínt, hogy elveszett egy csomagom. A 
Dorottya utcábul indultunk, ott elszedtík a csomagunkat, aszt hozták 
busszal utánnunk. Kiírunk a reptérre, vámolnak — hát az én 
csomagombul egy hiánzik. Pont amellyikbe a koszorúk vótak! János 
keresztanyja is ilyen kis koszorút küdött, én is ollyat vettem, egy szíles 
selyemszallag vót a keresztanyjátul, hosszú  aranyrojttal, de 
gyönyörű, Kúnhegyesene vagy Szolnokon vette nem tudom, meg 
Bálintok is szallagot küdtek. Egy kis művirágcsokrot idegenek hoztak, 
egy kisfiú, gimnazista vot akkor, most mérnök. Mer aszondta ûtet 
nagyon szerette János, mikor még kicsike gyerek vót. Utánna, mikor 
mán utolsóéves mérnök lett, adtam is neki egyszer száz forintot, 
mondom — Kisfiam, ezt fogadd el tûlem, mer az nekem ezret megírt, 
hogy te idegen vagy hozzánk, nem vagy rokon, aztán a fiamrul mégis 
úgy megemlíkeztél! 

Oszt ez a doboz elmaradt, akibe a koszorúk vótak. Nem tanálták 
sehun. Mondom ott a vámtisztnek: 

— Hát uram, én nem megyek el. Én öt esztendő óta várok arra, hogy 
legalább egy szál virágot tudjak adni a fiamnak, hát ha ez nem lesz 


meg, én nem megyek. 

Zsuzsika meg rítt! Kétsígbeesett, hogy akkor ûvele mi lessz! 

— Kimísz fiam! Én meg ittmaradok! 

— De ám - aszondja a vámtiszt — hátha nem lesz érvínyes a jegyek 
másik járatra! 

— Akkor se megyek! A lelkek rajta! 

Aszt motorbiciklis hozta utánnunk a csomagot. Ottmaradt a 
Dorottya utcába. 

Londonba írtunk, avval kezdődött: Minden csomagom elveszett. 
Mind! Senkié, egy se, az enyim mind a három elveszett. Hát, ott 
magyaráztuk kézzel-lábbal. Zsuzsika tanúlt három évig itthol, 
mondom neki: 

— Eridj kisjányom, aszt mondjad, hogy elveszett! Te tudsz angolul! 
Mondd el hogy mik vannak benne! 

De bizon Zsuzsika se nem értett, se beszílni nem tudott. Még én 
jobban elértettem! Próbáltam akkor németül. De én is csak szavakat 
tudok! Az angolok meg annyit se! Hát, nem boldogultunk. Annyit 
megértettek, hogy oda a csomagom, de tovább nem jutottunk. Mán 
csak mi vótunk ott, mindenki elment. Filtern, Pálházi is elunja, 
gondolja hogy nem gyöttünk, elmegy. Láttam eggy ajtót, ez biztos a 
társalgóba vezet, hát küdtem aszt Zsuzsikát: 

— Nízd má meg, hátha ott van Pálházi. Nehogy itthagyjon minket! 

Kinyitja az ajtót Zsuzsika, begyön egy férfi. Rámmosolyog, 
odagyön, csókol nagyon. Mondom neki: 

— Te vagye Pálházi István? 

— Én — aszondja. — Megismertelek a fénkíp után. 

— Mán aszittem, — mondom — valami rossz angol potyázik itt 
velem! 

— Na, — aszondja — most má biztos te vagy Esztikém, a levél után 
ítílve! Egyem meg a szádat, de jó is hallani ezt a jó magyar szót! — aszt 
csókolt újra. En meg csudálkoztam, mer egy fiatal embert vártam — hát 
János barátját — aszt egy időssebb vót. 

— De ám — mondom Pálházinak — nagy baj van. Má mindenki 
elment, a csomagom meg odavan! — Na, û aztán odament a 
vámtisztekbe, aszt mondta nekik angolul, hogy ennek a hölgynek 
elvesztek a csomagjai. Most mán így értettík. Elsorolgattam, hogy mik 
vótak a csomagokba, aszt mondták hogy nyugodtan menjünk el, majd 


utánnunk küdik. 

Este tizeneggy órakor hozták utánnunk, akkor lett meg! Nem 
mondták hogy a magyar gépen tanálták-e meg, vagy hunnat szedtík 
elő, de csak meglett. 

Aszondta Pálházi, most nem megyünk haza, ott hálunk egy hotelba. 
Már bérelt is ki szobákat, külön mindenkinek egy szobát. Mondom 
Pálházinak: 

Istvánkám! — mondom. — Én jobban szeretném kedves, ha eggyütt 
lennénk Zsuzsikával! Fíl is egyedül! 

— Nem baj, — aszondja — akkor majd kétszemélyes szobát váltok. 

Vezetnek be — hát háromágyas. Azt mondja Zsuzsika: 

— Eszti néni, hát István is velünk hál? 

Tudja fene, — mondom — én magam t.e tudom! De mi ketten 
eggyütt vagyunk, ez má biztos. Majd leótjuk a villanyt aszt 
levetkezünk, vagy valahogy megoldjuk! 

De nem úgy vót, hanem nem kapott kétágyast Pálházi, csak egy 
családi szobát, üneki meg megmaradt amit még délelőtt váltott. 

Na, hát akkor fürödjünk meg. Egy hindu vezetett el minket, 
elkíszítette a vizet — ott mind olyan színesbőrűek a kiszolgálók. De ez 
azér jóarcú vót, szíp fiatalember. Csak ahogy elkíszíti a vizet, aszt 
vetkeznénk le, hát nekidül az ajtófélnek aszt mosolyog, ott les. 

— Hallode! — mondom. — Ez a koma itt ingyenelőadást akar látni! 
Mit csináljunk neki? 

Aszondja Zsuzsika, û nem tudja, de û így nem vetkezik. 

Persze hogy nem vetkezel, amíg itt van! — Szípen megfogtam a 
kézit a hindunak aszt kitettem az ajtón. 

Így aszt jól telt az ícaka. 

Este, meg másnap dílelőtt elvitt minket Pálházi Londonba. Nagyon 
messze vót még, harminchat kilóméter vót London a reptértül, busszal 
mentünk. Minden fele szíjjelníztünk, összejártunk ott mindent. 
Elmentünk a Temzepartra, ott vót a Tóerhíd, szembe vót rá a 
Parlament, azt is láttuk. Abba a negyedbe is vótunk, ahol a színházak 
vannak — ott nem úgy van, hogy ebbe a városríszbe is, amoda is eggy, 
szítszórva, hanem ott van egyrakáson. Nem tudom mindet kimondani, 
ahon jártunk, hát mind máskípp van az leírva! Az ügyetlen angolok 
annyi mindent leírnak, utánna a torkukbul szólnak eggyet, aszt 
kimondták az egíszet! 


Meg vótunk abba a parkba is — Hidepark? —, ahol így beszíl, 
szónokol mindenki. No, legelői ott beszílt egy nagyszakállú, vállig írt 
a sárga haja is, egy fiatalember. Mondom Pálházinak: ez ollyan rosszul 
níz ki, kíváncsi vagyok mit beszíl, fordítsa mán le. Hát, aszondta a 
szakállas, hogy az idősscbb generáció nem elíg inteligens. Mer ugye, — 
azt mondja — ha két kutya az úton összeragad, azt termíszetesnek 
veszik. De viszont lia két fiatalt úgy tanálnak, azon má 
megbotránkoznak! 

Mondom: — Nincs itt örültekháza? 

— De van. Minek? 

— Hát — mondom — ez vagy onnat szabadult, vagy oda kell vinni! 
De a hellyé ott van mindenkipp! 

Pálházi roppant nevette. Egy rendőr állt a hátunk megett, 
megkérdezte tûle, hogy mit mondtam. Na erre Pálházi kihirdette 
hangossan, hogy ennek a hungari hölgynek ez és ez a vílemínye. Azt 
mondta rá a szakállas, hogy én is korlátolt vagyok. — Akkor a hungari 
hölgy is korlátolt! 

— Az öregapád! — mondom neki. 

Na níztük akkor a másikat, mer vót ott nígy szószék is. A 
következőbe szerecsen, vagy néger, vagy tudja fene mi vót. Mutogatta 
a kézit, így le vót neki vágva, magyarázta, hogy ű a szabadságír 
harcolt. 

— Hagyjuk ezt, — aszondja Pálházi — gyerünk tovább. Ahun egy 
most megy fel! 

Na hallgattuk. Aszondta, hogy borzasztó fel van háborodva, mer 
most mán itt nincs szabadság, mindenbe beleszól a kormány. Fel kéne 
a kormányt a királynővel eggyütt robbantani. Például neki van egy 
bérháza, de most mán nem úgy szabja meg a bért, ahogy ű akarja, 
hanem előírja a kormány, hogy mennyit kérhet. Ez micsoda disznóság, 
— aszondja — mer ott van például Lengyelország, Magyarország, ott 
millyen szabadság van, a gyárral a munkások rendelkeznek, meg a 
föddel, mindennel! 

Na, akkor meg én mondtam Istvánnak, hogy gyerünk tovább. 

Még azután nagyon messze mentünk, Szautkörbibe. Ott lakott 
Pálházi, meg ott halt meg János. Ez még kétszáz negyven kilóméter 
vót vonaton, dílbe indultunk Londonbul, bizony este vót mikor 
odaírtunk. 


Az a vidék nem szíp, ahun ük laknak. Fémsalakbul valóságos 
hegyek vannak ott. Magyarázta Pálházi, hogy Magyarországait várnak 
olyan gépet, ami feldolgozza majd a salakot valaminek — tán 
műanyagnak, nem tudom. 

Szautkörbibe má vártak minket. De Pálházi felesíge, Olly ollyan 
hidegen fogadott, hogy ahogy rámnízett, majd össze estem. Hogy mir 
is gyöttem én elő! Kísöbb aztán jobb lett, de bizon az eleje nehíz vót. 
Ki vót tíve tányérra a sok sütemíny, meg datolya, banán — Tabon meg 
Pesten színit se láttuk még akkor — torták, cukorkák, nagy tányírokkal, 
de nem kínáltak minket. Mink meg nem mertünk hozzányúlni! Csak 
úgy meresztgettük a szemünket, hogy de jó vóna! Mer ha kínálta is 
Olív, ha mondtuk hogy köszönöm, „tenk jú", akkor mán kapta el aszt 
vitte odább, nem írkeztünk venni belüle. Egyszer Zsuzsika fent vót az 
emeleten, mondom Pálházinak: 

— Istvánkám, vigyél má fel Zsuzsikának egy narancsot, az előbb azt 
mondta hogy ehetnik. 

— Aa, nagyon szívessen! — Felvitte a narancsot, kísöbb felmegyek 
én is, mondom: 

— Adjál egy kis narancsot, hamar! 

— Jaj, — aszondja Zsuzsika — mind megettem! 

Ejnye a fene egyen ki! — mondom. — Majd meghalok írté, aszt még 
íhes is vagyok! 

— Azt hittem Eszti nénié odale van! 

Van csudát! Hát azt nem mertem mondani, hogy én is ehetník! 

Hát ez napokig így ment. Olív rítt, hogy nem esszük meg amit 
kíszít, mink meg bõgtünk íhen. 

Én a banánt roppant szeretem. Mondom aszt Istvánnak: 

— Istvánkám, mink NAGYON íhessek vagyunk! Én veszek egy 
banánt! 

— Az isten áldjon meg, — aszondja Pálházi — itt van minden előtted! 

De nem KÍNÁLJÁTOK! — mondom. — Nem mondod hogy 
vegyünk! Mink hozzá nem nyúlunk, de a szemünk kopog íhen! 

— Jaj, — aszondja — hát elfelejtettem én mán azt, hogy minállunk 
úgy szokták! 

Azután aszt kínált, meg mondta Olívnak is, hogy kínálja, tartsa oda 
nekünk. Hát Olív ugye ezt megszokni nem tudta, ha megköszöntük, 
rögtön elkapta előlünk. Megbeszíltük aszt Zsuzsikával: 


— Zsuzsika, ha kínál Olív, ne köszönjük, míg ki nem szedtük — 
mondom. — Mer hát ez BORZASZTÓ! Nem köszöngetünk, nem 
udvariaskodunk gyerekem, mer így íhen leszünk! 

Így azér helyrerázódtunk lassan. De az ottani kosztot csak nem 
tudtam megszeretni. Nagy lapostányírt adtak, azon vót egy szelet hús. 
Birkafaggyúba belelükte Olív, összekapta, megfordította a másik 
ódaiára — belől csupa vir vót. Odatette a tányírunkra, mellette meg 
mint mikor a macska körülrakja a padkát, egy kis csimécsomó 
hagyma, bab, zödborsó, de annyi féle körítés vót, hát most mellyiket 
együk? A salátát csak megmosták a csap alatt, ott meg is ettík. Nem 
szerettem a kosztjokat. Kétszer csináltam rakottkrumplit Pálházinak — 
nade tejfel nincs ott! A tejfelt nem ismerik. Vaj vót, nagy tömbök, 
gyönyörű jó vaj. De kenyerek nem vót! Kétszersültet ettek. Hát 
nekünk meg hiánzott a kenyér. Olyan kis francia zsúrkenyeret hozott 
aszt Pálházi, azt eszegettük. 

Olív azér megváltozott, megszeretett utóbb. István azt mondta, 
nem tud magyarul, soha nem szólt egy mukkot se, hiába tanítja. Pedig 
kitartóan magyarul szokott hozzá beszílni, aszt utánna elmondja 
ugyanazt angolul. Ezt magyarázza nekem Pálházi ínpen, nízem, Olív 
csak hallgatódzik. 

Mondom neki: — Olív! Szeretsz? 

Aszondja: — Igen. Szeretlek. 

Megörül István, kérdi az is: — Olív, szeretsz? 

— Nem — aszondja Olív. — Tíged nem. 

— Na látod, hogy tud magyarul? — mondom. — Láttam én mindig a 
szemin, hogy mosolyogta ha beszíltünk, mer értette! 

— Értettem — aszondja Olív. 

De úgy panaszkodott aszt István, mikor magunkba vótunk. Hogy ű 
hiába kedveskedik Olívnak. nem hagyja! Ha ű mondja, hogy hát — 
Oliv, én úgy szeretlek! 

— Az termíszetes, mit kell azt mondogatni! — azt feleli. 

— Férjem vagy, hát szeretsz! Meg mit simogatsz, nem vagyok én se 
kutya, se macska! Hagyj engemet, — aszondja — ne simogass! 

O meg úgy van, aszondja, hogv ami szípet csak tud mondani, 
mindent mondana neki! Drága szívem, gyöngyvirágom — mer ü meg 
szinte szomjúhozza azt a kedves szavakat! Hiába, na. Az angolok 
íllyenek. 


Hát, én nagyon műveltnek se tanáltam az angolokat! Pedig nem az 
aljanípekkel társalgott Pálházi — mán akkor járási tanácstag vót. 
Vótunk például egy bányamérnökök is meghíva, uzsonnára. Vót ott 
egy zenész, zenekarba látszik, de az is valami teknikus vót a bányánál, 
meg még másik úr is vót, felesígestül, vótunk vagy nyócan. Ez a 
zenész nagyon érdeklődött minden iránt, könnyen is tanúit, az 
spanyolul is tudott, hát ott nyaralt níhányszor, meg egy pár szót 
megtanult magyarul is. Nahát ez azt kérdezte, hogy pólisok vagyunk-e 
mink, lengyelek? Elfutott a míreg, mondom: 

Hát HOGY vónánk mink lengyelek! Hát magyarok vagyunk! 

— Dehát, — aszondja — magyar, meg lengyel, as eggy. 

— Hogy vóna eggy, dehogy eggy! Még azt — mondom megértem, ha 
az osztrákokkal mondják hogy egy vagyunk, mer ugye nagyon sok 
esztendeig mostohatestvírek vótunk, Ausztria-Magyarország, dehát 
hogy a lengyelekkel! Hát vígre az angolok is Európában laknak, oda 
tartoznak inkább, aszt ennyit nem tudnak? 

Ott mindenki azt érti csak, amibül meg akar ílni. Egyebet nem. Meg 
én roppant csodálkoztam, hogy nem tutinak nyelveket. Kérdeztem is, 
hogy ez hogy lehet. Aszondták, az övéké világnyelv, nekik más nem 
kell. Aki velök akar beszílni, tanuljon meg angolul. 

— Igaz — mondom. — Csak azért énszerintem a műveltsíghe tartozna 
az is, tudni nyelveket! 

No, én a nyelvtudással híres is lettem ott. 

Elvitt egyszer Pálházi a virágkiállításra, Szautportba. A 
tengerparton van az, de hogy milyen tengernél, azt elfelejtettem 
megkérdezni. Órjási területen vót a virágkiállítás, körülötte 
autóbuszok, motorbiciklik, minden, rengeteg forgalom vót! Félmillió 
ember fordult ott meg naponta! Kilenc sátor vót, de mint a Vízügy 
mitûlünk, olyan hosszú vót egy-eggy sátor. Mindegyik sátor tömve 
virággal, közípen is vót virág, meg így menetelesen felfelé is, hát 
temirdek virág. De ott isteni szípek a virágok. Hát ugye minden ícaka 
kap egy kis langyos esőt, a színe ettül nagyon szíp, nem poros, nem 
kormos, meg nagyra nyő hatalmas krizantínok, meg szarkaláb, méteres 
hosszú! Gyönyörű vót, hát én csak úgy haladtam, ha eggyik húzott, a 
másik meg lökdösött, mer mindet annyira szerettem nízni! 

Ahogy ottan lelkendeztem a virágnak, az eggyik sátor őrizője azt 
kérdte, hogy milyen nemzetiségű vagyok. Mondta István hogy magyar. 


Hát, kis idő múlva, kiabálnak az ajtónál, a megafon, hogy a magyar 
hölgy fáradjon a kijáratho. 

— Tíged keresnek! — aszondja István. 

— Hogyne, — mondom — hát persze! Hát itt hasraesik előttem 
mindenki! Tabon nem vesz észre a kutya se, hát akkor itt Szautportban 
hogy? 

De csak ismetelte, hogy menjek a kijáratho! Hát kimentünk. 
Mondták aszt, hogy írjam be a nevemet a vendígkönyvbe, mivel 
eggyetlen magyar vagyok, aki kiment a virágkiállítást megnízni. Na 
persze, gondoltam, hát azér mentem ki íppen. Adtak ajándíkot is, szíp 
nagy könyvet, színessen benne a virágok — azt Zsuzsikának adtam. 
Meg adtak sok levelezőlapot, hatot-e, tízet-e, nem is tudom, meg egy 
páholyjegyet lóversenyre, meg három szál rózsát. Lila rózsát akartak 
adni, de annak nem szerettem a színit. 

— Igaz hogy sírra viszem, — mondom — de sehogy nem tetszik a 
színe. Ezt köszönettel visszautasítom, adjanak helyette akar míllyet. 

— De ez az aranyérmes! 

Nem bánom. Olyan halott szín! — Most mán itthon is látom a lila 
rózsát, de most se szeretem. 

De roppant örültek, hogy Magyarországait is ment valaki a 
kiállításra. Kértik, hogy pontos címet írjak, mer majd küdenek 
utánnam újságírót, gyön az újságíró beszílgetni velem. 

No ahogy ott alkudozunk, odagyött egy társaság. Egy kis francia 
jány vót velők, oan tizennígy éves körüli, aszt kérdi éntûlem, hogy 
francia vagyoke. 

— Zsö non — mondom. — E tü ün pötit franszez fíj? Ászt mondja, aki 
ott a vendígkönyvvel van: 

De csak mondja az újságíró, hogy fordítsa le István, ahogy én 
mondtam! No lefordította neki. Oszt így nízi Zsuzsikát az újságíró, 
nízi, hosszan, aszt aszondja: 

— Öó, neem. Nincsenek íllyen szípek az angol jányok ... 

During her short time here Miss Barcicay has already 

formed some definite opinions on the English and their way of life. 
She is , for" Blackpool, the Beatles and English icecream, and 
, against" the tight dresses of some of our girls and the long hair of 
the hoys. ,, Only hooligans have long hair in Hungary", she said 

Még ezután egyszer előgyött az az újságíró, azt mondta hogy csak 


mint magánember. De nem vót ípp otthol Zsuzsika, hát rögtön elment. 
En nem kellettem neki. 

Hát, nagyon tetszett ott mindenkinek Zsuzsika. Szíp kisjány is, szíp 
barna kisjány. A tengerparton is, Blekpulba, minden pillanatba — 
pardon! — má fénkípeztík is le. Az a bányászmérnök is, akiné vótunk — 
nős vót pedig, Leila, úgy hittak a felesígit — hát az is nagyon szerelmes 
lett Zsuzsikába. Zsuzsika ült egy fotelba, a házigazda elibeült a 
szönyegre, onnat nízte. 

Csak azután — a vígin István is szerelmes lett. 

Mindent vettek Zsuzsikának; ű meg megörült, aszt mindig ugrott a 
nyakába Pálházinak, aszt csókolta boldogan. Mondtam aszt a 
kisjánnak: 

Zsuzsika! — mondom — Ezt ne tedd többet. Köszönd meg szípen, de 
ne csókold. Mert Olív nem elíg fiatal hozzá, István meg nem elíg öreg. 
Hát ennek nem lesz jó kimenetele! 

Zsuzsika megértette, de késön mondtam. Gyön be hozzám egy este 
István, aszt elkezd panaszkonni. Hogy û nagyon megszerette 
Zsuzsikát. Hogy mit szóllok én hozzá. 

— Hát, mit szólník? — mondom. — Mintha a fellegekbe akarnál 
kapaszkonni! Hát hogy gondolsz íllyet? Neked itt a felesíged! Haza 
nem gyöhetsz, Magyarországra nem hozhatod a vagyonodat, meg ott 
nem is keresel ennyit. Ez egy tizennyóc éves jány, hozzád se menne 
mer sokkal öregebb vagy! Hát ez kíptelensig! — Ezt mondtam neki. — 
Hanem most annyit mondok neked, hogy ez a kisjány énrám van 
bízva. Én vagyok írté a felelős. Hát ha én megtudom, hogy te 
szemtelenkennél evvel a gyerekkel, én nyílt levelet írok neked! Vagy 
írok ezeknek az újságíróknak! Úgy gondolkozz! 

Ó, nem, hát ű a világír nem, meg se sértené — hát szabadkozott 
nagyon. 

Zsuzsika tovább maradt Angliába, még egy hónapig. Megtanult 
még szípen angolul, úgy gyött aszt haza — nagyon jó államvizsgát is 
tett. Kérdeztem aztán tûle, hogy mi lett még odakint. 

Ó, — aszondja Zsuzsika — nagyon illedelmes vót István, nem vót 
semmi. Csak mindig rítt. Hogy majd hogy hiánzik neki a szíp magyar 
szó is, ha elgyövök, û ezt mán soha többet az íletbe nem kapja meg. 
Nagyon rítt. 

Így íltünk Angliába, így telt az idő. 


A 2.500 mile return journey to make a pilgrimage to the grave of 
her son at Morthorpe has been made by a Hungarian woman. Yet it is 
a pilgrimage tinged with pleasure, for it is the first trip abroad for 
Mrs. Muharos Balintne, a farm worker of Tiszatab, in Eastern 
Hungary. Her son Janos, who came to England after the uprising, was 
killed in a motorcycle accident at South Kirkby five years ago. 


Édesanyám, nyissa ki az ajtót 

Akkor ícaka, hogy János meghalt, azt álmodtam, hogy János kiabál. 
Nem értettem, hogy nitt kiált, vagy csak elfelejtettem, ahogy hirtelen 
felébredtem — nem tudom. Csak felugortam, aszt kiáltottam én is neki: 

— Nyitva az ablak, kisfiam, gyere be! 

De nem tudtam megmondani, hogy mire feleltem én ezt. 

Csak Angliába tudtam meg, mikor kimentem. 

A detektív mondta el, aki ott vót Jánossal. Hogy ahogy bevittík, 
felfektettík, eltömtik a bal arcát vattával, ahol kinyílt — akkor János 
kiáltott: 

— Édesanyám, nyissa ki az ajtót! 

Magyarul mondta, a magyarok értettík meg, akik ott vótak mán 
akkor, összeszaladtak, akkor lett vége a munkájuknak, ott álltak 
mellette, azok fordították le a detektívnek: , Édesanyám, nyissa ki az 
ajtót!" 

Nem értettem akkor, hogy mit kiált, de jól feleltem rá: Mi az, 
kisfiam?! Nyitva van az ablak, ugorj be! 

Hogy megérkeztünk Szautkörbibe, másnap kimentünk a temetőbe. 
Pálházi meg Zsuzsika gyöttek velem. Úk gyöttek hátul, egy esernyő 
alatt, mer esett az esső, én mentem elől egyedül. Mondja István 
Zsuzsikának: 

— Nízd milyen bátran megy! Azt se kérdi merre van! 

Nem kellett hogy kérdjem. En szinte mindig magam előtt láttam a 
fiamat, úgy mentem, mintha csak a kezemet fogta vóna. Egyszer csak 
átcsapódtam a másik ódálra — de SIVALKODTAK, hogy elüt az autó! 
dudáltak, fikeztek! — én elmentem köztök, át a másik ódáira — ott vót a 
temetőkapu. Úgy mentem egyedül, égisz a sírig. Hát nem jártam én 
még ott soha. De nekem ollyan vót, mintha a fiam vezetett vóna. 

Még mikor mentünk a temető fele, elmentünk eggy ípület előtt. 
Csupa üvegbül vót annak a fala. Megállok, mondom Pálházinak: 

— István! Ugye lakott itt az én fiam? 

— Aa, dehogy, — azt feleli — hát ez nem is lakóház. 

— De — mondom - énnekem az az érzísem, hogy János itten 
megfordult. Én ide szeretnék bemenni, meglásd, hogy akad itt aki 
ismerte! 


— Nem, hát ne menj be, — azt mondja Pálházi — gyerünk a temetőbe. 
Majd ha gyövünk visszafelé a temetőbül, megkérdjük, mi ez a ház. 

Mikor gyövünk vissza, megin megállok. Mondom: 

— István, kedves. Azt mondtad, nem lakóház. Mondd má meg, mi 
ez! Hát én nem bírok elmenni emellett a ház mellett! Hát mir vót itt 
János? Mit keresett itt a fiam? 

Azt mondja Pálházi: 

— Esztikém, itt halt meg. Itt halt meg a fiad, ez az embulencia. Ide 
hozták be, itt halt meg. Én szinte fílek tûled! A sírhoz is odatanáltál, 
most meg tudod hogy itt volt, hát én szinte fílek, annyira mindent 
megérzel! 

De mindígis úgy eggyüttíreztünk mink János fiammal. Ollyan 
nagyon eggyek vótunk avval a gyerekkel, ha a határba vótunk is 
megéreztem hogy Jánosnak otthon valami bajja van. Egyszer — még 
kicsi vót — a Tóalól mentem haza szaladva, mer rítt nagyon, megígette 
a kiskezit. Mondtam az apjának: 

— Megyek haza, mer rettenetes rí János! 

— Ugyan, — aszondja Bálint — ide hallik? 

— Hát, — mondom -— ide hallik. 

Szaladtam hazáig. Hát, leforrázta a kézit, merő hólyag vót a ki s 
keze. 

Egyszer meg — János má nagy vót, munkán vót Pesten —, hoztam be 
egy dílbe az ítélt. Megállok, jaj, — mondom — mit hallok? János rí 
nagyon! — De jaajgatott, ordított kegyetlen! Majd elejtettem a levest. 
Ugyan mi érhette? 

Nevette az apja, hát mán aszondja abbul a sorbul kinyõtt! 

Írtam neki akkorhéten levelet, írom benne: , Kisfiam! Nem írkeztem 
akkor mindjárt írni, de kedden dílbe, mikor enni akartunk, hallottam 
hogy rettenetes ordítol. Mi vót a bajjod?" 

Hát aszt írta vissza János: , Édesanyám, miköztünk nincs távolság. 
Az első rossz fogamat húzattam vóna ki, aszt a mellette valót húzták, a 
jót. De az úgy fájt, hogy ordítottam, ahogy a torkomon kifért." 

Gyönyörű nagy, erős, nígysarkos fogai vót, hát fájhatott kegyetlen a 
húzatás. , Elíggé ordítottál, kisfiam, mer hazáig hallott" — írtam neki. 

Az első hét Angliába nekem nagyon nehíz vót. Nagyon beteg is 
lettem, ahogy meglátogatott a detektív, nagyon rosszul lettem. Elgyött, 
elmagyarázni hogy hogy törtínt a baleset. Elmesélte, hogy nem vártak 


mentöt, mer közei vót az embulencia, ű vette fel a hátára Jánost, úgy 
vitte be. Ászt ahogy vitte a hátán, mind a két kabátja csupa vir lett, az 
eggyik kabátbul nem is bírták kivenni a vírt. Ahogy ezt mondta, 
tovább nem bírtam hallgatni. Mindig az járt mán csak az eszembe, 
hogy ugyan megvane az a kabát, vagy hova tettík azt a kabátot, 
amellyik olyan vires lett a fiamtul. Ászt akar mit mondtak tovább, nem 
fogta fel az eszem. Olyan kínba lettem, fel is mentem az emeletre, 
minden szó nékül felmentem, hát nem is bírtam hallgatni, meg hiába is 
hallgattam, nem értettem meg tovább amiket beszíltek. 

Bevittek aztán kórházba, ott ingyen megvizsgáltak — tán a 
vérnyomásomat, nem tudom, így magátul írt valamit felfele a gép. 
Meg adtak orvosságot. Egy ícaka nagyon rosszúl vótam, utánna aszt 
olyan megkönnyebbült lettem. 

Azt mondta eggyik reggel Pálházi István: 

— Hallod-e, elutazunk, pár óra hosszára, egy városba, mindjár 
gyövünk vissza. 

— Hova? — mondom. 

— Ne törödj vele, majd ott megtudod. 

Mentünk busszal vagy másfél órát, mint ide Szolnok. Ahogy 
beírunk, nem láttam a város nevit, de látom egyszer, ki van írva: „Oak 
sztret" így van leírva, nem tudom hogy kell kiejteni. Mondom 
magamba: János innét írt nekem. Megírta azt is, hogy ez azt jelenti: 
tölgyfa utca. Nízek szíjjel, hát a házakat is ismerem. Meg ott a kis 
üzlet, annak az ajtajába János le vót fénkípezve, angolokkal, a botossal 
meg a felesígivel — hát az üzletajtóba most is kinn áll az ember, akit a 
fénkíprül ismerek, fehír köpenyegbe! 

Hát én leugrottam a buszrul! Leugrottam, de a nyakam maj ki 
szakadt. Na lehet hogy má csendesedett a busz, mer egy negyvenötven 
méterre vót mán a megálló, de avval má nem törödtem, rohantam oda 
a bótho, veszem ki a ridikülömbül a fénkípet, amit még János küdött, 
mutatom az üzletesnek: 

— Ez az én fiam, itt! Máj boj! Ez meg itt te vagy! Hát, az is csak 
meglepődött, nízi ű is, aszondja: 

— Dzsoni! János! Muháros! — aszt szalad he, hogy híjjá a felesígit. 

Na akkor ért oda Pálházi. 

— Mir ugrottál le?! A nyakad kitöröd! 

— Nízd, — mondom -— itt lakott János! Itt a fénkíp, ez a ház lett 


levíve! 

— Eszti, — aszondja Pálházi — hát ide akartalak én is hozni... 

Hát ott lakott János ezeknél, fél évig. Lí vót ez a város, , Leigh", 
úgy van írva, Línek mondják. Onnat költözött nemríg Uptonba, fele 
holmija ott vót még, felit átvitte már. 

Gyött aszt a botos felesíge, az is rajtvan a képen, behíttak minket. 
Nekik is megvót majdnem ugyanaz a fénkíp, Jánossal, csak nagyobbá. 
Meg mutatták pár holmiját Jánosnak, ami még ottmaradt, vót közte 
inge, ruhája is. Kérdeztík kelle nekem — mondtam hogy hagy 
maradjon, nagyon jó szívvel adom. 

De nagyon kedvessek vótak hozzánk, mer ük nagyon szerettík 
Jánost. Beszíltek aszt Jánosrul sokat, hogy milyen jó vót, kedves 
mindenkibe, meg nem ivott, de gyönyörűen danolt. Mer mulatós vót. 
Elmondták, hogy az ottani rendőrnek a felesíge direkt eljárt abba a 
kocsmába, ahun János múlatni szokott. Ha János ott vót, a rendőr 
hazament, szólt a felesíginek hogy gyöjjön, mer a magyar Jancsi múlat 
— mer magyar vót a felesíge. Hát GYÖNYÖRŰEN danolt János, ezt 
ezek a bótosék is mondták. 

Így megtanáltamén minden helyet ahun János járt. Mintha vezetett 
vóna a fiam! Ahun Pálháziék laktak, ott is, járkáltam kinn az utakon, a 
város szílin — úgy tanált meg Pálházi egyszer odakinn. 

— Mit keresel itt? — aszondja. 

— Nem tudom, — mondom, — itt valamit. Csak ide ténferedtem. Úgy 
szeretnék itt leülni. 

— Itt vót a szerencsétlensíg — aszondja Pálházi. — Ez az a 
villanypózna. 

Ezek magyarok, magyarok mind, akik itt vannak. Csak a pap nem, 
meg a minisztráns gyerekek. Ez nem katolikus szertartás szerint van, 
hanem anglikán szerint. Nekünk nagyon szokatlan az ilyen sír. Ez a 
menet, ez meg itt a Szent József Csörcs. Ez a koporsója, itt látszik jól a 
neve. Olyan furcsa alakú koporsó. Itt hozzák kifele a templombul, itt is 
jól látszik hogy nemzetiszínnel van letakarva. Ez itt oly megható ez a 
kisgyerek, idegen, úgy gondolom csak az utcán ácsorgott, de ollyan 
ájtatossan níz! Még a vállalat csináltatta ezeket a képeket, jó hogy 
levettík, mégis tudok rólla. Itt van ahogy teszik be az autóba. Itt 
tartanak egy koszorút, meg a szalagját, ezt a vállalat adta. A többi 
koszorú, amit a magyarok vettek, mind piros meg fehír szegfûbül vót. 


Aki itt hátul emeli a koporsót, ez Szabó György, evvel eggyütt lakott 
János. Beteg vót egyszer tüdögyulladásba, a fiam ápolta, meg ű tartotta 
el míg lábbadozott, hat hétig. Látszik is hogy ki van ríva nagyon az 
arca, szeme. A többi is magyar, mind magyarok. Azér ez is vigasztaló, 
hogy ott a magyarok úgy körülvettík. Hát szítszaladt a híre, hát mire 
János az embulenciára került, mán nyóc magyar vót ott. Itt van ahogy 
eresztik a sírba. Le van szönyegeivé még a kihánt fðd is, nagyon 
szípen lett eltemetve. Nahát mondjuk hogy ez mind nem sokat ír, dehát 
mégis azér szípen lett eltemetve. Itt a sírja, hát íllyenek ott a sírok. 
, János Muharos". Ezen a mellettevalón, itt a kerítésin ültem mindig, itt 
üldögéltem mindig míg ott vótam. 

Elmentem ebbe a templomba is, úgy híjják „Szent József Csörcs". 
Ott vót felravatalozva János. Megálltam az ajtónál, istentisztelet vót, 
hát ugye én úgyse értek egy szót se, csak níztem be, hogy körülbelől 
merre vót a ravatal, így fénkíp után megismertem hogy na ott lehetett, 
biztosan. Odagyött a harangozó — kísőbb rágyöttem hogy ű vót —, aszt 
bevezetett a padba hogy üljek le. Hozta aszt a nyeles perselyt, hogy 
tegyünk bele pízt. Száz forintot vihettem ki, fel kellett váltani azt is a 
repülőtéren, adtak vagy húsz forintot, harmincat égiszen apróba, az 
mind a zsebembe vót. Hát ha ezt most beteszem, az ríszbe ugye csalás. 
Mer ük avval esetleg gombozhatnak, egyéb hasznát nem veszik. De 
nekem itthol értik. Belemarkoltam a zsebembe, beletettem mindet. 
Mondta nagyon, hogy thenk jú, én meg szígyeltem magam. Beszíltem 
aszt a harangozóval istentisztelet után, mer odagyött hozzám, mondott 
valamit, én meg elkezdtem magyarázni, hogy itt vót az én fiam, 
meghalva. Má most nem tudom, hogy mondtuk, hogy halott. 
Megértette, úgy el tudtam azér magyarázni nekik. Emlíkezett is rá, 
hogy onnat egy magyar fiút temettek, ott vót felravatalozva. 

Úgy lassan azér megnyugodtam valamennyire, különössen hogy 
Margaret meg a kisunokám elgyöttek. 

Ahogy odaírtunk Szautkörbibe, írtunk Margarétnek, hogy most mán 
itt vagyunk, elgyöhet. Úgy gondoltuk, hogy még másnap nemigen 
gyön, de megkapta akkornap a levelet, aszt másnap korán reggel mán 
utaztak. 

Reggel, hogy nem tudtam aludni, kiültem a kertbe egy nádszékbe, 
aztán ott gyönyörködtem az angol virágokba. Egyszer látom, hogy 
kinn az úton gyön egy fiatalasszon, kisgyerekkel. Ászt beszíl nagyon 


a kisgyerek, meg les az anyjára, de szakasztott mint János fiam nízett, 
így félrefordított fejjel — ha nagyon figyelt, úgy nízett. 

— Óo, — mondom -— de ollyan ez, mint az én fiam vót! — kisétálok a 
kapuho, úgy nízem: — Hát csupa ollyan, mint János vót kicsi korába! 

Ahogy irántam írtek, rászóllok: 

— Dzsoni! 

Felníz a gyerek, níz rám. Mondom megin: 

— Dzsonikám! 

Intek neki, aszt szalad oda aszt mondja hogy ,ómam", vagy 
„godmam”, vagy ilyesvalamit mond, aszt csókol nagyon. Felkaptam a 
kisgyereket, vittem be, mondom: 

— Pálházi István, kérdezd meg, ki ez a gyerek! Mer ez ollyan mint 
az én fiam! Az útrul hozom be! 

Beszílt aszt vele Pálházi angolul, aszt mondja nekem: 

— Igen, kedvesem, ez a te unokád. Azér gyött Szautkörbibe, hogy 
keresi a magyar nagymamát. 

Jaj de csókolt a kisgyerek, azt se tudtam hogy fogjam! Felszaladtam 
az emeletre, hoztam le neki a sok csokit, amiket vittem, raktam ki neki 
mindet a sezlonra, el is felejtkeztem az anyjárul. Margaret ott állt, att 
rítt az ajtófélen. Egyszer eszembejutott, mondom Pálházinak: 

— Ez-e az anyja, István? 

— Igen — mondja Pálházi. 

De még akkor se szóltam hozzá, leült velem szembe, lehajtotta a 
fejit, hullott a könnye. Hogy û mennyire szerette Jánost, aszt én még 
csak egy szóra se érdemesítem. 

— Szóljál mán ehhe a fiatalasszonho valamit — aszondja István. — 
Azt mondja, te nagyon szigorú levelet írtál, mikor megtudtad hogy 
kisunokád van. 

— Hát, — mondom — bizon nagyon haragudtam űrá is. Mer 
megírtam, hogy ha egy komoly gondolkodású nő vóna, nem vállalna 
gyereket egy ollyantul, aki tudja hogy hazagyon. Meg aszondta, hogy 
nem megy hozzá felesígül, hát akkor mir kellett neki gyerek tűle! 

Na Pálházi aszt bíkítgetett engem. Hogy Margaret mindent 
feláldozott Jánosér, becsületit, egíszsígit — hát eggy évig beteg vót 
hogy János meghalt, — aszt én meg azt írom, hogy millyen nő az aki 
íllyet tesz, meg nem szóllok most hozzá. Hát akkor úgy megsajnáltam. 
Hogy olyan keservessen rítt. Csak összetette a kézit, úgy ült, hullott a 


kézire a könnye. Ászt akkor abba a percbe úgy megszerettem. 
Megfogtam a kézit, odaültettem mellém, aszt átöleltem, mondtam 
hogy köszönöm neki azt, hogy Jánost boldoggá tudta tenni, ha kicsi 
időre is, én azér is nagyon hálás vagyok. Akkor rárnborúlt, de az úgy 
rítt! Az maj meg szakadt. 

Akkor meg ríttam én is vele. Hogy hát csakugyan, hát mir is 
szóltam én le úgy. Dehát nekem is igazam vót akkor. 

Nagyon rosszul ment fírjhe János után Margaret. János után majd 
két évre, egy aszisztens vette el, aki így orvos mellett van mikor 
operál. De az eggy évre rá vérmírgezísbe meghalt. Nevire vót íratva a 
kis Dzsoni, aszt így örökölt egy házat — nem tudom millyet, nem 
láttam soha. Nem is érdekelt, nem is kérdeztem. Akkor ahogy ez 
meghalt, megin fírjhement Margaret. Úgy hogy két jánya vót má akkor 
a kis Dzsoni után. De ez a másik ura nem jó ember, rengeteg pízt keres 
de viszont lóversenyezik, színésznők a barátnőjei, úgyhogy elveri a 
pízt aszt még Margaréttül is kéri amit a nagyanyja küd. De most má 
nem adja oda, aszondja Margaret, mer gyűtt a kis Dzsoninak. Az a píz 
Dzsonié lesz csak. 

Mondom neki: — Hát nem az apja után van az a píz Dzsoninak, hát 
ugyanúgy illeti a többit is, mér nem adsz belűle azoknak is? Az úgy 
igazságos! 

Azt mondta rá, hogy íppen ollyan vagyok mint János, az is mindig 
mindenbe az igazságot kereste. Ászt megin hozzáfogott ríni. 

Úgyhogy csak megszerettük aszt egymást. 

Ott vótak egísz nap. Mondta, hogy nem akarta az ura elengedni, 
mer hogy én csak bolonddá teszem, aszt elhozom a gyereket. Mer 
nagyon szereti a mostohaapja Dzsonit. 

— Minek hoznám el — mondom — gúlyásbojtárnak? Mer gulyás vót 
akkor az uram, fejõs a téeszbe, hát nem hozhattam elő a gyereket, nem 
vót semmink, hát mire? Meg nem is tud itt kivel beszílni. Maj 
megtanulna idővel, de addig sokat szenvedne az a gyerek, míg nem tud 
jól magyarul. 

Nagyon helyes kis asszonka Margaret, nagyon finom kis feje van, 
kis arca, szíp fekete haja, nagy ződ szeme, de mint az írek. Egy kicsit 
szeplős. De jól áll neki azér az is. Söt Dzsonin is van szeplő! Hát ez 
ugye nekem szokatlan, ugye minállunk ez nem vót a családba, nem vót 
senkinek. 


No azután Dzsonival baj lett. Ahogy ott beszílgetünk, látom: 
mindig jobban-jobban figyel rám. Látom: valami nem tetszik, 
gyanakszik. Ászt egyszer, ahogy adtam vóna neki még csokit, így 
eltolja a kiskezivel. Aszondja: 

No. No mam! — hogy , nem mama". Ászt nekifordúl az anyjának, 
hogy 

— Mér hazudtatok nekem! Ez nem nagymamám nekem, nem értem 
mit beszíl! Beszíljen úgy hogy értsem, akkor elhiszem hogy ez a 
nagymamám! 

Mondtuk neki, hogy én se értem amit û mond, mégis tudom, hogy û 
az én kis fiam. De nem gyött az többé hozzám, nem bírtam rávenni. 

Aztán egyszer eszembejutott, mondom Pálházinak: 

— Te most mán pihenj le István, majd mink Margaréttal kimegyünk 
a temetőbe. 

— De hogy értitek meg egymást? — aszondja. Mondom: — Ott mán 
egy nyelven beszílünk, mind a ketten. 

Hát, ott időztünk a sírnál, nízegette Margaret a koszorúkat, 
szallagokat amiket vittem — akkorra jól elázott már, hát esett minden 
ícaka az eső. Mikor kigyövünk a temetőkapun, elébeáll a kisgyerek az 
anyjának, féredůti a fejit mint János szokta, aszt beszíl nagyon, 
összehúzza nagyon a szemit aztán beszíl, oan nagyon határozott 
hangon, meg kírdez valamit. Margaret meg magyaráz neki. Ászt 
egyszercsak így a hátam megé kerül a gyerek, int az anyja hogy 
figyeljem — hát emez ódalra gyön aszt megfogja a jobbkezem. Ászt én 
meg akkor magamhoöleltem. Akkor mán nem ment el tûlem. Mondom 
neki: 

— Eridj kedves, ott az árokba a virág, szedjél virágot, aszt vidd 
vissza az édesapád sírjáho. — Mutattam is neki, egy szálat 
leszakítottam, aszt magyaráztam, hogy vigye be. 

Elértette, szedett még hozzá, beszaladt még a temetőbe, letette a 
sírra. Megcsókolta a táblát, az apja nevit, aszt gyött vissza aszt azután 
aa de vígan vót, fogta a kezem, lóbálta, játszott velem — nem vót má 
semmi bai. 

Pálházit kértem aszt, tudia meg hogy hogy ídesedett vissza hozzám 
a kisgyerek. Elmondta aszt Margaret. Kérdezte Dzsoni, hogy én mér 
siratom az ű apját. Azt mondta neki Margaret: 

— Mer az is ollyan kisfia vót a nagymamádnak, mint te vagy 


énnekem. Ászt ű is nagyon szerette, mint ahogy te is meg én is nagyon 
szerettük. Aztán ládd, — mondja Margaret — ollyan messzirül idegyött 
aszt siratja a te édesapádat! 

Erre akkor odagyött hozzám vissza a gyerek. Úgy hogy mán a 
búcsúzás bár hidegebb lett vóna, akkor nem fájt vóna nekem olyan 
nagyon. 

Még mikor köszöntünk el, Margaret könyörgött hogy hagy gyöjjön 
el. Szereti az urát, vagyis hát szerette, dehát annyira könnyelmű az az 
ember — ű inkább elgyönne Magyarországra. Hozná azt a pízt, amit a 
nagyanyjátul kap. Kérdi, hogy itt megélnének-e abbul. Hát hogyne, 
ugye ötezer forint körül, hát abbul remekül meg lehet ílni, de hát. 
Mondtam neki: 

— Ne gyöjj, mer ott csak én szeretlek! Más senki. Hát millyen árva 
lennél Magyarországon? Hát beszílni se tudunk veled! — Pálházi aszt 
fordította. 

Dzsoni is, mikor ültek fel a buszra, úgy könyörgött, hogy hozzam 
el! Nyakamba csimpaszkodott, összecsípte úgy a bűröm, hogy egy 
hétig is meglátszott a kiskeze hellyé, úgy rimánkodott! Hát az ollyan 
elválás vót, hogy nem kívánok mégegyszer ollyat. 

Azután hogy Dzsoni ott vót, egy szerdai napon elmentünk 
Pálházival a céghe, ahol János dolgozott. Német érdekeltsíg vót ez, 
egy bányát nyitottak ott, hát mán íppen az utolsó év vót ez, mán akkor 
rendbe vót a bánya, úgyhogy a németek mentek mán haza. Egy gépet 
kezelt ott János. Vittem én a leveleket, igazolást, hogy a János 
biztosításáír megyünk. Ollyan kilencezer forint körül író píz vót az. 
Kifizették vóna ott nekem, de azt mondtam hogy én azt nem hozom 
haza, hanem átutaltatom a kis angol unokámnak. Adtak így aszt egy 
bankutalványt, egy kis könyvet, abba vót beírva. Rá vót írva a Dzsoni 
neve, Marca, meg Jonners, meg — mit tudom hány neve van! Minden, 
csak nem Muharos János. Mind a két mostohaapja a nevire íratta, úgy 
hogy neve van bűsígessen. Hogy egyebe vane, azt én nem tudom, nem 
érdekelt. Csak azért ezt a pízt otthagytam neki. De errül a pízrül nem 
szóltam én senkinek, itthon senkinek nem mondtam, hogy még ott píz 
van! Még ahogy hazagyöttem is, évek teltek el, mire megmondtam, 
hogy ott én pízt hagytam a gyereknek. Bár nem kapzsi Bálint fiam, de 
mégis valamikor gyöhetett vóna egy olyan ötlete, vagy ha neki nem, a 
felesíginek, hogy én ezt otthattam egy idegenre. Ugye hát ünckik az 


idegen. Hát én otthattam igenis. Énszerintem ûtet illette. Azért az û 
apja dolgozott, hát maradjon a kicsinek. Ami ruhája Jánosnak 
hazakerűit, ötvenkét kiló ruha, gyönyörű minden, az úgyis majdnem 
mind Bálint fiamé lett, igaz adtunk is cl belüle, de a píz is csak az övé 
lett legtöbb — hát ez most maradjon a kicsire. Ezért engem nem vonhat 
felelőssígre senki. 

No, aztán csak ott vótunk, hogy búcsúzni kellett, lejárt az idő. 
Zsuzsika még maradt, énnekem gyönni kellett. Kikísírtek Pálháziék a 
vonatig, harminchat kilómétert vitt egy úr minket az autóján, hogy 
vonatot írjunk. Ugy aszt megin London, aztán megin repülő. 

Visszafeleúton viharba kerültünk. Mikor Brüsszelbe felszálltunk, 
azt mondták hogy nem szabad leóddani a szíjjat, mer viharzónába 
érünk hamarossan, hát nehogy valami baj legyen — nahát össze vótunk 
csatolva. Fiát, lett OLLYAN vihar! A villám úgy járta KÖRNYETLEN 
KÖRÜL a repülőgépet! Vót velünk három pesti asszony, öregebbek 
még mint én, olyan hetven-nyócvan körüliek — de azt a sipákolást! 
Hogy ű rosszul van, hogy neki vége, hogy ű vécére kell menjen! 

— Vígezze ott ahun van, de innét nem mozdul! 

Hát nem lehetett, úgy dobált a gép! Meg zuhant! 

Ászt egyszer ollyan hosszan zuhant — elnevettem magam. Mer az 
vót az érzísem, hogy a fejem beleesett a hasamba. 

Rögtön odagyott az a kisjány — nem tudom kimondani a nevit. 
Sztuárdesz? Úgy valahogy híják. 

— Kedves asszonyom, — aszondja — mondja meg min nevet! Árulja 
el, az isten áldja meg! 

— Kedves gyerekem, — mondom neki — azon nevetek, hogy úgy 
éreztem: a fejem a hasamba esett. Hogy gyön ez ki onnat hónap? Hát 
ezen derülök! 

Rögtön mondta a hangosbemondó, hogy mindenki úgy viselkedjen, 
mint az a fejkendős néni. Mer ha veszílybe vagyunk is, nincs azér 
közvetlen veszíly, hát fogadja mindenki nyugodtan, meg inkább 
derûssen a dolgokat. Meg hoztak mindjár egy nagy pohár bort. 
Megiszom-e? 

Meg én! Mikor iszok én itthol tokaji bort?! Hát persze hogy 
megiszom! 

Meg kaptam kis csokoládékat is, rajta vót hogy íl tizennyócas, 
Lelkes Ferenc a kapitány, meg hogy hatezer méter magossan vagyunk 


— mondom a sztuárdesznak: 

— Hát én ebbül nem eggyet veszek kedves gyerekem! Három 
unokám van otthol, én mindegyiknek viszek eggyet! 

— Kedves néni, akar az egíszet kiveheti! Szopogattuk a cukorkát, 
nyeltük, hogy a dobhártyánkat be ne szakítsa a zörej. Olyan nagy 
zörejt azért én nem hallottam, de viszont amikor ZUHANT! Az 
szörnyű volt. Bejelentettík aszt, hogy na most mán kikerültünk a 
zónábul, felrepültünk föléje, hétezer méterre. Akkor egy kicsit 
összeszedhettük magunkat. Ki lehetett nyitni az övet, meg hozták az 
uzsonnát is. Valami olyan szíp rózsaszínt hoztak. Vágnám — nem fogja 
a kés. Beveszek egy kis darabot — csak csiszog a fogam alatt. Mi a 
nehézsíg ez? Beleköptem a nájlonzsacskóba. Mellettem ült egy hölgy, 
kérdem tüle: 

— Mi ez, asszonyom? 

— Rák — aszondja. 

— Ejnye hogy a rák egye meg! De szörnyű! 

Adja nekem, — aszondja — odaadom a sült csirkét! 

— Ide vele! Az való az én paraszthasamba, nem a rák! Úgy hogy 
cseréltünk, ű inkább a két rákot ette meg, én a két csirkét. 

Na így aszt hazaírtem. 

Hoztam sok szíp mindent, amiket kaptam Istvántul. Sokminden ott 
is maradt még összepakolva — nem bírtam hozni mindet. 

Ötven éves vótam, hogy János meghalt. Ötvenöt vótam, hogy 
megjártam Angliát. 

Mikor én hazagyöttem, utánna aludtam ÚGY, ahogy soha íletembe 
nem aludtam. Olyan nyugodtan, olyan hosszant! Máskor egísz évbe 
nem alszok annyit, mint akkor õszön aludtam. Azóta is úgy van, hogy 
arra az időre mindig felébredek, ezer nagyonis hálás vagyok a 
jóistennek, hogy ez így megmaradt, hogy én akkor mindig ébren 
vagyok. De utánna általába alszok, van úgy: a két órát se hallom mán 
elütni. Nem mindig azér, mer van hogy reggelig se alszok többet — de 
most mán azér sokkal többet alszok, mint azelött hogy Angliába 
mentem. 

Ezt elvígeztem, hála istennek, többet nem kívánkozok oda se. 
Pálházi megígírtette velem, hogy ha û nagybeteg lesz, kimegyek 
megint aszt ápolom. Könyörgött, hát nagysokára megígírtem, mert 
Oliv is kérte. Mer vót û mán többször operálva, a vastagbelibül vágtak 


el Pálházinak, úgy hogy elíg nehéz operálláson ment keresztül. De 
mán én nem hiszem most, hogy lenne még erőm egy utazásho, nem 
állom mán a szavamat. Ezer, hogy egyszer ott lehettem, hálát adok a 
jóistennek — megnyugodtam tûle. Mégegyszer nem megyek. 

Jut eszembe Szitás Eszti néni, Zsódos Andrásné, Szitás sógorom 
nénje. Pesten vót rendőr András bátyám a tizennígyes háború után, úgy 
ismerkedtek meg, ott szógált Eszti néném valakinél, onnat hozta el 
András bátyám. Úgy meglátta az utcán Eszti nénémet, aszt úgy 
megszerette, mer nagyon szíparcú vót. Amúgy nem vót csinos, meg 
ollyan csúnya meníse vót, még az unokája is mondta, hogy — 
Nagyanyám, mán nem vagy ollyan topa, mint tavaly vótál! — Nevette a 
nagyanyja, — Még topább vagyok kedves, mer híztam ís, — mer ollyan 
jó erős asszon vót, de ARANYOS JÓ! Nagyon szerettem Eszti 
nénémet, az tudott OLY GYÖNYÖRŰEN beszílni, meg oly okossan, 
vigasztalón, hogy igazán szinte megkönnyebbült az ember! Mikor 
János meghalt, mindenki itt tolongott, mondták mind: 

— Ne ríjjál! — Meg: — Ne is emlegesd! DE RÍJJÁL kedves! Ríjjál, — 
azt mondta Szitás Eszti néném — rídd ki magad! Maj meglásd, úgy 
megkönnyebbülsz. — Meg: — Majd nem fáj ez mindig illyen nagyon, 
majd szíp emlíked lessz a fiad, boldog leszel vele! 

Ászt csakugyan, ez igaz lett. Mer ollyan nagyon jó rá 
visszaemlíkeznem! Rettenetes, amikor elfog a fájdalom, de az nem 
soká tart — hát ollyat nem is lehetne sokáig bírni. Úgy elszorítja 
ollyankor a szívemet — aztán, gyön egy sóhajtás, megkönnyebbülök. 

Ilyen nagy rívás, meg nagy megkönnyebbülís vót nekem Anglia is, 
hogy láttam a sírját. 

Hát, megnyugvás, az ugye nincsen azér. Nemreg törtínt ez is; 
magam vótam itthol egy hajnalba, Bálint oda vót, örködött a kastélyba; 
feltérgyepeltem itt az ágyamon, aszt úgy níztem a fénkípjit Jánosnak a 
falon. Hát egyszer látom, hogy — hull a könnye. De azt hittem, 
belehalok. ÜGY ríttam! Nem bírtam moccanni se onnat, térgyepeltem 
aszt SZAKADT a könnyem. A szomszédbul gyött át egy fiatal ember, 
ment vóna vásárba aszt egy kötelet akart kérni, az tanált meg így. 

— Eszti néném, — aszonclja — mi baja, hogy ennyire rí? 

Hát nízzed, — mondom — hogy hull a könnye! 

Nízi, leakasztja a kípct, — Ó, — aszondja — csak a por gördült le. 
Hogy poros vót, az görgött le, aszt maga a könnyein keresztül úgy látta 


hogy ű is könnyes! — De az úgy megfehíredett! 

Másnap újra előgyött, akkor mondta meg: bizon azér vette le a 
képet, hogy megnízze közelrül. Mer bizon ű is úgy látta, hogy hull a 
Jánoskám könnye. 

Hát csak nem hullott, ugye, úgy láttuk csak. Hát az lehetetlen, hogy 
a könnye — por vót csak. 


Nem jönnek soha 


Ahogy idesapám meg idesanyám meghaltak, hogy mink azt 
hányszor elmondtuk: Hogy csak még legalább öt évet ílt vóna 
mindeggyik! Hogy érte vóna meg csak a hetven esztendőt! Hogy még 
annyira kellettek vóna is, meg annyira ílhettek vóna, még annyi öröm 
lett vóna nekik! 

Most úgy elgondoltam: vajon lesz-e valaki, aki róllunk ezt így 
elmondja? Hogy csak még egy kicsit is íltunk vóna! Hát én roppant 
szeretném, ha nekem az az öregsíg jutna mint idesanyámnak, olyan 
bánás ahogyan én bántam vélek. Dehát úgy látszik az isten az én 
mértíkemet elhatta. Nekem má mással mírnek, nem amivel én mírtem. 

Mikor a gyerekek kicsik vótak, nagyon szerettem űket. Akar 
millyen fáradt vótam, annékül nem múlhatott el nap, hogy én egy 
mesét el ne mondjak nekik. Még ott aludtak el, körültem, ahogy 
meséltem, aszt úgy raktam üket helyre. Idesanyám mondta is sokszor: 

— Heej fiam! Nem lessz abbul semmi jó, hogy te ennyire szereted a 
gyerekeket! 

Na ugye az én válaszomnak vót is egy kis éle, mer má meguntam 
hogy sokszor mondja, kiszaladt a számon: 

Idesanyám! Hát ha bűven mírek, tán adnak vissza belüle ha szűken 
is! De idesanyámnak VISSZA hogy adnak, mibül? 

Becsapta rám az ajtót, kiment. 

De bizon jut eszembe ez! Mer mit kapok vissza? Kitül? 

Még mikor idesanyám fírjhement, harminckét éves vót nagyanyám, 
aszt még szoptatott. Nahát ez még ugye nem olyan nagy eset, de aszt 
idesanyámnak hogy az első gyereke meghalt, nagyanyámnak még 
azután is születet fia, idesanyám még úgy szígyellte is — Sándor 
bátyám két héttel vót idősebb mint a testvírem, Zsófi, harmincnyóc 
éves vót akkor nagyanyám. Ahogy aszt Sándor bátyám meghalt 
harminchat éves korába, öt árvája maradt, nekem unokatestvíreim — de 
ez ollyan érdekes vót, hogy olyanidősek vótak csak, mint az én 
gyerekeim. 

Öt fiú maradt ott árván, tizenkét éves vót a legöregebb, tíz hónapos 
a legkissebb. Hát csak a legöregebbet meg a legkissebbet nem 
gondoztam, a másik három mind az én fiam lett. Vót úgy, kettő is 


egyszerre itt vót, de egy majdnem mindig, hát az anyjok elállt 
cselédnek, nehezen vót, nem írkezett nevelni üket. Ruhát is mindig 
mink vettünk nekik, ángyomnak meg minden évbe küdtünk egy kocsi 
tűzrevalót, meg beöllettünk egy mázsa búzát — csak a korpáját fogtuk 
itt, mer mindig sok jószág vót, kellett a korpa. 

Sanyi, Péter, Zoli — hát hála istennek mindnek nagyon jól megy a 
sora. Misa lett csak bányász — Petőfiaknán van —, a többi mind tanúit: 
Dani tanácselnök most Kisújszálláson, mint ezelőtt vót a polgármester, 
Zoli mérnök Pesten, kettő katonatiszt lett — ugye mint árvákat, üket az 
állam is jobban taníttatta, de jóeszű is vót mind. Jól megy soruk, 
Zsuzsannának vesznek is gyönyörű kendőket, meg olyan szíp fehír 
csempét a kályháho, hogy ne a falat csapkodja össze, könnyebb így 
letörölni, meg nagy tábla csokoládékat — de énhozzám sose gyönnek 
el. 

Sanyi elsőbb suszterinas vót. Beállott aszt katonának, de tanúit ott 
is, tiszt lett. Beiratkozott a pártba is, nagyon felvitte azután. 

De nagyon összepereltünk Sanyival, ha ott nincs az apóssá, 
felpofozom. Mer azt mondta: csalással kerestük amink van. 

— Na, — aszondja — csalhattak ottan eleget, míg ennyi fòõdet 
összeszedtek! 

— Csaltam fiam! — mondom neki. — Mer becsaptam az uramat, hogy 
nektek tudjak adni. Ez vót a csalásunk! Mikor nekem a bátyád rossz 
csizsmáját fejeltük meg karácsony szent napjára, hogy abba menjek 
templomba, úrvacsorát venni, teneked új sárga csizsmát vettem, meg 
prémes kabátot! Akkor nem fájt, hogy nekem nem jutott — de most fáj! 

Nyomozó örnagy most Szolnokon — de nem gyön sose hozzánk. 

Zoli meg előgyött egyszer Derzsrül — egyem meg: gyalog. 
Egyetemre járt tán akkor mán. Nahát ugye örültem neki nagyon, tettem 
elé mindján az ítélt, aszt ahogy ett, úgy kérdeztem, mi újság, hogy 
vannak otthol. Elkezdett aszt mesélni, magyarázni. Hogy jól vannak, 
meg egyre jobb lesz mán — vót ugye ötvenhárom, ötvennígy, úgykörül. 
Elkezdi aszt dicsérni nagyon a komunizmust, aszondja egyszer: 

— Meglássa ides, akkor lesz jó mán, ha minden kisgazdát 
felhúzgáltunk a lámpavasra! 

Elvettem elüle a tányírt. 

Tegyed le fiam a kanalat, aszt indulj hazafele! Majd akkor gyere be 
a házamho, ha ezt a szót megbántad! Azokat kötnéd fel, akik má 


valamit spóroltak össze, nemcsak megették-itták! Hát haladj hazafele! 

Elment a gyerek, azúta se vót nállunk. 

Mérnök lett aszt Zoli. Oroszországba tanúit, a felesíge is orosz nő, 
mérnök az is. 

Az anyjok, Margit ángyom is olyan vót, így hirtelen megszúrta az 
embert szóval. Mikor Jánoskám meghalt, aszt odaát vótam 
Derzsen, annyi vót akkor is a vigasztalása, aszondta: 

— Jól van neki! Mir ette a fene külföldre! 

Ászt közbe az ű fia is ípp külföldi ösztöndíjas vót! Kinn tanúit még 
akkor Zoli, a felesíge mán itthon vót, keveset tudott még magyarul, 
akkor vót pici fiók. 

Péter fiam — azt szerettem legjobban. Pétert nagyon szerettem! 
Ollyan betegen hoztuk elő mikor az apja meghalt, skarlátba vót meg 
sarlahba, nagyot hallott utánna is, hurcoltuk sokat doktorho, Szolnokra 
is, rendbegyött aszt szípen. Meg nagyon kedves jó fiam vót, János is 
nagyon szerette Pétert! Még mikor ötvenhatba itthon vót János, akkor 
mondta eggy este ahogy lefeküdtünk: 

— Édesanyám biztos mosolyogja amit mondok, — aszondja — de én 
még minden este imádkozok most is. Úgy hozzászoktam, ha lefekszek 
mindig tudom, hogy valamit nem csináltam még meg! Magam is 
nevetek, — aszondja — de azér elmondom minden este hogy , vigyázz 
édesanyámra, édesapámra, Bálintra, Petire” — 

Ahogy aszt vittem át Derzsre a fénkípeket a János temetísirül 
Zsuzsánnáho, mondja Margit ángyom, hogy Péter is itthol van ípp. 

— Itthol van? Hát mir nem gyött át Péter is akkor? Három éve nem 
láttam a kisfiámat! — mer katonatiszt vót mán akkor. 

— Aa, hát fáradt, — aszondja ángyom — lefeküdt mer fáradt. 

Utóbb hallottam aszt meg, hogy aszondta akkor Pétéi. Míg 
mindenünk vót nem irigyelt, most meg nem sajnál minket, aszt így 
rendbe vagyunk. 

Felvittem egyszer Pestre a két unokámat, Bálintot meg Zsuzsikát, 
ez vót nekik eggyik évbe az ajándík. Pitók Gabi bácsi, János angliai 
barátja vitte el űket a Vidám Parkba én nem mentem be vélek — nem 
vót kedvem, hát két éves halottam vót akkor Jánoskám —, kinn vártam 
meg üket a Ligetbe, ültem addig egy lócán. Gyön egyszer arra három 
katonatiszt — látom hogy a középső az én Péter fiam. Odaértek addigra 
hozzám, nem tudott mán kitérni, aszt meglepődött ű is hogy ottanált, 


felkiáltott: 

— Édesanyám! Hogy kerül ide?! Felállók, mondom neki: 

— Patonai Petit, az én kisfiámat nagyon szerettem. De a százados 
urat nem ismerem, meg nem is akarom! 

Visszaültem a lócára aszt elfordultam, nem szóltam ennél többet. 
Meglepődött nagyon Péter, de a másik két tiszt is, láttam még ahogy 
odébb beszílgettek — hát nem tudom hogy magyarázhatta ki Péter hogy 
mér kapta ezt. 

Nagyon szerettem Pétert, mind közt ût a legjobban. Hát neki nem 
tudnék megbocsátani! Nem is szeretném ha előgyönne, nem óhajtom 
látni. A többinek örülnék — de nem gyönnek azok se soha. 

Gondolkoztam én mán ezen — lehet hogy én vagyok hibás? 
Zsuzsanna azt mondja, tán fílnek tûlem. Dehát nem eszem meg én 
üket! Nem gyönnek. Az egy Dani, az üzent, meg jóegíszsíget kívánt az 
itteni tanácselnöktül, mondta az elnökünknek hogy nagyon szereti meg 
sokra becsülli a tabi nagynénjit, hát ez is jólesett na — de ide nem gyön 
ű se el. 

Mikor Miklós fiamat keresztekettük, akkor is nállunk vót Zoli, úgy 
mentünk a templomba Gönciné komaasszonyommal, nígy fiamat 
vezettük, vittük. De haj, csak úgy ZÚGTAK a templomba ahogy 
belíptünk, mer egyke vót akkor is a divat, ritka vót ennyi gyerek 
nagyon! Tiszteletes úr meg de szípen prédikált, hogy milyen szíp 
öregsígem lessz, a sok szíp gyerek közt. 

Na van akkor még ugye Bálint fiam. 

Kicsi gyerek korába Bálint — hát az olyan egy kedves, udvarias, 
aranyos teremtís vót! Még nagyon is el vót nyomva János, hogy íllyen 
okos meg jótermíszetů kisgyerek vót Bálint. János kísõn is kezdett 
beszílni, két éves vót mán de ollyan selypen beszílt hogy csak mink 
értettük, aszt valahogy azt hittük, hogy nem lessz ollyan okos mint 
Bálint. Akkoriba Bálint vót a minden. János rosszabb is vót, sírós is 
nagyon, éjjel ordított, nyavalygott, avval annyi bajjom vót — Bálinttal 
soha nem vót! Úgyhogy szinte úgy el is vót nyomva János. Még a 
szomszídok is, ha öltek, vót hurka, vagy más ilyen jobb kínálós ítél 
vót: behítták Bálintot, János előtt elzárták a kaput. Olyan nagyon 
sokkal kedvessebb kisgyerek vót Bálint! Csak lassan gyöttünk aszt rá, 
hogy hát János is okos, lehet azt is ugyanúgy szeretni. 

Nagyon aranyos gyerekem vót Bálint míg kicsi vót. Mikor ott vót 


hogy vártuk hogy na szülessen János — hát nem írkezett Bálinttal senki 
foglalkozni, csak álldogált szegín gyerekem egyedül az udvarba, el vót 
hagyatva nagyon. Ment aszt eggy ember az utcán, idegen, azt szólította 
meg Bálint: 

Bácsi kérem, tessék má begyönni énhozzám játszani! 

— Hát — aszondja az ember — nem mehetek kisfiam, megyek a 
Gyepre a lúér! 

Tessék má gyönni kicsit! Nincs nekem kistestvírem aszondja — 
akivel játsszak! Most majd tán hoz a gólya, de addig játsszon má 
velem! 

Meg úgy meghatott az is, ahogy szeretett engem! Pestre kellett 
mennem, az összes fogaim kihúzatni mer el vót tályogosodva az ínyem 
— oda vótam egy jó hétig. Mikor aszt hazagyöttem, másnap Bálint 
fiam, ahogy a kisasztalnál ett, leteszi a kanalat egyszer, aszondja: 

Édesanyám! Mámmá ollyan világos van! Míg oda vót édesanyám 
Pesten, biztossan nem sütött a nap, mer én alig láttam! 

De úgy elgondolkoztam rajta, hát ugye rossz hangulata lehetett 
hogy nem vótam itthol, aszt ahogy szoktuk is mondani, hogy , sötíten 
lát az ember", úgy lehetett ű is, úgy érezte hogy tán nem süt a nap. 
Dehát most má jól lát, hogy ittvagyok de úgy meghatódtam ezen! 

Kísõbb aztán, hogy nagyobb lett Bálint, más lett valahogy. Mint az 
apja! Nem hogy nem szeretett vóna — szeretett az, csak nem tudta a 
szeretetit se olyan szípen kimutatni mint János! Hozott nagy öl virágot 
nekem. A Gyendai Rítrül gyöttek, János hajtott, Bálint meg leszállt a 
kocsirul, gyalog ment vígig a kubikokon, szedte azt a nagy 
vadgyöngyvirágot — nagyszemű virág, fehír, aszt zödpettyes minden 
szirmának a vígé, gyönyörü! Sokat lehet azt szedni a kubikokba. Hozta 
aszt, nagy öllel, lelükte elém az asztalra: 

— Na itt a dudvája, örüljön! 

— Örülök is kisfiam — mondom neki. Mer akar hogy adod ide, csak 
azér szedted ezt, mer engem nagyon szeretel! 

— Ajjaj, — aszondja — csudára! 

Úgyúgy! — mondom. — Mer ha nem szerettél vóna, nem gyalogoltál 
vóna nígyöt kilómétert, hogy ezt nekem összeszedd! Hát ne akarj ilyen 
durva lenni szántszándíkkal, mikor úgyis a jó szíved diktálta hogy ezt 
most nekem idehozd! 

Szóval û mindig inkább letagadta vóna hogy szeret! Ilyen vót hogy 


nagyobb lett. Az ha megcsókolt is, majd össze törte a csontomat! Ugye 
mint az apja — hogy mintha két ember lett vóna. Az eggyik nagyon jó. 
A másik — nem is tudom millyen. Olyan valami kemínysíg van 
bennek! 

Nagyobb korába mán elkerült otthonrul Bálint, tizennyóc, 
tizenkilenc éves vót hogy elment Pestre dógozni akkor má nem az én 
kezem alatt nevelődött, olyan nagyon nem is ismertem akkor. Má mint 
felnött embert nem is nagyon ismertem én a fiamat! Hazagyött azután, 
de akkor meg nősült, mindjá különment lakni. Elsőbb mikor sorozták, 
nem vették be, akkor öszön megnűsült — másik őszön mégis bevitték. 
Itt vót akkor a menyem, elvitték Bálintot novemberbe, februárba 
született meg Bálint unokám, Zsuzsika meg másik évbe áprilisba, az is 
itt. Örültünk hogy itt vannak, miénk lessz a két kis unoka — hát csudára 
szerettük a gyerekeket! 

Ahogy aszt Bálint fiam leszerelt, a szomszídba vettünk ki nekik 
haszonbéres házat. Hazagyött Bálint egy reggel, rögtön vitte vóna el a 
felesíge. 

— Na gyerünk, — aszondja Ica — ne ülj le, ha megyünk haza! 

— Hogy gondolsz ollyant, — aszondja a fiam — hát itthol vagyunk! 
Dehogy megyek, hát beszílgetünk! 

— Gyere na, kíszítettem odaát fröstököt! 

— Hát, — aszondja Bálint — most mán azér se megyek estig! Nem 
megyek én, hát én itt nagyon jól érzem magam! 

Bosszankodott a menyem, de Bálint csak nevette. Nahát ugye csak 
nem várt estig, elmentek hamarább. 

Elmentek, külön lettek akkor. Megvettík azután azt a házat, adtunk 
bele egy tehén árát mink is, meg mégegyszer ötezer forintot, a többit 
már ük kerestík azután hozzá. 

Nem is tudom. Bálint fiam ugye nagyon becsületes — az az egy 
biztos. Meg csak szeret is bennünket, hát még most is mindig 
hazagyön, ha úgy van ideje, minden nap is elgyön. Rendes, dógos 
ember a fiam, hát kilenc év alatt kifizettík a ház árát, még meg akkor a 
menyem nem is dógozott, mer otthol vót a gyerekekkel, csak a fiam 
kereste azt ki. Ionkának is megvót ugye a maga haszna otthol, 
aprólikot nevelt, kecskét tartottak, hordta be a tejet, malaccal 
foglalkozott, bornyúval — de csak Bálint vitte azúr előre a családot. 
Nem is tudom ... 


Mondta má többször Bálint fiam, hogy én Jánost szeretem jobban. 
Mer azt emlegetem. 

Hát ugye aki íl, akivel beszílhetünk, azt nem kell emlegetni. Meg 
azután — mondtam is Bálintnak — hát egy halottal ű nem veheti fel a 
versenyt! Más se, ű se! 

— Még ha János százszor rosszabb lett vóna mint te, mondom — hát 
akkor is most ű vóna jobb! Hát ez téged kisfiam ne sértsen! 

Hát ez valóba így is van, a halott mindig a jobb. Okossabb is, szebb 
is mint a másik, mint aki megvan. Nem azér, hogy Bálintot nem 
szeretem úgy — csak mert amaz nincsen már, halott. 

Te kisfiam nem akarhatsz az lenni! Hát hallgasd csak szípen 
türelemmel, hogy Jánost emlegetem. Út má megsimogatni nem tudom! 

Mondta azt is Bálint fiam, hogy legyek nyugodt, û énnekem 
mindenhogyan gondomat viselli. Ollyan nem törtínhet, azt mondja, 
hogy û engem hagyjon magamra. Meg nem is hagy másra se, akkor 
mán ha ágybafekvő leszek, nem fog az se számítani hogy asszon 
vagyok. 

— Az nem is számított soha — mondom neki. — Ez nem áll fenn 
köztünk, hogy , mer én asszony vagyok". De azt is hidd el nekem fiam, 
hogy mégse adom magam a te kezedre. Mer bizon oda is kerülhet a sor 
ugye, hogy annyira tehetetlen leszek hogy engem mosdatgatni kell — 
hát ezt nem fiam, ezt soha! Mer te CSAK a gyerekem vagy, nem 
asszon vagyok én teelõtted, hanem anyád! Bizony nem tárulkozok fel 
előtted! 

De hogy ű ebbe nem tud belenyugonni! 

— Ebbe pedig nyugodj bele — mondom. — Nekünk gondvisellő kell! 
Mégpedig nöszemíly, idegen! Most má mink erre gyűjtögetjük a 
pízünket, hogy azt ki tudjuk fizetni, mer mink téged nem akarunk a 
házbul kisemmizni, az a tied lessz! — Mer mondjuk ugye ezt a házat 
nem mink szereztük, hát akkor ezt tovább is kell adni. De a pízt meg 
mink keressük, az nem fájhat a fiamnak, hát az megy majd idegennek, 
aki gondoz. 

Aszondja Bálint fiam, û senem a házír, senem a pízír csakhát û nem 
bírja elviselni hogy idegen gondozzon! 

— Ehhe a gondolatho pedig hozzá kell szoknod fiam, aszt 
megbecsülni azt aki majd gondozónk lessz! Nem ám hogy maj 
háborgatni! Mer az téged nem csonkít! 


Nagy gond ám ez mindenütt, az öregek, így megy ez legtöbb 
hellyen bizony. Mer ugye a fiataloknak mán egísz gyerekkoruktól van 
megílhetísek, nem függenek a szülöőktül! Ha várnak is valamit még, 
mán az nem íletszüksíglet, ha kapják, kapják, ha nem — úgy is jó. 
Sehogyan sincsenek az öregekre ráutalva, így aszt bizon se a tanácsot 
nem fogadják el, se a dorgállást — na legtöbbször aszt a gondozást se. 
Még ahun jók a gyerekek, ott is ez a probléma. Legtöbbször is nem 
egy faluba laknak. Mint Patócs Lajos szomszíd is: nagyon jó gyerekei 
vannak! De mind szanaszíjjel. Most ha ük betegek, mellyik gyön haza 
gondozni üket? Mellyiket vegye ki az állásbul? Pedig ilyen házír mint 
az övé, nagyon sokat kellett ám dolgozni, ű is majd hatvan éves koráig 
ípítette, most lett teljessen rendbe, hogy bekötöttík a vizet — na most 
ugye mit kezdjen vele? Egymagukba betegen itt nem lehetnek. Hogyha 
ezt eladja, Szolnokon ezer nem kap csak ollyan házat, hogy kezdhetné 
előlrül — ha vóna ereje meg ideje még rá. így van ez a legtöbb helyt. 
Mer mán a fiatal nem röghökötött. Az öreg még az. Ha máskípp nem, 
az érzelmivel: nem bír elmenni. Ezelőtt ugye mind azok vótunk, 
röghökötöttek, mink parasztok. Mer az iparosníp rígen is 
vándorolgatott — majd a szülővel lessz ami lessz —, de minállunk a rög, 
ami szállt apárul fiúra, kötötte a fiatalt, védte az öreget. Most nincs ez. 

Zsuzsika unokámba vót nekünk nagy bizalmunk, rája számítottunk. 
Dehát — ide se gyön. Szerettük nagyon, mindent csak neki 
tartogattunk, az aranygyűrűmet, ami a jegygyûrûm vót — akkor gyött 
divatba ez a keskeny karikagyűrű, má nem hordom, nem fér az ujjamra 
—, két kövesgyűrűmet, Angliába kaptam egy kis gyönyörű mokaszint, 
azt is — nahát mindent, mindent! Dehát lassan elvándorol minden 
másnak. Hát ide se gyön Zsuzsika, hogyan adjam neki, mikor? 

Még mikor konfirmált, hozattam neki aranyfülbevalót Pestrül. 
Előgyött Zsuzsika előttenap hogy úrvacsorát vett, odaadtam neki. 

— Azér nem ruhát vettem kisjányom, — mondom neki nehogy az 
anyád megsértõdjön hogy hát az az û kötelessíge. Ú megveszi 
biztossan a szíp ruhádat, éntűlem ezt kapod. De hónap gyere be előtte, 
hagy lássalak meg — mer akkor is beteg vótam, feküdtem. 

— Elgyövök mamám! — még akkor nagyon szeretett. 

— De — mondom - ne kontyba legyen a hajad! 

Mer kontyba hordta akkor — nagyon jól állt neki, szíp vót nagyon a 
kisjány, dehát mégis ugye az első úrvacsorára menjen csak leeresztett 


hajjal. 

— Igen, — aszondja — a tiszteletes bácsi is mondta, nehogy kontyot 
tegyek! 

Mégis akkor ezer úgy megharagudott az anyja. Hogy szóltam! 
Hogy nekünk ahhoz semmi közünk, hogy teszi az ű jánya a haját! Nem 
is engedte el ide a kisjánt. 

Na aztán, mindig ritkábban-ritkábban gyött mán Zsuzsika, míg aszt 
egyszer egész elmaradt. 

Tizenkét esztendős korátul a téeszbe dolgozott a kisjány. Azon 
vótunk hogy elhelyezzük jó helyre. Kijártuk neki hogy egíszsígügyi 
iskolára mehetett vóna ápolónönek. Szedő Piriék elintéztík hogv 
bentlakó lehessen. Fnvszecr meg tiszteletes asszon tanált jó helyet, meg 
Zsódos Zsófi Pesten, nagykereskedísbe lehetett vóna árúkiadó 
Zsuzsika, ellakott vóna Zsódosék — — de mind hiába. Sajnáltuk a 
kisjánt, nehíz is vót a munkája, alig is keresett — de az anyja nem 
engedte. Aszondta: keres az u jánya annyit, hogy nem áll a mi 
ajtófelünkre pízír. Na. 

Pálházinak küdtem fénkípet Zsuzsikárul. Azt írta vissza, hogy — 
Nagyon bájos a kisunokád, én remílem hogy ő a mi kisjányunk lesz! 
Majd kicsalogatom én ûtet ide Angliába! írjon nekünk, írja meg azt is 
hogy mi kell neki, küdünk! — ezt írta. Hát küdött másnak is, idegennek, 
a Pan Emmának egész kosztûmre való gyönyörű pamutot, hímzett 
blúzt meg mittudom mit küdött — mer ugye az szíp leveleket írogatott! 
De Zsuzsika nem irt. Azt mondta az anyja, hogy ûk arra nem érnek rá 
hogy firkáljanak. Gyött aszt Pálházi tul a levél, hogy hát nem ír 
Zsuzsika? csak nem ír? Egyszer aszt megírtam hogy ne kérdezze 
többet. Mer nekem ez csak fáj. 

Zsuzsíkáho vót nagy bizalmam, de csak azér mer vakon szerettem. 
Most mán én ûbelûle semmi jót nem látok magamra nízve. 

János unokám kedves nagyon. Most keveset látjuk, oda van Egerbe 
iskolán, de ha gyön haza, sokat van itt. Van amibe hasonlít is a modora 
János fiamého. Abba is hogy minden érdekli! Mikor a hétszáz éves 
ünnepíly vót Tabon, kérte hogy íriak Egerbe a tanári karnak egy 
levelet, avval a különleges bílyeggel. 

— Jó kisfiam, megteszem a kedvedír, — mondom — háthogyha 
valamibe előnyödre lessz. 

— De — azt mondja — meg mondanék valamit. Tessék mán odaírni 


az aláírásho hogy , néprajzi író"! 

— Hát ezt nem tehetem meg kisfiam! 

— Dehonnem, — aszondja — hát meghítták a néprajzi gyüllísbe! 

— Nahát — mondom - én olyan kicsit írtam, hogy azt se értem mér 
hittak! Hát ez kísz csalás! Énnekem azt senki nem mondta, hogy én 
„néprajzi író" vagyok! Azt se tudom, vane ollyan! 

Nem is írtam persze oda. Csak mikor megkapták a levelet Egerbe, 
beszílgetísórán megkérdtík, hogy kinek a nagymamája írta ezt, akkor 
János jelentkezett aszt elmondta hogy az üvé. Meg hogy má rengeteget 
írtam — el is sorolta ott, hogy miket adtam be pályázatba, a disznótort, 
lakodalmat, dohányozást, mindet — mer ám én néprajzi író vagyok! 
Köszöntik aszt neki a levelet, meg kitettík a faliújságra. 

Szóval Jánost érdekli ez nagyon, büszke rá — nem úgy mint Bálint. 
Annak ha mondom is — nem, neki nem kell, ût ez nem érdekli. No jó. 

Kicsi korába is aranyos gyerek vót János unokám, olyan kis 
akkurátus. ílt még akkor Szitás sógorom, szerette az is nagyon. Bálint 
unokám kapott egyszer egy bornyút. Aszondta akkor Szitás sógor: 

— Na János, legyen neked is bornyúd, eladom neked az cnyimet 
ötven forintér! 

Nem vót annyija Jánoskámnak, gyött akkor ide. Drága nanám! — 
aszondja. — Tessék má adni ötven forintot! Szitás sógorom elánná 
nekem a bornyúját! 

Hat hetes vót a kisbornyú, persze nem ötven forintot ért az. Kapott 
aszt valamennyit János, nem mindet, de valamennyit adtunk bele. 
Aszondta a nagyapja: 

— Hát alkudjál kisfiam! Háthogyha odaadja kevesebbír! 
Összeszedte aszt a gyerek mind az ötvenet, ment boldogan a 
bornyúér. De aszondta elsőbb sógoromnak: 

— Szitás sógor! Nem lessz ez drága? Aszondta papó hogy 
ideadhatná ócsóbban is! 

— Majd adok én nagyapádnak, ne fílj! Nem adom alább! — azt 
mondta sógorom. 

Kifizette akkor a gyerek az ötvenet. Akkor meg rítt Zsuzsika, hogy 
csak neki nincsen bornyúja — megvette akkor az uram Balog Sándor 
bácsiét neki, nígyszáz forintér. Alig vót pízünk, nem tudtunk magunkra 
se kötteni 

— Minek nekünk mán? — aszondja Bálint. — Ne ríjjon az a kisjány! 


De nagyon szerettük üket, istenem . .. 

Most azér meg van változva János, most olyan kamasz lett — de ű jó 
azér. Ú még tán szeret minket. Ha ő most abba a korba vóna, hogy 
nősülne, akar mennyire nem akarná akar ki, üneki csak elmennénk az 
esküvőjire. Legalább a templomba, oda biztos. Mer az a gyerek 
megérdemelné ahogy még most viselkedik. 

Bálint unokám — hát ű má vített többször miellenünk, de szeret azér 
minket. Gyön ű is sokszor, jó hozzánk. Van úgy hogy haza se megy 
dologbul, gyön elsőbb ide. 

Nekem oszt beszílhetnek, én csak gyövök! — aszondja. 

Mir, — mondom - hát ki beszíi neked, hogy ne gyöjj? 

— Senki — aszondja. 

Nahát ezt se kérdjük tovább, nem feszegetjük, jól van. 

Gyön, van úgy hogy csak megcsókol minket, — Jól vannak? — Jól. — 
Na megyek — újra megcsókol. — Mir sietsz úgy? — Kiszedtem az ítélt, 
— aszondja — hagy hüljön, nem is tudják hogy elgyöttem. 

Kicsi korába Bálint még kedvessebb vót mint János unokám. Meg 
nagyon értelmes! Most má masabb ű is — mint a nagyapja: hogy két 
ember van benne. Az eggyik nagyon jó. A másik meg kemíny, nem 
akarja hogy üt szeressík. 

Most katona szegín gyerekem. ír, többször ír — nem azt mondom 
hogy szíp leveleket, mer ugyanaz mint a nagyapja: kérdi hogy hogy 
vannak a halak, meg lerajzolja nekem az egeret — az ugye nevezetes, 
mer kiskorába úgy hítta, hogy , segér"; mondtuk neki hogy kisegér, û 
meg a lelkem azt hitte, hogy oda jár az az es betű az elejihe. Szóval 
íllyeneket tud ű írni csak. Nincs mirül írjon. Azt szereti nagyon amit én 
írok! Azt mondja nagyon várja, senkitül ollyan szípet nem kap mint 
tûlem. Bálint napra nem írtam neki mer nem jól vótam, csak egy kis 
pízt küldtem, akkor írta, hogy nagyon hiányzik neki a levelem. 

Mikor olyan nyóc éves vót a kis Bálint, azt mondta egyszer: 

Mama, elmegyek a kútra, hozok vizet magának! 

— Jól van, kisfiam, eridj! 

Akkor gyött elő az anyja. De mint a bőszült! Hogy nem nevelt û 
nekem vízhordót! 

— Én pedig azt hittem, — mondom — hogy még bilihordót is te 
nevelsz nekem! 

— Azt oszt nem! 


Nahát akkor ugye mire számítsunk? 

Még a legtöbb remínyünk így is Bálint unokámba van. Ha minden 
jól megy, û Tabon marad. Hogy Zsuzsikáék a Szitásféle házat kapták, 
Bálintnak a másik nagyanyja portájára csinálnak új házat, közel ide. El 
szeretett vóna menni elsőbb Bálint, de hogy aszt így alakúit, azt 
mondta: 

— Jól van, így má Tabon maradok. Legalább közel leszek papóíkho! 

Hát nekünk ez a szó nagyon sokat jelent. Hogy aztán ûneki 
mennyit, meg hogy millyen lesz majd a felesíge ezt ugye nem tudjuk. 
Az én termíszetem se nagyon szerencsís, roppant érzíkeny vagyok, 
mindjár minden fáj mostanába, énvelem se lehet könnyen kigyonni. A 
nagyapja jobban is ráhagyja, meg hát nem is annyira érzíkeny — hát 
nem tudom, mi lessz a sorsunk. 

Nem is tudom mi lesz ha betegek leszünk. Ha az agyvérzís ágyba 
tesz! Van egy kicsi pízünk, ha csak hónapokra kell, bírunk gondozót 
foganni. De ha évekig kell? Gondoltam: tán szeretetházat ha kapnánk. 
Dehát — 

Ahogy Zsuzsika eljegyzíse akart lenni, előgyött az anyja, hitt 
bennünket csigát csinálni. Mondtam Bálintnak: Ne duzzogjunk, nem 
olyan sok van mán, nem üthetjük fel az eget, gyerünk el. Elmentünk. 
Nahát aszt az is ollyan vót — 

Nem szólt hozzánk Zsuzsika. Nem is mellém ült az unokám, egy 
székkel odébb ült, aszt nem szólt eggyet se. Tele vót a pohár öntve, 
Zsuzsika felvette az üvét, koccintott az urával, ittak — de a 
nagyapjának senki nem mondta hogy igyon. Nekem se, dehát az ugye 
jól van, mindeggy — de a NAGYAPJÁNAK! Nem szólt érte Bálint, 
nem mondta hogy na kínálják mán út is, ű is szereti a bort — nem szólt 
semmit se. 

így azután nem mentünk a lakodalomba. Még akkor akartunk 
menni, de hogy azt mondta a kisjány is: ha megyünk megyünk, ha 
nem, ûtet az se érdekli — hát akkor mán ugye nincs ott semmi 
hellyünk. Bondor Lacit, az öreg tiszteletes úr unokáját kértem meg: 

Ugyan tegyen má meg egy szívessíget! Gyöjjön el ebídre! A jó 
isten áldja meg, ne legyünk magunk! — Elgyött Laci, itt ebídelt 
akkornap hogy a lakodalom vót. 

Zsuzsika anyóssá hétfün, lakodalom után elgyött, hozott 
csigalevest, nígyliteres lábossal birkapörköltet, eggy üveg bort, 


hatalmas tál sütemínt, tortákat, sok szíp mindent hozott. Hogy ûtet 
nagyon bántja hogy nem vótunk. Ú ismert engem, szeretett, közel is 
laktak, sokat kûzködött ü a sok aprós gyerekivel, mindig sok bajjal 
vótak — azt mondja hogy ű nem felejti el nekem hogy mindig jó szót 
adtam neki, mellette vótam, ût nagyon bántja hogy most így lett ez. 
Juhász a téeszbe a Zsuzsika ura, de nagyon jól keres. Háromnígyezer 
forintja van havonta, de a három biztos hogy megvan, meg még 
tizennyóc anyabirkája, szabadon tarthatja — hát nagyon nagy 
lakodalom vót. Mindeggy ugye. Mit mondjunk rá? Jót nem tudok, 
rosszat nem akarok. 

Mán azúta meglett a pici. A dédunokám. Előtte Zsuzsika sokat vót 
kórházba, vesegyulladással, több hetet. Bementem akkor hozzá. Nem 
vót látogatási idő, kinn vót ípp a folyosón, úgy látott meg. 

— Jaj — aszondja — mamám ... Mondom: — Nem vártál ugye 
kisjányom? Nem szólt semmit rá. 

— Látod, megin én gyövök utánnad. Kiparancsolja így az isten, 
hogy nekem kell gyönni. De ugye kedves elgyössz majd te is? 

Nem szólt semmit arra se, csak hullott a könnye. Megcsókolt aszt 
rítt. 

Nem gyött Zsuzsika azóta se. Most egy hónapos a fia, a 
dédunokám. 


Öreg vagyok 

Fiatalabb koromba tiszteletes úrék ha vendígsíg vót, be szoktak híni 
fözni. Ha kísz lettem a vacsorával, betálaltam, akkor én is beültem 
hozzájok vacsorázni. Egyszer, mire így megvacsoráztunk, borzasztó 
nagy esső lett, mán úgy kilenc óra után. Hát Bálint meg elgyött írtem. 
Begyön tiszteletes úr, aszondja: 

— Na, aki a babáját igazán szereti, az csak felkeresi! Itt az urad 
Eszti! De nem akar begyönni, aszondja nagyon vizes. 

— Nem baj, — mondom — akkor megyek haza. 

De rettenetes nagy esső vót hirtelenibe, elállt mán ugyan, de 
mindenütt állt a víz. Járda még akkoriba nem nagyon vót, csak egy 
szál palló, dehát az is elmerült a sárba. Ahogy meg itt a sarokra értünk, 
hát ollyan sík víz vót, hogyhát én megálltam. Fehír cipő vót a 
lábomon, fehír zokni, kis világoskík aljam vót, fehír blúzzal — hát én 
nem tudok tovább menni! Aszondja akkor Bálint: 

— Tudod mit? Átviszlek a hátamon! 

Felvett a hátára. De nem érte jól el a lábomat mer szűk vót a 
szoknyám, aszt elkezdtem nevetni, hogy ott erőlködik, nyúlkál, én meg 
fenn kapállódzok. 

— Hallode! Ni nevess, — aszondja — hanem a lábod vesd szíj jel jól! 

Dehát csak annál jobban nevettem ugye. Még meg észrevettem, 
hogy gyönnek utánnunk, nagy társaság a setítbe, aszt hallják! De 
mondani nem bírtam Bálintnak a nevetístül semmit! Û meg mírges 
vót, nehíz is vótam neki, rámförmedt: 

— Értsd má meg, hogy ne a hasad nyomkodd, ha a lábod vesd szíj 
jel! 

Én meg csak nevettem, nem tudtam szólni. Míregbc gurult Bálint, 
oszt lehajintott a vízbe. Ott álltam féllábszárig a pocsolyába, de ott is 
csak nevettem. De akkor má Bálint is. 

Másnap gyön elő Szalóci szomszíd. 

Jaj halljátok! — aszongya. — Mi vót az úton az este! Ahogy gyöttünk 
anyáméktul, egy fiatal pár odaki, csak hallgattuk: az ember egyre 
hajtotta az asszonnak hogy „vesd szít jól a lábod, ne a hasad 
mozgasd!" 

— Hát, — mondom - szomszíd, azok mink votunk! 


— Magok? -— aszondja. — De mir az úton?! 

Nevettük aszt újra mégegyszer, alig bírtam abbahagyni. 

Csak azér hozom fel ezt most, hogy — milyen messzi van. Milyen 
ríg vót! 

Mennyi bolondságot megcsinál az ember íletibe, aszt hogy elneveti, 
meg még a másét is hozzá — aszt ez elmúlik. Öregszek, aszt egyre 
kevesebbet nevetek. Meg máskípp nevetek! Ollyat mán én nem 
nevetek sose, mint akkor Bálint hátán. 

Ezelőtt sokszor, ha Bálint múlathatník vót, 

— Ne megj el kedves, majd én inkább hívok elő valakit, aszt itthon! 

Még akkor bírtam tüdövel, türelemmel még jobban, danoltam neki 
én aszt itthol maradt, itthon múlatgattunk. 

Most aszt az van köztünk, má mindig az a baj, hogy én nem 
danolok vele. Ú még tán jobban bírja kicsivel — de én má nem bírom 
magam. 

— Hát nem — mondom. — Ha rögtön megnyúzol, akkor se. Értsd 
meg! Ha teneked jókedved van, danolj! Énnekem mán ollyan kedvem 
nincsen. 

Most húsvítkor a második szomszídunkba cigányok gyöttek lakni. 
Hogy hogy csámforodott oda Bálint, nem vettem észre, utánna tudtam 
meg hogy ott azoknál danolt, táncolt. 

Azután meg hítta vóna át üket, hogy majd itten — neem. 

Annyira má nem múlatunk, ez az idő mán elmúlt. 

Van azér tán haszna is az öregsígnek. Tudja fene — valahogy 
szabadabb az ember, kevesebbre kell vigyázni! A télen vót eggy 
előadás a rádióba, hogy nincsenek még felvilágosítva elíggé a 
gyerekek, még jobban fel kell világosítani üket, főkípp a jányokat. 
Mondom aszt Szobotka tanár úrnak: 

— Hallottam eggy érdekesset. Gyakorlatba kell ezután bemutatni az 
iskolásjányoknak! Mán hetedik-nyócadik osztályba meg kell kezdeni, 
aszt aki tanár nem bírja, kérni kell a nyugdíjaztatását! 

Szobotka tanár aszondta, û inkább nyugdíjba megy. Kérdtem 
Kosáritul Is: 

— Na mi lesz tanár úr? Nyugdíjba megy vagy vállalja? Aszondja rá 
doktor Kosári — kis öreg, oan kis hegyessen: 

— Én inkább vállalom! 

— Ee, nem hiszem én azt el! Kéne mán oda segédtanító is! 


Tizediknél megszökne! 

— Hát, csak úgy beosztva! — aszondja. Nevették nagyon. Aszondja 
a veje: 

— Mindig illyen hamis asszon vót Eszti néni? Kosári felelt rá: 

— Deehogy vót, nem lehetett! Most huncutabb mán, hogy öregebb! 

No hát igen. Nem kell ám azt hinni, hogy mink mindig így 
társalogtunk! Ezelőtt ollyal nem tűrhettem el, míg fiatalok vótunk, mer 
akkor rettentő belemerültek vóna a játíkba! Úgy hogy ám tilos vót 
valami viccet elmondani, nem is mondták sose! Ma mán ez is 
változott, de mink bizon hajnalig el vótunk úgy, hogy egy kél értelmű 
szó el nem hangzott! 

Csak hát, az öreg má mit vigyázzon magára? 

Bálintnak ez is más, ű ezelőtt is többet engedhetett magának. Szitás 
sógorom szólt egyszer, hogy vigyázzak Bálinttal. Mer még azt is 
elmeséli másutt, hogy mikor hál velem. 

— Ugyan má, — mondom -— íllyet ű nem csinál! Hát vannak viccei, 
de íllyesmit hát nem! 

— De bizony, — azt mondja sógorom — kérdjed csak meg tüle! 

Előszedtem aszt Bálintot. 

Igaz! — aszondja. — Tennap ahogy esett az esső, ott vótunk sokan, 
elbújva egy fészer alá a téesztanyán, ott tanyázgattunk aszt mondtam 
nekik: — Hagy essen, bár villámlana, zengene, én annak örülök! — 
Csudálkoztak, — Hát más fil tûle, te meg örülsz? — Persze, — mondom 
— mer ollyankor azt mondja a felesígem: , Gyere mán ide kedves a 
hátam megé, mer nagyon fi leld" De mihelyst eláll a villámlás, 
aszondja: „Na most mán eridj a helyedre!” Hát ezír örülök ha zeng! 

Hát igazat beszílt, fene a bűrit, így vót csakugyan! 

De most mán nekem is nagyobb a szám: Rác Józsi, a hentes — nagy 
erős ember, úgy bazsalyog lefele — aszondja nekem egyszer: 

— Kedves Eszti néném! Kérdenék valamit, ha meg nem haragszik! 
Érdekel, mer én is fele íletem biztos leíltem mán: Mondja 
meg, mennyire ember még Bálint bátyám? 

— Hát fiam, csak a fejit figyeld — mondom. 

— A fejit? Hogyhogy? 

— Csak a fejit! Mer ha sokat sumákol, mind kitépem a haját! Ha 
kopasz lessz, tudhatod hogy semmit se ér mán! 

Azóta ha megyek az üzletbe, mindig kérdi: 


— Eszti néném, papó haja? 

— Remek! — mondom. — Bűsígcs még mindig! 

Nahát azér megvagyunk valahogy, az öregsígbe is. Nem bűven 
ugye. hát bűven nem — mer ötszáz forint a Bálint nyugdíjjá. Nígyszáz a 
nyugdíj, meg száz asszontartás. Kérdezte is tűlem: 

— Na, hogy ílsz meg a száz forintodbul? — mer úgy próbálta vóna, 
hogy csak ennyi ami engem illet. 

— Hát, — mondom -— ülj le öreg. Maj most én beszámolok vele, hogy 
hogy ílek meg. A százat beteszem a takaríkba, azt ugye nem is ílem 
fel. Majd amér a gatyát kimosom, meg fözök neked, majd azér 
eltartasz! Hogyha meg ezt te sokallod, akkor megyek olyan helyre, 
ahun jobban fizetnek! 

— Hát, — aszondja Bálint — ez így nem jó lessz, akkor te felíled az 
én nígyszázamat is! 

Várjál még, nincs vígé! — mondom. — Mer te nekem ezelőtt soha 
egy fillért nem adtál. Most behajtom! Hát mit gondolsz, ingyenbe vót 
az? Visszamenőleg negyvenöt esztendőre minden tanálkozásír egy 
forintot fizetel! 

— Aa, — aszondja — hát ne számoljunk akkor, nem futja ki a ház! 

— Pláne nem, mer fele az enyim! 

Nahát akkor inkább itt van az egísz ötszáz, vigyed! aszondja. 

— Hát én is azt ajánlom! 

No szóval hát ötszáz. Most ugyan emeltík, ötszáz hetven, meg újbul 
emelni fogják, de a szenet lefogják, ötszáz húszat kapunk. Abbul akkor 
házadó, a vizet fizetni, villanyt ! Akkor ugye százötven kell neki 
pájinkára. Minden reggel itt az öt forint az asztal sarkán, az muszáj 
meglegyen. Aztán a pipa, az is rámegy százra! Tavalyig jó vót, járt 
Bálint örnek egy romkastélyba, hétszáz, kilencszáz, nyócszáz gyött 
onnat, hát úgy még jól ment nekünk! De így most nehíz. Kétezer 
hetven forintot adnak eggy évre fõdjáradíkot, de az nekünk hatalmas 
píz! Abbul van még amire van. 

Mer a fiatalnak most nagyon jó. Mondjuk az eleje, ötvenhatig 
nagyon nehíz vót, de most igazán jó. Nem kívánja most má vissza 
senki a rígit, mink se! Jó nagyon ami most van — csak ám az öregnek 
hiába. Ahogy ezek a maszek mesterek kizsarolják az embert, hogy 
kémínyigazításra — nem lukszusdolog! — elkéri az ötszázat, három óra 
munkára! Meg ugye a téeszkocsisok, ahogy a forintos csutkaszárat 


elhozzák ugyanannyiér — ingyen adja a téesz a fuhart, csak ipp a kocsis 
megkért az árát! —, hát ez ugye nem nekünk való, minekünk ez 
bírhatatlan! 

Na jó, ugye csak megvagyunk azér. Bálint csak jól keres most is. 
Az a baj csak, hogy — éntűlem. Eltojnak a tyúkok, akkor û megkeresi, 
behozza a tojást, — Na ezír kapok egy forintot! — Kap. Vagy hoz egy 
kanna vizet az udvari kútbul — az is egy forint. így szinte játszva 
etzsarolja tűlem a páj inkáravalót! Mondom is neki hogy má rendőrt 
hívok, annyira zsarol! Ha a falubul hoz artézivizet, az még többe van 
nekem, az má féldeci! Ha csak három centet fizetek, kípes rá hogy 
félig hozza a kannát! Mán annyira tudják a faluba is, nízik mindig: 

— Na teli van vagy félig? 

— Rendbe van most, teli van, — aszondja — megkaptam a féldecit! 

Virágvasárnap — ivott ugye, aszt valahogy eszibe jutott, hogy û 
most tapaszt. Nem szerettem én meg, mondtam neki hogy hát ennek 
semmi értelme, mér pont virágvasárnap, hát máskor is ráír! De nem, û 
most. Hogy û megtapassza a kamrát belülről, tíz forintér. No jó, 
csináld. Megcsinálta. De közbe a fejibe szállt, hogy û maj most 
meggazdagszik! Gyön be, hogy megtapassza kívülrűl is, ha adok 
másik tízet. Szípen megcsinálta kívől is! Egyszer gyön: vegyem át a 
munkát mer kísz van. Megnízem, mondom: 

— Hát valóba, szípen megcsináltad, megíri a húsz forintot. DE! 
Megszámoltam, háromszor gyöttél be a nagyházba közbe, megittál két 
liter bort. Az csak úgy könnyedén számolva harminc! Hát adjál akkor 
tíz forintot, annyival tartozol. 

Hát nagyon zokonvette, nagyon. Meg hogy mibül adja, hát nincs 
neki píze! 

Tízszer begyútol írté, — mondom — avval letelik az adósság! 

így elszórakozunk. Hát játík ez, gyereknek meg öregnek való. 

Tavaly egyszer vót kilenc kacsám, kértem Bálintot, segítse ki a 
piacra. Jó, kisegíti, de ugye nem ingyen. 

Persze, — mondom -— fél decit kapsz Lénártnál. 

Hát, útbaesik a piacnak az — de ahogy mentünk, gondoltam maj 
visszafele fizetek többet, alig is vittem aprópízt. Ahogy aszt odaírtunk, 
û rögtön benyomult hogy na iszik. 

— Hát — mondom — még oda se vittük a kacsát! 

— Mindeggy, — aszondja — jobban halad ha iszok! Kértem neki 


akkor három centet. Nem szólt írté semmilyet, mentünk is még a 
kacsával két házzal tovább, ott aszt letette Bálint a kast, aszondta: 

— Na eddig tartott három center! — Otthagyott. 

En ott magyarázhattam neki, hogy maj visszafele, könyöröghettem, 
ríhattam — szóba se állt velem. Úgy húztam-vonszoltam magam a kast 
a piacig. 

Hát ugye Bálint még jobban bírja magát, ű játszik. Az az öröme 
íppen, ha űtet nevetik! Horgászatbul gyövet bemegy az Utasba, rögtön 
körülállják, û meg meséli: hogy állnak a halak, millyen a rekordlistája, 
leadja hogy két órai fárasztással olyan törpeharcsát fogott hogy egy 
gyufáskatulyába alig fírt el — így. Szeretik érte. Ott aszt vesz egy sült 
keszeget nígy forintár, elhozza nekem hogy azt fogta. 

Csak azér nehíz ám vele is. Hálaistennek ű egíszsíges, de vót mán 
azér tüdõgyulladásba kétszer is — nahát az is egy kínszenvedís. Mer 
rettenetes doktort is híni, fenyeget hogy agyonüt ha közelviszem azt a 
rühes doktort! Ha én beteg vagyok, azt se tűri: 

— Na mi lelt má megin! Megin valami bajjod akar lenni?! Nem 
akar, má van! — De ollyan sokára merem csak kimutatni — fílek tüle. 
Idcsanyám amikor beteg vót, ollyan jó vót hozzá Bálint, csuda aranyos 
vót! Engem meg nem szeret betegen. Pedig csak sokszor elhagyom 
magam! Télen van úgy hogy összeroppanok, napokig nem bírok 
szólni, csak rívok: 

— Hát most ne bánts, se jót se rosszat ne szólj hozzám, hagy 
pihenek én, hagy feküdjek, hagyjál nyugodtan! 

Most jó vót Bálint nagyon a télen. A teli hordó mellett igazán 
nagyon szípen viselkedett. Ászt én ezt úgy megköszönöm neki, 
minden nap! 

— Jaj de köszönöm kedves ezt a napot is! Hogy íllyen szípen múlt 
el! Ugye csak jobb neked is ha nem rúgol be! 

Ugyan, mivel jobb! — Szóval hát nehíz neki, dehát biztossan sajnál 
is engem. 

Eljár pecõzni Bálint ha nincs dolog. Úneki az az öregsíge. Ugye ű a 
betűt sose szerette, û nem olvasott. Míg a kastélyba örködött íjjcl, oda 
vittem neki újságokat, Nök Lapját, ilyesmit, abba úgy belegyött, 
szerette nízegctni — de elhatta azt is. írni se írt azúta hogy váltónk 
nincs. Addig ha pízt vettünk fel, a váltót mindig keresztüllyukasztotta, 
de most hogy ez sincs, ípp mondta a múltkor: ûneki nem jut eszibe, 


hogy millyen az a nagy böbctű. Na. Ügyhogy pecőzik. Hozza aszt a 
sült keszeget, vagy hoz valami ajándíkot a Tiszárul. Mondjuk egy 
kagylót. Hogy az hamutartó! 

— Hallod-e, nem vót semmi, nem haraptak. De nem baj, nízd, 
millyen értíket hoztam neked! Van most szíp hamutálcád! Vigyáztam 
hogy el ne törjön! 

No én aszt köszöntem neki nagyon. 

Egyem meg a szíved, hogy még ott is rám gondoltál! De szíp is, — 
mondom - hát többet ér ez mintha halat hozol! 

Na így. 

Rosszul alszok, ez is nekem nagyon nehíz. Örökké álmodok 
mindig, ez is a baj. Vagy csak fekszem, gondolkozók. Mindenen annyit 
rágódok, mindenbül oly nagy lelkiismereti kérdíst teszek — ez is az 
öregsíg. Csak fekszek aszt azon eszem magam, hogy minek is szóltam 
a szomszídéknak hogy elveszett a tyúkom. Mir is szóltam — hát 
hogyha megettík, odavan, jó! De szóltam. Ászt utánna meglett a tyúk. 
Hát mir kellett evvel megbántani üket! Vagy hogyha engem valaki 
megbánt, hogy én azt hányszor átílem! 

Ugye rosszul a termíszetem. Ezelőtt én mindenkit oan jónak 
tanáltam — míg magam is jobb vótam. De most mán ez nagyon rossz 
bennem, hogy túl érzíkeny vagyok. Mindján nagyon fáj minden! 
Ezelőtt mást is csak jónak gondoltam, nem hittem én ha valakirül 
rosszat mondtak! Mindenkinek csak pártját fogtam, főkípp aki nem vót 
ott. De most mánNo ezer se jó megöregedni, mindenbül kiábrándulok. 
Sokszor úgy is vagyok: szinte nem merem felvenni az úrvacsorát. Mer 
érzem: má nem csak nekem vit más, mán én is van akit nem szeretek, 
akire haraggal vagyok. Tanálkozok valakivel az úton, aszt akkor 
veszem észre, mennyire haragszok rá. Nahát ugye — 

Valahogy nekem túl sok csalódás jutott. Aztán bizony ezer mán a 
hitem se a rígi. Ugye hogy az ílétem arra tettem, hogy sok jó gyerekem 
legyen — aszt hogy ez ennyire nem sikerűit! Pedig én mindent 
megtettem, szerettem űket, imádkoztam írtok — — hát ha mán az ember 
ennyire jót akar, aszt az isten valóba törödik mindenkivel, akkor hát 
mir nem látja meg azt a jóakaratot?! Nem tudom má hogy vagyok 
vele. Mer fílek, nagyon, úgy vacog a fogam! Olyan fílelem van 
bennem! Átérzem a gyarlóságunkat, bűnössígünket, aszt nagyon fílek! 
De ez még nem a szeretet. 


Meg fekszek az ágyba, nem bírok alun ni, aszt gondolkozók a 
világrul. Hogy hogyan vót. Mivé lett mostanra. Merre megy tovább. 
Az nem bai hogy komunizmus maradt, mer most mán mégis úgy 
látszik hogy hozott jót. Nem nekünk mán — de úgy mindnyájunknak 
igen. Idesaoám favágó vót ahogy a maga két kézire jutott, de mink 
hiánt nem láttunk: nem vót pazallás se. mer bizon reggel 
kenyérszalonna, este bögre tet, dílbe egyfajta ítél — de ez mindíg 
mesvót. Nahát most ugye nem így ílnek mán. Most. lehet mondani, 
sok van mindenütt. Akkor is azér aki szorgalmas vót. ha cseléd vót is, 
mire a gyerekek felcseperedtek, akkorra tudott egy házat venni. Most 
se sokkal hamarább vesz valaki házat! No persze, de ez a ház is 
másmilyen. Mes most ruhára is telik jobban — ilyen, mer födet nem 
vehetnek! Hát ez a föd helyett is van! Mee az asszon nem nevelheti a 
maga gyerekit, dolgozni kell, úgy telik rongyra! Ezelőtt egy ember 
kereste a kenyeret, szûkösseu, de az anya maga tanította a gyerekit az 
első szóra, első lípísre, hogy micsoda öröm vót az, — Gyere ide 
kicsikém! — aszt oda tipegett az a kisgyerek, odaszaladt, aszt jaj de 
öleltük magunkho! Most ez a bölcsödébe van. Az anya közbe — ha 
falusi is — ultrát csomagol, klórmeszet — — sok ódala van ennek, lehet 
rajta gondolkozni reggelig. 

Meg énnekem az is az érzísem, hogy a magyar szokások, viselet, 
jellem — minden úgy elmosódik! Ugye, én nagyon magyar vagyok. 
Idesapám vót íllyen, biztossan űtüle tanultam ennyire magyarnak 
lenni. Mint ahogy reformátusnak az egybe is tartozik, valahogy a 
reformátust magyarabb vallásnak veszem. Gyengébbek is vagyunk 
mint a katólikusság, kevesebben vagyunk a világon, azoknak van hová 
tartozni, az jobban nemzetközi vallás. Nohát én református vagyok 
meg magyar; én mindent szeretek ami így magyaros; aszt mindent 
sajnállok, ami most elmúlik ebbül. Ugye a tájszóllást is. Kár lesz ha ez 
megszűnik, mindenki egyformán beszíl! Szíp nekem az irodalmi nyelv 
is, hát tiszta magyar az is — csak valahogy az is mint a nemzetközi, 
ollyan: egyforma! Hogy aszt csakugyan értíke ez, amit így filtek, vagy 
csak hogy ebbe nyõttem fel — ki tudja. Úgy gondolom, sokkal 
műveltebb lesz majd a níp, meg többmindene lesz — csak azt a gazdag 
íletet, szíp, igazi, nyugodt íletet többet nem tanálja fel. 

Nahát erre kell mán az öregnek az ícaka, ezen gondolkozni. 
Mindeggy ugyan — úgysincs ez rámbízva! 


Szerencse ugye: minekünk má nem kell semmi se. Szerezni nem 
tudunk, lusták Vagyunk, nem dógozunk, hát mán nem várhatjuk hogy 
pízt rakunk össze aszt autót veszünk vagy nem tudom mit — de 
szüksígit se látjuk viszont. Egyre még kell a píz nekünk: hogy a 
gondviscllőnket megfizessük. 

Ezelőtt a föd vót a füalj, amin nyugodtan pihen az de hát most az 
nincsen. Dehát maj lessz azér valahogy. 

Ilyenkor mán ugye nagyon összeszedné az ember magának akije 
van, aki maradt. Nohát, vót tizenegy keresztgyerekem. Egy kicsi 
korába halt meg. Egy Franciaországba, ollyankörül mint János fiam — 
azér imádkoztattam is, mer hogy az apja komunista, nem 
imádkoztatott, de az anyjának elmondtam azután, örült nagyon. Kilenc 
élő van: nígy keresztfiam meg egy keresztjányom Tabon, egy 
keresztfiam egy keresztlányom Pesten, két keresztjányom nem is 
tudom hun van most. Gondoltam is, ha tudok öszegyűteni pízt, 
odaadnám tiszteletes úrnak, meg a névsort a címekkel, hogy tudja 
hogy kiknek sürgönyözzön. 

Van akkor Dzsonikám Angliába, tizennígy éves most. írt most is 
karácsonyra szíp lapot, , to máj darling — ", nem tudom olvasni tovább, 
biztos a nagymamát akarta írni magyarul. Lehet azér hogy ût elhíjuk 
nyárra, nem tudom, valamennyit tán tudnánk áldozni rá. Mondjuk ha 
az anyja idefelé fizetné az útját, visszafele fizetnénk mi. Vagy ruhát 
vennénk neki, vagy valamit — hiába ha neki akar mennyi van, valamit 
csak adni kell! Nem tudom még, filek is; ugye nem is tud magyarul, 
hogy beszílünk vele? Meg — újra el kell válni! Az aszt borzasztó lessz. 
Ha most előgyön is, azután mán BIZTOS hogy többet SOHA nem 
látom! 

Gondolok én olyan sokat Verára is, a Jánoskám régi 
menyasszonyára. Üzentem neki Rákospalotára, ott varrónő, a 
kisjányával van. Mink nem ismerjük, itt van a sok szíp levele amit 
Jánosnak írt — hát én nem olvastam, valahogy nem tudnék ahho nyúlni, 
át van kötve csomóba —, de Verát nem láttuk sose, csak üzentem most 
neki: gyöjjön elő nyáron aszt pihenjen itt. Amennyi ideje van, legyen 
velünk! Úgy szeretném megismerni. Biztossan jó lenne hozzánk, hát 
nagyon szerette Jánost, úgy gondolom akkor tán minket is szeretne! 

No, hát ki van még? Van a hét kis csirkém, ollyanok most ezek mint 
a zabigyerekek, nem ültettem, csak ahogy eltojtak a tyúkok, nem jól 


szedte össze Bálint, ráült a tyúk. Még meg két tyúk! Egyszer hallom, 
hogy kotló kotyorászik a jászol alatt — hát ketten ültík a hét tojást, 
szípen megegyeztek rajta! Egyszercsak aszt ott szaladgáltak a 
kiscsirkék az istállóba. Mind a két kotló beszílget nekik! Kihíttam ííket 
az udvarra, itt alszanak most a padjárat alatt — de ó, menynyi szeretetet 
kapnak, minden ítelbül esznek! Nagyon szeretem amúgyis a jószágot. 
A hasznáír nem érdemes mán ugye tartani, de olyan aranyossak! Meg 
kell valaki, akit szerethet az ember! 

Az is nagyon nehéz mán az öregsígbe, hogy úgy fogynak el 
körültem a többiek. Mennek el mind, akiket úgy szerettem! Sok, sok a 
halott. 

Az unokatestvéremnek az ura — hát rákos vót Tót Sándor sógorom. 
Szitás Lajos úgy hítta csak: „Hosszú sógor”, mer nagy, víkony ember 
vót. Tűrhetetlen szenvedett a gyomorrákkal, pedig olyan jókedílyű, víg 
ember vót szegíny. Fennjáró vót, még előttenap megszólítottam: 

— Hogy van má sógorom, hallom kórházba is vót! 

— Aa, — aszondja — meghalok nemsoká. 

— Hát azt nem maga szabja meg — mondom. 

Azt mondja rá: — Elsősorba is én szabom meg. Ammcllett meg 
gyógyíthatatlan bajjom van. 

Hát mán ugye a mai embert nem teszik bolonddá, tudta û is hogy 
gyomorrákos. Fogott aszt egy drótot, rákötözött egy harapófogót hogy 
súllyá legyen — még a téeszbe ment be, ott kérte —, felhajíntotta a 
magasfeszültségű vezetíkre aszt ott ígett meg. Ahogy majd levették 
rólla az áramot, nem vót az egísz faluba villany — de jócskán elígett 
sógorom akkorra. 

Hagyott levelet, hogy ne sirassa a felesíge, tudja ü hogy jó 
gondozója lett vóna, mint amíllyen nagyon jó felesíge vót mindig, de 
hát ü nem vár, nincs értelme szenvedni. Siratni meg nem kell mer ü azt 
nem érdemli — mer rossz vót szegíny, nyugodjon, ivott nagyon. A 
felesígit azt nagyon szerette — oan picike az meg, aszt hogy az ura oly 
nagy vót, hogy esküdtek is jó magosra tettík a koszorúját. De nem ért 
az se semmit, így se ért válláig sógoromnak. Mondtuk is még neki: 

— Jaj Róza, hogy mehetsz ehhe a nagy csúnya emberbe? Mm — 
aszondja — hát ha ezt szeretem! Micsináljak? De olyan áldott jó is 
Matvej Róza, olyan idesapámfajta. 

Nahát most özvegy ű is. 


De megy sok fiatal is, nállam sokkal fiatalabb! Meghalt az uram 
unokatestvírjinek a menye is, negyven éves asszony. Mán két év óta 
hogy ágyba feküdt, eggy éve hogy a maga erejibül enni se tudott. 
Három fiúgyereke maradt, picike hetedikes fia, de pici nagyon! — apja- 
anyja nem nagy vót —, de nagyon nagy részvíttel temettík, vót vagy 
száz férfiember a sírját behúzni. 

Elfogytak a valamikori urak is — egy hete halt meg Zitás Istvánné 
Kazinci Nagy Mária, kilencven éves vót. Itt vót a kastélyok a 
Nagyúton, a cigányok fele ahogy megyünk, százvalamennyi hódjuk 
vót csak a vígin mán, hivatalnok lett az ura — no ű vót még jeles 
mostanába. 

Meg a harangozónk. A harangkötílre akasztotta fel magát. Tanúlt 
fiú vót, de harangozó lett csak, aszt így vígezte. Egyszer egy dílután 
elkezdett kongani a nagyharang. De olyan furcsán! Mondom 
Bálintnak: 

— Hallod! Ez a Géza megin be van rúgva. Harangozgat! El is hagyta 
mán — de aszt megint. Mi lehet? Hát felakasztotta magát a 
harangkötílre Bartuc Géza. No ugye ez nagyon furcsa módja vót a 
halálnak. De szinte úgy megijed az ember! 

Még meg Simonyi Mátyás — belefúlt az árokba! Pocsolya vót csak, 
nem nagy víz, inkább sár — ott tanálták arccal lefele, mellette a 
biciklije ott feküdt — meg vót fúlva Mátyás. Azt mondják, most nem 
vót ittas se — dehát én nem is láttam soha másnak! Nem sokat hurcolta 
zsebbe a pízt, amije vót, használta û! Háborúzott a felesígivel is eleget 
czér — de aszt most! Azúta ha meglát az úton, rámesik Julis: 

— Jaaj drága jó Eszti néném! Jaaj odavan az én jó uram! Jajajajaj — 

Hát ugye, mondtam is Bálintnak: íllyenre ne számítson. Én bizon 
nem ordítok majd! Nem azt mondom, hogy nem fogom siratni, nagyon 
is! — magamba. De hogy én vígigjajgassam az utat, hogy 

— Kikaparom a két kezemmel!! 

Aa, hát ezt nem. Aki meghal, oda való. Ha ott van, jól van. Mán az 
ugye furcsa is vóna, meg rettenetes, ha valaki onnat kigyönne aszt 
újrakezdené! Különössen ha nem is fiatal mán — hát akármennyire 
hiánzik is ugye elsőbb, idővel csak helyreáll utánna minden, ugyanúgy 
megy előre az ílet aszt nincs rá szüksíg tovább. Az a nagy ordítás nem 
való! 

Nem tudom, ugyan én is meddig megyek még. Ípp Bálinttal is 


beszílgettük, hogy hogyan is lessz ez. Azt mondta, ha én meghalok, û 
lesz három hétig a menyországba, nem én. Mer akkor mind megissza 
azt a kis pízt, amit én összeraktam — ó de boldog is lesz míg az kitart! 
Nahát ezt ugye én se kípzelem máskípp, úgy is lessz az biztosan, 
egyíbre nem is megy az a píC! 

Megegyeztünk arrul is, hogy sírküű nem kell. Másnak, 
jobbnak se csináltatnék, nem vóna olyan kedves halottam, miúta 
láttam a temetőárokba a kihánt sírokat — kilükték hogy árulják tovább 
a helyit : nem jó az semmire. Úgyis mire eggy akácfafejfa elkorhad, a 
hótt el van felejtve. Még ha addig emlegetnék! A jó ódalárul! De aa! — 
nincs abbul semmi. Nem engem, mást se, sokkal jobbat se! 

Most hogy áprilisba nagyon rosszul lettem, eszembe jutottak a 
János fiam levelei. Mer azt itt nem hagyom, hát az senkinek nem 
érdekes, el akarom ígetni űket — ne maradjon utánnam semmi. Segített 
Bálint is összekeresni, cgybehordtuk mindet hogy na elígetjük, itt 
olvasgattuk aszt ûket három este. Aszondja egyszer Bálint: 

— Ne ígessük el... 

Na jó, várjunk meg vele, maj ha még betegebb leszek de csak el 
fogom ígetni! Nem hagyok magam után fénkípet se. Hát az nem is sok 
van, hogy mindig csak azt hallottam csúnya vagyok, nem szerettem ha 
levesznek, egykettő van csak, a Kípesújságtul vótak itt, azok csinálták 
— akar az arzénosasszony. Elígetem, nem kell az se, aki szeret megtart 
úgy emlíkibe, aki meg nem, úgyse szeret ránízni. 

Azt mondták rígen, ha férfigazda hal meg a háztul, akkorévbe a 
nagyjószágho nincsen szerencse, ha gazdaasszony hal el, akkor meg az 
aprójószágho. Mikor idesanyám meghalt, akkor vótunk így a kacsával. 
Összegyött cgísz évbe hét kiskacsánk, csirke meg semmi, ami lett is a 
geriny {13} mind elvitte. Beteg vót mán idesanyám, azt mondta akkor: 

— Na fiam, úgyis tudtuk hogy halálos bajjom van, de most má 
biztos hogy meghalok. Azér nincsen semmibe szerencse! 

Két szíp csikónk meg akkor pusztult el, hogy idesapám meghalt — 
kifakadt a térgyök, agyon kellett lûni üket, két gyönyörű csikót — 
akkorévbe meg is halt idesapám. 

Ez jutott eszembe most eggyik éjjel. Hogy így eldöglöttek a 
tyúkjaim, meg rosszul kelt a csirke, se csirkém, se kacsám, nincsen 
hozzá szerencse — hát tán ez is azt jelenti 

Jaj, eggyik íj jel meg azt álmodtam: eggyik rokonunk háza tiszta 


romba vót! Má meghalt az, rígen, Matvej Erzsi néném, húga 
idesapámnak — aztán most ű is ott vót, tapasztotta a romos házat. 
Rámnízett, azt mondta: 

— Azír itt hálhattok! 

Bementem akkor, hát valahogy tiszteletes úr hált a konyhába, de 
rajta a palást. Zsuzsika kisján vót, ott aludt mellette. 

Olyan rossz, zavart álom vót, nem tudtam mit jelent, de harmadik 
hete hurcolom mán, úgy belémfíszkelt valahogy! 

Nahát ugye nem tudjuk. 

Dehát egyszer abba kell hagyni. 

Mit mondjak a vígirc? 

Amit a kállátóba mondtak a vígin, azt mondom én is. 

Ahogy a lakodalom vót, utánna való nap visszamentek mégegyszer 
a vendígek, összegyűltek újra a lakodalmas házho — úgy mondták: 
megyünk kállátóba. 

— Na meggyöttünk kállátóba! Mi kár esett komámasszony? 

— Mit tudom én, — azt mondta rá a háziasszony — kérdjík meg a 
menyasszont! 

Na ott lebzseltek még akkor egísz nap, segítettek összerámolni, az 
asszonyok  mosogattak, scprcgettek, az emberek  borozgattak, 
beszílgcttck, ha kedvök vót még visszahíttak egykét cigánt is, 
múlatgattak még, ott tanyáztak estig. Fistefcle aszt a gazdaasszony — jó 
fáradt vót ű is akkorra! aszóndta nekik: 

— Nahát most má hagyják abba, aszt menjen cl mindenki haza mer 
fáradt. Adjon az isten nyugodalmas jóícakát. 


Utószó 


Kedves Zsolt! 

Szeretettel írott levelem találja jó egészségbe. Mi is jól vagyunk. 
Elnézést hogy már most írok ilyen hamar az elutazása után, igazán 
nem azért mert szeretek írni, hanem elfelejtettem mondani hogy a 
mákot megkell mosni kiteríteni hogy jól megszáradjon és csak úgy jó 
használni, mivel azok a kis rozsdás szemek most közte vannak és 
kesernyés töle a mák, de a víz felveti a rozsdás szemeket és ha a víz 
felszínéről leszedik a szemetjét tisztán igazán jó lesz. És az is eszembe 
jutott amit elfelejtettem mutatni az eper fánkba költ évek óta a fekete 
rigó és most is van 7 rigóm csoda szépen fütyöngetnek kora reggel bár 
csak ezért nem írtam volna — 


Kedves Zsolt! 

Szeretettel írott levelem találja mindnyájukat jó egészségben. Mi 
elég jól vagyunk. Legelőször is megköszönöm a bírálatot amit a pálya 
munkámról írt, nagyon szépen van írva csak én úgy érzem talán 
túlságosan is agyon dicsért. Mikor hozzáfogtam pálya munkát írni 
tanácsot kértem Dr Kosári úrtól ő azt mondta irodalmi nyelven írjak 
eleinte itt ott ment is de aztán írtam úgy ahogy könnyebb tájszólással 
azért olyan kétféle az írásom. Úgyhogy nagyon is tudatába vagyok 
annak hogy nem tökéletes. Hanem jaj de nagy baj van! Mióta a 
bírálatot olvastam nem merek írni! Nem tudom hogy lesz jó az epika 
meg az ökonómia! Evvel úgy jártam mint egyszer a föztömmel 
vendégségbe volt nállunk Szedő Antal úr aki most a budapesti levéltár 
igazgatója, mikor ebédeltünk így szólt: Na Eszterkém ilyen finom 
ragulevest még Bécsbe sem ettem! En nagyon elcsodálkoztam hiszen 
még azt a szót sem hallottam soha azt meg éppen nem vállaltam volna 
hogy olyat fözni is tudok! Most egy újságot írok. A Magyar Néprajzi 
Társaság meghívott engem Sárospatakra, találkozóra! Honnan tudnak 
róllam mikor én csak a Néprajzi Múzeumnak írtam és annak sem 
annyit hogy ezt a meghívást kiérdemeljem. Leakartam mondani de a 
Tanácselnök rábeszélt menjek el fizeti a kultúrház a költségemet, én is 
szóljak hozzá a beszédekhez, ,az én tájszólásommal és kedves 
humorommal". Hát azért ilyen sokat ne várjanak tölem és félek is 


olyan nagy nevek az előadók és én magam leszek ott bekötött fejjel. 
Egyéb nálunk nem történt egy zetor felborult és agyon nyomta a 
traktorost, nagyon sajnálom az Édesanyját jó idősek már a szülei. 
Esküvõre kaptunk meghívót és személyesen is meghívtak Tiszteletes 
úrék a lányuk Zsuzsika esküvőjére, szombaton ,t8án. Nagyon 
megkönnyebbültem mert már a levelem végére értem mindenkit 
szeretettel üdvözlök 
Eszter néni 


Kedves Zsolt! 

Engedelmet kérek hogy levelemmel zavarom de szinte félek mi 
történhetett hogy ilyen soká nem ír és nem jön. Ha odahaza vette észre 
hogy amit magnóra mondtam az nem használható semmire, csak 
nyugodtan írja meg én azért nem haragszom hisz az nekem nem 
létkérdés. Úgyhogy ha nem akarja már a könyvet csinálni akkor is 
tessék ide jönni hozzánk pihenni akár pár hétre is. Látta már nálunk 
ilyenkor tavasszal a Tisza partot a szép jegenye nyárfákkal? és a 
szomorú fûzekkel? A megy fa párnap múlva virágba borul, az eper 
fánkba meg egy család fekete rigó fészkelt azt az éneklést hallaná 
minden reggel. Ha nem ír könyvet az én részemről igen mindegy én 
nem sokat várok az egésztől csak Magát sajnálom kedves hisz olyan 
sok munkája és fáradsága van benne. Hacsak lehet jöjjön úgy 
gondoznám mint a saját gyerekemet az öreg Bálint is szeretettel hívja 
pecõzni 

Muharosék. 


Kedves Zsolt! 

Kívánom hogy ez a szeretettel írott levelem a legjobb egészségbe 
találja mindnyájukat. Tudatom hogy az iratokat megkaptam még múlt 
szerdán köszönöm szépen. Most hogy elolvastam az írását már 
eltudom képzelni hogy lesz ebböl az én elbeszélésemből könyv eddig 
úgy gondoltam úgysem tudja azt úgy sorba szedni hogy könyv legyen. 
Csak 10-dike körül küldöm az iratokat vissza már ugyan átnéztem 
mindet de fogok hozzá még írni nem csak a végére hanem közbe is 
lesz megjegyzésem. Nemtudom hogy akarja összerakni vagy hogy 
kell, de nézetem szerint a Jánosra vonatkozó dolgokat egybe és utánna 
az angliai utamat bár úgyis úgy lesz ahogy akarja. Kár hogy már nem 


jön többet Tabra úgy érzem sokat megtudnánk együtt csinálni. Jánosról 
is volna még néhány történetem még most sok a dolgom de már a 
héten meg lesz a szüret is és azután már jobban rá érek csak az őszi 
takarítás lesz. Ha lesz még kész lejegyzet azt tessék elküldeni 
szeretném elolvasni és esetleg átírni ami nem jól van mert nem akarok 
senkit megbántani. Zárom is ezzel levelemet szeretettel 

Eszter néni 


Kedves Zsolt 

sok minden van amit jó volna együtt megbeszélni de sajnos erre 
talán már késő is van. Azért amit kihúzgáltam talán kárpótolja hogy 
most leírok pár elmaradt dolgot talán hasznát veszi. Nem írtunk az 
eladólány koromról. 14 éves voltam mikor haza kerültem 
Salgótarjánból és idesapámék nagyon örültek mert így segítettem 
kapálni már akkor nyáron markot is vertem persze csak idesapám után 
a magunk kis földjén. Két szép tehenünk volt azt fogta be idesapám 
úgy jártunk ki dolgozni. Akkoriba még 23ba majd mindenkinek lovas 
kocsija volt csak vagy 4 embernek volt tehén fogata ezek mind olyan 
kevés födűek voltak mint mink. De azért én úgy ültem a tehénkocsi 
ülésén olyan büszkén mint király a trónusán. Minden reggel ballagtunk 
ki 45 óra közt hajnalba. Szélen volt a Lovas féle föld minden dülőbe a 
mienk meg legszélső volt amit Lovas Sára nagyanyámtól örökölt 
idesapám és ha ott dolgoztunk mindenki kiabált hozzánk. De jókor 
hozzáfogtak kendtek Miklós bátyám, meg Mir kötötte még fel kend a 
lányát bátyám hisz eltörik még ennek az a víkony dereka, evvel engem 
csúfoltak, meg ki tudná elsorolni mimindent kiabáltak még hozzánk, 
hol nevettünk hol bosszankodtunk sokszor fogadtunk is ugyan a 
következő mit fog szólni hozzánk. Bizony nem volt könnyű az aratás 
de azért vígan csináltam. Mikor a föld végén kifogtunk idesapám 
letámasztotta a földre a kaszát leemelte a kalapját és így fohászkodott: 
Ides jó Istenem adjál erőt hogy az Hetet letakaríthassuk meg egíszsíget 
hogy bíkível elfogyaszthassuk. Ámen. Csak ezután fogtunk az 
aratásho. Levágott idesapám egy fél rendet, akkor megmutatta hogy 
szedjem a búzát marokba. Jobbkézzel felszedtem balkézzel szorítottam 
magamhoz míg csak azt nem láttam hogy ez már lesz egy jó kíve, 
akkor letettem a földre de annak ám olyannak kellett lenni mint egy 
gyufás katulya. Mink nem siettünk úgy mint az urasági aratók de 


ügyeltünk rá hogy szép munkát csináljunk. Legtöbb bajom a 
bocskorommal volt tele hullott szemmel és ezt gyakran kiöntöttem, de 
némám a földre! Hogyis ne, idesapám ezért szólt volna, azt mondta 
amit egyszer felszedtünk a földről azt visszaszórni nem lehet, 
belekellett önteni a kalapácsos tarisznyába. Fröstökre ha nem hosszú 
volt a föld 5 rendet csináltunk meg. Akkor szalonnát sütöttünk ha 
jóllaktunk pihenés nélkül dolgoztunk tovább délfeléig, akkor főzéshez 
készülödtünk, mert miutánnunk nem hozott idesanyám ételt. Vittünk 
magunkkal a kocsi derékba tűzre valót idesapám meggyújtotta a tüzet 
én meg főztem. Ó de finom öreglebbencset főztem! Uzsonnára vagy 
fejtünk annyit amit megittunk tejet vagy vittünk tejfeles túrót, a 
vacsorát otthon ettük meg bizony jó késön 9 óra fele. De volt úgy is 
hogy nem kellett kint fözni vittünk valami tejfeles ételt azt 
beleállítottuk egy veder hideg vízbe ástunk neki gödröt abba tettük. A 
habart ételhez rendszerint volt sült tészta féle, pampuska pogácsa vagy 
kifli ez mind jó falós laktató étel. Hej de keserves dolog ennyit írni! 
Abba is hagyom, szeretettel búcsúzom a viszontlátásig 
Eszter néni 


Szombat este van egész este olvastam és javítgattam és nem tudok 
aludni úgy félek hogy mi lesz ebből? Hiszen ha ez így megjelenik 
könyvbe engem agyon vernek a benne szereplők! Milyen más 
elmondani mint leírva látni ezeket kedves Zsolt, mind kihúzgálom, 
mert Maga csak könnyen van elmegy az ország túlsó végére de én itt 
maradok! Nem az lesz a baj hogy valami nem igaz benne hanem hogy 
igaz! Ezt megértheti és meg is érti de talán tudtam is pótolni azzal amit 
oda adtam pálya munkát „Képek Tiszatabról" vagy azt bele sem írja? 
A Tanácselnök mondta hogy hallotta hogy egy pesti úrral könyvet írok 
Tabról és megkért hogy írjam azt is mennyit változott Tab és mennyi 
minden épült itt mostanába, szabadkoztam hogy én csak a múltról 
tudok és nincs is aki ezt nekem legépelje azt mondta az nem baj ő 
majd készen legépelve adja ide és nagyon szeretné ha legalább ami az 
ő idejébe épült szépült az le lenne írva. Én nem tudom elképzelni ezt jó 
befejezésnek inkább én írtam volna egy rövid befejező részt mit 
csináljak? Erre is választ kérek! Tegnap este olvastam a Jánosról szóló 
részt a János leveleivel de nem haladtam mert az urammal együtt 
sírtunk ezeket is leközli? Nem baj csak tessék. így legépelve még 


szebbek a János levelei mindegyikből az ő gondoskodó szeretete árad 
ó de szívszorítóan érzem mit vesztettem én vele! Olvasta a 
Keresztanyja is és megsiratta ő is kérte adjam neki a legépelt leveleket 
dehát mondtam hogy ez az írat már nem az enyém. Most látom Bálint 
fiamról alig mondtam ezt is pótolni szeretném a héten is írok amikor 
időm lesz és a jövõhét utolján elküldöm jó lesz? Búcsúzom szeretettel 
mindnyájoktól 

Eszter néni 


Szeretettel írott levelem találja mindnyájukat jó egészségbe. Mi is 
jól vagyunk. Sok a dolgom kevés időm marad olvasásra és sokat is 
kínlódom vele mert az Uram nagyon felbőszült azon ami másról van 
írva én meg azon amit róla diktáltam jó volna ezt együtt megbeszélni 
dehát ha Magának nincs ideje utazni akkor áthúzogatom lesz ahogy 
lesz. Arra nagyon komolyan kérem, hogy amit Vas Ignác fináncról 
meséltem ne írja bele hátha él még valahol nem akarom sérteni ezt 
komolyan tessék venni! Nagyon félek ettöl a könyvtől mert nem 
akarok senkit megbántani. Szégyelem hogy elfelejtettem a legutóbbi 
beszélgetésen említeni az Uram unokatestvérét hogy meghalt 
Muharos Róza Lőrinc Istvánné 64 éves volt szelíd jólelkű asszony, 
rokon és vendég szerető a faluba talán csak az ő házánál volt annyi 
vendég mint minálunk. Lőrinc István sógorom mint egy gyerek úgy 
kesereg siratja mindig az ő jó kis feleségét pedig van két jó lánya 
Margit és Róza már családos asszonyok jók mint az édesanyjuk volt de 
hát ez nem vigasztalás. Meghalt Szűrszabó Bálint is az Uram 
unokabátyja alacsony termetű volt, olyan akire azt szoktuk mondani 
töves kis magyar, igen szép arcú és nagyon jó hangú énekes 30 évig 
dalárda tag és gyerek korától halász, vadász még tavaly télen 75 éves 
korában is legjobb lövő volt soha nem tudnám elfelejteni az ő szép 
mosolygós arcát kedves huncutságát. Zárom ezzel soraimat nem írok 
többet szeretettel üdvözlök mindenkit 

Eszternéni Bálint bácsi 


Kedves Uram 

kétségbe vagyok esve az iratokon amiket küldött haragszom 
magamra és elcsodálkozok rajta hogy én aki szeretem az embereket és 
szeretek jót mondani mindenkiről én ezt beszéltem! Legjobban 


szeretném az egészet átírni nem vagyok megelégedve a könyvvel itt 
kellett volna hogy elrendezze, összeírja ahogy tanácsoltam nem azért 
hogy én jobban értenék hozzá hanem a helybeli dolgokat jobban 
ismerem! Igaza van kedvesem hogy a valóságot kell írni csak ám a 
valóság nem engedi magát megírni! És látja-e kedves Uram maga is 
hagyott el abból amit én elmondtam a cigányoknál Hortinál beadásnál, 
kulákoknál uraknál no ugye abból meg én nem akarok engedni mert az 
is valóság vagy legalább is én így látom! 

Mindennek szinte más az értelme elmondva mint leírva én nem 
tagadom hogy így mondtam nem vonom kétségbe és örültem is hogy 
jött és szívesen beszéltem de most el vagyok rajta borzadva hogy az 
egészből semmi szép dolog nem jött ki Tabra. Ezt az egészet elkeli 
dobni és újat írni megtetszik látni hogy sokkal szebb könyv lesz mint 


így — 


Kedves Zsolt 

halálra vagyok rémülve mert azt mondta Tiszteletes úr hogy azért 
amit Varga Vendel Tiszteletes úrról mondtam beperelhet engem és 
mégis nyeri mivel az Állam is úgy veszi hogy a papi hivatás erkölcsi 
vonalon fut és nem engem fognak pártolni! Nekem azt írta kedves 
Zsolt hogy amit én nem engedek azt nem adja ki és én még mindig 
bízok Magába! Elhiszem hogy máshol az írók híresek lehetnek egy 
öszintén írt könyvvel de én itt a falumba csak halálra ítélt leszek ezt 
csak nem akarja velem tenni? Sajnálom ha elszomorítóm de tessék 
belátni hogy milyen rettegésbe vagyok! Úgyhogy amit Varga Vendel 
Tiszteletes úrról is mondtam hogy mikor esperes úr meghalt nem érte 
imádkozott hanem Rákosiér, meg mindent amit Varga Tiszteletes úrról 
mondtam kihúzom mintha ő nem is lett volna Tabon meg még sok 
minden mást is kihúzok kérem ezt értse meg! Leírtam magamnak amit 
kihúztam nem lehet csalni! Kérem, kérem jöjjön el utazzon ide és 
öntsön belénk lelket az uram se én se aludtunk az éjjel úgy félünk 
hogy valami bajunk lesz az írás miatt 

Kedves Zsolt tudatom hogy sokkal jobban vagyok már szépen 
húzódik lefele a szememről a vér hétfön jön ki orvos de biztos hogy 
nem visznek már kórházba a vérnyomásom már csak 220 mi is 
megvoltunk ijedve de az orvos azt mondja a harmadik hullám jöhet 1 
óra múlva is és 3 év múlva is — 


Kedves Eszter néni! 

Kívánom hogy szeretettel írott levelem találja a legjobb 
egészségben. Én is jól vagyok. Tudatom, hogy kész a könyvünk. 

Ma jár le a kiadótól kapott, meghosszabbított határidő, és ma reggel 
leütöttem az utolsó betüt. 

Ha megkérdezi most tölem, hogy tetszik nekem ez a könyv, elég 
összevissza fogok válaszolni. Fáj a szívem a sokmindenért amit 
kihagytunk — sok esetben nem is értem hogy miért. Annyiból legalább 
eredményesen alkudtunk, hogy ami megmaradt, az szépítetlen igazság 
— ez is valami. A csonkításoknál kevésbé bánt az a sok apró és nem 
apró kérdés, amelyben nem értünk egyet. Ebben a mostani ünnepélyes 
pillanatban nem akarom már felmelegíteni makacs vitáinkat, úgyis 
tudja Eszter néni hogy nem győzött meg Horthy magyarságáról, hogy 
a lányok nemi felvilágosításáról nagyon más a véleményünk, hogy — — 
sorolhatnám tovább. Sokmindenben nem értünk egyet, de ez nem túl 
fontos most, pontosabban: ennek nincs sok köze a könyvhöz. Ez a 
könyv arra való, hogy megmutassa: hogyan látja magát, faluját, a 
Világot egy tabi parasztasszony. Ha valamiben vitatható ahogyan látja, 
vitassuk majd a könyv után — éppen erre is jó lesz ez a könyv. 

No persze: így látja Eszter néni — ezt talán sikerült most leírnunk. 
De hogy hogyan látja a másik, a harmadik, a többi, arról továbbra sem 
sokat tudunk. Ezért is nem gondolom, hogy a könyvünk tökéletes 
lenne, hogy most már minden fontosat felderítettünk volna. Sebaj: 
kellenek majd még más könyvek is! 

De azért még egy fontos dologban nem értünk egyet. Azt írta Eszter 
néni, hogy most úgy érzi: végülis nem mondott semmi szépet Tabról. 
Lám, nagyon más az ízlésünk és ezen majd még a magunk örömére 
sokat gorombáskodhatunk egymással —, mert én sok nagyon szép 
dolgot tudok ebben a könyvben — és most nem magamat dicsérem. 
Gratulálok hozzá Eszter néninek! 

Ezzel zárom soraimat. („Hej de keserves dolog ennyit írni!) 
Szeretettel köszöntök mindenkit és kívánok jó egészséget — Bálint 
bácsinak meg ezen felül jó fogást, akkora harcsát hogy feje-farka 
lelógjon a szekérről! 

Zsolt Budapest 1973. május 10. 


Tartalom 
Régi Matvejek, Patonaiak 


Legfontosabb a Tisza 
Idesanyám története 
Idesapám, idesanyám 
Paraszt maradtam 
Ennyi Tab 

Ez egy kedves emlík 
Boldogok vagyunk? 
Iszik az uram 

Többel jó 

Ezelőtteni parasztok 
Érdekes uraságok 

Urak szeretői 

Én vagyok a legfáinabb asszony 
Nevelem a fiaimat 

Nem magunkban élünk 
Idesapám halála 
Idesanyám estéje, halála 


Sok kutyaság elfolyik 


Történelem 

János elmegy 

János Angliában 

Ugye meghalt a fiam? 
Hungarian visitors 
Édesanyám, nyissa ki az ajtót 
Nem jönnek soha 


.. 


UTÓSZÓ 


il;  láger: faluszéli közös szérüskert 


{2} levestészta, a Lakodalmi húsleves hagyományos tartozéka, melyet a lakodalom előtt a meghívottak 
közösen készítettek el 


135 kukás: dohánymunkás 

{4} tippan: vadon termő növény, bolyhos szárát csomóba kötve mcszelőként használták 

155 rudas: boglyaszerű széna— vagy gabonarakás, melyet két ember két rúdon szállított 
16; kóla: kétkerekű, egylovas kocsi 

{7} hidas: komp 

18; négyellő: az ökörfogat gyepleje 


195 A hiedelem szerint ha a várandós anya , rácsodálkozik" valamire, születendő gyermeke 
arra fog hasonlítani 


110; A hiedelem szerint a különleges tudással rendelkező , táltos" foggal születik 
— illetve aki foggal születik, tudós , táltos"? lesz. 


D koppo: kopasztóvíz 
{12} sergettíik: forgatták 


3$ gerimy: görény 


